
Sundhedsforsikring FFD-info nr. 91 
Flere skoler har spurgt til muligheden for at etablere sundhedsforsikring for de ansatte, og bl.a. henvist til, at flere kommuner har gjort noget tilsvarene. Ikke mindst de lange ventetider p&aring; behandling har givet problemer flere steder. 
Stabilt årselevtal FFD-info nr. 89  

Opgørelsen over årselevtallet for skoleåret 2007-08 foreligger nu og viser et samlet resultat på 4.773 ÅE. Selv om der er tale om en lille stigning, er den på under 1% i forhold til skoleåret 2006-07. Glædeligt er det dog, at vi nu for 5. år i træk kan sige, at årselevtallet er stabilt, idet udsvinget for det samlede årselevtal siden skoleåret 2003-04 har ligget inden for en margin på 150 årselever. 

Thor West Nielsen, 33364033, twn@ffd.dk  www.ffd.dk/fakta/statistik Barselsfonden FFD-info nr. 90  

Som det fremgår af informationsbrevene om finansloven for 2009, vil Barselsfonden nu også komme til at omfatte det teknisk- administrative personale. Selv om det er nærliggende at tro, at det bliver med virkning pr. 1. januar, er der behov for konkrete oplysninger om ordningens indførelse, herunder overgangsforhold i forhold til barsel.dk. FFD har forhørt sig i Undervisningsministeriet, men det eneste svar, der pt. kan gives er, at Økonomistyrelsen er i gang med udformning af cirkulære, og at information vil blive tilsendt skolerne snarest. 

Thor West Nielsen, 33364033, twn@ffd.dk    

Finansloven vedtaget FFD-info nr. 88  

Folketinget vedtog den endelige finanslov 11.december. I forhold til det fremlagte forslag er der ikke tale om større ændringer. Alene på takst 1 sker der en lille ekstra reduktion på samlet 0,6 mio. kr., idet fase 3 af det såkaldte besparelsespotentiale ved anvendelse af de offentlige indkøbsmuligheder aktiveres. 

FFDs gennemgang af finansloven findes på: www.ffd.dk/administration/lovgivning-tilskud-oekonomi-og-regnskab 

UVMs orienteringsbreve kan hentes på: 

www.uvm.dk/For%20institutioner/Finanslov%20og%20tilskud/Finanslov/Orienteringsbreve.aspx 

Thor West Nielsen, 33364033, twn@ffd.dk   www.ffd.dk/administration 

Kommunepuljepladser i 2009 FFD-info nr. 87  

Der er på nuværende tidspunkt 15 pladser tilbage i kommunepuljen. Højskolerne kan frit søge indtil loftet på de 30 er nået. For oplysninger vedrørende kommunepuljen, kontakt da venligst projektleder Khuram Shehzad på ks@ffd.dk, tlf. 33364262 eller projektkoordinator Düncan Ünkap på du@ffd.dk, tlf. 3336 4261. Træffetid alle hverdage fra kl. 10 til 15. 

 www.emph.dk 

Ny model for Højskolernes Kommunepulje i 2009  FFD-info nr. 86  
Unge af anden etnisk herkomst får nu også i 2009 mulighed for at komme af sted på højskole med kommunepuljen og dermed nedsat egenbetaling. Støtten via kommunepuljen fungerer i 2009 som et aktivitetstilskud til nedsættelse af elevens egenbetaling for et højskoleophold mellem 12 og 24 uger. Tilskuddet udgør 400 kr. pr. uge til dækning af mindste egenbetaling.  Målgruppen for projektet og de elever, som udløser tilskud, er indvandrere og efterkommere mellem 16-25 år, der har baggrund i et tredjeland.  Det er et krav at den ungevurderes til at have brug for et ekstra kompetenceløft for at kunne gennemføre en ungdomsuddannelse.   Der er i alt 30 pladser under den nye ordning. 
I første omgang kan hver højskole frem til 8. december 2008 søge om 1 plads hver. Hvis der herefter stadig er midler, kan højskolerne frit søge indtil loftet på de 30 pladser er nået. I kan læse mere om kommunepuljen og procedure for støtte, samt downloade retningslinier og kontraktansøgninger på hjemmesiden: http://www.emph.dk/  

For yderligere oplysninger vedrørende den nye model for kommunepuljen, kontakt da venligst projektleder Khuram Shehzad på ks@ffd.dk, tlf. 3336 4262 eller projektkoordinator Düncan Ünkap på du@ffd.dk, tlf. 3336 4261. Træffetid alle hverdage fra kl. 10 til 15.  
Forhøjede ATP-satser FFD-info nr. 85  
Personalestyrelsen har udsendt nyt ATP-cirkulære af 26-11-2008 om forhøjelse af sats A og sats C  pr. 1. januar 2009. 
Cirkulæret kan hentes på www.perst.dk/db/filarkiv/15456/070-08.pdf og vil også være at finde i FFDs regelsamling. 
Thor West Nielsen, 33364033, twn@ffd.dk   

 www.ffd.dk/administration/regelsamling 

Højskolernes Grundkursus i Vejledning FFD-info nr. 84  
Datoen for næste års grundkursus i vejledning ligger nu fast: 16/2 – 18/2 2009 på Gerlev Idrætshøjskole. Målgruppen er nye højskolevejledere. 
Program udsendes senere. For yderligere info kontakt: Kristina Bæk Nielsen Tlf.:3336 4041 
kbn@ffd.dk 

 www.ffd.dk/indsatsomraader/vejledning 

Nye projekter i 3x3  FFD-info nr. 83  

Der har været stor søgning til 3x3 puljerne i forbindelse med ansøgningsfristen den 6. oktober 2008. Ved ansøgningsfristens udløb var der således indkommet 9 ansøgninger til pulje 1 (uddannelsessamarbejde) og 7 ansøgninger til pulje 2 (idémæssig og pædagogisk udvikling). Flere ansøgninger omfattede mere end én skole, hvilket betød, at i alt 26 skoler indgik i ansøgningsrunden. Styregruppen valgte at imødekomme 13 ansøgninger. En oversigt over de projekter, der fik tildelt støtte, findes på hjemmesiden:  www.ffd.dk/indsatsomraader/uddannelsessamarbejde                                        

Højskolen som pit-stop for videre studier? FFD-info nr. 82  
Idéseminar den 28. oktober på Testrup Højskole fra 10 – 15. 
Kan et højskoleophold give frafaldstruede studerende læselysten tilbage? 
Tre østjyske højskoler har sammen med Det Humanistiske Fakultet på Århus Universitet har siden 2004 gjort forsøget via uddannelsessamarbejdet: Pit-stop nyt udsyn til videre studie. 

Erfaringerne fra samarbejdet præsenteres og diskuteres på seminariet. 
Vejledere, lærere og ledelse fra både højskole – og universitetsverdenen er velkomne! 
Program og procedure for tilmelding kan downloades på hjemmesiden:

 www.ffd.dk/uddannelsessamarbejde                                        

Træf om klima for højskoleelever 31. oktober FFD-info nr. 81  

Der ligger nu et detaljeret program for det europæiske kulturmødetræf den 31/10 til 2/11 på Køng Idrætshøjskole, samt oplysninger til lærere og elever. Læs læreroplysningerne, og giv jeres elever deres respektive informationer, så de kan få mulighed for at være med i træffet, der sidste år var en stor succes. 
Nærmere oplysninger hos Torleif Jonasson, tj@ffd.dk , mobil 2887 4502. 
Program og tilmelding på hjemmesiden.
 www.ffd.dk/indsatsomraader/europa/european-culture-meeting                                        

Konference om æstetisk-kreative og innovative kompetencer FFD-info nr. 80  
Den 23. og 24. oktober 2008 afholder Performers House og VIA University College konferencen 'Frikvartersfag og PISA fag'. Konferencens formål er at sætte spot på de æstetisk-kreative fags plads i daginstitutioner og uddannelsessystemet. Konferencen foregår på Ry Højskole. Det fulde program, priser og tilmeldingsinformation findes på hjemmesiden. Tilmeldingsfristen er mandag d. 13. oktober.    

 www.ffd.dk/indsatsomraader/uddannelsessamarbejde                                        


TAP-undersøgelsen 2008 FFD-info nr. 79  
Resultatet af FFDs undersøgelse af løn- og ansættelsesforhold for det teknisk-administrative personale foreligger nu. Stor tak til de 54 skoler, der har besvaret spørgeskemaet. Det er vores indtryk, at undersøgelsesresultat har stor betydning lokalt som standard for fastsættelse af løn- og arbejdsvilkår. I alt er der besvaret for 623 personer mod 519 ved den sidste undersøgelse for 4 år siden.
I undersøgelsen blev der bl.a. spurgt om brutto månedsløn (m/tillæg) og om der gives tillæg for aften/weekendarbejde, ligesom om pensionsaftalernes procentfordeling, ancienniteten og timeantal. FFD ønskede også at vide, om personalet udfører sekundært arbejde på deres højskole. Det var endvidere et spørgsmål om, hvorvidt kontrakten mellem arbejdsgiver og ansat benytter FFDs forslag eller anden overenskomst. Sidst men ikke mindst spurgte vi ind til personalets daglige mødedeltagelse og til lønforhandlingsintervallet.

Undersøgelsen viser, at der inden for de enkelte faggrupper fortsat er en meget stor afstand mellem min. og max. løn, hvilket dog skal ses i forhold til, at der på højskoleområdet kan være stor forskel fra skole til skole og fra stillingsbeskrivelse til stillingsbeskrivelse.

For den gennemsnitlige løn ses en stigning over de 4 år for de fleste grupper på 10-15%, samtidig med at andelen, der har en pensionsordning, er vokset  markant. Andelen af ansatte på fuld tid er faldet en smule, ligesom antallet af TAPer, der bor i tjenestebolig, er. Modsat er der sket en stigning i antallet, der deltager i medarbejdermøderne, så det nu er tæt på de 90%. 

Undersøgelsens resultat, det tilhørende spørgeskema og kommentarer kan findes på ffd.dk på nedenstående link.:
Evt. spørgsmål kan rettes til: 
Casper Graff-Pereira, adminstrationsmedarbejder, Tlf.: 33 36 42 65,  cg@ffd.dk
Næstsidste ansøgningsfrist til 3x3 puljerne FFD-info nr. 78  
6. oktober kl. 12 er den næstsidste mulighed for at søge forsøgs- og udviklingsmidler fra 3x3 puljerne.
Sidste ansøgningsfrist bliver 31. marts 2009. 
Der er på nuværende tidspunkt ca. 900.000 kr. tilbage i pulje 1 (uddannelsessamarbejde).
Samt ca. 1.4 mio. kr. i pulje 2 (idémæssig og pædagogisk udvikling). 
Det er muligt at søge midler til såvel forprojekter, nye udviklingsprojekter samt til erfaringsopsamling af tidligere eller igangværende udviklingsarbejde. Der kan søges støtte til aktiviteter i november og december 2008 samt i hele 2009. 

Ansøgningsskema og vejledning til projektansøgere kan downloades fra hjemmesiden: www.ffd.dk/indsatsomraader/uddannelsessamarbejde
Her kan man også læse mere om baggrunden for puljerne samt se eksempler på igangværende projekter.  
Interesserede skoler kan få sparring og konsulentbistand hos projektleder Camilla Hutters på tlf. 33 36 40 49.

 Spørgsmål vedr. Indberetningsskema for 2008, nr. 77   
Foreningen har i forbindelse med årets indberetningsskema til Undervisningsministeriet fået spørgsmål vedr. kursuslængde og registrering af øvrige indtægter. 

For indberetningsskemaets felt 20 til 23 angående indtægter ved anden virksomhed er anført ”finansåret 2006”. Dette er ikke en fejl, men i overensstemmelse med Tilskudsbekendtgørelsen §17, hvor der står, at evt. fradag i grundtilskuddet for indtægter ved anden virksomhed skal ske i forhold til indtægter i ”det andet kalenderår før finansåret”. 

Nogle skoler er ligeledes faldet over formuleringen i højskolelovens §14: ”…En kursusuge er 7 kursusdøgn”. Det er dog fortsat sådan, at ”På kurser, der varer 1 uge eller derover, kan kursisterne ankomme i løbet af den første kursusdag og rejse i løbet af den sidste”. Et ugekursus og en uge på et længerevarende kursus skal strække sig over mindst 7 datoer. (jf. Vejledning s. 2m til Årsplaner på UVM’s hjemmeside). Et ugekursus kan således fx godt være med ankomst søndag sidst på eftermiddagen og afrejse følgende lørdag efter morgenmad eller morgensamling. 
Thor West, 33364033, twn@ffd.dk 

Skema om godtgørelse til FFD inden d. 1. oktober 2008  FFD-info nr. 76  
Skemaet om tilskud i forbindelse med læreres og forstanderes fravær ved uddannelse, efterindtægt og senior- og fratrædelsesordninger skal udfyldes af alle skoler og sendes til: 
FFD´s sekretariat att/ Gorm Hansen, Nytorv 7, 1450 København K. 
(Hvis der ikke ansøges om noget tilskud, kan en mail herom til gh@ffd.dk  være tilstrækkeligt). 
Ansøgning om senior- og fratrædelsesordninger- eller oplysning om videreførelse af godkendte ordninger- skal forinden sendes til Undervisningsministeriet. 
Skemaet skal være FFD i hænde senest den 1. oktober 2008 for at skolen får del i puljemidlerne. 
Skema og vejledning kan downloades fra FFDs hjemmeside. 
 www.ffd.dk/administration/orlov-og-godtgoerelse                                        

Højskolernes årlige vejledertræf  FFD-info nr. 74  
Pga. antallet af tilmeldte har FFD valgt at ændre afholdelsesstedet for Højskolernes årlige vejledertræf. I stedet for at afholde træffet på Højskolen Snoghøj, bliver det afholdt i Højskolernes Hus i København. Datoen er stadig d. 1. oktober, men dagens program begynder først klokken 11.00, så alle har mulighed for nå til København. 
De vejledere, der har tilmeldt sig, får direkte besked om ændringerne pr. mail. 
Der er stadig mulighed for at tilmelde sig vejledertræffet. 
Tilmelding sker til Kristina Bæk Nielsen, tlf: 33 36 40 41 kbn@ffd.dk  hurtigst muligt og senest den 26. september. 
Pris for deltagelse i kurset er 350 kroner. 
Du kan læse det reviderede program på FFDs hjemmeside:
 www.ffd.dk/indsatsomraader/vejledning  

Sidste frist for tilmelding til grundkursus i kulturmøder  FFD-info nr. 75  
Der er stadig plads på FFD’s grundkursus i kulturmøder den 23 og 24. September 
Kurset byder på en introduktion til en række grundlæggende temaer af relevans for kulturmødet. Der vil være flere workshops – koncentreret omkring højskolepædagogiske problemstillinger – samt debat og idéudveksling om, hvordan vores skoleform i fremtiden kan bidrage til en forbedring af Danmarks samlede integrationindsats. 
Kurset er gratis for højskolefolk og vi håber – især for ideudvekslingens skyld – at deltagelsen bliver så bred som muligt. 
Tilmelding er nødvendig og sker vi hjemmesiden www.emph.dk Tilmeldingsfristen er 10. september. I vil her ligeledes finde program og indholdsbeskrivelse. 
Ved yderligere spørgsmål eller kommentarer kontakt venligst Rasmus Kjær på tlf. 3336 4263 eller via email på rk@ffd.dk 
Kulturmødetræf om klima + reminder: Studietur FFD-info nr. 73 
EUROPÆISK KULTURMØDETRÆF OM KLIMA 
Vi gentager sidste års succes og holder Europæisk Kulturmødetræf for danske og udenlandske elever på de lange efterårshold, med KLIMA som det overordnede tema. Det finder sted fra fredag den 31. oktober til søndag den 2. november på Køng Idrætshøjskole. Pris pr. deltager: 155,-. Tilmelding til tj@ffd.dk  


FORSLAG TIL FINANSLOV 2009 FFD-info nr. 72  
Regeringen offentliggjorde i går tirsdag den 26. aug. 2008 sit forslag til Finanslov 2009, og informationsbreve skulle være udsendt til alle skoler.
De vigtigste aspekter er:
1. Finanslovsforslaget viser den største regulering af takster i en årrække svarende til pris- og lønstigningen. 

2. Der er ingen nye besparelser men derimod tilbagebetaling af sidste års opsparing. 

3. Den statslige barselsfond kommer til at gælde for alle højskolens ansatte.

Takstreguleringen
Som det fremgår af nedenstående oversigt over takstudviklingen 2008-2009, er reguleringen på de fleste takster på godt 4,6% i forhold til gældende takster. Lidt større end den pris- og lønregulering på de 4,5%, som der er reguleret med i forhold til det oprindelige forslag til finanslov for 2008. Forklaringen er, at den endelige finanslov for 2008 afveg fra det første forslag med ca. 0,1% som følge af opsparingen på 0,5% og en foreløbig pris- og lønregulering på 0,4%.

Samtidig med FFL 2009 meddeler UVM, at opsparingen fra 2008 vil blive udbetalt til den enkelte skole i marts 2009. Når beløbet ikke blot indregnes i taksterne, er forklaringen, at man ønsker at beregne tilbagebetalingen ud fra det samme grundlag som opsparingen blev beregnet ud fra, og ikke ud fra et nyt og ændret årselevtal.

Takst 1,2 og 3 
Grundtilskuddet pr. skole er fortsat på 500.000 kr. og bygningsgrundtilskuddet er også uændret på 154.000 kr. Når Takst 1 ikke har fået den samme stigning som de øvrige takster, men alene er steget med 3,6%, er der tre årsager hertil. 

For det første videreføres sidste års besparelse med baggrund i effektiviseringspotentialet ved anvendelse af statens indkøbsprogrammer – nu fase 2. Den beregnede besparelse for højskolerne er på 0,3% af hele tilskuddet, men altså alene udmøntet på takst 1. FFD har hele tiden sat spørgsmålstegn ved det beregnede besparelsespotentiale på højskoleområdet over for UVM, men besparelsen er gældende for hele uddannelsesområdet og med en højere procent på de fleste områder. 

For det andet er der af det samlede tilskud afsat 1,1 mio.kr. til en udvidelse af den statslige barselsfonds dækningsområde, så alle skolens ansatte bliver omfattet heraf. En fornuftig forenkling og ligestilling af alle ansatte på højskolerne, og til en beskeden pris, når den samtidige besparelse på indbetalinger til barsel.dk medtænkes.

Endelig er basistaksten blevet tilført 0,1 mio.kr. til dækning af merudgiften ved den vedtagne forlængelse af sygedagpengelovens arbejdsgiverperiode.

De enkelte takster med den procentvise udvikling i forhold til gældende takster for 2008 fremgår af nedenstående skema.

Man kan bl.a. her se, at det samle tilskud pr. ÅE på kurser af mindst 12 ugers varighed (T1+T2+T3+Tbygning) efter finanslovsforslaget er på 106.318 kr. eller 2.658 kr. pr. uge. 

Bygningstaxameteret
Bygningstilskuddet er vanen tro reguleret med en lavere takst på baggrund af et vægtet gennemsnit for henholdsvis renteudviklingen og udviklingen i byggepriser. Idet renteudvikling er sat til 0% hvilket indgår med en vægt på 0,8, samtidig med at udviklingen i byggeindekset er sat til 8,55% og indgår med en vægt på 0,2, når man frem til, at det samlede bygningstaxameter skal reguleres med 1,71%.

Tillægstakster
Taksten for indvandrere er steget med den samme procentsats som de fleste øvrige takster. Dermed er sidste års stigning på 14% også blevet fastholdt på 26.447 kr. pr. ÅE eller 661 kr. pr. uge. Tillægstaksten til unge uden kompetencegivende uddannelse er med forslaget på 16.298 kr. pr. ÅE svarende til 407 kr. uge.

CIRIUS-ordningen
På lige fod med 2008, hvor ’Cirius-ordningen’ med tilskud til højskoleophold for unge fra de nye EU-lande fortsatte ud over den oprindeligt fastlagte periode på baggrund af en finanslovsbevilling, er der også i nærværende finanslovsforslag afsat det samme beløb på 3,1 mio. kr. til en videreførelse af ordningen. 

I det ændringsforslag til højskoleloven, som UVM vil fremlægge her i efteråret, forventes ordningens forlængelse indskrevet frem til 2012 og med medtagelse af landene Rumænien og Bulgarien.  

Takster
(Jf.: http://www.uvm.dk/takst )

	 
	2009-kr.  
	2008-kr.
	%-udv.

	Takst 1, alle elever
	                55.234 
	       53.214
	3,80%

	Takst 2, fra 2 uger
	                27.822 
	       26.585 
	4,65%

	Takst 3, fra 12 uger
	                16.764 
	       16.017 
	4,66%

	Takst eksterne
	                55.407 
	       52.939 
	4,66%

	Bygningstakst
	                  6.498 
	         6.354 
	2,27%

	Tilskud specialundervisn.
	                21.642 
	       20.678 
	4,66%

	Tillægstakst indvandrere
	                26.447 
	       25.280 
	4,62%

	Tillægstakst unge uden ungdomsuddannelse
	                16.298 
	       15.579 
	4,62%

	Elevstøtte ungdomshøjskoler <18år
	                14.660 
	       14.052 
	4,33%


Skoletilskud:                         500.000 kr.

Fast bygningstilskud:             154.000 kr.                           

Mindste ugentlige egenbetaling
De mindste ugentlige egenbetalinger, der hvert år fastsættes på finansloven, er for 2009:

800 kr. (640 for dagelever) på kurser af mindst 12 ugers varighed, og 
950 kr. (750 kr. for dagelever) på kurser af under 12 ugers varighed. 

Finansloven kan hentes på adressen nedenfor - det er siderne 1731 og frem.

Evt. spørgsmål til: Henning Larsen 3336 4048 eller Thor West Nielsen 3336 4033 
 http://www.oes-cs.dk/bevillingslove/ffl09a2.pdf                                        

Højskolernes Kommunepulje er en succes - ikke flere pladser i 2008 FFD-info nr. 71  
Den store interesse for kommunepuljeprojektet gør, at der ikke længere kan garanteres pladser. Højskolernes kommunepulje har i 2008 været populær. Hele 75 kontrakter er blevet underskrevet. Det er 25 flere, end vi havde håbet på i år. Imidlertid presser det også omfanget af midler, og derfor kan vi ikke længere på forhånd garantere nogen plads under ordningen. Det betyder, at vi for resten af 2008 ikke godkender flere ansøgninger, end vi pt. har registreret. Vi vil senere på året igen udsende information om situationen og om antallet af pladser, som vil være til rådighed i 2009. Derfor beder vi jer også om ikke på forhånd at love de unge mennesker for meget. 
I øvrigt skal der til alle højskoler lyde et stort tak for den fleksibilitet, I har udvist i forhold til at lægge ud for og administrere højskoleforløb. 
Kontakt: Khuram Shehzad, ks@ffd.dk, eller Rasmus Kjær, rk@ffd.dk 
Nyt fra international afdeling: Europa FFD-info nr. 68  
2-dages studietur til Bruxelles
Der er stadig pladser til EU-studieturen 7-8. oktober. For kr. 1.500,- er alle udgifter fra afgangen fra Københavns Lufthavn dækket. Læs mere på hjemmesiden.
Ansøgningsfrist til højskolernes europapulje
Husk fristen den 22. august for ansøgninger til europaaktiviteter på højskolerne. Læs mere på hjemmesiden. 
Europamesse den 26. september
Igen i år deltager FFD i Europanævnets messe på Københavns Universitet, målrettet skole- og gymnasieelever. Har din højskole et hold europa-interesserede elever, der har lyst til at diskutere europæiske spørgsmål med messens besøgere, så kontakt FFD’s internationale konsulent Torleif Jonasson vedr. besøg: tj@ffd.dk  eller telefon 2887 4502. En sådan aktivitet kunne indgå i et forløb, der kunne være formål for en ansøgning til Højskolernes Europapulje! 
 www.ffd.dk/indsatsomraader/europa 

Nyt fra international afdeling: Bangladesh & FN FFD-info nr. 69  
Bangladesh på højskolen i oktober
Få besøg på højskolen fra Bangladesh i uge 41, 42 eller 43 (8/10-23/10). Vi har besøg af Imon og Aman Ullah fra vores lille projekt (Community School Project), og af Monsur fra vores store projekt (Gonobidyalaya-projektet). De kan fortælle om forskelle og ligheder mellem højskoler i Danmark og Bangladesh, uddannelse og levevilkår, og i det hele taget give højskoleelever et levende perspektiv på globale forhold. Se www.ffd.dk/indsatsomraader/internationalt/bangladesh  Kontakt Torleif Jonasson vedr. besøg: tj@ffd.dk  eller telefon 2887 4502. 

FN-oplæg i undervisningen
Få besøg af FN-forbundets skoletjeneste. De kan bl.a. tilbyde 5 forskellige oplæg: 1) FN’s historie, opbygning og arbejde; 2) Menneskerettigheder; 3) FN med danske øjne; 4) FN som fredsskaber; 5) 2015 Målene. Kontakt: http://una.dk/  
 www.ffd.dk/internationalt Højskolernes årlige vejledertræf FFD-info nr. 70  

Så ligger programmet til Højskolernes årlige vejledertræf klar. 

Fokusområder:
· nye optagelsesregler, 

· vejledning hos Studievalg samt 

· netværksdannelse. 

Tidspunktet og sted:
Onsdag den 1. oktober 2008 på Højskolen Snoghøj. 

Tilmelding 
til Kristina Bæk Nielsen, 33 36 40 41, kbn@ffd.dk  hurtigst muligt og senest den 1. september. 
Pris for deltagelse i kurset er 350 kroner. 

Inklusion og medborgerskab - Grundkursus i kulturmøder på højskolen FFD-info nr. 66  Folkehøjskolernes Forening i Danmark (FFD) byder velkommen til Grundkursus i kulturmøder. Kurset vil foregå på Gymnastikhøjskolen i Ollerup. Vi opfordrer alle, der har interesse i at styrke arbejdet med minoriteter på højskole til at deltage. Ophold, spisning og efteruddannelse er gratis
Gennem oplæg, diskussioner og øvelser vil kurset sigte på at udvikle redskaber for, hvordan vi på højskolerne bliver bedre til at håndtere og arbejde for mangfoldighed.

Kurset er bygget op omkring følgende temaer: 

· a) Medborgerskab og kulturmøder på højskolen, 

· b) Den inkluderende organisation, 

· c) Mangfoldighed i vejledningen, 

· d) Diskurs og etnicitet, 

· e) Rekruttering af unge med anden etnisk baggrund.     

Det er sigtet at grundkurset kan vække lysten til at arbejde videre med at bidrage til inkluderende kulturmøder på højskolen.

Tid og sted: 23. september kl. 9.00 til 24. september kl. 15.00 på Gymnastikhøjskolen i Ollerup. 

Tilmelding hurtigst muligt, men senest d. 1.september (Der er kun et begrænset antal pladser). Kontakt Rasmus Kjær på tlf.: 33364263 eller email: rk@ffd.dk
Programmet kan hentes på hjemmesiden, hvor tilmelding også kan ske.
Højskolernes årlige vejledertræf 2008 FFD-info nr. 67  
Så ligger programmet til Højskolernes årlige vejledertræf klar. 
Fokusområder:
· nye optagelsesregler, 

· vejledning hos Studievalg samt 

· netværksdannelse. 

Tidspunktet og sted:
Onsdag den 1. oktober 2008 på Højskolen Snoghøj. 

Tilmelding 
til Kristina Bæk Nielsen, 33 36 40 41, kbn@ffd.dk  hurtigst muligt og senest den 1. september. 
Pris for deltagelse i kurset er 350 kroner. 
Du kan hente invitation og program fra hjemmesiden 

Bliv realkompetenceguide FFD-info nr. 65  
FFD har modtaget et kursustilbud fra Dansk Folkeoplysning Samråd. 
Kurset er et tilbud om kvalificeret efteruddannelse for erfarne folkeoplysere, som er interesserede i at undervise andre i at arbejde med realkompetenceafklaring og -dokumentation.
Via kurset kan skolerne samtidig kvalificere deres arbejde med afklaring og dokumentation af realkompetence. 
DFS bidrager økonomisk til gennemførelsen og prisen for deltagelse i hele forløbet ligger derfor på 600 kr. 
Ansøgning om optagelse på kurset senest 18. august 2008. 
Du kan læse mere om kurset, og downloade program og ansøgningsskema, her:

 www.ffd.dk/indsatsomraader/realkompetence/kurser-og-konferencer                                        

FFD søger ulønnet korttidsrådgiver til Bangladesh FFD-info nr. 63  
I samarbejde med FFDs partner BACE søges en ulønnet korttidsrådgiver i ca. 4 uger i nov. 2008 til at støtte elevforeningerne og 3 daghøjskolers arbejde med at styrke kulturel – og social udvikling i lokal områderne ved skolerne.
Brug denne mulighed for at være en del af et spændende u-landsarbejde, der er både udfordrende og givende og hvor erfaringer kan buges i et dagligt arbejde på højskolerne.

 www.ffd.dk/aktuelt/stilling-i-hoejskolernes-hus 

Målgruppe- og effektundersøgelse FFD-info nr. 64  
FFD har fået gennemført en undersøgelse med det formål at opdatere og forbedre højskolernes viden og dokumentationsgrundlag. Undersøgelsen viser bl.a., at unge primært tager på højskole for ”at komme på højskole”. Når man tager på højskole er den klart mest anvendte begrundelse ’at møde nye mennesker’. 
Læs mere på ffd.dk og download rapport.

 www.ffd.dk/fakta/statistik/maalgruppe--og-effektundersoegelse-2008                                    

Ændret holdning til sygesikring ved rejser og ekskursioner FFD-info nr. 61  
Foreningen er blevet informeret om følgende ændring, som skolerne fremover skal være opmærksom på ved højskolelæreres deltagelse i studierejser/udlandsophold: 
Danske Regioner har svaret således på spørgsmålet om, hvorvidt højskolelærere er omfattet af rejsesygesikringen: 
"Ledsagere til rejser, hvori ikke indgår erhverv, men hvor ledsagerne er aflønnede, f.eks. folkeskolelærere, pædagoger og handicapledsagere er omfattet af rejsesygesikringen. 
Grunden til, at folkeskolelærere og gymnasielærere) er omfattet, er at de betragtes som ledsagere til børnene/de unge. 
På højskoler, hvor eleverne formodes at være voksne, vil man ikke kunne betegne underviserne som ledsagere, da voksne mennesker formodes at kunne "klare sig selv". Derfor vil højskolelæreres deltagelse i studierejser/udlandsophold blive betragtet som erhverv og dermed ikke være omfattet af rejsesygesikringen. 
Lærerne kan i stedet anskaffe sig det blå EU-sygesikringsbevis, som dækker under ophold i EU-lande og/eller tegne en privat forsikring." 

Man kan bestille det blå sygesikringsbevis hos kommunen. Se i øvrigt nærmere information om beviset her: http://borger.dk/forside/sundhed-og-sygdom/sygesikring/sygesikring-i-udlandet 

Med venlig hilsen 
Niels Glahn 


Suppleringsfag på højskolerne  FFD-info nr. 62  
I går udsendte FFD information om mulighederne for faglig supplering i forbindelse med højskoleophold til studievejledere på mellemlange videregående uddannelser, lange videregående uddannelser og Studievalg. 
Det udsendte brev kan læses her:
www.ffd.dk/dokumenter/Faglig_supplering_hojskoleophold.pdf 
Oversigten over suppleringsfag og højskoler er udarbejdet på baggrund af de tilbagemeldinger, vi har modtaget fra højskolerne. 

Folkehøjskolernes Forening med på Uddannelse Uden Grænser FFD-info nr. 60  Folkehøjskolernes Forening i Danmark (FFD) har efter et konstruktivt møde med Uddannelsesavisen genoptaget det samarbejde, som blev afbrudt for et par år siden, og vi ser nu frem til at komme videre i et positivt samarbejde med Danmarks største uddannelsesavis. 

Som et resultat heraf vil FFD i 2009 for første gang deltage på Uddannelse Uden Grænser i Herning og Aalborg med en selvstændig stand, hvor vi vil oplyse de mange besøgende fra ungdomsuddannelserne om de muligheder, som de danske folkehøjskoler kan tilbyde. 
Vi kan i sagens natur alene give generel vejledning fra en sådan stand, og det skal understreges, at FFD’s stand på ingen måde kan erstatte det udbytte, man som folkehøjskole kan have af en selvstændig stand på messerne. 

Niels Glahn 
Generalsekretær 
Folkehøjskolernes Forening i Danmark 

Intensiv studietur for højskolefolk, 7.-8. oktober 2008! FFD-info nr. 56  
FFD har fået mulighed for at sende op til 23 højskolefolk på en intensiv studietur til EU-institutionerne i Bruxelles, hvor vi skal introduceres til EU-systemet, besøge Europa-parlamentet, Europa-kommissionen og Danmarks faste Repræsentation, samt mødes med Folketingets repræsentant og andre. Arrangementet vil give dig en unik mulighed for med egne øjne og ører opleve en institution, det kan være svært at undervise om og arbejde med, og diskutere nogle af de store spørgsmål med repræsentanter herfra. Afgang fra Københavns lufthavn kl. 9.15 tirsdag den 7/10, hjemkomst til Københavns Lufthavn onsdag den 8/10 kl. 20.15. For 1.500,- er alle udgifter dækket (undtagen transport i Danmark samt drikkevarer). Turen arrangeres af FIC med støtte fra bl.a. EU-nævnet. Da det er et godt tilbud med relativt få pladser, bedes du tilmelde dig (eller tilkendegive interesse) så hurtigt som muligt til FFD’s internationale konsulent, Torleif Jonasson, pr. mail tj@ffd.dk . Evt. oplysninger på. mobil 2887 4502. 
 www.ffd.dk/indsatsomraader/internationalt 

Ny Højskolepulje, ansøgningsfrist i august FFD-info nr. 57  
Vi har igen opnået støtte fra EU-nævnet til at stimulere højskolernes arbejde med Europa, herunder til at oprette en pulje til ekstraordinære og offentlige Europa aktiviteter i Danmark i 2008. Ansøgningsfristen er fredag den 22. august 2008; der kan maksimum søges 10.000,- pr. projekt, og der skal være minimum 20% selvfinansiering. Læs retningslinjerne på hjemmesiden 
 www.ffd.dk/europa 

Europæisk kulturmødetræf i november 2008 FFD-info nr. 58  
EU-nævnet har også givet os en bevilling til at gentage sidste års succes: Europæisk Kulturmødetræf for danske og udenlandske elever på de lange efterårshold. Årets overordnede tema er ”Klima”. Det forventes at finde sted fredag til søndag, sandsynligvis i weekenden den 7-9. november, men den endelige dato og stedet er endnu ikke afklaret. 
 www.ffd.dk/europa 

Nyt nordisk magasin FFD-info nr. 59  
Det fællesnordiske magasin ”Långt borta och nära” er netop udkommet. Her præsenteres en undersøgelse af, hvordan de nordiske folkehøjskoler arbejder med det internationale, og der gives eksempler på inspirerende projekter i Norge, Sverige, Finland og Danmark. I uge 27 udsendes et eksemplar af magasinet til alle højskoler sammen med referatet fra FFD’s årsmøde, og flere kan bestilles fra Højskolernes Hus. Det vil også blive lagt som PDF-fil på hjemmesiden

 www.ffd.dk/nfr                            

Højskolernes årlige vejledertræf - 1. oktober FFD-info nr. 55   
Vejledertræffet bliver i år koncentreret til en dag - onsdag den 1. oktober 2008 på Højskolen Snoghøj fra kl. 9.30-16.00. 
Årets træf vil sætte fokus på de nye optagelsesregler til de videregående uddannelser og unges valgprocesser. På årets træf skal vi også tale vejledertræffets form og fremtid, så det er her, du kan give din mening til kende om, hvordan vi bedst muligt skaber rammerne for den fortsatte videndeling og efteruddannelse i højskolevejledningsregi. 
Program udsendes senere. 
Kristina Bæk Nielsen, kbn@ffd.dk   

Faglig supplering som del af et højskoleophold  FFD-info nr. 54  
I forbindelse med dette års optag på de videregående uddannelser, står det klart, at der kommer til at være en del unge, der bliver nødt til at supplere deres adgangsgivende eksamen, fordi de ikke lever op til de skærpede specifikke adgangskrav, som træder kraft fra i år. 
På kort sigt er det derfor vigtigt, at FFD får udarbejdet en opdateret liste over, hvilke højskoler der tilbyder faglig supplering som del af et højskoleophold. Listen vil blive sendt ud til alle Studievalgcentrene og studiekontorerne på de videregående uddannelser som netop i denne tid bruger mange ressourcer på, at vejlede de unge om valg af videregående uddannelser og optagelsesregler generelt - herunder også de specifikke adgangskrav, og hvor man kan supplere sin adgangsgivende eksamen, hvis man mangler fag eller niveauer. 
Det er derfor vigtigt, at Studievalg og studiekontorerne får en opdateret viden om, hvilke højskoler der tilbyder kompetencegivende undervisning som del af et højskoleophold, så de kan bruge dette i deres vejledning af de unge. 
FFD vil derfor meget gerne modtage oplysninger fra de højskoler, der tilbyder faglig supplering som del af et højskoleophold i efteråret 2008 og foråret 2009. 
Vi skal bruge oplysninger om: fag, niveau og form (VUC, GSK). 

På længere sigt vil FFD komme med en række samlede anbefalinger til, hvordan man bedst muligt kan integrere faglig supplering i højskoleopholdet, og hvordan vi samlet kan markedsføre suppleringsmulighederne som del af højskoleophold. 
Vi har flere igangværende indsatser på området: 

1. At spørgsmål om faglig supplering drøftes ifbm. de regionale møder med Studievalg. 

2. At foreningen målretter sin information. Dels ved at opgradere den del af hojskolerne.dk der handler om uddannelsesforberedelse. Dels ved at udarbejde en særlig "studievalgsfolder", der kan omdeles på efterårets Studie- og erhvervstræf. 

3. At vi vil gøre brug af erfaringerne fra et udviklingsprojekt om faglig supplering som løber i efteråret 2008. Projektet har til formål at kortlægge og evaluere eksisterende erfaringer med faglig supplering på tre højskoler samt at afsøge og styrke indsatsen omkring information og markedsføring i samarbejde med Studievalg. 

Indsend informationer om faglig supplering på højskolen senest ske mandag d. 30. juni – til Kristina Bæk Nielsen, kbn@ffd.dk  

Hvad koster en billig T-shirt? Om Bangladeshiske textilarbejderes livs – og arbejdsvilkår FFD-info nr. 52  
Film - og debataften med Tanvir Mokammel, Bangladesh 17. juni kl. 19 til ca. 21 i Højskolernes Hus, Nytorv 7
Folkehøjskolernes Forening og Venskabsforeningen Bandhab arrangerer den 17. juni en film- og debataften ved filmdirektør Tanvir Mokammel, Bangladesh. 
Tanvir Mokammel viser først sin dokumentarfilm, Bostrobalikara: Garments Girls of Bangladesh (62min). Derefter vil der være debat om hvordan vores valg ved køb af billigt tøj har indflydelse på textilarbejdernes livs- og arbejdsforhold. Bliver tekstilpigernes arbejde værdsat i forhold til den enorme indtægt de bibringer Bangladesh. Er vi ansvarlige i vesten for de – oftest - elendige arbejdsvilkår pigerne på tekstilfabrikken lider under. Hvilket ansvar har vi som forbrugere. Dette og mange andre spørgsmål vil der være mulighed for at debattere. 
Tanvir Mokammel er en anerkendt filmdirektør, forfatter og debattør. Tanvir har i mange år interesseret sig for Grundtvig og har skrevet en bog om Grundtvig og dansk folkehøjskole og bl.a været lærer på Den internationale Højskole.


 Vejledning i samarbejde med det formelle uddannelsessystem FFD-info nr. 53  
I forlængelse af højskoleudvalgets arbejde med at udvide mulighederne for samarbejde mellem folkehøjskoler, husholdningsskoler og håndarbejdsskoler og uddannelsesinstitutioner i det formelle system, har undervisningsministeriet udarbejdet en vejledning, som tydeliggør modeller for samarbejdet. Formålet er at vise, hvordan de tre skoleformer kan medvirke til, at flere får en formel uddannelse, at reducere antallet af studieskift og at forkorte uddannelsestiden. 
Vejledningen kan downloades på FFD’s hjemmeside under uddannelsessamarbejde se: http://www.ffd.dk/indsatsomraader/uddannelsessamarbejde 

Kommunalt tilskud til højskoleophold  FFD-info nr. 51  
Ny skrivelse udarbejdet efter drøftelser med Undervisningsministeriet og KL, som har tilsluttet sig teksten.
Som det fremgår, kan kommuner for dele af gruppen af unge vælge at yde tilskud til egenbetalingen uden at skulle betale det fulde driftstilskud. Der gøres samtidig opmærksom på, at højskolen efter individuel vurdering kan vælge at nedsætte egenbetalingen, dog således at reglerne for opkrævning af mindste egenbetaling skal overholdes. 

Skoler, som indgår i satspuljeprojektet ”Kombinationsforløb for unge uden ungdomsuddannelse – samarbejde mellem folkehøjskoler og erhvervsrettede ungdomsuddannelser” kan dog – ligeledes efter konkret, individuel vurdering - nedsætte egenbetalinger eller helt undlade at opkræve denne. 

Det er håbet, at skolerne med denne information kan udbygge samarbejdet med landets UU’ere og kommuner.
Henvendelse vedr. denne information kan rettes til Niels Glahn, ng@ffd.dk 

Grundkursus i kulturmøde FFD-info nr. 49  
FFD inviterer den 23. og 24. september til grundkursus i kulturmøder. Her vil vi i samarbejde med eksterne oplægsholdere dele viden og erfaringer med deltagerne.
Kurset byder på en introduktion til en række grundliggende temaer af relevans for kulturmødet på Højskolen såsom deltagelse og medborgerskab, diskurs og kategorisering, den inkluderende organisation og mangfoldighed i vejledningen. 

Der vil være flere worshops - koncentret om både teoretiske og praktiske problemstillinger - samt debat og ideudveksling om, hvordan vores skoleform i fremtiden kan bidrage til forbedring af Danmarks samlede integrationsindsats. Kurset er gratis for højskolefolk.

 Google kursus FFD-info nr. 50  
I denne workshop har Højskolernes Hus valgt at fokusere på Google, der ofte står for 80% af trafikken til din hjemmeside. 
Hvordan opnår du generelt en god placering i Google? Torbjørn Flensted kommer med råd og vejledning til søgemaskineoptimering, så du får flere besøg på din hjemmeside. 
Erfarne folk fra IIH fortæller om Googles reklame- og statistikprogram:
Sådan integrer du effektivt AdWords (Google reklamer) i din markedsføring – ”Undgå klikpriser” og andre erfaringer, tips og tricks til en lidt bedre udnyttelse af budgettet. 
Forstå og udnyt mulighederne i Google Analytics (gratis statistikprogram) – Hvilke tal fortæller hvad – og hvordan bruger du værktøjet til at forbedre jeres online kommunikation. 
Workshoppen afholdes fredag den 28. november i Højskolernes Hus, Nytorv 7.
Tilmelding på http://www.ffd.dk/uddannelse/informationsseminar. Der er kun plads til 10 højskoler, så tilmeld dig allerede nu. Pris: 500 kr.

Vær med til årets fælles højskoleevent Få 5000 kr. i tilskud til transport nr. 48  
Fem højskoler har på en uge allerede tilmeldt sig Højskolernes Sangevent. 
Sangeventen er højskolernes bidrag til "Sangens år" i 2008. 
Eventen foregår den 11. september på Rådhuspladsen i København, hvor tidligere og nuværende højskoleelever synger fællessang i forening med de københavnere og forbipasserende, som ønsker at medvirke. 
Højskolernes Hus koordinerer begivenheden. Vi arbejder med at finde kunstnere til eventen. Konferencier bliver Jakob Bonderup, viseforstander på Engelsholm Højskole.

Inden alle samles på Rådhuspladsen i "Aftenshowets" sendeflade, fordeler skolerne sig på aftalte lokaliteter i København, hvor sang fra den medbragte Højskolesangbog, skal lokke de lyttende med til Rådhuspladsen.

Der er et tilskud på 5.000 kr. til bustransport for alle højskoler, der ikke befinder sig på Sjælland.
Læs mere og tilmeld højskolen på ffd.dk's hjemmeside inden 15. juni.

Samarbejde med det formelle uddannelsessystem FFD-info nr. 47  
I forlængelse af højskoleudvalgets arbejde med at udvide mulighederne for samarbejde mellem folkehøjskoler, husholdningsskoler og håndarbejdsskoler og uddannelsesinstitutioner i det formelle system, har Undervisningsministeriet udarbejdet en vejledning, som tydeliggør modeller for samarbejdet. Formålet er at vise, hvordan de tre skoleformer kan medvirke til, at flere får en formel uddannelse, at reducere antallet af studieskift og at forkorte uddannelsestiden. 

Satspuljeprojekt søsættes FFD-info nr. 46  

Nu kan der ansøges om at blive pilotprojekt-skole i første fase af Satspuljeprojektet vedr. kombinationsforløb mellem folkehøjskoler og erhvervsuddannelser. Projektet er målrettet unge under 25 år uden ungdomsuddannelse. 

Nærmere information og ansøgningsmateriale kan findes på hjemmesiden.

 

Højskolepædagogisk uddannelse i skoleåret 2008/09 FFD-info nr. 45
 Temaer inden for læring, ungdomskultur, udviklingsredskaber til skoleudvikling, højskolens historie. 

25 kursusdage fordelt i ugeforløb hen over skoleåret med undervisere fra Den frie Lærerskole, Center for Ungdomsforskning, Syddansk Universitet og DPU.

Undervisningen er gratis. Der kan søges om vikardækning for kursusperioderne

HPU udløser kvalifikationstillæg.

Tilmeldingsfrist d. 30. juni 2008.

Yderligere oplysning og tilmeldingsskema kan hentes på hjemmesiden eller ved at kontakte

Gorm Hansen, gh@ffd.dk,  tlf: 3336 4038

Materialer vedrørende indholdsplaner FFD-info nr. 44  
På FFD’s hjemmeside på www.ffd.dk/administration/indholdsplaner kan man nu finde et hjælpemateriale til opfyldelse af lovens krav om, at der til ethvert højskolekursus skal være en indholdsplan.
Materialet består først og fremmest af et skema til udformning af indholdsplanen. Ud over at udfylde de enkelte felter, kan der henvises til bilag. Desuden består det af eksempler på indholdsplaner ud fra skemaet for henholdsvis et langt kursus og et kort kursus. Begge eksempler er venligst udarbejdet i samarbejde med Køng Idrætshøjskole. En stor del af eksemplernes tekst er klip og gengivelser af allerede eksisterende beskrivelser, som skolen havde liggende. 

Der er tale om et illustrerende eksempelmateriale, der ikke skal betragtes som et standardmateriale. Det har været foreningens sigte at give et bud på et minimum for en indholdsplan.

Indholdsplaner kan på varierende måder opfylde lovens krav, og vil naturligt være forskellige fra skole til skole.

Som en del af et udviklingsprojekt i 3x3 puljen har der været nedsat en tænketank, der skulle give forslag til og eksempler på, hvordan skolerne i forhold til højskolelovens hovedsigte kunne formulere indholdsplaner, så de også kunne bruges i et pædagogisk udviklingsarbejde på højskolen. Der arbejdes i projektet med udformning og afprøvning af et arbejdsredskab, der vil blive fremlagt efter sommerferien.
Gorm Hansen, Tlf. 3336 4038, Mail gh@ffd.dk  

Søg allerede nu midler til projekter i Vollsmose i 2008! FFD-info nr. 43  
Der kan allerede nu søges om midler til projekter og events til satspuljeprojektet Next Stop Vollsmose. 
Midlerne kan søges løbende frem til den 1. august 2008. Med satspuljeprojektet Next Stop Vollsmose sætter FFD i år fokus på boligområdet Vollsmose i Odense. FFD inviterer derfor højskolerne til at arrangere aktiviteter i området i samarbejde med lokale foreninger og institutioner.  I vil kunne bruge muligheden til at tage jeres elever og lærere med ud i Vollsmose og arrangere aktiviteter med og for beboerne i området. Kriterierne for at søge midler er bl.a., at der søges sammen med en samarbejdspartner fra Vollsmose og at aktiviteterne retter sig primært mod etniske minoriteter. Temaet for puljen er kulturmøder, medborgerskab og aktiv deltagelse. Formålet med projektet er at invitere de medborgere, som vi i højskolen desværre ikke så tit oplever som højskoleelever – de etniske minoriteter – med til nogle fælles aktiviteter, hvor vi alle deltager på lige fod på. Det kan være aktiviteter som idræt, dans, filmfremvisning, debatter om aktuelle emner eller meget andet. Det er muligt at søge midler til delvist frikøb af lærere i forbindelse med projektet. 
Midlerne er fra Integrationsministeriets satspulje og er øremærket højskoleprojekter som finder sted i Vollsmose i 2008. Ansøgninger modtages frem til 1. august 2008. Ansøgningsskema og retningslinier findes på hjemmesiden under Next Stop Vollsmose. FFD yder gerne konsulentbistand i forbindelse med at skrive ansøgning. 
Yderligere information fås hos projektkoordinator Rikke Mandrup, FFD, email rm@ffd.dk eller tlf. 3336 4261. 

Inspirationsmøde den 9. juni 2008 om Next Stop Vollsmose
Den 9. juni 2008 inviterer FFD til inspirationsmøde om mulighederne i satspuljeprojektet Next Stop Vollsmose. Bliv inspireret til hvilke aktiviteter I kunne søge midler til, mød mulige samarbejdspartnere fra Vollsmose, hør om de erfaringer højskolerne og samarbejdspartnerne gjorde sig på Nørrebro sidste år og bliv introduceret til Vollsmose. Har I allerede planer om at sende en ansøgning eller bare nysgerrig efter at vide mere om projektet, så er du/I meget velkommen.  Det er en fordel både ved ansøgning og i at finde en samarbejdspartner at du/I har deltaget i inspirationsmødet.

Sted: Kulturhus Vollsmose, Outlet Fyn, Vollsmose
Dato og tid: Mandag den 9. juni 2008 kl. 9.30 – 13.00
Pris: Gratis. Mødet slutter af med at FFD inviterer på en lille let frokost. 
Tilmelding: Senest onsdag den 4. juni 2008 ved Rikke Mandrup , E: rm@ffd.dk eller T: 3336 4261

Anbefalinger fra projekt Next Stop Nørrebro på nettet nu.
Fire højskoler samarbejdede med lokale institutioner om at lave fem projekter på Nørrebro i efteråret 2007. Læs på FFDs hjemmeside om de anbefalinger, der kom ud af højskolernes erfaringer med at tage til Nørrebro. Hvilke udfordringer oplevede højskolerne og deres samarbejdspartnere, og hvad kan der på denne baggrund anbefales at overveje, hvis I skal ud og lave lignende tiltag.
Læs anbefalingerne på hjemmesiden under Next Stop.  

 Ny ansættelseskontrakt og løncirkulære udsendt FFD-info nr. 42  
Undervisningsministeriet har ved mail af 5.maj 08 til alle skoler udsendt den nye ansættelsesbekendtgørelse og det nye løncirkulære. Som tidligere omtalt er de vigtigste ændringer, at lektioner erstattes af timer, et forstandertimetal på mindst 100, at viceforstandere omtales, at ATP-satsen ændres til C og at også lærere på ny løn får et kostskoletillæg (gælder dog ikke lærere i det gamle forløb, der ved slutløn overføres til ny løn, fordi der i det personlige udligningstillæg indgår et kostskoletillæg).
Ændringen fra lektioner til timer er hermed fuldt ud gennemført, og al registrering over for UVM skal ske i 60 minutters enheder (fx også ved ansøgning om specialpædagogisk bistand).

Af det udsendte følgebrev fremgår desuden ændringen vedrørende tillægget for gennemførelse af HPU (Højskolepædagogisk Uddannelse). For de lærere, der fremover gennemfører HPU, vil der være tale om et tillæg, hvis størrelse er halvdelen af det hidtidige.

Bekendtgørelse, cirkulære og følgebrev kan nås via http://www.ffd.dk/administration/regelsamling En samlet pdf-fil med bekendtgørelse, cirkulære, følgebrev og løntabel pr. 1. april  2008 kan hentes på hjemmesiden - se nederst i denne mail.
Thor West Nielsen, 33364033, twn@ffd.dk  

Den nye løntabel kan nu også findes på hjemmesiden.
Procent regulering pr. 1. april 2008 (reg. faktor 126,3640) er indarbejdet sammen med de ændringer, der ligeledes pr. 1. april er en følge af ny ansættelsesbekendtgørelse og løncirkulære.
Henning Larsen, 33364048, hil@ffd.dk  

Deadlines vedr. FFD's generalforsamling/årsmøde FFD-info nr. 41 
Hermed en reminder om, at torsdag den 8. maj er sidste frist for opstilling af kandidater til bestyrelsesvalget. 
Kandidatens beskrivelse af sig selv + foto + udfyldte stillerlister mailes til Charlotte Schrøder cs@ffd.dk  torsdag – helst inden kl. 12. Stillerlisterne kan hentes på vores hjemmeside.
Sidste frist for tilmelding til årsmødet er torsdag den 15. maj – men det vil være rigtig godt at få tilmeldingerne så hurtigt som muligt. Indkvartering sker i den rækkefølge, vi får tilmeldingerne. Efter den 15. kan vi ikke garantere overnatning. 
Tilmeldingsblanket og alle øvrige relevante papirer kan hentes fra hjemmesiden, hvor der nu også ligger beretning, handlingsplan og regnskab. 
Sidstnævnte dokumenter udsendes med post i begyndelsen af næste uge til medlemmer og skoler. 
Alle spørgsmål vedr. årsmødet til Charlotte Schrøder, tlf: 33 36 40 45, cs@ffd.dk  

 www.ffd.dk/ffd/aarsmoede-og-generalforsamling                                         

Nye projekter og seminarer i 3x3  FFD-info nr. 40  
Støttede projekter 
Der var stor søgning til 3x3 puljerne i forbindelse med ansøgningsfristen 31. marts 2008. 
Ved ansøgningsfristens udløb var der således indkommet 10 ansøgninger til pulje 1 (uddannelsessamarbejde) samt 4 ansøgninger til pulje 2 (idémæssig og pædagogisk udvikling). Flere ansøgninger omfattede mere end én skole, hvilket betyder at i alt 21 højskoler og 2 HH-skoler indgik i ansøgningsgrundlaget. 
Styregruppen valgte at imødekomme ialt 11 ansøgninger. Oversigt over støttede projekter kan ses på hjemmesiden under "støttede projekter"

Temaseminar om styring af pædagogiske udviklingsprojekter 
D. 3. juni 2008 afholdes et temaseminar for projektansvarlige, projektmedarbejdere, samarbejdspartnere. Temaet er styring af pædagogiske udviklingsprojekter og kommer bl.a. til at omhandle projektmål, opgave og ansvarsfordeling, organisering og forankring. Seminaret finder sted på Odense fagskole fra kl. 9.30-15.30 og koster 150 kr. Tilmelding til Marie Bergmann på mb@ffd.dk  
Se programmet på hjemmesiden under "møder og konferencer". 

Seminar om Højskolernes kompetenceportfolio 
D. 15. maj afholdes temaseminar for projektansvarlige og projektmedarbejdere i 3x3. seminaret har til formål at dele erfaringer omkring arbejdet med portfolio og dokumentation af realkompetencer i højskolen, så det kan blive en del af enhver højskoles hverdag. Seminaret finder sted på Køng Idrætshøjskole fra kl. 9.30-16. Tilmeldning til koeng@koeng.dk . 
Se mere på hjemmesiden under "møder og konferencer". 


Finanslov 2008 FFD-info nr. 39  
Den vedtagne finanslov for 2008 er nu blevet meldt ud, og resultatet ligger meget tæt på det forslag til finanslov, der blev offentliggjort i august 2007 (gennemgået i INFO nr. 66, 29. august 2007). Den vedtagne generelle opsparing på uddannelsesområdet, der med finanslovsforliget blev reduceret fra 1 % til ½ %, går næsten lige op med den ekstra takstregulering som følge af den øgede pris- og lønudvikling (0,4%). 
Som tidligere omtalt er der dog foretaget en særskilt besparelse på takst 1 med baggrund i den beregnede mulighed for indkøbseffektivisering via statens indkøbsaftaler.

Nedenfor er gengivet de enkelte takster (med den procentvise udvikling i f.t. 2007) og faste tilskud: 
Skoletilskud:                         500.000 kr. 
Fast bygningstilskud:            154.000 kr. 

	TAKSTER:
	2008-kr.  
	2007-kr.
	%-udv.

	Takst 1, alle elever
	                53.214 
	52.306
	1,74%

	Takst 2, fra 2 uger
	                26.585 
	       25.917 
	2,58%

	Takst 3, fra 12 uger
	                16.017 
	       15.615 
	2,57%

	Ekstern kompetenceg.underv.
	                 52.939 
	       51.611 
	2,57%

	Bygningstaksameter
	                  6.354 
	         6.310 
	0,70%

	Tilskud specialundervisn.
	                20.678 
	       20.159 
	2,57%

	Tillægstakst indvandrere
	                25.280 
	       22.223 
	13,76%

	Tillægstakst unge uden ungdomsuddannelse
	                15.579 
	       15.189 
	2,57%

	Elevstøtte ungdomshøjskoler <18år
	                14.052 
	       13.727 
	2,37%


 CIRIUS-ordningen: Den afsatte pulje er uændret i forhold til 2007.  

 De mindste ugentlige egenbetalinger for 2008 er:

761 kr. (610 for dagelever) på kurser af mindst 12 ugers varighed, og 
910 kr. (713 kr. for dagelever) på kurser af under 12 ugers varighed. 

Finansloven kan hentes på:

www.oes-cs.dk/bevillingslove/ vælg Anmærkninger, §§19-28 for 2008. Taksterne kan og ses i UVM’s takstkatalog: www.uvm.dk/takst
UVM’s informationsbrev om finansloven for 2008 kan hentes på:
www.uvm.dk/admin/Orienteringsbrevetilandringsforslagfor2008vedtagetd.17.april2008.htm
Thor West Nielsen, 3336 4033, twn@ffd.dk  
Inspirationsmøde om det nye satspuljeprojekt FFD-info nr. 31  
Hermed genfremsendes invitation til møde i Højskolernes hus d. 21. april. 
Som bekendt har FFD efter indgåelse af Satspuljeaftalen fået besked om, at vi i en 4-årig periode vil modtage 20 mio. kr. til forsøg med at etablere kombinationsforløb mellem højskoler og erhvervsuddannelser. Foreningen har ikke modtaget endelig bevillingsskrivelse endnu, idet det først sker efter vedtagelse af  finansloven for 2008. Vi har dog allerede indledt samarbejde med  Undervisningsministeriet om udarbejdelse af retningslinier for projektet, ligesom vi snart vil opslå projektlederstillingen. Det er vores håb, at retningslinierne vil være på plads inden udgangen af maj, ligesom vi også til den tid håber at have projektledelsen på plads. Se stillingsopslaget her /aktuelt/stilling-i-hoejskolernes-hus#ad1 

Imidlertid vil vi gerne allerede nu sammen med repræsentanter fra UVM orientere nærmere om tankerne bag projektansøgningen til skoler, som er interesserede i projektet, ligesom vi i foreningen gerne vil inspireres af allerede høstede erfaringer. 

Inspirationsmødet foregår i Højskolernes Hus mandag d. 21. april kl. 10 -14.
Tilmelding kan ske til Karin Junkov, kj@ffd.dk , 3336 4034, senest d. 14. april. 

Se nærmere beskrivelse af projektet på hjemmesiden. 
med venlig hilsen 
Niels Glahn
generalsekretær 

 Problemer med at læse docx? FFD-info nr. 32  
Microsoft Office Compatibility Pack til Word, Excel og PowerPoint 2007-filformater. 

Hvis I har problemer med at læse filer i det nye Office-format, kan I downloade en hjælpe-fil ved at trykke på "Hent", når I har åbnet linket. 

Højskolernes Hus har mange af os den nye Office-pakke, og derfor vil I nogen gange modtage filer fra os, som ender på x. Dette lille tilføjelsesprogram kan hjælpe jer med at åbne disse dokumenter. 

 www.microsoft.com/downloads/details.aspx?FamilyID=941b3470-3ae9-4aee-8f43-c6bb74cd1466&displaylang=da                                    

Procentregulering af løn pr. 1. april 2008 FFD-info nr. 36  
Finansministeriet har nu offentliggjort den lønmæssige procentreguleringen pr.1. april 2008 for lønninger inden for det statslige område. 
Procentreguleringen hæves fra 21,7913 til 26,3640%, og reguleringen er gældende frem til 31. marts 2009. 
Reguleringsfaktoren i forhold til 1997-grundbeløbsniveauet bliver dermed 126,3640. 
Der er altså tale om en lønstigning på knap 4%. 
Thor West, Tlf 3336 4033, Mail twn@ffd.dk  

Ny ansættelsesbekendtgørelse og nyt løncirkulære FFD-info nr. 37  
Undervisningsministeriet er på vej med både en ny ansættelsesbekendtgørelse og et nyt løncirkulære. Skolerne skulle gerne blive informeret inden månedens udgang, idet begge skrifter har virkning fra 1. april 2007. 
Udgangspunktet har bl.a. været den tekniske ændring af undervisningslektioner til timer, som blev introduceret med tilskudsbekendtgørelsen i 2006, men samtidig sker der også ændring af forstandernes timetal, visse lønforbedringer for lærere på ny løn mv. 
De vigtigste ændringer er: 
- Undervisningen angives ikke længere i lektioner af 45 minutters varighed men i timer af 60 minutter. Der sker ikke hermed nogen ændring af arbejdsmængden. 
- Forstanderens undervisningsforpligtelse ændres fra 200 lektioner til mindst 100 timer pr. år. 
- Det anføres, at viceforstandere kan tildeles et funktionstillæg. (Det er nyt, at muligheden for viceforstandere omtales). 
- ATP-satsen ændres pr. 1.1.08. til C-satsen. (Dette er tidligere udmeldt fra UVM). 
- Lærere, der aflønnes efter det nye lønsystem, får nu også et kostskoletillæg. Desværre et lidt mindre tillæg, end det, der gives til forstandere og lærere i det gamle løntrin forløb. Tillægget bliver pr. 1. april 2008: 579,17 kr. pr. mdr. (5.500 kr årligt i 1997-grundbeløbsniveau). FFD har i drøftelser med UVM argumenteret for et større tillæg, men ifølge Finansministeriet var der ikke tilstrækkelige puljemidler til dette. 
- Der sker en halvering af HPU-tillægget, der tildeles efter gennemførelse af den særligt tilrettelagte Højskolepædagogisk uddannelse. Baggrunden for reduktionen er en oplevelse af, at tillæggets nuværende størrelse har været bremsende for antallet af tilmeldte til uddannelsen. Det lykkedes således ikke at få etableret et uddannelsesforløb i 2007. 

FFD har gennem en længere periode deltaget i drøftelser med UVM om ovenstående, og har i flere sammenhænge orienteret skolerne herom. Vi er dog meget overrasket over, at processen skulle blive så langtrukken, og at det ’5 minutter over tolv’ skulle vise sig, at der ikke var puljemidler nok til at få det ønskede løftløft til lærere i det nye lønsystem. FFD har overfor UVM påpeget, at forløbet bl.a. af hensyn til skolernes budgetlægning har været urimeligt. 

I efteråret 2008 påbegyndes drøftelser med UVM om udmøntningen af puljemidlerne i forhold til overenskomst 2008, og foreningen vil i denne sammenhæng informere om prioriteringerne. 
Thor West Nielsen, 33364033, twn@ffd.dk  

Ny mulighed for at indgå aftale på kommunepuljeordningen FFD-info nr. 38  
50 unge danskere med anden etnisk baggrund har hvert år muligheden for at modtage støtte via FFD’s kommunepuljeordning. Vi når årligt lige akkurat op på ca. 50 elever. Set ud fra det attraktive tilbud ordningen udgør, burde de få pladser imidlertid blive revet væk. I FFD har vi i flere tilfælde hørt, at de administrative procedurer, hvor kommunen skal ind over, i sig selv kan være en forhindring for at indgå en aftale. FFD har derfor besluttet at give de enkelte højskoler mulighed for i samarbejde med Ungdommens Uddannelsesvejledning (UU) at stå for udfærdigelsen af en aftale og varetage administrationen heraf. Den unge skal stadig henvende sig til et UU-center, som bl.a. skal bekræfte, at den unge er en del af den målgruppe, der støttes. 

Med denne supplerende mulighed kan højskolen og FFD således indgå en kontrakt uden involvering af det kommunale sagsbehandlersystem, hvorefter eleven kan påbegynde et ophold. 

Højskolen varetager som nævnt administrationen af kommunepuljemidlerne, dvs. lægger ud for lommepenge, højskolebetaling, transportudgifter og evt. husleje. Der ydes dækning for revisorudgifter, hvorimod skolens udgifter til administration ikke dækkes. Som hovedregel udbetaler FFD det bevilligede beløb efter modtagelsen af et revisorgodkendt regnskab, men der kan også foretages en aftale om a conto udbetaling inden kontrakten underskrives. 

Den nye formular, som UU-vejlederne skal udfylde, vil kunne findes på www.emph.dk. Kontrakten mellem de enkelte højskoler og FFD skal stadig rekvireres ved at skrive en mail eller ved at ringe. 
Den hidtidige ordning vil fortsat bestå, men den nye mulighed vil forhåbentlig medføre, at flere højskoler vil skabe sine egne kontakter og præge diverse institutioner i forlængelse af FFD’s indsats. 
Der kan ikke garanteres elevstøtte fra kommunepuljen, før der foreligger en underskrevet kontrakt. 
Giver ovenstående anledning til spørgsmål eller kommentarer, er du velkommen til at kontakte projektleder Khuram Shehzad T:3336 4262 eller på mail ks@ffd.dk  


Regulering af boligbidrag FFD-info nr. 35  
Personalestyrelsen har nu udmeldt de nye huslejestigninger for tjeneste- og lejebolig med virkning fra 1. august 2008. Stigningen er beregnet til 2,4 % i forhold til det hidtil gældende bidrag inkl. tidligere reguleringer. Læs cirkulæret på web-adressen.
Vi gør opmærksom på, at de almindelige regler for huslejestigning gør, at varslingen af det forhøjede bidrag skal ske senest 1. maj 2008 for at den regulerede leje kan være gældende fra 1. august 2008. 
Thor West Nielsen, 3336 4033, twn@ffd.dk  
 www.perst.dk/db/filarkiv/14895/007-08.pdf                                        

Ny redaktør for Danmarks ældste kulturmagasin  FFD-info nr. 33  
Tidligere redaktør af Lettre Internationale Andreas Harbsmeier bliver ansvarshavende redaktør for Højskolebladet.

Andreas Harbsmeier, 30 år, kommer fra en stilling som redaktør og forretningsfører for den danske udgave af kulturmagasinet Lettre Internationale, hvor han var i 3 år. Forinden studerede han litteraturvidenskab og tysk i København og München. 

Andreas har desuden skrevet for og arbejdet med Dagbladet Information, Göteborgs-Posten, DR, CPH:DOX, Informations Forlag samt diverse magasiner og tidsskrifter. 

"Jeg ser frem til opgaven og håber at kunne bidrage til at give Højskolebladet en markant profil – fordi jeg mener, at højskolernes dannelsesideal og åbenhed er et væsentligt og ofte savnet perspektiv i den offentlige debat”, siger Andreas Harbsmeier. 

 www.hojskolebladet.dk Søg i FFD-info FFD-info nr. 34  

Der er flere muligheder, hvis du søger en tidligere udsendt FFD-info:

· Søg bredt i nyhedsbrevene via google-søgning i øverste højre hjørne af siden 

· Klik på et årstal i menuen og anvend Ctrl-F i forhold til at søge på årets FFD-info'er 

· Klik på et emneord (tags) på www.ffd.dk/nyhedsbreve/ffd-info for at samle FFD-info'er med relateret indhold 

Bemærk at FFD-info'er fra 2003 til 2007 er samlet i en word-fil, som kan downloades her www.ffd.dk/media/8445122/ffdinfo2003-2007.doc
Undervisningsministeriets tilsyn FFD-info nr. 30  
Undervisningsministeriet har på sin hjemmeside offentliggjort en plan for, hvordan ministeriet i den nærmeste fremtid vil leve op til sin tilsynsforpligtelse over for de enkelte skoleformer. 
For højskoleområdet hedder det, at tilsynet overvejende vil bestå i kontrol med skolernes overholdelse af tilskudsbetingelserne, da der ikke for højskolerne er tale om en indholdsmæssig styring. 
Tilsynet vil således omfatte: 
· En stikprøvevis undersøgelse af, om skolernes fastsatte elevbetalinger lever op til reglerne (Der blev allerede i 2007 indkaldt oplysninger fra en række skoler). 

· Et økonomisk tilsyn med særligt fokus på kontrol af tilbagebetalingsklausulen ved salg af bygninger, hvor statslån er indfriet. 

· Implementering af procedurer til brug for ministeriets kvalitetssikring af revisorers arbejde. 

· I 2009 en undersøgelse af om skolerne som krævet har offentliggjort deres strategi for vejledningsindsatsen. 

Se Ministeriets samlede tilsynsplan 
 www.uvm.dk/tilsyn/documents/tilsyn0809.pdf                                         

Højskolernes friluftsnetværk afholder seminar  FFD-info nr. 29  
Højskolernes friluftsnetværk afholder seminar 16.4. på Ry højskole. 
Indhold 
· Præsentation af kanoinstruktørniveau 

· Erfa på ture og rejser 

· Præsentation af træklatreinstruktørniveau 

Yderligere information om indhold og tilmelding kontakt: 
Jan@koeng.dk  eller Torben@ryhojskole.dk  
Torben Skovlund Madsen, Ry Højskole, Tlf.: 28 80 29 25

Tilbud til viceforstandere FFD-info nr. 28  
På opfordring fra flere skoler vil FFD gerne invitere viceforstandere til en dag i Højskolernes Hus den 28. marts 2008, kl. 10 til 16. Emnet er lovgivning og nyt vedr. kursusregler. Desuden vil dagen omfatte et besøg i Undervisningsministeriet v/ Jesper Moesbøl. 
Der er tale om det første ud af flere arrangementer, som initiativtagerne ønsker at tilbyde viceforstandere. Udgifter til deltagelse vil alene omfatte forplejningen. 
Tilmelding til understegnede senest den 25. marts. 
Thor West Nielsen, 33364033, twn@ffd.dk  

Informationsseminar på Brandbjerg Højskole d. 22. og 23. april 2008  FFD-info nr. 27  
I arbejdet med at skabe en ny kommunikationsplatform har FFD haft fokus på de værdier, som foreningens formål og indsatsområder udspringer af. 
Vi vil tage skridtet videre og bringe højskolernes individuelle værdisæt i spil som grundlag for den eksterne kommunikation. Bruger I jeres værdisæt aktivt i informationsarbejdet? Står det I signalerer mål med det, I tilbyder? Gør I det I siger I gør? 
Informationsseminarets første dag veksler mellem oplæg fra Højskolernes Hus og eksterne specialistoplæg. På dag 2 skal vi arbejde med to konkrete områder, der har betydning for, i hvor høj grad man formår at tiltrække sig opmærksomhed: måden man kommunikerer på nettet, og måden hvorpå man anvender nettet og tidligere elever som netværksaktiverende. 
Læs mere og bliv tilmeldt på hjemmesiden.
Jakob Bonde Rasmussen, jbr@ffd.dk  33 36 42 64 
 www.ffd.dk/uddannelse/informationsseminar                                         

Fælles international dag for højskolerne FFD-info nr. 26
Torsdag den 13. marts 2008 kl. 10-15 på Askov Højskole, Vejen 
FFD vil gerne invitere dig til en international dag, hvor vi vil diskutere internationale aktiviteter på højskolerne. Konkret har vi to overskrifter for dagens program: Vi skal forberede en ny 3-årig indsats på det europæiske område og vi skal diskutere globalt orienterede aktiviteter med udgangspunkt i FN’s 2015-mål. 
Læs mere om dagens indhold på hjemmesiden.
Tilmeld dig til FFD’s internationale konsulent, Torleif Jonasson, e-post tj@ffd.dk 
 www.ffd.dk/indsatsomraader/internationalt                                        

Møde om ny procedure for opholdstilladelse  FFD-info nr. 24  
Den 21. februar 2008 afholdt Udlændingeservice et informationsmøde i København om ny procedure ved ansøgning om opholdstilladelse. Herunder anvendelse af nyt ansøgningsskema. 

Efterfølgende er der blevet aftalt et nyt tilsvarende møde i Jylland med deltagelse af Udlændingeservice. Mødet er på Rønde Højskole den 1. april 2008 fra kl. 12 lokale J. Alle interesserede er velkomne, men af hensyn til kaffe og håndmadder bedes man tilmelde sig til Ejvind Johansen på ej@rhe.dk  

PÅ mødet i København fremgik det blandt andet, at den nye procedure indebærer at: 
- Ansøgningsblanket ST1 kan hentes på www.nyidanmark.dk (-’Ophold’ – ’ Studier’ – ’ Når du søger’. 
- Højskolen udfylder del 2 punkt 12 til 16 og underskriver. Ligeledes bilag 1, som skal underskrives af skolens forstander. 
- Blanketten sendes pr. post til ansøgeren (- skal være med de originale underskrifter) 
- Ansøgeren udfylder punkt 1 til 10 og vedlægger de nødvendige dokumenter, hvorefter 
- Ansøgningen indgives til den danske ambassade i det land hvor ansøgeren bor. Hvis ansøgeren opholder sig lovligt i Danmark kan ansøgningen indgives til politiet eller til Servicecentret i Udlændingeservice 

2 til 3 uger før kursusstart (- eller tidligere, hvis højskolen ved hvilke udlændinge der skal starte og derfor henvender sig og beder om det), sender Udlændingeservice en liste til skolen over de udlændinge, der har søgt opholdstilladelse i forbindelse med ophold på pågældende skole. Listen skal kontrolleres, udfyldes og sendes retur til Udlændingeservice. Herefter udstedes godkendelsen. 
Thor West Nielsen, 33364033, twn@ffd.dk  
  Nordisk konference på IPC den 8. til 10. april  FFD-info nr. 25  

FFD har hermed fornøjelsen at invitere til konference om ’Nordiske folkehøjskoler i et globalt samspil’ på den Internationale Højskole i Helsingør den 8. -10. april 2008. 
Konferencen, der er tilrettelagt som et ideforum og en mødeplads for praktikere i de nordiske højskoler vil bl.a. omfatte følgende: 
- Inspiration fra fagfolk til den globale undervisning - forskellige lærere fra de nordiske lande beretter om, hvordan der arbejdes med det internationale og det globale i de nordiske højskoler. 
- Medborgerskab og bæredygtighed – et pædagogisk spil i teori og praksis 
- Hvad er højskolepædagogik? Giver den særlige muligheder for at gøre en forskel i det internationale arbejde? - workshop om højskolernes forskelle, ligheder og placering i forhold til tidens nytteprincip og muligheder for samarbejde. 
- Nordplus Voksen programmet – hvor Cirius fortæller om perspektiverne i de nordiske udvekslings- og udviklings-programmer 
- Højskolernes realkompetence dens dokumentation – hvordan kan vi udnytte hinandens erfaringer i Norden? 
Endelig vil Undervisningsminister og minister for nordisk samarbejde Bertel Haarder komme med oplæg om ’Folkehøjskolernes bidrag til den globale udfordring’. 

Programmet i sin helhed med praktiske oplysninger kan hentes på hjemmesiden 

Stipendier 
Prisen for deltagelse er 1.600 kr., men FFD’s bestyrelse har besluttet at afsætte et begrænset antal stipendier á 1.000 kr. til personlige medlemmer af foreningen. Ansøgning kan sendes til undertegnede. 
Thor West Nielsen, 33 36 40 33, twn@ffd.dk  

 www.ffd.dk/indsatsomraader/norden                                    

Nordisk konference på IPC den 8. til 10. april  FFD-info nr. 21  
FFD har hermed fornøjelsen at invitere til konference om ’Nordiske folkehøjskoler i et globalt samspil’ på den Internationale Højskole i Helsingør den 8-10 april 2008. 
Konferencen, der er tilrettelagt som et ideforum og en mødeplads for praktikere i de nordiske højskoler vil bl.a. omfatte følgende: 
- Inspiration fra fagfolk til den globale undervisning - forskellige lærere fra de nordiske lande beretter om, hvordan der arbejdes med det internationale og det globale i de nordiske højskoler. 
- Medborgerskab og bæredygtighed – et pædagogisk spil i teori og praksis 
- Hvad er højskolepædagogik? Giver den særlige muligheder for at gøre en forskel i det internationale arbejde? - workshop om højskolernes forskelle, ligheder og placering i forhold til tidens nytteprincip og muligheder for samarbejde. 
- Nordplus Voksen programmet – hvor Cirius fortæller om perspektiverne i de nordiske udvekslings- og udviklings-programmer 
- Højskolernes realkompetence dens dokumentation – hvordan kan vi udnytte hinandens erfaringer i Norden? 
Endelig vil Undervisningsminister og minister for nordisk samarbejde Bertel Haarder komme med oplæg om ’Folkehøjskolernes bidrag til den globale udfordring’. 

Programmet i sin helhed med praktiske oplysninger kan hentes hjemmesiden 

Stipendier 
Prisen for deltagelse er 1.600 kr., men FFD’s bestyrelse har besluttet at afsætte et begrænset antal stipendier á 1.000 kr. til personlige medlemmer af foreningen. Ansøgning kan sendes til undertegnede. 
Thor West Nielsen, 33 36 40 33, twn@ffd.dk  
 www.ffd.dk/indsatsomraader/norden Møde om ny procedure for opholdstilladelse  FFD-info nr. 22  

Den 21. februar 2008 afholdt Udlændingeservice et informationsmøde i København om ny procedure ved ansøgning om opholdstilladelse. Herunder anvendelse af nyt ansøgningsskema. 

Efterfølgende er der blevet aftalt et nyt tilsvarende møde i Jylland med deltagelse af Udlændingeservice. Mødet er på Rønde Højskole den 1. april 2008 fra kl. 12 lokale J. Alle interesserede er velkomne, men af hensyn til kaffe og håndmadder bedes man tilmelde sig til Ejvind Johansen på ej@rhe.dk . 

PÅ mødet i København fremgik det blandt andet, at den nye procedure indebærer at: 
- Ansøgningsblanket ST1 kan hentes på  linket (-’Ophold’ – ’ Studier’ – ’ Når du søger’). 
- Højskolen udfylder del 2 punkt 12 til 16 og underskriver. Ligeledes bilag 1, som skal underskrives af skolens forstander. 
- Blanketten sendes pr. post til ansøgeren (- skal være med de originale underskrifter) 
- Ansøgeren udfylder punkt 1 til 10 og vedlægger de nødvendige dokumenter, hvorefter 
- Ansøgningen indgives til den danske ambassade i det land hvor ansøgeren bor. Hvis ansøgeren opholder sig lovligt i Danmark kan ansøgningen indgives til politiet eller til Servicecentret i Udlændingeservice. 

2 til 3 uger før kursusstart (- eller tidligere, hvis højskolen ved hvilke udlændinge der skal starte og derfor henvender sig og beder om det), sender Udlændingeservice en liste til skolen over de udlændinge, der har søgt opholdstilladelse i forbindelse med ophold på pågældende skole. Listen skal kontrolleres, udfyldes og sendes retur til Udlændingeservice. Herefter udstedes godkendelsen. 
Thor West Nielsen, 33 36 40 33, twn@ffd.dk  

Satspuljemidler til højskolers samarbejde med erhvervsuddannelsesområdet  FFD-info nr. 23  
Ved aftalen om fordelingen af satspuljemidlerne er FFD's ansøgning om midler til at iværksætte projektet: "Kombinationsforløb for unge uden ungdomsuddannelse - samarbejde mellem folkehøjskoler og erhvervsrettede ungdomsuddannelser (tekniske uddannelser, merkantile uddannelser, SOSU og landbrugsuddannelser)" blevet imødekommet med en bevilling på 19,9 mio. kr over en 4-årig periode. Forude står nu arbejdet med at få beskrevet detaljerede retningslinier for projektet, hvilket foreningen i samarbejde med Undervisningsministeriet skal stå for. Vi vil tilstræbe at få udarbejdet disse retningslinier hurtigst muligt, således at de første forløb kan iværksættes til efteråret, men vil bede om forståelse for, at vi ikke for nærværende kan give yderligere oplysninger udover følgende korte uddrag af ansøgningen: 

Titel: 
Kombinationsforløb for unge uden ungdomsuddannelse – samarbejde mellem folkehøjskoler og erhvervsrettede ungdomsuddannelser 

Indsatsområde:
Uddannelse til alle unge – særlig indsats målrettet unge med utilstrækkelige uddannelsesforudsætninger for at gennemføre en ungdomsuddannelse, herunder unge indvandrere og efterkommere. 

Projekt: 
Unge uden ungdomsuddannelse skal tilbydes at kunne deltage i et forløb på en erhvervsrettet ungdomsuddannelse under deres højskoleophold. 

Baggrund for ansøgning: 
Folkehøjskolerne vil gerne medvirke til, at flere unge gennemfører en ungdomsuddannelse. Nærværende ansøgning skal ses som et initiativ til, at højskolerne fremover i højere grad i samarbejde med andre medvirker til at opfylde målsætningen om, at 95 pct. af en ungdomsårgang opnår en ungdomsuddannelse i 2015. 

En stor del af disse unge har ikke kun utilstrækkelige faglige forudsætninger, men også behov for at blive styrket på de personlige, kulturelle og sociale områder. 
De unge, som ikke påbegynder eller gennemfører en uddannelse, har brug for et alternativ til den formelle uddannelsesvej. Et alternativ, hvor nærvær og vejledning er i centrum. Ved at skabe flere muligheder for samarbejde mellem de formelle uddannelsesinstitutioner og højskolerne, gives de unge bedre muligheder for at gennemføre en uddannelse. 

Hvad vil vi? 
Elever på højskoler kan i dag deltage i op til 15 timers undervisning i henhold til anden uddannelseslov, herunder lov om erhvervsuddannelse. Tilrettelæggelse af kombinationsforløb for denne gruppe af elever er særligt vejledningskrævende og stiller krav om, at begge institutionsformer bl.a. afsætter ekstra resurser til samarbejde. Med nærværende ansøgning kan højskolerne som forsøg i 4 år yderligere understøtte, at unge under deres højskoleophold kan deltage i forløb på en erhvervsrettet ungdomsuddannelse, såkaldte kombinationsforløb. Med et særligt tilskud kan samarbejdsskolerne efter drøftelse med Ungdommens Uddannelsesvejledning dels intensivere samarbejdet omkring tilrettelæggelse af forløbet, dels optimere vejledningen af den enkelte og derudover i særlige tilfælde som led i en uddannelsesplan nedsætte egenbetalingen. Derved etableres et samarbejde – en supplerende genvej til ungdomsuddannelse - så disse unge kan opnå tilstrækkelige færdigheder og kompetencer til at påbegynde og gennemføre en erhvervsuddannelse. 

For at sikre at det er den beskrevne målgruppe, der indgår i forløbet, betinges, at det skal indgå i en uddannelsesplan udarbejdet i samarbejde mellem eleven og Ungdommens Uddannelsesvejledning. Herved understøttes også kommunernes opgave med og ansvar for de unge i kommunen, som ikke er i gang med en ungdomsuddannelse.De kompetencer, der opnås under kombinationsforløbet vil indgå i den obligatoriske realkompetencevurdering, der skal foretages ved start på en erhvervsuddannelse. Det kan således forudses, at der vil ske godskrivning med forløbsafkortning til følge. 

Målgruppe 
Unge under 25 år, som ikke har gennemført en ungdomsuddannelse, og som ikke umiddelbart har forudsætninger for at påbegynde en sådan uddannelse, eller har afbrudt en ungdomsuddannelse. Denne gruppe er primært karakteriseret ved: 
· Manglende færdigheder i almene fag 

· Utilstrækkelige sociale og personlige kompetencer 

· Mange unge med anden etnisk baggrund end dansk 

· Mange er tidligere frafaldet en ungdomsuddannelse 

· Mange er uafklarede og savner muligheder i det eksisterende system 

Annoncehajerne er ude – pas på!  FFD-info nr. 18  
Vi har modtaget en henvendelse fra en højskole, hvis nyansatte kontormenneske er kommet til at bide på krogen hos en annoncesælger af de mere useriøse. Følgende ”telefonbøger” skal man fx være på vagt overfor: Lokaltelefonbogen, fagtelefonbogen og IT-telefonbogen. 
Skolen har fundet hjælp på det link, vi hermed giver videre! 
 www.annoncehajer.dk 

Invitation til rygestopkursus  FFD-info nr. 19  
Efterskoleforeningen afholder sammen med Kræftens Bekæmpelse 27.-29. august et rygestopkonsulentkursus på Brogården, Middelfart. 
Målet er at uddanne personale på skolerne som rygestopkonsulenter, dvs. at lære hvordan man lærer andre at holde op med at ryge, enkeltvis eller gruppevis. 
Instruktør er Poul Dengsøe fra Kræftens Bekæmpelse. Prisen er endnu ikke fastlagt, men kurset skal løbe rundt i sig selv. Der udstedes certifikat til deltagerne. 

Hvis I har interesse i det, vil vi gerne invitere nogle fra jeres skoler med – om det er et tema hos jer, som det er for efterskolerne, ved jeg ikke, men altså: her er en god mulighed. Det handler ikke bare om at være røgfri skole, men også om åbent at kunne tilbyde de, der har svært ved at holde op, nogle gode redskaber. 

Kontakt: Konsulent Ole Borgå, Efterskoleforeningen, Tlf. 33 17 97 60, oleborgaa@efterskole.dk 

 Redaktør søges til det nye højskoleblad  FFD-info nr. 20  
Landets ældste kulturtidsskrift skal have ny luft under vingerne og overgår i den forbindelse til et månedsblad fra 1. juni. Vi søger derfor en skrivende redaktør, som har lyst til og mod på at omlægge udvikle bladet, så det fremstår som et moderne kulturmagasin med vægt på udsyn, og som reflekterer sociale, politiske og kulturelle tendenser ind i en højskolemæssig sammenhæng. 
Ansøgningsfrist den 5. marts kl. 10. Læs mere på hjemmesiden.

 www.ffd.dk/aktuelt/stilling-i-hoejskolernes-hus                                 

Samarbejde med svenske skoler om globale spørgsmål  FFD-info nr. 14  
Föreningen Offensiv Folkbildning och Färnebo Folkhögskola i Sverige har för avsikt att göra en ansökan till NORD Plus om att bidra till att skapa ett nätverk bestående av folkbildningsorganisationer och solidaritetsrörelser i Norden till stöd för den globala rättviserörelsen. Vi är nu på jakt efter lämpliga samarbetspartners för detta. Vår tanke är att skapa ett intressant folkbildnings-program under det Europeiska Sociala Forumet i Malmö i september 2008, och att genom det knyta nya kontakter, organisera och utarbeta konkreta förslag. Om ni tycker att detta låter intressant så hör av er till Mats Ehn, e-post: mats.ehn@farnebo.se , Färnebo Folkhögskola, tel: + 46 291 20275
 Info-eva erstattes af grundig målgruppeundersøgelse  FFD-info nr. 15  
Fordi der er iværksat en omfattende analyse på højskoleområdet foretaget af analysefirmaet Capacent Eppinion, holder vi i dette forår en pause i forhold til at indkalde de vanlige oplysninger fra jeres elever. 
Vi har dog stadig brug for jeres hjælp.
Den såkaldte Info-eva (informations-evaluering) erstattes af en spørgeskemaundersøgelse, der skal indgå som en del af grundlaget for den samlede analyse. Derfor vil I i løbet af februar måned blive kontaktet af Capacent Eppinion og altså ikke af FFD. 
FFD vil gerne markere vigtigheden af denne indsats, og opfordrer alle højskoler til at prioritere det højt. Det handler denne gang ikke kun om information og markedsføring, men også om, at finde politisk belæg for skoleformens berettigelse og eksistens.
Kontakt: Gorm Hansen, gh@ffd.dk , tlf: 33 36 40 38

Nye ansigter i Højskolernes Hus  FFD-info nr. 16  
Den1. februar startede Line Hemmingsen som fuldtidsansat i Højskolernes Hus. Line bliver vores nye stemme og ansigt udadtil. Hun skal besvare telefonopkald på vores hovednummer, vejlede højskoleinteresserede, sælge sangbøger, holde styr på, hvem der kan bruge "hotellet" samt en masse andre ting, som kan indeholdes i begrebet "receptionist". Line er 26 år og har tidligere arbejdet med kundeservice – og så har hun for resten været på højskole! Lines mail er lh@ffd.dk 
Den 1. marts starter Katrine Dahlerup i en 20-timers stilling som layouter. Katrine har arbejdet med visuel kommunikation og layout i 16 år i marketingafdeling, forlagstegnestue og reklamebureau. Katrine skal som inhouse layouter bl.a. bidrage med at samle husets og indsatsområdernes udtryk, forme det nye Højskolekatalog, layoute Højskolebladet og generelt skabe en "tættere" proces med nemmere briefing og færre led.

FFD har fået bevilget midler til et forprojekt af UVM. Forprojektet skal afdække mulighederne for et fælles Højskoleprojekt i anledningen af den internationale klimakonference i 2009. 

Til at sparke liv i projektet, har vi ansat Berit Asmussen, der udover at være en garvet fundraiser og kommunikator med et internationalt netværk også medbringer en stor faglig ballast på klimaområdet. 

Ansættelsen påbegyndes den 1. marts og er i første omgang berammet til at vare 13 uger.

Det blev den 25-årige Lone Nikolajsen, der sidder i bestyrelsen for Testrups elevforening, der er blevet udpeget som korttidsrådgiver til Bangladesh. Hun skal bl.a. arbejde med udviklingen af elevforeningen på FFD’s samarbejdsskole i Comilla i Bangladesh. 

Forslag til finanslov for 2008  FFD-info nr. 17  
Nu er sløret løftet for forslaget til finanslov for 2008. I skulle gerne have modtaget særskilt information herom fra Undervisningsministeriet - se link nedenfor. Alle takster på nær mindste ugentlige elevbetaling og grundtilskudstakster er ændret i forhold til første forslag til finanslov 08. I forhold til taksterne fra 2007 er der først foretaget en opjustering med 0,4 pct., idet der herved tages højde for opjusterede lønforudsætninger. Dernæst er der reduceret med 1 pct., idet der er fastsat en obligatorisk opsparingsordning på 1 pct. af statens samlede driftsudgifter i 2008. Opsparingen vil blive frigivet i 2009 "under hensyntagen til konjunkturudviklingen".

Udover de ændrede og reducerede takster i forhold til første forslag 08, er den gode nyhed, at Cirius-puljen foreslås fastholdt og udvidet med de nye EU-lande. 
Orienteringsbrev: www.uvm.dk/admin/documents/HojskolerFFL20082.pdf 
Generel information om forslag til finanslov, se her: www.uvm.dk/08/gen.htm?menuid=6410 

Det skal bemærkes, at der er forskel på angivelse af taksterne i det forslag, som kan ses på Finansministeriets hjemmeside og orienteringsbrevet. Taksterne i orienteringsbrevet er de rigtige.

Niels Glahn, generalsekretær, ng@ffd.dk, 33 36 40 32

Højskolernes Grundkursus i Vejledning (HGV)  FFD-info nr. 11  
Så ligger programmet klar for FFD’s grundkursus i vejledning i 2008. Kurset henvender sig til nye højskolevejledere og foregår 27. – 29. februar 2008 på Vallekilde Højskole. Læs programmet og tilmeld dig on-line.

Deadline for tilmelding er 18. februar 2008. Kurset er gratis, da FFD har søgt midler til dækning af kursusudgifterne via Undervisningsministeriet. Kursusledere er Peter Plant fra Danmarks Pædagogiske Universitetsskole og Helene Valgreen, FFD.
Det skal bemærkes, at uddannelses- og erhvervsvejledning er et lovkrav for højskolerne.
Kontakt: Helene Valgreen, tlf. 3336 4043, hv@ffd.dk  

Efteruddannelseskursus i filosofisk vejledning  FFD-info nr. 12  
Danmarks Pædagogiske Universitetsskole udbyder i foråret 2008 et efteruddannelseskursus om filosofisk vejledning og praktisk kundskab. Kontaktperson og leder af kurset er Finn Thorbjørn Hansen fth@dpu.dk  
Læs programmet for kurset på DPU's hjemmeside.
Nyt Fra vejledningsprojektet FFD-info nr. 13  
Der skal erindres om, at vejledning er et lovkrav på højskolerne på kurser af mindst 12 ugers varighed. Højskolerne har pligt til at offentliggøre deres strategi for vejledningsindsatsen. Ved annoncering af kursusvirksomheden skal skolen oplyse, at vejledningstilbuddet er en del af kursusindholdet. På skolens hjemmeside skal der redegøres for, hvordan vejledningsindsatsen udøves. 

Husk, at FFD holder grundkursus i vejledning for nye vejledere 27. – 29. februar 2008 på Vallekilde Højskole. Overordnet kursusledelse varetages af Peter Plant, lektor ved Danmarks Pædagogiske Universitetsskole, og Helene Valgreen, FFD. Læs programmet og tilmeld dig on-line.
Der er stadig ledige pladser til konferencen torsdag 21. februar 2008 om den eksistentielle dimension i højskolens uddannelses- og erhvervsvejledning. Lektor Finn Thorbjørn Hansen fra Danmarks Pædagogiske Universitetsskole er en af oplægsholderne. Konferencen foregår i Vartov, København. Læs programmet og tilmeld dig on-line.

Idéseminar for projektansøgere til 3x3  FFD-info nr. 10  
Tirsdag den 26. februar fra 13 til 16 på Odder Højskole, Rørthvej 3, 8300 Odder.
Sigtet med seminaret er at informere om mulighederne for projektstøtte samt kvalificere konkrete projektansøgninger.
Alle, der påtænker at søge forsøgs- og udviklingsmidler næste år, opfordres til at deltage.
Program og tilmelding på hjemmesiden. Kontakt Camilla Hutters, ch@ffd.dk  
 www.ffd.dk/tilmelding/3x3                                                   

Forstandermøde 28. og 29. februar FFD-info nr. 9  
Programmet for forstandermødet er nu lavet. Det er sendt ud på mail til forstanderne og kan læses på vores hjemmeside. Mødet foregår på Gerlev Idrætshøjskole.
Tilmelding til Karin Junkov, kj@ffd.dk  
 www.ffd.dk/uddannelse/lederkurser-og--konferencer                                        

Projektmedarbejder søges FFD-info nr. 8  
FFD har besluttet, at også højskolerne i 2009 skal sætte det globale klima på dagsordenen. De kommende måneder er derfor afsat til projektetablering, hvor mulighederne for at stable et folkeligt forankret klimaprojekt med deltagelse af unge fra hele verden på benene.
FFD søger projektmedarbejder til forprojekt. Stillingen er i første omgang berammet til tre måneders ansættelse med mulighed for forlængelse. Projektet er på forhånd defineret ud fra en ramme, som er godkendt af FFD’s bestyrelse.
Se opslaget på www.ffd.dk  , Kontakt: Jesper Øland, jes@ffd.dk , 33 36 40 39
Bliv lønnet korttidsrådgiver på højskoleprojekt i Bangladesh FFD-info 2  
Vi søger to korttidsrådgivere til honoreret arbejde i Bangladesh i marts/april 2008. Rådgiverne skal være aktive personer med base i en højskolehverdag og/eller med rod i forenings-Danmark. Den ene rådgiver skal fokusere på organisationsstyrkelse og udvikling af fremtidige aktiviteter og økonomisk bæredygtighed. Den anden rådgiver skal fokusere på udvikling af elevforeningen og sikring af bl.a. kulturelle aktiviteter på CLDC’erne.
Ansøgningsfrist den 28. januar 2008, til FFD’s internationale konsulent, Torleif Jonasson, på tj@ffd.dk  telefon 3336 40 37 eller 2887 4502.
Højskolernes europa-uger finder igen sted i uge 10 og 11  FFD-info nr. 3  
Som hjælp til din skoles Europa-aktiviteter i perioden 3-16. marts, kan du læse om baggrund og materialer på hjemmesiden. Hvis I kun satser på et mindre arrangement, så opfordrer vi til, at I gennemfører aktiviteten den 7. marts, og orienterer FFD (tj@ffd.dk ), så vi kan skabe et overblik over aktiviteterne.
Møde for internationalt orienterede højskolefolk den 13. marts  FFD-info nr. 4  
For at forberede en ny 3-årig indsats på det europæiske område og for at diskutere aktiviteter i forbindelse med FN’s 2015-mål, inviteres alle interesserede højskolefolk til møde den 13. marts. Meld din interesse til tj@ffd.dk
Infokaravanen 2008,  FFD-info nr. 5  
Har du arbejdet med uddannelse i Syd og lyst til at fortælle andre om dine oplevelser? Infokaravanen er en gruppe unge fra forskellige foreninger, som er samlet i Uddannelsesnetværket, og som tager rundt til seminarier og højskoler og holder oplæg om uddannelse og udvikling. I forbindelse med den globale kampagne ”UDDANNELSE FOR ALLE” afholdes Infokaravanen 2008 d. 31. marts – 4. april. Deltagerne få et forberedende kursus i formidling, som holdes over 2 dage i marts måned. Tilmeld dig senest 15. februar!
Højskolernes Hus søger in-house grafiker FFD-info nr. 1  
Ansøgningsfristen er den 18. januar.
Stillingen er normeret til 20 timer om ugen.
Stillingsopslaget kan ses på www.ffd.dk
Kontakt: Jakob Bonde Rasmussen, jbr@ffd.dk , tlf. 33 36 42 64

KONFERENCE OM EKSISTENTIEL VEJLEDNING

Torsdag d. 21/2 2008 afholder FFD en konference i Vartov, København, med titlen: ”Den eksistentielle dimension i højskolens uddannelses- og erhvervsvejledning”. På konferencen afsløres resultaterne af et 1-årigt forskningsprojekt som er sket i samarbejde med lektor Finn Thorbjørn Hansen, DPU, og tre højskoler. Deltagerne vil få udleveret projektrapporten skrevet af Finn Thorbjørn Hansen. 

Tilmelding til konferencen sker her: http://www.ffd.dk/indsatsomraader/vejledning/tilmelding
Konferenceprogrammet kan læses her: http://www.ffd.dk/indsatsomraader/vejledning/efteruddannelse-og-konferencer
Helene Valgreen, tlf: 33 36 40 43, hv@ffd.dk
19. DECEMBER 2007 FFD INFO NR. 89

NORDISK  KONFERENCE  8-10. april 2008

Nordisk Folkehøjskoleråd (NFR) og FFD inviterer til Tema Konference i dagene 8. til 10. april 2008 på Den Internationale Højskole i Helsingør, Danmark.

Konferencen vil handle om både fælles nordiske problemstillinger, udfordringen til nordisk folkehøjskoleundervisning og muligheder for udbygning af tværgående samarbejdede nordiske højskoler imellem.

Temaer for konferencen vil bl.a. være:

- Folkehøjskolens og folkehøjskoleunderviserens udfordringer i dag 

- Kompetenceudvikling og kompetencedokumentation i nordisk folkehøjskole

- Det særligt nordiske og Nordens internationale placering 

- Det Globale, behovet for bæredygtig udvikling og medborgerskab 

- Mulighed for nordisk højskolesamarbejde – støttemuligheder, kontaktetablering og partnerfinding

NFR vil med konferencen gerne styrke relationerne mellem de nordiske folkehøjskoler ved at konferencen samtidig bliver en mødeplads for folkehøjskoleundervisere.

For personlige medlemmer af FFD vil der blive mulighed for at søge tilskud til kurset fra FFD.

Det færdige program kan ventes udsendt i løbet af januar måned.

Thor West Nielsen, 33 36 40 33, twn@ffd.dk 

19. DECEMBER 2007 FFD INFO NR. 88

KØRSELSGODTGØRELSE 2008

Skat har udsendt meddelelse om den skattefrie befordringsgodtgørelse. Satsen iht. bemyndigelse (for de første 20.000 km) hæves til 3,47 kr. pr. km, og den lave sats hæves til 1,83 kr. pr. km. Ændringen sker med virkning fra 1. januar 2008.

Thor West Nielsen, 33 36 40 33, twn@ffd.dk 

13. DECEMBER 2007 FFD INFO NR. 87

NY STRUKTUR PÅ HØJSKOLERNES FRILUFTSNETVÆRK

Efter at netværket og deltagelsen i Havkajak-, Kano- og Klatresamråd nu i tre år har kørt på en forsøgsordning, hvor FFD har støttet arbejdet, ikke mindst økonomisk, går det nu ind i en ny fase.

En kreds af de skoler som fortsat ønsker at deltage i uddannelsen af brugere og undervisere igennem de tre samråd foreslår stiftet et nyt netværk, Højskolernes Friluftsnetværk.

Ideen er at alle de højskoler, som arbejder med friluftsliv ikke mindst i form af kano, havkajak og klatring selv dækker økonomien bag deltagelsen i de tre samråd..

De skoler som bruger netværket og uddannelserne må abonnere på et medlemskab af netværket. Det første år (2008) vil prisen for et abonnement være 1000 kr pr skole. Pengene går primært til mødevirksomhed for Friluftsnetværkets deltagelse i samrådene. For pengene får skolerne udover at øve indflydelse på udviklingen af samrådene mulighed for fortsat at kunne uddanne deres elever og undervisere i samrådssystemet. Det vil sige Havkajakroere og havkajakinstruktører, kanoinstruktører og klatreinstruktører.

De skoler som ikke ønsker at abonnere på netværket vil stadig mod en merpris på mellem 500 – 1000 kr pr instruktør)~ kunne få certificeret deres elever og lærere.

Efterskolerne har brugt samme model de sidste år, forskellen er blot at der er så mange flere efterskoler at de kan nøjes med et abonnement på 500 kr årligt.. 

Friluftsnetværket forventer at holde et stiftende møde mandag den 14. januar kl. 9.00 – 12.00 på Båring Højskole. Tilmelding hertil sendes til Johnnie Bøtker Laursen på johnnie@giv.dk senest den 10. januar. Er man forhindret i at møde op, men ønsker at deltage i Friluftsnetværket bør dette også meddeles på johnnie@giv.dk.
21. NOVEMBER 2007 FFD INFO NR. 86

MENTORPROJEKTET OG RESTERENDE ELEVER

I fredags den.16. november udløb fristen for indlevering af ansøgningsskemaer til elevsponsorater på FFD’s mentorprojekt i foråret 2008. 40 højskoler havde indsendt ansøgningsskemaer for i alt 69 kommende elever. Ved lodtrækning har vi fordelt de resterende mentorpladser.

Se hvilke højskoler der har modtaget en ekstra mentorplads her: http://www.ffd.dk/mentor  

Helene Valgreen, hv@ffd.dk tlf: 3336 4043 og Natascha Schlottmann, ns@ffd.dk tlf: 3336 4266

15. NOVEMBER 2007 FFD INFO NR. 85

LETTERE ARBEJDSGANGE MED SPØRGESKEMASYSTEM

FFD har forhandlet et rigtig godt tilbud med Rambøll Management på 12 måneders licens på deres spørgeskemasystem SurveyXact. Systemet kan bl.a. benyttes i forbindelse med 

- at gennemføre den årlige selvevaluering

- elektronisk tilmelding til kurser, hvor kursisternes oplysninger automatisk bliver lagret i en database

- brugerundersøgelse af højskolens hjemmeside

- tilfredshedsundersøgelser blandt højskolekursister (korte og lange)

- test af højskolens markedsføringsmateriale

FFD har købt en licens til systemet og arbejder med at inkorporere det i mange forskellige arbejdsgange, bl.a. i forhold til informationsevalueringen (InfoEva) og ved evaluering af projekter og foreningens kursusvirksomhed. 

Systemet er nemt at bruge og ligger tæt op ad officepakken.

Prisen for en årlig licens på SurveyXact er 7000 kr. ekskl. moms. Det inkluderer et ubegrænset antal målinger, respondenter og administratorer samt et gratis kursus i brugen af systemet. Tilbuddet gælder frem til den 15. februar 2008.

Læs om tilbuddet på www.ffd.dk/aktuelt/spoergeskemasystem 

Kontakt venligst Michael Ringgaard, Rambøll Management for yderligere information om tilbuddet og systemet – T: 8944 7949 eller E: mir@r-m.com
Rikke Mandrup, rm@ffd.dk 

NYT PÅ FFD.DK

FFD-info omlægges  - tilmeld dig på www.ffd.dk/nyhedsbreve

FFD-info er information om foreningsrelateret stof - herunder seneste nyt på lovgivningsområdet. Det udkommer løbende.

Fra 1. december udkommer foreningens nye nyhedsbreve herunder FFD-info i ny indpakning. December ud sender vi ffd-info ud både på den gammeldags facon (som her) og i nyt udseende til alle, der har tilmeldt sig igen. Derefter sendes det kun på den nye måde. 

Det er derfor vigtigt, at du på ny tilmelder dig ffd-info på www.ffd.dk/nyhedsbreve. 

Charlotte Schrøder, cs@ffd.dk, tlf: 33 36 40 45

HøjskoleNYT og Højskolebladet BRIEF 

Højskole NYT: Generelt om højskolerne og aktuelle historier vedrørende højskolebevægelsen. Udkommer månedligt.

Højskolebladet BRIEF: Oversigt over og resumé af artikler i Højskolebladet. Udkommer hver 14. dag.

Du kan tilmelde dig disse nyhedsbreve på www.ffd.dk/nyhedsbreve.

Hvis du har en profil, vil det på tilmeldingssiden fremgå hvilke nyhedsbreve du er tilknyttet. Opret derfor en profil på www.ffd.dk/opret-profil  - hvis du ikke allerede har en profil i forvejen. 

Jakob B. Rasmussen, jbr@ffd.dk, tlf: 33 36 42 64

Ny FAQ på ffd.dk
Der er over 100 ofte stillede spørgsmål og svar i FFD's nye faq. Der svares på spørgsmål indenfor administration, økonomi, EMPH, internationalt arbejde, Markedsføring, Højskolebladet, Højskolesangbogen og Vejledning. Så find svaret på dine spørgsmål på www.ffd.dk/faq 

Jakob B. Rasmussen, jbr@ffd.dk, tlf: 33 36 42 64

DANSK FOLKEOPLYSNINGS SAMRÅD – NY NETAVIS
DFS’ Netavis er e-mail nyhedsbrev med information, som er relevant for folkeoplysningen. 

Det kan være:

· Spændende initiativer fra skoler og foreninger

· Interessante konferencer og kurser

· Vigtigt nyt fra den politiske verden

· Nye puljer, der venter på ansøgninger

· Forslag og debatindlæg fra folkeoplysningens organisationer
· International inspiration
Netavisen udkommer 1-2 gange om ugen og indeholder hver gang 3-5 artikler. Du kan se nyheder og artikler, der har været bragt her på DFS’s hjemmeside: http://www.dfs.dk/netavisen.aspx
Du kan gå direkte til: http://www.dfs.dk/netavisen/abonnement.aspx og tilmelde dig nyhedsbrevet.

Med venlig hilsen,

Michael Voss, informationskonsulent, DFS

8. NOVEMBER 2007 FFD INFO NR. 82

ÅRSELEVTALLET 2006-07

Årselevtallene for skoleåret 2005/06 foreligger nu og viser det glædelige, at nedgangen er stoppet, og de sidste par års konstante udvikling fortsætter. 

Det samlede antal årselever (4.747) er stort set det samme som de sidste to år, og alene antallet af årselever på ugekurser viser en markant udvikling over de seneste år (nu 934 mod 798 i 04/05).

Traditionelt har antallet af årselever udviklet sig svarende til befolkningsudviklingen, hvor den del af unge, der tager på højskole oftest har ligget mellem 8 og 9 %. Den demografiske udvikling viser, at antallet af unge mellem 18 og 24 år i 2006 var det laveste overhovedet, og at antallet i denne gruppe vil stige over de næste 10 år med næsten 25% - og det er da positivt!

Thor West Nielsen, 33364033, twn@ffd.dk 

8. NOVEMBER 2007 FFD INFO NR. 81

INFORMATIONSMØDER OM INDKØBSMULIGHEDER

I Finanslovsforslaget for 2008 er der for første gang besparelser (om end af beskedent omfang) med begrundelse i skolernes mulighed for at kunne købe billigt ind via det offentliges indkøbsaftaler.

Det kan derfor være interessant, at alle skoler nu skulle have modtaget hele to invitationer til informationsmøder om indkøbsmuligheder.

For det første inviterer Undervisningsministeriet og SKI (Staten og Kommuners Indkøb) til temadage om effektivt indkøb:

- I København den 27. nov. Kl. 10 til 15 på TEC, Stæhr Johansens Vej 7, 2000 Frederiksberg

- I Århus den 28. nov. Kl. 10 til 15 på Ingeniørhøjskolen, Dalgas Avenue 2, 8000 Århus C. 

Samtidig inviterer Økonomistyrelsen til informationsmøder om Statens Indkøbscenter (SI) og de indkøbsaftaler, som er indgået på det statslige område.:

- I Århus den 19. nov. kl. 14 til 16 på Handelsgymnasiet, Vejlby Centervej 50, 8240 Risskov

- I Odense den 23. nov. kl. 14-16 på Syddansk Universitet, Campusvej 55, 5230 Odense M

- I København 26. nov. kl. 10-12 i Økonomistyrelsen, Landgreven 4, 1017 København K

Man kan undre sig over, at Staten er involveret i både SKI og SI. Forskellen er  at det er frivilligt for institutionerne at benytte SKI aftalerne, men alle statslige institutioner SKAL benytte SI aftalerne. Dette gør, at man kan forhandle om rabatter med leverandører pba et meget stort og kendt forbrugsvolumen, og dermed opnå optimale aftaler. Det er disse aftaler, de selvejende undervisningsinstitutioner og dermed også højskolerne nu har mulighed for (frivilligt) at benytte.

De fleste vil være bekendt med SKI og hjemmesiden www.ski.dk  Information om de enkelte indkøbsaftaler under SI, herunder om varesortiment, priser, betingelser, tilslutningsfrister og tilslutningsblanketter kan ses på www.statensindkob.dk.

Thor West Nielsen, 33364033, twn@ffd.dk  

8. NOVEMBER 2007 FFD INFO NR. 80

ÆNDREDE REGLER FOR SYGESIKRING

Som det bl.a. er fremgået af dagspressen, vil der fra 1. januar 2008 ske ændringer af reglerne om rejsesygesikringen. 

De væsentligste ændringer er, at det gule sygesikringsbevis ikke længere dækker hjemtransport ved sygdom, samtidig med at der sker en begrænsning i dækningsområdet, så det fremover stort ser alene drejer sig om EU-lande og Skandinavien.

Derfor skal højskoler tegne særskilt rejsesygeforsikring eller tillægsforsikring i forbindelse med elevers og medarbejderes deltagelse i studierejser.

Flere forsikringsselskaber og betalingsinstitutter tilbyder rejsesygesikring som en del af en samlet pakke, men vær opmærksom på, at dækning kan være afhængig af, at særlige krav er opfyldt.

Thor West Nielsen, 33364033, twn@ffd.dk   

7. NOVEMBER 2007 FFD INFO NR. 79

NYE PROJEKTER I 3 X 3
1. oktober var sidste frist for at søge 3x3 puljerne i 2007.

Der var ved ansøgningsfristen udløb indkommet i alt 12 ansøgninger til pulje 1 (uddannelsessamarbejde), samt én ansøgning til pulje 2 (idémæssig og pædagogisk udvikling).

Styregruppen valgte at imødekomme i alt 8 ansøgninger. Det betyder, at der samlet set er givet støtte til 28 projekter i løbet af 2007. Projekterne i pulje 1 er i alt blevet tildelt 4.055.052 kr., mens projekterne i pulje 2 er blevet tildelt 579.511 kr.  

Det bliver også i 2008 muligt at søge 3x3 puljerne. 

Ansøgningsfrister i det kommende år er:

· Mandag d. 31. marts kl. 12

· Mandag d. 6. oktober kl. 12

· Derudover afholdes der 26. februar et idéseminar for kommende projektansøgere. Formålet med seminaret er at give sparring og vejledning til projektansøgere samt gøre det muligt for ansøgere indenfor samme område at finde sammen omkring fælles ansøgninger. 

Læs mere om puljerne og de nye projekter på http://www.ffd.dk/indsatsomraader/uddannelsessamarbejde.

Camilla Hutters, ch@ffd.dk, tlf: 33 36 40 49

30. OKTOBER 2007 FFD INFO NR. 78

KULTURMØDESEMINAR 2007 den 5. og 6. november på Højskolen Performers House.
Da vi har modtaget nogle afbud til vores seminar ”Etnisk og kulturel mangfoldighed i daglige praksisser på højskolerne - Fra ord til handling”, har vi stadige ledige pladser

Overnatning og forplejning er gratis og vi opfordrer alle højskoleinteresserede til at deltage.

Vi har inviteret to eksperter fra Royal Holloway College, Center for Ethnic Minority Studies på University of London. De vil fokusere på, hvordan man på højskolerne kan skabe et klima, der er inkluderende over for alle elever uanset etnisk, kulturel eller religiøs baggrund. 

På seminaret vil også erfaringerne fra årets Sommercamp blive formidlet og diskuteret med henblik på i fremtiden at kunne styrke kvaliteten af højskoleophold for elever med etnisk minoritetsbaggrund.

Sidst men ikke mindst skal vi se nærmere på, om erfaringerne med mentorer og coaches fra arbejdsmarkedet kan inspirere til lignende tiltag på højskolerne.

Se hele programmet og tilmeld jer på www.emph.dk snarest.

Kontakt Rasmus Kjær på tlf 28 87 12 73 eller mail: rk@ffd.dk

16. OKTOBER 2007 FFD INFO NR. 77

SPOKEN WORD PÅ ROSKILDE FESTIVAL LUKKER

Da det ikke har været muligt at komme overens med Roskilde Festival om betingelserne for et fortsat samarbejde om Spoken Word, er dette samarbejde efter fem succesfulde år desværre ophørt. FFDs bestyrelse har vurderet, at der på de vilkår, som RF ønskede at fastsætte for Spoken Word 2008, ikke ville være et tilstrækkeligt "højskole-udbytte” af de store resurser, som foreningen skulle investere i arrangementet. Foreningen vil fortsat investere kræfter i at være synlige ved forskellige arrangementer og events, hvor højskolernes unge målgruppe er til stede. I dag er der sendt pressemeddelelse ud til dagbladsredaktioner, samarbejdspartnere, højskole-frivillige og ca. 200 kunstnere. Læs pressemeddelelsen på www.ffd.dk/fakta/pressemeddelelser

Niels Glahn, generalsekretær, ng@ffd.dk, 33 36 40 32

4. OKTOBER 2007 FFD INFO NR. 76

NYT FRA DEN INTERNATIONALE AFDELING:

Uddannelse gennem idræt.

Vær med til opstartsmøde i det nye netværksprojekt Uddannelse Gennem Idræt, med fokus på aktiviteter i udviklingslandene. Mødet holdes onsdag den 10. oktober kl. 17.00 - 20.30, på Institut for Idræt, Københavns Universitet, Nørre Allé 51, 2200 København N. Kontakt Torleif Jonasson, hvis du er interesseret – e-post tj@ffd.dk, telefon 3336 4037.

Foredrag med billeder fra Afganistan 

Niels Ladefoged er vendt tilbage fra en af sine mange rejser til Afghanistan. Han tilbyder et foredrag, der gør eleverne klogere på, hvad det er for et land vi dagligt hører historier fra. Læs mere i Værktøjskassen: http://www.ffd.dk/indsatsomraader/internationalt/vaerktoejskassen
Europæisk kulturmøde

Tilmeldingsfristen nærmer sig for træffet mellem danske og udenlandske elever på de lange efterårshold, den 26-28. oktober på Vallekilde. Læs mere på http://www.ffd.dk/europa
2. OKTOBER 2007 FFD INFO NR. 75

NEA Nordic-European Academy, International Network for Dialogue, Education and Research  

Til aktive i folkeoplysningen, det idébetonede foreningsliv, det frivillige kulturelle område, det frivillige sociale område, folkehøjskoler, håndarbejds- og husholdningsskoler, daghøjskoler, efterskoler og produktionsskoler, voksenuddannelser, seminarier og andre med interesse for emnet. 

Nordisk-Europæisk Akademi indbyder hermed til konferencen ”DA DANNELSEN GIK UD - nordisk folkeoplysning og foreningsliv i skyggen af livslang læring og kompetencetænkning”, fredag den 26. oktober 2007, kl. 13 – 17 på Askov Højskole, Maltvej 1, 6600 Vejen. 

Konferencen er afslutningen på et nordisk kortlægningsprojekt støttet af Nordplus Voksen. Baggrund og program er nærmere omtalt i vedhæftede indbydelse og på NEA´s hjemmeside – se www.nea-net.dk 
Det er gratis at deltage. Tilmelding senest fredag den 19. oktober ved at sende en mail til Kulturelle Samråd i Danmark bs@kulturellesamraad.dk med opgivelse af navn, titel, organisation, adresse, telefon og mail.  

Hans Jørgen Vodsgaard, formand for NEA, Mobil:  +45 51 300 320, Mail: vodsgaard@stofanet.dk 

 

20. SEPTEMBER 2007 FFD INFO NR. 74
VEJLEDERPRISEN 2007 GÅR TIL ÉN AF VORE EGNE

”Vejlederprisen 2007 går til Helene Valgreen - en uundværlig ildsjæl!
Vejlederprisen går i år til Helene Valgreen, der siden 2003 har været leder af vejledningsprojektet i Folkehøjskolernes Forening. Helene Valgreen er cand.mag. fra Københavns Universitet og har for nyligt afsluttet masteruddannelsen i vejledning på Danmarks Pædagogiske Universitet.”

Dette er et uddrag af pressemeddelelsen fra Forlaget Studie og Erhverv, som uddeler prisen. Prisoverrækkelsen finder sted i forbindelse med Danmarks Vejlederforenings landsmøde på Årslev Kro ved Brabrand, og den foretages af Margrethe Vestager.

Hele pressemeddelelsen kan læses på vores hjemmeside http://www.ffd.dk/aktuelt/vejlederprisen-2007
I FFD er vi glade for det fokus, der dermed kommer på den særlige vejledning på højskolerne – og i Højskolernes Hus er vi stolte af vores kollega.
18. SEPTEMBER 2007 FFD INFO NR. 73

NYT FRA DEN INTERNATIONALE AFDELING

Højskolernes Europæiske Kulturmøde, oktober 2007: Hent ny plakat!

Den 26-28.oktober 2007 afholder FFD træf på Vallekilde Højskole for danske og europæiske elever på de lange efterårshold. Reklame-plakat på engelsk kan hentes fra vores hjemmeside, hvor du også kan læse mere: www.ffd.dk/europa. Deltagerprisen bliver DKK 155,- pr. deltager, og der kan søges om rejserefusion for udgifter over DKK 100,-

Præsentér skolens europa-aktiviteter
Den 5. oktober deltager FFD i Europa-nævnets messe i DGI-byen i København. Alle relevante materialer fra skolerne kan her vises og/eller deles ud til besøgende elever. Send uddelingsmaterialer (f.eks. brochurer og postkort) i omkring 100 eksemplarer og visningsmaterialer (f.eks. bøger, plakater og CD’er) i 1-2 eksemplarer til FFD, att. Torleif Jonasson.

Samarbejde med Ungarn? -- vær med tirsdag den 23. oktober

FFD arrangerer et afklarende møde for alle interesserede højskoler om at gennem Velux-fonden etablere et højskolesamarbejde med partnere i Ungarn, tirsdag den 23. oktober på Silkeborg Højskole, kl. 10-14. Læs mere på vores Europa hjemmeside www.ffd.dk/europa
Gæster fra Nepal, 15-18. oktober 2007

Få besøg af Pankaj og Murari, der fortæller om, hvordan den danske højskoletradition har slået rødder i Nepal. De rejser rundt sammen med Jesper Saxgren fra Baaring Højskole, i perioden den 15 og 18. oktober 2007; den 17. om aftenen er de på Nordfyns Folkehøjskole. Læs mere på vores Nepal hjemmeside under www.ffd.dk/internationalt
14. SEPTEMBER 2007 FFD INFO NR. 72

HØJSKOLERNES ÅRLIGE VEJLEDERTRÆF
Det er stadig muligt at tilmelde sig Højskolernes årlige vejledertræf den 4.-5. oktober 2007, som afholdes på Grundtvigs Højskole Frederiksborg. Temaet for årets vejledertræf er ”Narrativitet i vejledningen”. I løbet af de to dage vil deltagerne blive introduceret til og skulle arbejde med to spændende vejledningsmetoder: ”Fortælleværksteder” og ”Coach-cards”. Metoderne repræsenterer en anderledes tilgang til vejledning, hvor sigtet er at øge deltagernes forståelse for, hvad der er betydningsfyldt for dem selv og de andre deltagere, samt hvilke handlemuligheder de dermed har i forhold til fremtidige uddannelses- og karrierevalg.    

Tilmelding sker til Kristina Bæk Nielsen kbn@ffd.dk hurtigst muligt og senest en uge inden kursusstart. Du kan læse programmet på FFDs hjemmeside: http://www.ffd.dk/indsatsomraader/vejledning 

6. SEPTEMBER 2007 FFD INFO NR. 71

SANGENS ÅR 2008 - SANGKONKURRENCE

2008 er udråbt til Sangens År. Og der skal synges overalt og af alle - og ikke mindst skal der skrives en ny sang. Læs mere om projektet og sangkonkurrencen i vedhæftede fil. 

FFD har en plads i projektets repræsentantskab, så vi kan følge projektet tæt samt komme med input. 

Det er Karin Junkov, tlf 33 36 40 34, kj@ffd.dk, der har denne plads.

I skal nok høre mere, men da sangkonkurrencen har en deadline, der hedder 1. oktober, får I bare denne mail i første omgang.

4. SEPTEMBER 2007 FFD INFO NR. 70

ÅRSELEVTALLET FOR SKOLEÅRET 2006/-07

Vi udsendte for en måned siden ”Optællingsskema juli 2007” til skolerne. Hovedformålet var at få en fornemmelse af, om det samlede årselevtal er steget eller faldet. Desuden spurgte vi, om tendenserne for tilmelding til efteråret og de korte kurser. 

Der mangler stadig nogle svar, men baseret på de indkomne må meldingen være, at årselevtallet er nogenlunde status quo i forhold til sidste skoleår – med de individuelle udsving, der nu engang er.

Mht. tilmeldinger til de lange kurser er meldingerne, at det ser bedre ud på 34 skoler, er uændret på 18 skoler og går dårligere på 13 skoler. 

Mht. de korte kurser er det gået bedre på 28 skoler, uændret på 31 skoler, og 8 skoler har haft en tilbagegang.

Alt i alt en fremgang!

Charlotte Schrøder, tlf: 33 36 40 45, cs@ffd.dk

4. SEPTEMBER 2007 FFD INFO NR. 69

REGLER OM RYGNING

I Højskolernes hus har vi fået en del henvendelser vedr. den nyligt vedtagne lov om røgfri miljøer. 

Foreningen har efter henvendelse til Arbejdstilsynet modtaget følgende retningslinier:

Da højskoler henvender sig til unge og voksne i alderen fra 16 ½ år og opefter, vil det ikke være de skærpede regler i §§ 7 og 8, som finder anvendelse. Derimod skal svarene søges i § 6, hvorefter hovedreglen er, at der ikke må ryges indendørs på arbejdspladser, med mindre det foregår i rygerum, rygekabiner eller lokaler, der alene tjener som arbejdsplads for én person.

Der skal udarbejdes en rygepolitik, som skal være skriftlig og tilgængelig for de ansatte. Den skal fortælle, om der må ryges på arbejdspladsen og i givet fald hvor. Og den skal fortælle om konsekvenserne, hvis rygepolitikken overtrædes. Politikken skal være i overensstemmelse med reglerne om, at der ikke må ryges indendørs på arbejdspladser, med mindre det foregår i rygerum, rygekabiner eller lokaler, der kun er arbejdsplads for én person ad gangen.

- Der må gerne oprettes rygerum/rygekabiner, jf. § 6, stk. 3.

- Der må gerne ryges på eget værelse.

- Der må ryges udenfor på institutionens område, i rygerum/rygekabiner og på de enkelte værelser. 

- Der må ikke ryges i fællesrum o.l.

Link til rygeloven: http://www.arbejdstilsynet.dk/sw40136.asp

Link til Arbejdstilsynet: http://www.arbejdstilsynet.dk/sw40567.asp

Kontakt: Generalsekretær Niels Glahn, tlf: 33 36 40 32, ng@ffd.dk
4. SEPTEMBER 2007 FFD INFO NR. 68

GODTGØRELSER – ANSØGNINGSFRIST 1. OKTOBER

Der kan søges godtgørelse i forbindelse med tilskud til læreres og forstanderes efteruddannelsesfravær og bestyrelsesarbejde, til senior- og fratrædelsesordninger samt til efterindtægt i 2007.

Vejledning og ansøgningsskema kan hentes på www.ffd.dk/administration - orlov og godtgørelse.

Ansøgningsskema skal være FFD i hænde senest mandag den 1. oktober.

Kontakt: Gorm Hansen, uddannelseskonsulent, tlf: 33 36 40 38, gh@ffd.dk 

4. SEPTEMBER 2007 FFD INFO NR. 67

NYT OM DET INTERNATIONALE

Gæster fra Nepal, 15-18. oktober 2007

Få besøg på din højskole! Hør Pankaj og Murari fortælle om, hvordan den danske højskoletradition har slået rødder i Nepal! De rejser rundt sammen med Jesper Saxgren fra Baaring Højskole, og I kan bestille et besøg til jeres højskole i perioden den 15 og 18. oktober 2007. Læs mere på vores Nepal hjemmeside under www.ffd.dk/internationalt
Samarbejde med Ungarn? -- vær med tirsdag den 23. oktober

Velux-fonden har overfor FFD stillet sig positiv til at modtage en ansøgning fra højskolerne med henblik på at etablere et højskolesamarbejde med partnere i Ungarn. FFD arrangerer et afklarende møde for alle interesserede højskoler, tirsdag den 23. oktober på Silkeborg Højskole, kl. 10-14. Læs mere på vores Europa hjemmeside www.ffd.dk/europa
Højskolernes Europæiske Kulturmøde, oktober 2007

Den 26-28.oktober 2007 planlægger FFD og højskolerne at afholde træf på Vallekilde Højskole for danske og europæiske elever på de lange efterårshold. Læs mere på vores Europa hjemmeside www.ffd.dk/europa
Søg støtte til Mellemøsten-aktiviteter

Som led i Det Arabiske Initiativ administrerer Mellemfolkeligt Samvirke en pulje, hvorfra danske NGO’er kan søge om støtte til partnerskabsprojekter for unge i Mellemøsten og Nordafrika. KVINFO er også involveret i en række projekter om ligestilling og kvinders rettigheder under Det Arabiske Initiativ, og vil snart annoncere en pulje, hvorfra man også kan søge midler. Hvis din skole er særligt interesseret i samarbejde med partnere i Yemen, kan projektet måske opnå støtte fra Udenrigsministeriet. Find links til yderligere informationer på www.ffd.dk/internationalt
Torleif Jonasson, tlf: 33 36 40 37, tj@ffd.dk 

29. AUGUST 2007 FFD INFO NR. 66

FORSLAG TIL FINANSLOV 2008 
– Stort set uændrede takster og CIRIUS-ordningen fastholdt

Så blev sløret løftet for forslaget til Finanslov 2008. Taksterne er stort set fastholdt uændret, men reguleret for pris- og lønudviklingen. Der er dog foretaget en besparelse på takst 1 med 0,6%. Samtidig er det lykkedes at overbevise om det rigtige i at fastholde CIRIUS-ordningen, der giver tilskud til elever fra de nye EU-lande. 

Takstreguleringen

Som det fremgår af nedenstående oversigt over takstudviklingen 2007-2008, er der for de fleste takster sket en regulering på 2,7% svarende til Finansministeriets forventninger til pris- og lønudvikling.

Indkøbseffektivisering

Takst 1 er imidlertid kun reguleret med 2,1%, da regeringens besluttede besparelser, med baggrund i den beregnede mulighed for indkøbseffektivisering (via SKI), på højskoleområdet netop hentes på takst 1.
Det er denne besparelse på hele undervisningsområdet, der bl.a. har finansieret Politiforliget. 

Foreningen har forud for finanslovsforslaget kraftigt argumenteret imod besparelsen og rejst spørgsmålstegn ved beregningsgrundlaget. Vi har svært ved at tro, at skolernes økonomiske situation ikke har medført, at man allerede har effektiviseret indkøbene optimalt. 

Besparelsen på de fleste øvrige undervisningsområder er sat til 0,6% af driftsudgifterne til undervisning. På højskoleområdet er det kun 0,4%, og beregnet ud fra takst 1 + takst 2. Dette er baggrunden for at besparelsen blot resulterer i en takst 1 reduktion på 0,6% efter pris- og lønreguleringen, selv om hele besparelsen hentes på takst 1.

Bygningstaxameteret

Bygningstilskuddet er vanen tro reguleret med en lavere takst på baggrund af et vægtet gennemsnit for renteudviklingen og udviklingen i byggepriser. Idet renteudvikling er sat til 0% og tæller med 0,8, og udviklingen i byggeindekset er sat til 6,1% og tæller med 0,2, når man frem til, at bygningstaxameteret skal reguleres med 1,2%.

Taksten for indvandrere

Der er ekstraordinært sket en forøgelse af taksten for indvandrere og deres efterkommere med 2.480 kr. (62 kr. pr. uge) ud over pris- og lønreguleringen. Baggrunden er et ønske om harmonisering af takstniveauet i f. t. de andre frie kostskoler. 

CIRIUS-ordningen

I højskoleloven står, at ordningen kører til og med 2007. Selv om der på sidste års finanslovsforslag figurerede budgetmidler for 2008 til ordningen, så er det meget glædeligt at se, FFL 2008 også fastholder ordningen. I bemærkningerne til FFL2008 lægges desuden op til, at en forlængelse indskrives i loven samtidig med, at Rumænien og Bulgarien som de nyeste EU-lande også bliver omfattet.  

Den afsatte pulje er uændret i forhold til 2007 på 3.1 mio. kr. 

	
	2008-kr.  
	2007-kr.
	%-udv.

	Takst 1, alle elever
	                53.395 
	      52.306
	2,08%

	Takst 2, fra 2 uger
	                26.615 
	       25.917 
	2,69%

	Takst 3, fra 12 uger
	                16.035 
	       15.615 
	2,69%

	Takst eksterne
	                52.999 
	       51.611 
	2,69%

	Bygningstaksameter
	                  6.386 
	         6.310 
	1,20%

	Tilskud specialundervisn.
	                20.701 
	       20.159 
	2,69%

	Tillægstakst indvandrere
	                25.308 
	       22.223 
	13,88%

	Tillægstakst unge uden ungdomsuddannelse
	                15.597 
	       15.189 
	2,69%

	Elevstøtte ungdomshøjskoler <18år
	                14.040 
	       13.727 
	2,23%


Skoletilskud
er uændret
 500.000 kr.

Fast bygningstilskud uændret 154.000 kr.




Mindste ugentlige egenbetaling

De mindste ugentlige egenbetalinger, der hvert år fastsættes på finansloven, er for 2008:

761 kr. (610 for dagelever) på kurser af mindst 12 ugers varighed, og 
910 kr. (713 kr. for dagelever) på kurser af under 12 ugers varighed. 

Finansloven kan hentes på:

http://www.oes-cs.dk/bevillingslove/ vælg Anmærkninger, §§19-28 for 2008. Så er det siderne 1586 og frem.

UVM’s informationsbrev om finanslovsforslaget kan hentes på:
http://www.uvm.dk/admin/Finanslovforslag2008.htm?menuid=401020
Thor West Nielsen, 3336 4033, twn@ffd.dk 

28. AUGUST 2007 FFD INFO NR. 65

KULTURMØDESEMINAR 2007 den 5. og 6. november på Højskolen Performers House.
Etnisk og kulturel mangfoldighed i daglige praksisser på højskolerne - Fra ord til handling

Dette er overskriften FFD’s andet kulturmødeseminar. Overnatning og forplejning er gratis og vi opfordrer alle højskoleinteresserede til at deltage.

Seminaret indledes bl.a. af oplæg fra integrationsminister Rikke Hvilshøj. Herudover har vi inviteret to eksperter fra Royal Holloway College, Center for Ethnic Minority Studies på University of London. De vil fokusere på, hvordan man på højskolerne kan skabe et klima, der er inkluderende over for alle elever uanset etnisk, kulturel eller religiøs baggrund. 

På seminaret vil også erfaringerne fra årets Sommercamp blive formidlet og diskuteret med henblik på i fremtiden at kunne styrke kvaliteten af højskoleophold for elever med etnisk minoritetsbaggrund.

Sidst men ikke mindst skal vi se nærmere på, om erfaringerne med mentorer og coaches fra arbejdsmarkedet kan inspirere til lignende tiltag på højskolerne.

Tilmelding sker på www.emph.dk (klik på ”kulturmødeseminar” i menuen) hurtigst muligt, men senest d. 15. oktober (Der er kun et begrænset antal pladser). Programmet kan sendes ud snarest muligt og vil også være at finde på hjemmesiden. 

Kontakt Rasmus Kjær på tlf 28 87 12 73 eller mail: rk@ffd.dk
28. AUGUST 2007 FFD INFO NR. 64.

HUSK NÆSTE ANSØGNINGSFRIST TIL 3 X 3 PULJERNE ER 1. OKTOBER KL. 12.

Ansøgningsskema og vejledning til projektansøgere kan downloades på 

www.ffd.dk/indsatsomraader/uddannelsessamarbejde. Her kan man også læse mere om baggrunden for puljerne samt se eksempler på igangværende projekter. 

Styregruppen opfordrer et bredt felt af ansøgere til at søge.

I næste ansøgningsrunde vil der i særlig grad være fokus på projekter inden for følgende områder:

· Nye veje for unge uden ungdomsuddannelse, herunder unge med særlige behov.

· Rekruttering til ”velfærds” uddannelserne (lærer, pædagog, sygeplejerske og SOSU).

· Studiegennemførelse og frafaldsreduktion på de mellemlange og lange uddannelser.

· Skoleformernes betydning for optag og gennemførelse af kreative uddannelser.

Det er muligt at søge midler til såvel forprojekter, nye udviklingsprojekter samt til tværgående erfaringsopsamling af tidligere eller igangværende udviklingsarbejde.

Interesserede skoler kan få sparring og konsulentbistand hos 

projektleder Camilla Hutters, tlf: 33 36 40 49, ch@ffd.dk

16. AUGUST 2007 FFD INFO NR. 63.

HØJSKOLEKATALOG 2008

Onsdag den 15. gik der mail ud til højskolernes officielle mailadresser med indkaldelse til næste års højskolekatalog. Mailen havde alle relevante papirer vedhæftet. Disse papirer kan også hentes på www.ffd.dk/information - menupunktet: Højskolekatalog. Her er endvidere en oversigt over vigtige datoer for aflevering, korrekturlæsning mv.

Det nye katalog er på gaden primo uge 48.

NB: I år kommer indkaldelsen IKKE ud med almindelig post!

Charlotte Schrøder, tlf: 33 36 40 45, cs@ffd.dk

9. AUGUST 2007 FFD INFO NR. 62

NYT FRA DEN INTERNATIONALE AFDELING:

FFD'S EUROPA-NETVÆRK MØDES TORSDAG DEN 30. AUGUST

Mødet i højskolernes europanetværk er rykket en dag, og holdes nu den 30/8 på en højskole på Fyn eller i det østlige Jylland, mellem kl. 10 – 16. Meld dig til hos FFD’s internationale konsulent Torleif Jonasson, tj@ffd.dk, telefon 2887 4502.

ANSØGNINGSFRIST TIL FFD'S EUROPA-PULJE DEN 24. AUGUST

Dette er sidste ansøgningsrunde til puljen. Det er muligt for hver skole at søge op til 10.000 kr. som støtte til europaaktiviteter. Læs mere på www.ffd.dk/indsatsomraader/europa/europapuljen. Ansøgninger sendes til tj@ffd.dk.

HØJSKOLERNES KULTURMØDE DEN 26. - 28. OKTOBER

Der planlægges træf for danske og udenlandske (fortrinsvis europæiske) højskole-elever fra efterårsholdet på en endnu ikke fastlagt højskole. Planlæg allerede nu, at nogle af jeres elever skal deltage, og fortæl gerne FFD om jeres deltagelse (til tj@ffd.dk).

EUROPAMESSE DEN 5. OKTOBER

Europanævnet planlægger en messe i DGI-byen i København (ved siden af Hovedbanegården), målrettet elever og studerende (herunder højskoleelever), hvor FFD også deltager. Læs mere på http://www.eu-naevnet.dk 

SEMINAR OM AKTIVT MEDBORGERSKAB I BERLIN

CIRIUS er inviteret til at udvælge 2-3 deltagere til et Grundtvig kontaktseminar i Berlin om temaet: ”Education for Active Citizenship. Seminaret finder sted den 11. - 14. oktober. Formålet er at samle gode aktører med aktiv praksis indenfor voksnes læring og med interesse for og klar intention om at engagere sig selv, kolleger og elever i et kommende Grundtvig læringspartnerskab indenfor den nævnte tematiske ramme. Rejse- og opholdsudgifter vil blive dækket af et stipendium fra CIRIUS.

Frist for interesserede skoler om at sende en kort, og gerne argumenteret, ansøgning/tilkendegivelse af interesse til Cirius er mandag den 20. august. Du kan få mere detaljerede baggrundspapirer fra tj@ffd.dk. Information om Grundtvig læringspartnerskaber kan findes på http://www.ciriusonline.dk/Default.aspx?ID=6959
2. AUGUST 2007 FFD INFO NR. 61

HØJSKOLERNES ÅRLIGE VEJLEDERTRÆF – to dages efteruddannelseskursus
Så ligger programmet til Højskolernes årlige vejledertræf klar. Temaet for årets vejledertræf er ”Narrativitet i vejledningen”. Deltagerne vil blive introduceret til og skulle arbejde med ”Fortælleværksteder” og ”Coach-cards”. Tidspunktet er torsdag 4/10 – fredag 5/10 2007 på Grundtvigs Højskole Frederiksborg. 

Tilmelding sker til Kristina Bæk Nielsen kbn@ffd.dk hurtigst muligt og senest en uge inden kursusstart. 

Du kan læse programmet på FFDs hjemmeside: http://www.ffd.dk/indsatsomraader/vejledning 

Helene Valgreen, hv@ffd.dk 

31. JULI 2007 FFD INFO NR. 60

KURSUS FOR PEDELLER, OLDFRUER OG RENGØRINGSPERSONALE

Husk, at det årlige kursus for højskolernes praktiske personale i år finder sted på Idrætshøjskolen i Sønderborg fra den 24. til den 26. september.

Der bliver bl.a. besøg på virksomheden Danfoss, hvor både er tilrettelagt noget specielt for pedellerne og for rengøringsfolkene. Vi skal også på Danfoss Universe. Derudover er der mange andre emner og aktiviteter.

Det endelige program med tilmeldingsblanket bliver udsendt til skolerne – og kan findes på ffd.dk – i midten af august, men sæt lige kryds i kalenderen i september.

Kontakt: Gorm Hansen, gh@ffd.dk, 33 36 40 38.

16. JULI 2007 FFD INFO NR. 59

HØJSKOLEPÆDAGOGISK UDDANNELSE 2007/2008 ER BLEVET AFLYST

Da kun 7 lærere har meldt sig til HPU-forløbet i det kommende skoleår har FFD besluttet, at der ikke bliver gennemført et HPU kursus i 2007/2008. Der skal være 12 tilmeldte for at forløbet sættes i gang.

Vi går ud fra, at der vil være nok til at oprette kurset til næste skoleår med start i september 2008.

Tilmeldingsfrist er 1/7-2008.

Yderligere information kan fås hos Gorm Hansen, uddannelseskonsulent. 3336 4038, gh@ffd.dk 

3. JULI 2007 FFD INFO NR. 58

MENTORPROJEKT – ELEVPLADSER I EFTERÅRET 2007

I fredags, 29/6 2007, udløb fristen for indlevering af ansøgningsskemaer til elevsponsorater vedr. FFD’s mentorprojekt for efteråret 2007. Nu er alle 80 elevpladser fordelt mellem de 31 højskoler, der havde indsendt ansøgningsskemaer. Se her, hvilke højskoler, der er med i projektet i 2007:

www.ffd.dk/mentor
Deadline for tilmelding for højskolerne til mentorprojektet i 2008 er 1/10 2007. Tilmelding sker til: ns@ffd.dk
Helene Valgreen hv@ffd.dk 3336 4043 og Natascha Schlottmann ns@ffd.dk 3336 4266

19. juni 2007 FFD INFO NR. 57

MENTORPROJEKT OG RESTERENDE ELEVPLADSER

I fredags 15.juni 07 udløb fristen for indlevering af ansøgningsskemaer til elevsponsorater på FFD’s mentorprojekt i efteråret 2007. 31 højskoler havde indsendt ansøgningsskemaer for i alt 61 kommende elever. Ved lodtrækning har vi fordelt de resterende elevpladser mellem de interesserede højskoler. Se hvilke højskoler der har modtaget en ekstra plads her: http://www.ffd.dk/mentor
Læs også mailen, som blev udsendt i fredags til alle højskoler om status på mentorprojektet. 

Helene Valgreen hv@ffd.dk 3336 4043 og Natascha Schlottmann ns@ffd.dk 3336 4266

14. JUNI 2007 FFD INFO NR. 56

ÆNDRING AF BETALINGSLOVEN
- så ’andre aktører’ nu også er omfattet

Skolerne har med mail af 11. juni 07 fra Undervisningsministeriet fået oplysning om ændringer, der sket vedrørende betaling for anden undervisning (finansieringsomlægningen). 

Som bekendt skal kommunerne eller staten i jobcenteret (AF) betale både elevbetalingen og statstilskudsandelen for elever i aktivering. I de senere år er det blevet mere og mere almindeligt, at aktiveringsopgaven udliciteres til anden aktør (betegnelsen ’anden aktør’ fremgår således også af fx Lov om aktiv beskæftigelsesindsats). Ifølge dagspressen varetages indsatsen over for 1/3 af alle ledige i dag således af anden aktør. Aktører er ofte private konsulentfirmaer eller firmaer i øvrigt, der har specialiseret sig i at medvirke ved en aktiveringsindsats.  

Med det nye lovforslag vil godkendte aktører fremover være underlagt de samme muligheder og krav, som kommuner og staten i jobcenteret i dag er underlagt i forhold til betalingsloven. Det gælder både tilmeldings- og betalingsprocedurer. 

Samtidig er der udarbejdet forslag til bekendtgørelse med en nærmere præcisering af reglerne for administrationen af ordningen, bl.a. at der inden kursets start skal være indgået aftale om betaling og fastlæggelse af procedurer ved anden aktørs manglende betaling. Noget der er med til at styrke skolernes retssikkerhed.

Ændringerne vil træde i kraft med virkning fra den 1. juli 2007.

Orientering om lovændringen L 209 kan ses på www.ft.dk 

Thor West Nielsen, 33364033, twn@ffd.dk  

6. JUNI 2007 FFD INFO NR. 55

NEPAPLESISKE ELEVER

Den 25. maj var FFD sammen med en række andre skoleformer inviteret til informationsmøde i Udlændingeservice omhandlende unge fra Nepal, der søger om ophold i Danmark med henblik på uddannelsesforløb. Mødet havde bl.a. baggrund i nogle af de uheldige sager med nepalesiske studerende, der har været omtalt i dagspressen.

Oplægsholdere på mødet var afdelingsleder Helle Skjærbæk Shrestha fra Den Danske Ambassade i Katmandu og den nepalesiske konsul i Danmark Kirsten Offersen. Begge beskrev en politisk meget vanskelig situation i Nepal, hvor et stort antal agenter har ’frit slag’ til at lokke unge til at betale høje beløb for at komme på studieophold i Vesten. Ikke mindst Kirsten Offersen berettede om mange unge nepalesere, som har kontaktet hende og fortalte om deres dybt ulykkelige situation. De har erfaret, at de er kommet til Danmark under falske forudsætninger, har ikke råd til at blive og gennemføre studierne, men kan og tør ikke tage hjem igen. Årsagen er ifølge KO, at stort set alle bliver lokket til at tage store lån i hjemlandet med løfter om, at de, mens de er under uddannelse i Danmark, samtidig kan arbejde og tjene nok til at betale både gælden derhjemme og udgiften til studierne.

FFD vil kraftigt opfordre højskolerne til at sikre sig, at nødvendig information er givet og at ansøgning om ophold i Danmark ikke sker på et ureelt og vildledende grundlag. Det er bl.a. vigtigt at gøre opmærksom på,  

at det IKKE er muligt at have lønnet arbejde under et højskoleophold. 

Foreningen henleder i denne sammenhæng opmærksomheden på det sæt etiske retningslinier, der i samarbejde med skolerne blev udviklet i forbindelse med kineseres ophold på højskolerne. 

De etiske retningslinier kan findes på FFDs hjemmeside her:

http://www.ffd.dk/ffd/politiske-dokumenter-og-rapporter-
Thor West Nielsen, 33364033, twn@ffd.dk
1. JUNI 2007 FFD INFO NR. 54

VIGTIG BESKED TIL HØJSKOLER I MENTORPROJEKTET

HUSK: Jeres ansøgningsskemaer til mentorprojektet skal være os i hænde senest fredag d. 15. juni kl. 12.00. De ansøgninger, der ikke er os i hænde på dette tidspunkt, vil blive betragtet som ”ubrugte elevpladser”, og vil herefter blive videregivet til de skoler, der er interesseret i flere pladser. De skoler, der er interesseret i ekstra pladser, bedes venligst orientere os om dette (hvis de ikke allerede har gjort det) hurtigst muligt og senest d. 15. juni kl. 12.00, hvorefter vi trækker lod mellem skolerne om de resterende pladser. I vil få besked om hvem, der har fået ekstra pladser samme dag som ansøgningsfristen udløber.

Helene Valgreen, hv@ffd.dk  33364043 og Natascha Schlottmann, ns@ffd.dk 33364266

31. MAJ 2007 FFD INFO NR. 53

RUNDRINGNINGEN MAJ 2007
Hermed kvitteres for skolernes oplysninger om elevtal og tilmeldinger ved rundringningen midt i måneden. Tallene viser, at der var 1% flere elever på skolerne end sidste år ved samme tid. Det er ikke nogen stor fremgang, men set i forhold til fremgangen i de senest opgjorte årselevtal, så er det udtryk for, at den positive tendens fortsætter.

Med hensyn til tilmeldinger er der imidlertid en markant fremgang. Tilmeldinger til efteråret 2007 ligger 7% højere end sidste år ved samme tid, og for foråret 2008 er der tale om en fremgang på mere end 20%. Selv om det svinger meget fra skole til skole, og at der for tilmeldinger et år frem i tiden kan være stor variation i forhold til det endelige resultat, så er der bestemt tale om et positivt resultat. 

Thor West

29. MAJ 2007 FFD INFO NR. 52

HUSK TILMELDING TIL HPU 

Der er ledige pladser på Højskolepædagogisk uddannelse i skoleåret 2007 /2008.

Tilmeldingsfrist 1. juli 2007.

Højskolepædagogisk uddannelse for højskolelærere er med sine 4 teoretiske ugemoduler, supervision og afslutningsprojekt fordelt

Over ca. 25 kursusdage i løbet af et skoleår.

HPU giver udbytte til den deltagende lærer, til skolen og til skoleformen. 

· Nye udviklingskompetencer på højskolen

· Netværk med lærere på andre skoler

· Større viden om skoleformen, dens historie og dens muligheder i nutiden.

Et efteruddannelsesår, hvor udbyttet er stort, og hvor man (i følge evalueringerne fra de 2 første HPU forløb) glæder sig til hvert eneste HPUmodul.

Undervisningen er også i det kommende skoleår gratis for deltagerne. Højskolen kan få godtgørelse for kursusdagene gennem vikarpuljen.

Program og tilmeldingsblanket kan fås på: http://www.ffd.dk/hpu

Yderligere information: Gorm Hansen, gh@ffd.dk – 3336 4038

14. MAJ 2007 FFD INFO NR. 51

GENERALFORSAMLING 2007
Se billeder fra Generalforsamlingen her:

http://www.ffd.dk/ffd/aarsmoede-og-generalforsamling 
Den Folkelige Sangs Pris gik til Karen Bjerre for Sanghåndbogen. Læs mere her http://www.ffd.dk/aktuelt/den-folkelige-sangs-pris 
Læs pressemeddelelse fra Årsmødet om Højskolesangbogen solgt i 100.000 ex. http://www.ffd.dk/aktuelt/hoejskolesangbogen-runder-100000-eksemplarer 

14. MAJ 2007 FFD INFO NR. 50
FRA INFORMATIONSAFDELINGEN 
Web- og markedsføringsturné
Husk tilmelding til FFD's Web- og Markedsføringsturne. Få en gratis mini-vurdering af jeres hjemmeside. Max 6 skoler pr. møde. Se plan og læs mere her: www.ffd.dk/webturne 
Informationsseminar d. 15.-16. august på Højskolen Snoghøj
Generation Netværk, Third Generation Storytelling, Netværksmarkedsføring, Etik, Workshops (Photoshop, InDesign, Skriv til nettet, Pressehåndtering, Online markedsføring). Lyder det som noget for dig eller en kollega? Tilmeld dig her og nu på http://www.ffd.dk/uddannelse/informationsseminar 

Kontakt: Jakob Bonde Rasmussen, 33 36 42 64, jbr@ffd.dk 

2. MAJ 2007 FFD INFO NR. 49

MANGE NYE 3 X 3 PROJEKTER

Der var stor søgning til 3x3 puljerne i forbindelse med ansøgningsfristen 26. marts. 

Ved ansøgningsfristens udløb var der således indkommet 21 ansøgninger til pulje 1 (uddannelsessamarbejde) samt to ansøgninger til pulje 2 (idémæssig og pædagogisk udvikling). 

Flere ansøgninger omfattede end én skole, hvilket betyder at i alt 26 højskoler og syv HH-skoler indgik i ansøgningsgrundlaget.

Styregruppen valgte at imødekomme 19 ansøgninger. Oversigt over støttede projekter kan ses på 

projektets hjemmeside http://www.ffd.dk/indsatsomraader/uddannelsessamarbejde.  Her findes også information om projektramme, støttemuligheder og kriterier for projektstøtte. 

Næste ansøgningsfrist er 1. oktober 2007 kl. 12.

Kontakt: Projektleder Camilla Hutters, tlf: 33 36 42 65, ch@ffd.dk
24. APRIL 2007 FFD INFO NR. 48

MISSION EUROPOSSIBLE – LAD SKOLENS ELEVER STEMME 

Højskolernes fælles europaprojekt, Mission Europossible, er nu gået ind i sin sidste fase. Den 25 marts blev 10 teser udvalgt ved et Europakonvent i København, og efterfølgende har 14 udvalgte elever været på ekspedition rundt i Europa for at undersøge teserne. Der er blevet interviewet politikere, unge studerende, franske bønder og mange andre. Det har udmøntet sig i 7 videoproduktioner, som nu kan ses på www.dr.dk/gymnasium 

Alle opfordres til at gå ind og se videoproduktionerne inden fredag d. 27. april. Det er muligt at tildele videoproduktionerne stjerner. (fra 1 til 7) 

Denne meddelelse er ikke kun til skolens personale, men i særdeleshed også skolens elever. Vi håber således, at I ved først kommende fællesmøde vil formidle dette budskab videre. 

Kontakt: Rune Garbers, Projektleder, tlf: 33 36 42 63, mobil: 30 51 40 77, rg@ffd.dk
23. APRIL 2007 FFD INFO NR 47

NY GENERALSEKRETÆR I FFD

Det er en stor glæde at kunne meddele, at FFDs bestyrelse har ansat Niels Glahn som ny generalsekretær pr. 1. juni.

Niels Glahn kommer fra en stilling som undervisningskonsulent i Undervisningsministeriet, hvor han har været ansat siden 1996 afbrudt af 3 års orlov, hvor Niels arbejdede i Kosovo for produktionsskoleforeningen og Danida.

Niels Glahn har de sidste 3 år primært beskæftiget sig med erhvervsuddannelserne og har tidligere haft produktionsskoler og Den fri ungdomsuddannelse som områder.

Inden Niels Glahn kom til Undervisningsministeriet, var han forstander for produktionsskolerne i Holbæk og Tølløse.

Niels Glahn er uddannet lærer og har varetaget en række tillidshverv som bl.a. formand for forstanderkredsen af produktionsskoler, bestyrelsesmedlem i NGO Axis og senest som formand for LC-klubben i Undervisningsministeriet.

Niels er 52 år, gift med Bente Glahn, afdelingsleder i Dansk Røde Kors og har 3 børn.

 

I bestyrelsen glæder vi os meget til det fremtidige arbejde og konkret til at byde Niels Glahn velkommen til FFD på det kommende årsmøde.

 

Helga Kolby Kristiansen

Formand for FFD

23. APRIL 2007 FFD INFO NR 46

OTTE KULTURMØDEPROJEKTER PÅ BLÅGÅRDS PLADS – ansøgningsfrist 21. maj

Højskolerne kan nu søge om otte forskellige samarbejdsprojekter på Blågårds Plads i København. Temaerne er bl.a. en sanseinstallation for børn, street movement, en overlevelsestur, musiklaboratorium og en videokonkurrence. FFD har sammen med Medborgerhuset, Biblioteket og projekt Gadepulsen kort beskrevet de otte forskellige projekter. Der er lagt op til, at højskolerne selv planlægger hvilke aktiviteter, der skal være under det enkelte tema, og hvordan projektet skal forløbe. Aktiviteterne må meget gerne være en del af undervisningsforløbet på efterårsholdet. Samarbejdsprojekterne på Blågårds Plads er en del af FFDs satspuljeprojekter under indsatsområdet Etniske Minoriteter på Højskole (EMPH). Fælles for alle samarbejdsprojekter er, at det handler om at skabe det positive kulturmøde, hvor medborgerskab og deltagelse er omdrejningspunktet. 

Find ansøgningsskemaet og læs mere om tilskudsmuligheder, retningslinierne for ansøgningen og idékataloget over samarbejdsprojekter på FFDs hjemmeside www.emph.dk under Højskoler i sociale boligområder.  

Ansøgningsfristen for samarbejdsprojekter på Blågårds Plads er 21. maj 2007. 

Kontakt: projektkoordinator Rikke Mandrup, tlf.: 33 36 42 61, mobil 20 16 43 62 eller rm@ffd.dk 

19. APRIL 2007 FFD INFO NR. 45

VIGTIGE DATOER I FORBINDELSE MED FFD'S GENERALFORSAMLING
Den 10. og 11. maj afholder FFD som bekendt årsmøde og generalforsamling på Rødding Højskole.

Alle udsendte papirer kan hentes her http://www.ffd.dk/ffd/aarsmoede-og-generalforsamling

I den forbindelse vil vi lige erindre om følgende datoer:

20. april - Sidste frist for indkomne forslag

26. april - Sidste frist for at opstille kandidater til bestyrelsen

3. maj - Sidste frist for tilmelding til årsmødet (med garanteret overnatning) 

Tilmelding så hurtigt som muligt pga. evt. indkvartering andre steder end på højskolen.

HUSK at angive workshop-ønske på tilmeldingen.

Kontakt, tilmelding og evt. spørgsmål til Charlotte Schrøder, tlf: 33 36 40 45, cs@ffd.dk
19. APRIL 2007 FFD INFO NR. 44

ANSØGNINGSFRIST TIL CIRIUS ER 1. JUNI

Danske højskoler kan søge tilskud til elever fra de ti nye EU-medlemslande. Formålet med puljen er at knytte tættere bånd mellem danskere og unge fra de nye EU-medlemslande og at styrke fællesskab og aktivt medborgerskab i EU. 

Puljen giver tilskud til højskoleophold af mindst 12 ugers varighed for unge fra følgende lande, som er omfattet af bevillingsloven: Cypern, Estland, Letland, Litauen, Malta, Polen, Slovakiet, Slovenien, Tjekkiet og Ungarn.  I første halvår 2007 har 49 højskoler fået bevilget tilskud på i alt knap 1.75 mio. kr.

Se fordeling af tilskud fra 2003 til 2007 her http://www.ciriusonline.dk/hoejskolepuljen 

Næste ansøgningsfrist er fredag den 1. juni 2007.
I CIRIUS varetages ordningen af Ingrid Johansen, e-mail: ij@ciriusmail.dk. 

17. APRIL 2007 FFD INFO NR. 43

REGULERING AF BOLIGBIDRAG

Personalestyrelsen nu udmeldt de nye huslejestigninger for tjeneste- og lejebolig med virkning fra 1. august 2007. Stigningen er beregnet til 2,1 % i forhold til det hidtil gældende bidrag inkl. tidligere reguleringer. 

( Cirkulæret kan findes på http://www.perst.dk/db/filarkiv/14122/037-07.pdf  ) 

Vi gør opmærksom på, at de almindelige regler for huslejestigning gør, at varslingen af det forhøjede bidrag skal ske senest 1. maj 2007, for at den regulerede leje kan være gældende fra 1. august 2007.

Thor West Nielsen, 3336 4033, twn@ffd.dk  

17. APRIL 2007 FFD INFO NR 42

OPLÆGSHOLDERE SØGES TIL STUDIEVALGS ORIENTERINGSARRANGEMENTER

Igen i år søger vi engagerede ”gamle” højskoleelever, til at løfte opgaven som informationsmedarbejdere på Studievalgs kollektive vejledningsarrangementer. 

En informationsmedarbejder skal

- være tidligere højskoleelev

- være i gang med en videregående uddannelse (enten nystartet eller midtvejs)

- have gode formidlingsevner og ikke være bange for at holde oplæg for store forsamlinger

- kunne afsætte 10-15 hele dage i oktober og november 2007

- brænde for skoleformen

Vi vil sammensætte holdet således, at flest mulige højskoler er repræsenteret. Derfor vil vi kun ansætte én informationsmedarbejder pr. højskole. Holdet fra sidste år bliver spurgt, om de vil deltage igen i år, da de er en stor ressource qua deres erfaringer.

Sidste års informationsmedarbejdere kom fra følgende højskoler: Løgumkloster Højskole, Testrup Højskole, Brandbjerg Højskole, Rønde Højskole, Silkeborg Højskole, Uldum Højskole og Vejle Idrætshøjskole.

Vi kører efter først til mølle princippet. Hvis I har en tidligere elev i jeres netværk, som matcher ovenstående profil, så send en mail hurtigst muligt til Kristina Bæk Nielsen, kbn@ffd.dk 

Læs mere om Studievalg og profilen af informationsmedarbejdere her: http://www.ffd.dk/indsatsomraader/information-og-markedsfoering/studievalg

Kristina Bæk Nielsen, kbn@ffd.dk, direkte tlf: 33 36 40 49, mobil: 21 19 28 82

13. APRIL 2007 FFD INFO NR 41

HØJSKOLERNES ÅRLIGE VEJLEDERTRÆF – to dages efteruddannelseskursus
Af forskellige årsager bliver vejledertræffet i år koncentreret til to dage, frem for den tidligere udmeldte kursusperiode på tre dage. Tidspunktet er torsdag 4/10 – fredag 5/10 2007 på Grundtvigs Højskole Frederiksborg. Temaet for årets vejledertræf er ’Narrativitet i vejledningen’. Program udsendes sendere.

Helene Valgreen, hv@ffd.dk
10. APRIL 2007 FFD INFO NR 40

INVITATION TIL DIALOGMØDE

om folkeoplysningens medvirken til tiåret for Uddannelse for Bæredygtig Udvikling (UBU) i Danmark
Afholdes på Danmarks Pædagogiske Universitet den 8. maj kl. 11.00 – 15.30

Arrangør: UBU-gruppen i Forskningsprogram for Miljø- og Sundhedspædagogik.

Yderligere oplysninger med program og tilmelding kan findes her:

http://www.dpu.dk/site.aspx?p=6609&newsid1=5430 Tilmelding senest 1. maj.

Mødeansvarlige: Søren Breiting, breiting@dpu.dk og Jeppe Læssøe, jepl@dpu.dk 

3. APRIL 2007 FFD INFO NR 39

INDKALDELSE TIL GENERALFORSAMLING OG ÅRSMØDE

Årsmøde og generalforsamling finder i år sted på Rødding Højskole fra torsdag den 10. maj kl. 10 til fredag den 11. maj kl. 13. 

I dag udsendes indkaldelse med diverse bilag med post – 4 eksemplarer til hver højskole (et til hver skolerepræsentant) og et eksemplar til hvert personligt medlem.

Forsendelsen består af: Indkaldelse, program, dagsorden, stillerlister til opstilling af kandidater til bestyrelsen (der skal både vælges formand og i alt 4 bestyrelsesmedlemmer valgt af hhv. skolerepræsentanter og personlige medlemmer), tilmeldingsblanket og vedtægter.

Alle relevante dokumenter kan downloades fra vores hjemmeside, efterhånden som de sendes ud. 

Gå ind på http://www.ffd.dk/ffd/aarsmoede-og-generalforsamling - Højreklik på et dokument og vælg ”gem destination”, inden det åbnes med Word.


Vigtige datoer/deadlines – med citater fra vedtægterne:

” Indkomne forslag skal være bestyrelsen i hænde senest 20 dage før generalforsamlingen” – det er i år fredag den 20. april.

”Opstilling af kandidater til formandsposten og til bestyrelsen skal være skriftlige med mindst 4 stemmeberettigede stillere for hver kandidat, og skal være foreningen i hænde senest 14 dage før afholdelse af generalforsamlingen” – det er i år torsdag den 26. april.

”Indkomne forslag skal ... udsendes til højskoler og personlige medlemmer senest 7 dage før en generalforsamling” – det er i år torsdag den 3. maj, hvor også beretning, handlingsplan, regnskab, budget mv. udsendes (se dagsorden).

Sidste frist for tilmelding til årsmødet: Vi beder om at få den udfyldte tilmeldingsblanket så hurtigt som muligt, men allersenest torsdag den 3. maj!!

Charlotte Schrøder, tlf 33 36 40 45, cs@ffd.dk 

3. APRIL 2007 FFD INFO NR. 38 

INFO-EVA – FORÅR 2007

Så er det tid til at spørge eleverne om, hvor de har hørt om højskolen første gang, hvorfor de har valgt at gå på højskole, og hvor de kommer fra.

Undersøgelsen kører nu på 6. år og har stor betydning for såvel Højskolernes samlede markedsføring som den har - og kan have - betydning for den enkelte højskoles informationsarbejde. 

Download:
Vejledningen fortæller lidt om hvorfor, hvornår og hvordan: www.ffd.dk/media/143529/vejledning.doc
Spørgeskemaet er det papir som kopieres og deles ud til eleverne: www.ffd.dk/media/143520/svarark.doc
Svararket er det papir, højskolen udfylder på baggrund af elevernes besvarelse. Det sendes til Højskolernes Hus: www.ffd.dk/media/143523/sporgeskema.doc
Statistikken er tallene fra de foregående 10 efterårs- hhv. forårshold: www.ffd.dk/media/143526/statistik.doc
VIGTIGT: Højreklik på dokumenterne og vælg ”Gem destination”, inden du åbner med Word. 

Mindst 75 % af højskolens elever skal deltage for at tallene kan få betydning. 

Deadline for indsendelse af svararket er 15. april 2007 

Evt. spørgsmål til Jesper Øland, tlf 33 36 40 39, jes@ffd.dk 

2. APRIL 2007 FFD INFO NR. 37

HØJSKOLEFORLØB MED MENTORORDNING

Fristen for højskolernes tilmelding til mentorprojektet er nu udløbet. 38 højskoler har tilmeldt sig projektet for efteråret 2007. Det betyder at hver højskole i første omgang har fået tildelt to elevpladser. Dog har vi ved lodtrækning fordelt de resterende fire pladser, således at Snoghøj Højskole, Rønde Højskole, Borups Højskole og Nørgaards Højskole får tildelt tre elevpladser.

Det er nu op til den enkelte højskole at få elevpladserne besat. Det kan ske ved at opsøge forskellige UU-centre. Elevpladserne skal være besat senest den 15. juni kl. 12, hvor også ansøgningsskemaerne skal være Højskolernes Hus i hænde. I tilfælde af at nogle højskoler ikke har gjort brug af deres elevpladser, vil de resterende pladser blive fordelt mellem skolerne ved lodtrækning. Yderligere oplysninger er i dag sendt ud pr. mail til de tilmeldte højskoler.

Læs mere om mentorprojektet på vores hjemmeside, hvor der nu også ligger en liste over de tilmeldte højskoler, der deltager i projektet i efteråret 2007:

http://www.ffd.dk/indsatsomraader/vejledning/mentorprojekt
Helene Valgreen hv@ffd.dk og Natascha Schlottmann ns@ffd.dk
2. APRIL 2007 FFD INFO NR. 36

MISSION EUROPOSSIBLE ER I GANG – DIN SKOLE KAN OGSÅ VÆRE MED FORAN COMPUTEREN

Søndag den 1. april drog 14 forventningsfulde højskoleelever og 2 lærere fra 6 højskoler af sted på en ekspedition gennem Europa. De har fået 10 dage til at teste 10 teser om Europa og dets folk.

Din skole kan hjælpe eleverne på rette vej ved at besøge DR’s weblog på www.dr.dk/gymnasium. Her vil de udsendte elever dagligt fortælle om deres oplevelser og skitsere planerne for dagene der kommer. 

Send venligst opfordringen videre til jeres elever. Vær med til at åbne op for en debat på tværs af skoler, kulturer - og ikke mindst landegrænser. 

Læs mere om projektet på www.ffd.dk/me 

Rune Garbers, tlf. 33 36 432 63 eller mobil 30 5140 77, rg@ffd.dk 

26. MARTS 2007 FFD INFO NR. 35

EFTEREUDDANNELSE - VEJLEDNING

Efteruddannelseskursus i realkompetenceværktøjer

Dansk Folkeoplysnings Samråd afholder et efteruddannelseskursus i realkompetence for vejledere i folkeoplysningen. Forløbet består af to kursusmoduler á to dages varighed. Deltagelse er gratis. Første kursusmodul er 9.-10. maj 2007. Ansøgningsfrist er 17. april 2007.

Læs programinvitation og ansøgningsskema her: http://www.ffd.dk/indsatsomraader/vejledning/vejledning-og-realkompetence
Helene Valgreen, FFD, hv@ffd.dk
Efteruddannelse i udlandet for højskolevejledere

Med de nye EU-programmer for livslang læring er vejledere blevet en særlig målgruppe - også på voksenuddannelsesområdet. Som vejleder på en højskole kan man bl.a. søge om tilskud til efteruddannelsesaktiviteter i et andet europæisk land. Der er tre ansøgningsfrister i år, og den næste er den 30. marts. Se Cirius’ hjemmeside for mere information: 

http://www.ciriusonline.dk/Default.aspx?ID=901&NewsID=2575&M=News&PID=9447
Helene Valgreen, FFD, hv@ffd.dk

DE NYE LØNTABELLER NU FRIGIVET

Personalestyrelsen har offentliggjort reguleringsprocenten pr. 1. april 2007, jf. dette link: http://www.perst.dk/visArtikel.asp?artikelID=9968

Reguleringsfaktoren i forhold til 1997-grundbeløbsniveauet er dermed 21,7913. 

På FFD’s hjemmeside kan de nye lønsatser pr. 1. april 2007 nu hentes på adressen http://www.ffd.dk/administration/loen-og-ansaettelsesforhold 

Thor West, Tlf 3336 4033, twn@ffd.dk, Henning Larsen, tlf: 3336 4048, hil@ffd.dk

NYT FRA DEN INTERNATIONALE AFDELING

ØKONOMISK STØTTE TIL AKTIVITETER

Velux-fonden overvejer at støtte aktiviteter i Øst og Central Europa; særligt Polen og Ungarn. I den forbindelse holder de i øjeblikket møder med interesserede partnere, heriblandt FFD. Blandt de foreløbige forslag der har været diskuteret, er støtte til højskolelignende institutioner i Øst og Central Europa og oprettelsen af en højskole-stipendiepulje. FFD vil gerne i kontakt med højskoler, der er involverede og kunne være interesserede i et øget samarbejde om indsatsen i Øst og Central Europa. Send beskrivelse af aktiviteter som Velux-fonden kunne være interesseret i at diskutere støtte til, til FFD’s internationale konsulent, Torleif Jonasson, tj@ffd.dk, eller ring 2887 4502. Følg linket til fondens hjemmeside: http://ffd.dk/indsatsomraader/internationalt
EFTERUDDANNELSE FOR ADMINISTRATIVT PERSONALE

Kommunikation, interkulturel kompetence, statistik og dokumentation er blandt indholdet i kursus der afholdes i hhv. England (6-11. maj) og Bulgarien (25-30. juni). Udgifterne kan dækkes af EU's Grundtvig program. Følg linket til Dansk Folkeoplysnings Samråds hjemmeside: http://ffd.dk/indsatsomraader/internationalt
RECEPTION

Der er reception vedrørende lanceringen af Kåre Bluitgens bog ”Kvinderne ved Den Gale Flod” tirsdag den 20. marts fra 16.00-18.00 i Paludans Bogcafé, Fiolstræde 10-12, København. Bogen er skrevet på baggrund af hans besøg til JIWAN-projektet i Nepal, som også FFD gennem Baaring Højskole er en del af.

HJÆLP TIL AT SKRIVE OM VERDEN

Hvordan kommer man bedst ud med sin viden og sine historier om oplevelser og samarbejdet i Syd, når man kun har få ressourcer til rådighed? Om det har Projektrådgivningen udgivet hæftet ”I har historien -- Enkel guide til arbejdet med information og u-landsoplysning” (49 sider + bilag). Følg linket til Projektrådgivningens hjemmeside: http://ffd.dk/indsatsomraader/internationalt
DEBATMØDE: UDVIKLING – FOLKESTYRET ELLER STATSSTYRET? 
Hvilken rolle skal civilsamfundet og de folkelige organisationer spille i den danske udviklingspolitik? 

Debat mellem Christian Wedell-Neergaard (K), Lise von Seelen (S), Ib Petersen (DANIDA) og Pia Olsen (Formand for 92-gruppen).Ordstyrer: Lotte Folke Kaarsholm (Information).

Ved mødet fremlægges rapporten ”Udvikling – folkestyret eller statsstyret?” forfattet af Knud Vilby.

Tirsdag den 20. marts kl. 17 – 19 Mellemfolkeligt Samvirke, Landgreven 7, København.

GLOBALT ANSVAR

De norske folkehøjskoler har netop udgivet en DVD med optagelse af teaterstykket ”Skal vi handle”; 23 optrin med udgangspunkt i ”Pædagogik for de Rige”, præsenteret i forbindelse med FFD’s internationale seminar i januar. Følg linket til deres hjemmeside: http://ffd.dk/indsatsomraader/internationalt

ORLOV TIL EFTERUDDANNELSE – ANSØGNINGSFRIST 1. APRIL!!

Husk ansøgningsfristen om orlov til efteruddannelse for lærere og forstandere i skoleåret 2007/2008.

Højskolelærere og forstandere kan søge tjenestefrihed med løn til efteruddannelse, hvis de har mindst 10 års ansættelse inden for de frie skoler.

Tjenestefriheden omfatter normalt mindst 3 mdr. og højst 6 mdr.

Ansøgningsskema og retningslinier kan hentes her http://www.ffd.dk/administration/orlov-og-godtgoerelse
Gorm Hansen, gh@ffd.dk eller tlf: 33 36 40 38

DE NYE LØNTABELLER NU FRIGIVET

Personalestyrelsen har offentliggjort reguleringsprocenten pr. 1. april 2007, jf. dette link: http://www.perst.dk/visArtikel.asp?artikelID=9968

Reguleringsfaktoren i forhold til 1997-grundbeløbsniveauet er dermed 21,7913. 

På FFD’s hjemmeside kan de nye lønsatser pr. 1. april 2007 nu hentes på vores hjemmeside her: http://www.ffd.dk/administration/loen-og-ansaettelsesforhold 

Thor West, Tlf 3336 4033, twn@ffd.dk , Henning Larsen, tlf: 3336 4048, hil@ffd.dk
9. MARTS 2007 FFD INFO NR. 30

HØJSKOLER KAN LÅNE KULTURCAFÉ

Som noget helt nyt kan alle landets højskoler nu gratis låne Medborgerhusets Kulturcafe på Blågårds Plads på Nørrebro i København. Det har Krogerup Højskole som den første højskole benyttet sig af. På mandag den 12. marts kl. 19.30 holder Krogerup Højskole debatcafe om islam og ytringsfrihed. Debatten vil tage udgangspunkt i de principielle spørgsmål der udsprang af Jyllands-Postens karikaturtegninger af profenten Muhammed. Der vil være oplæg af cand. jur. Tanwir Ahmed og af Imran Hussain som er talsmand for The Network (sammenslutning af muslimske studerende). Der vil være gratis adgang.
Arrangementet er en del af FFDs satspuljeprojekt Højskoler i sociale boligområder, som i 2007 koncentrerer aktiviteterne om Blågårds Plads i København.

Der er stadig mulighed for at højskolerne gratis kan låne kulturcafeen på Blågårds Plads til aktiviteter den anden mandag i hver måned i foråret. Kontakt projektkoordinator Rikke Mandrup for yderligere informationer på tlf. 2016 4361 eller rm@ffd.dk . Læs mere om satspuljeprojektet Højskoler i sociale boligområder på www.emph.dk 

KONFERENCE OM VEJLEDNING OG MARKEDSFØRING

Er vejledningsverdenen en særlig verden, som stiller særlige krav til markedsføring? Dette spørgsmål handler konferencen Vejledning på markedet om. Konferencen er arrangeret af Studie og Erhverv og finder sted onsdag 30. maj kl. 9.00-16.30 på Severin Kursuscenter i Middelfart. Program og tilmelding, se her: http://www.se.dk/page714.aspx 

Helene Valgreen, FFD, hv@ffd.dk

KURSUSPROGRAMMET FOR MENTORKURSUS

Nu ligger kursusprogrammet for FFD’s 1-dags mentorkursus klar:

http://www.ffd.dk/indsatsomraader/vejledning/mentorprojekt
Tilmelding til mentorkurset sker til Natascha Schlottmann, ns@ffd.dk
Helene Valgreen, FFD: hv@ffd.dk
1. MARTS 2007 FFD INFO NR. 27

HØJSKOLERNE INDGÅR NYT SAMARBEJDE MED STUDENTERHUS ÅRHUS

Efter tre års godt og tæt samarbejde med Århus Festuge, har FFD med baggrund i faldende skoledeltagelse og efterfølgende evaluering, valgt at ændre på vores festugekoncept.  

FFD baner fremover ikke længere vejen for, at den enkelte højskole kan optræde i festugesammenhæng. Til gengæld er der opstået nye muligheder for den enkelte højskole, og et nyt FFD-tiltag er på vej. 

Højskolernes Spoken Word i Århus

De sidste fem år har Højskolerne været repræsenteret på Roskilde Festival med det litterære og poetiske performancetelt Spoken Word. Scenen har efterhånden udviklet sig til at blive et særligt varemærke for Højskolerne og Skandinaviens største af sin art. 

Med baggrund i det har FFD i 2007 indgået et nyt samarbejde med Studenterhus Århus, hvor vi vil forsøge at overføre Spoken Word succesen fra Roskilde Festival til studenter- og studiemiljøet i Århus. 

Vi flytter fra festugens masseudbud af kulturelle indslag og happenings i starten af september, frem til perioden fra den 11. – 13. oktober lige inden efterårsferien, hvor den første skoletræthed trænger til et skud højskoleenergi. 

Vi har stadig brug for frivillige og opbakning

Vi håber stadig på, at din højskole vil bakke op om arrangementet. Ikke blot i forbindelse med fremmøde, men også ved at bidrage med frivillige vagter blandt jeres tidligere elever. 

Kontakt

Vil du vide mere om det nye samarbejde kan du kontakte Jesper Øland på 3336 4039 eller på mail jes@ffd.dk 

Brug Studenterhus Århus

FFD har med det nye samarbejde med Studenterhus Århus ikke udelukket den enkelte højskole fra at samarbejde med hverken Århus Festuge eller Studenterhus Århus – tværtimod!

Studenterhus Århus opfordrer i høj grad landets højskoler til at kontakte Studenterhuset, hvis man ønsker at anvende husets rum til foredrag, koncerter, elevarrangementer eller lignende.

For nærmere oplysning kontakt direktør Anne Thorø Nielsen på 8618 3021 eller på mail atn@studenterhusaarhus.dk 

DELTAGERNE TIL MISSION EUROPOSSIBLE ER VALGT

Det er nu blevet besluttet, hvilke skoler der skal sende elever på en tur rundt i Europa i forbindelse med forårets store fælles Europaprojekt: Mission Europossible.

Valget er faldet på følgende skoler: 

Askov Højskole

Ryslinge Højskole

Grundtvig Højskole

Rørvig Højskole

Den Internationale Højskole

Rønde Højskole

Silkeborg Højskole

Der vil være rig mulighed for at følge elevernes færden rundt i Europa både under og efter. Læs mere om, hvordan din skole kan blogge med de udsendte elever under ekspeditionen på www.ffd.dk/indsatsomraader/europa/mission-europossible 

Rune Garbers, rg@ffd.dk, tlf: 33 36 42 63, mobil: 30 51 40 77

3 x 3 MIO – DE FØRSTE PROJEKTER OM UDDANNELSESSAMARBEJDE ER I GANG

7. februar blev de første midler i 3x3-projektet fordelt. Der var ved ansøgningsfristens udløb indkommet i alt 15 ansøgninger; 11 til pulje 1 om uddannelsessamarbejde og fire til pulje 2 om idémæssig og pædagogisk udvikling. Det er flot, at så mange skoler har prioriteret at udarbejde en ansøgning inden for den korte tidsfrist.

Styregruppen valgte at imødekomme i alt fire ansøgninger med følgende bevillinger:

· Askov Højskole. 150.000 kr. fra pulje 1 i 2007

· Gerlev Idrætshøjskole. I alt 377.000 kr. fra pulje 1 i perioden 2007-2009.

· Krogerup- og Silkeborg højskoler. 38.000 kr. fra pulje 1 i 2007

· Krogerup- og Silkeborg højskoler. 110.000 kr. fra pulje 2 i 2007

Projektbeskrivelserne fra de fire projekter vil inden for nærmeste fremtid være at finde på www.ffd.dk/indsatsomraader/uddannelsessamarbejde. Styregruppen benyttede samtidig mødet til at præcisere retningslinierne for projektstøtte. I den forbindelse blev det præciseret at:

· Skoler, der endnu ikke har opbygget et egentligt uddannelsessamarbejde, kan søge midler til et forprojekt.

· Skoler, der allerede er i gang med udviklingsarbejde, der falder under de to puljers formål, kan søge midler til evaluering og dokumentation.

· Projektmidlerne vil så vidt muligt blive fordelt, sådan at alle prioriterede områder tilgodeses. 

I næste ansøgningsrunde vil der derfor i særlig grad være fokus på ansøgninger, der arbejder med brobygning til ungdomsuddannelser og videregående uddannelser. Samt projekter, der sigter mod at udvikle egnede redskaber til dokumentation og vurdering af realkompetencer i samarbejde med aktører i det formelle uddannelsessystem.

For at understøtte skolernes arbejde er der desuden udarbejdet en vejledning for projektansøgere, der gennemgår de vigtigste retningslinier. Tilsvarende er der udarbejdet et regneeksempel på reduktion af tilskud i forbindelse med uddannelsessamarbejde. Læs mere på 

www.ffd.dk/indsatsomraader/uddannelsessamarbejde. Interesserede skoler kan desuden få sparring og konsulentbistand hos projektleder Camilla Hutters.

Ansøgningsfristerne for den resterende del af 2007 ligger nu fast:

· Mandag d. 26. marts inden kl. 12 

· Mandag d. 1. oktober inden kl. 12.

Camilla Hutters, ch@ffd.dk, Tlf: 33 36 42 65

21. FEBRUAR 2007 FFD INFO NR. 24

MEDLEMSMØDE - LÆRERKONFERENCE - FORSTANDERMØDE 

Fra 28. februar til 1. marts har FFD arrangeret en kombination af møder på Brandbjerg Højskole. Tilmeldingsfrist for deltagelse var mandag den 19. februar, og vi må desværre konstatere, at lærerkonferencen må aflyses pga for få tilmeldinger. De tilmeldte lærere har modtaget mail direkte.

Forstanderkonferencen gennemføres - og skulle enkelte forstandere endnu ikke have tilmeldt sig, kan det nås endnu. Konferencen starter onsdag aften kl. 19.30 og fortsætter torsdag formiddag t.o.m. frokost. Program kan hentes her http://www.ffd.dk/media/127075/forstandermode2007.doc 

Torsdag den 1/3 fra kl. 13 til 16 er der så Medlemsmøde, hvor alle er velkomne. Det er ikke nødvendigt med tilmelding, og vi håber, at rigtig mange vil møde op.

Programmet kan hentes her http://www.ffd.dk/media/127081/medlemsmode2007.doc - men er også sendt med post til alle medlemmer.

FORSTANDERMØDE, LÆRERKONFERENCE og FFD’s MEDLEMSMØDE  

– 3 møder i 1 pakke, 28. februar til 1. marts 2007

Husk at tilmeldingsfristen er mandag den 19. februar. 

Tilmeldingen kan ske via hjemmesiden www.hojskolerne.dk/uddannelse/tilmelding-til-moedepakke, hvor man også kan hente programmerne - eller til Karin Junkov på telefon 33 36 40 34 eller på kj@ffd.dk. 

HØJSKOLERNE PÅ BLÅGÅRDS PLADS I KØBENHAVN
Der er nu mulighed for at højskolerne den anden mandag i måneden i hele foråret kan komme på Blågårds Plads. Der er et gratis lokale til rådighed i medborgerhuset på Blågårds Plads, hvis I kommer med et fedt koncept, I gerne vil ud med. Det kan være en koncert, workshops, teater, debat eller andet – bare det har kant og gerne en skæv vinkel og I mener det kan trække et publikum eller deltagere fra Blågårds Plads. Da det er en del af samarbejdet mellem FFDs indsatsområde og Medborgerhuset skal overskriften for arrangementet være medborgerskab og deltagelse. Disse aktiviteter skal arrangeres og finansieres af jer selv. Det er en mulighed for at promovere jeres højskole i området gennem et spændende arrangement. Jeg skal modtage jeres idé hurtigst muligt. 

Muligheden for ovenstående er opstået som et led i satspuljeprojektet ”højskolerne i de sociale boligområder”, og det samarbejde vi har indgået med medborgerhuset på Blågårds Plads. 

I efteråret vil der blive mulighed for at indgå i eventsammenhænge i området, hertil vil der blive afsat midler og formidlet netværk. Nærmere information om ansøgnings frister og muligheder vil blive kommunikeret i april 07. 

Læs mere om mulighederne inden for satspuljeprojektet Højskoler i sociale boligområder på FFDs hjemmeside www.emph.dk eller kontakt Projektkoordinator Rikke Mandrup på 3336 4261 eller rm@ffd.dk. 

RÅDGIVNINGSFUNKTIONEN I HØJSKOLERNES HUS

I forbindelse med at Thor West er konstitueret generalsekretær, er Kjeld Krarup (- tidligere undervisningsinspektør) ansat til at medvirke ved information og rådgivning om lovgivning og skoleforhold. Kjeld Krarup vil fra uge 7 normalt vil være at træffe i Højskolernes Hus tirsdag, onsdag og torsdag i tidsrummet 10-14. Hans direkte tlf. nr. vil være 3336 4041. 

Ang. spørgsmål om løn- og ansættelsesforhold henvises desuden til Henning Larsen, tlf: 33 36 40 48, ligesom Charlotte Schrøder, tlf: 33 36 40 45, også kan bistå omkring kursusregler.

Der vil naturligvis forsat være mulighed for rådgivning i forbindelse med indsatområderne fra de enkelte projektledere og konsulenter.

Thor West, 33 36 40 33, twn@ffd.dk

MENTORPROJEKTET 2007/2008: SKÆRPEDE RETNINGSLINJER

På baggrund af god feedback fra baglandet er retningslinierne for mentorprojektet nu blevet skærpet. Det gælder særligt fordelingen af pladserne på højskolerne. Læs de reviderede retningslinier her: http://www.ffd.dk/indsatsomraader/vejledning/mentorprojekt
Højskolernes tilmelding til projektet sker fortsat i to omgange: 1. april og 1. oktober 2007.

Ungdommens Uddannelsesvejledning (UU) blev 6/2 informeret om projektet. 

Helene Valgreen, FFD: hv@ffd.dk

FFD’S NYE MENTORPROJEKT 2007/2008

FFD har fra Undervisningsministeriets satspulje fået bevilget 4 millioner til et 2-års projekt om højskoleforløb med mentorordning. Eleverne på denne ordning skal være mellem 17½ og 25 år ved kursets start - på ungdomshøjskolerne dog 16½ - 19 år - og stå uden en kompetencegivende ungdomsuddannelse (ikke etniske minoriteter). Når en højskole har tilmeldt sig projektet hos FFD, kan eleverne i projektet få et sponsorbeløb på 740 kr. pr. uge til et langt højskoleforløb med mentorordning. Højskoleforløbet skal afvikles i efteråret 2007 og/eller foråret 2008. 

Højskolernes tilmelding til mentorprojektet sker i to omgange: 1. april 2007 og 1/10 2007. Tilmelding sker til Natascha Schlottmann i Højskolernes Hus: ns@ffd.dk 

Mentorprojektet vil ske i tæt samarbejde med Ungdommens Uddannelsesvejledning (UU). Meningen er, at UU’erne skal visitere de unge til højskolerne. Forudsætningen for højskolerne for at komme med i projektet er, at højskolen deltager i FFDs 1-dags mentorkursus, som løber af stabelen tre gange i 2007: 18/4, 16/5 og 11/10. Program er under udarbejdelse.

Mentorprojektet bliver evalueret af Danmarks Pædagogiske Universitet ved lektor Ulla Højmark Jensen. Information om mentorprojektet fra FFD til UU’erne sker i uge 6.

På FFDs medlemsmøde 1. marts 2007 på Brandbjerg Højskole vil FFD orientere yderligere om mentorprojektet. 

Se FFDs ansøgning til Undervisningsministeriet om højskoleforløb med mentorordning her:

http://213.150.48.27/media/127352/satspuljeprojekt-reviii.doc
Se retningslinierne for højskolerne her:

http://213.150.48.27/media/127355/adm%20retningslinier-satspulje07.doc
Se ansøgningsskemaet til elevsponsorat her:

http://213.150.48.27/media/127358/ansøgningsskema%20mentorprojekt.doc
Helene Valgreen, FFD: hv@ffd.dk

GENOPSLAG AF GENERALSEKRETÆRSTILLINGEN

Efter at FFDs bestyrelse har gennemført en række ansættelsessamtaler med henblik på besættelse af den ledige generalsekretærstilling, har bestyrelsen besluttet at genopslå stillingen for at have et bredere grundlag for at finde den rette person til jobbet. Stillingen vil blive opslået omkring 1. marts.

I den mellemliggende periode fortsætter konstitueringen af Thor West Nielsen som generalsekretær.

Helga Kolby Kristiansen

Formand for FFD

29. JANUAR 2007 FFD INFO NR. 17

ÆNDRET TILSKUDSBEKENDTGØRELSE

Undervisningsministeriet har med brev af 18. januar 2007 orienteret skolerne om Bekendtgørelse nr. 1448 af 13. december 2006 om tilskud mv. til folkehøjskoler, efterskoler, husholdningsskoler og håndarbejdsskoler.

Baggrunden for at udsende en ny tilskudsbekendtgørelse kun 3 måneder efter, at den sidste kom midt i september, er hovedsalig tekniske ændringerne som følge af strukturreformen.

Samtidig er der foretaget et par indholdsmæssigt væsentlige ændringer:

5 hele undervisningsdage:

FFD har over for UVM fremført det problematiske i, at det tidligere krav om de 5 hele undervisningsdage var formuleret, så kravet var rettet mod den enkelte elev. Dette betød, at der kunne være et problem i f. m. valgfag, hvis fx ikke alle elever havde alle valgfag. 

Dette er nu ændret. § 12, stk. 2 er omformuleret, så kravet om 5 hele undervisningsdage er rettet mod skolerne og deres planlægning.

Bopligt:

Som tidligere omtalt har forstanderens bopligt været drøftet, og især den tilhørende dispensationsmulighed. FFD har over for UVM givet udtryk for, at man foretrækker en formulering om, at forstanderen som hovedregel skal bebo den ene tjenestebolig, men at bestyrelsen i det konkrete tilfælde kan beslutte at fritage forstanderen for bopligten. UVM har med § 5, stk. 1, nr. 2 valgt den noget kortere formulering: Bestyrelsen træffer beslutning om, hvorvidt forstanderen skal bo på skolen.

Materiale til UVM:  

UVM har præciseret kravene til indholdet af det materiale, nye skoler skal indsende til ministeriet forud for godkendelse til tilskud. Baggrunden er, at det i flere tilfælde har været nødvendigt at udskyde starttidspunktet p.g.a. at manglende oplysninger gjorde det umuligt at foretage den nødvendige godkendelse.

Ministeriet gør samtidig opmærksom på at højskoleloven også foreligger i en ny revideret og sammenskrevet udgave: L nr. 1149 af 21. nov. 2006 om folkehøjskoler mv..

Begge regelsæt kan findes på i regelsamlingen på FFD’s hjemmeside http://www.ffd.dk/administration/regelsamling .

Thor West, tlf: 33 36 40 33, twn@ffd.dk  

29. JANUAR 2007 FFD INFO NR. 16

STOR INTERESSE FOR DEN NYE FORRETNINGSFØRERUDDANNELSE

Midt i december blev skolernes administrative ledelse/medarbejdere indbudt til at deltage i en ny uddannelse med titlen ”Forretningsførelse” på højskole.

Uddannelsens består i første omgang af to moduler, der finder sted 7.-8. marts og 23.-24. maj på Brandbjerg Højskole. Der har været stor interesse for forløbet, og selv om planlægningsgruppen er lykkedes med at udvide antallet af deltagere ud over de planlagte 20, så er alle pladser nu besat. 

Endeligt program og deltagerliste vil blive fremsendt til deltagere i begyndelse af februar måned.

26. JANUAR 2007 FFD INFO NR. 15
FÅ FLERE KUNDER VIA NETTET
Hvad kan man på højskolernes fælles webplatform, og hvad får min højskole ud af at bidrage?
FFD arbejder hele tiden på at forbedre mulighederne for online kommunikation. Læs om nogle af de nyeste tiltag, som vi håber, at højskolerne vil bakke op om – fordi nytteværdien er stor for den enkelte højskole og for bevægelsen for helhed.
http://www.ffd.dk/information-og-markedsfoering/weblog/2007/1/26/faa-flere-kunder-via-nettet
Yderligere information Jakob Bonde Rasmussen, webredaktør, tlf: 33 36 42 64, jbr@ffd.dk
25. JANUAR 2007 FFD INFO NR. 15 

NYT OM FFD’s EUROPÆISKE AKTIVITETER.

HUSK AT MELDE JERES SKOLE TIL ”MISSION EUROPOSSIBLE”

Giv et par af Jeres elever en enestående oplevelse ved at lade dem deltage ved Højskolernes store Europakonvent søndag d. 25 marts, hvor også Udenrigsminister Per Stig Møller vil give sit bud på 10 teser.

Europakonventet er således en del af årets store Europaprojekt, som begynder ude på skolerne i Europaugerne (uge 10-11),

Husk at meld Jer til inden 1 februar. Man kan vælge at deltage i hele projektet eller kun dele af det. 

Læs mere om hvordan din skole kan deltage på www.ffd.dk/indsatsomraader/europa/mission-europossible
For spørgsmål kontakt Europakonsulent Rune Garbers, Mail rg@ffd.dk eller tlf: 33 364263.

HAR DU EN GOD IDE – SÅ HAR FFD PENGENE!
Husk at der er ansøgningsfrist for Højskolernes Europapulje d. 2. februar.

Højskolernes Europapulje er oprettet med støtte fra EuropaNævnet, og har til formål at stimulere højskolernes arbejde med Europa. 

FFD vil se positivt på ansøgninger, som omhandler aktiviteter og arrangementer, der ligger i højskolernes europauger (uge 10 og 11)

Der kan søges op til 10.000 kroner til offentlige arrangementer.  

Læs mere om puljen og retningslinierne på www.ffd.dk/indsatsomraader/europa/europapuljen 

For yderlige oplysninger kontakt Europakonsulent Rune Garbers, Mail rg@ffd.dk eller tlf: 33 364263.

BESTIL EN GRATIS YOUROPA AGENT TIL EUROPAUGERNE 2007
Bestil en Youropa Agent, der kan sætte gang i EU debatten blandt dine højskoleelever. 

Youropa Agenterne er unge mellem 20 og 30 år, som Dansk Ungdoms Fællesråd har uddannet til at lave inddragende undervisning og debat om EU blandt unge. 

Det er gratis at få Youropa Agenterne ud. Din højskole skal kun betale for deres transport.  

Vil du vide mere om tilbuddet, eller bestille Youropa Agenter til din højskole, så gå ind på www.youropa.dk  eller kontakt politisk konsulent Mette Kirstine på tlf.: 39 29 88 88. 

23. JANUAR 2007 FFD INFO NR. 14
ÆNDRING I STEDTILLÆG

For skoler, der fortsat har ansatte med stedtillæg, er det vigtigt at være opmærksom på, om der med kommunalreformen er sket ændring af stedtillægget. Der er således kommuner med forskellige stedtillæg, der ved reformen er blevet lagt sammen.

Ifølge Økonomistyrelsens redegørelse vil det være gældende, at for medarbejdere, der ved sammenlægningen får en højere stedtillægssats, skal forskellen udbetales over en 3-årig periode med 1/3 pr. 1/1 2007, 7/1 2008 og 1/1 2009. 

Økonomistyrelsens redegørelse, der også indeholder liste over berørte kommuner, de nye kommunenumre mv. kan hentes på  http://www.oes.dk/sw33987.asp
Thor West, tlf: 33 364033, twn@ffd.dk  

23. JANUAR 2007 FFD INFO NR. 13
PAV – NU ELEKTRONISK

PAV står for Personale Administrativ Vejledning på det statslige område, og har for mange i en årrække været ’bibelen’ på det administrative område. Denne samlede vejledning har Personalestyrelsen besluttet at gøre frit tilgængeligt fra 1. januar 2007 på Personalestyrelsens hjemmeside.

Relevansen for højskolerne hænger sammen med, at der i regelsættet for højskolernes pædagogiske personale fx omkring barsel, tjenesteboliger, godtgørelser og gratialer henvises til reglerne for de statslige tjenestemænd, som dermed bliver gældende. Tilsvarende kan være gældende for det teknisk administrative personale via fastsættelse i ansættelsesbrevet. Desuden er det kutyme, at man på områder, hvor reglerne ikke klart fremgår, ofte henviser til reglerne på det statslige område.

www.pav.perst.dk er derfor et glimrende værktøj, som desuden har en fortrinlig og hurtig søgefunktion.

Første gang man går ind, skal man anmode om et login. Dette kan ske via elektronisk signatur, men man kan også blot bede om et login, som man så straks får tilsendt på mail.  

Thor West, tlf: 33 364033, twn@ffd.dk 

23. JANUAR 2007 FFD INFO NR. 12
OPTÆLLING JANUAR 2007

Vi har netop sendt mail til alle højskoler med vedhæftet skema til udfyldning. Det drejer sig om de ”lange elever”, som er på højskolerne lige nu – deres alder, skolegang, uddannelse og hvordan de finansierer deres ophold. Udfyld venligst enten pdf-fil, som kan faxes på 33 13 98 70 eller rtf-fil, som kan mailes tilbage til

Charlotte Schrøder, cs@ffd.dk , tlf: 33 36 40 45 – senest 5. februar.

23. JANUAR 2007 FFD INFO NR. 11
HØJSKOLERNES GRUNDKURSUS I VEJLEDNING (HGV)

Programmet for FFDs kursus i foråret 2007 for nye højskolevejledere er netop sendt ud til alle højskoler. Tidspunktet er 21. – 23. marts 2007 på Gerlev Idrætshøjskole. Tilmelding sker til Natascha Schlottmann i Højskolernes Hus hurtigst muligt og senest 7. marts: ns@ffd.dk
Programmet kan ses på foreningens hjemmeside: http://www.ffd.dk/indsatsomraader/vejledning/efteruddannelse-og-konferencer
23. JANUAR 2007 FFD INFO NR. 10
MODSTRØM LUKKER

Højskolernes Modstrømsmagasin lukker efter 2 udgivelser!

Efter en udførlig evaluering af Modstrøm hvor vi har spurgt ca. 3000 unge på landets ungdomsuddannelser samt alle deltagende højskoleannoncører i 1. og 2, udgave må vi konkludere, at Modstrøm mod forventning ikke har haft den ønskede gennemslagskraft. 

De mange positive tilkendegivelser i forbindelse med den nyskabelse og den line, der har været lagt for Modstrøm, gør at vi vil forsøge at se på, hvordan vi kan integrere nogle af Modstrøms-elementerne i Højskolekataloget (tidl. Fælleskataloget). Denne proces iværksættes allerede nu, hvor Højskolernes Hus i samarbejde med bestyrelse og reklamebureau, vil kaste sig over det kreative arbejde. 

Højskolernes Hus tilbyder i øvrigt konsulentbistand i forbindelse med din skoles informationsarbejde og vil i løbet af 2007 afholde 6-7 regionale møder med fokus på hjemmesider og markedsføring. Nærmere information følger.

Yderligere oplysninger hos Jesper Øland, jes@ffd.dk, tlf: 33 36 40 39

23. JANUAR 2007 FFD INFO NR. 9
TILBUD FRA DET KONGELIGE TEATER – NU OGSÅ TIL HØJSKOLEELEVER

Med Det Kongelige Teaters nye U30 billet åbnes der op for et hav af gode forestillinger – og med billetpriser fra 25 kr. kan alle unge kan være med. 

U30 kan købes af alle unge under 30 år

U30 giver 65 % rabat uanset, hvor I salen I vælger at sidde

U30 kan købes til 29 forestillinger: 10 balletter, 7 operaer og 12 skuespil

U30 kan købes online via www.kglteater.dk og www.billetnet.dk 

Se alle forestillinger med U30 på http://www.kglteater.dk/u30
18. JANUAR 2007 FFD INFO NR. 8
NY FRIST FOR ANSØGNINGER TIL NORSPLUS VOKSEN
Nordplus Voksen er Nordisk Ministerråds mobilitets- og netværksprogram for voksnes læring. I år er der kun én ansøgningsfrist for alle typer projekter, nemlig den 1. marts 2007. Der er 7 mio. kr. til rådighed.
Målgruppen for Nordplus Voksen er organisationer, institutioner, foreninger o.a. som arbejder med voksnes læring og udvikling af voksnes kompetencer. Der gives høj prioritet til projekter, der går på tværs af sektorer og involverer forskellige typer organisationer.
Læs mere på www.ciriusonline.dk/nordplus-voksen
16. JANUAR 2007 FFD INFO NR. 7

INTERNATIONALE NYHEDER

samlet af FFD’s internationale konsulent, Torleif Jonasson, der kan kontaktes på telefon 28 87 45 02 eller tj@ffd.dk 

HAR DU EN GOD IDE – SÅ HAR FFD PENGENE!
Husk at der er ansøgningsfrist for Højskolernes Europapulje d. 2. februar.

Højskolernes Europapulje er oprettet med støtte fra EuropaNævnet, og har til formål at stimulere højskolernes arbejde med Europa. FFD vil se positivt på ansøgninger, som omhandler aktiviteter og arrangementer, som ligger i højskolernes europauger (uge 10 og 11). Der kan søges op til 10.000 kroner til offentlige arrangementer.  

Læs mere om puljen og retningslinierne på www.ffd.dk/indsatsomraader/europa/europapuljen 

For yderlige oplysninger kontakt Europakonsulent Rune Garbers, Mail rg@ffd.dk eller tlf: 33364263.

INFOKARAVENEN
Infokaravanen en gruppe unge fra forskellige foreninger samlet i Uddannelsesnetværket, som tager rundt til seminarier og højskoler og fortæller om uddannelse og udvikling. Din højskole kan både få besøg af karavanen og bidrage med tidligere elever med oplevelser og erfaringer med uddannelse i Syd, som de har lyst til at fortælle om. Selve karavanen gennemføres 25-27. april 2007, mens deltagere i karavanen skal melde sig senest den 15. februar og deltage i møde den 25. marts.

Kontakt Eva Iversen: ei@ibis.dk Se mere på Uddannelsesnetværkets hjemmeside: 

http://www.uddannelsesnetvaerket.dk/temagrp.php?mode=show&gruppe_id=3
PROJEKTORIENTEREDE KURSER

Projektrådgivningen er en forening og mødested for små og mellemstore danske foreninger (NGO'er), der alle er engagerede i arbejde med udviklingslandene. Gennem FFD’s medlemskab af Projektrådgivningen kan interesserede højskoler deltage i de tilbudte kurser, der præsenteres på foreningens hjemmeside: http://www.prngo.dk/
ABBONÉR PÅ CIRIUS’ ELEKTRONISKE MAGASIN

CIRIUS’ E-magasin om internationalisering og uddannelse nr. 14 er netop udkommet:

http://www.ciriusonline.dk/default.aspx?ID=6989
EU’S NYE PROGRAM ”AKTIVE UNGE”

Aktive Unge er EU’s nye program for ungdomsaktiviteter uden for det formelle uddannelsessystem. Programmet giver mulighed for samarbejde med 31 programlande om alle aktiviteter, og for nogen aktiviteters vedkommende også med 21 partnerlande fra tre regioner, Balkan, Østeuropa og Kaukasus samt Nordafrika og Mellemøsten.

Læs mere på CIRIUS’ hjemmeside: http://www.ciriusonline.dk/Default.aspx?ID=32
CIRIUS-MØDE I ODENSE

Den 30. januar afholder CIRIUS et møde i Odense for personer, der arbejder med voksenundervisning eller folkeoplysning, og som har planer om at søge om et Grundtvig Læringspartnerskab ved ansøgningsfristen den 30. marts 2007.

Læs mere: http://www.ciriusonline.dk/Default.aspx?ID=6990&PID=13224&NewsID=2332
15. JANUAR 2007 FFD INFO NR. 6

METODEHÅNDBOG I FORTÆLLEVÆRKSTEDER

Sammen med FFD har to forskere fra Roskilde Universitetscenter udgivet ”Metodehåndbog i fortælleværksteder” som er en guide til, hvordan man kan bruge fortælleværksteder som vejledningsmetode. Baggrunden er et udviklingsarbejde på tre højskoler i foråret 2006. Metodehåndbogen er sendt ud til alle højskoler i dag pr. post. Metodehåndbogen kan også downloades via FFDs hjemmeside: http://www.ffd.dk/indsatsomraader/vejledning
15. JANUAR 2007 FFD INFO NR. 5

NYE VÆRKTØJER TIL REALKOMPETENCEVURDERING

Undervisningsministeriet har i samarbejde med Dansk Folkeoplysnings Samråd (herunder FFD) og SDU/ Knowledgelab udgivet tre nye værktøjer til realkompetencevurdering. Her kan man dokumentere de kompetencer, man har opnået gennem folkeoplysning, foreningsarbejde eller frivilligt arbejde. Værktøjerne er lige til at bruge og findes på hjemmesiden for Dansk Folkeoplysnings Samråd:

http://www.dfs.dk/netavisen/undervisningoguddannelse/trenyevaerktoejertilrealkompetencevurdering.aspx
12. JANUAR 2007 FFD INFO NR. 4

FORSLAG TIL ÆNDRING I UDLÆNDINGELOVEN BERØRER OGSÅ HØJSKOLERNE

Et nyt lovforslag (L17) fremsat af integrationsministeriet lægger op til en mere effektiv sagsbehandling og yderligere kontrol med opholdstilladelser til udlændinge. 

I forslaget er der særligt fokus på tilladelser, der gives i forbindelse med studier, herunder også til højskoleophold. Forslaget kommer efter sensommerens kritik af sagsbehandlingen i den tidligere udlændingestyrelse og efter, at tallet af ansøgere til ophold på grundlag af studium er steget markant. I omstruktureringsprocessen mod en mere effektiv styrelse, har udlændingestyrelsen skiftet navn til udlændingeservice. Hovedkonklusionen i lovforslaget er effektivitet og øget kontrol.

Lovforslaget, der forventes at få virkning fra 01.02.07, kan ses på Folketingets hjemmeside www.ft.dk
Hovedtræk i lovforslaget med direkte relevans for højskolerne

- Regeringen ønsker at indføre en godkendelsesprocedure for uddannelser og kurser således, at opholdstilladelsen til den udenlandske kursist som udgangspunkt er betinget af at kurset på højskolen er tilskudsberettiget og godkendt af Undervisningsministeriet. 

- Afholdes der kurser uden for højskoleloven, skal kurset på forhånd være bedømt af Danmarks Evalueringsinstitut. Instituttet vil vurdere, om kurset er relevant, og om det lever op til højskolernes formålsparagraf. Udtalelsen fra Danmarks evalueringsinstitut vil danne grundlag for udlændingeservices afgørelse om opholdstilladelse til udenlandske kursister. 

- Indberetningspligten for uddannelsesinstitutionerne (højskolerne) skærpes. Det vil være højskolens pligt at orientere udlændingeservice når en studerende ophører med at være studieaktiv, eller ikke møder op til studiestart. Som konsekvens af indberetningspligten vil Udlændingeservice fremover meddele højskolen, når en kursist gives opholdstilladelse.. 

- I forlængelse af ovenstående kan Udlændingeservice i en sag om studieophold, lægge vægt på, om der tidligere har været problemer med opholdstilladelser givet til udenlandske studerende, på den pågældende institution/højskole. Her lægges f.eks. vægt på om en betydelig andel af de udenlandske elever er forsvundet eller på anden måde har misbrugt sin opholdstilladelse, eller hvis institutionen har rekrutteringsmetoder eller lempelige optagelseskrav for udlændinge, hvis reelle hensigt ikke er at studere i Danmark.    

FFD anbefaler

Da Udlændingeservice fremover skal sikre sig, at et ansøgt kursus ligger indenfor tilskudsgrundlaget, for ikke at skulle anmode om udtalelses fra evalueringsinstituttet, anbefales det, at man som højskole fremover indbygger en tro og love erklæring i optagelsesbrevet til udenlandske studerende til tilskudsberettigede kurser. Fx: Undertegnede forstander på XX højskole erklærer på tro og love at det anførte kursus som ansøger skal følge, afholdes i henhold til højskoleloven og dermed er statstilskudsudløsende.

At Højskoler der måtte have kurser for udlændinge (hvor der kræves opholdstilladelse) som indtægtsdækket virksomhed uden for højskoleloven, hurtigst muligt får en vejledende udtalelse fra Danmarks Evalueringsinstitut, som Udlændingeservice kan forholde sig til i sager om opholdstilladelser.  

Giver ovenstående anledning til spørgsmål eller kommentarer kontakt da venligst

Chefkonsulent Thor West Nielsen, twn@ffd.dk , 3336 4033 eller konsulent

Khuram Shehzad, ks@ffd.dk , 33364262.

8. JANUAR 2007 FFD INFO NR. 3

DU HAR STADIG EN CHANCE

for at tilmelde dig til FFD’s internationale seminar den 25. januar på Brenderup Højskole. 

Hvem deltager fra din højskole? Eller arbejder I ikke med internationale spørgsmål og elever? 

Læs mere på FFD’s hjemmeside http://www.ffd.dk/indsatsomraader/internationalt hvor også det foreløbige program kan ses. 

Tilmeldingsfrist inden udgang af uge 2 til tj@ffd.dk. 

Ring international konsulent Torleif Jonasson for nærmere oplysninger: 2887 4502.

4. JANUAR 2007 FFD INFO NR. 2

REGIONALE INFORMATIONSMØDER OM 3 X 3 MILLIONER PULJEN

Husk der afholdes regionale informationsmøder om mulighederne for projektstøtte til projekter inden for 3x3 millioner puljen. Sigtet med puljen er at give støtte til udviklingsprojekter om uddannelsessamarbejde samt højskolernes nye formålsparagraf.

For at vejlede interesserede skoler afholdes to regionale informationsmøder.

· 12. januar 2007 fra 14 – 17 på Hadsten Højskole.

· 15. januar 2007 fra 14 – 17 på Baaring Højskole.

Temaer på møderne:

· Projektets formål og kvalitetskriterier.

· Muligheder og betingelser for støtte

· Hvordan etablerer man et samarbejde? Stil spørgsmål til relevante samarbejdspartnere om deres perspektiv på samarbejde med højskolerne.

· Idéudvikling og projektgenerering. Få sparring og ideer til konkrete projekter.

Alle interesserede højskoler (og deres samarbejdspartnere) er velkomne. Tilmelding er ikke nødvendig.

Første ansøgningsfrist for projektansøgninger er 29. januar. For at give flere skoler mulighed for at søge har projektets styregruppe indlagt endnu en ansøgningsfrist d. 26. marts.

Læs mere om projektet på www.ffd.dk/indsatsomraader/uddannelsessamarbejde .

Camilla Hutters er pr. 1. januar tiltrådt som projektleder på projektet. Hun træffes på telefon 33 36 42 65, 

e-mail ch@ffd.dk. Camilla besvarer både spørgsmål i forbindelse med projektet og yder sparring til konkrete projektansøgninger.

4. JANUAR 2007 FFD INFO NR. 1

NYE PRESSEMEDDELELSER FRA FFD
Læs de tre nyeste pressemeddelelser fra FFD på http://www.ffd.dk/fakta/pressemeddelelser . De omhandler det nye højskolekatalog, om succesen med studievalg og salget af højskolesangbogen. De to førstnævnte udkom i december, mens den sidste om højskolesangbogen er udsendt i dag.

19. DECEMBER 2006 FFD INFO NR. 146

BARSEL.DK

Den 11. december spurgte vi atter barsel.dk, hvornår registrering som halvoffentlig virksomhed ville gå i orden. Nedenstående vises svaret fra barsel.dk, og efterfølgende har vi spurgt, om det også gælder for højskolerne, hvilket blev bekræftet: Altså skulle alle højskoler modtage brev direkte i denne uge.

”På grundlag af dokumentation fra Økonomistyrelsen registrerer vi i uge 50, 2006, at efterskolerne kun skal være delvist omfattet af Barsel.dk. Efterskolerne vil derfor ikke modtage opkrævning fra Barsel.dk. Derimod vil de i uge 51 modtage et brev, der informerer om, at de selv skal beregne, indberette og indbetale bidraget til Barsel.dk for de ansatte, der skal være omfattet af Barsel.dk. Dette gør skolerne ved at benytte selvbetjening på www.arbejdsgiver.net.  Information om bidragsberegning findes på www.barsel.dk.  

Første bidrag til Barsel.dk vedrører 4. kvartal 2006 og har forfaldsdag den 1. januar 2007, mens sidste rettidige betalingsdag er den 22. januar 2007. Efterskolerne skal være opmærksomme på, at selvbetjeningen forudsætter, at den enkelte skole har en adgangskode til ATP-husets ordninger. Har de ikke allerede det, bestiller de koden på www.arbejdsgiver.net. Koden fremsendes efter at par dage med posten og gælder til alle ATP's ordninger. 

Hvis du har yderligere spørgsmål, er du velkommen til at kontakte os på tlf. 70 10 16 11 eller gå ind på www.barsel.dk”

18. DECEMBER 2006 FFD INFO NR. 145

DATO FOR MEDLEMSMØDE OG FORSTANDERMØDE

Der har været uoverensstemmelse mellem hjemmesiden og i det sidste nummer af Højskolebladet i forhold til datoer for forstander- hhv. medlemsmøde. De rigtige datoer er:

Onsdag den 28.februar til torsdag den 1.marts: Forstandermøde, som så fortsætter i 

Medlemsmøde torsdag den 1. marts. Mere nøjagtige tidspunkter vil følge.

Parallelt med forstandermødet søges desuden afholdt en lærerkonference.

Møderne vil blive afholdt på Brandbjerg Højskole.

Thor West, twn@ffd.dk tlf: 33 36 40 33

15. DECEMBER 2006 FFD INFO NR. 144.

NYT OM DET INTERNATIONALE

HUSK AT MELDE DIG TIL KURSUSDAGEN OM EUROPA-UGERNE 2007

Mandag den 18. december er der deadline for tilmelding til kursusdagen om Europaugerne. På kurset den 4. januar kan du møde journalister fra DR og få undervisningskompetence i et brætspil om Europa og det globale samfund udviklet af tidligere højskoleforstander Jacob Erle. Læs mere om arrangementet på www.ffd.dk/indsatsomraader/europa.

For yderligere information kontakt FFD’s Europakoordinator Rune Garbers på tlf: 3336 4263 eller mail rg@ffd.dk.

INTERNATIONALT SEMINAR DEN 25. JANUAR 2007

Forstandere, undervisere og andre aktive på højskolerne med interesse i globale spørgsmål og højskolernes rolle i verden, inviteres til seminar torsdag den 25. januar 2007 fra klokken 10 til 17 på Brendrup Højskole. Læs programmet på http://www.ffd.dk/indsatsomraader/internationalt
For oplysninger og tilmelding, kontakt FFD’s internationale konsulent Torleif Jonasson: 3336 4037, e-post tj@ffd.dk
EUROPA-UGER 2007

Hvad skal din skole lave i ugerne 10 og 11 i 2007? Igen i år får du mulighed for at sætte en europæisk dagsorden på din skole. FFD har udviklet en elektronisk værktøjskasse, hvor Europainteresserede lærere kan finde inspiration til undervisningen. Værktøjskassen dækker et bredt udsnit af de fag og emner, der udbydes og debatteres ude på skolerne. Få flere informationer og se pjecen om Europa - ugerne på www.ffd.dk/indsatsomraader/europa/europa-uger-2007
For yderligere spørgsmål kontakt: Europakonsulent Rune Garbers, rg@ffd.dk, tlf: 33 36 42 63. 

MISSION EUROPOSSIBLE – ET FÆLLES EUROPÆISK HØJSKOLEPROJEKT

Mission Europossible er højskolernes fælles europaprojekt i foråret 2007. Deltagere i missionen skal samarbejde med DR-journalister, udarbejde materiale på DR’s website, møde ministre og rejse Europa tyndt. Med projektet sætter vi fokus på vores forestillinger om EU og Europa gennem et stort undervisningsprojekt, som blandt andet laves i samarbejde med DR Undervisning og Udenrigsministeriet. Lad ikke forårseleverne gå glip af en unik oplevelse – skriv allerede nu en ansøgning om deltagelse i Mission Europossible!

Læs mere om missionen på HYPERLINK "http://www.ffd.dk/indsatsomraader/europa/mission-europossible"www.ffd.dk/indsatsomraader/europa/mission-europossible

HØJSKOLERNES SATSPULJEPROJEKT SOMMERCAMP 2007 
Tre ugers højskoleophold i sommerferien hvor man kan styrke sig i skolefag samtidig med at man har mulighed for at opleve højskolens almene tilbud. Dette bliver nu i form af sommercamp en mulighed for unge på tre udvalgte højskoler. Højskolerne er efter en ansøgningsrunde udvalgt af FFDs bestyrelse. De tre højskoler er Egå Ungdoms-Højskole,  Vejle Idrætshøjskole og Rønde Højskole. Sommercamp kurserne finder sted på Egå Ungdoms-Højskole og på Vejle Idrætshøjskole fra den 22. juli til den 11. august 2007 og Rønde Højskole fra den 1. til den 21. juli 2007.  

Sommercamp er et led i FFD’s indsats på integrationsområdet og afvikles med midler fra Integrationsministeriets SATS-puljemidler. Derfor vil der helt naturligt være fokus på elever med anden etnisk baggrund end dansk. Satspuljemidlerne gør det muligt at støtte elever der normalt udløser tillægstaksten for flygtninge, indvandrere og efterkommere med et betydeligt beløb. 

Sommercamp er - inspireret af de amerikanske summer schools - tænkt som et kortere højskoleforløb af en varighed på tre uger. På sommercamp vil unge blive tilbudt intensiv undervisning i skolefag og almen højskoleundervisning. Vi forestiller os sommercamp som et sted, hvor de unge kan forberede og styrke sig fagligt og personligt og blive inspireret inden for fag og faglige områder, som de gerne vil have et uddybet kendskab til. Formålet er at motivere og styrke dem til at gennemføre en kompetencegivende erhvervsuddannelse eller ungdomsuddannelse eller at begynde en videregående uddannelse. Under opholdet vil der være mulighed for vejledning, og der vil blive sat fokus på deltagelse, medborgerskab, demokrati og ansvar. Sommercamp bliver afviklet som et koncentreret højskoleforløb, hvilket betyder, at eleverne bor, sover og spiser på højskolen under forløbet. Ud over de udbudte skolefag vil alle sommercamp skoler udbyde et obligatorisk fag som på forskellig vis klæder eleverne på til eksamenssituationer.

Yderligere information om sommercamp kan ses på www.campsommer.dk. 

For yderligere information om højskolernes satspuljeprojekter, kontakt da Khuram Shehzad på T: 3336 4262, M: 2612 4262 eller E: ks@ffd.dk 

14. DECEMBER 2006 FFD INFO NR. 142

STABILT ELEVTAL

Det endelig årselevtal for skoleåret 2005-06 er nu opgjort til 4768, og i forhold til 2004-05 er der for de samme skoler tale om en stigning på 2,5%. Det er især ugekurserne, der trækker op, idet der her er et plus på 11%, mens der for kurser på 12 uger og derover er tale om en stigning på godt 1%. 

Da der fra skoleåret 2003-04 til 2004-05 var en tilsvarende tilbagegang i det samlede årselevtal, må den rigtige betegnelse for udviklingen være: positiv stabil udvikling. 

Samtidig er det glædeligt, at den netop afsluttede rundringning til skolerne viste, at stabiliteten fortsætter. Der er 1% flere elever på højskole lige nu end sidste år ved samme tid (i alt 3332 mennesker), og der er 1% flere tilmeldte til første forårsstart end sidste år på samme tid (i alt 3516 mennesker).

Thor West, 33364033, twn@ffd.dk   

NYE REDSKABER TIL EUROPAUNDERVISNING
Som opvarmning til næste års Europa-uger afholder FFD en kursusdag, hvor interesserede højskolelærere får mulighed for at stifte bekendtskab med konstruktive spilredskaber og et helt nyt tiltag fra DR-undervisning. 

Du vil få en praktisk indføring i spillet ”Edu-game: Multilayered Democracy og EU”, hvor formålet er at introducere spillets pædagogiske muligheder med henblik på at kunne anvende spillet i undervisningen på skolerne. Du vil desuden møde Helle Trolle-Christensen, medieredaktør på DR-undervisning, som vil præsentere Europatemaet på DRs nye undervisningsside.

Læs mere om indhold, praktiske forhold og se det fulde program på: http://www.ffd.dk/indsatsomraader/europa 

Arrangementet finder sted d. 4.januar 2007 i Højskolernes Hus, Nytorv 7, 1450 København K.

Prisen er 100 kr. Tilmelding til Rune Garbers, rg@ffd.dk, 33 36 42 63 inden d. 18.dec. 2007.  

HØJSKOLEBLADET MED STOR RABAT

Højskolerne modtog i september med post et rabattilbud på abonnement af Højskolebladet for bestyrelsesmedlemmer, skolekredsmedlemmer og elevforeningsmedlemmer. FFD og Højskolebladet opfordrer til, at dette tilbud udsendes fra skolerne til de pågældende medlemmer i forbindelse med skolernes kommende udsendelse af årsskrifter og kursusprogrammer.

Tilbudet lyder:

Få Højskolebladet på prøve til ren produktionspris.

For at få Højskolebladet ud så bredt som muligt, banker vi nu prisen helt i bund for medlemmer af bestyrelser, elevforeninger og skolekredse. Vi kan tilbyde bladet på prøve til ren produktionspris. Et prøve-abonnement kan tegnes for et halvt år eller et helt år. Modtageren af bladet betaler i denne periode kun for bladets trykning og porto, dvs. 10 kroner pr. blad. Abonnementsprisen bliver således 200 kroner for et år eller 100 kroner for et halvt år.  Man binder sig ikke til at forlænge abonnementet, når prøveperioden udløber. Tilbuddet gælder kun højskolebestyrelser, skolekredse og elevforeninger. Når vi fremsætter dette helt usædvanligt billige tilbud, skyldes det, at flere højskoler desværre i en sparetid undlader at tegne abonnementer til deres bagland. Vi mener, at det er vigtigt, at højskolernes bagland kan følge den højskolepolitiske udvikling og den generelle højskoledebat via Højskolebladet.

Kontakt Højskolebladet på mailadressen redaktionen@hojskolebladet.dk hvis I ønsker at bestille prøveabonnementer til lavpris.

NYT SKEMA TIL BRUG VED KØB AF UDDANNELSE

Undervisningsministeriet har til skolerne sendt kopi af det tilmeldingsskema, som kommuner og AF fra 1.1.2007 skal benytte ved køb af uddannelse.

Samtidig gør UVM opmærksom på hjemmesiden, der samlet beskriver vilkårene for kommunernes og AF’s køb af uddannelse med orientering om de seneste ændringer af ordningen. Herunder at kommunerne fra 1.1.2007 skal betale for uddannelse til revalidender, der under revalideringen modtager revalideringsydelse eller starthjælp, og forrevalidender, der modtager sygedagpenge, ledighedsydelse eller særlig ydelse efter lov om aktiv socialpolitik på samme måde, som der i dag betales for personer, som under forrevalidering modtager kontanthjælp eller starthjælp.

Sidens adresse er: www.uvm.dk/admin/institutionsoekonomi/salg.htm?menuid=4005 

Thor West, 33364033, @ffd.dk 

BARSEL.DK – PROBLEMER MED AT RETTE OPLYSNINGER

Som tidligere omtalt skal alle private virksomheder være omfattet af en barselsordning fra 1. okt. 2006. (jf INFO 117, 2006). På højskolerne er alle lærere og forstanderen omfattet af Statens barselsordning og højskolen hører dermed til kategorien ’delvist omfattet’ af Barsel.dk. 

Det er den enkelte skole der skal sikre sig, at det kun er det praktiske personale, der er registreret hos Barsel.dk. Registreringen for 4. kvartal 2006 skal være foretaget senest 1.1.2007. Dette og evt. rettelser foretages på www.arbejdsgiver.net 

Der er imidlertid skoler, der på det sidste har haft vanskeligt ved at foretage rettelser på arbejdsgiver.net.

Barsel.dk oplyser i denne sammenhæng, at muligheden for at ændre status endnu ikke fungerer efter hensigten. Der har været problemer med relationerne til den statslige barselsordning, men der arbejdes på sagen. Skolerne opfordres til at holde øje med hjemmesiden www.barsel.dk , hvor man ’vil informere om 

afklaringen af problemstillingen. Thor West, tlf. 33 36 40 33, twn@ffd.dk   

Satspuljeprojekt: Højskolerne i de sociale boligområder

Det tredje projekt for de tildelte satspuljemidler under FFDs Projekt Etniske Minoriteter På Højskole (EMPH) går nu i gang. Vi er begyndt at danne netværk i de tre boligområder; Blågårds Plads (København), Vollsmose (Odense) og Gellerupparken (Århus) for blandt beboerne at søge inspiration til hvilke aktiviteter eller events, de er interesseret i at deltage i.

Under dette projekt vil der i 2007 til og med 2009 blive etableret et samarbejde mellem tre udvalgte boligområder og folkehøjskolerne. Vi sætter fokus på et boligområde om året. Hovedfokus ligger således på Blågårds Plads i 2007, Vollsmose i 2008 og Gellerupparken i 2009.  Dette betyder dog ikke, at der ikke kan laves enkelte aktiviteter i de tre områder uden for denne periode. 

I samarbejde med forskellige foreninger i det enkelte boligområde søger vi inspiration til hvilke events og aktiviteter, der kan være relevante i dette område. Aktiviteterne bliver primært rettet mod danskere med anden etnisk baggrund samt alle aldersgrupper og begge køn. Det centrale for alle aktiviteter og events under dette projekt er, at de på forskellige planer skal handle om medborgerskab. 

Vi forventer at kunne melde de første aktiviteter ud til højskolerne i løbet af januar 2007.  Der vil efterfølgende blive en ansøgningsrunde om de enkelte aktiviteter og events.

Hvis der er spørgsmål vedrørende projektet kan projektkoordinator Rikke Mandrup kontaktes på direkte 

telefon 33364261, mobil 20164362 eller mail: rm@ffd.dk

3 MILLIONER KRONER PULJEN - Projektleder ansat og tidsplanen justeret

Puljen er som bekendt rettet mod samarbejdsprojekter med uddannelsesområdet og en udmøntning af den nye højskolelov. Den administreres af FFD og Foreningen af Husholdnings- og Håndarbejdsskoler

(FAHH) i fællesskab. Fra 1. januar 2007 er Camilla Hutters ansat som projektleder med arbejdsplads i Højskolernes Hus.  Camilla Hutters er kandidat i pædagogik og sociologi. Hendes primære arbejdsområde har indtil nu været forskning og udvikling i relation til området unge og uddannelse blandt andet i form af ph.d.-afhandlingen ”Mellem lyst og nødvendighed” om unges valg af videregående uddannelse. I de senere år har Camilla Hutters arbejdet mere indgående med vejledning og universitetspædagogik, både på Københavns Universitet og på Roskilde Universitetscenter. Hun har desuden været oplægsholder og konsulent i forbindelse med højskolernes vejledningsindsats.

I forhold til det tidligere udmeldte har det samtidig været nødvendigt at justere tidsplanen lidt. Det betyder, at de regionale møder vedrørende udviklingsarbejdet om samarbejde med formelle uddannelser og ny

formålsparagraf bliver:

- fredag d.12. januar 2007 fra kl. 14 - 17 på Hadsten Højskole og 

- mandag d.15. januar 2007 fra kl. 14 - 17 på Baaring Højskole

Ansøgningsfristen for denne rundes projektansøgning er tilsvarende blevet skubbet til 29. januar 2007, med forventet svar på ansøgning medio februar. Ansøgningsfrist for projekter i skoleåret 2007-08 er endnu ikke fastlagt. Begge foreninger vil gerne opfordre skolerne til at deltage i de regionale informationsmøder og via projektansøgninger at benytte denne mulighed for afdækning af samarbejdsmulighederne. Projektramme/-vejledning og obligatorisk ansøgningsskema findes på FFDs hjemmeside på:

http://www.ffd.dk/indsatsomraader/uddannelsessamarbejde 

Evt. spørgsmål kan frem til projektlederens tiltrædelse 1. jan. 2007 rettes til Gorm Hansen, gh@ffd.dk 

Thor West, 33364033, twn@ffd.dk

HØJSKOLERNES INTERNATIONALE SEMINAR 2007

Forstandere, undervisere og andre aktive på højskolerne med interesse i globale spørgsmål og højskolernes rolle i verden, inviteres til seminar torsdag den 25. januar 2007 fra klokken 10 til 17 på Brenderup Højskole.

Læs mere på www.ffd.dk/indsatsomraader/internationale 

BLIV INDSAMLER

Den 10. december 2006 står Mellemfolkeligt Samvirke bag en stor landsindsamling til støtte for verdens fattigste. Du og dine elever kan melde jer som frivillige indsamlere. Læs mere på http://www.ms.dk/sw36591.asp 

FRIVILLIG TIL TANZANIA

DGI Nordjylland søger frivillig til deres samarbejdspartner i Tanzania, der skal undervise i bl.a. gymnastik, håndbold, petanque, badminton og fodbold for børn. Udsendelsestidspunktet er to uger i august 2007.

Ansøgningsfristen er den 20. januar 2007. Læs mere på www.ffd.dk/indsatsomraader/internationale 

STADIG PLADSER PÅ INFORMATIONSSEMINARET 6. DECEMBER!

- Hvordan kan jeg skaffe flere penge til min højskole?

- Hvorledes ka jeg tiltrække flere elever/kursister via højskolens hjemmeside?

- Hvordan kan jeg medvirke til at brugerne er tilfredse med højskolens hjemmeside?

- Hvordan skaber jeg et godt image og brand omkring min højskole?

- Hvad gør FFD og Højskolernes Hus for at promovere højskolen og lige netop min højskole?

Få nogle svar på disse spørgsmål på FFD's Informationsseminar onsdag d. 6. december på Ryslinge Højskole. Programmet kan hentes på vores hjemmeside her: http://www.ffd.dk/uddannelse/informationsseminar
Jakob Bonde Rasmussen, 33 36 42 64, jbr@ffd.dk

KIM HJERRILD FRATRÆDER

Kim Hjerrild har meddelt FFD’s bestyrelse, at han efter 6½ års ansættelse i FFD ønsker at fratræde sin stilling som generalsekretær.

Det har været travle år med mange krævende opgaver og en stor arbejdsindsats med bla.:

· succesfuld sammenlægning af de to foreninger og samling af bevægelsen

· to års omfattende arbejde i forbindelse med FFD’s deltagelse i Højskoleudvalget og efterfølgende lovarbejde med tilhørende politiske forhandlinger.

· Primus motor for en lang række vigtige projekter og ikke mindst for udgivelsen af den nye Højskolesangbog.

Bestyrelsen har således forståelse for, at Kim Hjerrild ønsker nye udfordringer.

Bestyrelsen har konstitueret chefkonsulent Thor West Nielsen som generalsekretær i en overgangsperiode frem til ansættelse af en ny generalsekretær.

København, den 6. november 2006

Helga Kolby Kristiansen

Formand FFD

OPTÆLLING OKTOBER 2006

Optællingsskemaet er udsendt på mail til alle højskoler i dag, og det handler som sædvanlig om alle de 

"lange elever" på højskolerne her og nu: Deres køn, alder, skolegang, uddannelse og hvordan de finansierer deres ophold.

Skemaet findes både som rtf-fil, som kan mailes tilbage og som pdf-fil, som kan faxes på 33 13 98 70.

Begge filer kan hentes på vores hjemmeside her: http://www.ffd.dk/fakta/materialer 

Skemaet bedes returneret snarest - og senest mandag den 13. november.

Charlotte Schrøder, tlf: 33 36 40 45, cs@ffd.dk 

3. NOVEMBER 2006 FFD INFO NR 129

FFD's informationsseminar 2006 på Ryslinge Højskole d. 6. december
Programmet for Informationsseminar 2006 d.6. december er nu helt på plads. De, som allerede har tilmeldt sig, bedes bemærke, at det koster 625 kr., hvis man også vil overnatte.

Se programmet på http://www.ffd.dk/uddannelse/informationsseminar  

Download program som pdf på http://www.ffd.dk/media/99104/informationsseminar2006.pdf 

Jakob Bonde Rasmussen, Tlf: 33 36 42 64, jbr@ffd.dk 

CIRIUS: ANSØGNINGSFRIST TIL HØJSKOLEPULJEN

Det er igen muligt at søge om tilskud til elever fra de 10 nye EU lande. Ansøgningsfristen for lange kurser i første halvår af 2007 er fredag d. 1. december.

Kursusforløbet skal ligge mellem 1. januar og 30. juni og være af mindst 12 ugers varighed.

Skolerne bør tilgodese nye elever, med henblik på, at så mange elever som muligt får tilskud.

Det er ikke muligt at få tilskud til elever fra Rumænien og Bulgarien, da de endnu ikke er omfattet af lovgivningen vedrørende studerende fra de nye EU lande.

Ansøgningsskema og yderligere vejledning findes på http://www.ciriusonline.dk/Default.aspx?ID=250 

For yderligere oplysninger kontakt Ingrid Johansen, international rådgiver i CIRIUS, 33 95 70 00, ij@ciriusmail.dk 

NY DATO FOR DR 2 TEMA

DR2's temaaften om den folkelige sang og Højskolesangbogen bliver bragt d. 7.11. - og ikke som oprindeligt udmeldt i aften d. 31.10.

GRUNDTVIG 3 KURSER

Vi har modtaget nedenstående invitationer / kursus-info fra Universitetet i Lublin, Polen. Kurserne er optaget i Grundtvig 3-programmet (ligesom vores eget Teach-kursus), hvilket betyder at der kan opnås fuld støtte til rejse og kursusafgift gennem ansøgning til Cirius.

1. ENHANCING THE EFFECTIVITY OF TRAINING ACTIVITIES - project management for educational professionals, managers and trainers - FIFTH EDITION 

Reference number: PL-2007-037-002

Project manager: Barbara Gondek b.gondek@eureka.lublin.pl
For more details see: http://www.eureka.lublin.pl/index2a.php?d=4&i;=128&j;=&r;=4&z;=99
2. BRING THE JOY OF LEARNING BACK INTO TRAINING - Accelerated Learning approach – SECOND EDITION

Project manager: Barbara Gondek  b.gondek@eureka.lublin.pl
Reference number: PL-2007-036-001 

For more details see: http://www.eureka.lublin.pl/index2a.php?d=4&i;=129&j;=&r;=4&z;=99
3. TEAM MANAGEMENT  - SOFT SKILLS IN MANAGEMENT FOR EDUCATIONAL PROFESSIONALS, MANAGERS AND TRAINERS IN THE FIELD OF ADULT EDUCATION 

Project manager: Iwona Pr_ciuk i.preciuk@eureka.lublin.pl 

Reference number: PL-2007-040-002

For more details see: http://www.eureka.lublin.pl/index2a.php?d=4&i;=169&j;=&r;=4&z;=99
4. BRING THE JOY OF LEARNING BACK INTO TRAINING - Accelerated Learning approach   IN ESTONIA

Project manager: Iwona Pr_ciuk i.preciuk@eureka.lublin.pl
Reference number: PL-2007-036-001 

For more details see: http://www.eureka.lublin.pl/index2a.php?d=4&i;=170&j;=&r;=4&z;=99

INFORMATIONSSEMINAR

Onsdag d. 6. december for lærere og formidlere, der arbejde med information, web og pr.

FFD indbyder til et informationsseminar, der skal give inspiration til at gå i gang med at søge eksterne midler til projekter, så der sikres en fortsat udvikling på højskolerne. Desuden sættes der fokus på jeres hjemmesider.

Lotte Jensen fra Up Front Europe giver en overordnet introduktion til hvad fundraising er, og hvad man gør, når man på en højskole beslutter sig for at søge midler til et givent projekt. Indlægget er praktisk orienteret - der gives forslag til projekter, relevante puljer og udarbejdelse af den gode ansøgning.

Er der grænser for kommercielt samarbejde og for hvad højskolerne skriver om sig selv? Vi tager hul på en diskussion om etik og kommunikation.

Jakob Bonde Rasmussen og Jesper Øland præsenterer FFDs strategi i forhold til markedsføring og 

webkommunikation.

Dagen afsluttes med Thomas Snitkers bud på en god højskolehjemmeside. Ved hurtig tilmelding tager Thomas Snitker udgangspunkt i jeres hjemmeside (tilmelding senest 20. november).

Hvis der er interesse, fortsætter vi i år med erfaringsudveksling om aftenen. Thomas Snitker giver desuden en mere udførlig indføring i brugervenlighed på hjemmesider.

Se foreløbigt program og praktiske oplysninger på http://www.ffd.dk/uddannelse/informationsseminar 

TILBUD TIL ALLE HØJSKOLER MED FILMLINJE!
Danmarks Radio har henvendt sig med en konkurrence, som måske have elevernes interesse. 

Se http://dr.dk/P3/gomorgen/videokonkurrence/20061006142031.htm 

I oplægget står bla:

”Vinder din idé, og bliver den realiseret, får du muligheden for at være instruktørassistent på vores næste kampagne for Go' Morgen P3. Din idé har så mulighed for at indgå i kampagnen på DR1 og DR2 i næste omgang. Desuden bliver de bedste idéer lagt på P3's hjemmeside. Med i hatten er også markedets mest solgte Mp3-afspiller og et par billetter til P3 Guld 2006. DR ser frem til at høre fra dig! ”

For nærmere information kontakt Mikkel Høegholm Strøjer, DR markedsføring på tlf. 3520 3040 

eller 2521 0595, mihs@dr.dk 

FORTOLKNING AF UGEBEGREBET

I forbindelse med den nye Tilskudsbekendtgørelse (jf INFO nr. 119, 2006), har nogle skoler spurgt, om der er sket en ændring af tolkningen af ugebegrebet, og af den måde man skal forstå lovens paragraf 14, hvor der står, at 1 uge er 7 kursusdøgn. 

Svaret er, at der ikke er tale om en ny tolkning af ugebegrebet. Det, der står i UVM’s ”Vejledning om visse betingelser om kursusvirksomheden og udfyldning af kursusplaner på frie kostskoler”, er fortsat gældende: ”På kurser, der varer 1 uge eller derover, kan kursisterne ankomme i løbet af den første kursusdag og rejse i løbet af den sidste. På et ugekursus kan kursusperioden dog ikke gøres kortere end 5½ x 24 timer”. 

Den rytme, som mange skoler har i forbindelse med korte kurser, at et kursus fx begynder en søndag eftermiddag med afrejse næste lørdag formiddag, hvorefter et nyt kursus starter søndag eftermiddag osv. kan altså fortsat lade sig gøre. Kurset må blot ikke starte så sent søndag og slutte så tidligt følgende lørdag, at der ikke på de to dage tilsammen er 12 timer.

Fra FFDs side var denne tolkning også en forudsætning for at kunne gå ind for den regelforenkling, der fra 1/8 2007 afskaffer kurser på 5 ½ døgn med 100% tilskud.

Med hensyn til kurser kortere end 1 uge, er det derimod (fortsat) sådan, at man her beregner kursusperioden ud fra ’fulde’ døgn bestående af 24 t.

Thor West, Tlf 3336 4033, twn@ffd.dk 

3 MILLIONER KRONER PULJEN

Puljen til udmøntning af den nye højskolelov administreres af FFD og Foreningen af Husholdnings- og Håndarbejdsskoler (FAHH) i fællesskab.

Bestyrelserne for begge foreninger opfordrer alle højskoler og HH-skoler til at overveje at udarbejde projektforslag og indsende ansøgning til puljen. Den første ansøgningsfrist er den 8. januar 2007. (Ansøgningsfrist for projekter, der starter i skoleåret 2007/-08 er endnu ikke fastlagt.)

Der vil blive afholdt 2 regionale vejledningsmøder (et i vest og et i øst) i begyndelsen af december. På dette tidspunkt har vi nedsat en styregruppe for projektet og ansat den person, der skal forestå koordinering, rådgivning mm. Vi beder om, at I så vidt muligt venter med mere indholdsmæssige og detaljerede spørgsmål til disse møder (og tiden herefter).

Indtil da besvarer Thor West Nielsen, twn@ffd.dk Gorm Hansen, gh@ffd.dk og Kim Hjerrild kh@ffd.dk spørgsmål vedrørende projektvejledningen mm.

Projektramme/-vejledning og obligatorisk ansøgningsskema kan findes på vores hjemmeside her:

http://www.ffd.dk/indsatsomraader/uddannelsessamarbejde
Vi ser frem til arbejdet med en mangfoldighed af skoleprojekter, der vil kunne skabe vigtige og spændende resultater for de deltagende skoler og de to skoleformer.

HØJSKOLERNES GRUNDKURSUS I VEJLEDNING 2007

Datoen for næste års grundkursus i vejledning ligger nu fast: 21/3 – 23/3 2007 på Gerlev Idrætshøjskole. Målgruppen er nye højskolevejledere.

HØJSKOLERNES ÅRLIGE VEJLEDERTRÆF 2007

Datoen for næste års vejledertræf bliver 3/10 – 5/10 2007. Stedet er endnu ikke fastlagt. Målgruppen er alle, der har med højskolevejledning at gøre.

Yderligere information Helene Valgreen hv@ffd.dk 

STUDIEVALG

FFD har gennem de sidste par år besøgt landets syv Studievalgscentre og informeret bredt om højskolerne, højskolernes vejledningstilbud og synliggjort højskolen som en seriøs medspiller, der kan være med til at fremme de unges afklaring af uddannelsesvalg. Ved sidste besøgsrunde 2005/2006 deltog de regionale højskoler. Møderne med Studievalg har haft to formål, dels at de regionale højskoler etablerer et lokalt samarbejde med Studievalg, og dels at FFD får synliggjort, at information om højskolen hører hjemme på Studievalgs kollektive arrangementer for 2. og 3. årgang på de gymnasiale ungdomsuddannelser. 

Vi har i efteråret 2006 oplevet et gennembrud i forhold til vores samarbejde med Studievalg, idet vi deltager på fem af de syv Studievalgscentres kollektive arrangementer. Det drejer sig om Studievalg Østjylland, København, Nordjylland, Sjælland og Sydjylland. 

FFD har udviklet et præsentationsmateriale, som præsenterer skoleformen bredt. Dette materiale anvendes på alle arrangementerne. Endvidere er der ansat og uddannet 10 tidligere højskoleelever til at repræsentere og informere generelt om højskolerne på Studievalgsarrangementerne.   

Højskolerne er pt. med på 129 arrangementer under Studievalg, som dækker i alt 195 gymnasiale ungdomsuddannelser. Derudover deltager højskolerne i Studievalg Nordjyllands messearrangement, som har et estimeret besøgstal på 6000 unge.  

Se oversigten over højskolernes deltagelse på de enkelte arrangementer på vores hjemmeside: http://www.ffd.dk/indsatsomraader/vejledning/samarbejde-med-studievalg 

For yderligere information kontakt 

Kristina Bæk Nielsen, Tlf: 3336 4041, Mail: kbn@ffd.dk eller Jesper Øland, Tlf: 3336 4039, Mail: jes@ffd.dk  

NY TILSKUDSBEKENDTGØRELSE PÅ PLADS

Den nye tilskudsbekendtgørelse(TB) med nr. 950 er nu meldt ud. Der er kun foretaget få hovedsageligt redaktionelle ændringer i forhold til det tidligere udsendte høringsudkast (jf. INFO nr. 93, 2006). En gennemgang af de samlede ændringer med Lov 580 og TB 950 med skematisk sammenstilling af hidtidig og ny TB kan findes på FFDs hjemmeside på 

http://www.ffd.dk/administration/lovgivning,-tilskud,-oekonomi-og-regnskab 

Med TB 950 ligger det nu fast, hvilke formelle uddannelser højskolerne kan samarbejde med, og dermed hvilke kompetencegivende uddannelseselementer, der kan indgå som en del af et højskoleophold. Ligeledes er fastlagt, hvilke formelle krav der stilles til samarbejdet. 

De vigtigste øvrige ændringer, der sker med TB 950 er:

- begreberne ’kursusplan’ og ’undervisningsplan’ ændres til ’årsplan’ og ’indholdsplan’. 

- undervisningslektioner bliver til undervisningstimer af 60 minutters varighed.

- eneste mulighed for kurser kortere end 1 uge (og afkortede uger) bliver 4 døgn, og med et tilskud på 65%.

- en ’hel undervisningsdag’ kan nu bestå af ’undervisning’ eller ’pædagogisk tilrettelagt samvær’. 

- det skal fremgå af indholdsplanen, hvordan det tilstræbes at kurset ’opfylder hovedsigtet gennem undervisning og samvær’.

Ved drøftelser med UVM forud for den nye TB har FFD argumenteret for genindførelse af de såkaldte ’flyttedage’, hvor en undervisningsdag kan flyttes fra én uge til en anden. UVM har imidlertid, med henvisning til fejlrisici og vanskeligheder ved modulopdelte kurser, ikke kunnet imødekomme ønsket.

Ikrafttræden: TB har virkning fra 1. okt. 2006, men det skal bemærkes, at ændringerne vedr. kurser kortere end 1 uge og ændringen vedr. indholdet af en hel undervisningsdag, først er med virkning fra skoleårets begyndelse 1. aug. 2007.

Thor West, Tlf 3336 4033, Mail twn@ffd.dk 

TEKNISKE PROBLEMER MED HJEMMESIDEN

Som du måske har bemærket, er der tekniske problemer på ffd.dk og hojskolerne.dk. 

Leverandøren arbejder på at lokalisere og rette fejlen, så hjemmesiderne igen kan køre optimalt. 

Vi forventer, at det sker i løbet af i dag. 

Jakob Bonde Rasmussen, webredaktør, tlf: 3336 4264, jbr@ffd.dk

BARSEL.DK

I oktober i år træder loven om barselsudligning på det private område i kraft. Folketinget vedtog loven 1. april, og dens formål er at få udlignet lønudgifterne til medarbejdere på barsel. 

Ordningen har fået navnet Barsel.dk. Den indebærer at alle private arbejdsgivere, der udbetaler løn til ansatte på barsel, har mulighed for at få refunderet udgifter til løn fra 1. okt. 2006. Ordningen er obligatorisk for alle private virksomheder, og omfatter alle ansatte, der ikke i forvejen er tilknyttet en godkendt barselsordning. De nærmere vilkår for Barsel.dk fremgår af det materiale, der er sendt til alle private virksomheder, og som også kan ses på www.barsel.dk .  Det årlige bidrag for fuldtidsansatte vil være 936 kr., og refusion kan fås i op til 26 uger og dækker forskellen mellem barselsdagpengene fra kommunen og en løn på op til 142 kr. i timen.

Højskolelærere og forstandere, er som bekendt tilknyttet den statslige Barselsfond, der yder refusion for merudgifter ved vikaransættelser under barsels- og adoptionsorlov. For denne gruppe sker der ingen ændringer, og der skal heller ikke her indbetales bidrag til Barsel.dk. 

Det er ATP, der administrerer Barsel.dk, og refusionen udbetales automatisk til skolens ”nemkonto” på baggrund af ansøgninger til kommunen om dagpenge i f.m. barsel eller adoption.

Thor West, Tlf 3336 4033, Mail twn@ffd.dk

BILLETSALG TIL PRÆSENTATIONSKONCERTEN D. 24.10. ÅBENT

På nedenstående link på billetnet.dk kan man nu købe billetter til præsentationskoncerten for den ny Højskolesangbog i Radiohusets koncertsal d. 24. okt. kl. 20.

http://www.billetnet.dk/html/venue.htmI?l=DK&venue=RKO
Billetten alene koster kr. 100,-, mens man - helt ekstraordinært og kun til denne aften - får billet + en højskolesangbog for 200,- kr. (Med sidstnævnte billet i hånden modtager man sangbogen ved indgangen til koncertsalen.)

Find 'PRÆSENTATIONSKONCERT' under d. 24.10. og klik på 'køb billet'. Der kan købes max.10 billetter over nettet, men ved telefonisk henvendelse kan man købe flere. 

Kontakt BILLETnet Gruppeservice tlf. 70 25 65 85

ADVARSEL

Højskolerne modtager formodentlig i disse dage en ret uskyldigt udseende opfordring til at registrere jeres hjemmeside-adresse hos et firma, som kalder sig World Wide Web Register. Det kan også være fra et firma, som kalder sig Fair Guide. Vi skal selvfølgelig ikke kunne sige, om der gemmer sig noget fornuftigt bag disse adresser, men I skal være opmærksomme på, at der med småt står, at I binder jer til at betale mellem 800 og 1000 Euro pr år – i måske 3 år!! 

Så pas på! Skriv ikke under, før I er sikre på, at det er noget, I kan bruge til noget.

Yderligere oplysninger/kommentarer – Charlotte Schrøder 

REALKOMPETENCEVURDERING

Sammen med Syddansk Universitet afholder Undervisningsministeriet en konference, to forskellige steder i landet, om realkompetencevurdering. På konferencen præsenteres værktøjer og erfaringer fra det projektarbejde med ”Den tredje sektor”, der har været i gang det sidste års tid, og som også FFD har været en del af. Konferencerne finder sted tirsdag 10/10-06 på Herning Højskole og torsdag 12/10-06 på Gerlev Idrætshøjskole, begge dage kl. 10.00 – 16.00. Program og tilmelding: www.knowledgelab.dk
Helene Valgreen, hv@ffd.dk. Tlf. 4044 4108

INDBERETNING FOR SKOLEÅRET 2005-06 - MED KOPI TIL FFD

Undervisningsministeriet har sendt skema til alle højskoler vedrørende indberetning af årselever mv. for skoleåret 2005-06. Skemaet er sendt til skolerne i elektronisk form beregnet til at udfylde ’på skærmen’, før det udskrives til underskrift og indsendes, så det er UVMs tilskudskontor i hænde senest den 1. okt. 2006. 

Vanen tro vil FFD gerne have tilsendt en kopi, da det er et vigtigt grundlag for analysearbejdet. Så husk venligst husk kopi til FFD. Hvis skemaet udfyldes ’på skærmen’, vil vi gerne have kopien på mail med det udfyldte skema vedhæftet (underskriften er ikke nødvendig for os). Det giver os mulighed for at arbejde videre med tallene uden at skulle indtaste dem igen. Har I ikke denne mulighed, modtager vi selvfølgelig skemaet med posten eller på fax. 33 13 98 70.

Mailen sendes til Henning Larsen, hil@ffd.dk , tlf: 3336 4048 – eller på fax 33 13 98 70 

TILSKUD TIL EFTERUDDANNELSESFRAVÆR MV.

Lige som det var tilfældet sidste år, skal indberetning vedrørende ”tilskud til læreres og forstanderes efteruddannelsesfravær og fravær ved bestyrelsesarbejde, til senior- og fratrædelsesordninger samt indberetning af efterindtægt i 2006” ske til FFD. På vegne af UVM administrerer FFD denne tilskudsordning, der tidligere blev kaldt ’vikarkassen’. 

Skemaet, der skal benyttes, er sammen med vejledning sendt til alle skoler, og uanset om skolen søger tilskud, bedes skemaet returneret i underskrevet stand til FFD inden den 1. okt. 2006. 

Skemaet og reglerne kan hentes på http://www.ffd.dk/administration/orlov-og-godtgoerelse  

Yderligere oplysninger: Gorm Hansen, gh@ffd.dk , 3336 4038 eller Thor West Nielsen, twn@ffd.dk , 

3336 4033.

GRUNDTVIG I NEPAL

Offentligt møde i Vartov, København den 14. september

Hvad sker der, når en ulandsorganisation går sammen med skovdyrkere og højskolefolk om at skabe demokrati og udvikling? Hvordan kan højskoletanken hjælpe fattige kvinder og kasteløse til et bedre liv?

Deltag i en forfriskende dialog om demokrati på græsrodsniveau og fremtidens trends indenfor udviklings-projekter:

Vartov, Farvergade 27, 1463 København, Opgang H. 1. sal. Store Sal, kl. 17.00, 14. september.

Læs invitationen til offentligt møde om Nepal på:

http://www.ffd.dk/indsatsomraader/internationalt 

Her kan du også læse om den internationale uge i november, hvor højskolerne kan tilmelde deres aktiviteter, om grundkursus i menneskerettigheder og om en studietur til Bangladesh i februar 2007.

Kontakt: Torleif Jonasson, tj@ffd.dk, tlf: 33 36 40 37

Køb Hummel gennem højskolernes Hus

Vi har i Højskolernes Hus har haft kæmpe succes med vores Hummel/Motorvejs T-shirt over sommeren. Folk er kommet ind fra gaden for at købe og bakke op om budskabet. Lærere fra gymnasier og folkeskoler har ringet for at spørge, hvor den kan købes, osv.

Samtidig har flere højskoler forespurgt om muligheden for at købe større partier gennem os med mulighed for at påtrykke skolens eget logo i nakken. 

Vi har nu lavet en aftale med Hummel, hvor man ved en bestilling på minimum 200 stk. med vores motorvej trykt på kan købe Hummel til halv pris af butiksprisen, hvilket vil sige 125 kr/stk.

Til de af jer, der sidder med ansvaret for informationsarbejdet, vil prisen måske virke høj i forhold til det niveau, I ellers er vant til. Men vi er ude i et mærkevareprodukt, som ikke skal sammenlignes med en bomulds T-shirt af tvivlsom kvalitet til 30 kr. i indkøb. 

Overvej om ikke pengene er bedre givet ud til et produkt, som både signalerer holdning og samtidig er af en kvalitet og et mærke, som man gider gå med.

Bestillinger modtages i løbet af september.

For nærmere information kontakt Jesper Øland – Tlf: 2887 4501 - jes@ffd.dk.

TILMELD JER ÅRETS STORE EUROPAKONFERENCE

- For europainteresserede undervisere på højskoler og ungdomsuddannelser

Nu har I chancen for af få ny inspiration, konkrete ideer og materialer til europaundervisningen. FFD inviterer til konference d. 6. – 7. oktober med en perlerække af debattører og idémagere. 

Formålet med konferencen er at inspirere, provokere og præsentere nye undervisningsmetoder; eller kort sagt at skabe nyt liv i Europaundervisningen. 
Blandt debattørerne og idémagerne er:
* Tøger Seidenfaden
* Sebastian Dorset
* Uffe Ellemann Jensen
* Martin Krasnik

* Zentropa Interaction 

Konferencen finder sted på Borups Højskole, København.


Læs programmet på www.ffd.dk/indsatsomraader/europa/europakonference og tilmeld dig inden 22. sept. 

Tilmelding og evt. yderlige oplysninger: Europakonsulent Dorthe Skovgaard, ds@ffd.dk, tlf. 33 36 40 35

1. SEPTEMBER 2006 FFD INFO 108

HØJSKOLERNES ÅRLIGE VEJLEDERTRÆF

Programmet for Højskolernes årlige vejledertræf ligger nu klar: http://www.ffd.dk/indsatsomraader/vejledning/efteruddannelse-og-konferencer
Vejledertræffet afholdes på Bornholms Højskole 2. – 4. oktober 2006. I år er temaet ’Højskolens vejledende læringsrum’. Deltagelse er gratis. 

Tilmelding hurtigst muligt til Marie Bergmann, FFD: mb@ffd.dk
Yderligere spørgsmål, kontakt: Helene Valgreen, FFD: hv@ffd.dk  tlf. 4044 4108.

31. AUGUST 2006 FFD INFO 107

FORSLAG TIL FINANSLOV 2007 - GENNEMGÅET

Forslaget til finansloven for 2007 blev fremlagt i forgårs. Nogen kalder det kedeligt. Der er heller ikke mange overraskelser, men kedeligt er det nu aldrig for en skoleform som vores at få set efter, om taksterne er som forventet.

Som helhed er taksterne reguleret ud fra pris- og lønstigningen sammen med indarbejdede langsigtede budgetbesparelser, og i overensstemmelse med budgettallene i sidste års lovforslag. Enkelte steder er der tale om større afvigelser som følge af ændring af tilskudsreglerne.

Pris- og lønreguleringen er fastsat til 2,4% svarende til Finansministeriets forventninger til pris- og lønudviklingen fra 2006 til 2007. Bygningstaksten er reguleret med en lavere sats på 0,62%, idet der her er taget højde for både renteudviklingen og udviklingen i byggepriser.

Takstkatalog for 2007 (2006 tal i parentes)

Grundtilskud………...: 500.000 (500.000) 



Takst 1………………...: 52.306 (50.973)


Takst 2………………...: 25.917 (21.403) 


Takst 3……………......: 15.615 (13.713)  
Takst – extern underv.:  51.611 ( - )
Bygningstaxameter…….: 6.310 (6.243) 

Bygningsgrundtilsk.: ..  154.000
Tilskud til spec.u……..:  20.159 (20.000) 
Tillægst. indv…………:  22.223 (21.702)
Tillægst.u.komp………:  15.189 (14.833)

Elevst.– individ….…….           0  (4.161)  

Elevst.<18år – kost.....:   13.727 (16.978)
Takstudviklingen

Sammenholdes finanslovsforslagets takster med gældende takster, er der i løbende priser tale om en lille stigning, der i det store og hele svarer til den forventede pris- og lønudviklingen.   

Tidstro tilskudsberegning

Mens 2006 er et overgangsår, bliver 2007 det første år, hvor takst 1 og 2 tilskuddet ikke gives på baggrund af årselevtallet i de sidste to skoleår, men alene tildeles ud fra antallet af årselever i det skoleår, der slutter i finansåret 2007. Forskudsberegning sker fortsat ud fra det skoleår, der slutter forud for finansåret, men med en efterregulering hvor forskellen i årselevtallet mellem de to skoleår ganges med hele takstbeløbet. (Tidligere skete efterreguleringen med 50% af taksten, og i 2006 som en overgangsmodel med 75% af taksten).

Takst 2

Som det fremgår, er der en forholdsvis stor stigning for takst 2. Forklaringen er, at lovændringen før sommerferien resulterede i en omlægning af den individuelle elevstøtte. Fra at være midler, der skulle gives til navngivne elever, er tilskuddet omlagt til en del af det samlede tilskud til skolen i form af en forøgelse af takst 2. Når takst 2 blev valgt, er baggrunden et ønske om ikke at lave omfordeling skolerne imellem, idet både takst 2 og den individuelle elevstøtte er beregnet ud fra antal af elever på kurser af to ugers varighed og derover. 

Midlerne indgår dermed i det samlede tilskud, som skolen frit disponerer over. Modsat midlerne til individuelle elevstøtte, kan skolen nu vælge at anvende det forøgede takst 2 tilskud til generel nedsættelse af elevbetalingen svarende til ca. 100 kr. pr. uge. Lovforslaget fremhæver denne mulighed, men det er ikke et lovkrav. Den enkelte skole kan også i forvejen have fastsat en forholdsvis lav egenbetaling. Ligeledes kan skolen se en fordel i, som loven giver mulighed for, individuelt at nedsætte elevers egenbetaling. (Dog fortsat til ikke under halvdelen af den på Finansloven fastsatte mindste ugepris). Det er i denne sammenhæng en klar fordel, at en individuel nedsættelse af egenbetalingen (også kaldet delvis friplads) modsat den individuelle elevstøtte ikke er skattepligtig for den enkelte elev.

Med omlægningen af den individuelle elevstøtte blev det også fastlagt, at så længe skolen har uforbrugte midler på kontoen for individuel elevstøtte, kan disse fordeles efter de hidtil gældende regler, uden tidsbegrænsning.

Takst til ’eksterne’ elever ved køb af kompetencegivende undervisning

Med vedtagelsen af lov nr. 580 af 9. juni 2006, kan en elev som en del af et højskoleophold deltage i ekstern kompetencegivende undervisning i op til 15 t om ugen. 

Som omtalt i forbindelse med forslaget til ny tilskudsbekendtgørelse (Jf. INFO nr. 93 af 18. juli 06), så vil der være tale om et reduceret tilskud til ’eksterne elever’. Antallet af eksterne årselever (840 t købt undervisning svarer til 1 ekstern årselev) trækkes ud af den almindelige tilskudsberegning og tildeles i stedet en særlig takst på 51.611 kr. Som det fremgår af bemærkningerne i finansloven er udgangspunktet for takstens størrelse 55% af takst 1, 2 og 3. (De 55% er man nået frem til ud fra at 2/3 af højskolens udgifter går til lærerlønninger og 2/3 heraf er til undervisning, hvorfor der ved den eksterne undervisning alene ’spares’ ca. 45%).

Bygningstilskuddet 

Med omlægningen sidste år af bygningstilskuddet, for de skoler der ikke er på fast bygningstilskud, er der tale om et bygningstilskud baseret på både et grundtilskud på 154.000 kr plus et bygningstaksameter ud fra bygningstaksten på 6.310 kr.

Tillægstakster og CIRIUS bevillingen

Som det fremgår, er der ikke sket ændringer af de to tillægstakster til indvandrere og unge uden kompetencegivende uddannelse. 

Bevillingen til støtte af elever fra nye EU-lande – Cirius-puljen - figurerer med uændret 3,1 mio. kr. for 2007. 

Mindste ugentlige Egenbetaling

De mindste ugentlige egenbetalinger, der fastsættes på finansloven, er for 2007:

741 kr. (594 for dagelever) på kurser af mindst 12 ugers varighed, og 
886 kr. (694 kr. for dagelever) på kurser af under 12 ugers varighed. 

Finansloven kan hentes på:

http://www.oes-cs.dk/bevillingslove/ hvor man vælger Anmærkninger, §§19-28 for 2007. Så er det siderne 1586 og frem.

UVM’s informationsbrev om finanslovsforslaget kan hentes på:
http://www.uvm.dk/admin/finans/
Thor West Nielsen, 3336 4033, twn@ffd.dk 

30. AUGUST 2006 FFD INFO 107

VIL DU ELLER DINE ELEVER OPTRÆDE I HØJSKOLERNES HUS PÅ KULTURNATTEN??

Højskolernes Hus er en del af den Københavnske Kulturnat, som i år løber af stablen den 13. oktober fra kl. 19 til 24. Denne gang bliver temaet sang og den nye højskolesangbog, som på det tidspunkt er lige på trapperne. Vi er i fuld gang med at lave programmet, men vil gerne have nogle højskoler (lærere/elever) til at byde ind med spændende fortolkninger af nye og gamle højskolesange. Det kræver, at I kan sammensætte et program af 15 til 30 minutters varighed af en vis lødighed. Arrangementet foregår i vores gård, og vi sørger for lyd og lys, god stemning og godt vejr. Kontakt os snarest, hvis I er klare til at gå på scenen.

Ring til Søren Bernt 33 36 40 46, eller send en mail på sb@ffd.dk

KURSUS FOR SKOLEBESTYRELSER, FORSTANDERE OG FORRETNINGSFØRERE

-  tilmelding kan nås endnu!!
Der er fortsat ledige pladser på kurset for skolebestyrelsesmedlemmer, der afholdes på henholdsvis 

Mariager Højskole den 7. sept. og Gerlev den 20.sept. 

Tilmeldingsfristen er derfor rykket til henholdsvis den 1. sept. og den 14. sept.. 

Samtidig inviteres forstandere og forretningsførere til at deltage. Dette sker på opfordring fra deltagerne i det første kursus på Engelsholm efter en positiv evaluering på forløbet.

Kursets program kan fortsat hentes på FFDs hjemmeside her http://www.ffd.dk/uddannelse/tilbud-til-skolebestyrelser 

DET INTERNATIONALE

GRUNDTVIG I NEPAL I
Få besøg på din højskole

Højskoleelever og deres lærere kan nu blive klogere på, hvordan Grundtvigs tanker har en indflydelse på udviklingen i Nepal. For 250 år siden bidrog højskolerne i Danmark til en styrkelse af danske bønders selvtillid og nationale selvværd, til bøndernes selvorganisering, til omlægningen af landbruget og til opbygningen af folkestyret. Ganske vist er Nepal er ikke Danmark anno 1840, men alligevel er der så mange paralleller at JIWAN programmet i det sydlige Nepal har valgt at hente inspiration fra den oprindelige danske højskoletradition. Jakob Jespersen arbejder i projektet til daglig, og er i øjeblikket i Danmark. Han vil være interesseret i at besøge højskoler i uge 35 (eventuelt i starten af uge 37) med oplæg og plancheudstilling. Læs mere: www.ffd.dk/media/52844/grundtvig%20i%20nepal_foredrag_sep06.doc
Kontakt Torleif Jonasson (tj@ffd.dk) eller Jakob Jespersen (Henny.Jakob@get2net.dk)

GRUNDTVIG I NEPAL II
Offentligt møde i København den 14. september

Hvad sker der, når en ulandsorganisation går sammen med skovdyrkere og højskolefolk om at skabe demokrati og udvikling? Hvordan kan højskoletanken hjælpe fattige kvinder og kasteløse til et bedre liv?

Deltag i en forfriskende dialog om demokrati på græsrodsniveau og fremtidens trends indenfor udviklingsprojekter på: Vartov, Farvergade 27, 1463 København, Opgang H. 1. sal. Store Sal, kl. 17.00, 14. september. 

Læs mere: www.ffd.dk/media/52847/grundtvig%20i%20nepal_14sep06.doc
Kontakt Torleif Jonasson (tj@ffd.dk) 

GRUNDTVIG KONTAKT-SEMINAR OM LÆRING FOR BÆREDYGTIG UDVIKLING
I Östersund i Sverige afholdes den 22.-25. november et Grundtvig-kontaktseminar om ”Cultural heritage as a tool for learning in order to promote sustainable development”. Læs mere på http://www.ciriusonline.dk/Default.aspx?ID=979
BLIV BEDRE TIL INTERNATIONALE PROJEKTER

Projektrådgivningen afholder kurser der giver deltagerne viden om alle faser af et internationalt projekt. Se programmet på http://www.prngo.dk/
SØGES: HØJSKOLE MED INTERESSE I UGANDA
Oplevelsesrejse og rejsehøjskole til Uganda – etikken i vores forhold til de fattige

Storby med trafikkaos, opfindsomme gadehandlere, stilheden i træernes skygge i middagsheden, kvinder med vand på hovedet og børn på ryggen, bjerge, nationalparker. Undervejs bliver dine etiske værdier sat på prøve i mødet med de fattige. Mødet mellem os og dem bliver sat til diskussion i en uges ”højskole” i feriehytter, hvor lokale fortæller om deres oplevelse af forpligtigelse, samt deres oplevelse af os som rejsende. Forberedelse: 1 uge/ 2 weekender på højskole i Danmark. 

Interesseret i et samarbejde?

Læs mere: www.ffd.dk/media/52850/uganda_oplevelsesrejse_aug06.doc
Kontakt Karen Ingrid Schultz, e-mail: kareningrid@stickhill.dk
Yderligere oplysninger om det internationale hos konsulent, Torleif Jonasson, 33 36 40 37, tj@ffd.dk

FORUDBESTILLINGSRABAT FORLÆNGES
Vi har nu lidt mere overblik over logistikken vedr. den ny sangbog og har derfor besluttet at forlænge forudbestillingstilbuddet frem til 1. oktober.

Den ny 18. udgave af Højskolesangbogen udkommer d. 24.10. Prisen er sat til 188 kr. (inkl. moms.) Den ny melodibog udkommer samme dag til en pris på 498 kr. (inkl. moms). Desuden udgives en ny, udvidet og opdateret version af Sanghåndbogen til 298 kr. (inkl. moms.)

Ved bestilling af højskolesangbogen pakker à 20 stk. INDEN d. 1. oktober giver Folkehøjskolernes forening en særlig forudbestilllingsrabat på 20 %. Det betyder en pris pr. bog på 150 kr. Samme rabat opnås på 

melodibogen, hvis den købes sammen med 20, 40, 60 osv. stk. FFD betaler fragten. 

Sanghåndbogen sælges med 30 % rabat, men kun i forbindelse med forudbestillinger af sangbogen (20 stk. eller flere) og kun frem til d. 1.10. 

Efter d. 1. oktober er priserne:

Ved køb af pakker à 20 højskolesangbøger gives 10 % rabat ved bestilling i Højskolernes Hus. Ved køb af 100, 120, 140 stk. og derover gives 15 % rabat. Samme rabat opnås på melodibogen, hvis den købes sammen med 20, 40, 60 osv. stk.

Køb af enkelteksemplarer (< 20 stk.) henvises til boghandlere.

Bestillinger sendes til Karin Junkov, kj@ffd.dk.

PERSONALEÆNDIRNGER I HØJSKOLERNES HUS

FFD har pr. 1. august ansat en ny webredaktør, Jakob Bonde Rasmussen, der først og fremmest kommer til at have ansvaret for udbygningen af FFDs nye hjemmeside - både hojskolerne.dk og ffd.dk - samt stå for kontakten til skolerne i forbindelse med arbejdet med hjemmesiden. Jakob er uddannet bibliotekar og cand.mag. i kulturformidling og har beskæftiget sig med webdesign og kommunikation i fem år. Jakob kan kontaktes på jbr@ffd.dk  eller på 3336 4041. 

Opdatering af højskolernes kurser, fag og generelle tekst/billede på www.hojskolerne.dk foregår stadig til Charlotte Schrøder, cs@ffd.dk , tlf: 33 36 40 45

Samtidig har foreningens journalist, Jesper Himmelstrup, valgt at sige sin stilling op pr. 1. september for i stedet at starte på en tilværelse som freelancer. Jesper vil dog fortsat - i første omgang frem til årsskiftet - være tilknyttet højskolerne på freelancebasis - primært i arbejdet med udgivelsen af højskolernes gratismagasin Modstrøm #2. 

HUSK EFTERUDDANNELSESKURSUS ”KULTURMØDER”

Vi gør jer endnu en gang opmærksomme på, at vi den 6. og 7. september afvikler efteruddannelseskursus i ”kulturmøder”. Alle er velkomne til at deltage. Tilmeldingen sker på e-mail til rk@ffd.dk senest 23. august. Program og indbydelse kan i øvrigt findes på http://www.ffd.dk/indsatsomraader/etniske-minoriteter-paa-hoejskole/materialer. 

I forbindelse med udvælgelsen af højskoler, som skal være med til at varetage projekterne ”Sommercamp” og ”Højskolen i de sociale boligområder” i 2007, betragter vi det som en fordel, at en repræsentant fra højskolen har deltaget i efteruddannelseskurset om kulturmøder.

Yderligere oplysninger Projektleder Khuram Shehzad på 3336 4262 / 26124262 eller via mail på ks@ffd.dk

UDDANNELSES- OG ERHVERVSVEJLEDERUDDANNELSENS BETYDING FOR HØJSKOLEVEJLEDERE

Ændrer det højskolens frie vejledning, hvis højskolevejlederen har en formel vejlederuddannelse? FFDs vejledningsprojekt v/ Kristina Bæk Nielsen nærmer sig et svar på dette spørgsmål med udgangspunkt i interviews med fire højskolevejledere, der netop har færdiggjort deres formelle vejlederuddannelse. Rapporten giver samtidigt et fint indblik i de fire højskolers vejledningstilbud. Du kan læse rapporten her: http://www.ffd.dk/indsatsomraader/vejledning

FILOSOFISK VEJLEDNING I PRAKSIS

Så er programmet til ét af efterårets spændende vejledningsseminarer klar.

Den fransk/canadiske pædagog, filosof og forfatter Oscar Brenifier vil på dette heldagsseminar sætte fokus på filosofisk vejledning i praksis.

Seminaret finder sted torsdag den 2. november kl. 9.30-16.00 i Vartov, København. 

Oscar Brenifier taler tydeligt engelsk. Programmet kan hentes fra vores hjemmeside her:

http://www.ffd.dk/indsatsomraader/vejledning/efteruddannelse-og-konferencer

EFTERUDDANNELSE I KULTURMØDER – DEL II

Hermed en indbydelse til FFDs andet efteruddannelseskursus i kulturmøder. Kurset er en mere handlingsorienteret fortsættelse af del I. Efteruddannelsen er en del af Satspuljeindsatsen, der er støttet af Ministeriet for flygtninge, indvandrere og integration. Hvor første del søgte at skabe overblik over hvilke dilemmaer, der kunne være forbundet med kulturmøder, vil vi i del II lægge vægten på den konkrete organisatoriske forankring af et vellykket kulturmøde.

Vi opfordrer alle lærere og forstandere, der har interesse i at styrke arbejdet med etniske minoriteter på højskole, til at deltage. Således gælder tilbuddet også dem, som ikke deltog i del I. Kurset er gratis.

Ved tilmelding skal I oplyse workshop-ønsker: 2 ud af følgende 3: 

a) Forhandling i kulturmødet

b) Profilering og markedsføring i forhold til potentielle elever med etnisk minoritetsbaggrund

c) Struktur- og kulturændringer med henblik på at fremme etnisk mangfoldighed

Vi anbefaler, at de, som ikke deltog i første del vælger sig ind på workshop a).

Hele programmet kan findes på http://www.ffd.dk/indsatsomraader/etniske-minoriteter-paa-hoejskole/materialer
Tid og sted: 6. september kl. 9.30 – 7. september kl. 17.30 på Brandbjerg Højskole. D. 7. september afslutter vi alle med middag på skolen Kl. 18.00.

Tilmelding: Sker på mail til rk@ffd.dk hurtigst muligt dog inden d. 23. august 2006. Husk at angive navn, stilling og højskole samt hvilke 2 workshops I ønsker at deltage i.
Yderligere oplysninger: FFD tlf.: 3336 4040, spørg efter Rasmus Kjær eller Khuram Shehzad.

8. AUGUST 2006 FFD INFO 98

REMINDER: 10 DAGE TIL ANSØGNINGSFRIST FOR HØJSKOLERNES EUROPAPULJE
Fristen for ansøgninger til Højskolernes Europapulje er d. 18. august. Alle Højskoler kan søge op til 10.000 kr. til offentlige arrangementer med Europa som tema.  

Puljen er oprettet med støtte fra EU Nævnet for at stimulere højskolernes arbejde med Europa. Tidligere på året er der uddelt midler til Køng Højskole og Ryslinge Højskole. 
Læs mere om puljen og retningslinierne på http://www.ffd.dk/indsatsomraader/det-europaeiske/europapuljen
For yderlige oplysninger kontakt Europakonsulent Dorthe Skovgaard, tlf. 33 36 40 35, ds@ffd.dk 

HØJSKOLERNE I ”P2PLUS”

Vi har fået en en henvendelse fra Eril Lindsø, som meget gerne vil lave indslag om højskolerne i P2 plus. Derfor en opfordring til alle højskoler om at sende send en notits, når I har noget nyt i gære. Erik Lindsø laver korte indslag på 7-10 min., hvor aktualitet er et krav. Der udover tematimer, der ligger fra kl. 14-15, hvor der gås i dybden med et specifikt emne.

Erik skriver: ”I må også gerne sende mig årsskrifter, program for offentlige møder, temadage m.v. – Kravene på ”P2plus” er en kulturel dimension og en vis grad af aktualitet.

Indslagene bliver endvidere nogle gange anvendt i KulturNyt på P1, P1 Morgen og diverse magasinprogrammer. Så der er mulighed for at komme bredt ud. Og husk at god omtale i ét program nemt har afsmittende virkning til andre medier. Af tidligere indslag kan nævnes:

- Tematime om den nye højskolesangbog. Indslag om gode og dårlige melodier. Jørgen Carlsen var gæst i studiet.

- Højskoleelever skriver radioteater. Fra Vallekilde Højskole.

- Horsens Music Academy. Fra Vestbirk Højskole.

- Kulturmøde. Med elever på Grundtvigs Højskole.

- Tid til ungdom. Tidligere elev og lærer fra Testrup Højskole

- Ny filmlinje. Fra Odder Højskole.

Henvendelse til:

Erik Lindsø, Hollænderdybet 2, 5.th., 2300 København S., Tlf. 39297252, Mob. 21787252

erkl@dr.dk  www.enarek.dk

ANSØGNINGSRUNDE SOMMERCAMP 2007-2009

Sommercamp er et af tre projekter under højskolernes SATS-puljeindsats fra 2006-2009. Sommercamp er tænkt som et kortere højskoleforløb af en varighed på 3 uger, som finder sted i skolernes sommerferie. Formålet er at motivere og styrke deltagerne fagligt og personligt til at gennemføre en kompetencegivende erhvervsuddannelse eller ungdomsuddannelse eller til at begynde en videregående uddannelse. Udover undervisningen vil der blive tilbudt vejledning og sat fokus på deltagelse, medborgerskab, demokrati og ansvar.

Sommercamps målgruppe er danskere med anden etnisk baggrund end dansk, der er:

a) 16½-19 år og i gang med eller skal til at begynde på en uddannelse(erhvervs-, ungdoms- eller videregående uddannelse)

b) 19-25 år og i gang med eller skal til at begynde på en uddannelse (erhvervs-, ungdoms- eller videregående uddannelse)

På sommercamp vil ca. 225 unge indvandrere/efterkommere og etniske danskere fra 2007 tom. 2009 blive tilbudt til  intensiv undervisning i skolefag og almen højskoleundervisning. I udgangspunktet er der budget til, at tre højskoler deltager i forsøget.

Vækker det interesse, og er jeres højskole interesseret i at komme i betragtning til at gennemføre sommercamp, opfordres I til at skrive en ansøgning. 

Hent retningslinier og ansøgningsvejledning på vores hjemmeside her    

www.ffd.dk/indsatsomraader/etniske-minoriteter-paa-hoejskole/sommercamp---retningslinier-og-ansoegningsvejledning
Bemærk at der er ansøgningsfrist den 30. august 2006, og at FFDs bestyrelse vil tage stilling til indkomne ansøgninger snarest derefter. 

Yderligere oplysninger hos Khuram Shehzad, Projektleder, ks@ffd.dk, tlf: 3336 4262

SATSPULJE-PROJEKTET ”KOMMUNEPULJEN” ER I GANG

Så er de administrative brikker vedrørende højskolernes SATS-puljeprojekt, ”kommunepuljen” på plads. I løbet af få dage vil FFD sende en ny kommunepuljepjece til samtlige højskoler. De endelige retningslinier for

projektet vil være beskrevet den nye pjece. 

En tilsvarende pjece vil blive sendt til samtlige kommuner og UU-centre i hele landet.

Pjecen vil orientere højskolerne om de administrative procedurer, der kommer til at gælde for kommunepuljen. I udgangspunktet foregår kommunikationen mellem FFD og den enkelte kommune. Efter at have skrevet kontrakt vil det være op til kommunen og den kommende elev at vælge højskole. Det er samtidig kommunen som vil administrere elevens midler, herunder bl.a.betalingen af højskoleophold. Procedurerne kan forekomme bureaukratiske, men de er forhandlet på plads i et samarbejde med

Integrationsministeriet og Kommunernes Landsforening – og er en forudsætning for, at vi kan skabe et forsøg, der sender de unge på højskole i stedet for på kontanthjælp og aktivering.

Bemærk at:

- de kommende elever på kommunepuljen skal visiteres via en kommunal kontaktperson, fx i form af en UU-vejleder eller en sagsbehandler. 

- kommunepuljen først og fremmes henvender sig til indvandrere og efterkommere, som overvejer at begynde eller er i gang med uddannelse.

Det samtidig vigtigt at påpege at elever finansieret af kommunepuljen er almindelige højskoleelever. Det forventes at de integreres med de eksisterende elever og at der ikke oprettes særlige hold for denne

elevgruppe. 

I forhold til budgettet til kommunepuljen forventes det at alle elever vil udløse den særlige tillægstakst for flygtninge, indvandrere og efterkommere heraf, FFD forventer her at højskolerne bruge mindst halvdelen af beløbet til nedsættelse af egenbetalingen. Det sker for at få flest mulige elever igennem med tilskud fra kommunepuljen. 

Kommunepuljepjecen kan ses på vores hjemmeside her: www.ffd.dk/indsatsomraader/etniske-minoriteter-paa-hoejskole/kommunepuljepjece-juli-2007 

Den endelige kontrakt kan tilsendes efter aftale, kontakt her projektleder Khuram Shehzad tlf. 3336 4262

RÅDGIVER TIL FFD’s DANIDA-FINANSIEREDE PROJEKT I INDIEN 

Rådgiver til Mitraniketan People’s College med kendskab til højskoledrift, søges.

Det forventes at du har og kan:


kendskab til og erfaring med højskoledrift – både hvad angår den administrative drift og den ledelsesmæssige side, med vægt på samarbejde som arbejdsform;


rådgive om deltagerinvolverende undervisningsmetoder;


forestå afholdelse af workshops for forskellige grupper;


kendskab til udviklingslande og fremmede kulturer fra egne rejser og kan begå dig

i en fremmed kultur;


kendskab til idegrundlaget bag de frie skoler og lyst til at bistå aktivt med udviklingen af 

projektet.

Stillingen er ulønnet; alle relevante udgifter i forbindelse med udsendelsen vil blive dækket, inkl. dagpenge i henhold til Danidas regler. 

Send en kort ansøgning til Folkehøjskolernes Forening i Danmark (FFD), Nytorv 7, 1450 København K, att. Torleif Jonasson, senest den 16. august 2006. 

Torleif kan også kontaktes pr. telefon: 2887 4502, eller evt. pr. mail: tj@ffd.dk .

FORSLAG TILSKUDSBEKENDTGØRELSE I FORLÆNGELSE AF LOVÆNDRINGEN

Undervisningsministeriet har nu udsendt forslag til ny tilskudsbekendtgørelse(TBF) i forbindelse af lov nr. 580 Lov om ændring af lov om folkehøjskoler mv., som Folketinget vedtog umiddelbart før sommerferien. 

Som bekendt indeholder lovændringen en ny formålsparagraf, mulighed for kompetencegivende undervisning som en del af et højskoleophold og en omlægning af den individuelle elevstøtte til et forøget takst 2 tilskud. Men muligheden for kompetencegivende undervisning og samarbejde med det øvrige uddannelsessystem er i form af en ministerbemyndigelse til at fastsætte nærmere regler herom. 

Det er så det, der bl.a. sker med det udsendte forslag til ny tilskudsbekendtgørelse. TBF beskriver hvilke uddannelser og uddannelseselementer, højskoleelever kan deltage i eksternt. Samtidig beskrives de vilkår, der skal være gældende i overensstemmelse med bemærkningerne i den vedtagne lovændring. Den ’eksterne’ undervisning skal føre frem til en prøve eller godkendt kompetence, eksamen skal foregå uden for højskolen, den ’eksterne’ undervisning kan højst andrage 15 t om ugen og undervisningen skal for alle elever være mindst 21 t pr. uge med mindst 15 t’s højskoleundervisning, hvoraf de 11 skal være af ’bred almen karakter’. 

Tilskudsmæssigt fastslår TBF, at der vil ske en reduktion i tilskuddet for skolens antal af ’eksterne’ årselever. Hver gang der har været kompetencegivende undervisning i 840 t (svarende til 40 uger á 21 t), er der tale om en ’ekstern’ årselev. Reduktionen i tilskud for en sådan ÅE fremkommer ved, at der på de årlige finanslove fastsættes en procentsats som takst1, takst2 og takst3 tilskuddet ganges med.

Procentsatsen fremgår derfor ikke af TBF, men UVM forventer procentsatsen udmeldt i løbet af august måned ud fra en tillægsbevilling. Satsen forventes at blive på 55%. 

I forlængelse af lovændringen fastsætter TBF desuden:

· at det fremover skal fremgå af indholdsplanen (tidl. ’undervisningsplanen’), hvordan kurset ’opfylder hovedsigtet gennem undervisning og samvær’. 

· at muligheden for kurser kortere end en uge reduceres til alene at være kurser af 4 døgns varighed. Det gælder også for afkortede uger. Forløbet må godt være længere, men der er kun en ’tilskudssats’ svarende til 4 døgn. FFD har argumenteret for at 4 døgn skulle udløse mere end de nuværende 60% af en uges tilskud. Med TBF er satsen hævet til 65%.

Af øvrige ændringer i TBF kan nævnes:

· ’lektioner’ ændres generelt til ’timer’ samtidig med en forholdsvis omregning af de forskellige normer.

· bestemmelsen om at en hel undervisningsdag består af ’undervisning i mindst 2 af følgende 3 dele: formiddag, eftermiddag og aften’, ændres til ’undervisning, pædagogisk tilrettelagt samvær eller begge dele i mindst 2 af …, for alle elever’. Ændringen er bl.a. med baggrund i et ønske fra skoleforeningerne.

Høringsfristen for TBF er den 18. aug. 2006, da TB skal have virkning fra 1. sept. 2006. Mht. til kurser under en uge, træder de nye regler først i kraft fra 1. aug. 2007 af hensyn til allerede udmeldte kurser.

TBF kan ses på høringsportalen på www.hoeringsportalen.dk ( Undervisningsministeriet ( Bekendtgørelser ( Tilskudsbek friekostskoler.

Hele lovforløbet kan ses på http://www.ft.dk/?/samling/20051/MENU/00000002.htm 

Når FFD’s høringssvar foreligger, vil der blive informeret yderligere.

Thor West, 33364033, twn@ffd.dk 

Nye regler om betaling for uddannelse (finansieringsomlægningen)
De ændringer, som Folketinget vedtog i foråret af Lov om aktiv beskæftigelsesindsats, og som bl.a. omfatter kommuners og AFs køb af uddannelse, er nu blevet udmeldt. Alle institutioner har fået tilsendt oversigt over hvilke grupper, der nu er omfattet af reglerne om betaling for uddannelse.

Omfanget er udvidet, idet bl.a. forrevalidender på revalideringsydelse nu er blevet omfattet af reglerne om betaling for uddannelse fra 01.01.07.

FFD har i sit høringssvar i f. m. lovforslaget protesteret mod en udvidelse af grupper, omfattet af reglerne om betaling for uddannelse, samtidig med at foreningen har gjort opmærksom på den store negative effekt, ordningen har haft for højskolerne. At finansieringsomlægningen har været fatal for højskolers mulighed for at gøre en indsats over for denne målgruppe. At mange unge, der gerne ville have deltaget i et højskolekursus, men fx ikke har kunnet få kommunens accept heraf, er gået glip af både den afklaring, vejledning og ikke mindst den personligt igangsættende effekt, som højskolen i kraft af sit tætte undervisningsmiljø står for.

Omfattet af reglerne om betaling for uddannelse er fra 1. juli 2006 (- eller fra 01.01.2007):  

Fra Staten i Jobcenteret (hed tidligere AF): 

- Aktiverede ledige, der modtager dagpenge eller ydelser efter § 55 i lov om arbejdsløshedsforsikring m.v. (dagpengemodtagere). 

Fra kommunerne: 

- Aktiverede personer, der modtager kontanthjælp eller starthjælp efter lov om aktiv socialpolitik alene på grund af ledighed (arbejdsmarkedsparate). 

- Aktiverede personer, der modtager kontanthjælp eller starthjælp efter lov om aktiv socialpolitik, på grund af problemer ud over ledighed (ikke-arbejdsmarkedsparate). 

- Fleksjobvisiterede, der benytter sig af retten til 6 ugers selvvalgt uddannelse.

- Revalidender, der modtager revalideringsydelse eller starthjælp. (først omfattet fra 01.01.2007)

- Forrevalidender, der modtager kontanthjælp eller starthjælp.

- Forrevalidender, der modtager sygedagpenge, ledighedsydelse eller særlig ydelse efter lov om aktiv socialpolitik. (først omfattet fra 01.01.2007)

Informationsbreve og øvrigt materiale kan hentes på UVM’s hjemmeside på adressen:

http://www.uvm.dk/admin/institutionsoekonomi/salg.htm?menuid=4005 
Herunder det tilmeldingsskema, som AF og kommuner skal benytte efter 1. juli 2006 ved køb af uddannelse.

Thor West, Tlf 3336 4033, Mail mailto:twn@ffd.dk 

Særlige Feriedage - UVM præciserer reglerne
Med skrivelse af 19. juni 2006 har Undervisningsministeriet præciseret reglerne for de særlige feriedage for højskolernes pædagogiske personale.

Som tidligere omtalt, har der været en vis usikkerhed om regelgrundlaget for de særlige feriedage, da ansættelsesbekendtgørelsen alene henviser til ferieloven, der som bekendt ikke omfatter de særlige feriedage, da dette som regel er overenskomststof. Der har ganske vist været en bemyndigelse fra 2000 til at tildele 3 særlige feriedage, hvilket på det tidspunkt var normen.

For at sikre at regelgrundlaget er i orden, har FFD henvendt sig til UVM, og med den nu udsendte bemyndigelsesskrivelse er det klart, at pædagogisk ansatte har 5 særlige feriedage om året. Foreningen har hele tiden været af den opfattelse, at området bør have vilkår svarende til de parallelle ansættelsesområder. 5 særlige feriedage indgår således også i FFD’s standardkontrakt for højskolernes praktiske personale. 

I skrivelsen orienterer UVM desuden om, at de særlige feriedage optjenes efter de samme regler som ferien i øvrigt. Regnet på månedsbasis giver det 0,42 dag pr. mdr.. Med hensyn til afholdelse, skal det ske efter aftale mellem skolen og den ansatte.

Foreningen vil gerne benytte lejligheden til at anbefale skolerne, at der hele tiden sker en fastlæggelse og registrering af alle ansattes afholdelse af ferie i overensstemmelse med ferieloven, så der bl.a. i forbindelse med medarbejderes fratræden ikke hersker tvivl om, hvor meget af ferien, der er afholdt på fratrædelsestidspunktet.

Thor West, Tlf 3336 4033, Mail twn@ffd.dk  

Personfølsomme oplysninger og datasikkerhed
Foreningen er blevet spurgt om krav til sikkerhed i forbindelse med datakommunikation indeholdende personfølsomme oplysninger. Helt konkret om der skal ske en kryptering, hvis der fx i forbindelse med (foreløbig)tilmeldingsblanket på hjemmesiden anmodes om personnummer?

Persondatalovens §41 stk. 3 siger generelt: ’Den dataansvarlige skal træffe de fornødne tekniske og organisatoriske sikkerhedsforanstaltninger mod, at oplysninger hændeligt eller ulovligt tilintetgøres, fortabes eller forringes, samt mod, at de kommer til uvedkommendes kendskab’... 

 Loven siger ikke noget om hvordan dette sikres. Det gør derimod Sikkerhedsbekendtgørelsen, der i §19 stk. 4 kræver en kryptering, når der sker data kommunikation, der omfatter personnumre. Sikkerhedsbekendtgørelsen er gældende for alle offentlige institutioner, og selv om vi lovgivningsmæssigt ofte ’læner os op ad’ det offentlige, så er vi som private selvejende institutioner (med statsstøtte) ikke nødvendigvis omfattet af bekendtgørelsen.

Søger man imidlertid råd hos Datatilsynet, så er svaret klart: Efter Datatilsynets opfattelse bør der ved transmission af oplysninger med personnumre over det åbne Internet som minimum foretages kryptering. 

Jf. ’Datatilsynets artikel om Transmission af personoplysninger over Internet’ på: http://www.datatilsynet.dk/include/show.article.asp?art_id=532&sub_url=/Vaerd_at_vide/indhold.asp
Thor West, Tlf 3336 4033, Mail twn@ffd.dk

KURSUS FOR PEDELLER, OLDFRUER OG RENGØRINGSPERSONALE

FFD og planlægningsgruppen har nu færdiggjort programmet vedr. årets kursus for pedeller, oldfruer og rengøringspersonale, og der er udsendt eksemplarer til alle højskoler.

Programmet kan desuden hentes på foreningens hjemmeside her:

www.hojskolerne.dk/uddannelse/pedelkursus
Kurset i år foregår på Gerlev Idrætshøjskole i dagene 25.-27. sept. 2006. 

Bemærk venligst at tilmeldingsfristen er den 4.sept. 

Thor West, Tlf 3336 4033, twn@ffd.dk

HAR DU IDEEN – SÅ HAR VI PENGENE!
Ansøgningsfrist for Højskolernes Europapulje d. 18. august.

Højskolernes Europapulje er oprettet med støtte fra EU Nævnet for at stimulere højskolernes arbejde med Europa. Tidligere på året er der uddelt midler til Køng Højskole og Ryslinge Højskole. 

Der kan søges op til 10.000 kroner til offentlige arrangementer.  

Læs mere om puljen og retningslinierne på www.ffd.dk/indsatsomraader/det-europaeiske/europapuljen
For yderlige oplysninger kontakt Europakonsulent Dorthe Skovgaard, tlf. 33 36 40 35

4. JULI 2006 FFD-INFO NR 87

LØNPOLITIK – Eksempler

Med indførelsen af ny løn for lærerområdet (01.01.05) indførtes et lønsystem, der indeholder mulighed for tildeling af forskellige tillæg. Samtidig fastsætter løncirkulæret krav om, at alle skoler skal have en formuleret lønpolik for anvendelsen af de nye lønredskaber som del af en samlet personalepolitik. 

FFD har siden indførelsen af ny løn fået en række henvendelser fra skoler om ex på udarbejdede lønpolitikker. Lov- og økonomiudvalget valgte derfor at anmode skolerne om at indsende eksempler på lønpolitik. 

Ca. halvdelen af skolerne efterkom opfordringen, og FFD har nu lavet en samling med 8 repræsentative eksempler, der ganske godt illustrerer situationen.

Lønpolitik-eksemplerne viser bl.a.:

- at der er stor tilbageholdenhed med anvendelse af tillæg her i starten af perioden med ny løn. Dette er i en vis forstand forståeligt, da reglerne siger, at alle der overføres til ny løn skal indplaceres på det basistrin der ligger nærmest over hidtidig indplacering. Så overgangen til ny løn har for alle skoler i starten betydet en merudgift.

- at de principper der benyttes for tildeling af tillæg er vidt forskellige. Ikke alene er det forskelligt, hvilke tillæg der benyttes. Der er også en mere grundlæggende forskel mht. om tillæggene benyttes til lønudligning eller til individuel løn differentiering.

- at der ofte er tale om en lønpolitik, der forsat er under udarbejdelse.

I eksempelsamlingen er skolerne anonymiseret, idet de er tildelt bogstavnavne A til G. 

Det er foreningens ønske, at eksemplerne kan være til inspiration for det fortsatte arbejde med udvikling af skolernes lønpolitik

Eksemplerne findes på www.ffd.dk under løn og ansættelse: www.hojskolerne.dk/media/45848/lonpolitik_eksempler.pdf 

Thor West, Tlf 3336 4033,  twn@ffd.dk

TILMELDING TIL HØJSKOLEPÆDAGOGISK UDANNELSE (HPU) 2006/07 INDTIL 1. AUGUST 2006.

- Efteruddannelse for lærere

- Skoleudviklingsværktøjer

- Løft til skoleformen

Igen i det kommende skoleår støtter Undervisningsministeriet den nye uddannelse Højskolepædagogisk Uddannelse. Det betyder at undervisningen bliver gratis for deltagerne og at de alene skal betale for kost og logi. HPU´en giver ud over ny viden, kompetencer og netværk et fast årligt kvalifikationstillæg på ca. 24.000 kr. hvis man er på ny løn. Pr 30/6 – 06 er tilmeldt 5 lærere

Indholdsbeskrivelse og tilmeldingsblanket kan hentes på vores hjemmeside her: http://www.ffd.dk/uddannelse/hoejskolepaedagogisk-uddannelse-(hpu)

Yderligere oplysning kan fås hos Gorm Hansen på gh@ffd.dk og på 33 36 40 38.

NY MAX GRÆNSE FOR HUSLEJE I TJENESTEBOLIG

Personalestyrelsen har i juni måned udsendt nyt cirkulære om ændring af cirkulære om tjeneste- og lejeboliger. Baggrunden er et ønske om – som det benævnes – at lave en ’lønbegrebsmæssig oversættelse til ny lønsystemer af reglen om, at boligbidraget i tjenesteboliger højst kan udgøre 15 pct. at tjenestemandens skalaløn’. Med cirkulæret hæves denne sats til 17 pct. for ansatte, der er på ny løn. For øvrige er satsen fortsat 15 pct.. 

Tanken med det nye lønsystem er, at lønnen skal bestå af en basisløn og – modsat ved det gamle løntrinforløb - et eller flere tillæg. Når den maximale huslejesats alene ses i forhold til basislønnen, kan det godt være rimeligt at hæve dette loft, eller som man siger ’oversætte den’. Især på sigt, når det bliver mere almindeligt at benytte tillægsmuligheden.

Cirkulæret, der desuden pålægger skolerne at holde øje med, om max grænsen nås, kan findes på Personalestyrelsens hjemmeside eller i FFD’s regelsamling her www.hojskolerne.dk/media/45507/6_51_3_3.pdf
Thor West, Tlf 3336 4033, twn@ffd.dk 

PENSIONSFORHOLD FOR VICEFORSTANDERE MV.

Da der ikke på højskoleområdet er en formel viceforstanderstilling, har flere skoler etableret det ved fx at ændre en fuldtids undervisningsstilling til en deltids og så lave en tillægskontrakt på viceforstanderopgaven. Hvor der er tale om personer, der fra før pensionsomlægningen i 1997 har bevaret en tjenestemandslignende pensionsordning, er der imidlertid det problem, at pensionsindbetalingen formelt er knyttet til undervisningsdelen. Man kan naturligvis lave en forsikringsmæssig tillægspension for den resterende del af stillingen, men for den ansatte vil det klart være en fordel at optjene mest mulig pensionsalder i den tjenestemandslignende pensionskasse. 

FFD har derfor drøftet spørgsmålet med personalestyrelsen, og man har her den opfattelse, at problemet bør kunne klares i det enkelte tilfælde, så der fortsat kan ske fuld pensionsindbetaling, for så vidt den ansatte har lærerarbejdet som hovedbeskæftigelse. 

Det er økonomistyrelsen, der administrerer pensionskassen, og det er her, man bør henvende sig i det konkrete tilfælde med anmodning om mulighed for fortsat fuld pensionsindbetaling. Dette gælder også i situationer, hvor der er tale om andre former for kombinationsstillinger.

Vilkårene for den tjenestemandslignende pensionskasse kan ses på Økonomistyrelsens hjemmeside på adressen: http://www.oes.dk/sw1267.asp
Thor West, Tlf 3336 4033, twn@ffd.dk

21. JUNI 2006 FFD INFO NR 83

HØJSKOLERNES EMPH SATSPULJEPROJEKT – KOMMUNEPULJEN 

Højskolernes Kommunepuljeprojekt er et led i integrationsministeriets satspuljebevilling på 16 millioner kr. Kommunepuljen er et tilbud til unge med anden etnisk baggrund, der er uddannelsesorienterede. Tilbuddet

indbefatter, at satspuljemidlerne bl.a. betaler deres højskoleophold, lommepenge, hjemrejse og evt. husleje i perioden. Kontakten går via den kommunale sagsbehandler eller vejleder. Det er kommunen, som vil administrere økonomien for den enkelte elev. I forhold til projektet har vi tidligere afholdt et informations-møde på Vejle Idrætshøjskole den 27.marts i år. De deltagende højskoler blev i den forbindelse opfordret til at informere deres kommunale kontakter. FFD vil i den forbindelse gøre skolerne opmærksomme på, at kommunepuljen stadig befinder sig i en administrativ proces, hvor vi forsøger at få alle forholdene og administrationen på plads. Så længe FFD ikke offentligt melder kommunepuljen i gang, kan betingelser, rammer og økonomien i projektet ændre sig. Derfor er det vigtigt, at skolerne lader deres kommunale

kontakter vide, at betingelserne ikke er endelige, før de har kontrakten. FFD regner med at have en endelig kontakt færdig, så kommunepuljen kan offentliggøres medio juli. 

Spørgsmål eller kommentarer til projektleder Khuram Shehzad, tlf. 3336 4262, ks@ffd.dk
15. JUNI 2006 FFD INFO NR 82

KORTLÆGNING AF VEJLEDNINGSINDSATSEN PÅ HØJSKOLERNE

Kristina Bæk Nielsen fra FFD har netop færdiggjort en kortlægning af højskolernes vejledning. 53 højskoler har deltaget i undersøgelsen. Overordnet tegnes et positivt billede af højskolernes vejledningsindsats, idet der foregår vejledning i en eller anden form på næsten alle de højskoler, der har besvaret spørgeskemaet. Du kan læse kortlægningen her: www.hojskolerne.dk/media/43653/kortlægning.pdf
Helene Valgreen, FFD, tlf. 4044 4108, hv@ffd.dk

VEJLEDNINGSSEMINAR 22. AUGUST 2006

FFD afholder et vejledningsseminar med Dr. Norman E. Amundson fra University of British Columbia tirsdag 22. august 2006 kl. 9.30 – 16.00, Vartov, København. Programmet kan læses her:

www.hojskolerne.dk/media/43671/konference%2022-8-06.pdf
Det er gratis at deltage i seminaret. Tilmelding senest 11. august 2006 til Helene Valgreen, FFD: hv@ffd.dk
Helene Valgreen, FFD, tlf. 4044 4108, hv@ffd.dk

REGIONALE KURSER FOR BESTYRELSESMEDLEMMER

FFD inviterer til regionale kurser om højskolebestyrelsernes opgaver og ansvar. Tilbuddet er målrettet til bestyrelsesmedlemmer, men personer med tilknytning til skolernes ledelse er også velkommen til at deltage.   

Kurset vil blive afholdt 3 forskellige steder, og man kan frit melde sig til, der hvor det passer bedst:
Fredag den 25. august 2006 fra kl. 14-20 på Engelsholm Højskole 
Torsdag den 7. september fra kl. 14-20 på Mariager Højskole
Onsdag den 20. september fra kl. 14-20 på Gerlev Idrætshøjskole

Programmet omfatter bl.a. emnerne:

- Hvordan kan man som bestyrelse have det forkromede overblik, kendskab til skolens dagligdag og fokus på skoleudvikling?

- Hvad er et nødvendigt kendskab til love og regler, set fra Undervisningsministeriet? 

- Virksomhedsledelse og økonomistyring i den selvejende institution

- Nyt fra FFD om den seneste skolepolitiske udvikling, bl.a. om de nye samarbejdsmuligheder med de formelle uddannelser 

Programmet kan i sin helhed ses på 

www.hojskolerne.dk/media/43625/kursus%20for%20skolebestyrelser.pdf
Tilmelding  senest den 17. aug. 2006 til Karin Junkov, FFD, Tlf: 3336 4034 ell. kj@ffd.dk
Evt. nærmere oplysninger kan fås hos Thor West Nielsen, Tlf: 3336 4033, twn@ffd.dk
14. JUNI 2006 FFD NR 79

NYT OM FORSØGS- OG UDVIKLINGS, ORLOVS- OG EFTERUDDANNELSESMIDLER

I dag onsdag d. 14. juni har vi i Højskolernes Hus fået mail fra Undervisningsministeriet om at vi kan forvente at få besked om størrelse af puljemidlerne i 2006 til forsøgs- og udviklingsarbejde, orlov og efteruddannelse d. 25. juni. Det betyder at vi i FFD endelig kan komme til at behandle de indsendte ansøgninger, og vi håber at kunne give skolerne besked i løbet af den efterfølgende uge - uge 26.

12. JUNI 2006 FFD NR 78

DEN NY SANGBOG: BESTIL NU OG SPAR 20 %
Den ny 18. udgave af Højskolesangbogen udkommer d. 24.10. Prisen er sat til 188 kr. (inkl. moms.) Den ny melodibog udkommer samme dag til en pris på 498 kr. (inkl. moms). Desuden arbejdes der på udgivelsen af et korhæfte og en ny, udvidet og opdateret version af Sanghåndbogen.

Mængderabat på den 18. udgave: 

Ved køb af pakker à 20 højskolesangbøger gives 10 % rabat ved bestilling i Højskolernes Hus. Ved køb af 100, 120, 140 stk. og derover gives 15 % rabat. Samme rabat opnås på melodibogen, hvis den købes sammen med 20, 40, 60 osv. stk.

Rabat ved forudbestilling:

Ved bestilling af pakker à 20 stk. INDEN d. 1. september gives en særlig preskriptionsrabat på 20 %. Det betyder en pris pr. bog på 150 kr. Vi opfordrer alle til at betænke deres efterårshold med den NY sangbog.

Lancering:

I foreningen sætter vi alle sejl til for at nå vores ambitiøse mål for salget af den nye sangbog. Udgivelsen markeres d. 24.10 med bl.a. en koncert i Radiohusets koncertsal med deltagelse af Radiopigekoret, Radiounderholdningsorkesteret, Martin Brygmann, Hans Otto Bisgaard mfl. I musikhuset i Århus afholdes 'Syng i den blå' d. 29.10. På flere højskoler og formentlig også efterskoler vil der blive afholdt sangaftener med den ny sangbog i centrum. FFD opfordrer til så mange lokale arrangementer som muligt - og ikke kun d. 24.10. men meget gerne i ugerne efter. Foreningen vil bistå med et inspirationsbrev (med fokus på nogle af de nye sange) og annoncering på hjemmesiden mm. Desuden planlægger DR2 at sende en temaaften om den folkelige sang og Højskolesangbogen. Her håber vi på at der inkluderes klip fra lanceringskoncerten samt fra arrangementer ude omkring i landet.

Kim Hjerrild, kh@ffd.dk
STATUS på KAMPAGNE PÅ 17. UDGAVE - FRISKOLE FØRER
Kampagnetilbuddet på den nuværende højskolesangbog - hvor vi sælger 20 sangbøger for 1.500 kr. - er kommet pænt fra start. Vi har indtil videre modtaget 30 bestillinger. Førstepladsen i vores lille konkurrence om hvem, der har bestilt flest inden d. 1. oktober, føres i suveræn stil af Ubby Fri- og Efterskole med 280 stk. På 2. pladsen pt. ligger Ungdomshøjskolen ved Ribe med 120 stk. Vi håber selvsagt på flere seriøse konkurrenter - der er stadig mange sangbøger klar til afsendelse fra Nytorv (FFD betaler forsendelsesomkostningerne.)

Bestilling hos Karin Junkov, kj@ffd.dk
8. JUNI 2006 FFD NR 77

VENSKAB MED BANGLADESH

Bandhab, som på bengali betyder ven, er det navn som foreslås til en ny frivillig venskabsforening, der har til formål at støtte samarbejdet omkring de nuværende og evt. kommende højskole- og folkeoplysningsinitiativer i Bangladesh. Der holdes stiftende generalforsamling den 14. juni 2006 i Højskolernes Hus, Nytorv 7, Kbh. K, kl. 17.30 - 19.00. (Bemærk at datoen er ændret fra den 15.) 

Kontakt Anna Marie Houe,  mailto:annamariehoue@hotmail.com
8. JUNI 2006 FFD NR. 76

ET LEVENDE DEMOKRATI – HVORDAN?

Hvordan sikrer vi et levende demokrati i fremtiden, herunder at borgerne er aktive i det – både ved stemmeurnerne og til hverdag? Når det kommer til stykket, er der mange svar på det spørgsmål, som diskuteres på en nordisk konference om demokrati og medborgerskab, som afholdes i Stockholm den 30/11 - 1/12 2006 under titlen "Demokratiets dimensioner, oplysningens betydning". 
Konferencen er arrangeret i samarbejde mellem de norske, svenske, finske og danske folkeoplysnings samråd, og markerer afslutningen på DEMOS-processen. Konferencens målgruppe er politikere og repræsentanter fra folkeoplysningen. Læs mere på Dansk Folkeoplysnings Samråds side http://www.dfs.dk/3556
7. JUNI 2006 FFD NR. 75

GIV FLYGTNINGE EN FREMTID

Nedenstående har vi modtaget fra Dansk Flygtningehjælp og valgt at sende ud som en ffd-info:

Søndag den 12. november afholder Dansk Flygtningehjælp den årlige landsindsamling. Vi har brug for mange indsamlere for at dække landet. 1 indsamler får ca. 1000 kr. i bøssen, som vi bruger til vores internationale flygtningearbejde. Vil du høre mere om hvordan din højskole og dine højskolelever kan hjælpe i jeres lokalområde, kontakt da Marie Olesen 3373 5172, marie.olesen@drc.dk. Til gengæld for jeres hjælp tilbyder vi at holde et foredrag eller debatmøde på jeres højskole.
7. JUNI 2006 FFD INFO NR. 74

TILMELDING TIL HPU INDEN 30. JUNI 2006

Husk tilmelding til Højskolepædagogisk Uddannelse inden d.30. juni 2006. 

HPU for skoleåret 2006/07 starter i september med det første teorimodul. 

Se programmet på ffd.dk http://www.ffd.dk/uddannelse
Eller download det direkte herfra http://www.ffd.dk/media/40929/hpu%20beskrivelse%202006,%2007.pdf
Lærere på ny løn, der gennemfører HPU opnår et fast kvalifikationstillæg.

Tilmeldingsblanket kan hentes samme sted eller downloades direkte her 

http://www.ffd.dk/media/ca2c2d9b-e23b-4e42-8cb2-c2d1ca0cf494-Tilmeldingtilhpu.doc
Yderligere oplysninger hos Gorm Hansen, uddannelseskonsulent, Tlf: 33 36 40 38, gh@ffd.dk
6. JUNI 2006 FFD INFO NR. 73

FRIVILLIGE TIL GRØN KONCERT

Ry Højskole fører i konkurrencen om de 5000 kr.

Skolen har pt. 9 frivillige tilmeldt til Grøn Koncert 2006. Herefter følger Ryslinge med 8, Vejle med 7 og Idrætshøjskolen i Sønderborg med 6 frivillige. Den største gruppe fra den samme højskole (uanset hold/årgang), der er med på hele turnéen, vinder. Indtil nu har ca. 60 tidligere og nuværende højskoleelever meldt sig, men der er stadig ledige pladser, så billedet kan sagtens nå at vende.

Sandet er dog snart løbet gennem timeglasset – sidste frist for tilmelding er fredag den 9. juni.

Frivillige fra højskolerne kommer til at fungere på lige fod med de andre ca. 600 frivillige, men de agerer også levende reklamesøjler ved at bære div. merchandise – dog ikke t-shirts, som Grøn koncert leverer – fra deres respektive højskoler. Så klæd dem godt på!

Hvis I ligger inde med kuglepenne, badges, nøglesnore, kasketter og andre reklame-ting, som I kan undvære, modtages de med kyshånd i Højskolernes Hus. Vi vil gerne dele tingene ud til konkurrencedeltagere og andre besøgende i bussen. 

For tilmelding og yderligere info; kontakt Trine på mail: tm@ffd.dk 

30. MAJ 2006 FFD INFO NR. 72

STUDIETUR TIL KARELEN - STADIG 5 PLADSER!
6. - 11. august 2006 gennemfører Nordisk Folkehøjskoleråd en unik studietur til Karelen. Det overordnede tema for turen er folkeoplysning i en grænseregion / højskoler og kulturmødet. På turen besøges højskoler og folkeoplysere på begge sider af den finsk-russiske grænse. Deltagerne får indsigt i et spændende hjørne af norden, som gennem århundreder har været præget af grænsestridigheder og fordrivning af befolkningsgrupper. Arbejdssproget vil mestendels være engelsk - og inde imellem svensk / skandinavisk.

Maks. Deltager-antal: 50 - heraf er der forlods reserveret 10 pladser til danske deltagere.

Pris: 300 euro + udgifter til vsium og rejse til og fra Helsinki.

Tilmelding senest 24. maj til Anna Kirstinä anna.kirstina@folkhogskolor.fi  (tel. +358-40-5381570). 

Tilmeldingen skal indeholde navn, adresse, fødselssted og pas nr.

Yderligere spørgsmål til Kim Hjerrild (som selv deltager i turen): 3336 4032.

15. MAJ 2006 FFD INFO NR. 71

FREMGANG TIL EFTERÅRET!

Tak for tallene, som I gav os i forbindelse med rundringningen d. 10. maj. Resultaterne kort:

- deltagere på lange kurser pr. ultimo april: 0 % (= status quo i forhold til samme tid sidste år.)

- tilmeldte til 1. efterårsstart 2006: + 8 % (= YES!)

- tilmeldte til 1. forårsstart 2007: minus 18 % , MEN 'kun' - og mere reelt - minus 3 %,

når der tages højde for det store udsving foråret 2006 pga. DGIs landsstævne.
15. MAJ 2006 FFD INFO NR. 70

NYE  MEDARBEJDERE I HØJSKOLERNES HUS

I dag har FFDs nye sekretær, Karin Junkov, første arbejdsdag. Karin er oprindeligt kontoruddannet og har senest arbejdet som projektsekretær i CASA (Center for Alternativ SamfundsAnalyse). Før da var Karin i flere år sekretær i SFs folketingsgruppe og en overgang eksportmedarbejder i Statens Semrumsinstitut. Kombineret med diverse efteruddannelse har vores nye sekretær med andre ord en bred og spændende baggrund. Karin Junkov overtager en god del af Nina Bjerregaards opgaver og får samtidig nye, bl.a. i tilknytning til den nye (interne) hjemmeside. Karins mail er kj@ffd.dk På Nytorv glæder vi os til samarbejdet, som starter lige på og hårdt (og festligt), eftersom Karin deltager på årsmødet i Esbjerg.

FFD søger en ny nøglemedarbejder, der skal arbejde med webbaserede kommunikationsopgaver, herunder have det daglige ansvar for foreningens nye hjemmeside, der dækker over opgaver, hvor der både skal kommunikeres til højskolernes målgrupper (eksternt) samt til højskolernes medarbejdere (internt).

Stillingsopslag her: www.ffd.dk/doc/webredak_annonce.pdf
Stillingsprofil her: www.ffd.dk/doc/webredak_stillingsprofil.pdf
15. MAJ 2006 FFD INFO NR. 69

OPRET PROFIL PÅ WWW.HOJSKOLERNE.DK 

Højskolernes nye hjemmeside er i luften. På siden har man mulighed for at profilere skolens forstander, lærere og elever via profiler og weblogs. 

Siden har været i luften i snart to uger nu, og ca. 200 profiler er allerede oprettet. Det er fortrinsvis tidligere elever, der går ind og knytter en profil på den skole, de har gået eller går på, men vi mangler stadig at se flere lærere og forstandere på de enkelte sider. 

Derfor en opfordring fra FFD til alle højskolers ansatte og bestyrelsesmedlemmer om at gå ind på følgende link og oprette en profil: http://www.hojskolerne.dk/opret-profil.aspx
Så snart man beder om at blive tilknyttet en bestemt skole med et særligt tilhørsforhold, skal profilen godkendes af FFD. Når det er gjort, vil man på den enkelte skoles lille miniside se et ikon træde frem i højre side. Se eksempelvis Egå Ungdomshøjskole http://www.hojskolerne.dk/hoejskoler/egaa-ungdoms-hoejskole
Kommentarer og/eller gode ideer til sidens fortsatte udvikling til Jesper Øland, jes@ffd.dk
15. MAJ 2006 FFD INFO NR. 68

AFRAPPORTERING - CIRIUS

HUSK - afregning for forårets elever fra de nye EU lande skal sendes til CIRIUS senest 1 måned efter kursusafslutning. HUSK at vedlægge:

- Afrapporteringsskemaet

- højskolens evaluering 

- hver enkelt elevs narrative rapport 

- beskrivelse af kursusforløbet/katalog over kurset de pågældende elever har gået på.

Alle skemaer kan hentes fra CIRIUS’ hjemmeside under Højskolepuljen på følgende adresse http://www.ciriusonline.dk/default.aspx?id=20
Evt. spørgsmål til Ingrid Johansen, International rådgiver, CIRIUS, Fiolstræde 44, 1171 København K

tlf. 33 95 70 00, dir. 33 95 70 82, fax 33 95 70 01 - ij@CiriusMail.dk

11. MAJ 2006 FFD INFO NR 67

NYT OM DET INTERNATIONALE
MITRANIKETAN I DANMARK - I

Forstanderen for FFD’s samarbejdsskole Mitraniketan i Indien, Reghu Rama Das, er i Danmark. Han er pt. i Århus efter et par dage på Rønde, og vil de næste uger besøge bl.a. Køng, Brenderup og Ry. I kan møde ham til FFD’s årsmøde på Esbjerg Højskole.

MITRANIKETAN I DANMARK - II

Sjællandske venner af Mitraniketan kan også møde Reghu til et møde den 24. maj, der afholdes i Højskolernes Hus kl. 17-19. Kontakt tj@ffd.dk hvis du vil deltage.

BANGLADESH I DANMARK

I forbindelse med FFD’s samarbejdsprojekter i Bangladesh, har en kreds af bl.a. tidligere korttidsrådgivere taget initiativ til oprettelsen af en venskabsforening. Den stiftende generalforsamling afholdes den 15. juni i Højskolernes Hus. Kontakt tj@ffd.dk hvis du vil deltage.

FILM OG FOREDRAG FRA DEN 3. VERDEN

Studerende der har rejst med støtte fra Danidas Verdensbilledelegat viser film og fortæller om deres rejse og mødet med mennesker i Afghanistan, Ghana og Guatemala. Hvis I kan bruge dem til foredrag på jeres højskole, så kontakt Hanne Miriam Larsen: hannemiriam@hotmail.com
FOREDRAG OM ETIK OG BÆREDYGTIGHED

Rui Hassenkam tilbyder undervisning og/eller foredrag om etik, bæredygtighed og forbrugsvaner i et erhvervsøkonomisk og samfundsmæssigt perspektiv. Kontakt ham på rui_hs@hotmail.com
Yderligere oplysninger hos Torleif Jonasson, International Konsulent/FFD, tj@ffd.dk, 33 36 4037

9. MAJ 2006 FFD INFO NR 66.

FONDEN FOR LANDBOUNGDOMS HØJSKOLEOPHOLD

Der gøres hermed opmærksom på muligheden for at søge støtte hos Fonden for landboungdoms højskoleophold. Fonden giver økonomisk støtte, normalt 6-8 portioner, til højskoleophold for unge, der enten uddanner sig inden for landbrug, eller kommer fra landbohjem. Som noget nyt kan udlændinge, der opfylder kriterierne også komme i betragtning. Det forudsætter dog, at der søges støtte sammen med en højskole.

Støtten til højskoleophold skal søges inden opholdet er påbegyndt, og der kan kun søges til kurser á mindst 12 ugers varighed.

Ansøgningsfristen er hvert år i maj måned. I 2006 er fristen den 31. maj. 

Ansøgningsskema og nærmere oplysning kan rekvireres hos:

Rikke Hansen, FFD, Højskolernes Hus, Nytorv 7, 1450 København K., Tlf. 33 36 40 36, rha@ffd.dk
4. MAJ 2006 FFD INFO NR. 65

NY HJEMMESIDE

www.hojskolerne.dk er sprunget ud! Nye funktioner og nyt spændende forårslook, men stadig med fejl og mangler, som er ved at blive rettet. Allerede nu bør alle, der har den gamle hojskolerne.dk i ”foretrukne”, skifte ud til den ny. Og samtidig kan I lægge www.ffd.dk i ”foretrukne” som den side, der skal bruges for at finde alle medlemsoplysninger mv. Også ffd.dk kommer i forårshumør i løbet af maj måned.

På hojskolerne.dk er alle de oplysninger, vi havde om jer på det gamle site. Alle ændringer/opdateringer kan ske til Charlotte Schrøder, tlf. 33 36 40 45, mail cs@ffd.dk
Viral kampagne
Den nye hjemmeside rummer bl.a. en film om en studievejleder, som kommer grueligt galt afsted. Han er så letsindig at trodse regeringens skrappe krav til de unge om at komme hurtigst muligt ud og gøre nytte i samfundet. Se den selv og tip-en-ven. Den nye side rummer mange andre funktioner, som er til gavn for den enkelte skole set i netværkssammenhæng. Der vil komme uddybende information om disse på et senere tidspunkt. Indtil da kan du jo selv kigge forbi www.hojskolerne.dk
4. MAJ 2006 FFD INFO 2006 NR. 64

CIRIUS – ANSØGNING TIL HØJSKOLEPULJEN

Husk at ansøgningsfristen til Højskolepuljen er torsdag den 1. juni til lange kurser i andet halvår 2006.

Kursusforløbet skal ligge mellem 1.juli og 31. december og være af mindst 12 ugers varighed.

Skolerne bør tilgodese nye elever, med henblik på at så mange elever som muligt får tilskud.

Læs vejledningen http://www.ciriusonline.dk/Default.aspx?ID=250
Hent ansøgningsskema www.ffd.dk/doc/cirius_ansogning2006_2.doc
4. MAJ 2006 FFD INFO NR. 63

HELDAGSSEMINAR OM FILOSOFISK VEJLEDNING I PRAKSIS

Vi gentager succesen fra sidste år og inviterer til heldagsseminar med den canadisk/franske filosof, pædagog og forfatter Oscar Brenifier. FFD og vejledningsprojektet samarbejder med Efterskoleforeningen om arrangementet, som afholdes torsdag den 2. november 2006 kl. 9.30-16.00 i Vartov, København. Oscar Brenifier vil stille kritisk fokus på vores kommunikation, som den foregår både i undervisning og vejledning eller mellem kollegaer. 
Du kan læse referatet fra sidste års seminar med Oscar Brenifier her: http://www.ffd.dk/doc/ref_brenifier_vartov.pdf
Oscar Brenifier taler tydeligt engelsk. Program vil blive udsendt senere.

Helene Valgreen, hv@ffd.dk , 4044 4108 og Kristina Bæk Nielsen, kbn@ffd.dk, 2446 8083

2. MAJ 2006 FFD INFO NR. 62

VALG TIL BESTYRELSEN - FRIST FOR ANMELDELSE DEN 4.5.

Vi minder skoler og personlige medlemmer om årets valg til FFDs bestyrelse. Der skal i år vælges fire medlemmer til bestyrelsen. Fristen for anmeldelse af kandidatur (med de fornødne 4 stemmeberettigede stillere) er torsdag den 4. maj. 

Helga Kolby Kristiansen

Opstillingslister kan sammen med det øvrige udsendte materiale om generalforsamlingen hentes her http://www.ffd.dk/da/main/main.php?menu=191#1662
Eventuelle spørgsmål vedr. årsmøde/generalforsamling til Charlotte Schrøder, 33 36 40 45, cs@ffd.dk
2. MAJ 2006 FFD INFO NR. 61

KOMMENTAR TIL MAIL FRA UDDANNELSESAVISEN

Uddannelsesavisen / Uddannelse Uden Grænser (UUG) har i dag sendt en mail til alle højskoler, hvori foreningen (mildt sagt) hænges ud for ikke at ville samarbejde med firmaet. Der refereres til et møde d. 31.3. og et tilbud som efterfølgende er blevet sendt til FFD. FFDs 'brøde' består tilsyneladende i, at vi endnu ikke pr. dd. har reageret på UUGs tilbud (som vi i øvrigt ud fra en rent markedsføringsfaglig vurdering ikke havde tænkt os at sige ja til). FFD bad rigtignok om mødet d. 31.3. med henvisning til det samarbejde, som et par Studievalgsregioner er på vej ind i med UUG og messerne i Herning og Aalborg. På mødet fremlagde FFD tydeligt, hvad der var foreningens interesse: Nemlig med henvisning til Studievalgs engagement / blåstempling at samarbejde med UUG om de nævnte messer. UUGs udspil pr. 3.4. reflekterer ikke FFDs prioritering, men samler alle firmaets hyldevarer i et samlet forslag til samarbejde. Siden vi modtog 'tilbuddet' d. 3.4. har vi ikke hørt fra UUG. Et svar fra FFD var på vej - men det kunne de utålmodige folk bag UUG åbenbart ikke vente på.

Spørgsmål vedrørende ovenstående helst per mail til Kim Hjerrild, kh@ffd.dk
28. APRIL 2006 FFD INFO NR. 60

STUDIEREJSE TIL KARELEN - DET FINSK-RUSSISKE GRÆNSELAND
6. - 11. august 2006 gennemfører Nordisk Folkehøjskoleråd en unik studietur til Karelen. Det overordnede tema for turen er folkeoplysning i en grænseregion / højskoler og kulturmødet. På turen besøges højskoler og folkeoplysere på begge sider af den finsk-russiske grænse. Deltagerne får indsigt i et spændende hjørne af norden, som gennem århundreder har været præget af grænsestridigheder og fordrivning af befolkningsgrupper. Arbejdssproget vil mestendels være engelsk - og inde imellem svensk / skandinavisk.

Maks. Deltager-antal: 50 - heraf er der forlods reserveret 10 pladser til danske deltagere.

Pris: 300 euro + udgifter til vsium og rejse til og fra Helsinki.

Tilmelding senest 24. maj til Anna Kirstinä anna.kirstina@folkhogskolor.fi  (tel. +358-40-5381570). 

Tilmeldingen skal indeholde navn, adresse, fødselssted og pas nr.

Se PROGRAMMET på www.ffd.dk/doc/studierejse_karelen.pdf 

28. APRIL 2006 FFD INFO NR. 59

OPTÆLLING APRIL 2006
Vi har udsendt skema på mail. Skemaet gælder "de lange elever" og skal bruges til at give et overblik over elevernes finansiering af opholdet og deres skolegang og uddannelse inden opholdet.

Vil I sørge for at sende skemaet retur til mig SENEST mandag den 8. maj. I kan enten udfylde rtf-filen, som kan hentes på www.ffd.dk/doc/april2006.rtf og maile den tilbage eller printe pdf-filen www.ffd.dk/doc/april2006.pdf ud, skive på den og faxe den på 33 13 98 70.

Eventuelle spørgsmål til Charlotte Schrøder, tlf. 33 36 40 45, cs@ffd.dk

20. APRIL 2006 FFD INFO NR. 58

KORTLÆGNING AF VEJLEDNINGSINDSATSEN PÅ HØJSKOLERNE

I dag udsender FFDs vejledningsprojekt et elektronisk spørgeskema til alle landets højskoler. Spørgeskemaet er led i en kortlægning af højskolernes vejledningstilbud. Kortlægningen vil være et værdifuldt redskab i forhold til skolernes interne videndeling og i forhold til de overvejelser, vi gør os omkring nye tiltag. 

Vi håber, at skolens vejledningsansvarlige vil afsætte tid til at besvare spørgeskemaet.

Skemaet udfyldes elektronisk og returneres til Kristina Bæk Nielsen - kbn@ffd.dk senest 8. maj 2006.
Introbrev downloades her: www.ffd.dk/doc/brev_vejledning_sporgeskema.rtf
Spørgeskemaet downloades her: www.ffd.dk/doc/vejledning_sporgeskema.rtf
Kristina Bæk Nielsen, FFD, 2446 8083, kbn@ffd.dk
20. APRIL 2006 FFD INFO NR 57

HØRINGSSVAR TIL LOVFORSLAG L 221

FFD har nu afleveret høringssvar til lovforslag L 221 Lov om ændring af lov om folkehøjskoler, efterskoler, husholdningsskoler og håndarbejdsskoler (frie kostskoler).

Der er tale om et ret så omfattende høringssvar, der ikke alene kommenterer lovforslaget få elementer, men også tager udgangspunkt i de mange anbefalinger, som det af regeringen nedsatte Højskoleudvalg fremkom med.

Som tidligere meddelt ser FFDs bestyrelse lovforslaget som første skridt frem mod en samlet reform for skoleformen. Høringssvaret indeholder derfor tillige en række konkrete forslag til styrkelse af højskolens placering.

FFDs høringssvar og de tre tilhørende bilag kan ses på:

www.ffd.dk/doc/ffd_horingssvar180406.pdf
www.ffd.dk/doc/ffd_horing_bilag1.pdf
www.ffd.dk/doc/ffd_horing_bilag2.pdf
www.ffd.dk/doc/ffd_horing_bilag3.pdf
Lovforslagets behandling i Folketinget kan følges på: http://www.ft.dk/?/samling/20051/MENU/00000002.htm --> Lovforslag fordelt på ministerområder ( Undervisningsministeriet ( Ikke vedtagne ( L 221

Thor West, Tlf 3336 4033, Mail twn@ffd.dk

19. APRIL 2006 FFD INFO NR 56

INVITATION TIL GENERALFORSAMLING/ÅRSMØDE

Lige inden påske sendte vi med fodpost indkaldelse til generalforsamling og årsmøde på Esbjerg Højskole den 18. og 19. maj til alle højskoler og personlige medlemmer. De relevante papirer kan også hentes her:

www.ffd.dk/doc/invitation2006.pdf
www.ffd.dk/doc/dagsorden2006.pdf
www.ffd.dk/doc/tilmelding2006.pdf
www.ffd.dk/doc/vedtagter.pdf
www.ffd.dk/doc/kandidat2006_medlemmer.pdf
www.ffd.dk/doc/kandidat2006_skolerepr.pdf
Husk at fristen for tilmelding er 10. maj – efter den dato kan vi ikke garantere overnatning. 

Indkvartering sker efter først-til-mølle-princippet.

Alle praktiske spørgsmål i forbindelse med generalforsamling/årsmøde til Charlotte Schrøder/ tlf: 33 36 40 45 

18. APRIL 2006 FFD INFO NR 55

MØD STATSMINISTEREN VED STORT EUROPA ARRANGEMENT

Forårets debat om fremtidens Europa rundes af med et stort arrangement på Holmen d. 6. maj hvor blandt andre statsministeren, Niels Hausgaard og Bjørn Nørgaard stiller op til en samtale med borgerne om visioner for EU's udvikling eller afvikling.

Deltag kvit og frit og giv jeres højskoleelever lidt europæisk luft under vingerne.

Læs programmet her: www.ffd.dk/doc/holmen060506.pdf
Der er ikke krav om tilmelding til arrangementet, men ønsker I at benytte jer af tilbudet om gratis bustransport fra Ålborg, Århus, Fredericia, Odense og Slagelse til Arkitektskolen på Holmen, kan I tilmelde jer til Borgernes Dagsorden, 

tlf. 22 81 71 46. 

Mødet på Holmen er arrangeret af Borgernes Dagsorden. For flere informationer om Borgernes Dagsorden se www.borgernesdagsorden.dk 

18. APRIL 2006 FFD INFO NR 54

OPHOLDSTILLADELSE I FORBINDELSE MED HØJSKOLEPULJEN

CIRIUS har modtaget forespørgsler fra skoler angående opholdstilladelse til unge under højskolepuljen.

Nogle unge har på danske ambassader og repræsentationer fået at vide, at de skal henvende sig til de lokale myndigheder når de kommer til Danmark. 

Overfor CIRIUS har Udlændingestyrelsen bekræftet, at det stadig er på de danske ambassader og repræsentationer i udlandet, at de unge under højskolepuljen skal søge om opholdstilladelse.  

For yderligere information kontakt Europa Koordinator Dorthe Skovgaard, 33 36 40 35, ds@ffd.dk  

FFD INFO 2006 NR 53

ABONNEMENT HOS SKI TIL REDUCERET PRIS
Et normalt abonnement hos SKI (Statens og Kommunernes Indkøbs Service) koster kr. 1.000,00 om året. Da FFD som skoleforening har abonnement hos SKI, er det imidlertid muligt for højskoler som medlem af FFD at få et underabonnement for en engangsudgift på kr. 100,00.

Såfremt man ønsker dette, skal man som ny abonnent benytte et tilmeldingsskemaskema, der kan fås ved henvendelse til undertegnede. 

Hvis man i forvejen er abonnent hos SKI, kan man konvertere sit abonnement ved at henvende sig til Rikke Kjeldsmark Nielsen hos SKI på telefon nr.33 42 70 32 eller på mail rkn@ski.dk. Selv om man allerede har fået tilsendt girokort, er det muligt at få ændret abonnementet også for indeværende år, blot det sker umiddelbart eller lige efter påske. Det koster ikke noget at konvertere og medlemskabet vil herefter være uden årlig betaling for skolen.

Thor West, Tlf 3336 4033, Mail twn@ffd.dk

FFD INFO 2006 NR 52

PRESSEMEDDELELSE VEDR. LOVFORSLAG

Efter medlemsmødet, der blev afholdt på Højskolen Snoghøj i går, blev der udsendt en pressemeddelelse, som kan hentes på www.ffd.dk/doc/presse_hojskolelov.pdf
FFD INFO 2006 NR 51

FFD SAMARBEJDER MED STUDENTERHUS ÅRHUS

Højskolerne har siden 2004 deltaget i Århus Festuge og være placeret i et telt midt på Store Torv. I år har Festugen valgt en strategi for Store Torv, der ikke indbefatter Højskolerne. På baggrund af det indleder FFD derfor et helt nyt samarbejde med Studenterhuset i Århus. Besøg Studenterhuset her: http://www.studenterhusaarhus.dk/
Samarbejdet betyder en klar forbedring af de praktiske forhold idet Studenterhus Århus for nyligt har indviet et nyt Pakhus med integreret scene, lyd, lys og bar. Samtidig har Studenterhuset en bred kontaktflade til både studie og erhverv i Århus. Sidstnævnte har fået FFD til at vove skindet, og rykke lidt væk fra centrum og ned mod det undervurderede havneareal.  

Højskolerne får med samarbejdet adgang til Studenterhusets forbindelser til studiemiljøet i Århus, og Studenterhuset får til gengæld et fyldt program under festugen leveret af højskolernes overflødighedshorn af gode indslag. 

Der er stadig få ledige pladser tilbage til interesserede højskoler.

Kontakt Jesper Øland – jes@ffd.dk
FFD INFO 2006 NR 50

NYT FORSLAG TIL FOLKEHØJSKOLELOV
På dette link findes Undervisningsministeriets pressemeddelelse samt link til lovforslaget.

http://www.uvm.dk/06/folke.htm?menuid=641015
5. APRIL FFD INFO 2006 nr. 49
SEKTORREGNSKAB FOR 2004

UVM har nu offentliggjort Sektorregnskabet for 2004. Som de foregående år er der tale om en analyse omfattende overordnede tal for højskolernes regnskaber. I analysen indgår 73 skoler, idet kombinerede skoler og to skoler, hvor øvrige indtægter er dominerende, ikke er medtaget. Men det er altså et billede af en virkelighed, der er mere end et år gammel.

Rapporten viser, at skoleformen generelt fortsat er i en økonomisk presset situation. Selvom der er tale om selvejende undervisningsinstitutioner, der ikke skal give noget afkast til investorer, så er det alligevel beklageligt, at sektorregnskabet igen viser et – om end lille skridt – i negativ retning.  

Det gennemsnitlige resultat er således i 2004 negativt med -790 kr. pr. årselev mod et plus på 1.389 kr. i 2003. Der er fortsat et flertal af skoler med overskud, nemlig 42 skoler mod 31. 

For skoleformens nøgletal er det mest markante en generel nedgang i likviditetsgrad fra 89 til 79 .

FFD har lavet en detaljeret gennemgang af sektorregnskabets enkelte områder, og den kan hentes på: www.ffd.dk/doc/sektorregnskab04.pdf
Selve rapporten findes på: http://www.uvm.dk/admin/sektor_regn/index.html?menuid=4015
Thor West, Tlf 3336 4033, Mail twn@ffd.dk

5. APRIL 2006 FFD INFO nr. 48

SEMINAR OM GLOBALISERING OG DEMOKRATI

· Hvordan kan FN, EU, de europæiske lande og den enkelte borger bidrage til økonomisk og social udvikling, demokrati og menneskerettigheder og stærke civilsamfund i lande der modtager EU-bistand?

· Hvad vil det sige i en verden præget af globalisering og informationsteknologi?

Disse er blandt spørgsmålene når IAED, Nyt Europa, Mellemfolkeligt Samvirke, Ibis og Folkebevægelsen mod EU afholder seminar om EU, de fattige lande og globaliseringen d. 29. april på Borups Højskole. 

Arrangementet, som er en del af Borgernes Dagsorden, henvender sig særligt til undervisere indenfor ungdoms- og voksenuddannelse og fokuserer på formidling af globalisering.

For flere informationer se invitationen  www.ffd.dk/doc/seminar290406_invitation.pdf 

Dorthe Skovgaard, Europakoordinator, tlf. 33 36 40 35

4. APRIL 2006 FFD INFO nr. 47
BREV FRA FORMAND HELGA KOLBY KRISTIANSEN VEDR. LOVPAKKEN
Brevet, som kan hentes her www.ffd.dk/doc/formandsbrev_medlemsmode060406.pdf  rummer en gennemgang af indholdet af det lovudkast, som ventes offentliggjort i morgen onsdag.

Kim Hjerrild

3. april 2006 FFD INFO nr. 46

REGULERING AF BOLIGBIDRAG

Personalestyrelsen nu udmeldt de nye huslejestigninger for tjeneste- og lejebolig med virkning fra 1. august 2006. Stigningen er beregnet til 1,9 % i forhold til det hidtil gældende bidrag inkl. tidligere reguleringer. 

( Cirkulæret kan findes på http://www.perst.dk/db/filarkiv/13042/016-06.pdf  ) 

Vi gør opmærksom på, at de almindelige regler for huslejestigning gør, at varslingen af det forhøjede bidrag skal ske senest 1. maj 2006 for at den regulerede leje kan være gældende fra 1. august 2006.

Thor West Nielsen, 3336 4033, twn@ffd.dk 

3. april 2006 FFD INFO nr. 45

NINA BJERREGAARD STOPPER I HØJSKOLERNE HUS – FFD SØGER NY SEKRETÆR

Som det vil være en del bekendt, har foreningens chefsekretær Nina Bjerregaard, efter 25 års tro tjeneste i højskoleforeningen, valgt at gå på efterløn med sidste arbejdsdag den 7. april 2006. 

Der vil i den sammenhæng ske en vis omfordeling af arbejdsopgaverne i Højskolernes Hus, samtidig med at FFD har opslået stillingen som ny sekretær.

Stillingsopslaget kan ses på foreningens hjemmeside :http://www.ffd.dk/da/main/main.php?menu=151#1829
Thor West, Tlf 3336 4033, Mail twn@ffd.dk 

31. MARTS 2006 FFD INFO nr. 44

MEDLEMSMØDE PÅ HØJSKOLEN SNOGHØJ TORSDAG DEN 6. APRIL KL. 14.00
Vi har i dag været til den – i denne omgang – sidste forhandling med Bertel Haarder om det kommende højskolelovforslag. Forslaget kommer efter al sandsynlighed til høring i den kommende uge, og derfor vil vi i bestyrelsen gerne indkalde til et medlemsmøde med følgende dagsorden:

1. Redegørelse for lovforslaget og de forhandlinger, der ligger bag.

2. Foreningens høringssvar

Mødet finder sted på Højskolen Snoghøj nu på torsdag den 6. april kl. 14.00. Tilmelding er ikke nødvendig.

Med venlig hilsen

Helga Kolby Kristiansen
31. MARTS 2006 FFD INFO nr. 43

HØJSKOLEMAGASINET MODSTRØM
Tiltaget om Højskoleavisen er blevet så godt modtaget, at flere end forventet har ønsket at være med til annoncering. Derfor har vi i samarbejde med TJECK besluttet at lave avisen om til et "rigtigt" magasin. Det betyder bedre papirkvalitet, lækkert glittet papir og en langt større gemmeværdi - og forhåbentlig større gennemslagskraft overfor målgruppen. Dette får dog ingen indflydelse på prisen på annoncer.

OBS - NYT FORMAT

Men det får til gengæld inflydelse på formatet til annoncerne. I skal derfor levere materialet i et magasinformat på 225 x 298 mm + 5 mm til beskæring.

FÅ PLADSER TILBAGE

Der er stadig få pladser tilbage til annoncering. Kontakt Mikkel Ludvigsen, TJECK MAGAZINE på mikkel@tjeck - 3318 4206 eller undertegnede, hvis I ønsker annoncering.

Hvis I har brug for hjælp til at opsætte annoncen eller har generelle spørgsmål til annoncering, er I ligeledes velkomne til at kontakte TJECK. 

DEADLINE for annoncemateriale: 12. april. 

Ring eller skriv, hvis I har spørgsmål ...

Jesper Himmelstrup,journalist, Kommunikationsmedarbejder, Direkte: 3336 4264 Mobil: 2216 1611

31. marts 2006 FFD INFO nr. 42

INFORMATION OM FFD’s INTEGRATIONSINDSATS OG SATS-PULJEPROJEKTERNE

Som opfølgning på informationsmødet om EMPH – Etniske Minoriteter På Højskole dEN 27. marts på Vejle Idrætshøjskole sender vi jer her et link til tekstsiden af de oplæg, der blev holdt i mandags. Oplæggene indeholder blandt andet baggrund for projekterne, strategier, økonomi og evaluering og kan bruges for at få overblik og viden om de konkrete projekter. Find oplæggene ved at følge disse links:

Oplæg ved Khuram Shehzad http://www.minoriteter.hojskolerne.dk/doc/upload/1143541175.pdf
Oplæg ved Rasmus Kjær http://www.minoriteter.hojskolerne.dk/doc/upload/1143541227.pdf
Oplæg ved Lena Jochumsen http://www.minoriteter.hojskolerne.dk/doc/upload/1143541202.pdf
Ved mødet blev der udleveret en lille pjece, der kort beskriver Kommunepuljen. Se den her:

Kommunepuljepjece http://www.minoriteter.hojskolerne.dk/doc/upload/1143546811.doc 

Tjek også efteruddannelsen i kulturmøde her:

Efteruddannelse i Kulturmøde http://www.minoriteter.hojskolerne.dk/?menuid=44
Vil du vide mere om EMPH, så ring til konsulent Khuram Shehzad på telefon 33 36 42 62 eller skriv en mail til ks@ffd.dk.

27. marts 2006 FFD INFO nr. 41

INTERNATIONAL VEJLEDNINGSKONFERENCE I KØBENHAVN

D. 23. – 25. august 2006 er Fællesrådet for foreninger for uddannelses- og erhvervsvejledning (FUE) vært ved en stor international konference i København. Konferencens titel er ”Cross over Guidance”. Programmet fokuserer på de nye udfordringer, vejledningen står overfor i det globale samfund, hvor helhedsorienteret vejledning har en særlig plads.

Program og tilmelding: http://www.iaevgconference2006.dk/
Helene Valgreen, FFD, 4044 4108, hv@ffd.dk
27. marts 2006 FFD INFO nr. 40

ETIK I VEJLEDNINGEN

Nye etiske principper er på vej i dansk vejledning. Tirsdag 4. april kl. 13 – 16 afholder Fællesrådet for foreninger for uddannelses- og erhvervsvejledning (FUE) afsluttende høringskonference, hvor de nye etiske principper bliver præsenteret. Konferencen finder sted i Festsalen på Danmarks Pædagogiske Universitet i København. Det er stadig ledige pladser. Program og tilmelding:

http://www.konferencer.net/foldere/Nye%20etiske%20princippere%20for%20vejledere.pdf
Helene Valgreen, FFD, 4044 4108, hv@ffd.dk
23. marts FFD INFO 2006 nr. 39

HØJSKOLER I VERDEN – på DVD

Her er en unik mulighed for at opleve, hvordan de danske højskoler spiller en rolle i verden. Konkret med udgangspunkt i foreningens projekter i Bangladesh og Indien.

Bangladesh: Højskoler i Flodernes Land

DVD’en varer 16 minutter og er en nem og flot introduktion til de seks højskoler, FFD samarbejder med i Bangladesh, præsenteret gennem foreningens tidligere internationale konsulent, Gunhild Skovmand Jensen. Filmen er lavet af Marienne Kemp og har været vist på DR2. Den er med dansk tale, og man kan vælge at se den med og uden engelske undertekster.

Indien: Mitraniketan People’s College

DVD’en varer 25 minutter og viser dagligdagen og baggrunden for den højskole, FFD samarbejder med i Kerala i Sydindien. Filmen er en god dokumentation af det samfund, som Sri. K. Viswanathan har opbygget, og som fejrer sit 50-års jubilæum i år. Filmen er optaget af et lokalt indisk hold og er blevet redigeret af Bo Bastrup. Den er med dansk tale, og man kan vælge at se den med og uden engelske undertekster.

Alle danske højskoler kan uden beregning bestille et eksemplar af hver DVD ved henvendelse til Højskolernes Hus kontor@ffd.dk eller Torleif Jonasson tj@ffd.dk
21. marts FFD INFO 2006 nr. 38

UDLÆNDINGE OG TILLÆGSTAKSTEN TIL UNGE UDEN KOMPETENCEGIVENDE UDDANNELSE

Undervisningsministeriet har nu tilkendegivet, at der ikke i regelgrundlaget er baggrund for, at udenlandske elever ikke skal kunne udløse tillægstakten for unge uden kompetencegivende uddannelse.

Tillægstakten blev indført i 2003 og gives ifølge loven ”til elever, der er mindst 17½ år og endnu ikke fyldt 25 år ved kursets begyndelse og er uden en kompetencegivende uddannelse” (Højskoleloven §23a stk. 2). 

I de almindelige bemærkninger til lovforslaget hedder det bl.a., at der ”ydes en særskilt tillægstakst ud fra antal årselever, hvori alene indgår elever, der ikke har gennemført en kompetencegivende uddannelse ud over 10. klasse. Tillægstaksten ydes med henblik på at fastholde unge uden kompetencegivende ungdomsuddannelse i uddannelsessystemet ved at give skolerne øget incitament til at vejlede de unge”. 

Ud fra formuleringerne ’ud over 10. klasse’ og ’fastholden i uddannelsessystemet’ har det været en almindelig og fælles forståelsen, at sigtet var at fastholde unge danskere i et uddannelsesforløb.

Direkte adspurgt er Undervisningsministeriet imidlertid nu nået frem til, at der ikke i regelgrundlaget er belæg for at imødegå, at skolerne kan medtælle udenlandske elever i opgørelsen for tillægstaksten, når blot skolen har sikret sig, at retningslinierne er overholdt.

FFD har i flere omgange drøftet spørgsmålet med Undervisningsministeriet, herunder vanskeligheden ved at vurdere om og dokumentere at en udenlandsk elev ikke har en kompetencegivende uddannelse.

Undervisningsministeriet henviser til, at det af tilskudsbekendtgørelsens § 28 fremgår, at "Udløsning af tillægstakst forudsætter, at skolen har indhentet oplysninger om elevens forudgående skolegang og uddannelsesforløb." 

Dette indebærer i praksis, at skolen - både når det gælder danske og udenlandske elever - skal bede eleven oplyse om forudgående skolegang og uddannelsesforløb. 

Undervisningsministeriet finder det ikke muligt nærmere at beskrive, hvilke udenlandske uddannelsesforløb en elev kan have gennemgået, uden at dette kan sidestilles med en kompetencegivende uddannelse ud over 10. klasse. 

Ministeriet oplyser dog, at der ved vurderingen af elevens uddannelsesforløb skal lægges vægt på, om eleven har erhvervet sig studie- eller erhvervskompetance forud for højskoleopholdet. Samtidigt forudsættes det, at skolerne kan redegøre for, på hvilket grundlag skolen har vurderet, at den pågældende elev vil kunne udløse tillægstaksten. Er man i konkrete sager i tvivl, er man velkommen til at kontakte Undervisningsministeriet.

Indberetning vedr. tillægstaksten skal fortsat ske i forbindelse med den almindelige indberetning efter skoleårets udløb. FFD vil her gerne opfordre til, at man i forbindelse med det enkelte kursus sørger for en grundig dokumentation af skolebaggrunden for de elever, man mener kan udløse tillægstaksten, og her ikke mindst for evt. udenlandske elever.

Thor West, Tlf 3336 4033, Mail twn@ffd.dk 

16. marts 2006 nr. 37

BESTIL EN FORSKER
Kanon og kanondannelse, Dronninger i Danmark før og nu, Den matematiske krystalkugle, Barndommens historie i det 20. århundrede Fysiologisk forskning i Rummet, Bliver man det, man spiser? Den matematiske krystalkugle, Kan vi uddanne os til globalisering? og Med koldt blod i Antarktis.

Det er blot nogle af de foredragstitler, man kan bestille under ordningen Bestil en Forsker på Forskningens Døgn 2006.

Virksomheder, biblioteker, cafeer, kulturhuse, idrætsklubber – ja alle, der kan samle et voksent publikum, kan bestille en forsker til at komme på besøg fredag til lørdag d. 5.-6. maj 2006. Foredraget kan fx holdes som et gå-hjem-møde, medarbejderseminar eller aftenarrangement.

Mere info på www.forskningensdoegn.dk
10. marts 2006 FFD INFO nr. 36

PROCENTREGULERING AF LØN PR. 1. april 2006

Finansministeriet har nu med Cikulære 010-06 af 20. febr. 2006 offentliggjort den lønmæssige procentreguleringen for 1. april 2006 for de pensionsgivende lønningen inden for det statslige område. 

Cirkulæret kan hentes på http://www.perst.dk/db/filarkiv/12969/010-06.pdf
Procentreguleringen hæves fra 18,3185 til 19,4136 %. 

Reguleringsfaktoren i forhold til 1997-grundbeløbsniveauet bliver dermed 119,4136.

Der bliver altså tale om en lønstigning på knap 1%.

Thor West, Tlf 3336 4033, Mail twn@ffd.dk 

10. marts 2006 FFD INFO nr. 35

16 MILLIONER KRONER TIL HØJSKOLERNES INTEGRATIONSINDSATS

FFD indbyder til informationsmøde for forstandere og lærere om FFD’s integrationsindsats EMPH (Etniske Minoriteter På Højskole). 

FFD har fået tilsagn om 16 mio. kr. fordelt på fire år af integrationsministeriets SATS-puljemidler. Støtten er givet til tre projekter: 1) Kommunepulje, 2) Sommercamp og 3) Højskolen i de sociale boligområder.

Informationsseminaret finder sted d. 27. marts 2006 kl. 9-12 på Vejle Idrætshøjskole

På informationsmødet vil vi oplyse om projekterne, projekternes muligheder for højskolerne og EMPHs efteruddannelse i ”Kulturmøder”. Vi opfordrer alle skoler, der har interesse for initiativet og intentioner om at deltage aktivt i integrationsindsatsen eller skoler, der allerede deltager, til at komme til informationsseminaret. Deltagelse i informationsseminar og efteruddannelse er gratis.

Tilmelding er nødvendig og sker på mail lj@ffd.dk hurtigst muligt dog inden d. 22. marts (husk at angive antal deltagere). Ønskes mere information, kontakt Lena Jochumsen på tlf 3336 4047.

Program:
09.00 – 09.30
Ankomst, kaffe og kage


09.30 – 10.00
Kim Hjerrild/FFD, 


10.00 – 11.15
Khuram Shehzad om SATS-puljemidlerne

11.15 – 11.30

pause

11.30 – 11.50
Eric Tinor Centi om appetitvækker til efteruddannelsen

11.50 – 12.00
Opsamling

Integrationsminister Rikke Hvilshøj er inviteret til at deltage i mødet.   

Kommentarer eller spørgsmål kan rettes til projektleder Khuram Shehzad: 33 36 42 62/ ks@ffd.dk 

10. marts 2006 FFD INFO nr. 34

INVITATION TIL KONFERENCEN UDDANNELSE TIL MEDBORGERSKAB OG BÆREDYGTIG

UDVIKLING MANDAG DEN 3. APRIL 2006

Undervisningsministeriet og UNESCO i samarbejde med Institut for menneskerettigheder inviterer til konference om uddannelse til medborgerskab og bæredygtig udvikling. Formålet er at give ny viden, inspiration og kontakter inden for området.

Konferencen holdes i Eigtveds Pakhus, København den 3. april 2006 fra 10 til 16. Deltagelse er gratis.

Nærmere information og tilmelding:

http://www.pfdesign.dk/inv/
Tilmeldingsfrist: Er ændret til 17. marts 2006.

2. marts 2006 FFD INFO nr. 33

”HVA’ SÅ EUROPA?”: NYT TEMAHÆFTE OM EUROPA 

– hold øje med posten

I løbet af ugen modtager alle skoler en pakke med temahæftet ”Hva’ så Europa?”. Hæftet indeholder en række kortere debatartikler om Europas fremtid og kan bruges i undervisningen. 

Hæftet udkommer forud for Højskolernes Europa-uger uge 10–11, hvor vi håber, at mange højskoler vil gennemføre Europa debatter, undervisningsdage eller kulturelle indslag fra Europa.

Ry Højskole har taget forskud på Europa-ugerne, og Mads Rykind har udviklet et inspirationspapir, som frit kan benyttes på andre skoler:  www.ffd.dk/doc/europadage_inspirationspapir.pdf
En række af artiklerne fra temahæftet er oversat til engelsk til brug for engelsksprogede undervisningshold:

EU is at a Crossroad, af Troels Mylenberg – www.ffd.dk/doc/eu_troels.pdf
What is European Identity?, af Niels Højlund – www.ffd.dk/doc/eu_niels.pdf
What does the EU Mean to Young People?, af Ulla Grøn – www.ffd.dk/doc/eu_ulla.pdf
USA & Europa, af Mads Fuglede – www.ffd.dk/doc/eu_mads.pdf
God fornøjelse! Yderligere oplysninger om europaarbejdet hos Dorthe Skovgaard, 3336 4035, ds@ffd.dk  

24. februar 2006 FFD INFO nr. 32

FFD LANCERER LANDSDÆKKENDE HØJSKOLEMAGASIN

- herunder mulighed for annoncering

Som vi fortalte på Højskolernes Informationsseminar 2005 lancerer FFD i samarbejde med TJECK Magazine i foråret et nyt halvårsmagasin. Magasinet udkommer første gang sammen med TJECK Magazines majnummer.

Indhold: 

Magasinet tager pulsen på ungdomslivet efter gymnasiet, handelsskolen, hf eller htx. Vi forsøger at krydre seriøs journalistik med gags, happenings og konkurrencer. Vi vil fokusere på det liv, der udspiller sig på og omkring højskolerne med alt, hvad det indebærer af succes, tragedier, fagligt indhold, mad, fester, sport og rejser osv. Hvert nummer indeholder interviews med eksempelvis musikere, politikere, skuespillere eller lignende samt en række artikler om de problemstillinger, der optager unge lige nu; Hvilke tanker optager de unge? Hvilke valg skal de træffe? Hvilken vej skal de gå? TJECK står for layout, tryk og distribution. FFD leverer det redaktionelle stof. En redaktionsgruppe er nedsat, og den arbejder på højtryk de kommende måneder. 

Distribution: 

Højskolemagasinet sendes ud sammen med TJECK Magazine på 1.148 uddannelsesinstitutioner samt på højskoler, efterskoler og 10. klasser. Desuden vil magasinet være tilgængeligt i Højskolernes Hus, i Spoken Word på Roskilde Festival, i højskolernes telt under Århus Festuge, i højskolebussen på Grøn koncert m. fl. Oplag: 50.000 eksemplarer.

ANNONCERING:

Højskolerne får tilbudt en særpris for annoncering i magasinet: 

2/1 annonce 4-farver. Pris: 12.000,- ex. moms. Kontakt undertegnede, hvis I ønsker annoncering. 

For yderligere informationer, 

Jesper Himmelstrup, journalist, kommunikationsmedarbejder, jh@ffd.dk - 3336 4264

21. februar 2006 FFD INFO nr. 31

ANSØGNINGSFRIST 1. MARTS FOR NORDISKE STØTTEMIDLER

CIRIUS erindrer om ansøgningsfristen for Nordisk Ministerråds støtteordninger under NordplusVoksen Programmet.

Ansøgningsfristen er lige som tidligere år den 1. marts, og gælder programmerne: 

- Mobilitet (elev – og lærerudveksling)

- Tematiske netværksprojekter (fx på lærerområdet med et fagligt udgangspunkt)

- Udviklingsprojekter 

- Kortlægningsprojekter

Projekterne skal fortsat repræsentere samarbejde mellem mindst 2 nordiske lande.

Nærmere oplysninger og ansøgningsskemaer kan hentes på www.ciriusonline.dk
Thor West, Tlf 3336 4033, Mail twn@ffd.dk 

21. februar 2006 FFD INFO nr. 30

SÆT X I KALENDEREN DEN 16. MARTS KL. 16!

Kom og være med til at fejre Nina Bjerregaard og Charlotte Schrøder, som vi holder 2 x 25 års jubilæum for torsdag den 16. marts kl. 16 i Højskolernes Hus, Nytorv 7, København. 

Hilsen Helga Kolby Kristiansen og Kim Hjerrild

20. februar 2006 FFD INFO nr. 30

GI’ DIT BUD PÅ EUROPA 

– opfordring til højskoleforstandere, lærere og elever

Gå ind på hjemmesiden http://www.borgernesdagsorden.dk/debat/ og vær med til at markere højskolerne som aktør i europadebatten.  

I samarbejde med Folketingets Europaudvalg har FFD, Dansk Folkeoplysningssamråd og seks EU bevægelser, som både omfatter tilhængere og modstandere, taget initiativ til Borgernes Dagsorden i forsøg på at skabe debat om EU’s fremtidige udvikling.

Baggrunden for Borgernes Dagsorden er den såkaldte ”tænkepause”, som Det Europæiske Råd besluttede at indlede i juni 2005 efter det franske og hollandske ’nej’ til forfatningstraktaten for EU. I en erklæring fra Det Europæiske Råds møde hedder det, at "Denne tænkepause vil blive benyttet til en bred debat i alle vore lande, der både skal omfatte borgerne, civilsamfundet, arbejdsmarkedets parter, de nationale parlamenter og de politiske partier.". 

Giv dit bidrag til den danske debat om EU.

Yderligere oplysninger om europaarbejdet hos Dorthe Skovgaard, 3336 4035, ds@ffd.dk  

17. februar 2006 FFD INFO nr. 29

ENDNU PLADS UNDER ÅRHUS FESTUGE 2006

Det forlyder med rimelig sikkerhed fra Århus Festuges sekretariat, at de danske højskoler igen i år får plads i det centrale bybillede når Århus Festuge skydes i gang den 1. september.  

Der vil kun være plads til 24 højskoler i årets program mod 32 sidste år. Og allerede nu er halvdelen af pladserne besat. 

Deadline for tilmelding er den 1. marts.
Du kan se hvilke tidspunkter, der endnu er ledige ved at klikke på følgende link www.ffd.dk/doc/Programflade.pdf. 

For tilmelding, information og oplysninger om deltagelse kontakt Jesper Øland, projektleder – 2887 4501 / jes@ffd.dk
15. februar 2006 FFD INFO nr. 28

FÆLLESKATALOGET ONLINE

Nu kan man blade i fælleskataloget på nettet. Vi har i samarbejde med Zmag (www.zmag.dk), fået lavet et onlinekatalog, som er mage til det trykte katalog - bare uden alle siderne med kursusoversigter.

Der er links ud til de enkelte højskoler, så det er endnu et forsøg på at få interesserede - og måske kommende elever - ud til jer så hurtigt som muligt. Tjek lige, at linket til jeres skole er korrekt. Kataloget kan findes på www.hojskolerne.dk. 

Spørgsmål og evt. rettelser af links til Charlotte Schrøder, tlf. 33 36 40 45, cs@ffd.dk

9. februar 2006 FFD INFO nr. 27

INTERNATIONALE NYHEDER:

Vær med mod sult i Indien
Den 5. marts står Folkekirkens Nødhjælp (FKN) for den årlige sogneindsamling, denne gang med fokus på sult i Indien. På selve dagen kan man medvirke som indsamler, og i ugen før bliver etableret et chatforum på internettet, hvor man kan diskutere med FKN’s indiske partnere. Læs mere på www.noedhjaelp.dk Læs om elever på Silkeborg Højskoles indsats på www.slutsult.nu 

Uddannelse for bæredygtig udvikling (UBU) – 10-året fortsætter
Balanceakten, det nordiske UBU-initiativ bl.a. målrettet højskoler, lanceres den 9. marts med arrangement foran Højskolernes Hus på Nytorv. Se www.ubu10.dk 

I anledning af 10-året inviteres til konference om Uddannelse til medborgerskab og bæredygtig udvikling den 3. april i København, bl.a. med oplæg af Ove Korsgaard. Kontakt carsten.skjoldborg@skolekom.dk Se mere om baggrunden på www.ubuportalen.dk 

Fokus på Sydamerika – oplæg og samarbejde
IBIS’ tidligere uddannelsesrådgiver i Bolivia, Peru og Ecuador, Jytte Vagner, tilbyder at komme ud på højskoler og fortælle og lægge op til en diskussion om medborgerskab, specielt medborgerskab i flerkulturelle samfund med afsæt i oplevelser fra Sydamerika.

Jytte Vagner vil også gerne formidle et konkret samarbejde mellem danske højskoler og den bolivianske NGO Kawsay. Kontakt Jytte Vagner: jytte_vagner@yahoo.dk, mobil 60 72 10 90; læs om Kawsay: www.kawsay-unik.org/bo 

Yderlige oplysninger om det internationale hos Torleif Jonasson, 33 36 40 37, tj@ffd.dk
7. februar 2006 FFD INFO nr. 26

PROJEKTPARTNER TIL GRUNDTVIG 2 (LÆRINGSPARTNERSKAB) SØGES

Et spansk ledet projekt, som måske kan interesse en højskole, der arbejder med avisproduktion som pædagogisk indgang.

We are searching for partners for a Grundtvig 2 project to be presented before March, 1st 2006.

A summary of the project is in the attachment. If you know of an institution or organization in your environment that fits into it and maybe interested in the subject, please ask her to contact us, the sooner the better. We would be most grateful. Summary of LCN – se www.ffd.dk/doc/summary_LCN.pdf
Kontaktperson: Cristina Rodríguez, FAEA, Federation of Associations of Adult Education, faea@faea.net
 www.faea.net
7. februar 2006 FFD INFO nr.  25

KULTURMØDE OG ETNISKE MINORITETER

FFD inviterer til efteruddannelseskursus for højskolelærere om kulturmøde og etniske minoriteter. Kurset gennemføres i to dele, hvoraf første del afholdes d. 3. – 4. maj 2006 og anden del d. 6. – 7. september 2006. Kurset henvender sig til højskolelærere, vejledere og forstandere. Formålet er at give højskolerne nye redskaber og indsigt i deres arbejde med integration og etniske minoriteter. Kurset er en del af højskolernes og undervisningsministeriets SATS-puljeindsats. Tilmelding og program udsendes senere.

Yderligere information hos Khuram Shehzad, FFD, tlf. 2612 4262, ks@ffd.dk
6. februar 2006 FFD INFO nr. 24

DYNAMISK VEJLEDNING

FFD inviterer til heldagsseminar mandag 22. august 2006 i Vartov med professor og forfatter Dr. Norman E. Amundson fra Canada. Amundson arbejder med helhedsorienteret vejledning og inddrager deltagerne i sine dynamiske vejledningsmetoder. I Danmark er han især kendt for sine bøger Dynamisk vejledning og Livets fysik. Amundson taler langsomt og tydeligt engelsk. Program udsendes senere.

Yderligere oplysninger hos Helene Valgreen, FFD, tlf. 4044 4108, hv@ffd.dk
6. februar 2006 FFD INFO nr. 23

FFD’s FRILUFTSLIVSNETVÆRK

Møde på Båring Højskole den 6.marts kl. 10.00 – 14.00

FFD har nu i snart to år deltaget som samarbejdspartner i Havkajak-, Kano- og Klatresamrådene med det formål at højne sikkerheden og styrke uddannelserne på friluftlivsområdet.

Det sker sammen med Efterskolerne, Universiteterne, CVU’erne, Ungdomsringen, DGI og andre frilufts-, ungdoms- og idrætsorganisationer.

På mødet på Båring vil vi evaluere dette arbejde og på baggrund heraf sende en rapport til FFD’s bestyrelse.

Derudover vil der være mulighed for at få aftalt datoer og indhold for de kommende seminarer omkring kano og klatring.

Tilmelding senest 1. marts til FFD’s koordinator på friluftsområdet Johnnie Bøtker Laursen, Gymnastik og Idrætshøjskolen ved Viborg på johnnie@giv.dk

2. februar 2006 FFD INFO nr. 22

NY PULJE TIL HØJSKOLERNES EUROPA-AKTIVITETER

For at stimulere højskolernes arbejde med Europa har vi, med støtte fra EU Nævnet, oprettet en pulje til ekstraordinære og offentlige Europa aktiviteter.

Læs mere om puljen og retningslinierne her www.ffd.dk/doc/europapulje.pdf
For yderligere information om Europapuljen og FFDs Europa aktiviteter kontakt Europakonsulent Dorthe Skovgaard: ds@ffd.dk, tlf. 33 36 40 40.

1. februar 2006 FFD INFO nr. 21

ESSENSEN AF HØJSKOLEN – SEND OS ET CITAT!

På forsiden af Højskolernes nye hjemmeside, der er under opbygning, vil der i nederste højre hjørne være en lille citatboks, der løbende viser citater, som beskriver essensen af højskolen.

Vores mål er at indsamle 365 forskellige sætninger - en for hver af årets dage - der i en eller anden forstand kan relateres til højskolens overordnede virke (se eksempler nedenfor). Til det formål har vi brug for hjælp fra alle jer højskolefolk. Vi vil gerne opfordre jer til at finde jeres egne yndlingscitater frem - og send os gerne mere end et! Eksempler:

”I hjerterne begynder al visdom alle ynder” Thorkild Bjørnvig, uddrag af sang fra indvielsen af Musik og Teaterhøjskolen i 1984.
”Oplysning er menneskets udgang af dets selvforskyldte umyndighed. Umyndighed er mangelen på evne til at betjene sig af sin forstand uden en andens ledelse. Hav mod til at betjene dig at din egen forstand” Immanuel Kant: Hvad er oplysning?, 1783.

Send os det citat, der beskriver essensen af højskolen, senest d. 1. marts 2006.

Citaterne sendes til Lena Jochumsen, praktikant i Højskolernes Hus på lj@ffd.dk. Husk at notere forfatter, årstal og også gerne, hvor du har citatet fra. Tak for hjælpen, og vi glæder os til at læse guldkornene!

31. januar 2006 FFD INFO nr. 20

FFD SØGER FOTOGRAFER

- til fotografer og fotolærere på højskolerne:

Vær med til at bygge FFDs fremtidige billeddatabase.

FFD er i gang med at udvikle en billeddatabase på baggrund af de fantastiske mange fotos, som hver dag bliver taget rundt omkring på højskolerne. Vi ønsker i den forbindelse kontakt med fotografer/fotolærere på 5-10 højskoler, som har tid, lyst og mulighed for at indgå i et ”FFD-fotokorps” – som leverandør af gode skud fremover. Vi udbetaler ikke honorar for billederne, men nævner både dit navn og din højskole, hvor billederne bliver brugt. 

Det er planen, at billederne på lang sigt skal bruges dels til lanceringen af FFDs nye hjemmeside, dels til brug i de mange tryksager, vi hvert år producerer i forbindelse med vores indsatsområder og informationsmateriale.  Vi henvender os naturligvis til folk med en grundlæggende erfaring med og forståelse for billedmediet, og vi forbeholder os ret til at stille visse formmæssige krav til produkterne, blandt andet: 

- at FFD får uindskrænket mulighed for at bruge billederne 

- at billederne kan bruges i journalistisk og redaktionel øjemed

- at billederne leveres i en høj opløsning (min. 300 dpi) – på en brændt cd og ikke pr. mail

Vi håber at høre fra jer. Interesseret? Kontakt projektleder Jesper Øland, jes@ffd.dk, 3336 4039
31. januar 2006 FFD INFO nr. 19

FRIVILLIGE TIL ÅH ABE OG GRØN KONCERT

HJÆLP din højskole i en god sags tjeneste!

Højskolerne og Muskelsvindfonden har brug for frivillige til sommerens Åh Abe koncerter og Grønne Koncerter. Åh Abe løber af stablen 5 dage i løbet af uge 22 og 23. Lad lærere og elever opleve en anderledes og aktiv fællesdag uden for skolen og yd samtidig et stykke humanitært hjælpearbejde.

Grøn Koncert foregår i uge 28 og 29. Vi søger frivillige, der har lyst til 10 dages alternativ ferie med fysisk arbejde, musik og fællesskab med ca. 600 andre frivillige. Tag evt. flere af sted sammen og få flere gode oplevelser med dine højskolekammerater.

Gældende for både Åh Abe og Grøn Koncert: De skoler, der ”sponserer” frivillige får mulighed for at eksponere netop deres skole f.eks. via kasketter/huer, badges og nøglesnore/keyhangers. 

Læs mere i informationsbrevet: www.ffd.dk/doc/information_koncerter2006.pdf
Tilmeld frivillige til Åh Abe  på www.ffd.dk/doc/tilmeld_aaabe.doc 

Tilmeld frivillige til Grøn Koncert på www.ffd.dk/doc/tilmeld_gronkoncert.doc 

Spørgsmål og yderligere oplysninger: studentermedhjælper/informationsmedarbejder; 

Trine Møller tlf. 3336 4047/ tm@ffd.dk  - mandag, tirsdag og fredag.

26. januar 2006 FFD INFO nr. 18

FOLKEHØJSKOLERNES FORSØGS- OG UDVIKLINGSMIDLER 

Den årlige pulje for skoleåret 2006/07

Ansøgningsfristerne for forsøgs- og udviklingsmidlerne bliver fra og med 2006:

1. maj 

1. november

Når ansøgningsfristen skubbes i forhold til tidligere år, er det fordi det tidspunkt, hvor Undervisningsministeriet meddeler hvor stor puljen bliver, er forskubbet til hen i april måned.

De prioriterede udviklingstemaer i 2006/07 er:

integration

vejledning på højskoler, herunder voksenvejledning

samarbejde med formelle uddannelser

naturvidenskab / naturfag

udvikling af undervisning i demokrati og medborgerskab

realkompetence

Førstkommende ansøgningsfrist bliver altså den 1. maj 2006. 

Ansøgningsskema kan hentes her www.ffd.dk/doc/retningslinjer.rtf
Gorm Hansen 33364038, gh@ffd.dk

25. januar 2006 FFD INFO nr. 17

DAGENS HØJSKOLENYHEDER – HVER MORGEN!

FFD har pr. 1. februar i år indgået en aftale med Infomedia om distribution af elektroniske nyheder til alle højskoler. Det betyder, at hver enkelt højskole hver formiddag (undtaget lørdag-søndag) får mulighed for at modtage en mail fra Højskolernes Hus med dagens aktuelle højskolehistorier fra en lang række lokale og landsdækkende medier. Dermed bliver det muligt både at holde sig opdateret og offensivt at bruge nyhederne som et værktøj til det daglige informationsarbejde.

VIGTIGT: Aftalen med Infomedia giver hver højskole mulighed for at oprette ÉN modtager-mailadresse. Og ifølge ophavsretsloven er det IKKE tilladt modtageren at videresende nyhedsmailen, men det er tilladt at printe artiklerne ud og hænge dem op på en opslagstavle.

Hver højskole må derfor beslutte, hvilken mailadresse der skal stå som modtagermail - skal det eksempelvis være forstanderens, informationsmedarbejderens eller kontorets? - og sende svaret til Jesper Himmelstrup på jh@ffd.dk  

Hører vi ikke fra jer, sender vi automatisk nyhedsmailen hver morgen til kontorets mailadresse.

For yderligere informationer kontakt journalist, kommunikationsmedarbejder Jesper Himmelstrup, jh@ffd.dk, tlf.: 3336 4264

25. januar 2006 ffd info nr. 16

HØJSKOLERNE – LIVSLANG LÆRING I GLOBALISERINGENS TID

Hvis fremtidens uddannelsesveje skal skabe afklarede, innovative og samfundsengagerede mennesker, bør flere måske anbefales et halvt år på højskole…

Læs mere i FFDs indspil til Globaliseringsrådets arbejde – klik her: www.ffd.dk/doc/globalisering_kh.pdf
Kim Hjerrild, kh@ffd.dk, 3336 4032

24. januar 2006 FFD INFO nr. 15

’lus eller leder’ -  kursus for mellemledere

FFDs konference for højskolelærere

FFD udsender papir-programmer til højskolerne for begge kurser i løbet af kort tid.

Kurset for mellemledere finder sted den 15. – 17. marts + samt 5. april, 

kontaktperson Søren Børsting, sb@drh.dk Tilmelding senest 22. februar. 

Se programmet her http://www.efterskole.dk/upload/lus_eller_leder_2006_002.pdf
24. januar 2006 FFD INFO nr. 14

OPTÆLLING JANUAR 2006
Den 24. januar har vi udsendt Optællingsskema januar 2006 på mail til alle skoler.

Skemaet skal udfyldes som en optælling af ALLE elevers alder, skolegang, uddanelse og finansiering af højskoleopholdet.

Den tilsvarende optælling fra oktober 2005 viste, at vi nu er oppe på, at 80 % af alle lange elever betaler deres højskoleophold selv. De sidste 20 % er Cirius'er, kommunalt støttede og div. andre. Desuden viste den, at tommelfingerreglen om, at der er to piger for hver dreng, holder stik, og at 70 % har en ungdomsuddannelse, og at næsten 80 % er under 25 år.

Optællingsskemaet sendes retur senest mandag den 6 februar - men gerne tidligere.

Hvis I ikke kan finde mailen, kan skemaet også downloades: www.ffd.dk/doc/januar2006.rtf
eller www.ffd.dk/doc/januar2006.pdf
Eventuelle spørgsmål til Charlotte Schrøder, tlf: 3336 4045, cs@ffd.dk

23. JANUAR 2006 ffd info NR. 13

DELTAG I ÅRHUS FESTUGE 2006!
Alle højskoler kan tilmelde sig, når højskolerne for tredje år i træk gæster Århus Festuge. 

Højskolernes Hus har de seneste to år gjort sig en del erfaringer med festugen som ramme for en levendegørelse af højskolen. Disse erfaringer er vi nu klar til at høste frugten af, når vi fra den 1. – 10. september åbner teltdugen og byder alle højskoler velkommen til 10 dages intens højskole midt i Århus.

Der er plads til 24 højskoler. Hver højskole får rådighed over tre timer. Højskolernes Hus søger for alt det praktiske, og din højskole kommer med indholdet. 

For yderligere information se www.ffd.dk/doc/aarhus_introbrev.pdf. Her byder vi alle højskoler velkommen under de rammer og kriterier for deltagelse, som man kan læse her www.ffd.dk/doc/aarhus_facts.pdf.

Tilmelding foregår via denne henvisning: www.ffd.dk/doc/aarhus_programflade.pdf
Når tilmeldingen er bekræftet fra Højskolernes Hus, og den enkelte højskole har lagt det program, den vil præsentere, indsendes følgende skema: www.ffd.dk/doc/aarhus_programskabelon.pdf
Klik her, hvis du vil læse evalueringen fra sidste års arrangement www.ffd.dk/doc/aarhus_evaluering2005.pdf
Jesper Øland, Projektleder, højskolernes Hus, jes@ffd.dk, direkte tlf. 33364039, mobil 28874501.

18. JANUAR 2006 NR. 12

NYT OM FORÅRETS EUROPA-AKTIVITETER 

I foråret sætter FFD fokus på Europa gennem en række initiativer:

Højskolernes Europa-uger 

I uge 10-11 opfordrer vi højskolerne til at arbejde med Europa enten som et sammenhængende forløb eller i form af enkeltstående arrangementer. Forud for Europa-ugerne udgives et temahæfte. Se indholdet af temahæftet her: www.ffd.dk/doc/eu_tema.pdf
Desuden er der indgået aftale med DUF om brug af deres Europa-agenter, som er unge trænet til at mobilisere forskellige temadebatter om Europa, og der arbejdes endvidere på en skrivekonkurrence samt en bruttoliste over oplægsholdere og undervisningsmateriale. Dette materiale udsendes i uge 9.

Borgernes Dagsorden – 5 fyrtårnsmøder 

Under Borgernes dagsorden afholdes i uge 10 og 11 fem såkaldte fyrtårnsmøder, hvor højskoler danner ramme om en bred folkelig debat. På møderne skal der diskuteres Europa og EU ud fra et eller flere af de åbne spørgsmål, som er omdrejningspunktet for Borgernes Dagsorden. Målet er at få en bred kreds af borgere til at drøfte Europas udfordringer og EU's opgaver som en del af den såkaldte ’nationale tænkepause’. Læs mere om Borgernes Dagsorden på: www.borgernesdagsorden.dk 

Der afholdes fyrtårnsmøder på følgende højskoler:

Syd Jylland: 

Askov 

Kontakt: Poul Smidt poulsmidt@askov-hojskole.dk
Midt Jylland: 

Ry / Silkeborg 

Kontakt: Mads Rykind rykind@get2net.dk
Morten Skov Mogensen m.s.mogensen@get2net.dk 

Øst Jylland: 

Kalø 
Kontakt: Johann Bangjbj@kalo.dk 

Fyn: 

Ryslinge / Køng 

Kontakt: Rex O. Schade rex.o.schade@mail.dk 

Peter Bendix Pedersen Peter@koeng.dk 

Nord Sjælland: 
Krogerup (evt. sammen med Grundtvigs)

Kontakt: Jens Jensen jens@krogerup.dk 

Flere af skolerne vil prøve kræfter med et mødeformat inspireret af Teknologirådet. Rådet har adskillige års erfaring med at arrangere borgerhøringer og andre mødeformer, hvor kvalificering og formidling af borgernes synspunkter er i fokus. Skoler i nabolaget er meget velkommen til at linke op og evt. deltage i fyrtårnsmøderne. Øvrige skoler, der er interesserede i at være med, kan lave Europa-arrangementer, som annonceres på den fælles hjemmeside - www.borgernesdagsorden.dk  

For yderligere information om FFDs Europa aktiviteter kontakt Europa-koordinator Dorthe Skovgaard: ds@ffd.dk, tlf. 3336 4040.

Kim Hjerrild / Dorthe Skovgaard

17. januar 2006 FFD INFO nr. 11

Ord uden omsvøb

Højskolerne præsenterer Spoken Word på Roskilde Festival 2006 for fjerde gang. 

– Her får man kun substansen: en digter og hendes bog. Jan Sonnergaard om Højskolernes Spoken Word. 
Litteratur skal høres, ses og duftes. Det bliver den, når Højskolerne i Danmark i samarbejde med Roskilde Festival byder indenfor til årets udgave af Spoken Word – Danmarks største litterære livebegivenhed – på Roskilde Festival 2006. Mere end 70 udøvende kunstnere står klar til at indtage scenen med deres egen fortolkning af det talte ord inden for discipliner som oplæsning, litterær performance, Poetry Slam og Forfatter Chill Out.

Spoken Word skærer alt det unødvendige fra den litterære oplevelse og gør plads for selve fortællingen, som den opstår og lever i mødet mellem forfatter og publikum. Rune T. Kidde er tilbage og byder dagligt nye fortællere velkommen i Kiddes Kuriøse Kabinet, og i Sendetimen er der lagt op til debat, når blandt andre Clement Kjersgaard og Tor Nørretranders fortæller om aktuelle emner.

Med Spoken Word bringer Højskolerne litteraturen og musikken tættere på hinanden:

– Den levende historiefortælling minder meget om musik, for der er musik i den rigtige måde at bruge stemmen på. Vi ser frem til det direkte møde med publikum – for det er altid spændende at se den umiddelbare reaktion fra deres side, siger multikunstneren Rune T. Kidde.

Ud over Kabinettet, Sendetimen og Poetry Slam præsenterer Spoken Word-teltet i år forfattere, fortællere, oplæsere og performancekunstnere som blandt andre Morten Ramsland, Halfdan E., Jørgen Leth, Ursula Andkjær Olsen, Per Vers & Ole Omkvæd, Bo Green Jensen, Ina Merethe Smith, Forgetting Feet, Søren Ulrik Thomsen, Seimi Nørregaard m/musiker, Peter Laugesen & T.S. Høeg, MC Jabber (UK) og Jan Sonnergaard.

Det er fjerde år i træk, at Folkehøjskolerne arrangerer Spoken Word, og de glæder sig over, at Roskilde Festival vil være med til at skabe rammer for den levende historiefortælling:

– Noget af det mest centrale på højskolerne er samtalen og det levende ord – så vi er glade for i tæt samarbejde med Roskilde Festival, at kunne bidrage til, at litteraturen og i særdeleshed poesien får sit helt eget fristed, siger projektleder Jesper Øland fra Folkehøjskolernes Forening i Danmark.

For yderligere information kontakt Jesper Øland, Højskolernes Hus, 3336 4039 / 2887 4501
16. januar 2006 FFD INFO nr. 10

STUDIEVALG NORDJYLLAND

FFD har fået et møde i stand med Studievalg Nordjylland torsdag 23. februar 2006 kl. 9.30 – 11.00 for regionens 5 højskoler. Mødet bliver holdt hos Studievalg Nordjylland, Slotsgade 27, 9000 Ålborg. Invitation og dagsorden til de 5 højskoler bliver udsendt senere. Tilmelding til Helene Valgreen: hv@ffd.dk
Helene Valgreen, tlf. 4044 4108, hv@ffd.dk
13. januar 2006 FFD INFO nr. 9

SENIORKONFERENCE 2006

Skal der i fremtiden en langt større gruppe seniorer – fra 50 år og opefter – på højskole?

Lærere og forstandere fra højskoler der er interesserede i at spille en rolle i forhold til den voksende gruppe af seniorer i Danmark inviteres til konference på Kolt Ældrehøjskole tirsdag den 7. februar 2006 

fra kl.10 til 16.

Programmet kan ses her http://www.ffd.dk/doc/seniorkonference2006.pdf
Konferencen er led i et udviklingsprojekt som de fire pensionist-, ældre- og seniorhøjskoler har arbejdet med i de seneste 5 måneder og har til formål at oplyse, inspirere og debattere forandringerne i seniorgruppen set i en højskolevinkel.

Tilmelding (af hensyn til frokost og kaffe) til kontoret på Kolt Ældrehøjskole:

Tlf:86921241 eller kontakt@kolt-hojskole.dk senest d. 3 / 2 – 2006.

13. januar 2006 FFD INFO nr. 8

STUDIEVALG KØBENHAVN

FFD har fået et møde i stand med Studievalg København fredag 17. marts 2006 kl. 10.00 – 12.00 for regionens 8 højskoler. Mødet bliver holdt hos Studievalg København, Fiolstræde 22, 1171 København K. Invitation og dagsorden til de 8 højskoler bliver udsendt senere. Tilmelding til Helene Valgreen: hv@ffd.dk
Helene Valgreen, tlf. 4044 4108, hv@ffd.dk
13.januar 2006 FFD INFO nr. 7

STUDIEVALG SJÆLLAND

FFD har fået et møde i stand med Studievalg Sjælland fredag 3. februar 2006 kl. 10.00 – 11.30 for regionens 9 højskoler. Mødet bliver holdt hos Studievalg Sjælland, Jernbanegade 12, 4700 Næstved. Invitation og dagsorden til de 9 højskoler er udsendt i går. Tilmelding til Helene Valgreen: hv@ffd.dk
Helene Valgreen, tlf. 4044 4108, hv@ffd.dk
12. januar 2006 FFD INFO nr. 6

’LUS ELLER LEDER’ – Souschef/mellemlederkursus 15.- 17. MARTS

Er du mellemleder på en efterskole eller en højskole, så er tilbuddet her om et kursus for netop dig. Læs mere på www.ffd.dk/doc/mellemleder.pdf
Kurset er tilrettelagt af efterskoleforeningen og FFD. Tilmelding senest den 22. februar til efterskolernes sekretariat info@efterskole.dk, telefon 3312 8680.

11. januar 2006 FFD INFO nr. 5

MEDLEMSMØDE D.13. JAN på NØRGAARDS HØJSKOLE
Vi minder hermed om medlemsmødet den 13. januar kl. 13-16 på Nørgaards Højskole. 

Vi har i tidligere medlemsbrev (2.12.05) udsendt indkaldelsen med en dagsorden.

På medlemsmødet vil vi redegøre for indholdet af det møde, vi havde med Bertel Haarder den 9.1.06. 

og for de konturer, vi begynder at kunne se af politiske initiativer på højskoleområdet i dette forår. 

Vi glæder os til med udgangspunkt heri at få en god drøftelse med jer i baglandet.

Med venlig hilsen og ønsket om et godt nytår

Helga Kolby Kristiansen

11. januar 2006 FFD INFO nr. 6

NORDISK KONFERENCE OM MEDBORGERSKAB 9-10. FEBRUAR på LO-SKOLEN I HELSINGØR
Højskolefolk inviteres til årets første konference om folkeoplysning og medborgerskab. Ideen med konferencen er at give mulighed for at møde andre skoler og organisationer fra de nordiske lande, der også arbejder med demokrati. Gennem workshops mv. vil I have mulighed for at præsentere jeres projekter og daglige arbejde for demokrati og omvendt, høre hvad de andre kan på området - og hvem ved; måske skabe basis for fælles projekter. Derudover er det tanken, at der i løbet af 2006 skal udformes et nordisk politikpapir - en hvidbog - som I med Jeres deltagelse også kan sætte Jeres præg på.

FFD og Nordisk Folkehøjskoleråd er med i arrangørkredsen.

Se nærmere på: www.nordvux.net. Snarlig tilmelding elektronisk: til Sonja Skjøtt, ss@dfs.dk

Kim Hjerrild
10. januar 2006 FFD INFO nr. 3

UÆNDREDE ATP-SATSER

Som omtalt i INFO af 16. dec. 05 er FFD blevet spurgt om, hvor vidt højskolerne på lige fod med bl.a. efterskolerne skulle have ændret ATP-sats for det pædagogiske personale fra januar 2006. For andre skoleformer har ændringen været en del af overenskomstaftalen, men da en sådan ikke foreligger på højskoleområdet, blev spørgsmålet videregivet til Undervisningsministeriet. 

Ministeriet har nu svaret foreningen, at der IKKE er truffet beslutning om at ændre satsen, så højskolerne skal ind til videre vedblive med at benytte B-satsen.

Thor West, Tlf 3336 4033, Mail twn@ffd.dk 

3. januar 2006 FFD INFO nr. 2

KØRSELSGODTGØRELSE 2006

Personalestyrelsen har d.d. udsendt cirkulære om den skattefrie befordringsgodtgørelse og satserne for dagpenge og procentgodtgørelse i udlandet for 2006. Befordringsgodtgørelsen hæves til 3,30 kr. pr. km iht. bemyndigelse (for de første 20.000 km), og den lave sats hæves til 1,78 kr. pr. km. Foregår kørslen ikke i bil men på cykel, knallert eller EU-knallert er taksten 0,40 kr. pr. km.

Ændringen sker med virkning fra 1. januar 2006.

Cirkulæret kan hentes på: http://www.perst.dk/db/filarkiv/12718/069-05.pdf
Thor West, Tlf 3336 4033, Mail twn@ffd.dk 

3. januar 2006 FFD INFO nr. 1

NY TILSKUDSBEKENDTGØRELSE

Undervisningsministeriet har pr. 14. december 2005 udsendt ny tilskudsbekendtgørelse. Der er i al 

væsentlighed tale om en sammenskrivning af den gamle tilskudsbekendtgørelse og en efterhånden række af ændringer. Desuden er der enkelte steder foretaget præcisering til tydeliggørelse af bestemmelsens indhold. 

Bekendtgørelsen har nr. 1448 og kan hentes på: http://www.retsinfo.dk/_GETDOCM_/ACCN/B20050144805-REGL
Thor West, Tlf 3336 4033, Mail twn@ffd.dk
20. december 2005 nr. 171

FEJL I PBS-OPKRÆVNINGER TIL SKOLER 

-VEDR. INDBETALING AF KONTINGET FOR PERSONLIG MEDLEMSKAB TIL FFD

Der har desværre vist sig at være fejl ved en del af de pbs-opkrævninger, som skolerne i disse dage modtager vedr. betaling for bestyrelsesmedlemmers og medarbejderes personlige medlemskab af FFD. Disse opkrævninger bedes derfor ’arkiveret lodret’, og i stedet vil skolerne – forhåbentligt inden jul – få tilsendt nye opkrævninger. Vi beklager EDB-fejlen.

Thor West, Tlf 3336 4033, Mail twn@ffd.dk 

20. december 2005 nr. 170

PASPÅ ”ANNONCEHAJER”, FIDUSMAGERE - OG JULEMÆND!

Flere skoler har henvendt sig til FFD om annonce- og mediefirmaer, der forsøger at slå plat med tvivlsomme annoncer i enten ikke eksisterende eller meget små og betydningsløse publikationer. 

Samtidig gives der ofte indtryk af, at fakturaen er i forlængelse af tidligere indgået aftale – som imidlertid aldrig er indgået. En anden del af ’fiduseriet’ er at benytte troværdige publikations- eller firmanavne, hvor fx ’Skole’ indgår som en del af navnet. For går den, så går den!

Gode råd til at undgå at komme i kløerne på annoncehajer kan bl.a. være:

- Tjek evt. medlemskab af brancheforeningen FDIM – Foreningen af Danske Internet Medier. 

- Tro ikke umiddelbart det er rigtigt, når det påstås, at det blot er en forlængelse af eksisterende aftale, at du har pligt til at blive registreret i deres register, at de vil slette dig fra Krak.dk og andre sites, hvis du ikke registrerer dig hos dem. 

- Kræv at de sender dig dokumentation for antal brugere/læsere, og betal aldrig før udgivelsen. 

- Få oplyst telesælgerens navn, firmanavn og telefonnummer. 

- osv.

Friskoleforeningen gør desuden opmærksom på en ny type tvivlsomme tilbud. Flere skoler har fået tilbud om rådgivning fra firmaer, der ikke skal have mere for besværet end fx skolens besparelse ved rådgivningen det første år. Dette lyder måske ikke urimeligt, men det har givet store problemer flere steder, da det er firmaet selv, der udregner besparelsen og på baggrund af en ikke altid lige gennemskuelig kontrakt. 

Og så til sidst julemanden, hvor leverancerne også kan være af imaginær karakter. Til gengæld plejer regningerne ikke at være det store problem. Skulle der imidlertid opstå tvivlsomme forhold – måske med en dårlig leasingaftale – er man også her meget velkommen til at kontakte foreningen.

- Hermed også de bedste ønsker til alle om en fredfuld jul og et godt nytår. 

Thor West, Tlf 3336 4033, Mail twn@ffd.dk 

16. december 2005 nr. 169

NYE REGLER FOR BARSEL, ADOPTION OG OMSORGSDAGE – ”FAMILIEPAKKEN”


Personalestyrelsen har den 15.09.05 udsendt NYT cirkulære om barsel, adoption og omsorgsdage. Der er tale om flere markante ændringer, ikke mindst omkring omsorgsdage. Personalestyrelsen har inden for den sidste måneds tid gennemført flere orienteringsmøder om ændringerne, og vil inden jul lægge en ny vejledning på hjemmesiden om ”familiepakken” (www.perst.dk). 

Fravær efter servicelovens §29 og børns hospitalsindlæggelse:

- Der er mulighed for at få dækket tabt arbejdsfortjeneste efter servicelovens§29 ved pasning af alvorligt syge børn i hjemmet. Der skal ske fuld pensionsindbetaling, men fraværet er ikke et retskrav.

- Forældre har fra 01.04.05 ret til op til 5 dages frihed med sædvanlig løn i f. m. hospitalsindlæggelse for børn under 14 år. Er begge forældre ansat, er det 5 dage til sammen. 

Orlov i forbindelse med modtagelse af adoptivbørn:
- Fra 01.04.05 har adoptanter ret til fravær med løn i den periode før modtagelsen, hvor de har ret til dagpenge. Ved modtagelse af børn i landet op til 1 uge, og ved modtagelse i udlandet op til 4 uger. Varsling af fraværet skal så vidt muligt ske 3 mdr. før afrejsen.

Udvidet pensionsret:

- Der optjenes fuld pensionsret også under uaflønnet orlov. Gælder for al orlov efter 01.04.05, også for perioder uden dagpenge. Hvis forældreorlovens 32 uger udstrækkes til 40 eller 46 uger, gælder retten ikke i de sidste 8 eller 14 uger.

Ny omsorgsdagsordning:
- Efter 01.10.05 er der med almindelig løn ret til to omsorgsdage pr. år pr. barn til og med det kalenderår barnet fylder 7 år. Bortset fra år 0 kan omsorgsdage ikke overføres til næste år. Ikke afholdte omsorgsdage er altså tabte.

- De nye regler gælder for nyansatte efter 01.10.05, og for børn født efter 01.10.05. Ansatte der for børn født tidligere var tildelt i alt 10 omsorgsdage for hele barndommen, kan ’færdiggøre’ dette forløb. (Der kan altså for samme familie godt være tale om begge ordninger).

- Retten til omsorgsdag vil efter de nye regler alene være knyttet til barnets alder, og vil ikke længere være afhængig af, om fødsel/adoption har fundet sted under det gældende ansættelsesforhold.

- Omsorgsdage kan fx holdes i forbindelse med barns sygdom, institutionsstart, alvorlige begivenheder i familien osv., men der stilles ingen særlige betingelser.

- Der er ingen varslingsfrister for omsorgsdage, men anmodning skal fremsættes tidligst muligt. Arbejdsstedet bør imødekomme ønsket bortset fra særlige tilfælde, hvor det vil være uforeneligt med tjenesten.

Personalestyrelsen vil i sin vejledning give en række praktiske eksempler på de beskrevne ændringer. 

Thor West, telefon 3336 4033, mail twn@ffd.dk 

16. december 2005 nr. 168

ATP-SATS PR. 01.01.2006

Foreningen er blevet spurgt, om der på lige fod med andre skoleformer vil ske en ændring af ATP-satsen fra sats B til sats C pr. 1. januar 2006. Fastlæggelsen for de andre skoleformer er sket via overenskomsten, og da en sådan ikke findes for lærere og forstandere ved folkehøjskoler, har forening rettet henvendelse til Undervisningsministeriet om spørgsmålet.

Det har imidlertid endnu ikke været muligt at få et svar, så indtil videre fortsættes med den hidtidige sats.

Så snart vi har fået svar fra Undervisningsministeriet, vender vi tilbage med yderligere information.

Thor West, telefon 3336 4033, mail twn@ffd.dk 

16. december 2005 nr. 167

DE NYE SIKRINGSKRAV I FORBINDELSE MED INDBRUDSFORSIKRING

Stort set alle skoler har i løbet af efteråret fået besked fra forsikringsselskabet om, at der fra nytår stilles strengere krav til sikringen af områder med væsentligt elektronisk udstyr mod tyveri. Der er således tale om krav vedrørende aflåsning, elektronisk overvågning og alarmsystemer. 

Foreningen har drøftet spørgsmålet med mæglerfirmaet Willis, idet der ikke er tvivl om, at de nye regler kan give problemer for kostskoler ’med liv døgnet rundt’. Forsikringsbranchens medlemmer er imidlertid blevet enige om at skærpe kravene til institutioners, foreningers og virksomheders indbrudssikring. Det må derfor formodes at være krav, det bliver nødvendigt at efterkomme, hvis man ønsker at bevare tyveriforsikringen. 

De detaljerede krav til den nye sikring fremgår af materiale sendt til den enkelte skole.

Thor West, telefon 3336 4033, mail twn@ffd.dk 

16. december 2005 nr. 166

WILLIS FASTHOLDER MÆGLERPORTEFØLJEN HOS ALM. BRAND

De skoler der er tilsluttet forsikringsmæglerfirmaet Willis har fået information om, at der i indeværende år har været en fornyet udbudsrunde af forsikringsporteføljen for i alt 347 frie skoler til en årlig værdi af ca. 30 mio. kr. hos forsikringsselskaberne Alm. Brand, Codan, Tryg og Kommuneforsikring. 

Resultatet af udbudsrunden blev – efter samråd med de frie skolers foreninger - at samarbejdet med Alm. Brand fortsættes, da tilbuddet her var lavest. Elevforsikringen flyttes dog til Kommuneforsikring, og den samlede præmie kan dermed holdes på omtrent status quo.

Udbuddet fra 2005 har gyldighed i 3 år (2006-2008). Næste udbud foretages dermed i 2008 med virkning fra 2009. 

Foreningen anbefaler således fortsat samarbejdet med både Willis og Alm. Brand, men med elevforsikringen hos Kommuneforsikring. 

Thor West, telefon 3336 4033, mail twn@ffd.dk 

16. december 2005 nr. 165

FFDs INTEGRATIONSINDSATS TILDELT 16 MIO. KR. FORDELT PÅ 4 ÅR 

FFDs satspuljeansøgning til integrationsministeriet er imødekommet og udløser en støtte på 4 millioner kr. hvert år i perioden 2006-2009. Ansøgningen indeholder 3 initiativer der alle har til formål at informere, vejlede og rekruttere elever med anden etnisk baggrund til højskolerne. Det politiske hovedsigte er at nedbringe det store antal elever med anden etnisk baggrund der falder fra på ungdomsuddannelser og finde på alternativer der kan være med til at begrænse unge der ender på kontanthjælp og som bliver fastholdt i systemet. 

FFD vil blive indkaldt til møde i starten af det nye år hvor retningslinierne for støtten skal fastlægges. Det er også til disse indledende møder at FFD vil blive bedt om at uddybe initiativerne. Efter de indledende møder med ministeriet vil vi have et større overblik over hvordan midlerne må bruges og hvordan de fordeles på de forskellige projekter. FFD vil herefter hurtigst muligt indkalde til et skolemøde hvor højskolerne vi blive informeret og tilbudt aktivt at tage del i indsatsen.

Støtten er givet ud fra ansøgning om følgende initiativer:

a. Kommunepulje

En forsøgspulje som skal være med til at forebygge at unge efterkommere kommer på kontanthjælp ved at de ikke kommer i gang med en uddannelse eller når de falder fra på ungdomsuddannelserne. Kommunepuljen skal give kommunernes sagsbehandlere muligheden for at tilbyde de unge et alternativ til kontanthjælpen. De unge skal introduceres til et højskoleophold med intensiv vejledning. Målet er at de unge efter endt højskoleophold starter og/eller fuldfører deres ungdomsuddannelse. 

b. Sommer-camp

Sommer-camp er en sommerskole med en varighed på 3 uger. På sommer-camp vil 100 unge indvandrere/efterkommere blive tilbudt intensiv undervisning i de skolefag og almene fag, hvor de erfaringsmæssigt halter bagefter mhp. at styrke deres motivation og evne til at gennemføre en erhvervsuddannelse eller en videregående uddannelse. Udover undervisningen vil der blive tilbudt løbende vejledning og sat fokus på deltagelse, medborgerskab, demokrati og ansvar.

c. Højskole i sociale boligkvarterer 

Højskolen rykker ud med elever, lærere og undervisningsmaterialer i et antal sociale boligkvarterer (fx Gjellerup, Vollsmose og Blågårdsplads). På steder, hvor de unge og deres forældre færdes til daglig, vil der blive undervist i forskellige højskolefag. Beboerne i området bliver inviteret til at deltage i undervisningen og deltage i arrangementer i løbet af højskoleugen. 20 højskoler ventes at deltage i forsøget.

Giver ovenstående grund til spørgsmål eller afklaring er I velkommen til at kontakte undertegnede. Foreningen vender snarest tilbage med yderligere oplysninger.

Khuram Shehzad, projektleder, Højskolernes Hus, telefon 3336 4262, mobil 2612 4262, mail ks@ffd.dk 

5. december 2005 nr. 164

NATURVIDENSKABELIG DANNELSE i Højskolen

Møde i Højskolernes Hus den 14. december 2005 kl. 13-16.

Programmet kan hentes på www.ffd.dk/doc/naturvidenskab141205.pdf
Yderligere oplysninger fås hos Gorm Hansen, tlf. 33 36 40 38, gh@ffd.dk
5. december 2005 nr. 163

KONFERENCE OM SENIORER

Tirsdag 7. februar 2006 kl. 10.00 – 16.00 på Kolt Ældrehøjskole afholder FFD og de fire seniorhøjskoler konference. Nøgleord er seniorvejledning, seniorpolitik og seniornetværk. Oplægsholderne er Peter Plant, DPU, Ulla Martens, AS3 og Camilla Hutters, RUC. 

Program udsendes senere.

Helene Valgreen, tlf. 40444108, hv@ffd.dk
2. december 2005 nr. 162

MEDLEMSMØDE den 13. januar 2006

FFD indkalder til medlemsmøde fredag den 13. januar kl. 13-16 på Nørgaards Højskole.

Dagsorden:

1. Status vedr. højskolereform

2. Fremlæggelse og drøftelse af bestyrelsens mål for den endelige reform

3. Drøftelse af mulige scenarier og FFDs lobbystrategi.

Vi håber på et talstærkt fremmøde i Bjerringbro. Tilmelding er ikke nødvendig.
Venlig hilsen Helga Kolby Kristiansen, formand

25. november 2005 nr. 161

HØJSKOLERNES INFORMATIONSSEMINAR 2005
Den 7. december på Ry Højskole

- for forstandere, informationsmedarbejdere og folk med interesse for PR, eksponering og markedsføring i det daglige. Hvordan skal vi markedsføre højskolen i fremtiden, hvilke trends kæmper vi imod, hvad virker - og hvad virker ikke? Samtidig vil vi fra FFDs side fortælle om nye tiltag for 2006. Se det fulde program på: www.ffd.dk/doc/infseminar2006.pdf 

Pris kr. 175 pr. person. Tilmelding senest den 1. dec. til Jesper Himmelstrup, 3336 4264 eller jh@ffd.dk
22. november 2005 nr. 160

BREV FRA BERTEL HAARDER; VENSTRES LANDSMØDE I WEEKENDEN

På de indre linjer er vi i øjeblikket fuld beskæftiget med at følge op på det møde vi havde med Bertel Haarder og det brev vi efterfølgende har fået fra ministeren. Brevet kan I læse på dette link:

www.ffd.dk/doc/1115151525.pdf
Vi vil i næste uge sende en redegørelse for, hvordan bestyrelsen ser på den højskolepolitiske situation i lyset af undervisningsministerens brev mm. Jeg foregriber ikke noget ved at sige, at vi i brevet fra Bertel savner konkrete løfter om, hvad der præcist vil blive fremlagt i Folketinget hvornår. Vi har brug for nye muligheder NU (dvs. med virkning fra efteråret 2006).

Udsendelsen i næste uge vil omfatte FFDs svar på undervisningsministerens brev og forslag til, hvordan vi i den samlede bevægelse bedst muligt kan argumentere og presse på for politisk handling. Vi planlægger også at indkalde til et medlemsmøde om status og strategi for højskolereformen - det bliver formentlig d. 13.1. (I får endelig besked om tid og sted i næste uge.)

Lige nu og her kan det være godt og nyttigt at reagere i forhold til Venstres landsmøde i weekenden. Mødet holdes i Odense kongrescenter d. 26-27.11. (og er åbent for medlemmer af partiet mod forudgående tilmelding til partiets landssekretariat.)

Vi opfordrer i bestyrelse og huset udvalgte venstrefolk til på landsmødet at spørge til, hvad der sker / skal ske på højskoleområdet her hvor vi nærmer os et året for højskolerapportens udgivelse. Vi opfordrer til at alle højskolefolk kontakter bekendte venstrefolk inden landsmødet for at gøre opmærksom på at vi lige nu befinder os i et farligt vadested. Det vil være godt hvis der på venstres landsmøde kunne komme fokus på højskolernes (og folkeoplysningens) situation lige nu - og at Venstre endnu ikke har leveret det, der skal til for at sikre 150 års højskoletradition for fremtiden.

Spørgsmålene til Venstres landsmøde kunne fx være:

Hvilken rolle har man tiltænkt højskolen i en tid, hvor der er stærk fokus på at sikre samfundets sammenhængskraft i lyset af globaliseringen, den svære integration af nye danskere og et stadig mere mediebåret og professionaliseret demokrati?

Højskolerne er i de seneste 10 år blevet skrevet ud af uddannelsespolitikken. Senest har vejledningsreformen ramt højskolerne, så der ikke længe informeres fra officiel hold om det værdifulde i at bruge et halvt år på et højskoleophold. Hvordan kan den værdifulde afklaring og vejledning, der finder sted på højskolerne, gøres nyttig for flere?

Det kunne også være på sin plads at spørge til højskolenavnet: skal den danske højskoletradition videreføres af de nye regionale (CVU-)højskoler, og den klassiske højskole dermed køres ud på et sidespor med overhængende risiko for at ende som frilandsmuseer for en folkeoplysning, der åbenbart ikke længere er brug?

 

På bestyrelsens vegne

Helga kolby Kristiansen

22. november 2005 nr. 160

ÆNDRINGSFORSLAG TIL FFL2006

UVM har nu meldt ændringerne vedrørende Finanslovsforslaget 2006 ud. Der er sket en justering af to af taksterne, og til den ’rigtige’ side. 

Som vi tidligere har annonceret, er der sket en forhøjelse af takst 3 fra 13.713kr. i FFL06 til 14.817 kr. med baggrund i aktivitetsjusteringen for tillægstaksterne. Herudover er takst 1 også forhøjet fra 50.973 til 51.253 kr. 

Da FFD og UVM lavede aftale om at omlægge skoletilskuddet, der var indeholdt i takst1-tilskuddet, til et selvstændigt grundtilskud, blev det samtidig aftalt, at omlægningen skulle være udgiftsneutral. At der skulle ske en justering af tilskuddet, hvis udviklingen i antallet af skoler ikke svarede til udviklingen i antallet af årselever. Det er baggrunden for den nu udmeldte forøgelse af takst 1.

De endelige takster vil hermed blive:

Takster for 2006 (2005 tal i parentes)

Grundtilskud………: 500.000 (575.000)



Takst 1……………...: 51.253 (50.784)


Takst 2……………...: 21.403 (21.291) 


Takst 3……………...: 14.817 (11.708) 

Bygningstaxameter…: 6.243 ((9.868))

Bygningsgrundtilsk.: 154.000 ( - ) 

Tilskud til spec.u….:  19.725 (19.642)

Tillægstakst. indvan:  21.702 (21.361)

Tillægstakst.u.komp.: 14.833 (14.600)

Elevstøtte– individ….:  4.161  (4.133)

Elevst.<18år– kost....: 13.445 (13.267)

UVM orienterer samtidig om, at ordningen vedrørende mulig indløsning af de afdragsfrie statslån forventes fortsat, og at indfrielseskurserne vil blive beregnet på baggrund af kursen for langfristede realkreditlån ultimo 2005. 

Det forventes, at den endelige vedtagelse af FL2006 vil ske medio december.

Skrivelsen kan hentes på: http://www.uvm.dk/admin/finans/?menuid=4010
Thor West, Tlf 3336 4033, Mail twn@ffd.dk 

22. november 2005 nr. 159

RÅDGIVNING VEDR. KØB OG LEASING AF KOPIMASKINER

FFD har lavet aftale med firmaet Indkøbsringen (IKR) om 4 forskellige rådgivningsprodukter, som uforpligtende tilbydes højskolerne.

Baggrunden er undersøgelser inden for hele skolesektoren der viser, at der kan spares ret mange penge ved at lade sagkyndige bistå omkring køb af kopimaskiner og indgåelse af kontrakter om leasing af kopimaskiner. 

Hertil skal lægges et stort antal skoler som efter nærmere gennemsyn af indgåede kontrakter og især kontraktændringer må se sig som direkte bondefanget. (Der henvises her til UVM’s udsendte materiale om køb af papir og print på http://www.uvm.dk/indkoeb/index.htm?menuid=4020 og IKR’s hjemmeside: www.ikr.dk ).

Det pilotprojekt om indkøbsbesparelser, som UVM har finansieret på højskoleområdet, med 3 medvirkende skoler og hvor IKR medvirkede vedr. kopi og print, viste også klart muligheder for væsentlige besparelser på området. Rapporten findes på UVMs ovenstående hjemmeside. 

IKR’s tilbud omfatter:

1. Analyse af eksisterende kopikontrakter

2. Tilbudskontrol vedr. indgåelse af nye kontrakter 

3. Købsrådgivning generelt

4. Rådgivningslinjen

Der vil for de enkelte tilbud kunne angives et tidsforbrug og en timepris. Fx er en gennemgang af kontrakttilbud estimeret til 2 timer á 1.290 kr. + moms. 

Man kan sige, at der er tale om en betragtelig timebetaling, som dog skal sammenholdes med det anslåede tidsforbrug. Det er imidlertid foreningens erfaring, at det er penge, der virkelig kan være givet godt ud og tjent hjem mange gange. Ja, faktisk har foreningen ikke hørt om kontraktforslag på kopimaskiner, der var ’ok’ og ikke kunne/burde forbedres.

Det er aftalt med IKR at uforpligtende tilbud med beskrivelse af de enkelte modeller sendes direkte til alle højskoler.  

Generelle oplysninger om gældende forhold på kopi og print området kan ses på Undervisningsministeriets hjemmeside på http://www.uvm.dk/indkoeb/index.htm?menuid=4020
Evt. spørgsmål kan rettes til: Thor West, Tlf 3336 4033, Mail twn@ffd.dk

22. november 2005 nr. 158

BESTYRELSES- OG LEDELSESANSVARSFORSIKRING

Der har gennem nogle år været mulighed for at tegne en bestyrelses- og ledelsesansvarsforsikring. Det er kun et begrænset antal højskoler, der har tilmeldt sig ordningen, og det er da også kun i helt ekstraordinære situationer, der kan forestilles et personligt ansvarskrav over for forstander eller bestyrelsesmedlemmer. Den årlige præmie er fortsat 1.125 kr. 

Ordningen er knyttet til finansåret, så til- og framelding skal ske til FFD senest den 30. november 2005. Betalingen sker tilsvarende via regning, der sendes fra FFD.

Thor West, Tlf 3336 4033, Mail twn@ffd.dk 

22. november 2005 nr. 157

KUNSTCOACHING

Et nyt tiltag inden for vejledning er kunstcoaching. Bente Højer, som underviste på FFDs vejledningskursus i foråret 2005, er den ene af de to arrangører og undervisere på et nyt kursus, der løber af stabelen i januar og februar 2006. Prisen for 3½ dages kursus inkl. forplejning er 1500 kr.

Tilmelding og program: www.ffd.dk/doc/kunst_coaching.pdf
Helene Valgreen, tlf. 40444108, hv@ffd.dk
18. november 2005 nr. 156

EUROPA-DEBATTEN SKAL UD TIL BORGERNE

- og højskolerne kan få en central rolle at spille!

Folkehøjskolernes Forening er glade for at højskolerne er blevet inviteret med til initiativet ’Borgernes Dagsorden’, der er den danske hovedaktivitet i den såkaldt ’tænkepause’, som bl.a. den danske regering har deklareret. Bag initiativet står en række græsrodsorganisationer og samtlige partier i Folketinget. Der er afsat 17 millioner kroner til initiativet, som skal sikre en bred og engageret folkelig debat i Danmark forud for mødet i Det europæiske Råd, juni 2006. 

Organisationerne bag ’Borgernes dagsorden’ arbejder på højtryk med konkrete ideer til aktiviteter. Det er planen, at debatten og tænkepausen skal aktiveres i fire etaper fra dec. 2005 til og med maj 2006. Etaperne inddeler sig i en prolog (i december 2005), startarrangementer i alle egne af landet (i januar 2006), en ”super-uge” som midtvejsarrangement og en række afslutningsarrangementer (i april / maj 2006). Det står klart at højskolerne og folkeoplysningen kan få en fremskudt rolle at spille som det bindeled, som tidligere debatter om EU og Europa har savnet; nemlig at nå ud til den bredere befolkning i Danmark. 

DERFOR vil vi opfordre alle højskoler, der kunne tænke sig at indgå som medspiller i forårets forskellige arrangementer og debatter, til at melde sig på banen. Vi har en enestående mulighed for at demonstrere hvad højskolerne kan, når det handler om folkelig debat om væsentlige spørgsmål.

Der vil være flere muligheder for deltagelse – og ikke alle aktiviteter er konkretiserede og besluttede endnu. Men blandt mulighederne er at

1)
I kan blive medarrangører på flere af de allerede nævnte arrangementer. 

2)
I kan igangsætte egne arrangementer, da EU-nævnet har afsat 6 mill. kroner til yderligere initiativer. Første ansøgningsfrist er allerede nu mandag 21. november – anden ansøgningsfrist ligger 17. januar. Yderligere oplysninger: www.eu-naevnet.dk
Bag Borgernes Dagsorden står organisationerne Demokrati i Europa, Fagbevægelsen mod Unionen, Folkebevægelsen mod EU, JuniBevægelsen, Nyt Europa, Udfordring Europa, Dansk Folkeoplysnings Samråd og altså Folkehøjskolernes Forening i Danmark. 

Klik på www.ffd.dk/doc/borgernesdagsorden.pdf  for at få en mere uddybende beskrivelse af Borgernes Dagsorden. 

Yderligere oplysninger: 

Jesper Himmelstrup, 3336 4264 / jh@ffd.dk  og Kim Hjerrild, 3336 4032 / kh@ffd.dk

18. november 2005 nr. 155

FFDs GRAFISKE KOMMUNIKATIONSKURSUS
Få ledige pladser tilbage på FFDs grafiske kommunikationskursus for højskolernes informationsmedarbejdere. På Nørgaards Højskole 29.-30. november 2005.

Undervisning i Indesign - for nybegyndere og øvede. Få udvidet dit kendskab til InDesign, Photoshop og bliv fortrolig med layout til annoncer og brochurer. Få flere tips til kontakt til pressen. Se program på: www.ffd.dk/doc/ffd_grafisk.pdf
Tilmelding og yderligere informationer: Jesper Himmelstrup 3336 4264 eller jh@ffd.dk 

14. november 2005 nr. 154

OPHOLDSTILLADELSE –  Forenklet sagsbehandling med ’Letter of agreement’

Tilmelding til ordningen senest den 28.november 2005.

FFD har i flere omgange drøftet den lange sagsbehandling vedr. opholdstilladelse med Udlændingestyrelsen. Det er i den forbindelse blevet klart, at behandlingen af et stort antal ansøgninger, hvor resultatet af interviews på konsulater eller ambassader i hjemlandet faldt negativt ud, har givet Udlændingestyrelsen et forøget administrativt pres og forsinket ekspeditionen af bevilgede opholdstilladelser. Dette har bl.a. været tilfældet for en række kinesiske ansøgninger, og har været til stor gene for mange skoler..

Ideen om et ’Letter of agreement’ opstod derfor: At man som ansøger om opholdstilladelse til højskoleophold, med sin underskift giver udtryk for, at man vil trække sin ansøgning, hvis interview og sprogtest på ambassaden/konsulatet ikke falder heldigt ud og at ambassaden/konsulatet samtidig har tilladelse til straks at meddele skolen dette. 

Formularen kan hentes på hjemmesiden på: www.ffd.dk/doc/letter_of_agreement.doc
Fordelen ved at anvende formularen, er at forenkle sagsbehandlingen væsentlig for de ansøgninger, der alligevel ikke med ambassadens/konsulatet negative påtegning vil blive imødekommet, samtidig med at skolerne langt hurtigere får besked.

Det er vigtigt at slå fast, at ingen ansøger mister rettigheder ved at underskive formularen. Fortryder man og vil have ansøgningen fremsendt under alle omstændigheder, vil dette ske. Der er heller ikke noget i vejen for, at en ansøger kan vende tilbage på et senere tidspunkt.

Praksis:

Tanken er altså, at den enkelte skole skal videregive formularen til den kommende elev fra et 3.verdensland der, hvor personen skal til interview på konsulat eller ambassade for at få opholdtilladelse. Formularen fremsendes sammen med øvrige informationer, når der ansøges om optagelse på skolen og skal afleveres på ambassade/konsulatet sammen med ansøgning om opholdstilladelse. 

Samtidig anmodes skolen om at meddele FFD, at man vil benytte denne praksis, så Udlændingestyrelsen kan meddele de respektive konsulater og ambassader, hvilke skoler der er med i ordningen.

Både FFD og Udlændingestyrelsen ser forslaget som noget, der kan være til stor fælles gavn. Vi håber derfor at mange skoler vil benytte formularen og meddele deres deltagelse i ordningen til Højskolernes Hus på twn@ffd.dk senest den 28. nov. 2005.

Evt. spørgsmål kan rettes til Thor West, Tlf 3336 4033, Mail twn@ffd.dk
14. november 2005 nr. 153

FINANSLOVENSAFTALEN PÅ PLADS

Som det er fremgået af dagspressen, er der indgået aftale om finansloven. Finansloven er ikke endelig vedtaget, men forholdene for højskoleområdet skulle ligge fast. Og så vidt foreningen har erfaret, vil det være de takster, som fremgår af finanslovsforslaget, der vil blive gældende. Eneste ændring er en lille opskrivning af takst 3 med baggrund i aktivitetsjustering for tillægstaksterne.

Der har tidligere været omtalt en nyberegning af bygningstaksten. Dette bliver formentlig ikke tilfældet, da åe-tallet for 2004-05 viste en svag tilbagegang, og en genberegning derfor skulle tage afsæt i en samlet mindre pulje.  

Der henvises i øvrigt til UVM’s orienteringsbrev om finanslovsforslaget på: 

http://www.uvm.dk/admin/finans/?menuid=4010
og FFD’s gennemgang af finanslovsforslaget 2006 og de tilskudsmæssige regelændringer for 2006 på: www.ffd.dk/doc/tilskud_aendringerfl06.pdf
Thor West, Tlf 3336 4033, Mail twn@ffd.dk

14. november 2005 nr. 152

SENIOR- OG FRATRÆDELSESORDNINGER – RETTELSE

Der havde i sidste uges info om nyt cirkulære om Senior- og fratrædelsesordninger indsneget sig en trykfejl vedrørende ansøgningsfristen til UVM om delvis dækning af merudgifter. Fristen er forsat 1.okt og ikke som anført 1.sept..

Thor West, Tlf. 3336 4033, Mail twn@ffd.dk

14. november 2005 nr. 151

REGNSKABSMÆSSIG BEHANDLING AF KURSGEVINSTER VED INDFRIELSE AF STATSLÅN

Undervisningsministeriet har med brev af 26. aug. til alle skoler anmodet om at man i forbindelse med aflæggelsen af årsregnskabet for 2005 følger en bestemt regnskabsmæssig procedure. Ministeriet ønsker at eventuelle kursgevinster i forbindelse med indfrielse af statslån optages som en særskilt post i resultatopgørelsen.

Skrivelsen kan findes som pkt. 10.72 i Regelsamlingen på foreningens hjemmeside.

Thor West, Tlf 3336 4033, Mail twn@ffd.dk  

14. november 2005 nr. 150

REGNSKABSTALLENE FOR 2004 ER NU TILGÆNGELIGE PÅ UVM’S HJEMMESIDE

For andet år har Undervisningsministeriet gjort alle regnskabstallene for de enkelte skoler tilgængeligt på hjemmesiden på http://regnskabsportal.uvm.dk/
Det er her muligt at få oversigt over den enkelte skoles regnskabstal, men det er også muligt at vælge en ’krydstabel’ med tal for et antal valgte skoler. Man vælger desuden om man ønsker resultatopgørelse, balance og/eller nøgletal.

De ønskede tal kan vises direkte på skærmen, men det er også muligt at vælge ’print til fil’, hvorved tallene fremkommer i et regneark til videre bearbejdelse.

Der er endnu ikke udmeldt nogen analyse som tidligere år i form af en sektorrapport. Foreningen vender tilbage så snart dette måtte foreligge.

Thor West, Tlf 3336 4033, Mail twn@ffd.dk 


10. november 2005 nr. 149

1. DECEMBER ER NÆSTE ANSØGNINGSFRIST VEDR. CIRIUS-ELEVER 

CIRIUS har nu meldt ud til skolerne, at fristen for ansøgning om støtte for første halvår af 2006 er den 1. december 2005.

Det forventes, at den samlede pulje for 2006 bliver på 3.1 million, hvoraf halvdelen fordeles til kurser i første halvår. Ansøgningsfristen gælder for ophold, som skal finde sted i første halvår af 2006. Reglerne for tilskud er uændrede, og det er et krav, at kurserne er af mindst 12 ugers varighed. 

Som tidligere kan skolerne få et fast beløb på 600 kr. pr elevuge, så længe midlerne rækker. Søges der om mere end midlerne rækker til, vil der ske en reduktion i forhold til det ansøgte. Dog kan det bevilgede beløb ikke fordeles på færre elever end det er bevilget til. Tilskuddet bortfalder hvis opholdet afbrydes før tiden, eller hvis der ikke foreligger elevevalueringer af opholdet. Jf.:

http://www.ciriusonline.dk/Default.asp?ID=752&M=News&PID=1&NewsID=1252
Thor West, Tlf 3336 4033, Mail twn@ffd.dk

10. november 2005 nr. 148

TEMADAGE OMKRING KOPI OG PRINT SAMT LEASING – I UGE 48

Undervisningsministeriet indbyder til deltagelse i en temadag om kopi og print samt leasing i Århus den 29. november 2005 og i København den 30. november 2005 fra kl. 10:00 til kl. 15:00. 

Undervisningsministeriet vil hermed gerne sætte fokus på de store problemer skolerne har haft med kopi og print området. UVM har også på hjemmesiden www.uvm.dk/indkoeb lagt eksempler på, hvordan institutioner har indgået meget ugunstige aftaler i forbindelse med leje eller leasing af kopimaskiner. Mange institutioner bliver fortsat præsenteret for useriøse sælgere og svært gennemskuelige aftaler.

Med henblik på at imødegå dette har ministeriet derfor i samarbejde med en ekstern professionel rådgiver udfærdiget en publikation, der nøje beskriver, hvilke faldgruber der er i forbindelse med indgåelse af leje- og leasingaftaler på kopi og print området. Publikationen kan anvendes som en slags checkliste af institutionerne, når de skal anskaffe og eventuelt lease kopi- og printudstyr. Publikationen vil snarest blive sendt til samtlige institutioner.

De to møder foregår henholdsvis 29. nov. 2005 på Aarhus Universitet, Konferencecentret, mødesal 2, Frederik Nielsens Vej, bygning 1421, 8000 Århus C og 30. nov.2005 på TEC, Frederiksberg, Aulaen, Stæhr Johansens Vej 7, 2000 Frederiksberg.

Tilmelding til temadagene med angivelse af institution og deltagere bedes givet inden den 11. November 2005 til Knud C. Jensen på e-mail knjen1@uvm.dk
Thor West, Tlf 3336 4033, Mail twn@ffd.dk

10. november 2005 nr. 147

MEDARBEJDERORDNINGER OM PC OG BREDBÅND

Personalestyrelsen har over for Mariager Højskole bekræftet, at man ikke har ændret holdning mht. at der ikke kan indgås medarbejderaftaler om erhvervelse af PC-udstyr eller bredbånd med fradrag i bruttolønnen. Det er fortsat holdningen, at for alle statsinstitutioner – og hertil medregnes de frie kostskoler - skal et evt. fradrag ske i nettoindkomsten.

Der er altså ikke overensstemmelse mellem Personalestyrelsens opfattelse og bl.a. TDC’s annoncering af muligheder for fradrag.

Personalestyrelsen undersøger i øjeblikket samspillet mellem bruttolønordninger og bevillingsregler, da mange institutioner har udvist interesse for spørgsmålet. Hvis der sker ændringer i sagen, vil der komme en udmelding på Personalestyrelsens hjemmeside.

Thor West, Tlf 3336 4033, Mail twn@ffd.dk

10. november 2005 nr. 146

NYT CIRKULÆRE OM SENIOR- OG FRATRÆDELSESORDNINGER

Finansministeriet og centralorganisationerne har revideret aftalen om senior- og fratrædelsesordninger, og personalestyrelsen har udgivet nyt cirkulære nr. 050-05 af 7. okt. 2005.

I forhold til gældende regler er der alene tale om justeringer af frivillige aftrædelsesordninger, hvor der er indført større fleksibilitet i sammensætningen af fratrædelsesordninger.

Samtidig indeholder cirkulæret de ændringer, som med virkning fra 1. april 2005 blev aftalt i forbindelse med overenskomsterne i 2002. Bl.a. er det først fra det fyldte 60år at der som led i en seniorordning kan tilkøbes ekstra pensionsalder og fra det 62år at der som frivillig fratrædelsesordning kan tilkøbes ekstra pensionsalder og/eller tildeles en godtgørelse.

Anmodning om tilskud til senior- og fratrædelsesordninger (max 75%) sendes forsat til Undervisningsministeriet før 1. sept. for udgifter afholdt i det netop afsluttede skoleår. 

Cirkulæret kan hentes som punkt 06.30.2 i foreningens regelsamling på http://www.ffd.dk/doc/Regelsamling.htm.

Thor West, Tlf 3336 4033, Mail twn@ffd.dk

9. november 2005 nr. 145

HØJSKOLERNES INFORMATIONSSEMINAR 2005
FFD indbyder hermed til Højskolernes Informationsseminar den 7. december 2005 på Ry Højskole. 

Få tips og gode råd til, hvordan højskolerne på nye måder kan markedsføre oplevelser og få fat i den primære målgruppe. Desuden vil vi fortælle jer om nogle af de markedsføringmæssige tiltag, FFD har for 2006. Trykt program er sendt til skolerne. Se hele programmet på www.ffd.dk/doc/infseminar2006.pdf
Yderligere information og tilmelding: Jesper Himmelstrup, jh@ffd.dk - 3336 4264 

9. november 2005 nr. 144

STUDIEVALG FYN
FFD har fået et møde i stand med Studievalg Fyn onsdag 11. januar 2006 kl. 10–12 for regionens 11 højskoler. Mødet bliver holdt hos Studievalg Fyn, Albanigade 30, 5000 Odense C. 

Invitation og dagsorden til de 11 højskoler bliver udsendt senere. Tilmelding til Helene Valgreen: hv@ffd.dk
Helene Valgreen, tlf. 4044 4108, hv@ffd.dk
9. november 2005 nr. 143

VIDEN OG DEBAT OM TEKNOLOGI
Teknologirådet er nedsat af Folketinget til at fremme teknologidebatten, at vurdere teknologiens muligheder og konsekvenser og at rådgive Folketinget og regeringen. På  Teknologirådets hjemmeside kan man løbende følge med i de konferencer, rapporter m.v. Rådet er involveret i . På hjemmesiden kan man kan også tilmelde sig Teknologirådets elektroniske nyhedsbreve. 

Lotte la Cour er i repræsentantskabet udpeget af FFD.

Lotte la Cour, tlf 3313 8089, llc@ffd.dk
1. november 2005 nr. 142

FFDs MØDE MED BERTEL HAARDER

I går mandag den 31. oktober havde FFD (ved Kim Hjerrild og undertegnede) det længe ventede møde med Bertel Haarder vedr. en kommende højskolereform. Selvom mødet fik endnu et dagsordenspunkt som følge af hele sagen om kinesere på danske højskoler, havde vi et godt møde med en åben drøftelse af begge anliggender.

Højskolereform:

Vi drøftede de enkelte forslag fra rapporten med særlig fokus på vejledning, unge uden ungdomsuddannelse og undervisning efter anden lovgivning (købsmodellen). Herudover vendte vi 15% reglen og det fælles udviklingsprogram. M.h.t. lovforslaget i lovkataloget vedr. den individuelle elevstøtte var ministeren enig med os i, at det var meget småt som eneste lovgivning på området, og fra FFDs side tilkendegav vi, at vi ikke var interesseret i lovgivning isoleret på dette område, men havde et stærkt ønske om at det i en sammenhæng med en større reform.

Resultatet på mødet blev, at ministeren på baggrund af vores drøftelse vil udarbejde et brev til foreningen om de elementer, som ministeren foreslår med i en kommende lovændring. Dette brev er vi blevet lovet i løbet af en uge. Vi sender brevet og foreningens kommentarer ud så hurtigt som muligt herefter. 

På mødet i går var der ingen meldinger om tidsplan, andet end at ministeren gerne vil se (visse af) ændringer på højskole-området som en del af en større lovpakke vedr vejledning, brobygning, 10. klasse mm.

Kinesere på danske højskoler:

Ministeren signalerede samarbejde på dette område og nikkede anerkendende til FFDs retningslinjer, og til at vi samme formiddag havde dannet os et overblik over antal kinesere på højskolerne og skolernes opbakning til retningslinjerne. I POLITIKEN i dag er Bertel Haarder citeret for, at FFD har forsikret ministeren om, at vi selv vil gribe ind og holde justits i egne rækker. Den vinkel på sagen var ikke fremme på mødet (eller det kan jeg ikke genkende fra samtalen), og jeg tror, at ministeren er enig med os i, at FFD kraftigt skal opfordre skolerne til at følge retningslinjerne, men at vi selvfølgelig ikke har nogen tilsynsmyndighed.

Med venlig hilsen

Helga Kolby Kristiansen

31. oktober 2005 nr. 141

RUNDRINGNING I FORBINDELSE MED SKRIVERIERNE OM ASK

I foreningen er vi pt. kun optaget af en ting (udover at skulle mødes med Bertel Haarder i eftermiddag om højskolereformen): Nemlig at få lukket Ask-sagen på en måde, så der ikke nogen steder kan herske tvivl om 

- at FFD og højskolerne generelt tager klart afstand til den praksis der har udviklet sig på Ask

- at Ask-sagen - som den fremgår af Ekstrabladet - aldrig ville være opstået, hvis skolen havde fulgt de anbefalinger som FFD løbende har givet vedr udlændinge på højskole - senest i form af et sæt retningslinier, som har været drøftet med Udlændingestyrelsen og baglandet over de seneste måneder. 

De af FFDs bestyrelse godkendte etiske retningslinier vedr udlændinge på højskole fremsendes hermed.

Se www.ffd.dk/doc/etiskeretningslinjer.pdf
Her i formiddag vil vi ringe rundt med tre spørgsmål. At få hurtige svar vil kunne hjælpe os i de forhandlinger vi skal have med Bretel Haarder kl. 13.30. Vi håber derfor at I vil prioritere at give hurtige svar.

Kim Hjerrild
25. oktober 2005 nr. 140

GRAFISKE KOMMUNIKATIONSKURSUS FOR HØJSKOLERNES INFORMATIONSMEDARBEJDERE

FFDs grafiske kommunikationskursus for højskolernes informationsmedarbejdere holdes på Nørgaards Højskole 29.-30. november 2005.

Få udvidet dit kendskab til InDesign, Photoshop og bliv fortrolig med layout til annoncer og brochurer. Få flere tips til kontakt til pressen. Kurset bygger videre på forårets introduktionskursus til InDesign – men er naturligvis åbent for alle. 

Begrænset antal pladser (22) - bindende tilmelding er derfor nødvendig. 

Trykt program er sendt til skolerne - men kan også ses på: www.ffd.dk/doc/ffd_grafisk.pdf
Tilmelding og yderligere informationer: Jesper Himmelstrup 3336 4264 eller jh@ffd.dk
25. oktober 2005 nr. 139

HØJSKOLELÅN I MERKUR BANK 

I løbet af næste uge ventes Merkur Bank at sende et antal brochurer vedr deres nye produkt - højskolelån - ud til alle højskoler. Betingelser og rentesats mm. vil fremgå af materialet. Det er så op til hver enkelt skole at afgøre, om man vil videreformidle denne lånemulighed - og i givet fald i hvilke situationer. FFD har været rådgiver i forhold til produktet og brochuren - uden at der heri ligger nogen generel anbefaling af lån som finansieringsmulighed for højskoleophold. Der kan imidlertid tænkes tilfælde, hvor et lån på fornuftige vilkår kan være en god hjælp til at få økonomien ved et højskoleophold til at hænge sammen.

Kim Hjerrild

14. oktober 2005 nr. 138

MØDE OM NATURVIDENSKABELIG DANNELSE

Opstartsmøde for højskolefolk, som er interesserede i at drøfte, hvordan vi på højskolerne og i FFD skal arbejde videre med naturvidenskabelig dannelse. På mødet vil vi tage udgangspunkt i oplæg og spørgsmål, som sigter mod at indkredse højskolens muligheder inden for et felt, hvor mange (bl.a. politikerne) efterspørger nytænkning.

Hvad er 'naturvidenskabelig dannelse' - og hvordan kan vi praktisere det på højskolerne? Giver højskolens læringsrum særlige muligheder inden for naturvidenskab?

Oplæg og debat om bl.a.:

-
naturvidenskab, teknologi og den enkeltes liv som pædagogisk vinkel

-
højskolernes deltagelse i Naturvidenskabernes dag

-
nedsættelse af en FFD-tænketank om naturvidenskabelig dannelse

-
konference om naturvidenskabelig dannelse i 2006

Mødet foregår på Silkeborg Højskole den 14. december 2005 kl. 13-16. Dagsorden udsendes primo november. 

Kim Hjerrild / Gorm Hansen

14. oktober 2005 nr. 137

KURSUS I 'FAMILY LEARNING'

We have the pleasure of inviting you to take part in the course 'Essential Skills in Family Learning' (see www.ffd.dk/doc/essential_skills.pdf), which will be organised in Karjaa, Finland, between 17 and 22 February 2006. The course has been registered in the Comenius/Grundtvig Catalogue of the European Commission under the number FI-2006-004, and it is therefore eligible for grants that would cover your travel, subsistence, and participation costs.

Contact Radu Szekely, Västra Nylands folkhögskola, tel: +358-19-2226041, radu.szekely@vnf.fi 

 
12. oktober 2005 nr. 136

KULTURNAT I KØBENHAVN 14. oktober - udendørs natklub i Højskolernes Hus

Igen i år deltager Højskolernes Hus i den københavnske kulturnat. Arrangementet begynder kl. 19 og foregår i vores hyggeligt oppyntede og opvarmede gård i Nytorv 7.

Kendte mennesker fra den kulturelle og politiske scene kommer og agerer dj’s i løbet af aftenen, læs mere på www.ffd.dk/doc/presse_kulturnat2006.pdf
7. oktober 2005 nr. 135
REGERINGENS LOVPROGRAM OG....

I regeringens lovprogram, som blev fremlagt den 4. oktober, er højskolerne alene omtalt i forbindelse med et forslag vedr. den individuelle elevstøtte. Denne foreslås nedlagt med henblik på at nedsætte deltagerbetalingen på lange kurser, og puljemidlerne foreslås overflyttet til takst 3. De reformændringer, som er foreslået i højskolerapporten og som vi fra FFDs side har ventet i spænding på, fremgår ikke af lovprogrammet. Det giver selvfølgelig anledning til en vis usikkerhed og uro om, hvad der kommer til at ske på højskoleområdet, men fra bestyrelsens side forventer vi helt klart, at vi på det møde, som ministeren har varslet indkaldt medio oktober, vil blive præsenteret for yderligere reformer til forbedring af højskolernes vilkår og muligheder. Derfor har vi også valgt ikke at reagere offentligt her og nu, men afvente mødet med ministeren for at få fuld klarhed over, hvad der kommer til at ske på højskoleområdet. Herefter vil vi hurtigt lade jer vide, om der skal kaldes til kamp eller til arbejde for at implementere nye reformer!

Venlig hilsen

Helga Kolby Kristiansen

7. oktober 2005 nr. 134

TO TILBUD OM BESØG FRA BANGLADESH

Mød Imon fra FFD’s højskolepartner i Comilla-distriktet i Bangladesh! Han vil gerne besøge en eller flere højskoler i perioden 12-18/11, gerne et par dage hvert sted. Han vil se hvordan hverdagen former sig, og vil også gerne fortælle om højskolehverdagen i Bangladesh.

Mød film-instruktøren Tanvir Mokammel fra Bangladesh! Tanvir har modtaget mange internationale priser og har bl.a. lavet film om IPC i Helsingør og om FFD’s Gonobidyalaya-højskoleprojekt i Bangladesh, ”Swapnas Skole”. Han vil gerne besøge en eller flere højskoler i perioden 2-14/11.

ET TILBUD OM STUDIETUR TIL BANGLADESH
”Med Tagore for øje og Grundtvig i ryggen” arrangerer Unitas Rejser en studietur til Bangladesh, 3-18. februar 2006, hvor bl.a. tre af FFD’s samarbejdsskoler besøges. Rejseleder Filip Engsig-Karup kan kontaktes for nærmere oplysninger, filip@engsig-karup.dk, mobil 6168 7084. Allersidste tilmeldingsfrist er 1. december.

ET TILBUD OM ANEKDOTER FRA FN’S GENERALFORSAMLING
FFD’s internationale konsulent er på vegne af FN-forbundet i den danske delegation til FN’s generalforsamling i New York, 17. oktober til 2. november. Såfremt der er interesse for det, kan der arrangeres en daglig podcast på 3 til 6 minutter med fokus på udvalgte emner.

For alle fire tilbud: kontakt Torleif Jonasson, tj@ffd.dk, mobil 2887 4502

5. oktober 2005 nr. 133
FILOSOFISK VEJLEDNING I PRAKSIS 

Programmet for heldagsseminariet "Filosofisk vejledning i praksis" med Oscar Brenifier ligger nu klar, og bliver sendt med (fod)post til højskolerne i dag. Programmet kan endvidere læses via følgende link: www.ffd.dk/doc/filosofiskvejledning.pdf
Tilmelding sker til Efterskoleforeningen: info@efterskole.dk
Helene Valgreen, hv@ffd.dk. Tlf. 4044 4108

30. september 2005 nr. 132

REGNEARKET VEDRØRENDE DRIFTSTILSKUD 2006

FFDs regneark vedrørende driftstilskud for 2006 kan nu nedtages fra foreningens hjemmeside på http://www.ffd.dk/doc/Drift06.xls
Arkets opbygning er blevet ændret og opdelt i 2 dele:

Beregning af skolens årselevtal (ÅE) og 

Forskudsberegning af højskolens statstilskud for finansåret 2006 (Statstilskud 2006), sidstnævnte indeholder også beregning af efterregulering for 2005. 

Grundlaget for beregningen af årselevtallene er opbygget på en lidt anden måde end skemaet fra UVM, da der i opstillingen er taget udgangspunkt i det enkelte kursus.

Skemaet beregner ikke aktiverede, indvandrere og elever uden kompetencegivende uddannelse men er tænkt senere at kunne udvides med disse beregninger, hvorfor de beregnede årselevtal skal indtastes direkte (i de blå felter).

Den annoncerede ændring af bygningstilskudssatsen er endnu ikke bekendt, hvorfor den i regnearket anførte sats er den senest kendte (28. september 2005). Når satsen foreligger, vil den blive justeret i den version af regnearket som er tilgængelig på hjemmesiden. For at undgå sletning af beregninger er regnearket er låst.  For brugere, som ønsker at justere på grunddata, er ”nøglen” anført i regnearket.

Regnearket giver mulighed for simulering, da der er indlagt finanslovens budgetoverslag for de kommende år (hentes ved at ændre årstallet i ”Statstilskud 2006”-mappen. Ligeledes kan man se hvordan statstilskuddet ændres, hvis forudsætningerne var anderledes: Enhver indtastning i de ”lyseblå felter” med ugeelever medfører således ændring af årselever og tilskudsberegning.

Henning Larsen, hil@ffd.dk - Thor West, twn@ffd.dk
28. september 2005 nr. 131

INDBERETNING FOR skoleåret 2004-05 OG KOPI TIL FFD

Foreningen vil vanen tro gerne have tilsendt kopi af skolernes indberetning for skoleåret 2004-05, der skal være Undervisningsministeriet i hænde den 1. oktober. Det er et vigtigt grundlag for FFDs analysearbejde, så venligst husk kopi til FFD.

Som man vil have bemærket, er skemaet i år ændret en del og forsøgt gjort mere systematisk. UVM har sendt skemaet til skolerne i elektronisk form, beregnet til at udfylde ’på skærmen’ før det udskrives til underskrift og indsendelse. 

Hvis det er enklere for skolen, vil vi lige så gerne have foreningens kopi som en mail vedhæftet det udfyldte skema (underskriften er ikke nødvendig for FFD). Det giver os mulighed for at arbejde videre med tallene, uden at skulle indtaste dem igen. 

Mailen sendes til hil@ffd.dk Henning Larsen, 3336 4048, hil@ffd.dk  

26. september 2005 nr. 130

BYGNINGSTILSKUDDET IFØLGE FINANSLOVFORSLAGET 2006

Af Undervisningsministeriets orientering af 25/8-2005 om finanslovsforslaget 2006 fremgår, at bygningstilskuddet er reguleret med -0,7% ud fra et effektiviseringskrav på 1% og en pris- og lønstigning 0,3%. Samtidig er der en generelle takstreduktioner på 0,15% til regulering af barselsfonden og 0,02% til energifremmende foranstaltninger. 

En nærmere beregning af bygningstilskuddet ud fra det udmeldte bygningsgrundtilskud og bygningstaksten (jf. INFO 2005 nr. 116) viser imidlertid, at et uændret årselevtal vil resultere i en væsentlig større reduktion af bygningstilskuddet for de skoler, der er på bygningstaxameter. Dette på trods af at skoler på fast bygningstilskud fra og med 2006 vil trække en mindre del af den fælles ramme, da det faste bygningstilskud fra 2006 som tidligere aftalt nedsættes med 18%. 

Forklaringen er imidlertid, at efterreguleringen i 2002 på bl.a. pensionsordningen udmøntedes i et 3-årigt forhøjet bygningstilskud i årene 2003-05 på henholdsvis 5 mio. kr., 5 mio. kr. og 4mio. kr..  

Den ændrede beregningsmetode for bygningstaxametertilskuddet fra den hidtidige formel til et bygningsgrundtilskud plus bygningstaksten gange årselevtallet har ikke noget med dette forhold at gøre. Årsagen er altså en reduceret ramme, idet den midlertidige efterregulering bortfalder.

Der kan imidlertid godt være tvivl om, hvorvidt den fastlagte bygningstakst vil være rigtig i forhold til den samlede ramme ud fra det faktiske antal årselever i skoleåret 2004-05. Undervisningsministeriet har derfor bebudet en ny beregning af bygningstaksten, når det endelige årselevtal for skoleåret foreligger med skolernes indberetninger her pr. 1. oktober.

Thor West, Tlf 3336 4033, Mail twn@ffd.dk 

26. september 2005 nr. 129

GRAFISK KURSUS FOR INFORMATIONSMEDARBEJDERE
den 29.-30. november på Nørgaards Højskole. Yderligere informationer,  program og tilmelding udsendes senere. 

Jesper Himmelstrup, jh@ffd.dk, 3336 4264

26. september 2005 nr. 128

HØJSKOLERNES INFORMATIONSSEMINAR 2005 

den 7. december på Ry Højskole. Yderligere informationer, program og tilmelding udsendes senere. 

Jesper Himmelstrup, jh@ffd.dk, 3336 4264

21. september 2005 nr. 127
HØJSKOLERNES HUS FRAVÆLGER JOBB&UTDANNING I OSLO 18.-21. januar 2006
Efter fem års deltagelse på Nordens største Uddannelsesmesse i Oslo har FFD valgt at prioritere anderledes i 2006. Erfaringerne fra messen er dog stadig gode, og vi vil fortsat anbefale messen til skoler, der målrettet søger at rekruttere norske elever. 

Overvejer I at deltage på denne eller andre lignende messer, er I velkomne til at kontakte Højskolernes Hus for råd og bistand om messer og norske støttevilkår. 

Kontakt Jesper Øland – 3336 4039 eller jes@ffd.dk
21. september 2005 nr. 126 

UDDANNELSESKARAVANEN OG DEN TEKNISKE KARAVANE

Højskolerne er fra den 19. september til den 9. december for tiende gang repræsenteret på Uddannelseskaravanen med to tidligere højskoleelever. 

Som noget nyt er vi også fra den 9. januar til den 10. februar 2006 med på den Tekniske Karavane. Disse to omrejsende messer er de sidste to tilbageværende kanaler i forbindelse med rekruttering af unge fra landets ungdomsuddannelser. STORM eksisterer ikke længere, og højskolerne har endnu ikke fået adgang til de nye vejledningscentre. 

Fakta: Den Tekniske Karavane er ligesom Uddannelseskaravanen en omrejsende messe, der i stedet for gymnasier og handelsskoler gæster ca. 50 af landets tekniske ungdomsuddannelser. 

Få yderligere information om Uddannelseskaravanen og den Tekniske Karavane hos 

Jesper Øland – 3336 40 39 eller jes@ffd.dk
21. september 2005 nr. 125

ÅBNING AF NORDISK-EUROPÆISK AKADEMI

Initiativtagerne indbyder alle interesserede til åbning fredag den 7. oktober 2005 på Askov Højskole.

Læs mere om indbydelsen her:  www.ffd.dk/doc/indbydelse.pdf 

og om præsentationen her: www.ffd.dk/doc/beskrivelse.pdf
14. september 2005 nr. 124
TRE MULIGHEDER VEDR.  MEDBORGERSKAB OG EUROPA

FFDs europæiske paraply-organisation, EAEA, har bedt os gøre opmærksom på følgende tre tilbud. 
Til jeres orientering vil FFD være repræsenteret ved hhv. Bo Espersen og undertegnede ved hhv. kurset i Hanover og konferencen i Berlin - men der er selvsagt plads til flere danske højskolefolk.

Grundtvig award

Annually, the EAEA awards an excellent transnational project in adult education. The theme this year is: Active citizenship in a democratic society. If you know projects  or initiatives, please, inform them about the Grundtvig Award. Details on www.eaea.org.

Seminar on citizenship education

EAEA organises a training seminar on citizenship education from 9-13 October in Hanover, Germany. The seminar is recognised under the Grundtvig 3 Mobility programme, so persons interested may ask for a grant at their National Socrates Agencies. The programme is also attached.

Conference : National Experiences - European Challenges

In cooperation with the DARE-network, the German Federal Agency for Civic Education and the Austrian Ministry for Education, EAEA organises a European conference with the title: European Year of Citizenship through Education: National Experiences - European Challenges. The conference takes place from 2-4 December in Berlin, Germany. Some more information in the attachment.

Kim Hjerrild
14. september 2005 nr. 123

ÆSTETIK OG DANNELSE

Dokumentation  af det almene og faglige sigte i de æstetiske fags indhold og metode

En projektrapport over forsøgs- og udviklingsarbejde på højskoler.
De æstetiske fag er nødvendige fordi æstetik aktiverer vores følelser og medvirker til kommunikation. Desuden kan æstetisk praksis udvikle kreativitet og innovativ tænkning, hvilket er efterspurgte kompetencer i en foranderlig verden. Dette er konklusionen på projektrapporten.

Projektrapporten indleder med teoretiske afsnit om æstetik og æstetiske læreprocesser. Herefter følger 3 artikler hvor højskolelærere i musikfag, tekstilfag og billedfag redegør for deres formål med undervisningen og deres didaktiske overvejelser. Dette sættes i relief af elevers udtalelser.  

Projektleder er Lisbeth Heinesen,  cand.pæd. i billedkunst. 

Rapporten er i trykt form sendt til alle højskoler. Den bedes videregivet til lærere og undervisere, der beskæftiger sig med æstetiske fag. 

Projektrapporten er på 56 sider. Den kan hentes på FFDs hjemmeside : www.ffd.dk/doc/PROJEKTRAPPORT.pdf
Lisbeth Heinesen: 4738 0180 mail: l.heinesen@wanadoo.dk

9. september 2005 nr. 122

STUDIEVALG MIDT- OG VESTJYLLAND

FFD har fået et møde i stand med Studievalg Midt- og Vestjylland tirsdag 29. november 2005 kl. 10.00 – 12.00 for regionens 8 højskoler. Mødet bliver holdt hos Studievalg Midt- og Vestjylland, Viborgvej 1, 7400 Herning. Invitation og dagsorden til de 8 højskoler bliver udsendt senere. Tilmelding til Helene Valgreen: hv@ffd.dk
Helene Valgreen, tlf. 4044 4108, hv@ffd.dk
7. september 2005 nr. 121
STUDIEVALGSCENTRENE
Oversigten over de syv studievalgcentre og regionernes tilhørende højskoler ligger nu på FFDs hjemmeside under vejledningsprojektet: www.ffd.dk/doc/studievalgcentre.pdf
Helene Valgreen, tlf. 4044 4108, hv@ffd.dk

2. september 2005 nr. 120
KURSER OM EUROPÆISK MEDBORGERSKAB
Kurser om europæisk medborgerskab udbudt af EU-Kommissionen og Europa-rådet. Tre kursusmoduler (ej afhængige af hinanden) i efteråret om a) interkulturel læring, b) EU's institutioner og c) Menneskerettigheder. 

Tilmeldingsfrist: 20. september 2005. Læs  mere her: http://www.ciriusonline.dk/Default.asp?ID=4801&M;=News&PID;=1&NewsID;=1045
Gorm Hansen, uddannelseskonsulent, tlf: 3336 4038 Mail: gh@ffd.dk

2. september 2005 nr. 119
HELDAGSSEMINAR OM FILOSOFISK VEJLEDNING

Den canadisk/franske filosof, pædagog og forfatter Oscar Brenifier bliver hovednavnet på et heldagsseminar, som FFD og vejledningsprojektet arrangerer sammen med Efterskoleforeningen onsdag 23. november 2005 kl. 9.30 – 16.00 i Vartov. Dagens tema er Filosofisk vejledning i teori og praksis. Hvis du er interesseret i vejledning, så sæt kryds i kalenderen allerede nu! Oscar Brenifier har tidligere holdt seminarer i Skandinavien og formidler sin viden og praksis på et tydeligt engelsk. Program bliver udsendt senere. 

Helene Valgreen, FFD, tlf. 4044 4108

2. september 2005 nr. 118

GENERATION EUROPA - UNGES VISIONER FOR EUROPA - KONFERENCE 8. oktober

Europa har brug for dine visioner! 200 unge engagerede danskere efterlyses til en Konference om Unges Visioner for Europa. 

Europa befinder sig i øjeblikket i et vadested efter det franske og hollandske nej til Forfatningstraktaten. Derfor har Europæisk Ungdom med støtte fra DUF taget initiativ til en konference, hvor du sammen med andre engagerede unge fra hele Danmark får mulighed for at udpege Europas vigtigste udfordringer og finde visionære løsninger for dem. Deltagelse i konferencen kræver ikke særlig viden om EU, kun interesse for at diskutere visioner for fremtidens Europa.
I temaopdelte workshops debatteres nogle af de vigtigste emner, som befinder sig på den europæiske dagsorden netop nu. Hver workshop vil have tilknyttet en ekspert, der vil lægge op til debatten. På baggrund af resultaterne fra de forskellige workshops vil der blive produceret et magasin, som uddeles til europainteresserede unge over hele landet.

Hvornår: Den 8. oktober 2005 fra kl. 10-17. Om aftenen er der middag og fest.

Hvor: Konferencen afholdes i København på CBS, Solbjerg Plads 3, 2000 Frederiksberg. 
Initiativtagere: Europæisk Ungdom og Center for Europaforskning på CBS i samarbejde med en række ungdoms-partier. 

Det er gratis at deltage i konferencen. Det koster 100 kr. hvis du ønsker at deltage i middagen om aftenen.

Send din tilmelding inden den 1. oktober 2005 til vision@euro.dk med navn, telefonnummer, fødselsår, evt. organisation, samt en prioriteret liste med de 5 workshops du helst vil deltage i. For mere information om de enkelte workshops, se venligst www.euro.dk. 

Jesper Himmelstrup tlf. 3336 4264 mobil 2216 1611, jh@ffd.dk
30. august 2005 nr. 117

STUDIEVALG SYDJYLLAND
FFD har fået et møde i stand med Studievalg Sydjylland mandag 26. september 2005 kl. 10 – 12 for regionens 17 højskoler. Mødet bliver holdt hos Studievalg Sydjylland, Jernbanegade 33, 6000 Kolding. Invitation og dagsorden til de 17 højskoler bliver udsendt i dag. Tilmelding til Helene Valgreen: hv@ffd.dk
STUDIEVALG ØSTJYLLAND
Referatet af mødet 15/8-05 med Studievalg Østjylland og regionens højskoler kan læses via dette link: www.ffd.dk/doc/referat_region150805.pdf
Helene Valgreen, FFD, hv@ffd.dk
STUDIEVALGSCENTRENE
En oversigt over de syv Studievalgscentre og regionernes tilhørende højskoler kommer snart til at ligge på FFDs hjemmeside. Indtil det sker, er I velkomne til at henvende jer til Helene Valgreen hv@ffd.dk, hvis I er i tvivl om, hvilket Studievalgscenter jeres højskole hører til.

Planen er at holde møde med alle studievalgscentrene og regionernes tilhørende højskoler i løbet af 2005/2006. Information om mødedatoer udsendes løbende via FFD-info.

Helene Valgreen, FFD, hv@ffd.dk
29. august 2005 nr. 116
FORSLAG TIL FINANSLOV 2006 

Så blev forslaget til finanslov for 2006 offentliggjort i torsdags, og samtidig lagde Undervisningsministeriet en orientering om FFL2006’s betydning for højskolen på sin hjemmeside på adressen: http://www.uvm.dk/admin/finans/?menuid=4010
Selve finansloven ses bedst i Anmærkninger til FL2006 på:

http://www.oes-cs.dk/bevillingslove/
Ingen overraskelser

Som det er tilfældet med finanslovsforslaget som helhed, er der for højskoleområdet ikke tale om overraskelser. Som der tidligere er informeret om, sker der fra og med 2006 nogle forenklinger og ændringer af tilskudsreglerne, men ellers er der i det store og hele tale om fremskrivninger af taksterne i overensstemmelse med budgettallene i de senere års finanslovsforslag. Positivt er det dog, at vi nu helt er færdige med talen om omstillingsreserver og med at skulle opfinde nye ’behovsområder’ for at opnå en tilbageførsel af berammede besparelser. De tidligere aftalte initiativer – tillægstakster til indvandrere og til unge uden kompetencegivende uddannelse og Cirius-puljen – fortsætter dog. 

Takstudviklingen

Sammenholdes de udmeldte takster for 2006 med gældende takster for 2005, er der i løbende priser tale om en lille stigning i kronebeløbet. Laves sammenligningen imidlertid i faste priser, hvor pris- og lønstigningen på de forventede 1,6% er indregnet, er der for de fleste takster tale om en besparelse på ca. 1,1%. En lille del af forklaringen er den reduktion på 0,15% der er foretaget med baggrund i for lille afsat pulje til bidrag til barselsfonden. Men hovedparten skyldes den effektiviseringsbesparelse, der de seneste år har været indarbejdet i finanslovenes budgettal. 

For bygningstilskuddet er der med baggrund i renteudviklingen og udviklingen i byggeprisindekset kun sket en regulering med 0,3%.     

Takstkatalog for 2006 (2005 tal i parentes)

Grundtilskud………: 500.000 (575.000)



Takst 1……………...: 50.973 (50.653)


Takst 2……………...: 21.403 (21.291) 


Takst 3……………...: 13.713 (11.708) 

Bygningstaxameter…: 6.243 ((9.868))

Bygningsgrundtilsk.: 154.000 ( - ) 

Tilskud til spec.u….:  20.000 (19.642)

Tillægst. indv………:  21.702 (21.361)

Tillægst.u.komp……: 14.833 (14.600)

Elevst.– individ….….:  4.161  (4.133)

Elevst.<18år– kost...: 13.445 (13.267)

Grundtilskud og takst 3

Som en del af regelforenklingsaftalen i 2003 skal grundtilskuddet nå sin endelige størrelse på 500.000 fra og med 2006. Provenuet herved er som aftalt tillagt takst 3, hvilket forklarer takst 3’s forholdsvise store stigning på 15% i forhold til 2005..  

Takst 1 

Fra og med 2006 er man nået til den situation, hvor den gradvise afskaffelse af lærerlønfaktoren er ført til ende. Det betyder, at der ikke længere skal ske nogen omfordeling skolerne imellem for driftstilskuddet, og at man dermed, så snart årselevtallet(ÅE) kendes og finanslovstaksterne foreligger, kan beregne skolens forskud for det kommende finansår. Det er første gang siden indførelsen af taxametertilskudssystemet, idet den hidtil gældende omfordeling har krævet en beregning ud fra skoleformens samlede opgørelse af årselevtal og lærerindplaceringer. Budgetlægningen bliver dermed væsentligt enklere. 

Tidstro tilskudsberegning

Der vil fortsat ske en efterregulering af tilskuddet i slutningen af finansåret og med overgangen til tidstro tilskudsberegning fra 2007, vil det beregnede forskud, på baggrund af ÅE-tallet i skoleåret der slutter før finansåret, blive reguleret 100% med ændringen i ÅE-tallet i det skoleår, der slutter i finansåret. 

Hidtil er driftstilskuddet blevet givet ud fra et gennemsnit af ÅE i de sidste to skoleår, da reguleringen er sket ud fra forskellen i ÅE-tallet med 50% af taksten. 2006 er i denne sammenhæng et overgangsår, og efterreguleringen i 2006 vil være med 75% af taksten i forhold til ændringen i ÅE-tallet. Altså den matematiske mellemløsning mellem det hidtidige 2 års gennemsnit og den fremtidige tidstro 1årige beregningsprincip.

Bygningstilskud
Som en del af regelforenklingerne er det besluttet, at bygningstilskuddet fremover skal beregnes som et grundtilskud pr. skole og en takst pr. årselev. Modellen erstatter den hidtidige meget komplicerede formel, idet beregninger foretaget af UVM og FFD har vist minimale afvigelser ved i stedet at benytte et grundtilskud og et bygningstaxameter. 

Den igangværende overgangsordning i forbindelse med indførelsen af det oprindelige bygningstaxameter videreføres til og med 2010. Det indebærer, at bygningstilskuddet herefter fastsættes som det største af følgende:

1. Skolernes faste tilskud for det pågældende år beregnet på grundlag af renteudgifter på lån, der er godkendt før 1994 efter tidligere tilskudsregler.

2. Et bygningstilskud beregnet som summen af et grundtilskud pr. skole og et taxameter, der er beregnet på baggrund af en takst gang antallet af årselever i skoleåret, der slutter i året før finansåret. 

Skoler, der en gang har modtaget tilskud beregnet på baggrund af aktivitet, fortsætter med at modtage tilskud efter denne ordning. Fra 2011 modtager alle skoler bygningstilskud på baggrund af bygningstaxameterordningen. Som tidligere omtalt er det besluttet, at det oprindeligt beregnede faste tilskud fra og med 2006 reduceres med 18 pct. Det vil herefter være et stærkt begrænset antal skoler, der får fast bygningstilskud.

Tillægstakster og CIRIUS bevillingen

Som det fremgår, foreslås de to tillægstakster til indvandrere og unge uden kompetencegivende uddannelse stort set bevaret uændret i forhold til det opjusterede niveau, som sidste års finanslovsdrøftelser resulterede i. Bevillingen til støtte af elever fra de nye EU-lande figurerer med 3,1 mkr. mod 4,0 mkr. i 2005. I det oprindelige forslag til FL2005 var der afsat 3 mkr., og FFD håber det også i år vil lykkes at få løftet beløbet. 
Finanslov og højskolereform

FFD har fortsat den forhåbning, at det som en del af finanslovsarbejdet vil lykkes at få økonomiske forbedringer for skoleformen i tilknytning til udmøntningen af højskoleudvalgets anbefalinger. 

Dette gælder ikke mindst muligheden for at kunne nedsætte elevernes egenbetaling. Men også muligheden for et omfattende udviklingsarbejde parallelt med gennemførelsen af de forskellige lovændringer, står højt på prioriteringslisten.

Mindste ugentlige Egenbetaling

De mindste ugentlige egenbetalinger, der nu fremgår af finanslovsforslaget, er for 2006 fastsat til 724 kr. (580 for dagelever) på kurser af mindst 12 ugers varighed og 865 kr. (678 kr. for dagelever) på kurser af under 12 ugers varighed. 

Det forventes at efterårets forhandlinger om FFL2006 vil være ført til ende så ændringsforslag kan vedtages nov.-dec.2005.

Thor West Nielsen, 3336 4033, twn@ffd.dk 

24. august 2005 nr. 115

SENIOR- OG FRATRÆDELSESORDNINGER

Med brev af 19. august 2005 har Undervisningsministeriet oplyst højskolerne om, at muligheden for tilskud til senior- og fratrædelsesordninger fortsætter i den nu påbegyndte overenskomstperiode, der går frem til 2008.

Ordningen omfatter bl.a. muligheden for at søge tilskud (max. 75%) til ekstraudgifter ved tilkøb af ekstra pension til lærere over 60 år, der går ned i tid (seniorordning) og tilkøb af pension og evt. godtgørelse til lærere over 62, der indgår i en frivillig fratrædelsesordning. Bemærk at der fra 2005 er ændrede aldersgrænser. De nærmere vilkår fremgår af cirkulæret Perst. nr. 041-02 af 21. nov. 2002 ( - http://www.perst.dk/db/filarkiv/5231/041-02.pdf ).

Ansøgning om tilskud til udgifter til senior- og fratrædelsesordninger skal fortsat sendes til Undervisningsministeriet, og ansøgning om tilskud der angår skoleåret 2004-05 skal således sendes til Undervisningsministeriet inden 1. oktober 2005.

Thor West, Tlf 3336 4033, Mail twn@ffd.dk 

24. august 2005 nr. 114

HØJSKOLEKURSER OG PRISPOLITIK

Undervisningsministeriet har fundet anledning til at præcisere regelsættes krav til elevers egenbetaling ved højskoleophold over for en højskole.

Undervisningsministeriet er blevet opmærksom på en annonce om gratis højskoleophold. Og selv om der faktisk er tale om en egenbetaling, som skolens elevforening betaler for eleven, finder UVM det ikke korrekt at udmelde ’gratis højskoleophold’.

UVM finder, at det at annoncere med ’gratis højskolekursus’ er i strid med lovgivningen. Skoler der anvender sponsorer skal klart oplyse herom. Samtidig skal det fremgå, at det ikke er skolen, der dækker egenbetalingen eller fastsætter kriterierne herfor.

Da der konkret har foreligget en egenbetaling, og da ministeriet vurderer kurset som et åbent kursus, vil indmeldte elever kunne tælles med, og sagen vil ikke umiddelbart få tilskudsmæssige konsekvenser.

Der har det sidste års tid været en række eksempler på, at skoler på forskellig vis har nedsat elevprisen. Foreningen vil gerne benytte lejligheden til at opfordre skolerne til en åben og gennemsigtig prispolitik. At kursusprisen klart fremgår af informationsmaterialet, og at vilkårene for evt. individuel elevstøtte, prisreduktion eller mulighed for ekstern støtte til nedbringelse af egenbetalingen også klart fremgår.

Thor West, Tlf 3336 4033, Mail twn@ffd.dk 

24. august 2005 nr. 113

HANDELSSEMINAR VED RY

Ghana Venskabsgrupperne afholder seminar under titlen ”'Fair Trade - lige adgang til marked og handel for alle” den 24-25. september 2005 på Ømborgen ved Ry. Deltagere fra foreningens ”School for Life” lærerudvekslingsprogram deltager også.

http://www.ghanavenskabsgrupperne.dk/
24. august 2005 nr. 112

FILMHØJSKOLE I IRAKISK KURDISTAN

En gruppe professionelle film- og mediefolk – bosiddende i Kurdistan og Europa – søger partnere der vil være med til at udvikle en filmhøjskole. Denne kan bidrage til at skabe fundamentet for et kvalitetsbevidst og kreativt film- og videomiljø, der kan være med i udviklingen af et demokratisk og åbent samfund og skabe fundament for udvikling af en ny identitet og kultur i det frie irakisk Kurdistan.

Kontakt Lise Poulsen lisep@get2net.dk
24. august 2005 nr. 111

EUROPÆISK DISTANCEUNDERVISNING

Danske højskoler søges til at indgå i det nordeuropæiske uddannelsesnetværk "Baltic Education Network" om bl.a. distanceundervisning for voksne. Se mere på: http://www.baltic-edu.net/project_info/members.htm
Kontakt Bo Espersen, FFD’s Europa-koordinator, hvis interesseret: be@ffd.dk
19. august 2005 nr. 110

SEMINAR OM INTERNATIONALT SAMARBEJDE

CIRIUS inviterer hermed til seminar om internationalt samarbejde inden for voksenundervisning og folkeoplysning. 

Seminaret omfatter bl.a.  

• oplæg om lokalt udviklingsarbejde med en international dimension v/seniorrådgiver Jan Sørlie, Vox - Nasjonalt Senter for Voksenlæring, Oslo

• et panel med repræsentanter for institutioner og foreninger, der har erfaringer med styrkelse af egen lokal voksenundervisningspraksis gennem nordisk eller europæisk projektsamarbejde. 
Vi håber også at se mange, der ikke tidligere har deltaget i internationale aktiviteter, men som kunne tænke sig at høre mere om mulighederne.

Målgruppe: Alle der arbejder inden for voksenundervisning og folkeoplysning. Fx undervisnings- og kulturinstitutioner, herunder biblioteker, foreninger, aktivitetscentre af enhver art, som tilrettelægger undervisningsforløb eller afholder folkeoplysende aktiviteter for voksne. 

Tid og sted: Mandag 12. september 2005 kl. 10 - 16 hos CIRIUS, Fiolstræde 44, København, v/Nørreport St. 

Pris: 300 kr. som dækker forplejning mv. 

Tilmelding forgår på CIRIUS hjemmeside, hvor man også kan se dagens program:  http://www.ciriusonline.dk/Default.asp?ID=828&M;=News&NewsID;=857
19. august 2005 nr. 109 

TILSYN VEDRØRENDE UNDERVISNINGSMILJØLOVEN

Undervisningsministeriet har med skrivelse af 12. august informeret alle skole- og institutionsejere under Undervisningsministeriet om, at der er igangsat en undersøgelse af overholdelsen af Undervisningsmiljøloven.

Initiativet kan ses som et yderligere eksempel på den måde, ministeriet i dag søger at varetage sin tilsynsforpligtelse. I stedet for et løbende tilsyn, sætte med mellemrum fokus på forskellige områder.

Baggrunden for undersøgelsen skal ses i, at en tidligere undersøgelse viste, at en forholdsvis lille andel af institutionerne inden for hele uddannelsessektoren levede op til lovens krav. 

På højskoleområdet skal den årlige revision imidlertid omfatte spørgsmålet om undervisningsmiljøvurdering. Det er bl.a. derfor foreningens opfattelse, at skolerne under hensyntagen til skoleformens særkende (bl.a. med et stort antal korte kurser) lever op til kravene i undervisningsmiljøloven. Det spørgeskemamateriale, Grundtvigs Højskole har udviklet og stillet til rådighed for interesserede, har foreningen også videreformidlet til en række skoler. 

Det er UNI-C som UVM har bedt om at stå for den praktiske del af undersøgelsen, idet man her vil indsamle svar på fire spørgsmål, med svarfrist den 23. august:

· har man gennemført undervisningsmiljøvurdering?

· er undervisningsmiljøvurderingen tilgængelig på nettet?

· er den tilgængelig på anden vis?

· har elever benyttet deres ret til at vælge repræsentanter i relation til undervisningsmiljøloven?

Vedrørende kravet om offentliggørelse af undervisningsmiljøvurderingsresultater på internettet, har foreningen rettet henvendelse til UVM. Kravet har nemlig sin baggrund i Lov om gennemsigtighed og åbenhed i uddannelserne, som højskolerne ikke er omfattet af. 

UVM har bekræftet over for foreningen, at der for højskolerne ikke formelt er et lovkrav om offentliggørelse på nettet. At det så alligevel kan være en både naturlig og god måde at efterkomme undervisningsmiljølovens krav om tilgængelighed for interesserede på, er en helt anden sag.

(FFD har tidligere informeret om Undervisningsmiljøloven i INFO nr. 191-2002, 159-2003 og 43-2004).

Thor West, Tlf 3336 4033, Mail twn@ffd.dk  

19. august 2005 nr. 108

KURSUS FOR SEKRETÆRER, FORRETNINGSFØRERE 

den 2.-4. november på Vallekilde Højskole. Programmet er sendt til alle højskoler. 

Tilmelding til Nina Bjerregaard, nb@ffd.dk senest den 21. oktober.

11. august 2005 nr. 107

MØDE 25. AUGUST VEDR. UDLÆNDINGE PÅ HØJSKOLE

Programmet er sendt pr. mail til alle højskoler.

Tilmelding venligst til Nina Bjerregaard nb@ffd.dk

Mødet foregår i Højskolernes Hus, Nytorv 7, København fra kl. 10-13. Deltagelse er gratis.

11. august 2005 nr. 106

MØDE MED 'STUDIEVALG ØSTJYLLAND' 

Mandag 15. august 2005 kl. 10–12 holder 'Studievalg Østjylland' i Århus møde med repræsentanter fra de 17 østjyske højskoler. Både centerleder Viggo Munk og souschef Poul Lautrup vil være til stede ved mødet. Foreløbigt har 10 højskoler tilmeldt sig. 

Emnet for mødet er det regionale samarbejde om vejledning. Altså praksisnært og handlingsorienteret: Hvordan kan vi bruge hinandens gode og forskellige vejledning bedre?

Tilmelding for de østjyske højskoler til Helene Valgreen: hv@ffd.dk
Helene Valgreen, FFD, tlf. 4044 4108, hv@ffd.dk

11. august 2005 nr. 105 

CAMP DUCKLING

FFD inviterer til åbning af Camp Duckling under Århus Festuge
Vær med til at markere åbningen af en af de største FFD events nogensinde og gør dagen ekstra festlig. Kom til åbning af højskolernes bidrag til Århus Festuge 2005 kl. 15 den 26. august på Store Torv i Århus.

FFD vil gerne markere begivenheden på festligste vist og åbner teltdugen for alle højskolens ansatte samt nuværende og tidligere elever.

FFD´s nye formand Helga Kolby Kristiansen vil byde velkommen, hvorefter den første højskole indtager scenen.

Se programmet på www.campduckling.dk.

For yderligere oplysninger kontakt Jesper Øland - mail: jes@ffd.dk eller mobil 2887 4501

11. august 2005 nr. 104

FFD SØGER 2 TIDLIGERE HØJSKOLEELEVER TIL UDDANNELSESKARAVANEN

I stil med tidligere skal vi have ansat to tidligere højskoleelever til at repræsentere os og jer på årets Uddannelseskaravane. Vi anmoder derfor alle skoler om at søge blandt tidligere elever og finde egnede til et job, som kræver smil, udadvendthed, engagement og tre måneders hårdt arbejde for FFD. 

Vedkommende bedes sende en ansøgning (max en halv side) til Jesper Øland. Ansøgningen skal være vedlagt et foto og skal sendes digitalt til jes@ffd.dk inden onsdag den 24. august. De to valgte personer får svar senest den 29. august og vil herefter blive inviteret til introduktionsmøde. 

Uddannelseskaravanen foregår fra den 19. september til den 9. december (12 uger). Karavanen besøger omkring 100 ungdomsuddannelser fordelt på ca. 50 handelsskoler og 50 gymnasier og fungerer som en omrejsende messe, der - udover at rumme repræsentanter fra højskolerne - også har deltagelse af bl.a. Mærsk, Teko, LO, FDB, Deloitte & Touche, Politiet, Hæren, m.fl. 

For nærmere oplysninger kontakt Jesper Øland, Højskolernes Hus, Nytorv 7, 1450 København K, 2887 4501, jes@ffd.dk.

10. august 2005 nr. 103

OPHOLDSTILLADELSE TIL CIRIUSELEVER

FFD har overfor Udlændingestyrelsen peget på, at der stadig er problemer med, at elever fra de nye medlemslande, der kommer via CIRIUS-støtte, ikke altid får deres opholdstilladelse til tiden. Ja ofte når at rejse hjem igen inden. Som borger i et nyt EU-medlemsland kan man frit rejse ind i landet og opholde sig lovligt i 3 mdr., men hvis det er i længere tid, kræves en opholdstilladelse. Bl.a. også for at kunne være dækket af den danske sygesikring. 

Udlændingestyrelsen mener imidlertid ikke, der ligger sådanne ubesvarede ansøgninger og venter. Desuden henvises til at ambassaderne i de nye medlemslande har fået en særbemyndigelse, så de kan udstede opholdstilladelse til elever, der skal på højskole, for så vidt sagen er uproblematisk. De kan også vælge at sende sagen videre til Udlændingestyrelsen, men de har altså mulighed for selv at give opholdstilladelsen. Om nødvendigt kan man som skole tage kontakt til ambassaden herom. 

Thor West, Tlf 3336 4033, Mail twn@ffd.dk 

3. august 2005 nr. 102

SÅ ER DET TID TIL AT SØGE OM FORSØGS- OG UDVIKLINGSMIDLER

1. september 2005 er ansøgningsfrist for 2. ansøgningsrunde. Der er ca. 380.000 kr. til fordeling i 2. runde. Ansøgningsskema og retningslinier for puljemidlerne kan findes på:

http://www.hojskolerne.dk/da/main/main.php?menu=191#1481.

Gorm Hansen, uddannelseskonsulent, 33364038, gh@ffd.dk    

3. august 2005 nr. 101

ÅRETS VIGTIGSTE FN-KONFERENCE OM VERDENS FREMTID

afholdes i september og forberedelserne er i gang. I disse dage sender DK4 en optaktsudsendelse med udgangspunkt i NGO-konference i København. Udsendelsen kan også ”streames” til computere i en dansk, engelsk, spansk og fransk version, oplagt til brug for danske og udenlandske elever. 

http://www.dk4.dk/?p=plug-side-item;id=1477
Torleif Johansson, international konsulent, 3336 4037, tj@ffd.dk
3. august 2005 nr. 100
LETTISK  HØJSKOLEUNDERSØGELSE

To lettere ønsker kontakt til en NGO, som kan invitere dem til et besøg i Danmark i 5 dage med det formål at undersøge den danske højskole. De kan få opholdet betalt af diverse fonde, men der vil være lidt arbejde med at arrangere turen. Kontakt Asbjørn Riis, Hvalsø Ungdomsskole, asri@hvalsoe.dk
22. juli 2005 nr. 99

UDLÆNDINGE PÅ HØJSKOLE - MØDER MED UDLÆNDINGESTYRELSEN

FFD har inden for den sidste måned deltaget i flere møder med Udlændingestyrelsen. Det har naturligt handlet om pressens påstand om udlændinges misbrug af uddannelsesinstitutioner, herunder højskoler, til at komme ’illegalt’ ind i Schengen-området, men også om det forsatte samarbejde om at forbedre sagsbehandlingen af ansøgninger om opholdstilladelser i forbindelse med højskoleophold.

Mediernes fokusering på de kinesiske elever, der kommer på højskole med turistvisum.

Flere medier har ved sommerens begyndelse fokuseret kraftigt på det, der kaldes ’huller i lovgivningen’ vedrørende indrejse. Det er således blevet påstået i flere avisartikler, at en række kinesiske unge har benyttet højskoler som skalkeskjul for at få indrejse i Schengen-området. I nogle tilfælde er der tale om dokumentforfalskning af skolers optagelsespapirer. I andre tilfælde er der tale om ’elever’, der med baggrund i tilmelding til et højskoleophold har fået visum til Danmark og dermed hele Schengen-området, enten uden at møde op på skolen eller gennemføre opholdet for at rejse hjem igen før visumudløbet. 

Det er vanskeligt at få det fulde overblik over problemets omfang, men de stikprøvekontroller, som Udlændingestyrelsen kunne henvise til, bekræfter at der er et problem.

Visum gives til ophold på op til 3 mdr., ofte til kulturelle møder af forskellig art, herunder sportsstævner. Og med de nye strammere vilkår for opholdstilladelse, kan det være lettere at få visum fx til højskoleophold. Selv om det i medierne har været omtalt som turistvisum, kræver enhver visumansøgning en særlig anledning for at blive imødekommet for kinesiske statsborgere.

Der stilles ikke i øjeblikket noget sprogkrav i forbindelse med visumansøgning efter turistbestemmelserne. Visumkravene justeres normalt 2 gange årligt, og meget tyder på, at det næppe kan undgås, at der vil ske ændringer, og sprogkrav vil blive gældende. 

FFD har hele tiden meldt klart ud, at skoleformen gerne medvirker til at forhindre misbrug. Ingen, og slet ikke højskolerne, kan være interesseret i, at de benyttes til illegal indrejse i Europa. 

FFD har også inviteret alle højskolerne til møde i Højskolernes Hus den 25. august 2005 for at drøfte ’Praktiske og etiske retningslinier for optag af udenlandske højskoleelever’, hvor også Udlændingestyrelsen vil medvirke. 

Forslag til forenkling af ansøgningsproceduren for kinesiske elever.

Udlændingestyrelsen har over for FFD foreslået en ændring af forretningsgangen for ansøgninger om opholdtilladelse fra kinesere, der skal på højskole i Danmark. 

Forslaget er fremkommet efter flere møder mellem Udlændingestyrelsen, Kinanetværket og FFD. Den lange sagsbehandlingstid for opholdstilladelser har været et problem for begge parter. Udlændingestyrelsens analyse af situationen viser, at især sagsbehandlingen af kinesere, som ikke har fået tildelt ophold p.g.a. manglende sprogfærdigheder, har været meget ressourcekrævende. I perioder har op til ¾ ikke bestået det obligatoriske interview (sprogprøven), som foretages af den danske repræsentation i Kina.

For at afhjælpe denne situation foreslår Udlændingestyrelsen, at kinesere, der søger om opholdstilladelse med henblik på højskoleophold i Danmark, samtidig udfylder og underskriver et såkaldt aftaleskema. Af skemaet skal det fremgå, at den højskole, de ønsker ophold på, har aktindsigt i deres sag, og at de, i tilfælde af at repræsentationen indstiller afslag med baggrund i sprogprøven, frafalder ansøgningen om opholdstilladelse. Fordelen er, at der ikke skal bruges ressourcer på behandling af et stort antal ansøgninger, der helt sikkert vil resultere i afslag. 

Udlændingestyrelsen er af den opfattelse, at dette papir i praksis ville være en vind/vind situation for begge parter. Dels vil Udlændingestyrelsen bruge færre ressourcer på afslag og kunne koncentrere sig om relevante sager, samtidig med at højskolerne i god tid ville modtage de rette oplysning om kommende kinesiske elever og derved kunne planlægge deres kurser ud fra et sikret antal elever. 

Det er imidlertid også vigtigt at fastslå, at den ansøger, der på trods af underskrevet skema, gerne vil fastholde sin ansøgning, selv om sprogtesten ikke bestås, kan gøre det. Tilsvarende at det vil være muligt at gå op til sprogtest igen på et senere tidspunkt i forbindelse med en ny ansøgning.

Det er således ikke hensigten, at ansøgeren mister nogle muligheder eller rettigheder i forhold til en almindelig ansøgning og sagsbehandling. 

FFD er i gang med at udarbejde et forslag til aftaleskema, og foreningen anbefaler alle skoler, der regner med at skulle have kinesiske elever, at tilslutte sig ordningen. Så snart skemaet foreligger med godkendelse fra Udlændingestyrelsen, vil det blive sendt til skolerne sammen med en beskrivelse af, hvordan skolerne tilmelder sig og benytter ordningen.

Proceduren vedrørende optagelsesbreve.

Udlændingestyrelsen har gjort opmærksom på, at det i forlængelse af eksempler på misbrug af optagelsesbreve er vigtigt, at der ved alle ansøgninger om opholdstilladelse fremsendes originalpapirer til Udlændingestyrelsen. Desuden at ’optagelsesbrevet’ er udformet på sædvanlig vis på skolens officielle brevpapir med samme logo og samme underskrift. Hvis skolen får nyt brevpapir eller fx ny tegningsberettiget person, vil Udlændingestyrelsen gerne have tilsendt kopi fra skolen.

For sagsbehandlingen og ikke mindst tidsaspektet er det vigtigt, at disse breve indeholder alle de nødvendige informationer, herunder: 

- Kursets titel

- Kursets varighed

- Hvad kurset koster

- Hvad er der betalt

- Evt. hvor meget mangler at blive betalt, vedlagt info om aftale for betaling af restbeløb. 

Samtidig opfordres skolerne til at sikre sig seriøsiteten i anmodningen om optagelse på kurset. Ikke mindst ved over for ansøgere fra tredjeverdens lande at spørge ind til baggrunden for ansøgningen. Ambassaden i Ghana kan således oplyse, at der her i landet er ghanesiske agenter, hvis formål alene er at skaffe fattige ghanesere illegalt ind i Europa, ofte med livsvarig gældsforpligtelse til følge.

Mødet om praktiske og etiske retningslinier for optag af udenlandske højskoleelever 25.08.05

FFD opfordrer alle med interesse i udlændinge på højskole til at sætte kryds i kalenderen ved den 25. august. Mødet afholdes i Højskolernes Hus, Nytorv 7, København i tidsrummet 10-13. Udlændingestyrelsen medvirker ved mødet. 

Tilmelding til Nina Bjerregaard på nb@ffd.dk senest den 22. august. 

Evt. nærmere information: 

Thor West, Tlf 3336 4033, Mail twn@ffd.dk og Khuram Shehzad, tlf. 33364262, Mail ks@ffd.dk  

22. juli 2005 nr. 98

KURSUS FOR PEDELLER, OLDFRUER OG RENGØRINGSMEDARBEJDERE 19.-21. september

Det trykte program for kurset sender vi ud i løbet af et par dage. Du kan også finde programmet her:

www.ffd.dk/doc/pedel2005.pdf
Tilmeldingsfristen er den 2. september. Kontaktperson Nina Bjerregaard, 3336 4034, nb@ffd.dk
21. juli 2005 nr. 97

TILMELDING TIL 'HØJSKOLEPÆDAGOGISK UDDANNELSE' kan nås endnu

Den nye uddannelse for højskolelærere 'Højskolepædagogisk Uddannelse' starter den 12. september 2005 med det første teoretiske modul på Den Fri Lærerskole i Ollerup.

Undervisningen på de efterfølgende moduler varetages af Center for Ungdomsforskning, Syddansk Universitet og Danmarks Pædagogiske Universitet. 

Se hele kursusbeskrivelsen på http://www.hojskolerne.dk/doc/HPUprogram.pdf
Undervisningen er gratis, og den højskole, man er ansat på, kan søge vikardækning for de kursusdage, man er væk fra skolen.

Lærere, der har gennemført Højskolepædagogisk Uddannelse og modtaget kursusbevis, tildeles et varigt kvalifikationstillæg på ca. 24.000 kr. (Se også UVM skr. af 3. juni 2005 Om Løntillæg til højskolelærere, der har gennemført Højskolepædagogisk Uddannelse )

Interesserede lærere kan endnu nå at tilmelde sig - hurtigst muligt og senest den 15. august 2005. 

Tilmeldingsblanket findes på: http://www.hojskolerne.dk/doc/Tilmeldingtilhpu.doc
Der er i øjeblikket tilmeldt 12 lærere, så der er endnu et par ledige pladser. 

Yderligere oplysninger fås hos Gorm Hansen, uddannelseskonsulent, tlf. 3336 4038 - gh@ffd.dk.
20. juli 2005 nr. 96

MULIGHED FOR STYRKET KONTAKT TIL SLOVENIEN

Er der en skole, som er interesseret i at styrke kontakten til kommende slovenske elever, så har FFD fået en henvendelse fra Universitetet i Ljubljana i Slovenien. Professor i voksenundervisnining, Nina Mijoc, vil gerne ved selvsyn danne sig et indtryk af dansk højskole, som flere af hendes elever er blevet så begejstret for. 

Nina Mijoc vil gerne besøge én eller flere højskoler i perioden 6-20. august 2005.

Henvendelse til Charlotte Schrøder, 3336 4045, cs@ffd.dk, eller Nina Bjerregaard, 3336 4034, nb@ffd.dk.

Kim Hjerrild

20. juli 2005 nr. 95

FORSTANDER-MØDE den 15.-16. september

Bestyrelsen inviterer i forlængelse af sit første møde efter sommerferien til forstandermøde på Kerteminde højskole fra den 15. september om aftenen til den 16. september kl. 14. Torsdag aften reserveres til uformelt samvær, det formelle møde finder sted fredag fra kl. 9.00 til 14.00.

Hovedemnet for møde vil selvsagt være den højskolepolitiske situation. Hvad er status i forhandlingerne om udmøntning af Højskoleudvalgets anbefalinger? Hvordan ser den politiske opbakning ud - og hvordan kommer vi videre?

Indkaldelse med nærmere info følger.

Kim Hjerrild

19. juli 2005 nr. 94

BARSELSFONDEN 
Økonomistyrelsen har udsendt nyt cirkulære om barselsfonden, der er gældende for statslige institutioner og visse skoler, herunder højskolerne for det pædagogiske personale. 

Cirkulæret ( http://147.29.40.91/DELFIN/HTML/C2005/0913609.htm ) har virkning fra 1. april 2005.

Der er med cirkulæret især ændret på følgende områder:
- Den refusion man kan få via fonden, kan maksimalt udgøre forskellen mellem den orlovshavendes løn og eventuel dagpengerefusion fra kommunen. Denne bestemmelse træder først i kraft den 1. august 2005.
· Det er præciseret, at ved udskudt orlov betragtes de udskudte perioder som separate orlovsperioder. 
· Ansøgning om tilskud skal indsendes senest 2 måneder efter udløb af det kvartal, hvor den pågældende orlovsperiode er udløbet. Denne bestemmelse gælder dog kun for ansøgninger, som vedrører orlovsperioder, der udløber i 2. kvartal 2005 og frem. Ansøgninger vedrørende tidligere orlovsperioder skal indsendes senest 1. august 2005. Hvis fristen ikke overholdes, bortfalder retten til refusion.
 · Og som noget helt nyt skal ansøgning indsendes digitalt ved anvendelse af digital signatur (medarbejdercertifikat) (jf. INFO af samme dato om Digital signatur og Medarbejdercertifikat).

Anmodning om refusion mv. skal nemlig ske til Økonomistyrelsen på www.fleksbarsel.dk, hvor man skal logge sig ind med sit medarbejdercertifikat.

Thor West, Tlf 3336 4033, Mail twn@ffd.dk 

19. juli 2005 nr. 93

DIGITAL SIGNATUR OG MEDARBEJDERCERTIFIKAT

Som det fremgår af INFO (af samme dato) om nye regler for Barselsfonden, er det nu et krav, at ansøgning om tilskud sker digitalt og med brug af medarbejdercertifikat. Tilsvarende regler er vedtaget for tilskud til fleksjob med virkning fra 31. maj 05, og flere andre offentlige institutioner er på vej med samme krav. 

Et medarbejdercertifikat installeres på computeren. Man har dermed sin egen digitale signatur, hvilket giver mulighed at man kan genkendes ved henvendelse til offentlige virksomheder og dermed bl.a. adgang til visse indberetningssider på nettet. Desuden er der mulighed for sikker og signeret e-mail og for at oprette sikker og nem adgang til arbejdspladsens data via hjemmearbejdsplads osv.. 

Det er TDC, der udsteder og administrerer medarbejdercertifikater (jf. http://erhverv.tdc.dk/digital/ )

Udstedelsen af flere medarbejdercertifikater i samme virksomheds navn sker lokalt. For at få et medarbejdercertifikat, skal virksomheden oprette en Lokal Registrerings Autoritet - også kaldet LRA. LRA er en administrator, der med et medarbejdercertifikat og internetsider hos TDC kan udstede medarbejdercertifikater og administrere dem internt i virksomheden. Betingelsen for at kunne udstede medarbejdercertifikater er altså, at man har bestilt og oprettet en LRA. 

Thor West, Tlf 3336 4033, Mail twn@ffd.dk 

7. juli 2005 nr. 92

FFDs GRUNDKURSUS I VEJLEDNING 

Vejledningsprojektet har i de seneste to år haft to efteruddannelsestilbud i vejledning: Højskolevejledning, modul 1 (HV1) og Højskolevejledning, modul 2 (HV2).

Vejledningsprojektet vil fortsat afholde et grundkursus i vejledning én gang årligt (om foråret). Det sker, fordi flere højskoler har udtrykt et stort ønske om det. Grundkurset vil primært indeholde program fra HV1, men også have elementer fra HV2. Det nye grundkursus i vejledning hedder Højskolernes Grundkursus i Vejledning (HGV). HGV henvender sig til højskolelærere, der ikke er uddannede som vejledere. Lektor Peter Plant er fortsat tilknyttet højskolernes efteruddannelseskurser i vejledning. Næste grundkursus afholdes onsdag 29. – fredag 31. marts 2006. Stedet er endnu ikke fastlagt.

Helene Valgreen, tlf. 4044 4108, hv@ffd.dk
28. jni 2005 nr. 91

AKKS UDDELER RESTBELØB FRA UDVIKLINGSPULJEN
Amatørernes Kunst og kultursamråd står for den sidste uddeling fra Udviklingspuljen til amatørkultur og folkelige kulturaktiviteter. Den 1. oktober 2005 er der ansøgningsfrist på puljen på 661.898 kr. http://www.akks.dk
28. jni 2005 nr. 90

ERASMUS OG NORDPLUS MM. FOR BEGYNDERE 

CIRIUS inviterer til et informationsmøde for videregående uddannelsesinstitutioner om Erasmus, Nordplus og andre programmer. Mødet er for internationale medarbejdere som ikke har erfaring med programmerne, og det finder sted 25. august 2005 i København.

http://www.ciriusonline.dk/Default.asp?ID=901&NewsID=893
28. jni 2005 nr. 89

UDDANNELSERNES INTERNATIONALE UGE 

- er en uge hvor skoler og uddannelsessteder rundt i hele Danmark har aktiviteter der markerer deres internationale engagement. Målet er at sætte fokus på uddannelsernes internationale arbejde. Den Internationale Uge er for alle uddannelser fra grundskoler til universiteter og læreanstalter, og den omfatter både formelle og uformelle uddannelser.

http://www.ciriusonline.dk/Default.asp?ID=706
28. jni 2005 nr. 88

NY INDKALDELSE FOR SOKRATES-PROGRAMMET 2006

EU-Kommissionen har offentliggjort indkaldelsen af ansøgninger for 2006 til alle Sokrates-programmets dele, herunder Comenius, Erasmus, Grundtvig, Lingua og Minerva.

http://www.ciriusonline.dk/Default.asp?ID=901&NewsID=853
28. jni 2005 nr. 87

DANIDAS ÅRSBERETNING 2004 

De nyeste tal og oplysninger om Danmarks officielle udviklingsengagement, klar til brug i din undervisning!

http://www.um.dk/da/servicemenu/Nyheder/Udenrigspolitik/DanidasAarsberetning2004.htm
22. juni 2005 nr. 86

ELEVDOKUMENTATION
FFD har i samarbejde med Egå Ungdoms-Højskole, Odder Højskole og Gymnastik- og Idrætshøjskolen ved Viborg netop færdiggjort et udviklingsprojekt, der grundlæggende søger at dokumentere, hvad man egentlig lærer på en højskole. De involverede højskoler har blandt andet ved hjælp af portfoliometoden og det såkaldte Europass CV fået eleverne til at dokumentere udbyttet af deres højskoleophold – og sammenholdt resultatet med de kvalifikationer og kompetencer, som en lang række uddannelsesinstitutioner og virksomheder lægger vægt på. Projektskolerne er på baggrund af deres erfaringer og arbejde i forbindelse med projektet kommet frem til tre anbefalinger for højskolens videre arbejde med realkompetence og elevdokumentation. 

Rapporten kan downloades fra følgende link: www.ffd.dk/doc/elevdokumentation0605.pdf
Helene Valgreen, vejledningsprojektet, FFD, tlf.: 4044 4108, hv@ffd.dk 

20. juni 2005 nr. 85

INTERNATIONAL SEMINAR

on  "Adult Education in Christian Sponsorship - a special mission for Europe?" 

from 22-25 September 2005  in which you are cordially invited to participate.
The seminar is organised by the Europeen Federation for Catholic Adult Education (FEECA) together with the Forum katholischer Erwachsenenbildung in Österreich and takes place in Tainach/Tinje (Austria).  Please find enclosed some more information. We also invite you to spread this information in your

network.

Deadline for registration is the 1st of July 2005. Please note: The seminar is listed as a Grundtvig-3-seminar by the Austrian national agency of the EU-Grundtvig program (reference-number: AT-2005-027 in the official

EU-Grundtvig-course database; see http://comcdb.programkontoret.se). You can therefore ask the national-Grundtvig-agency of your country to take over all your costs related with the seminar (accommodation, participation, travelling).

20. juni 2005 nr. 84
WHAT FUTURE FOR LIFELONG LEARNING IN EUROPE

A Time for Choice, October 20 – 22, 2005 in Helsinki

Teachers, administrators and policy makers in adult and continuing education as well as in politics, education officers in organisations and businesses are people who are occupied with decision making in education and its resources; all those who make decisions concerning their own and other people’s access to and interest in learning, and how that learning is valued.

Call for papers

Participants are invited to submit papers to be presented in the conference concerning Employability, Active Citizenship, Social Inclusion, Personal Fulfilment. Deadline for abstracts is August 30. See www.lline.fi
Læs mere på www.ffd.dk/doc/TimeForChoice.pdf
20. juni 2005 nr. 83
INTERNATIONALE NYHEDER

Besøg og arbejd hos FFD’s samarbejdspartnere i Indien og Bangladsh

Studietur for nordiske højskolefolk til Bangladesh 18-26 november 2005

Besøg nogle af de seks skoler FFD samarbejder med og find ud af, om din skole kunne tænke sig at indgå i et konkret samarbejde med nogen af dem. kontakt tj@ffd.dk
Arbejd som korttidsrådgiver i Bangladesh, efteråret 2005

Inspirer og bliv inspireret af det arbejde, der foregår på den FFD-støttede skole i Comilla, øst for Dhaka. Konkret søger vi en person med tilknytning til højskolebevægelsen, der med viden om drama kan øge undervisernes pædagogiske evner. Kontakt tj@ffd.dk.

Arbejd som korttidsrådgiver i Indien, efteråret 2005

Inspirer og bliv inspireret af det arbejde, der foregår på den FFD-støttede skole i Mitraniketan, i Kerala i det sydvestlige Indien. Konkret søger vi en person med tilknytning til højskolebevægelsen, der med viden om design og håndarbejde kan øge undervisernes faglige evner og kvaliteten af skolens produkter. Kontakt tj@ffd.dk.

Palæstinensisk folkehøjskole i Gaza

De norske folkehøjskoler undersøger i øjeblikket interessen blandt nordiske højskoler om at involvere sig i oprettelsen af en palæstinensisk folkehøjskole i Gaza. Kontakt Mai-Evy Bakken meb@folkehogskole.no
13. juni 2005 nr. 82

REGULERING AF SATS FOR BOLIGOPVARMNING

Personalestyrelsen har udsendt cirkulære om ny sats for boligopvarmning og varmt vand. Satsen er til anvendelse for de boliger, hvor der ikke er eget opvarmningssystem eller engen måler. 

Pr. 1. april 2005 er satsen fastsat til 148 kr. pr. nettokvadratmeter.

Thor West, Tlf 3336 4033, Mail twn@ffd.dk 

13. juni 2005 nr. 81

FÆLLES PORTAL VEDRØRRENDE INDKØB

I forlængelse af det samarbejde, der de sidste år har været mellem de frie skoleforeninger og Undervisningsministeriet om forbedring af indkøbsforholdene, er der nu etableret en indkøbsportal målrettet de fri skoler. Det er UVM der har finansieret udviklingen, og den findes på adressen www.skolekoeb.dk .

Portalen har som formål både give relevant information om større indkøb og at være platform for erfaringsudveksling skolerne imellem om indkøb. Portalen giver desuden oplysninger om leasing, bank- og kreditforeningsaftaler og forholdene omkring SKI (Statens og Kommunernes Indkøb).

Thor West, Tlf 3336 4033, Mail twn@ffd.dk 

13. juni 2005 nr. 80
MØDE DEN 25.8. FOR HØJSKOLER MED KINESISKE ELEVER

De seneste dage har der igen været medieomtale af højskoler som springbrædt for kinesere, der ønsker illegal indvandring til Danmark. Tilsyneladende er der højskoler, som har anvendt reglerne for turistvisum for at undgå de krav der ellers gælder vedr. sprog og uddannelsesmæssige forudsætninger for bl.a. kinesere, der ønsker indrejse i Danmark for at gå på højskole.

I FFDs bestyrelse er holdningen klar: Vi kan som skoleform ikke kan leve med at højskoler bliver anvendt som (illegalt) smuthul ind i Danmark og Schengen. Foreningen har derfor aftalt møde med Udlændingestyrelsen for at drøfte, hvordan vi hurtigst muligt kan lukke evt. huller i de nuværende regler.

Det vigtigste er dog, at vi fortsat magter at holde orden i eget hus. FFD vil indkalde alle skoler, som arbejder med kinesiske elever, til et møde for at drøfte, hvordan vi i fællesskab og som skoleform kan komme de negative historier i medierne til livs og kvalitetssikre arbejdet med kinesiske elever. På mødet vil FFD fremlægge et udkast til etiske retningslinier til drøftelse. Vi forestiller os en liste med punkter, som beskriver nogle fælles normer vedr. rekruttering og det pædagogiske arbejde. 

Mødet for højskoler, der arbejder med kinesiske elever - eller har planer om at gøre det, vil blive afholdt den 25. august. Indkaldelse med dagsorden og praktiske oplysninger følger snarest. På mødet vil der også blive orienteret om FFDs dialog med Udlændingestyrelsen om de aktuelle regler og deres evt. justering.

Helga Kristiansen og Kim Hjerrild

10. juni 2005 nr. 79

TEACH - PILOTKURSUS I EUROPÆISK AKTIVT MEDBORGERSKAB

Er du interesseret i aktivt medborgerskab og demokrati i Europa, er her muligheden for at deltage i ”Teaching European Active Citizenship” kursus på Grundtvigs Højskole 21.-25. 11. 2005. Se medsendte kursus program og mål på www.ffd.dk/doc/Teachaims.pdf og www.ffd.dk/doc/TeachScheduele.pdf
Syv europæiske organisationer er gået sammen om kurset, som kombinerer erfaringer fra tidligere projekter i arbejdet med aktivt medborgerskab. Formålet med kurset er at forbedre underviseres muligheder for forstå og udvikle begrebet aktivt medborgerskab – også set i en europæisk kontekst.  Kurset indeholder en lang række forskellige læringsmetoder og værktøjer som alle er rettet imod undervisning af voksne. 

Kurset på Grundtvigs Højskole er et pilotprojekt, som er åbent for 25 danske undervisere inden for folkeoplysning og voksenuddannelse. Undervisningssproget er engelsk. Pilotkurset er gratis, da kurset er finansieret af Europa Kommissionens Sokrates program. Rejseomkostninger til og fra højskolen kan også i et vist omfang refunderes.

Tilmeld dig seminaret inden 5. september – men gerne så hurtigt som muligt - på mail til FFDs Europa-medarbejder Bo Espersen, be@ffd.dk. Du vil et par uger inden kurset modtage yderligere information. 

Yderligere information:

Teach - aims and participants.doc  Teach - SchedueleGrundtvig.doc  www.TEACh.eu.com
10. juni 2005 nr. 78

STYRKELSE AF FFD's EUROPÆISKE INDSATS

Den 20. maj tildelte Europanævnet FFD kr. 1 020 000 til projektet ”Fællesskab i Forskellighed”, som er FFD´s overskrift for højskolernes debat- og oplysningsindsats om Europa 2005-2007. Hermed er fundamentet lagt for tre spændende år med en lang række Europa aktiviteter rundt omkring på skolerne. I den forbindelse har FFD ansat Bo Espersen som koordinator for Europa aktiviteterne. Bo vil selvsagt også deltage som fast repræsentant for foreningen i Højskolernes Europa-netværk.

Blandt de første aktiviteter som er under planlægning er Europanetværkets møde under 'Cultures in Dialogue' 28.-29. juli i Haderslev samt seminar rækken ”Turkey in Europe” med fokus på de problemstillinger der er forbundet med Tyrkiets (evt.) optagelse i Europa. Seminar-rækken foregår over tre weekender hen over efteråret. 

Har I interesse for at deltage i seminarerne eller idéer til spændende vinkler på problematikken, så kontakt Bo på be@ffd.dk 

Kim Hjerrild
8. juni 2005 nr. 77

FFDs BESTYRELSE

valgte på mødet den 7. juni bestyrelsesmedlem Jens N. Christiansen, formand for Grundtvigs Højskole Frederiksborg, som FFDs næstformand.

Se listen over hele bestyrelsen her: www.ffd.dk/doc/bestyrelse2005.pdf
8. juni 2005 nr. 76

HUMAN ACTING & FILOSOFI som livsvejledning

FO-Alborg udbyder et 3-dages kursus i Human Acting & Filosofi som livsvejledning d. 14. – 16. september 2005. Kurset henvender sig til alle, der arbejder med mennesker i personlig udvikling. Programmet kan ses her: www.ffd.dk/doc/workshop_fo.pdf
Helene Valgreen, FFD, tlf. 4044 4108

27. maj 2005 nr. 75
FFDs NYE BESTYRELSE

På generalforsamlingen den 19. maj blev Helga Kolby Kristiansen, forstander på Silkeborg Højskole, valgt som ny formand for FFD. Hun afløser forstander Louis Mogensen, Egå UngdomsHøjskole, som har haft formandsposten i 4. år.

Følgende udtrådte af bestyrelsen: lærer Anders Lyng Nielsen, Højskolen på Helnæs, forstander Peter Hedegaard, Ryslinge Højskole, og Knud-Erik Therkelsen, Højskolen Østersøen.

Følgende blev indvalgt i bestyrelsen: lærer Mads Rykind, Ry Højskole, forstander Kurt Willumsen, Uldum Højskole, og forstander Ole Kamp.

Herefter er bestyrelsens sammensætning:

Helga Kolby Kristiansen, forstander på Silkeborg Højskole, formand for FFD

Jens N. Christiansen, formand for Grundtvigs Højskole

Jesper A. Hansen, bestyrelsesmedlem for Odder Højskole

Ole Kamp, forstander for Rønde Højskole

Claus Skjold Larsen, forstander for Støvring Højskole

Per Larsen, forstander for Den Rytmiske Højskole

Mads Rykind-Eriksen, lærer på Ry Højskole

Ole Wille, forretningsfører på Nordjyllands Idrætshøjskole

Kurt Willumsen, forstander på Uldum Højskole.

Bestyrelsens første møde er den 7. juni, hvor bestyrelsen vil konstituerer sig. 

27. maj 2005 nr. 74
HØJSKOLEPÆDAGOGISK UDDANNELSE

Tilmelding til og beskrivelse af den nye 1-årige uddannelse, Højskolepædagogisk Uddannelse, HPU kan nu downloades fra Højskolernes Hus´s hjemmeside.

Link: http://www.hojskolerne.dk/da/main/main.php?menu=191#1689
Tilmeldingsfrist d.1.juli 2005.

Gorm Hansen. gh@ffd.dk eller 3336 4038

27. maj 2005 nr. 73

www.foredragssiden.dk
blev lanceret på internettet d. 19.5.2005 - en generel søgetjeneste for alle foredragsholdere.

Siden er ikke et booking-bureau og vil heller ikke være det, men på siden finder man en præsentation af mange slags foredragsholdere. 

 
9. maj 2005 nr. 72

FFDs ÅRSMØDE OG GENERALFORSAMLING 19.-20. maj på Silkeborg Højskole

Har du husket at melde dig til årsmødet? 
- vi har plads til endnu flere, og der er stadigvæk mulighed for overnatning.
Torsdag formiddag er der forskellige workshops, efter frokost tale v. undervisningsministeren samt FFDs generalforsamling, om aftenen festlig middag, uddeling af Den Folkelige Sangs Pris, dans og natmad. Fredag formiddag er der to foredrag. Årsmødet slutter efter frokost fredag.
Se programmet på www.ffd.dk/doc/program2005.pdf
Tilmelding til Nina Bjerregaard, Højskolernes Hus, nb@ffd.dk 

9. maj 2005 nr. 71

HØJSKOLERNES ÅRLIGE VEJLEDERTRÆF 10.-12. oktober 2005

Sæt allerede nu kryds i kalenderen til det første ”Højskolernes årlige vejledertræf” mandag den 10. til onsdag den 12. oktober 2005. Programmet, som udsendes senere, vil blive en blanding af inspiration fra eksterne oplægsholdere og intern erfaringsudveksling. Stedet for vejledertræffet er endnu ikke fastlagt.

Helene Valgreen, FFDs vejledningsprojekt, tlf.: 4044 4108, hv@ffd.dk
29. april 2005 nr. 70

DANNELSESKONFERENCEN

Vi har stadig nogle ledige pladser til dannelseskonferencen onsdag den 4. maj I Vartov, København. 

Konferencens formål er at skabe debat om dannelse i folkeoplysningen. Vi har tre spændende oplægsholdere på formiddagens program, og eftermiddagens paneldebat vil stå mellem Naser Khader, MF (Rad. V), Christine Antorini, MF (S), Jørgen Kvist Jensen, forstander på Haslev udvidede Højskole, Kjeld Krarup, tidl. undervisningsinspektør UVM, og Randi Jensen, sekretariatsleder i Foreningen af Daghøjskoler, samt konferencens øvrige deltagere.

Hele programmet til konferencen "Dannelsen i folkeoplysningen" finder du på: 

www.ffd.dk/doc/dannelse.pdf
Kontaktperson: Kristina Bæk Nielsen, Højskolernes Hus, kbn@ffd.dk

28. april 2005 nr. 69
REGNSKABER 2003

På Undervisningsministeriets hjemmeside kan man nu finde oplysninger om højskolernes regnskaber i to sammenhænge. Som noget nyt har UVM gjort alle skolers hovedtal for 2003 tilgængelige, og samtidig er der som tidligere udarbejdet et sektorregnskab for højskoleområdet.  

Baggrunden for at offentliggøre de enkelte skolers tal er dels UVM’s bestræbelse på størst mulig gennemsigtighed og så det praktiske, at alle skoler nu afleverer regnskaberne i elektronisk form. 

Tallene omfatter Resultatopgørelse, Balance, Indberettede nøgletal og Beregnede nøgletal, og findes på UVM’s regnskabsportal, der kan hentes under ’For administratorer’ eller direkte på http://regnskabsportal.uvm.dk .  

Man kan vælge at se tallene for den enkelte skole, men det er også muligt at se tallene for flere udvalgte skoler samtidigt. Der er dermed tale om et nyt og nyttigt sammenligningsredskab for skolernes administration – og andre interesserede! 

UVM’s SEKTORREGNSKAB FOR 2003

I Undervisningsministeriets sektorregnskab for 2003 er 76 højskoler med i analysen, idet kombinerede skoler ikke er medtaget. Det samme gælder for to skoler, hvor ’øvrige indtægter’ udgør langt hovedparten af indtægterne. 

Rapporten viser, at skoleformen fortsat er i en økonomisk vanskelig situation. Godt nok er antallet af skoler med underskud mindre end i 2002, og for hele skoleformen er der et positivt årsresultat på 1.389 kr. pr. årselev. Men der er meget stor variation skolerne imellem med hensyn til opnået resultat. Yderpunkterne er henholdsvis et underskud på 47.000 kr. pr. årselev og et overskud 45.000 kr. pr. årselev.

Skolernes økonomiske handlefrihed afspejles især af likviditetsgrad (pct. forholdet mellem kortfristede omsætningsaktiver (likvide midler, tilgodehavender mv.) og den kortfristede gæld) og soliditetsgrad (pct. forholdet mellem egenkapitalen og den samlede investerede kapital). Samlet har skolen en likviditetsgrad på 89 (lidt mindre end i 2002). Der er også her en meget stor spredning skolerne imellem. 29 skoler har en likviditetsgrad på mindre en 50% og heraf har 9 skoler en soliditetsgrad på mindre end 20%. I modsætning til 2002 hvor 6 skoler havde en negativ soliditetsgrad, er det kun gældende for 3 skoler.

Indtægtsfordelingen er procentvis stort set som foregående år. Det offentlige tilskud udgør med 51% fortsat lige over halvdelen af indtægterne. Skolepengene udgør 33% og øvrige indtægter hele 17% (selv om de to skoler med flest øvrige indtægter ikke indgår i statistikken). En klar indikation på den store indsat mange skoler gør, for at få den samlede økonomi til at hænge sammen.

Udgiftsfordelingen viser at undervisningen med 41% naturligt er den største samlede post, men også at ejendomsdriften samlet andrager 21% og administrationen 15%.

I analysen er i år medtaget en samlet oversigt over forbrug af årsværk, og denne viser måske lidt overraskende, at Undervisning udgør 658 årsværk og Øvrigt 859 årsværk.

Men også aktivitet (årselever) pr. lærerårsværk er medtaget, og her ses en meget markant variation fra min. 4 til max 14 årselever pr. lærerårsværk. En spredning der i vid udstrækning er uafhængig af skolestørrelse.

Sektorrapporten findes på UVM’s hjemmeside under ’For administratorer’ og lidt overraskende ikke under ’Højskoler’ sammen med de tidligere års sektorregnskaber. 

http://www.uvm.dk/admin/sektor_regn/documents/Folkehojskoler2003_002.doc
Thor West, Tlf 3336 4033, Mail twn@ffd.dk 

28. april 2005 nr. 68

DER KAN IKKE STEMMES VED FULDMAGT

Vi beder medlemmer og højskoler være opmærksom på, at man ifølge foreningens vedtægter IKKE kan stemme ved fuldmagt på foreningens generalforsamling men alene ved personligt fremmøde.

Husk at ændringer vedr. skolerepræsentanter skal meddeles foreningen. 

Årsmøde/generalforsamling, som finder sted på Silkeborg Højskole, starter den 19. maj kl. 10 og slutter den 20. maj kl. 13 - se program på www.ffd.dk/doc/program2005.pdf
Tilmelding sendes til Nina Bjerregaard, Højskolernes Hus, nb@ffd.dk, senest den 4. maj, derefter har vi ikke mulighed for at garantere dig overnatning. 
28. april 2005 nr. 67

OPTÆLLING april 2005

Optællingsskema april 2005 er udsendt på mail til alle skoler 26/4 - både som rtf-fil, som kan udfyldes og mailes tilbage til cs@ffd.dk og som pdf-fil, som kan printes ud, udfyldes og sendes tilbage på fax 33 13 98 70 eller med posten.  Skemaerne kan også hentes her: www.ffd.dk/doc/april2005.pdf og www.ffd.dk/doc/april2005.rtf

Skemaet gælder de "lange" elever på højskolerne i slutningen april: Hvor gamle de er, hvad de har af skolebaggrund/uddannelse - og hvordan de har finansieret deres ophold. Og så lidt mere.

Skemaet skal returneres senest den 4. maj. Evt. spørgsmål til Charlotte Schrøder - 3336 4045 - cs@ffd.dk

26. april 2005 nr. 66

OPSTILLING TIL BESTYRELSESVALGET - STILLERLISTER

Ifølge vedtægterne skal opstilling af kandidater til både formandsposten og til bestyrelsen være skriftlige med mindst 4 stemmeberettigede stillere for hver kandidat og skal være foreningen i hænde senest 14 dage før generalforsamlingen – i år senest den 4. maj 2005.

Der er ikke med indkaldelsen udsendt en særlig stillerliste vedrørende formandsvalget - kun lister vedr. valg til bestyrelsen af hhv. personlige medlemmer og skolerepræsentanter. Det skal imidlertid ikke forlede nogen til at overse, at der er nyvalg til formandsposten i FFD.

Opstilling af kandidater - hvad enten der er tale om formands- eller bestyrelsesvalget  - kræver ikke bestemte skemaer, men blot at kandidatnavn og stillernes navne og skoletilknytninger tydeligt fremgår. 

25. april 2005 nr. 65

DANNELSESKONFERENCE den 4. maj

Til FFD's og DFS's dannelseskonference onsdag den 4. maj 2005 på Vartov i København kan du finde relevant baggrundsmateriale på følgende link: www.ffd.dk/doc/dannelse_artikel.pdf
Artiklen "På vej mod en ny oplysning?" er skrevet af lektor Dorthe Jørgensen, Aarhus Universitet, og publiceret i antologien "Danmark på vej mod år 2020". Red. Alex Heick. Tiderne Skifter 2004.

Hele programmet til konferencen "Dannelsen i folkeoplysningen" finder du på: www.ffd.dk/doc/dannelse.pdf

Kontaktperson: Kristina Bæk Nielsen, Højskolernes Hus, kbn@ffd.dk

20. april 2005 nr. 64
DE NYE LØNTABELLER NU FRIGIVET

Som omtalt i info 21. marts måtte udmeldingen af de nye løntabeller afvente centralorganisationernes godkendelse af overkomstforhandlingernes resultat. Det er nu sket og personalestyrelsen har nu udsendt cirkulære om lønreguleringen pr. 1. april 2005. Procentreguleringen er blevet fastsat til18,3185 %, hvilket også var det, der blev meldt foreløbigt ud. Reguleringsfaktoren i forhold til 1997-grundbeløbsniveauet er dermed 118,3185.

På FFD’s hjemmeside kan de nye lønsatser pr. 1. april 2005 nu hentes på adressen http://www.ffd.dk/doc/Lon2005.xls
Thor West, Tlf 3336 4033, Mail twn@ffd.dk

20. april 2005 nr. 63

REGULEREDE SATSER FOR JUBILÆUMSGRATIALE

Personalestyrelsen har udmeldt regulerede satser for jubilæumsgratilaer. Fra 1. april 2005 udgør gratialet:

5.400 kr. efter 25 år

6.800 kr. efter 40 år

8.100 kr. efter 50 år

Ved udbetaling af gratiale skal man være opmærksom på de særlige gunstige beskatningsvilkår for jubilæumsgratiale.

Thor West, Tlf 3336 4033, Mail twn@ffd.dk

20. april 2005 nr. 62
DANNELSESKONFERENCE den 4. maj

FFD og DFS inviterer til dannelseskonference onsdag den 4. maj 2005 på Vartov i København fra kl. 10.00-14.45.

Hele programmet til konferencen "Dannelsen i folkeoplysningen" finder du på: www.ffd.dk/doc/dannelse.pdf
Vi har sammensat et spændende program, der kommer bredt omkring dannelsesbegrebet både teoretisk og praktisk. Der er inviteret repræsentanter fra folkeoplysningen samt uddannelsespolitikere til at debattere folkeoplysningens nye dannelsesopgaver i videnssamfundet sammen med de øvrige deltagere. Vi håber på stort fremmøde, tilmelding er nødvendig til Højskolernes Hus hos Kristina Bæk Nielsen, mail: kbn@ffd.dk
20. april 2005 nr. 61
FFDs FRILUFTSLIVS-NETVÆRK
I februar i år blev der på et møde på Båring Højskole etableret et netværk af friluftslivs-undervisere fra folkehøjskolerne. Man besluttede at afholde tre træf om sikkerhed og uddannelse i det kommende år med hhv. havkajak, kano og klatring i fokus. Læs mere på www.ffd.dk/doc/kajakinvitation.pdf
Det første træf bliver den 12. og 13. maj på Højskolen Snoghøj, og mødet starter torsdag aften kl. 19.30.

Arrangører: Brian Salomonsen, Højskolen Snoghøj, og Johnnie Bøtker Laursen, Gymnastik- og Idrætshøjskolen ved Viborg. Tilmelding senest 9. maj til johnnie@b-laursen.dk
15. april 2005 nr. 60

BESTIL EN FORSKER
'Drik rødvin med god samvittighed', 'Lars von Triers filmiske uni(per)vers' og 'Syg af bakterier i mad' er blot et udpluk af de 200 foredrag, som danske forskere tilbyder at rejse ud i landet og holde i anledning af Forskningens Døgn, torsdag den 12. maj 2005. 

Brug fx. tilbudet til et foredrag for højskolens kursister eller ansatte. Forskerne rejser også ud til foreninger, virksomheder eller andre som kan samle et voksent publikum. Det er gratis at bestille en forsker, blot skal man betale foredragsholderens transportomkostninger.

Kataloget over de 200 forskere findes på www.forskningensdoegn.dk.
Her kan du også rekvirere kataloget fra Bestil en Forsker, som bliver sendt gratis ud med posten.

14. april 2005 nr. 59

STEM PÅ HØJSKOLESANGBOGEN!

Vær med til at stemme Højskolesangbogen ind i Berlingske Tidendes KulturKanon. Afstemningen slutter i morgen fredag kl. 12.

Stem på Højskolesangbogen på listen over afstemningsmuligheder på
http://asp.berlingske.dk/polls/poll.asp?guid=4D6F6E8B-21AA-4009-88A3-17D779F72BED
KulturKanonen skal være 'en liste over de værker, der har vist sig tidsløse og holdbare gennem flere generationer. De film, sange og bøger, som både vores bedsteforældre, vi selv og vore børn vil opsøge og huske', skriver Berlingske. 

Brug derfor 2 minutter til at stemme (og 2 minutter til at foreslå dit netværk at stemme på Højskolesangbogen)

Nina Bjerregaard - nb@ffd.dk

13. april 2005 nr. 58

INFO-EVA Forår 2005
Nu er det igen tid at spørge alle jeres elever, hvordan de har fundet på at tage på højskole. 

Siden foråret 2002 har vi gennemført Informationsevaluering (Info-Eva) på højskolernes lange kurser. Vi oplever, at der stadig er flere skoler, som tager sig tid til at udfylde skemaet og returnere det til os. 

Fra 26 skoler i 2002 til 54 skoler i 2004. Ud af små 80 potentielle højskoler er det dog stadig for lidt. Derfor opfordrer vi kraftigt alle skoler til at deltage. Alle skemaer er sendt ud på mail mandag den 11. april og kan også hentes fra vores hjemmeside her: http://www.hojskolerne.dk/da/main/main.php?menu=191#1528

evt. spørgsmål til Charlotte Schrøder direkte tlf: 33 36 40 45,  cs@ffd.dk

11. april 2005 nr. 57

REGULERING AF BOLIGBIDRAG

Personalestyrelsen nu udmeldt de nye huslejestigninger for tjeneste- og lejebolig med virkning fra 1. august 2005. Stigningen er beregnet til 2,3 % i forhold til det hidtil gældende bidrag inkl. tidligere reguleringer. 

( Cirkulæret kan findes på http://www.perst.dk/db/filarkiv/12076/007-05.pdf. )

Vi gør opmærksom på at de almindelige regler for huslejestigning gør, at varslingen af det forhøjede bidrag skal ske senest 1. maj 2005 for at kunne være gældende fra 1. august 2005.

Thor West Nielsen, 3336 4033, twn@ffd.dk 

8. april 2005 nr. 56

INTERNATIONALE NYHEDER
Mitraniketans venner!

Den danske støtteforening for FFD’s indiske højskolepartner holder generalforsamling mandag den 11. april 2005 kl. 18 i DGI-Huset i Århus (indgang fra Jægergårdsgade eller via Banegårdshallen/Bruuns Galleri). Ring og tilmeld dig! Kontakt-info: http://home1.stofanet.dk/mitraniketans_venner.dk/
Bangladesh i Danmark
Shawkat Ali fra FFD’s store højskoleprojekt i Bangladesh er i øjeblikket i Danmark på IPC i Helsingør. De to første uger af maj vil han fortrinsvis besøge højskoler i Jylland, og kunne I tænke jer et besøg så kontakt tj@ffd.dk hurtigt, så kan vi se om det kan lade sig gøre.

Gratis inspiration til globale problemstillinger
U-landsforeningen Ibis arrangerer møder i København og Odense i april om verdenshandel, Verdensbanken, uddannelsesbistand, samt et medlemstræf med deltagelse af Poul Nyrup Rasmussen. 

Se http://ibis.dk/mforum/arr.php?menuId=32&upId=6
Europa-nyt


Højskolernes Europa-netværk besluttede på deres seneste møde at diskutere videre i forbindelse med EU-workshoppen under FFD’s Årsmøde, den 19. maj. Tilmeld dig netværket hos tj@ffd.dk

Retningslinierne for ”Nævnet til fremme af Debat og Oplysning om Europa” er endelig på plads! Deres første ansøgningsfrist er allerede den 14. april. Se http://www.eu-naevnet.dk/

Husk møder, ansøgningsfrister og kontaktseminarer vedrørende europæiske elever! Besøg Cirius http://www.ciriusonline.dk/Default.asp?ID=86

Lovforslaget om Danmarks tilslutning til EU’s Forfatningstraktat førstebehandles i Folketinget den 19. april. Se http://www.eu-oplysningen.dk/
8. april 2005 nr. 55

AFBESTILLINGSFORSIKRING – HØJSKOLEOPHOLD

Alle højskoler har for nylig modtaget et brev fra Europæiske Rejseforsikring om deres specielle afbestillingsforsikring for højskoleophold.

Da der er opstået usikkerhed på nogle skoler, vil vi lige slå fast, at det blot er en fortsættelse af de informationer, vi tidligere har givet fra FFD om samme forsikringsmulighed. Altså, at det kun gælder for korte kurser – at det koster kursisten 5% af kursusprisen (mod 6 % sidste år) – at forsikringen skal være tegnet, FØR kursisten har betalt noget til højskolen – at man kan få foldere til at sende ud med kortkursusbrochurer fra Højskolernes Hus eller direkte fra Europæiske – at vi herindefra lægger en folder ved alle udsendelser af kortkursusmateriale. Brevet fra Europæiske skal ses som en fornyet opfordring til/oplysning om, at I som højskoler selv kan sælge forsikringen og få 20% i provision. 

Nærmere oplysninger om det sidste fås hos Europæiske Rejseforsikring/Jeanette Petersen tlf. 33 37 83 35.

For yderligere oplysninger/afklaringer og tilsendelse af forsikringsfoldere: 

Charlotte Schrøder tlf: 3336 4045, cs@ffd.dk 

6. april 2005 nr. 54

FONDEN FOR LANDBOUNGDOMS HØJSKOLEOPHOLD

Vi gør hermed opmærksom på muligheden for at søge støtte hos Fonden for Landboungdoms Højskoleophold. 


Fonden giver økonomisk støtte, normalt 6-8 portioner, til højskoleophold for unge, der enten uddanner sig inden

for landbrug eller kommer fra landbohjem. Som noget nyt kan udlændinge, der opfylder kriterierne, også komme i betragtning. Det forudsætter dog, at man søger støtte sammen med en højskole.

Støtten til højskoleophold skal søges inden opholdet er påbegyndt, og der kan kun søges til kurser á mindst 12 ugers varighed.

Ansøgningsfristen er hvert år i maj måned. I 2005 er fristen den 14. maj. 

Ansøgningsskema og nærmere oplysning kan fås hos:

Rikke Hansen - tlf. 33 36 40 36

FOLKEHØJSKOLERNES FORENING I DANMARK, Nytorv 7, 1450 København K.

1. april 2005 nr. 53

DANNELSESKONFERENCE

Dannelsen i folkeoplysningen er titlen på en konference der afholdes onsdag d.4. maj fra 10 - 15 på Vartov i København.

Om formiddagen er der oplæg af Harry Haue om almen dannelse, Tom Børsen-Hansen om naturvidenskabelig  og Jørgen Gleerup om demokratisk dannelse. Om eftermiddagen vil et panel af uddannelsespolitikere og repræsentanter for folkeoplysningen i fællesskab med deltagerne debattere folkeoplysningens nye dannelsesopgaver i vidensamfundet.

Det færdige program udsendes senere.

Kontaktperson Gorm Hansen, gh@ffd.dk

1. april 2005 nr. 52

SkoDa - tilbud om adgang til Skolernes Databaseservice 

Højskolerne har nu mulighed for at tilmelde sig Skolernes Databaseservice, der omfatter en lang række søgedatabaser - blandt andre Infomedia, Faktalink, Britannica, Gyldendal, forfatterweb, Polfoto m.m.

Prisen er 3000 kroner årligt + moms (for højskoler med mere end 100 årselever 4000 kroner + moms). 

Læs mere om SkoDa på: http://www.uni-c.dk/produkter/nettjenester/skoda/index.html#indhold6
Tilmeldingen foretages på http://www.uni-c.dk/produkter/nettjenester/skoda/tilmelding.html hvor højskolerne hører under kategori D.

Tidligere tilbud om adgang til infomedia annuleres. 

Evt. spørgsmål kan rettes til Jesper Himmelstrup, jh@ffd.dk, 3336 4264

21. marts 2005 nr. 51

LØNTABELLER – 1. APRIL 2005

Da centralorganisationerne endnu ikke har godkendt det forlig, der er indgået mellem Finansministeriet og CVU, har Finansministeriet ikke kunnet udmelde løntabeller for 1. april 2005. En del af forliget indgår nemlig heri. 

Undervisningsministeriet har oplyst, at man forventer, at reguleringsprocenten pr. 1. april 2005 bliver på 18,3185 %, men denne regulering afventer altså forligets vedtagelse. Så snart reguleringsprocenten ligger fast, vil foreningen udsende de nye løntabeller.

Thor West, Tlf 3336 4033, Mail twn@ffd.dk  

18. marts 2005 nr. 50

Kommentar til interview med Bertel Haarder i Højskolebladet d. 18.3.

Skuffelse i startblokken

FFDs bestyrelse har med interesse og – desværre – nogen ærgrelse læst interviewet med Bertel Haarder i nyeste nr. af Højskolebladet. Lad det være sagt med det samme, at vi i Folkehøjskolernes forening er både skuffede og forbløffede over undervisningsministerens afvisning af at indføre en individuel elevstøtte til højskoleophold. Der er heldigvis andre og mere positive signaler at læse ud af ministerens interview; men en nedsættelse af elevprisen for lange kurser er og bliver afgørende vigtigt for højskolerne.

Vi ved at den aktuelle gennemsnitspris for et langt højskoleophold afholder mange unge og voksne fra at vælge højskolen. Højskoleudvalget havde samme vurdering og anbefaler politikerne – endda på tværs af udvalgets kommissorium – en betydelig reduktion i elevbetalingen. Udvalget så det som velbegrundet, ikke mindst set i lyset af de vigtige uddannelsesmæssige opgaver, som udvalget anbefaler at højskolerne går ind i.

Det er over 2 år siden at Venstre igangsatte en bred intern debat om højskolen, dens mission og vilkår i dagens samfund. Debatten overraskede de fleste med sin intensitet og konklusionen fra Venstres bagland var klar: Højskolen er fortsat et værdifuldt og uundværligt islæt i dansk demokrati, uddannelses- og kulturliv. Debatten førte til nedsættelsen af Højskoleudvalget, som afgav en gennemarbejdet og fremadrettet rapport dec 2004. Rapporten blev meget vel modtaget – også af folketingsfolk fra Venstre. Senest under valgkampen lød det fra Venstres ordfører at udvalgets anbefalinger havde partiets støtte, inkl. de relativt få midler, der trods alt skal til for at opnå den ønskede reduktion i elevbetalingen. Med Bertels udmelding i Højskolebladet, må vi sige at vi endnu ikke ved, hvor vi har Venstre!

Skuffelse eller ej. I bestyrelsen vender vi ikke ryggen til den proces, som er i gang. Vi nægter at opgive at forklare undervisningsministeren, hvorfor en nedsat elevbetaling er så vigtig. Højskolernes klare og fulde støtte til Højskoleudvalgets anbefalinger har for de fleste højskolefolk haft sænkningen af elevbetalingen som en forudsætning. Sådan ser vi det stadigvæk. For at kunne udvikle skoleformen og med kvalitet og dokumentation kunne løfte de nye uddannelsesmæssige opgaver, har vi brug for et ressourcemæssigt overskud. Dette overskud ser vi helst komme i form af flere elever – ikke om 5 år, men så hurtigt som muligt.

Vi har travlt. Højskoleudvalgets rapport rummer mange vigtige og perspektivrige anbefalinger, som højskolerne bare venter på at se omformet til love og regler. Vi har for længst meddelt ministeren, at foreningen er klar til at yde al den bistand, der skal til for at få en lovgivning i gennem inden sommerferien. Pga. strukturreformen er den tidsplan tilsyneladende umulig. Men der er ingen grund til at vente med at sætte det lovforberedende arbejde i gang. Ikke alle forslag fra Højskoleudvalget er lige enkle og mange skal inddrages i arbejdet. Jo før vi kan komme i gang, jo bedre. I FFD er vi allerede i startblokken. Vi har mobilen tændt og vi checker vores indbakke time for time. Den politiske opbakning til at højskolen får nye muligheder for at spille en rolle – ikke mindst i forhold til unge uden uddannelse – er der. Nu mangler vi blot en invitation fra ministeriet.

Undervisningsministeren kan mene at det var lige så vel, om der havde været 60 højskoler i stedet for 81 som i dag. Det er imidlertid en farlig tankegang. Højskolen har brug for at have både tyngde og bredde, hvis skoleformen skal være et tilbud til alle danskere og fortsat gøre en forskel for samfundet – som en fri, folkelig og dynamisk kraft i forhold til uddannelse, kultur og demokrati.

På bestyrelsens vegne,

Kim Hjerrild

14. marts 2005 nr. 49

"BEGYND DAGEN MED EN SANG" 

Kulturprogrammet "Lindsø" på DR's program 2 har på torsdag den 17.marts titlen "Begynd nu dagen med en sang". Erik Lindsø har været til morgensang på Testrup Højskole. Efterfølgende placerede han forstander Jørgen Carlsen ved klaveret og bad ham give eksempler og fortælle historier om gode sange og gode melodier. 

14. marts 2005 nr. 48

TILBUD PÅ ÅBNING AF SELVSTÆNDIG WEB-TV-KANEL

Højskolernes Hus har modtaget et tilbud på en åbning af permanent web-tv-kanal under sitet superchannel.org. Ydelsen giver mulighed for at oprette en selvstændig kanalprofil, som brugerne kan udfylde med egen identitet og kanalnavn, tilrettelægge og annoncere udsendelser på nettet, ubegrænset mulighed for at streame live over websitet samt et arkiv, hvor udsendelserne kan lagres. 

Tilbuddet henvender sig i første omgang til de skoler, der har journalistik, medier og tv-produktion på programmet, og kan give mulighed for at publicere udsendelser og serier under kanalen. I forbindelse med kanalåbning vil medarbejdere fra Superchannel kunne lejes til at hjælpe den enkelte højskole med at sætte udstyr op. 

Læs mere om konceptet på www.superchannel.org
Interesserede kan henvende sig til Jesper Himmelstrup, jh@ffd.dk, som vil videreformidle kontakten. 

14. marts 2005 nr. 47

KINA REJSE 5. maj til 14. maj

Højskolernes Kina-netværk inviterer til Kinarejse torsdag den 5. maj (Kr. Himmelfartsdag) til lørdag den 14. maj 2005.
Formålet med rejsen er at give lærere, forstandere og evt. andre mulighed for at stifte bekendtskab med kulturlandet Kine i dag. Og at give et sandt billede af, hvad der foregår blandt agenter i Kina netop nu.

Få flere oplysninger på www.ffd.dk/doc/kina2005.pdf
8. marts 2005 nr. 46

KOMMUNIKATIONSKURSUS FOR INFORMATIONSMEDARBEJDERE 27.-29. APRIL

Få kendskab til eller bliv mere fortrolig med InDesign. Find din højskoles gode historie. Tænk i koncept og kommunikation. Skriv en pressemeddelelse og tag kontakt til pressen. 

FFD inviterer til kommunikationskursus 27.-29. april 2005 på Højskolen Snoghøj. Kurset henvender sig til

PR-/kommunikations-/informationsmedarbejdere på højskolerne, som har brug for at komme et skridt videre i arbejdet med kommunikationen udadtil.

Derudover bliver der mulighed for at møde ligesindede, som sidder med samme problemstillinger på andre højskoler. Kurset sigter mod både at give deltagerne et indblik i det grafiske arbejde med udarbejdelse af plakater, brochurer m.m.samt deltagelse i skriveværksted med udarbejdelse af pressemeddelelser, sproglig

oprustning og et indblik i mediernes arbejdsmetode. Som deltager skal du aktivt bidrage med dine egne erfaringer - og forhåbentligvis vil du efter kurset føle dig fagligt og socialt beriget.  

Prisen kommer til at ligge i omegnen af 1200,-  inkl. undervisning, kost og logi. Af hensyn til faciliteter og undervisning begrænser deltagerantallet sig til MAX 28! Bindende tilmelding efter først-til-mølle-princippet er derfor nødvendig. Endeligt program og konkret deltagergebyr udsendes snarligst ...  

Jesper Himmelstrup, journalist, Kommunikationsmedarbejder, tlf 3336 4264, mobil 2216 1611, jh@ffd.dk
7. marts 2005 nr. 45

UNDERSØGELSE AF LØN- OG ANSÆTTELSESVILKÅR FOR TAP’ERE, OG VEJLEDENDE MINDSTELØNNINGER

FFD har lavet en fornyet analyse af det teknisk- administrative personales løn- og ansættelsesvilkår. 54 skoler har medvirket, og undersøgelsen omfatter ud over løn og pension også forhold som tjenestebolig, opdelt beskæftigelse, ansættelsesgrundlag mv.. 

Foreningen finder det vigtigt at være med til at skabe klarhed over TAP-området. Et område der hverken er reguleret af centrale overenskomster eller, som det er tilfældet for lærerne, af en ansættelsesbekendtgørelse. 

Undersøgelsen viser bl.a., at gennemsnitslønnen er steget siden 2000 for næsten alle grupper, en stigning der varierer fra 3 til 15%. Ligeledes har en større andel af de ansatte i dag end i 2000 en pensionsordning. Alligevel må det konstateres, at der fortsat er stor forskel i vilkår for de enkelte funktionsgrupper, også selv om afstanden mellem min. og max. lønninger er blevet mindre på de fleste områder. 

Med den forskel der er mellem de enkelte skoler i størrelse, kursusprofil og ikke mindst i aktiviteter uden for tilskudsgrundlaget, vil der let være store forskelle på ansættelsesvilkårene fra skole til skole. Set i lyset af de seneste års økonomisk pressede situation, og heraf følgende vækst i nye virksomhedsinitiativer – ofte med øget krav til netop TAP-området - må disse forskelle formodes ikke at blive mindre.

En arbejdsgruppe har det sidste års tid analyseret forholdene nærmere og bl.a. ud fra en sammenligning af beslægtede områder inden for staten, udarbejdet funktionsbeskrivelser med tilhørende lønsatser. Det er på baggrund af dette arbejde, at foreningen nu kan udmelde vejledende mindstelønninger, anbefaling af en mindstepension for alle (8+4%) og en anbefaling vedrørende tillæg for skæve arbejdstider.

Det kommenterede undersøgelsesresultat, beskrivelse af de enkelte funktionsområder med tilhørende vejledende mindste lønninger og anbefalinger findes på: http://www.ffd.dk/da/main/main.php?menu=191#1134
Thor West, Tlf 3336 4033, Mail twn@ffd.dk
2. marts 2005 nr. 44

2 STIPENDIER TIL HØJSKOLEFOLK

der tilmelder sig Master i Citizenship education (medborgerskab)

Danmarks Pædagogiske Universitet har nu åbnet for tilmeldinger til den nye master-uddannelse i medborgerskab, som bl.a. FFD har arbejdet for. Uddannelsen er udviklet af DPU i samarbejde med Syddansk Universitet. Studiestart september 2005.

Der er tale om et spændende nyt tiltag, der kan medvirke til at give også højskolernes praksis vedr medborgerskab et vigtigt løft. FFDs bestyrelse ser meget gerne at der er aktive højskolefolk med på det første hold og har derfor besluttet at udlodde to stipendier a 10.000 kr. som kan søges af lærere eller forstandere, der arbejder indenfor feltet medborgerskab. 

Ansøgning om stipendiet til FFD sendes senest 1. april att. Nina Bjerregaard, nb@ffd.dk. 

Modtagerne af stipendiet forpligter sig til at rapportere deres erfaringer fra studiet til FFD. 

Tilmelding til DPU senest den 2. maj. Yderligere information fås på masterstudiekontoret, telefon 8888 9620, master@dpu.dk og på www.dpu.dk. Supplerende faglige oplysninger fås ved henvendelse til lektor Ove Korsgaard, ove@dpu.dk.

2. marts 2005 nr. 43

EUROPÆISK GRUNDTVIG-PRIS
For tredie år indkalder EAEA, FFDs europæiske paraplyorganisation, emner til årets Grundtvig-pris. Årets tema er 'Active Citizenship for a Democratic Society'. 

Klik på www.ffd.dk/doc/eu-grundtvig.pdf for at læse om de nærmere betingelser. Vi kan kun opfordrer til, at I på skolerne overvejer at deltage, hvis I har resultater vedr medborgerskab som I tror kan have interesse for andre folkeoplysere / voksenundervisere i Europa.

1. marts 2005 nr. 42

LEDIGE PLADSER PÅ VEJLEDNINGSKURSET, HV2

Der er stadig ledige pladser på forårets kurser i højskolevejledning, HV2. Programmet blev udsendt i januar 2005 og ligger på højskolernes hjemmeside: www.ffd.dk/doc/kursusprogram_hv2.pdf
Kurserne bliver afholdt på Kommunikationshøjskolen Vallekilde 15. – 17. marts og igen 27. – 29. april 2005. Tilmelding til Helene Valgreen hv@ffd.dk hurtigst muligt.

Helene Valgreen, tlf. 4044 4108, hv@ffd.dk
1. marts 2005 nr. 41

ENGELSKE SANGE TIL HØJSKOLESANGBOGEN - 18. udgave

Sangbogsudvalget arbejder pt. med at udvælge nyere engelske sange til den ny Højskolesangbog. Det er et krav i kommissoriet for udvalget at sangbogen (igen) skal indeholde et antal sange på engelsk. Opgaven har imidlertid vist ikke at være helt enkel. Derfor opfordres alle højskolefolk, der har et godt forslag til en engelsksproget sang, om at indsende forslaget til formanden for sangbogsudvalget, Ole Brunsbjerg. 

Dit forslag skal være en engelsksproget sang, som

-
egner sig til fællessang

-
som har kvalitet og holdbarhed både mht tekst og melodi

-
som ikke er for snæver i forhold til sangbogens målgruppe af unge og voksne.

Det er ikke umagen værd at foreslå fx ’When I’m 64’ eller ’Yellow submarine’, da de allermest gængse sange, fx alle Beatles-sange, er blevet behandlet af sangbogsudvalget. Forslag af mindre kendte kunstnere, eller mere kendte kunstneres mindre kendte sange, bydes velkommen. Oprindelseslandet behøver ikke være England eller USA, bare sangen er på engelsk.

Hvis I på skolerne har/synger sådanne sange, vil Sangbogsudvalget gerne høre nærmere. Send dit/jeres bedste forslag (ét forslag per forslagsstiller) med tekst og melodi  til: Ole Brunsbjerg: brunsbjerg@mail.dk
eller Granslevvej 6, 8370 Hadsten, tel. 86981162. På forhånd tak!

Kim Hjerrild, kh@ffd.dk

25. februar 2005 nr. 40

'SPOKEN WORD' MANGLER EN TØMRER!

Når højskolerne for 4. år i træk gæster Roskilde Festival fra den 30. – 3. juli, så bliver det med et program, der sprænger normerne fra de foregående tre år. Spoken Word har udviklet sig meget fra det første år i 2002, men det er stadig et 100% højskoleprojekt skabt, planlagt og gennemført af højskolerne. I år vil der således være repræsentanter fra 15 højskoler blandt teknikerne, vagterne, indretningsfolkene, konferencierene, mfl. 

De enkelte arbejdsområder er besat med én undtagelse: VI MANGLER EN TØMRER! Tømreren spiller en vigtig rolle i såvel opbygning af scene, som udsmykning af bar og interiør. Så han eller hun skal være indstillet på en hæderlig arbejdsindsats - som til gengæld vil blive belønnet til fulde i løbet af festivalen i form af fantastisk samvær og gode oplevelser. Så går der og gemmer sig en elev / tidligere elev, der kunne tænke sig at hjælpe os, må vedkommende gerne henvende sig til Højskolernes Hus, Jesper Øland, på jes@ffd.dk
Til orientering har højskolerne fra i år fået status som officiel samarbejdspartner i samme kategori som Tuborg, Coca Cola, Gaffa, og mange flere. Hertil kommer, at højskolernes Spoken Word bliver trykt i festivalens officielle program med et oplag på 110.000. To højskolelærere, Neal Ashley Conrad fra Krogerup Højskole og Mads Eslund fra Testrup Højskole har i år ansvaret for programplanlægningen. Programmet vil i den kommende tid blive tilgængeligt på www.roskilde-festival.dk under Spoken Word. Sammen med Annemarie Donslund fra Vallekilde Højskole vil de samtidig udfylde konferencierrollen under selve festivalen. 

Højskolernes Hus gør for god ordens skyld opmærksom på, at Spoken Word på Roskilde Festival IKKE er et elevrekrutteringsarrangement. Vi deltager ikke for at hverve, men vi deltager, fordi højskolerne har noget på hjerte og noget at byde på. Så det er for det fælles højskoleprojekt, man skal arbejde for! 

højskolerne på ROSKILDE FESTIVALs site, klik på 

http://www.roskilde-festival.dk/object.php?obj=547000c&code=45
Jesper Øland, Højskolernes Hus, 2887 4501 eller mail jes@ffd.dk_

24. februar 2005 nr. 39 

ARTIKELKONKURRENCE OM VEJLEDERENS HVERDAG

Magasinet VejlederForum har udskrevet en konkurrence med fine pengepræmier på flere tusinde kroner for de tre bedste fortællinger om vejlederens hverdag. Redaktionen skriver: ”Giv os din sjove vejlederhistorie og fortæl om det spændende, det triste, det udfordrende. Fortæl om den dag i dit vejlederliv, der har været allerbedst eller allerværst. Eller fortæl om et vejledningsforløb, hvor du gjorde den store forskel for et andet menneske. Skriv 1-2 sider, og send gerne et par billeder med. Din beretning må gerne være underholdende, debatterende eller politisk. Giv dine kollegaer i dansk vejledning noget at lære af, tænke over, hygge sig med, grine ad”. 

Deadline er 28. februar 2005, så I kan lige nå det! 

Læs mere på: http://www.vejlederforum.dk/page259.aspx 

Helene Valgreen, tlf. 4044 4108, hv@ffd.dk
24. februar 2005 nr. 38

VEJLEDNINGSTIDSSKRIFT FRA UNDERVISNINGSMINISTERIET

Undervisningsministeriet er barslet med et nyt, gratis elektronisk vejledningsfagligt tidsskrift kaldet Via Vejledning. Lektor Peter Plant er redaktør og tidsskriftet udkommer 4 gange årligt. Det andet nummer af Via Vejledning er netop lagt ud på Internettet. Temaet er denne gang kvalitet i vejledningen, hvor temaet i det første nummer var etik i vejledningen. De to første numre af tidsskriftet kan downloades fra denne web-adresse: http://www.ug.dk/Videnscenter%20for%20vejledning/Forside/Virtuelt%20tidsskrift.aspx
Helene Valgreen, tlf. 4044 4108, hv@ffd.dk
24. februar 2005 nr. 37

INFOMEDIA - tilbud om adgang til Danmarks største artikeldatabase. 

Højskolerne har sammen med Højskolernes Hus nu mulighed for at indgå en samarbejdsaftale med Infomedia A/S. 

Infomedia er et formidabelt søgeværktøj, som indeholder næsten 9 millioner artikler fra de landsdækkende dagblade samt en lang række lokalblade, tidsskrifter m.m. dateret tilbage til starten af 90'erne. Værktøjet vil i højskolemæssig sammenhæng kunne bruges tilsøgning af relevante emner for både forstandere, lærere og elever i eks. fag som journalistik, samfundsfag, politik m.m. Desuden kan det bruges ved udarbejdelse af artikler, kronikker, infobreve m.m. 

Læs mere om produktet på: http://www.infomedia.dk/infomedia/Produkter/MedieSogning.htm
og se databasens kilder på: http://www.infomedia.dk/infomedia/MainPage.aspx?pageid=/infomedia/produkter/infomediaskilder.htm
Infomedia kan tilbyde individuelle årlige aftaler med de enkelte højskoler på kr. 5.000. Der vil blive mulighed for - gratis - at kunne afprøve produktet i op til et par uger.  

Interesserede bedes henvende sig til Højskolernes Hus, Jesper Himmelstrup, som herefter videreformidler kontakten.

Jesper Himmelstrup jh@ffd.dk

21. februar 2005 nr. 36

HØJSKOLERNES EUROPA-MØDE DEN 23. 2. 2005

kl. 13-16.30, i Højskolernes Hus på Nytorv. Dagsordenen finder du på www.ffd.dk/doc/europamoder.pdf
Mødets formål er at 

- fastlægge koncept og overordnet arbejdsplan for en europæisk kulturfestival

- nedsætte arbejdsgruppe vedr. Europa-netværk for højskoler

- formulere ideer til FFDs arbejde med den europæiske dimension i øvrigt

Hvis du ikke allerede har tilmeldt dig, så gør det venligst hurtigt til Torleif Jonassen, tj@ffd.dk.

Vel mødt, Kim Hjerrild og Torleif Jonasson

21. februar 2005 nr. 35
GRATIS FOREDRAG AF FORSKERE - DEN 12. MAJ 2005

Hjerneforskning, børneopdragelse, stress, liv på andre planeter, sprogets

udvikling, fremtidens biler, tsunamier, Danmarks rolle i EU...

Danske forskere beskæftiger sig med et utal af spændende emner, men meget af deres forskning kommer aldrig uden for læreanstalternes og virksomhedernes mure..

Det er synd, for forskning vedrører os alle.

Nu kommer Forskningens døgn, der d. 12. maj 2005 sætter fokus på forskning gennem en lang række begivenheder over hele landet.

Et af de mange tilbud er Bestil en Forsker. Virksomheder, biblioteker, aftenskoler, idrætsklubber – ja alle, der kan samle et voksent publikum, kan bestille en forsker til at komme på besøg den 12. maj 2005.

Foredragene er delt op i fire kategorier: Hjerne og hjerte, Verden anno 2005, Det kreative menneske samt Jorden og rummet.

Foredragene varer ca. en time og afholdes på et niveau, så alle kan følge med. Forskerne vil meget gerne diskutere deres forskning, så der er gode muligheder for at stille spørgsmål.

Det er gratis at bestille en forsker – dog skal rekvirenten dække foredragsholderens transportomkostninger.

Foredragskataloget præsenteres den 1. april 2005. Deadline for bestillinger af foredrag er 2. maj 2005.
For yderligere oplysninger: Lisbet Schønau eller Karin Mortensen, Dansk Naturvidenskabsformidling, tlf. 7020 8620. www.forskningensdoegn.dk
Gorm Hansen gh@ffd.dk

21. februar 2005 nr. 34

PETER HEDEGAARD INDTRÆDER I FFD's BESTYRELSE

Birgitte Hansen har den 8. februar meddelt FFD, at hun ønsker at trække sig fra bestyrelsesarbejdet. Dermed er førstesuppleanten Peter Hedegaard, forstander Ryslinge Højskole, indtrådt i foreningens bestyrelse.

21. februar 2005 nr. 33
RECEPTION DEN 31. MARTS
Undervisningsinspektør Kjeld Krarup går på pension og der holdes reception i 'Fægtesalen' i Undervisningsministeriet, Frederiksholms Kanal 26, den 31. marts kl. 14.30-16. 

21. februar 2005 nr. 32

JOHANNES NOVRUP OG SIGNE HOLST NOVRUPS MINDELEGAT
Ansøgninger indkaldes til legatet, som tildeles udenlandske højskoleelever fra udviklingslandene eller Østeuropa. Ansøgningsfrist 20.3.2005, læs flere informationer på www.ffd.dk/doc/novrup.pdf
15. februar 2005 nr. 31

HØJSKOLERNES EUROPAMØDE DEN 23. FEBRUAR
Husk eftermiddagsmødet om højskolernes fælles Europa-aktiviteter, onsdag den 23. februar kl. 13-16.30 i Højskolernes Hus. Vi følger op på Europaseminaret der fandt sted på Ollerup, 26-27. november 2004, og skal bl.a. diskutere fælles tema/temaer for Kulturfestivalen i 2006 eller 2007. Vi følger også op på nogle af Askov-mødets europa-diskussioner, 10-11. februar. Meld venligst tilbage - hvorvidt du regner med at deltage - til Torleif Jonasson, tj@ffd.dk
15. februar 2005 nr. 30

ELEKTRONISK FAKTURERING og EAN-lokationsnummer

Undervisningsministeriet har den 26.01.05 sendt skolerne fornyet oplysning om elektronisk fakturering. Som tidligere meddelt er de Frie Skoler IKKE omfattet af lovenes krav (jf. Bekendtgørelse nr. 991 af 7. oktober 2004) om at skulle kunne modtage elektroniske fakturaer. Dette forhindrer dog ikke at fx kommuner og statslige institutioner ønsker at modtage fakturaer elektronisk, hvor der sælges ydelser –  som højskolekurser – til dem.

Møder man med dette krav, og har man ikke et økonomisystem, der er i stand til at generere elektroniske fakturaer (hvilket er tilfældet for de fleste frie skoler) kan man benytte et såkaldt Læs-ind-bureau, der sørger for at omdanne regningen til elektronisk form og sende den videre til modtageren. I den forbindelse skal både elektroniske regninger og papirregninger indeholde en række nye obligatoriske oplysninger (modtagerens EAN-lokationsnummer, person- eller anden reference samt et ordre- eller rekvisitionsnummer – alle oplysninger, der skal fremgå af bestillingen fra rekvirenten).

Læs-Ind-bureauer

Der er to Læs-Ind-bureauer, som skoler kan indgå aftale med. De to bureauer er det Post Danmark-ejede Data Scanning og JWN Data. (www.jwn.dk samt www.datascanning.dk). Når  først skolen er oprettet som kunde, kan afsendelsen af elektroniske fakturaer via Læs-Ind foregå. Prisen for Læs-Ind-ydelser er hos begge virksomheder 6,25 kr. pr. faktura ekskl. moms samt 30 øre pr. side udover 2 sider. Dog har UVM indgået aftale med JWN-data om, at skoler under Undervisningsministeriet skal betale 5,00 kr. pr. indlæst faktura ekskl. moms samt 30 øre pr. side udover 2 sider. 
EAN-lokationsnummer
Ønsker man at indrette sit system til at kunne modtage elektroniske fakturaer, kræver det tilslutning til netværket via en såkaldt VANS-udbyder, samt at man har et identifikationsnr. her, et såkaldt EAN-lokationsnummer (tildeles af UVM).

Yderligere information om elektronisk fakturering findes på hjemmesiderne www.virk.dk samt på www.oes.fak. Spørgsmål vedr. elektronisk fakturering kan rettes til Økonomistyrelsens Info-linie vedr. elektronisk fakturering på telefon 33 95 47 09.

UVM’s henvendelse til skolerne kan hentes på http://www.ffd.dk/doc/10.61%20.rtf
Thor West, Tlf 3336 4033, Mail twn@ffd.dk 

15. februar 2005 nr. 29

STIPENDIEREGLER

FFD's bestyrelse har med virkning fra 1. januar 2005 besluttet at ændre reglerne for stipendier. 

Reglerne kan findes på vores hjemmeside, klip på www.ffd.dk/doc/stipendieregler2005.pdf eller få stipendiereglerne tilsendt fra Højskolernes Hus, Nina Bjerregaard, nb@ffd.dk
3. februar 2005 nr. 28

FFDs HØJSKOLEMØDE PÅ ASKOV HØJSKOLE DEN 10.-11. FEBRUAR

- 100 gode ideer i anledning af Højskoleudvalgets rapport

Tiden for vores spændende møde på Askov nærmer sig. Vi opfordrer derfor de skoler, der endnu ikke har meldt sig til at sende tre repræsentanter til et møde, der skal gøre en forskel i skoleformens historie.

Der slås en række vigtige temaer an i Højskoleudvalgets rapport. Nu er det op til os som aktive højskolefolk at give temaer og begreber indhold og retning.

Trykt program er sendt til højskolerne. Program kan også hentes på www.ffd.dk/doc/askovmode.pdf
Tilmelding og indbetaling (send check eller indbetal på giro 408 4055) senest mandag den 7. februar

til Nina Bjerregaard, 
" 

nb@ffd.dk


Skriv: Skolens navn, deltagernes (max 3) navne og funktion på højskolen

Skriv om deltagerne ønsker overnatning eller ej og angiv evt. ønske om enkelt- eller dobbeltværelse 

- indkvartering efter først-til-mølle-princippet
Oplys om hvem der deltager i hvilken workshop vedr. de 100 gode ideer 

- er I flere fra samme skole, bedes I vælge forskellige workshops
2. februar 2005 nr. 27

VEJLEDNING OM UDENLANDSKE ELEVER PÅ HØJSKOLE I DANMARK
Udlændingestyrelsens nye administrative praksis omkring udenlandske unge, der søger ophold i Danmark, har været med til, at flere højskoler har henvendt sig vedrørende generelle spørgsmål om love og regler på området.

Derfor har FFD i samarbejde med Udlændingestyrelsen udformet et brugervenligt dokument. Dokumentet behandler en bred vifte af regler og problemstillinger. I vejledningen gennemgåes bl.a. regler for sygesikring,

retningslinier for ansøgning om opholdstilladelse, stipendier, m.m. Dokumentet kan findes på FFD’s hjemmeside under regelsamling pkt. 0351 Vejledning om udlændinge på højskole http://www.ffd.dk/doc/03.51.rtf
Ved yderligere spørgsmål kontaktes 

Chefkonsulent Thor West Nielsen på tlf. 3336 4033 eller e-mail twn@ffd.dk

Projektleder Khuram Shehzad på tlf.: 3336 4262 eller e-mail ks@ffd.dk.

2. februar 2005 nr. 26

RAPPORT FRA ET FORSØGS- OG UDVIKLINGSPROJEKT OM SKOLEDOKUMENTATION
Seks forskellige folkehøjskoler har beskrevet dele af deres skolevirksomhed som grundlag for  udarbejdelsen af en rapport - Gymnastikhøjskolen ved Viborg, Brande Højskole, Testrup Højskole, Sproghøjskolen på Kalø, Egå Ungdomshøjskole og Vallekilde Højskole. 

Folkehøjskolernes Forening i Danmark har i samarbejde med Center for Ungdomsforskning (CeFU) færdiggjort skoledokumentationsrapporten Højskoledokumentation, der grundlæggende giver en fyldestgørende beskrivelse af, hvad folkehøjskolen står for - samtidig med udbyttet af et højskoleophold set fra elevernes side. Rapporten kan downloades her: www.ffd.dk/doc/skoledokrapport.pdf
Pressemeddelelsen: www.ffd.dk/doc/presse_skoledok.pdf
Gorm Hansen, 3336 4038, gh@ffd.dk

27. januar 2005 nr. 25

HØJSKOLERNES FÆLLES EUROPA-AKTIVITETER
Som annonceret i tidligere FFD-Info så afholdes der møde om højskolernes fælles Europa-aktiviteter i februar. Grundet ”vinterferien” er den først udmeldte dato ændret fra den 16. februar til onsdag den 23. februar kl. 13.00 til 16.30 i Højskolernes Hus i København. Vi skal bl.a. bestemme temaet for Højskolernes Kulturfestivals pilotprojekt, der vil løbe af stablen sommeren 2006 på interesserede højskoler. Tilmelding og nærmere information: Torleif Jonasson, international konsulent, tj@ffd.dk
27. januar 2005 nr. 24
2015-MÅLENE I
60 danske organisationer, heriblandt FFD, mødtes i Odense i weekenden for at diskutere global miljø- og udviklingspolitik. FN’s Årtusindemål, der skal være opfyldt i år 2015, vil være det fælles tema for aktiviteter i hele landet den 28. til 30. april. Højskolerne er også velkomne til at indgå i lokale netværk – enten til aktiviteter på højskolen eller ved at højskolens elever og lærere indgår i aktiviteter i lokalområdet. Følg linket i bunden af hjemmesiden www.prngo.dk
2015-målene II

Ny rapport til 2005-topmødet i FN: FN-eksperter vil have bistanden til udviklingslandene tredoblet for at nå 2015 målene. Rapporten indeholder mange fakta og input til diskussioner i aktuel international politik. http://unmp.forumone.com/index.html
27. januar 2005 nr. 23

VERDENSKONGRES FOR MILJØ-UNDERVISNING
Den tredje verdenskongres for miljø-undervisning afholdes i Torino, Italien, den 2. til 6. oktober 2005. www.3weec.org
Torleif Jonasson, International konsulent, tj@ffd.dk
25. januar 2005 nr. 22

FOLKETINGSVALG 2005

Højskolerne bliver i valgkampen hyppigt brugt til afholdelse af valgmøder m.m. Vi har i nedenstående listet et udpluk af de valgmøder, der kunne tænkes at have højskolepolitisk interesse. Derudover bringes, som tidligere nævnt, en række korte interviews med partiernes uddannelsespolitiske ordførere på højskoleområdet i næste nummer af Højskolebladet. Go’ valgkamp… Jesper Himmelstrup 3336 4264 

Valgmøderne kan ses her: http://www.hojskolerne.dk/da/main/main.php?menu=151#1609
20. januar 2005 nr. 21

MØDE FOR FRILUFTSUNDERVISERE

Fredag den 4. februar kl. 10.00 er der møde på Båring Højskole for undervisere i friluftsliv.

FFD er sammen med andre skoleformer og organisationer med til at udvikle samarbejde og sikkerhed indenfor aktiviteter som havkajak, klatring og kano. På Mødet i Båring vil vi drøfte hvad højskolerne vil i det samarbejde og hvilke konsekvenser det kan få. Der er også mulighed for en bredere friluftsfaglig snak. 

Læs situationsrapport og indbydelse her www.ffd.dk/doc/friluftmode.pdf .Tilmelding til Johnnie Bøtker 
Laursen senest tirsdag den 1. februar på johnnie@giv.dk eller på 8667 6564 eller på skolen 8667 2011.  
18. januar 2005 nr. 20

VI SKAL GØRE HØJSKOLEN TIL ET VALGTEMA
Så kom valget. Nu handler om at sikre at Højskoleudvalgets anbefalinger ikke bliver glemt. FFDs mål er at arbejdet med at omsætte anbefalingerne til lov meget gerne skal være afsluttet inden sommerferien. Det kræver at vi udnytter valgkampen til at synliggøre Højskoleudvalgets anbefalinger. Og at vi får politikerne til at forpligte sig på at der sker noget, når det bliver hverdag igen på Christiansborg.

Højskolen bliver selvsagt ikke et hovedtema i valgkampen, men mindre kan også gøre det. Uddannelsespolitik vil komme højt op på dagsordenen og det vil give muligheder for at komme ind med højskolevinkler. Ikke mindst i forhold til de store problemer med studiefrafald og unge uden uddannelse har vi gode budskaber. Integration og internationalisering er andre temaer, hvor højskolerne rummer et betydeligt potentiale, som også fremhæves i Højskoleudvalgets rapport.

Fra foreningen vil vi opfordre alle til at engagere sig i fastholde højskolen på politikernes nethinde. Heldigvis er der tradition for at højskolernes anvendes flittigt som ramme om vælgermøder - det skal vi sørge for bliver ekstra markant denne gang.

Ideer til vælgermøder
Højskolerne kan være med at sætte dagsorden og få lokket politikerne ud af busken ved selv at afholde et vælgermøde. I forlængelse af Højskoleudvalgets rapport kunne mulige temaer for et vælgermøde fx være:

- højskolen og de formelle uddannelser. Et firkantsmøde, hvor man laver et panel af (lokale) folketingskandidater og repræsentanter for de lokale CVU og VUC.

- uddannelsespolitik: Hvordan sikrer vi bedre studievalg og lavere frafald på de videregående uddannelser? Kunne arrangeres i samarbejde med lokale uddannelsesinstitutioner.

- hvordan kan livslang læring og realkomptence medvirke til at sikre beskæftigelsen i fremtidens Danmark?

- Unges forventninger til uddannelsessystemet. Giv jeres folketingskandidater lejlighed til at mødes med de unge om et vigtigt spørgsmål. Gå evt. flere højskoler sammen. Jo flere deltagere, jo lettere er det at tiltrække politikerne.

Hastværk er lastværk
Det gamle ord gælder om noget unges valg af uddannelse. Mere end hver tredie studerende på de videregående uddannelser skifter studium eller holder helt op. Frafaldsproblemstillingen er en stærk højskolevinkel fordi den udspringer af et erkendt og stigende samfundsproblem, hvor vi har gode argumenter, dokumentation og de unges opbakning. Skriv debatindlæg som reaktion på partiernes udspil eller reager ved at ringe til jeres stedlige medier med en kommentar. Inspiration til mediekontakten kan hentes på 

www.ffd.dk/doc/lastvaerk.pdf
POLITIKER-INTERWIEVS
Højskolernes Hus vil i samarbejde med Højskolebladet interviewe partiernes uddannelsesordførere om deres holdning til 5 væsentlige spørgsmål om højskolen. Vi satser på at bringe politikernes svar i Højskolebladet d. 4. februar, som 'stemmevejledning' til højskolefolket d. 8.2.

Desuden vil FFD på forskellig vis kontakte diverse politiske nøglepersoner for at gøre opmærksom på vigtigheden af at Højskoleudvalgets anbefalinger bliver til lovgivning hurtigst muligt efter valget.

Godt valg til højskolerne!

Kim Hjerrild, kh@ffd.dk
18. januar 2005 nr. 19

PROJEKT-KURSER

Projektrådgivningens nye katalog over kurser, det er relevant at deltage i hvis man er eller overvejer involveret i projekter med partnere i udviklingslandene, kan fås nu: www.prngo.dk
18. januar 2005 nr. 18

UDDANNELSE FOR BÆREDYGTIG UDVIKLING
FN’s 10-år for ”Uddannelse for Bæredygtig Udvikling” er startet, og som en hjælp til at komme i gang arrangeres to konferencer: Den 3. februar kl. 13-16.30 i København, arrangeret af Ibis og Danmarks Pædagogiske Universitet,  http://www.ibis.dk/mforum/arr.php?mode=read&id=263 

Den 10. og 11. marts på Christiansborg og i Vartov i København, arrangeret af Øko-net, www.ubu10.dk
18. januar 2005 nr. 17

NYT UDDANNELSESNETVÆRK
”Uddannelsesnetværket” er netop startet, med det formål at forbedre kvaliteten af den danske NGO-bistand til uddannelse i Syd. Årsmødet afholdes i Odense den 29. januar 10-18, og oplysninger og tilmelding hos koordinatoren Bo Tovby Jørgensen, btj@ibis.dk
18. januar 2005 nr. 16

STEMMER FRA BANGLADESH
Tidligere projekt-koordinator Gunhild Skovmand deltager i et fyraftensmøde om livshistorisk interview som evalueringsredskab, med eksempler fra et daghøjskoleprojekt i Bangladesh, den 22. februar kl. 16.30-19 på Borups Højskole. Uddannelsesnetværket står som arrangør.

18. januar 2005 nr. 15

SKRIVESEMINAR
Som en hjælp til skrivning af ansøgning til Grundtvig Læringspartnerskaber (ansøgningsfrist den 1. marts) afholder Cirius et skriveseminar den 3. februar kl. 13-16.30 i København. http://cirius.dynamicweb.dk/Default.asp?ID=828&M=News&PID=1&NewsID=319
18. januar 2005 nr. 14

SEMINAR OM ENGELSKSPROGET UNDERVISNING

Cirius inviterer til seminar for institutioner med korte og mellemlange videregående uddannelser. Seminaret finder sted i Cirius den 3. februar kl. 10-16.

http://cirius.dynamicweb.dk/Default.asp?ID=901&NewsID=360
18. januar 2005 nr. 13

KONFERENCE OM YOUTH PARTICIPATION
Eksperter og erfarne ungdomsledere inviteres til konference om hvordan man styrker unges aktive deltagelse i lokalsamfundet og de demokratiske processer. Konferencen afholdes i Hannover, Tyskland den 7. - 10. april 2005. Man kan søge om tilskud til at deltage.

http://cirius.dynamicweb.dk/Default.asp?ID=901&NewsID=397
Yderligere information om disse og andre internationale spørgsmål hos international konsulent Torleif Jonasson, direkte tlf. 33 36 40 37, tj@ffd.dk
17. januar 2005 nr. 12
HØJSKOLEVEJLEDNING, MODUL 2 (HV2)

Kursusprogram for forårets vejledningskurser udsendes i dag med posten til alle højskoler. Programmet ligger desuden på højskolernes hjemmeside: www.ffd.dk/doc/kursusprogram_hv2.pdf
Stedet for kursusafholdelse er Kommunikationshøjskolen Vallekilde og tidspunkterne er 15. – 17. marts og 27. – 29. april 2005. Tilmelding til hv@ffd.dk hurtigst muligt og senest 2 uger før kursusstart. 

Helene Valgreen, tlf. 4044 4108, hv@ffd.dk
17. januar 2005 nr. 11

GODT VEJLEDNINGSVÆRKTØJ

Efter forhandling med FFD tilbyder Forlaget Studie & Erhverv nu højskolerne SE-pakken til næsten halv pris. Tilbuddet gælder frem til 31/1 2005. Læs mere om SE-pakken på www.se.dk og kontakt Studie & Erhverv for yderligere information på tlf.: 4848 5505.

Helene Valgreen, tlf. 4044 4108, hv@ffd.dk
17. januar 2005 nr. 10

VEJLEDERFORUM
VejlederForum er et elektronisk magasin for vejledere. Magasinet udgives af Forlaget Studie og Erhverv og er uafhængigt af særinteresser. Gennem VejlederForum har højskolevejlederne en mulighed for at opleve et fagligt fællesskab med andre vejledere fra andre sektorer. Jeg kan varmt anbefale magasinet, som i fremtiden også vil skrive om højskolens vejledning. Vi har fået et godt tilbud i hus: Fra nu af og til 1. juli 2005 kan I abonnere på magasinet for kun 200 kr. Hvis I er interesserede, skal I henvende jer til undertegnede – så formidler jeg kontakt og betaling videre.

Helene Valgreen, tlf. 4044 4108, hv@ffd.dk
13. januar 2005 nr. 9
INDFRIELSE AF STATSLÅN

Som omtalt i forbindelse med finanslovsforliget er der etableret fornyet mulighed for indfrielse af de afdragsfrie 4% statslån. 
Undervisningsministeriet har informeret om den nye ordning i informationsbreve af 16. nov. 2004 og senest 6. januar 2005. (jf. http://www.uvm.dk/admin/institutionsoekonomi/?menuid=4005)

Ordningen er baseret på at skolerne skal kunne indfri statslån til en kurs, gør det muligt at erstatte lånet med et realkreditlån, uden at de løbende låneudgifter (-både afdrag og renter) forøges. Hvis statslånet ligger inden for 80% af ejendomsvurderingen tillægges dog 2 ekstra kurspoint. 


Med den sidste udmelding har Undervisningsministeriet nu offentliggjort den for foråret gældende indfrielses kurs til at være 57 (dog 55, hvis det kan dokumenteres, at lånet ligger uden for 80% af ejendomsvurderingen). Kursen er lidt højere end først antaget, da der i mellemtiden har været tale om en fortsat faldende rente. 
Den vedtagne ordning er ikke tidsbegrænset, men det er indbygget i modellen, at kursen vil stige lidt hvert halve år, uafhængig af renteudviklingen i øvrigt, således at det vil være økonomisk fordelagtigt at fortage konverteringen så tidligt som muligt. (Der tillægges således 1 kurspoint i andet halvår af 2005). 


Det er Økonomistyrelsen, der står for behandlingen af indfrielserne (jf. www.oes.dk), og UVM har meddelt, at styrelsen vil fremsende konverteringsberegning til alle skoler med statslån. Beregningerne vil alle være baseret på kurs 57, og det er den enkelte skole, der skal gøre opmærksom på en evt. lavere kurs med baggrund i lånets placering i forhold til ejendomsvurderingen.

FFD har tidligere anbefalet skolerne at gå i gang med at undersøge mulighederne for at benytte sig af ordningen og derved bl.a. opnå en forøget egenkapital. Det er imidlertid foreningens opfattelse, at det i nogle tilfælde kan blive vanskeligt at få tilsagn om realkreditlån til indfrielsen. FFD har drøftet dette spørgsmål med UVM, ud fra en formodet fælles interesse i at få flest mulige af statslånene konverteret straks. Det har dog ikke i første omgang været muligt at finde løsningsforslag.

Thor West, Tlf 3336 4033, Mail twn@ffd.dk  

13. januar 2005 nr. 8
NY BEHANDLINGSPROCEDURE FOR VISUMANSØGNING HOS UDLÆNDINGESTYRELSEN
Efter et nyt møde mellem FFD og Winnie Dahl Larsen fra Udlændingestyrelsen i den forgangne uge fremgår det, at Udlændingestyrelsen nu har iværksat en ny procedure for behandlingen af ansøgningerne om ophold på en dansk folkehøjskole. 
Det betyder, at ansøgninger der er højskolerelaterede bliver behandlet for sig selv af to medarbejdere hos Udlændingestyrelsen. Ansøgningerne bliver i første omgang grovsorteret. De sager, hvor der umiddelbart kan tildeles visum, bliver prioriteret mht. svar fra styrelsen. Hvis en ansøgning afvises, tager Udlændingestyrelsen kontakt direkte til højskolen. 

Udlændingestyrelsen arbejder fortsat under reglen om en behandlingstid på max tre måneder af visumsager for udlændinge udenfor EU. For de ansøgninger, Udlændingestyrelsen i øjeblikket behandler med henblik på et højskoleophold i foråret 2005, får højskolerne svar i løbet af denne måned.

Udlændingestyrelsen oplyser i øvrigt, at der er givet afslag til et betydeligt antal kinesere. Størstedelen af styrelsens afslag om ophold skyldes for ringe engelskkundskaber. Udlændingestyrelsen anmoder på den baggrund højskolerne om så vidt muligt at tjekke, om ansøgerne kan leve op til et engelskniveau svarende til 5. - 6. klasse. 
Udlændingestyrelsen tilbyder i øvrigt at mødes med højskoler, der ønsker at få proceduren for sagsbehandlingen af opholdstilladelse uddybet og eksemplificeret. 

Winnie Dahl Larsen (Tlf.: 35 30 87 71) er pr. 1. januar 2005 kontorchef hos Udlændingestyrelsen.

Rikke Mandrup & Thor West, Tlf 3336 4033, Mail twn@ffd.dk 

13. januar 2005 nr. 7
FORSØGS- OG UDVIKLINGSMIDLER 2005

Første ansøgningsfrist for dette år forsøgs- og udviklingsmidler bliver d. 1. marts 2005. (Anden frist d.1/9 - 05)

Fristen er i år blevet rykket godt 14 dage for at give mulighed for at nogle af de 100 ideer der forhåbentlig fostres på Askov d. 10. og 11. februar kan nyde godt af udviklingsmidlerne.

Følgende områder vil blive prioriteret ved fordelingen af midlerne:

· Realkompetence

   

· Udvikling af undervisning i demokrati og medborgerskab

· Samarbejde med formelle uddannelser

· Vejledning på højskoler, herunder voksenvejledning

· Naturvidenskab / naturfag

Der kan dog også søges til andre områder.

Hele den årlige pulje til forsøgs- og udviklingsarbejde forventes at være på knap 800.000 kr.

Retningslinier og ansøgningsskema A kan hentes på Højskolernes Hus` hjemmeside :

http://www.hojskolerne.dk/da/main/main.php?menu=191#1481

Yderligere oplyninger kan fås hos

Gorm Hansen  på 3336 4038 eller gh@ffd.dk

10. januar 2005 nr. 6
HØJSKOLEMØDE PÅ 
HØJSKOLE 10-11 februar 2005

100 gode ideer i anledning af Højskoleudvalgets rapport

FFD inviterer hermed til møde for aktive højskolefolk. Ovenpå en vellykket lancering af Højskoleudvalgets rapport vil vi gøre vores for at bevare fremdrift i en proces, der gerne skulle lede frem til en virkeliggørelse af visionerne i rapporten. Vi opfordrer derfor tre repræsentanter for alle højskoler om at møde op og deltage i et spændende møde, der skal gøre en forskel i skoleformens historie.

Tilmelding til Nina Bjerregaard, nb@ffd.dk, senest den 4. februar

Trykt program er sendt til højskolerne. Program kan også hentes på www.ffd.dk/doc/askovmode.pdf
10. januar 2005 nr. 5

KØRSELSGODTGØRELSE 2005

Ifølge cirkulære om Satsregulering pr. 1. januar 2005 for tjenesterejser hæves kørselsgodtgørelsen for 2005 til 3,10 kr. pr. km iht. bemyndigelse (for de første 20.000 km), og den lave sats hæves til 1,68 kr. pr. km. 

Ændringen sker med virkning fra 1. januar 2005.01.04.

Cirkulæret omhandler desuden time- og dagpenge samt procentgodtgørelse. Jf:

http://www.perst.dk/visCirkulaere.asp?artikelID=10166&cirkulaereID=1558&mode=cirlulaere
Thor West Nielsen, twn@ffd.dk - tlf. 3336 4033.

4. januar 2005 nr. 4

FFD har i dag udsendt PRESSEMEDDELELSE

Kunstnere skal forny Danmarks mest solgte bog

Danmarks mest solgte bog – Højskolesangbogen – står foran sin fornyelse. Derfor har sangbogsudvalget inviteret en lang række af nutidens lyrikere, sangskrivere og komponister til at give deres besyv med, når de i morgen slår dørene op til et tredages-seminar på Hindsgavl Slot ved Middelfart i forbindelse med færdiggørelsen af den 18. udgave af Højskolesangbogen.

Under ledelse af Michael Bojesen, komponist og dirigent for DR Radiopigekoret, vil kunstnerne blive tvunget til at tænke i nye poetiske og musikalske baner. Listen over de mange deltagende kunstnere tæller blandt andre Rasmus Nøhr, der sidste efterår udsendte sin anmelderroste debutplade – og det er ikke uden en vis ærefrygt, at han deltager i seminaret: 

- Det er jo ikke hvem som helst, der har skrevet sange til den bog – så jeg kan jo kun se invitationen som en blåstempling af, at der er nogen, der synes, at man udfører et godt stykke arbejde. Men udover det, så glæder jeg mig – ikke mindst til at møde mine kollegaer, og mon ikke der kommer en enkelt højskolesang eller to ud af det, siger Rasmus Nøhr.    

Desuden deltager Randi Laubek, Martin Brygman, Elisabeth Gjerluff Nielsen, Aske Jacoby, Peter Laugesen, Pablo Llambias, Gisli Gislason, Peter Sommer og mange flere. Og netop disse kunstnere er valgt, fordi de i deres daglige arbejde udviser en kvalitet og en lødighed, som vil klæde Højskolesangbogen, men som også kan forny den, siger medlem af sangbogsudvalget og initiativtager til seminaret, Jakob Bonderup: 

- Mange af sangene i Højskolesangbogen har rod i det samme sproglige, poetiske og musiske univers. Derfor var vi meget opsat på denne gang at få fat i nogle mennesker, som vi ikke tidligere er stødt på i arbejdet med bogen. Det materiale, som hidtil har været anvendt, har ikke til fulde dækket det kunstneriske landskab, og derfor håber vi nu med seminaret at plante en mulighed for, at også nye kunstnere fremover melder sig i arbejdet med Højskolesangbogen, siger Jakob Bonderup.   

Seminaret afholdes på Hindsgavl Slot, Middelfart, 5. - 7. januar 2005. 

For yderligere informationer eller detaljeret program og deltagerliste kontakt: 

Højskolelærer, Brandbjerg Højskole, Jakob Bonderup: 2040 8898 - jakob@brandbjerg.dk 

Dirigent Michael Bojesen, DR Radiopigekoret: 2947 8245  

4. januar 2005 nr. 3
LANGTIDSOPHOLD FOR HØJSKOLELÆRERE I UDVIKLINGSLANDE

Mellemfolkeligt Samvirke (MS) undersøger i øjeblikket hvorvidt nogen er interesseret i at indgå i faglige udvekslingsprogrammer med egne partnere i Syd. Kort fortalt er tanken at fx danske højskolelærere skal kunne arbejde på en skole eller i et projekt i et udviklingsland i op til et år, finansieret af Danida. Der er altså tale om lange udsendelser og ikke omophold af kortere varighed. Hvis dette lyder interessant, så kontakt 

Torleif Jonasson, international konsulent, tj@ffd.dk
4. januar 2005 nr. 2
EU-TRAKTAT-TURNE

Dansk Ungdoms Fællesråd (DUF) har etableret et korps af unge traktattilhængere og -modstandere, der i foråret 2005 vil turnere rundt i landet og diskutere EU-traktaten. Bookning og nærmere oplysninger fra Katja Murray, tlf. 3929 8888.

Torleif Jonasson, international konsulent, tj@ffd.dk
4. januar 2005 nr. 1
HØJSKOLERNES KULTURFESTIVAL
Det vellykkede Europa-seminar afholdt i november bliver fulgt op den 16. februar 2005 med et halvdagsmøde kl. 13-16.30 på Brandbjerg Højskole. Et af hovedpunkterne bliver afklaringen af temaet for Kulturfestivalens pilotprojet, der vil løbe af stablen sommeren 2006 på interesserede højskoler. Nærmere information til Torleif Jonasson, international konsulent, tj@ffd.dk
17. december 2004 nr. 156

PRESSEMEDDELELSE

Stor tilfredshed med Højskoleudvalgets rapport

Folkehøjskolernes Forening i Danmark (FFD) er yderst tilfreds med den rapport, som Højskoleudvalgets formand, Carl Holst, i dag overrakte undervisningsminister Ulla Tørnæs. Foreningen hæfter sig især ved, at udvalget anerkender vigtigheden af højskolen som institution i det danske samfund, og at højskolerne har fået en blåstempling for, at de leverer et produkt, som vil blive efterspurgt i fremtiden. 

- Med rapporten sender Højskoleudvalget jo en kraftig anbefaling til politikerne om, at højskolerne igen bør få en plads i startopstillingen i det danske demokrati. Det skulderklap tager vi med os – men vi er også klar over, at vi ikke har tid til at hvile på laurbærbladene, for vi skal fortsætte med at udvikle højskolen – og også gerne åbne dørene for helt nye grupper af elever, siger formanden for Folkehøjskolernes Forening i Danmark, Louis Mogensen. 

Foreningen er glad for, at Højskoleudvalget med rapporten sender et signal om, at netop højskolerne, som et enestående sted for personlig afklaring og vejledning i forhold til uddannelse, kan blive vaccinen mod de høje frafaldsprocenter herhjemme.

- Danmark har jo desværre en topplacering, når det gælder frafald på de videregående uddannelser. Det kan, skal og vil højskolerne lave om på. Og med Højskoleudvalgets rapport har vi fået et vink med en telefonpæl om, at dér har højskolerne en helt særlig forebyggende og helbredende rolle at spille i samfundet, siger Louis Mogensen.  

Endelig støtter foreningen Højskoleudvalgets fokusering på menneskers realkompetencer – og ser det som et udtryk for, at det er noget, man vil fokusere meget på i fremtiden. 

- Realkompetencer handler om menneskers skjulte talenter – ikke om det, de har lært i skolen. Rapporten sætter fokus på de ting, som højskolerne kan og altid har været gode til, nemlig at lære mennesker om deres potentiale - som medborger, som studerende, som medarbejder, som medmenneske. Det kan vi kun være tilfredse med og vi ser nu frem til den politiske reaktion, siger Louis Mogensen. 

For yderligere informationer, kontakt:

Formand, Folkehøjskolernes Forening i Danmark, Louis Mogensen: 2684 8251

Informationsmedarbejder, Højskolernes Hus, Jesper Himmelstrup: 2216 1611

PRESSEMØDE OM RAPPORTEN

Højskoleudvalgets rapport blev overrakt til Ulla Tørnæs af udvalgsformanden Carl Holst på et pressemøde idag på Christiansborg. På pressemødet deltog 10-12 journalister (men ingen med kamera eller mikrofon). På mødet udtalte Ulla Tørnæs bl.a.:
-Tak til udvalget for et stort og godt arbejde.

-Jeg forventer at højskolen de næste par måneder vil debattere rapporten den vil jeg lytte til. I løbet af foråret vil jeg så se på det.

-Jeg har forståelse for udvalgets argumentation for nedsættelse af elevbetalingen, jeg synes det er relevant at se på udvalgets forslag.

- Vedrørende formålet kan jeg langt hen ad vejen følge udvalgets flertal. Jeg støtter mig også til at højskoleforeningens repræsentanter går ind for en ny formålsparagraf - det skal dog først debatteres i højskoleverdenen.

- Rapporten er det mest konkrete bud i mange år på højskolens rolle fremover - og den er bestemt ingen syltekrukke. Regeringen ønsker at højskolen skal spille en rolle fremover.

På Undervisningsministeriets hjemmeside udtaler Ulla Tørnæs desuden:

'Jeg vil gerne takke for udvalgets arbejde. Der foreligger nu en god og gennemarbejdet rapport med mange konkrete forslag, der vil kunne danne grundlag for en bred debat. Jeg vil nu afvente debatten og herefter tage stilling til de konkrete forslag, udvalget kommer med'.

'Den danske folkehøjskole har en særlig plads i det danske undervisningssystem: en fri skoleform, hvis hovedsigte er folkelig oplysning, og hvor den brede almene undervisning skal have en fremtrædende plads. Det glæder mig, at der er forslag, som fastholder traditionen - med nuancer - og at andre forslag udtrykker behov for nye midler til at nå folkehøjskolens målsætning', siger Ulla Tørnæs.

Højskolerapporten kan hentes på Undervisningsministeriets hjemmeside:

http://www.uvm.dk/hojskolensfremtid1.htm?menuid=641015
Sammesteds ses et billede af en glad Carl Holst og en mindst lige så glad undervisningsminister ved overrækkelsen af rapporten idag på Christiansborg.

Kim Hjerrild

17. december 2004 nr. 155

HØJSKOLEUDVALGET OFFENTLIGGØR SIN RAPPORT I DAG KL. 11.30

Vær beredt! 

Højskoleudvalget offentliggør i dag sin rapport på Christiansborg kl. 11.30 (i værelse 1009) - hvor udvalgets formand, Carl Holst, vil overrække udvalgets anbefalinger til undervisningsminister Ulla Tørnæs. En lang

række journalister er blevet inviteret - og der er derfor stor sandsynlghed for, at mediecirkusset ruller af stablen i dag. FFD vil udsende en pressemeddelelse med en officiel kommentar til rapporten - men vær beredt på, at I vil blive ringet op af lokaljournalisterne - ellers tag kontakt til dem selv. Vedlagt findes gode

råd i forbindelse med kontakten til medierne. 

Jesper Himmelstrup, direkte: 3336 4264, mobil: 2216 1611, jh@ffd.dk 3336 4264

16. december 2004 nr. 154

UGEPRISER

Der har de seneste dage været en del røre omkring ugeprisen på de lange kurser. Flere skoler har med øjeblikkelig virkning nedsat ugeprisen væsentligt for det kommende forårskursus med start efter nytår. Nogle har ligefrem udmeldt en halvering af prisen.

Foreningen har bemærket, at begrundelsen bl.a. har været, at man gerne ville tage forskud på de muligheder, højskoleudvalgets anbefalinger gerne skulle afstedkomme, og at der ikke er tale om et ændret billede af den reelle udgift ved højskoledrift. Dette må også anses for at være af afgørende politisk betydning i forbindelse med den forestående offentliggørelse af højskoleudvalgets rapport og evt. anbefaling af en forhøjet elevstøtte.

Fra bestyrelsen ønsker man at advare stærkt mod det kortsigtede og undergravende i en priskrig - både i forhold til skolernes økonomi og signalet til offentligheden. Argumentet med at man tager forskud på en evt. lovgivning der måtte følge efter HUs endnu ikke offentliggjorte anbefalinger er problematisk - og risikerer, udover at udhule en i forvejen svag økonomi, at skabe modstand politisk. Hvad sker der hvis lovgivningen ikke kommer - eller først får virkning fra 2006? Kan skolerne holde til at skabe en forventning hos eleverne om at højskole, det er noget der skal koste maks. 700 kr. om ugen? 

FFD maner til besindighed og fælles linie – ingen er tjent med at folkehøjskolen kommer til at fremstå som en skoleform under udsalg. Dette sagt, selv om vi ved at der ude på skolerne er meget svært at se bort fra købmandsskab, når økonomi og elevtal skal nå sammen.

Mindste ugepris

I sammenhæng med prisspørgsmålet har foreningen fået henvendelse om reglerne for mindste ugepris, og vil derfor gerne rekapitulere reglerne:

Ifølge højskolelovens §11,stk.2 fastsættes mindste ugepriserne på de årlige finanslove. I finanslovsforslaget for 2005 kan man således læse, at mindste ugeprisen for kostelever på kurser af mindst 12 ugers varighed er fastsat til 711 kr. Dvs, at skolens udmeldte ugepris ikke må ligge under 711 kr. (Opkræves materiale- og ekskursionsudgifter særskilt, indgår disse udgifter ikke heri.) For kurser af kortere varighed er den fastsatte mindstepris 850 kr. pr. uge.

Individuel prisreduktion

For den enkelte elev har skolen mulighed for at give en reduceret ugepris. Dette kan ske på flere måder. I form af en individuel rabat (delvis friplads), en nedsættelse af ugeprisen med baggrund i evt. tillægstakst for indvandrere eller unge uden kompetencegivende uddannelse, og endelig en prisreduktion ved tildeling af den individuelle elevstøtte ud fra skolens egne kriterier. 

Der er dog den begrænsning for den individuelle prisreduktion, at loven kræver (§11,stk 4), at enhver elev, på trods af individuel prisreduktion, skal betale mindst halvdelen af den på finansloven fastsatte mindste ugepris (- i 2005 altså mindst 356 kr. pr uge.). 

CIRIUS-elever

Én elevgruppe bliver imidlertid i loven friholdt for kravet om, at den enkelte elev mindst skal betale halvdelen af den på finansloven fastsatte mindstepris. Af højskolelovens §27a, stk 1. fremgår, at elever fra de nye EU-lande ikke behøver at opfylde dette krav.

En konkret konsekvens heraf er, at den enkelte skole har mulighed for at fordele den nu udmeldte CIRIUS- bevilling for foråret 2005 på det antal elever, man måtte ønske, også uden at få problemer med kravet til den enkeltes egenbetaling.

Kim Hjerrild, Thor West, 3336 4033, twn@ffd.dk
13. december 2004 nr. 153

FFD LANCERER E-FLYER KAMPAGNE

For første gang prøver FFD kræfter med en ny kampagneform, hvor vi kombinerer såkaldte e-flyers (= en e-mail med et vedhæftet budskab) med en konkurrence og en ny forside på www.hojskolerne.dk. Med kampagnen forsøger vi dels at teste en ny, mere målgruppe-orienteret forside, dels at aktivere højskolernes bagland af nuværende og tidligere elever, ansatte, skolekreds mfl. Opfordringen lyder: Send en e-flyer til en ven og gør på en sjov måde opmærksom på højskolen som en mulighed - og fortæl om konkurrencen, hvor den heldige kan vinde et højskoleophold til en værdi af 25.000 kr. Et vigtigt element i konkurrencen er at den, der ønsker at deltage, skal ud på en højskole og have sit besøg attesteret. Det er her I får mulighed for direkte kontakt til potentielle elever. 

Den ny hjemmeside består primært af en ny forside + et nyt modul til afsendelse af e-flyers. Bagved de nye sider er vores almindelige hjemmeside stadig i brug (man klikker øverst til venstre for at nå direkte ind til den.) Ved et klik er man inde i det billede, der forklarer om konkurrencen, ved to klik når man ind i billedet med samlingen af elektroniske postkort, hvorfra man kan sammensætte og afsende sin e-flyer.

Udover en igangsætnings-mail til skolerne sender vi over 2.000 mails afsted i de kommende dage til de personlige mailadresser som vi råder over i Højskolernes Hus. Her opfordrer vi skolernes informationsansvarlige og elevforeninger mfl. til at sende e-flyers til deres respektive baglande. Vi håber at disse over 2.000 mails vil blive til (mindst) 20.000 e-flyers til interessede modtagere.

Kampagnen står og falder med jeres deltagelse ude på skolerne. Vi håber at alle vil medvirke og sende julekortet eller andre e-flyers ud - vi har sørget for at der er noget at vælge i mellem. Se selv på www.hojskolerne.dk
13. december 2004 nr. 152

AFKLARING OMKRING ANCIENNITET OG PENSIONSINDBETALING VED OVERGANG TIL NY LØN

ANCIENNITET
FFD kontaktede i sidste måned Undervisningsministeriet vedrørende anciennitetsforholdene for de lærere, der pr. 1. januar 2005 er tvunget til at overgå til Ny Løn. Det fremgår ikke klart af løncirkulæret om de ved overgangen til ’nærmeste højere basisløntrin’ medtager opnået lønanciennitet, eller om de på det nye basisløntrin starter helt forfra. 

UVM’s umiddelbare svar var, at man skulle starte forfra. Også selv om dette bl.a. er i modsætning til nyansatte, der ved indplacering medbringer lønanciennitet fra anden beskæftigelse. 

Der er især én gruppe lærere, for hvem spørgsmålet er af stor betydning. Nemlig ikke akademikere med mindre end 6 års anciennitet. Det skyldes, at 1. basisløntrin for ikke akademikere er 5-årig samtidig med at dette trin ligger over hidtidig lønindplacering for lærere helt op til og med 6 års anciennitet (ved stedtillæg 2). Dermed skulle en lærer med f.eks. 5 år og 11 mdr’s anciennitet stå på laveste basisløntrin i 6 år før oprykning til næste trin, på lige fod men en nyuddannet og én uden nogen anciennitet. 

Efter møde i UVM’s forhandlingskontor om spørgsmålet har ministeriet nu i mail til alle skoler af 9.12.04 meddelt, at for ikke akademikere, der pr. 01.01.05 skal på ny løn, kan ancienniteteten ud over 3 år – oprundet til hele år – medtages. 

Det er herved sikret, at ingen lærere med obligatorisk overgang til ny løn, vil få et negativt resultat sammenlignet med det nuværende skalatrinforløb i perioden frem til opnåelse af slut-basisløn. 

PENSIONSINDBETALING
Et andet spørgsmål, der har været usikkerhed omkring, har været pensionsindbetalingen for de lærere, der har en tjenestemandslignende pensionsordning, og som overgår til ny løn, enten ved selvvalg eller når slutløn er nået. 

Da den pension, der til sin tid udbetales til personer under denne ordning, ikke er afhængig af det indbetalte beløb, men af optjent pensionsalder, er der ikke nogen fordel ved at indbetale 15% af den fulde løn bestående af slut-basisløn og det personlige udligningstillæg (hvori bl.a. det gamle kostskoletillæg er indregnet).

Med den udsendte information til skolerne har UVM også fastslået, at for de lærere, der har en tjenestemandslignende pensionsordning og som overgår til nyt lønsystem, skal pensionsindbetalingen fortsat følge det gamle skalatrinforløb. 

UVM’s skrivelse har i foreningens regelsamling på hjemmesiden nr. 06.10.22.

Thor West, Tlf 3336 4033, Mail twn@ffd.dk 

13. december 2004 nr. 151

HØJSKOLERNES ÅRSSKRIFTER

Vi er meget glade for at så mange højskoler sender Højskolernes Hus et eksemplar af højskolens årsskrift, men Højskolebladets redaktion vil også gerne læse årsskrifterne og beder om et eksemplar sendt direkte til: Niels Elberling, Thyrasvænget 14, 3630 Jægerspris.

Nina Bjerregaard, nb@ffd.dk - direkte tlf 3336 4034   

9. december 2004 nr. 150

HØJSKOLEUDVALGET HOLDER SIDSTE PLANLAGTE MØDE

I morgen holder Højskoleudvalget - om alt går vel - sit sidste møde. Forventningen er at udvalget opnår enighed om den samlede rapport til Undervisningsminister Ulla Tørnæs. Enighed eller ej, så vil rapporten ikke blive offentliggjort i morgen. Det er op til opdragsgiver, dvs. ministeren, at beslutte hvornår og under hvilken form udvalgets anbefalinger skal offentliggøres. 

Vi må formentlig derfor bevæbne os med en vis tålmodighed, selvom FFD arbejder for en så snarlig offentliggørelse som mulig. I mellemtiden kan vi trøste os ved at de anbefalinger, som er på vej, i høj grad flugter med det foreningen ved dens repræsentanter, Louis Mogensen og Helga Kristiansen, har kæmpet for.

I hører selvsagt nærmere så snart der er noget konkret at melde ud.

Kim Hjerrild

9. december 2004 nr. 149

AFLYSNING AF HØJSKOLERNES DELTAGELSE I DM

Efter tidsfristens udløb kunne vi desværre kun tælle tre højskoler, som gav tilsagn om deltagelse i Danmarksmesterskabet i Indsamling. Det er væsentligt under målet på 15 deltagende højskoler og vi vil derfor meddele arrangørerne, at DM må blive uden højskolernes deltagelse som sektor (enkeltvis deltagelse er fortsat en mulighed). Varslet var simpelthen for kort.

I Højskolernes Hus vil vi nu vurdere på om det simpelthen er tidspunktet i januar, der er uhensigtsmæssigt - eller om det har været den korte tid til at beslutte og forberede deltagelse, der har været problemet. Er sidstnævnte tilfældet, vil vi måske prøve at komme med til næste år. 

Efterskolerne har i øvrigt også takket nej med henvisning til det korte varsel, men vil gerne inviteres med til næste år.

Kim Hjerrild

9. december 2004 nr. 148

TID TIL UNGDOM

Kampagnen, som startede som et initiativ fra en gruppe Testrup-elever, er nu i fuld gang. I morgen holdes der aktioner 7 forskellige steder i landet. Se evt. på tidtilungdom.dk. Se også DR1 morgen TV-avis kl. 7.00. Her skulle være et indslag med to talspersoner fra kampagnen.

1. december 2004 nr. 147

HØJSKOLEVEJLEDNING, modul 2 (HV2)

Datoerne for HV2 ligger nu fast. Kurset bliver afholdt to gange i 2005:

D. 15. - 17. marts og d. 27. - 29. april. Stedet er endnu ikke fastlagt. Programinvitation udsendes til alle højskoler i januar, 2005. De overordnede temaer for kurset er gruppevejledning og eksistentiel vejledning.

Helene Valgreen, hv@ffd.dk, tlf. 4044 4108
1. december 2004 nr. 146

DANMARKS VEJLEDERFORENING

FFD og vejledningsprojektet vil gerne gøre opmærksom på Danmarks Vejlederforening, som er en tværgående vejlederforening for alle vejledere og vejledningsinteresserede. Danmarks Vejlederforening har til formål på landsplan at virke for samarbejde om vejledningsfaglige og tjenstlige spørgsmål, skabe kontakt til de myndigheder, faglige organisationer og foreninger, der beskæftiger sig med uddannelses-, erhvervs- og arbejdsmarkedsorientering og vejledning af unge. Se mere om foreningens aktiviteter - og tilmelding - på hjemmesiden: http://www.tandhjulsforeningen.dk/

Helene Valgreen, hv@ffd.dk, tlf. 4044 4108

1. december 2004 nr. 145

HØJSKOLERNE MED I DM I INDSAMLING?

FFD har på vegne af alle højskoler modtaget en invitation om at deltage i den største samlede indsamlingsbegivenhed i Danmark nogensinde. Højskolerne skal sammen med andre sektorer i samfundet deltage i en venskabelig dyst om at indsamle flest mulige penge til modtagerne – som i 2005 vil være forældreløse børn i Afrika. Indsamlingskapløbet kulminerer d. 29. januar med et helaftens TV-show på DR 1. Her vil de mest lukrative og mest kreative blandt deltagerne blive eksponeret i fjernsynets bedste sendetid. 

Invitationen til ’DM i indsamling’ blev præsenteret for de ca. 70 deltagere på FFDs informationsseminar d. 23.11. på Kalø. Her var reaktionen klart positiv. Mange skoler har i forvejen gode erfaringer med indsamlinger – også som noget der skaber sammenhold og energi på et elevhold. Ud over at deltagelse i sig selv giver masser af mening for os som folkelige skoler, rummer 'DM i indsamling' mulighed for en positiv og meget bred eksponering af skoleformen og de deltagende højskoler.

Pt. foreligger der ikke så mange detaljer om det samlede forløb, men sikkert er det at: 

-
Deltagerne i DM i indsamling lanceres med et pressemøde, formentlig i anden uge af  december. 

-
De fleste aktiviteter vil finde sted i januar. Det er derfor OK hvis højskolerne først er aktive i januar. Men det gælder selvsagt, at jo længere tid der anvendes på indsamlingen, jo større er chancen for succes.

-
DR 1 er direkte involveret i arrangementer og vil sætte alle sejl til for at sikre den bedst mulige dækning af de deltagende organisationers indsats og afslutningseventet d. 29. januar.

-
Efterskolerne og ungdomsskolerne er blandt de inviterede – det var dem man måske i al venskabelighed kunne forestille sig højskolerne kunne konkurrere med og mod.

-
I Højskolernes Hus vurderer vi, at vi har brug for forpligtende tilsagn om deltagelse fra mindst 15 højskoler, for at sikre den rigtige volumen, dynamik, kreativitet og mangfoldighed i vores deltagelse.

Fristen for at melde tilbage er selvsagt meget kort. Der er to trin vi hurtigst muligt skal igennem:

1. FFD skal have en tilkendegivelse fra alle højskoler, som er interesseret i at deltage. 


Mail til Nina Bjerregaard, nb@ffd.dk, senest tirsdag d. 7.12. og fortæl om I på din skole er:


a.
Sikre på at I vil deltage i DM i indsamling


b.
Absolut positive overfor at deltage, dvs. at det er altovervejende 



sandsynligt at I vil deltage, men at I har brug tid til at drøfte 



deltagelsen igennem før I beslutter jer endeligt.


c.
Sikre på at I ikke ønsker at deltage.

2. Afholde et inspirations- og planlægningsmøde d. 15. december kl. 11-13 i Højskolernes Hus. Vi søger 8-10 aktive højskolefolk, der vil gå foran og medvirke til at udvikle ideer til højskolernes deltagelse. (På Kalø var der et ønske om at skolerne fik et idekatalog som afsæt for udvikling af deres egen indsamlingsaktiviteter.) Tilmelding til undertegnede, kh@ffd.dk, senest d. 14.12. (FFD refunderer rejseomkostningerne.)

Bag ’DM i indsamling’ står en kreds af landets største velgørende organisationer og deres fælles organisation ISOBRO. Arrangørerne har indtil videre fået en meget positiv modtagelse fra de kontaktede. De ser på ’DM i Indsamling’ som intet mindre end begyndelsen af et mere humanitært Danmark - en national event, hvor så mange som muligt, tænker og handler humanitært. Derfor vil de gerne have at højskolerne bliver en central deltager, fordi de ser skoleformen som forbillede, når det handler om humanistisk engagement.

Læs meget mere om DM i indsamling på www.dmiindsamling.dk.

Kim Hjerrild - kh@ffd.dk

25. november 2004 nr. 144

'ET ÅR FOR LIVET', en TV-serie om unge på højskole i Norge

Hvis nogen er interesseret - og kan tage norsk TV2 - så er der mulighed for at se højskoledokumentar fra to højskoler i det norske.

Fra Informationskontoret i Norge har vi modtaget:

"Endelig er det klart: 20. desember starter TV-serien på TV2 (Norge)!

TV-dokumentarserien skal bli julesending. "Et år for livet" starter på TV2 20. desember. Serien er i 10 deler på hver ca 25 min. og skal gå hver dag kl 19 fra 20. desember til 1. januar, avbrutt av første og andre juledag samt 30. desember.

"Et år for livet" følger en håndfull ungdommer gjennom et år på folkehøgskole. Serien er tatt opp på Skiringssal og Sagavoll folkehøgskoler skoleåret 2002-2003.

Dermed er et stort og langt prosjekt ved å være i havn".

22. november 2004 nr. 143

NY BETALINGSMODEL VEDRØRENDE FORSIKRINGSMÆGLERHONORARET

Fra forsikringsmæglerfirmaet Willis, som FFD som bekendt har lavet samarbejdsaftale med, har vi fået information om ny praksis vedrørende mæglerhonoraret. 
Hovedparten af de danske forsikringsselskaber vil indføre eller har allerede indført en såkaldt nettopræmiemodel, hvorved forstås, at der ikke indregnes vederlag til mægleren i forsikringspræmien, men at selskabets bruttopræmie vil blive reduceret med et fradrag for sparede omkostninger til salg, service m.m., som udgør mellem 4,5-15%, alt afhængig af forsikringstype, af den nuværende præmie.

I Willis vil man som hidtil opkræve præmierne på vegne af forsikringsselskaberne, og fremover vil mæglervederlaget blive lagt til nettopræmiebeløbene. Mæglervederlaget udgør som hidtil 4,5 – 15% af den omregnede bruttopræmie, hvilket modsvarer den tidligere provision.

Nettopræmiemodellen vil således stadigvæk være omkostningsneutral for den enkelte skole. Det er således kun mæglerbetjente skoler, der får nedsat præmierne som følge af ovennævnte omkostningsbesparelser. I tilfælde af overgang til assurandørbetjening forhøjes præmien igen til det oprindelige niveau.

Vist med et eksempel:

Nuværende præmie kr. 100.

Ny præmie ved mæglerbetjening kr. 85, hertil opkræver mægler kr. 15 i mæglervederlag, i alt kr. 100.

Totalomkostningen er dermed den samme. Det eneste der sker, er at der fremkommer én yderligere fakturalinie på fakturaen, nemlig Mæglervederlag.

Thor West, Tlf 3336 4033, Mail twn@ffd.dk 

22. november 2004 nr. 142

NYE SKRIVELSER OG HJÆLPEARK PÅ HJEMMESIDEN VEDR. NY LØN

Man kan nu på FFD’s hjemmeside finde forskellige skrivelser og hjælpeark i forbindelse med overgang til Ny Løn:

- Nyt forslag til ansættelseskontrakt, hvor der er taget højde for de ændrede aflønningsregler ved indførelse af Ny Løn. 

- Bilag til kontrakt vedr. udligningsbilag. For de lærere, der har nået eller når slutløn i det hidtidige skalatrinforløb, skal der ske overgang til Ny Løn ved, at der til højeste basisløn gives et personligt udligningstillæg. Et skema, der kan danne grundlag for beregning, og som kan være bilag til kontrakten, er også at finde på hjemmesiden.  

- Hjælpeark til brug for beregning af merudgiften år 1 for den enkelte skole ved overgang til Ny Løn. Arket indeholder en oversigt over både de gamle og nye lønsatser. De respektive beløb indsættes for de enkelte lærere i arket, hvorved merudgiften fremkommer. Der gøres opmærksom på, at pensionsandelen af merudgiften kan være forholdsvis stor, da hele lønnen ved Ny Løn er pensionsgivende. Det har bl.a kostskoletillægget og øvrige tillæg hidtil ikke været.

- Løncirkulæret og den tilhørende skrivelse fra UVM med uddybende bemærkninger, findes begge på hjemmesiden i regelsamlingen som henholdsvis 06.10.2 og 06.10.21.

Desuden kan det oplyses, at det fortsat ikke er endeligt afklaret med UVM, hvilken anciennitet lærere vil få på basisløntrinnet, når de med baggrund i mindre end 6 års anciennitet overføres til ny løn. Vi forventer at få lejlighed til at drøfte spørgsmålet med UVM i den kommende uge, og vil komme med yderligere information, så snart spørgsmålet er afklaret.

Thor West, Tlf 3336 4033, Mail twn@ffd.dk 

17. november 2004 nr. 141

FINANSLOVSFORLIGET – 3 GODE NYHEDER

Detaljerne omkring finanslovsforliget er nu blevet offentliggjort, og i forhold til det oprindelige forslag til Finanslov er der tre glædelige nyheder for højskoleområdet. Dels er den længe ventede mulighed for at indfri statslån til en favorabel kurs nu meldt ud, dels er tilskuddet til unge uden kompetencegivende uddannelse og unge fra de nye EU-lande (CIRIUS-puljen) væsentlig styrket. 

Statslån

FFD har for lang tid siden i forbindelse med regelforenklingsarbejdet lavet aftale med Undervisningsministeriet om en fornyet mulighed for indfrielse af de afdragsfrie statslån. Hurdlen har været spørgsmålet om indfrielseskurs, der bestemmer de økonomiske konsekvenser for skolerne. Med Finanslovsforliget er der nu skaffet midler til at finansiere den kurs, som i det store hele sikrer udgiftsneutralitet for skolen, når statslånet konverteres til et 30-årigt realkreditlån med afdrag. Den store fordel for skolerne ved en konvertering er en umiddelbar nedskrivning af skolens gæld og dermed forbedret egenkapital. For en del skoler betyder det at forhandlingspositionen overfor banker og andre bliver styrket. De foreløbige beregninger i forhold til den nuværende markedsrente tyder på en indfrielseskurs på ml. 51 og 54, afhængig af gældens placering i prioritetsrækkefølgen og tidspunktet for indfrielsen. Alle skoler skulle have modtaget brev om principperne for indfrielse. Nærmere vejledning følger fra FFD så snart kurserne er endeligt fastlagt. Det står allerede nu klart, at jo før et lån indfries, jo bedre vilkår. Foreningen opfordrer derfor til at berørte skoler hurtigst muligt tager kontakt til deres realkreditinstitut.

Tilskud til unge uden kompetencegivende uddannelse

Tillægstaksterne til både indvandrere og unge uden kompetencegivende uddannelse har hidtil ikke været udnyttet i det omfang, det var beregnet, og foreningen har derfor foreslået en kraftig forbedring af tillægstaksten til unge uden kompetencegivende uddannelse. Taksten til denne gruppe var i det oprindelige finanslovsforslag på 6.458 kr. Med finanslovsforliget fastsættes taksten til 14.600 kr. svarende til 365 kr. pr. uge. Det er forsat foreningens opfattelse, at taksten i alt overvejende grad bør komme den enkelte elev til gode i form af reduceret egenbetaling. Foreningen ser også muligheden for, at den forbedrede tillægstaksterne kan være en tiltrængt offensiv rekrutteringsmulighed. 


3,9 mio. kr. til unge fra de ny EU-lande

I det oprindelige finanslovsforslag var der afsat 2,9 mkr. til støtte til højskoleophold for unge fra de nye EU-lande. En reduktion i for forhold til 2004, hvor bevillingen var på 3.2 mkr. Med finanslovsforliget søges beløbet hævet til 3.9 mkr. Ifølge CIRIUS vil det betyde, at hver skole i 2005 vil kunne være sikret 2 gange 40 uger á 600 kr. til elever fra de nye EU-lande. Svarende til de to ansøgningsrunder pr. år og forudsat at nogenlunde samme antal skoler som hidtil søger.

(jf. http://www.ciriusonline.dk/visaktivitet.asp?Id=434&Menu=316 )

Finanslovsforligets ændringsforslag kan ses på

http://www.oes-cs.dk/bevillingslove/docshelf?shelf=af05
Der tages som altid forbehold for finanslovens endelige vedtagelse, men da forliget er på plads, er det vanskeligt at forestille sig, at dette ikke skulle ske. 

Thor West, Tlf 3336 4033, Mail twn@ffd.dk 

17. november 2004 140

UDENLANDSKE ELEVER PÅ STUDIETUR

Der har været flere henvendelser fra højskoler angående proceduren for udenlandske elever, der opholder sig på en højskole i Danmark og skal med på studietur, mens de får behandlet deres sag om ophold i Danmark.  

Udlændingestyrelsen bekræfter overfor FFD, at elever fra de ti nye EU-medlemslande der ansøger om ophold mens de er i Danmark, ikke skal indsende pas sammen med ansøgningen til Udlændingestyrelsen. I stedet skal man rette henvendelse til politiet og udfylde et stamkort (stamkortet er et id-kort) sammen med ansøgningen om opholdstilladelse. 

Hvis den udenlandske elev i stedet er fra et tredje land og er ved at få behandlet sin ansøgning om opholdstilladelse hos Udlændingestyrelsen, skal de, når de skal på studietur ud af Danmark, rette henvendelse til politiet og bede om en tilbagerejsetilladelse, så de kan få lov til at rejse tilbage til Danmark.

Ved spørgsmål rettes henvendelse til Rikke Mandrup Hansen, tlf. 3336 4047, rm@ffd.dk eller Thor West, tlf. 3336 4033, twn@ffd.dk
12. november 2004 nr. 139

HØJSKOLERNES EUROPA-SEMINAR 26.-27. november

Der er endnu et par ledige pladser på seminaret som holdes på Gymnastikhøjskolen i Ollerup - kontakt hurtigst muligt FFDs international konsulent Torleif Jonasson, telefon 3336 4037, mail tj@ffd.dk
Seminaret begynder fredag kl. 14.30 og slutter lørdag kl. 13. Pris 395 kr.

Seminaret om vores aktiviteter i Europa indeholder bl.a. emnerne:

· finansiering af den gode ide

· europæere på danske højskoler

· udveksling af erfaringer med aktiviteter i Europa

· fælles kulturfestival på højskolerne.

Et inspirerende seminar som er åbent for alle.

12. november 2004 nr. 138

NYT NOTAT OM FORRINGELSER

FFD har udvidet det tidligere udsendte notat vedr de sidste 10 års politisk besluttede forringelser af elev- og skoleøkonomi. Notatet kan hentes på www.ffd.dk/doc/9_forringelser.pdf
Notatet vil blive præsenteret på Højskoleudvalgets møde mandag d. 15.11. - i øvrigt næstsidste af de planlagte møder i udvalget.

Kim Hjerrild

12. november 2004 nr. 137

KONTAKTSEMINAR 10.-12. januar I NORDPLUS VOKSEN

Cirius inviterer til kontaktseminar den 10.-12. januar 2005 i København for nordiske aktører inden for folkeoplysning og voksenundervisning.

Som tidligere meddelt har Nordisk Ministerråd pr. 01.01.2004 omlagt støtteprogrammerne til nordisk folkeoplysning og voksenundervisning. Programmet hedder nu Nordplus Voksen og omfatter støtte til flere typer af samarbejdsprojekter:
- Mobilitet (elev – og lærerudveksling)
- Tematiske netværksprojekter (fx på lærerområdet med et fagligt udgangspunkt)
- Udviklingsprojekter 
- Kortlægningsprojekter (fx om emner fra den praktiske skolevirksomhed)
Støtterammen er på 8 mio. kr. med to ansøgningsfrister, 1. marts og 1. oktober (kun mobilitetsprojekter). Oplysning om Nordplusvoksen Programmerne hentes på: www.ciriusonline.dk/Nordplus 

Nordplus Voksen projekter skal repræsentere samarbejde mellem flere nordiske aktører. Formålet med det annoncerede seminar er derfor også at etablere kontakt og samarbejde mellem nordiske organisationer, institutioner mv. med det formål at udvikle fælles projektideer og ansøgninger til Nordplus Voksen programmet.

Seminaret henvender sig til alle typer aktører inden for voksnes læring som har ønsker om og ideer til nordisk samarbejde, og som søger samarbejdspartnere fra andre nordiske lande. 
Der er plads til 50 deltagere på seminaret. Blandt de tilmeldte vil der blive foretaget en udvælgelse som sikrer god sammenhæng mellem deltagernes ønsker og  ideer til nordisk samarbejde. Endvidere tilstræbes en rimelig fordeling mellem lande, typer organisationer og uddannelsesformer. 

Tilmeldingsskema kan hentes fra Cirius´ hjemmeside www.ciriusonline.dk, se under Møder og arrangementer, vælg Kontaktseminarer. 

Tilmeldingen sendes til Cirius på e-mail gd@ciriusmail.dk. senest fredag den 19. november 2004. 
Kontaktseminaret finder sted i DGI Byens Hotel, Tietgensgade 65, København V, og deltagelse vil være gratis. Spørgsmål om seminaret kan rettes til Gurli Demskov, tlf. +45 33957012 eller gd@ciriusmail.dk.

Thor West, Tlf 3336 4033, Mail twn@ffd.dk 

9. november 2004 nr. 136

OPFORDRING VEDR. HØJSKOLEBLADET

Jeg skal hermed stærkt anbefale, at enhver højskole afsætter midler til at medarbejdere og bestyrelsesmedlemmer kan modtage Højskolebladet. Selvom tiderne helt sikkert ikke er til at udvide abonnementer og andet, der strengt taget kan spares, så bør vores eget blad, Højskolebladet, have en særlig status.

Bladet har fundet en form, hvor der er en god blanding af artikler med indhold, der rækker ud over skoleformen og derfor kan inspirere højskolerne og det mere skolepolitiske stof. Efterhånden er flere også begyndt at bruge bladets debatsider. Det hilser vi i FFDs bestyrelse velkommen. Det kan jo virke lidt paradoksalt, hvis en skoleform der vægter demokratisk debat ikke selv har en. Det har vi heldigvis.

Antallet af abonnenter på Højskolebladet vokser stille og roligt; men samtidig må bladet slås med ændrede vilkår. Portoen stiger og samtidig forsvinder eller reduceres portostøtten. Lad mig derfor gentage et tidligere forslag: 

Lad jeres højskole uddele fem abonnementer til nogen som man synes fortjener det. Det kunne være til lokale politikere eller samarbejdspartnere. En sådan gave kan samtidig være en anledning til at drøfte højskolen med modtagerne.

Louis Mogensen 

9. november 2004 nr. 135

INTERNATIONALT

Der er brug for vores hjælp
Meld dig som indsamler til landsindsamlingen for flygtninge, søndag den 14. november kl. 11 – 14: http://www.flygtning.dk/landsindsamling
Højskolepuljen – ændring i fordeling af tilskud
Fra og med ansøgningsfristen den 1. december gælder, at tilskuddet vil være et fast beløb på 600 kr. pr. elevuge: http://www.ciriusonline.dk/visartikel.asp?id=200471&Menu=387
Nepal i krise
Mellemfolkeligt Samvirke, Amnesty International og Danida inviterer til konference, 18. til 19. november, og seminar, 19. til 20. november, om situationen i Nepal: http://www.ms.dk/service/kalender/hentfuld.asp?id=732
FN på dagsordenen
Dansk Ungdoms Fællesråd tilbyder en pakke om FN til unge mellem 15-25 år, indeholdende spil, hæfte og foredrag: www.duf.dk
9. november 2004 nr. 134

HUSK AT OPDATERE DE NORSKE STUDIEGUIDER….
Alle danske folkehøjskoler er profileret på nedenstående hjemmesider i Norge. 

Vi vil gerne opfordre jer til at opdatere jeres profil på disse sider.   

Studieguiden

http://www.studieguiden.no/index.php?page=utlandet0visretning0visskoler&retning_id=13&land_id=67&kontinent_id=2
Studiekatalogen

http://www.studiekatalogen.no/
8. november 2004 nr. 133

10 ÅRS FORRINGELSER AF MULIGHEDERNE FOR AT TAGE PÅ HØJSKOLE

Med til forklaringerne om højskolernes elevnedgang hører ikke mindst de seneste ti års forringelse af tilskudsmulighederne til at komme på højskole. Vi har udarbejdet en oversigt over de forskellige politiske

tiltag, reformer og lovændringer, som siden 1980'erne er blevet gennemtrumfet - og som efterfølgende næsten hver gang har kunnet spores i antallet af elever på højskolerne. Listen er ikke tænkt som en klagesang,

men som nøgterne fakta, der kan være med til at give en mere nuanceret forklaring på nedgangen i antallet af elever: 

- kommunestøtten frafalder

- dagpengereformen 1995 

- loven om uddannelsesorlov 1999

- VEU-reformen 2000

- VUS / SVU - Lov om ændring af lov om støtte til voksenuddannelse 2000

- Den Fri Ungdomsuddannelse (FUU) nedlægges 2002

- Finansieringsomlægningen 2002

- Demokratifonden nedlagt 2003

- Nordisk elevstøtteordning ophørt 2004

- Vejledningsreformen 2004

- Forslag om afskaffellse af Kvote 2-point for højskoleophold

Hent listen med uddybende forklaringer på: www.ffd.dk/doc/9_forringelser.pdf
8. november 2004 nr. 132 

ENDNU EN UNDERSØGELSE OM STIGENDE STUDIEFRAFALD

Undervisningsministeriet har lavet en samlet statistik vedr frafaldet i uddannelsessystemet fra gymnasiet og opefter. Det generelle billede er uforandret: På alle uddannelser noteres et stigende antal unge, der fortryder deres første studievalg. Tallene er offentliggjort af DA's nyhedsbrev. Læs mere på nedenstående link:

http://arkivwww.da.dk/nyhed/agenda/frontpageagenda/superShowAgenda.asp?Article=http://arkivwww.da.dk/testagenda/agenda/frontpageagenda/2004/2004-18/1.htm
Kim Hjerrild
3. november 2004 nr. 131

HØJSKOLERNES NYHEDSBREV TIL VEJLEDERE
FFD udsender om få dage et nyhedsbrev til samtlige vejledere i Danmark (2200 stk.) med fokus på højskolernes særlige indsats på vejledningsområdet. 

Hent nyhedsbrevet på  www.ffd.dk/doc/nyhedsbrev-nov04.pdf
Fremover vil vi to gange om året informere om udviklingen inden for højskolernes vejledning og om relaterede emner som elevøkonomi, dokumentation, realkompetence. Målgruppen er vejledningsmiljøet i Danmark, og det er vores håb, at vejlederne overalt vil finde nyhedsbrevet anvendeligt, sagligt og overskueligt. 

Vi opfordrer skolerne til at se nyhedsbrevet som en invitation og en anledning til et styrket samarbejde med det formelle vejledningssystem. Nyhedsbrevet vil dokumentere det vigtige vejledningsarbejde, der gøres på skolerne - bl.a. via elevhistorier og rapporter fra udviklingsprojekter, samarbejde med formelle uddannelser, integration mm. Vi håber naturligvis også at højskolerne vil kunne bruge nyhedsbrevet til inspiration og relevante informationer om vejledningsområdet og modtager gerne kommentarer eller gode ideer, som kan rettes til Jesper Himmelstrup -  jh@ffd.dk, 3336 4264, eller Helene Valgreen - hv@ffd.dk, 3336 4043.  

Næste nummer af Højskolernes Nyhedsbrev til Vejledere planlægges udsendt 1. maj 2005. 

Jesper Himmelstrup, Informationsmedarbejder, tlf. 3336 4264, mobil 2216 1611, jh@ffd.dk.

3. november 2004 nr. 130

HØJSKOLEELEVER FRA DE 10 NYE EU-MEDLEMSLANDE

opfølgning på FFD-INFO nr. 108
Flere højskoler har rettet henvendelse til FFD om proceduren ved ansøgning om opholdstilladelse for højskoleelever fra de ti nye EU-medlemslande, hvis de skal opholde sig i Danmark i mere end tre måneder.  

Nogen højskoler har oplevet at den danske ambassade i de nye EU-medlemslande ikke vil behandle sagen om ophold. I stedet henviser de - på trods af de nye retningslinier fra Udlændingestyrelsen - højskoleeleven til Statsamterne i Danmark. Vi har derfor kontaktet Udlændingestyrelsen for at få en afklaring på problemet.

Udlændingestyrelsen har bekræftet overfor FFD, at en EU-statsborger, som er optaget på en højskole i Danmark, skal søge om ophold gennem styrelsen og ikke statsamtet. 

Ved lignende tilfælde har FFD en aftale med Udlændingestyrelsen om, at højskolerne er velkommen til at henvise ambassaden til at rette henvendelse telefonisk til enten Winnie Dahl Larsen, Gitte Iversen eller Jeppe Vestentoft fra Udlændingestyrelsen.

Ved spørgsmål rettes henvendelse til Rikke Mandrup Hansen, tlf. 3336 4047, rm@ffd.dk eller Thor West, tlf. 3336 4033, twn@ffd.dk
2. november 2004 nr. 129

INTERNATIONALT

Bangladesh til Danmark
FFD’s samarbejde med Gonobidyalayaer, højskoler i Bangladesh, er blevet bragt tættere på Danmark. FFD’s tidligere projektkoordinator, Gunhild Skovmand, indviede den 17. oktober en ny hjemmeside, hvor oplysninger om projektet og dets fem højskoler præsenteres. Besøg www.school4life.org
Børnenes U-landskalender 2004 handler om Bangladesh. 
En flot introduktion kan findes på: http://www.u-landskalender.dk/intro.html 

Red Barnet står for formidlingen af indsamlede penge: http://www.redbarnet.dk/Default.asp?ID=2257
Grundtvig: første skridt til at blive international

Hvis man arbejder med voksenundervisning og gerne vil i gang med noget internationalt, men ikke helt ved hvordan, så er det oplagt at deltage i et Grundtvig-kontaktseminar.

http://www.ciriusonline.dk/visartikel.asp?id=200398&b=2567
Farer ved ophold i udlandet
Næsten en tredjedel af heteroseksuelle danskere med hiv er smittet under ophold i udlandet. Der er fortsat mange NGO'er, der ikke systematisk forbereder deres udsendte (ansatte såvel som frivillige og praktikanter) på den forøgede risiko for hiv. I samarbejde med Sundhedsstyrelsen laver Foreningen Sex & Samfund derfor gratis hiv/aids-forberedende kurser for danskere, der rejser ud. Kurset indeholder også en kort gennemgang af tropemedicin og sundhed i troperne. http://www.aidsnet.dk/Default.asp?ID=944
Dansk Formandskab for Nordisk Ministerråd 2005

Mandag 1. november 2004 klokken 15.00~ åbner hjemmesiden til det danske formandskab for Nordisk Ministerråd 2005. Hjemmesiden - www.norden2005.dk  - vil løbende levere aktuel information om formandskabets initiativer og aktiviteter i øvrigt

2. november 2004 nr. 128

DAGENS HØJSKOLEDEBAT

Højskolerne har for alvor været på dagsordenen i nyhedsbilledet i går mandag - med budskabet om, at en redningsplan for højskolerne får bred politisk støtte. Både Jyllands-Posten, Radioavisen, TV2 morgen, Ritzau og flere andre har været omkring Højskoleudvalgets grundlæggende anbefalinger, der således nu er offentligt tilgængelige for den brede befolkning. Undertegnede var bl.a. citeret i Jyllandsposten, Kim Hjerrild i 12-radioavisen.

FFD er naturligvis positivt indstillet over for de (nye) politiske toner - og bakker op om idéen om nedsættelse af elevbetalingen samt en styrket evaluering af realkompetencerne. Til gengæld står FFD fast ved beslutningen om, at højskolerne højst skal kunne tilbyde en tredjedel - men IKKE halvdelen af undervisningen i kompetencegivende forløb. Desuden understreger foreningen, at der skal fortsat ikke være eksamener på højskolerne. FFD opfordrer de enkelte højskoler til en konstruktiv debat i lokale og landsdækkende medier de kommende måneder sideløbende med Højskoleudvalgets afsluttende anbefalinger. Hvis en såkaldt "redningsplan" skal imødegås, kræver det en kompromissøgende kurs med et sikkert mandat - ikke en intern

mudderkastning.        

Med venlig hilsen Louis Mogensen

2. november 2004 nr. 127

MASTERUDDANNELSE I CITIZENSHIP EDUCATION

Danmarks Pædagogiske Universitet udbyder en masteruddannelse i medborgerskab. Der findes information om uddannelse på www.dpu.dk/master.

Ansøgningsfrist den 1. november, men DPU modtager gerne ansøgninger efter denne dato, hvis der stadig er ledige pladser. 

For yderligere information kontakt Ove Korsgaard på ove@dpu.dk eller på tlf. 88889433.

26. oktober 2004 nr. 126

UVMs INDKØBSKURSER

Desværre har der ikke været tilmeldinger nok. Ministeriet har besluttet at aflyse de 2 første planlagte kursusdage og  i stedet tilbyde de tilmeldte fra de øvrige dage at deltage i kurset den 25. november.

Nina Bjerregaard, tlf 3336 4034, nb@ffd.dk.

26. oktober 2004 nr. 125

FORNYET  AFTALE  OM  AFBESTILLINGSFORSIKRING

For to år siden indgik FFD en aftale med Europæiske Rejseforsikring om en afbestillingsforsikring til de korte højskolekurser. Ordningen har efter vores opfattelse fungeret tilfredsstillende, og foreningen har nu haft møde med Europæiske og drøftet mulige forbedringer af ordningen. 

Med henblik på at være et attraktivt tilbud til endnu flere kursister er Europæiske gået med til at sænke procentraten, så prisen nu – mod tidligere 6% - bliver 5% af kursusprisen. 

Forsikringen skal fortsat være tegnet før første indbetaling. (Er der sket det, at man først bliver opmærksom på muligheden, efter at et depositum er betalt, og der fortsat er flere måneder til kursusstart, er der mulighed for dispensation).

Europæiske tilbyder desuden skolerne selv af administrere ordningen. Det vil sige, at det så er skolen der udfærdiger forsikringen. Skolen får herved et vederlag på 20% af forsikringsprisen. Aftale herom indgås med Jeannette Pedersen, Europæiske Rejseforsikring, Tlf.dir.: 3327 8335, mail JAP@europaeiske.dk
Foreningen er af den opfattelse, at ordningen kan være med til større overskuelighed og gennemsigtighed for både kursister og højskoler. Derfor vil vi gerne anbefale skolerne i videst mulig omfang at gøre opmærksom på muligheden for en afbestillingsforsikring. Bl.a. at følgende tekst indskrives i alle kortkursusbrochurer: ”Det er muligt via Europæiske Rejseforsikring at tegne en afbestillingsforsikring til et kort højskoleophold (1 - 3 uger). Prisen er 5% af kursets pris, og forsikringen gælder, hvis man ikke kan komme af sted eller må afbryde højskolekurset pga. sygdom. Det er en betingelse, at forsikringen er tegnet FØR man betaler noget til højskolen.”

Desuden bør et eksemplar af den nye folder ”Afbestillingsforsikring - Højskoleophold” vedlægges alle de brochurer, I selv sender ud. (Ikke i dem, I sender til os – vi skal nok sørge for at vedlægge den til de rekvirenter, vi sender til).

Folderen har rekvireres fra Søren Bernt sb@ffd.dk eller Charlotte Schrøder cs@ffd.dk i Højskolernes Hus eller direkte fra Europæiske Rejseforsikring, Frederiksberg Alle 3, 1790 Kbh. V, tlf: 7010 6030.

Eventuelle spørgsmål til Charlotte Schrøder tlf: 3336 4045.

25. oktober 2004 nr. 124

INFORMATIONSKONFERENCE

FFD indbyder til informationskonference den 25. november på Sproghøjskolen på Kalø.

De trykte programmer/indbydelser er sendt med (fod)post til skolerne. 

Pris pr. deltager 170 kr. indbetales på giro 408-4055 senest 11. november 2004.

Tilmelding senest 11. november til Jesper Himmelstrup på jh@ffd.dk eller 3336 4264.

25. oktober 2004 nr. 123

ÆNDREDE DATOER FOR SKOLESOMMERFERIER - rettelse!

I info nr. 116 har der indsneget sig en trykfejl, idet der står, at første feriedag i 2005 er ændret til 30. juni Det er naturligvis 30. juni 2007.

14. oktober 2004 nr. 122

INFO-EVA

Nu er det igen tid at spørge alle jeres elever, hvordan de har fundet på at tage på højskole. 

Siden foråret 2002 har vi gennemført Info-Eva på højskolernes lange kurser. Vi oplever, at der stadig er flere skoler, som tager sig tid til at udfylde skemaet og returnere det til os. Fra 26 skoler i 2002 til 54 skoler i 2004. Ud af små 80 potentielle højskoler er det dog stadig for lidt. Derfor opfordrer vi kraftigt alle skoler til at deltage. Alle skemaer er sendt ud på mail onsdag den 13. oktober og kan hentes fra vores hjemmeside her: http://www.hojskolerne.dk/da/main/main.php?menu=191#1528

evt. spørgsmål til Charlotte Schrøder direkte tlf: 33 36 40 45 cs@ffd.dk

11. oktober 2004 nr. 121

NY BEKENDTGØRELSE AF HØJSKOLELOVEN

Der er udsendt ny ’Bekendtgørelse af lov om folkehøjkoler, efterskoler, husholdningsskoler og håndarbejdsskoler (frie kostskoler)’, LB nr. 870. af 19. august 2004. Skolerne har modtaget information herom pr. mail. 

Der er alene tale om en ajourføring uden nye elementer, idet den nu udsendte lov er en sammenskrivning af den hidtidige lov med de ændringer og tilføjelser, der er foretaget det sidste års tid.

Loven kan hentes på http://www.retsinfo.dk/_GETDOCM_/ACCN/A20040087029-REGL
eller i Regelsamlingen på foreningen hjemmeside på www.ffd.dk
Thor West, tlf 3336 4033, twn@ffd.dk
11. oktober 2004 nr. 120

INDKALDELSE AF VÆRDIGRUNDLAG OG SELVEVALUERINGER

Undervisningsministeriet har nu besluttet sig for hvilke frie kostskoler, der skal medvirke ved UVM’s bebudede undersøgelse af skolernes opfyldelse af kravet om værdigrundlag og selvevaluering. 7 højskoler, 16 efterskoler og 2 husholdnings- og håndarbejdsskoler har således i den forgangne uge fået besked om, at de skal medvirke ved denne del af ministeriets tilsyn. 

Skolerne skal således indsende følgende: Skolens værdigrundlag, skolens senest foretagne årlige selvevaluering (enten selvevalueringen for 2003 eller for skoleåret 2003/04) og kopi af bestyrelsens protokol, der viser vedtagelsen af værdigrundlaget og bestyrelsens tilrettelæggelse af planen for selvevalueringen. Samtidig ønskes oplysninger om, hvordan skolen har gjort værdigrundlaget og selvevalueringen offentlig tilgængelig.

UVM ønsker materialet fremsendt inden udgangen af november.

Thor West, tlf 3336 4033, twn@ffd.dk
11. oktober 2004 nr. 119

MØDE MED REJSEGARANTIFONDEN

I foråret vedtog Folketinget en ændring af Lov om rejsegarantifond. Den sikkerhed, rejsearrangører skal stille, er hermed blevet gradueret i forhold til omsætningen, og der er indført en bagatelgrænse således, at der ved omsætninger på under 250 tkr. ikke skal stilles bankgaranti, men alene en registrering i fonden er nødvendig.

FFD har i den forløbne uge holdt møde med fonden. Både for at drøfte betydningen af de nye vilkår for højskolerne, men også for at drøfte fondens tolkning af, hvilke kursusaktiviteter der bør være omfattet af garantiordningen.

Fonden oplyser, at der pt. er 14 højskoler registreret i fonden. Nogle af disse vil formentlig ligge under grænsen på de 250 tkr., og dermed frigøres for garantistillelse. Fonden ønsker dog en revisorerklæring om, at den rejseaktivitet, der er omfattet af lovens bestemmelser, ikke overstiger de 250 tkr..

Fondens vurdering af, hvilke rejseaktiviteter der er omfattet, er fortsat baseret på lovens formulering om brugergaranti for indbetalte beløb ved kurser, hvor ’rejseaktiviteten er hovedformålet’. Et eks. herpå er et to ugers forløb, med 1 uge på højskolen som forberedelse med efterfølgende rejse. 

Her vil lovens bestemmelser være gældende, og da hele aktiviteten er med henblik på rejse, vil det være hele kursusbeløbet, der vil indgå i garantidækningen og dermed også indgå i spørgsmålet om det samlede minimumsbeløb på 250 tkr.. 

Derimod er der enighed mellem fonden og FFD om, at en ekskursionsuge til Norge, Berlin, ol. i et længerevarende kursusforløb ikke er omfattet af lovens bestemmelser. Rejseomkostningerne her skal derfor heller ikke medregnes, når grænsen på de 250 tkr. søges overholdt. 

Fonden tager dog forbehold for, at rejseaktiviteten på et langt kursus kan være så omfattende, bl.a. i kraft af en kursusafbrydelse, at rejseaktiviteten må vurderes som hovedformålet.

I øvrigt er det fortsat gældende, at hvis betaling for rejseaktiviteten sker til en rejsearrangør, der er registreret hos Rejsegarantifonden med faktura direkte til hver enkelt deltager, så skal skolen ikke samtidig stille garanti for samme aktivitet.

Skolerne er velkommen til at kontakte Rejsegarantifonden ved Birgitte Fjeldhoff på 45878333.

Thor West, tlf 3336 4033, twn@ffd.dk
11. oktober 2004 nr. 118

NYE KURSER OM INDKØB

Som en del af Undervisningsministeriets effektivitetsbestræbelser tilbyder ministeriet fortsat sin medvirken til bedre og billige indkøb i form af tilbud om kurser for undervisningsområdets institutioner. 

Skolerne er med brev fra UVM af 23.sept. 2004 blevet indbudt til kurset –”Få viden om hvordan man køber effektivt ind”. Kurset vil primært søge at sætte indkøb på dagsordenen på jeres institutioner og give nogle metoder og redskaber til at analysere skolens indkøb, dæmme op for useriøse sælgere m.m.

Kurset er af én dags varighed fra 9.30 til 16.30 og afholdes:

· Torsdag den 11. november 2004 på Hadsten Højskole, Østergade 49, 8370 Hadsten

· Onsdag den 17. november 2004 på Gerlev Idrætshøjskole, Skælskør Landevej 28, 4200 Slagelse 

· Torsdag den 25. november 2004 på Eisbjerghus Efterskole, Eisbjergvej 2, 5580 Nørre Aaby. 

Prisen på de 225 kr. dækker alene forplejning.

Tilmelding kan ske til: FFD, Nina Bjerregaard, nb@ffd.dk, 3336 4034

11. oktober 2004 nr. 117

PRÆSENTATIONSMATERIALET OM NY LØN

På foreningens hjemmeside på http://www.ffd.dk/da/main/main.php?menu=191#817
kan man finde FFD’s præsentationsmateriale og anbefalinger fra orienteringsmøderne om Ny Løn.

Thor West, tlf 3336 4033, twn@ffd.dk
11. oktober 2004 nr. 116

FREMRYKNING AF SKOLESOMMERFERIEN

I en pressemeddelelse af 2. sept. 2004 meddeler UVM, at skolesommerferien allerede skubbes en uge fra 2006. Reglen bliver, at sidste lørdag i juni herefter vil være skolesommerferiens første dag. I 2006 den 24. juni, i 2007 den 30. juni osv.. 

Bl.a. i forhold til afviklingen af ansattes ferie kan dette have betydning.

Thor West, tlf 3336 4033, twn@ffd.dk
11. oktober 2004 nr. 115

INTERNATIONALE EFTERUDDANNELSE
Lærere inden for folkeoplysning og voksenuddannelse kan nu søge om at komme på efteruddannelseskurser.

Som eksempler på de mange kurser kan nævnes: Removing barriers to learning og Online tutoring and virtual classrooms. Der er tale om kurser af en uges varighed forskellige steder i Europa, og man kan søge Grundtvig efteruddannelsesstipendium til at deltage.

Der er gode muligheder for at få et stipendium og kurserne giver lejlighed til at møde kolleger fra en bred vifte af lande.

Oplysninger om hvordan man søger findes på følgende hjemmeside: http://www.ciriusonline.dk/visartikel.asp?id=725&Menu=316

Gorm Hansen, gh@ffd.dk

8. oktober 2004 nr. 114

DAGENS TILBUD: GENVEJ TIL BALTIKUM

Højskoler, som er interesseret i udveksling af erfaringer og i at lære om voksenundervisning i et af de baltisk lande, søges. Kom på besøg i Baltikum i januar og få genbesøg i april.

En deltagerskole er sprunget fra i sidste øjeblik, hvilket giver denne enestående mulighed. 

Læs mere på samrådets hjemmeside - http://www.dfs.dk/2719
Nærmere oplysninger hos: Flemming Gjedde, Konsulent, Dansk Folkeoplysnings Samråd

www.dfs.dk - tlf. 3326 0374 - fg@dfs.dk 

11. oktober 2004 nr. 113

HØJSKOLERNES EUROPA-SEMINAR 26.-27. NOVEMBER 2004
Folkehøjskolernes Forening inviterer til et inspirerende efteruddannelseskursus om vores aktiviteter i Europa. Vi skal opbygge fælles viden og udveksle erfaringer om rammer og idéer, og vi lægger op til diskussioner under temaerne:

· Finansiering af den gode idé;

· Europæere på danske højskoler;

· Udveksling af erfaringer med aktiviteter i Europa;

· En fælles Kulturfestival på højskolerne i 2008, indledt med en mini-festival i 2006?

Seminaret er åbent for alle, og finder sted på Gymnastikhøjskolen i Ollerup fra fredag den 26. november kl. 14.30 til lørdag den 27. november kl. 13.00.

Prisen for selve kurset er 395 kr. og bedes betalt senest den 20. november på giro 408 4055.

Tilmelding til Højskolernes Hus, Nina Bjerregaard, nb@ffd.dk, senest den 8. november.

Brochure til udlænding om at studere i Danmark
Cirius har udgivet en brochure med titlen "Studying in Denmark", som beskriver muligheder og vilkår for udlændinge der vil studere i Danmark på en videregående uddannelse:

http://www.ciriusonline.dk/visartikel.asp?id=200251&b=2567 

EU-Japan år 2005
I 2005 vil EU og Japan fremme kontakt og forståelse mellem EU-borgere og de 127 mio japanere:

http://www.ciriusonline.dk/visartikel.asp?id=200203&b=2567 

NGO’ernes folkelige forankring
Bertel Haarder står bag ny rapport om NGO’ers forankring i Danmark:  http://www.um.dk/da/servicemenu/Nyheder/Udviklingspolitik/RapportNGOernesFolkeligeForankring.htm 

FN’s Generalforsamling
Generalforsamlingen kan følges på nettet, hvor bl.a. Generalsekretær Kofi Annans tale findes på http://www.un.org/webcast/ga/59/statements/sg-english.pdf -- denne tale mente Udenrigsminister Per Stig Møller var banebrydende og burde stå i historiebøgerne.

Torleif Jonasson, international konsulent, tj@ffd.dk, tlf 3336 4037.

11. oktober 2004 nr. 112

EU-KOMMISSIONENS TELEFON/MAIL-SERVICE TIL BORGERNE

EU Kommissionen har en gratis service, hvor borgere fra ethvert af de 25 EU-lande kan ringe til og stille spørgsmål om

EU og få svar på deres eget sprog. Tjenesten hedder EUROPE DIRECT. Motto: EU er aldrig længere væk end den nærmeste telefon. 

Det er det samme telefonnummer i hele EU:   00800 6 7 8 9 10 11. Når man ringer fra Danmark, kommer man automatisk til at tale med en dansk-talende. Fra Finland en finsk-talende, osv. Det virker fra alle fast-telefoner mandag til fredag.

Man kan også sende spørgsmål på sit eget sprog via web siten: http://europa.eu.int/europedirect
Lotte la Cour, telefon 3312 8089, email: llc@ffd.dk

5. oktober 2004 nr. 111

UDSPIL TIL HØJSKOLEUDVALGET OM HØJSKOLERNE OG REALKOMPETENCE

Læs om bestyrelsens overvejelser om de forskellige roller højskolerne kunne spille i forhold til realkompetence, herunder om muligheden for at gøre højskolerne til spydspids for en dansk satsning på området. 

Link: www.ffd.dk/doc/realkomp.pdf

FFDs overvejelser vil indgå i Højskoleudvalgets drøftelser på næste møde den 20. oktober. 

Kim Hjerrild

5. oktober 2004 nr. 110

KULTURNAT I KØBENHAVN

Godt og Grundtvig: Levende ord, musik og lys i natten

For 10. gang deltager folkehøjskolerne og Højskolernes Hus i den københavnske kulturnat – denne gang ved at skabe et pusterum af hygge og højskolestemning midt i det hektiske virvar af arrangementer denne nat. 

Det rustikke gamle pakhus bag Højskolernes Hus vil danne rammen om forskellige indslag af lyrik, sang og musik – bl.a. leveret af den poetiske Blue Foundation-rapper MC Jabber, af Den rytmiske højskole samt DJ-arrangementet Folkegaven. Disse musikalske og lyriske indslag vil sammen med Kunsthøjskolen Thor​stedslunds abstrakte kunst og spændende indretning af cafeen samt et spektakulært udendørs billedshow fra Krogerup Højskoles fotohold forhåbentlig skabe en tilbagelænet og intim loungestemning. Vi glæder os til endnu engang at få lov til at eksponere den skaberkraft, livsglæde, musikalitet og fortællelyst, som er kendetegnende for folkehøjskolernes hverdag. 

Arrangementet vil foregå i gården og i pakhuset bag Højskolernes Hus den 8. oktober fra kl. 19-24, og herfra skal der lyde en opfordring til alle højskolefolk i nabolaget om at kigge forbi. 

Se programmet på www.ffd.dk/doc/presse_kulturnat.pdf
27. septemberer 2004 nr. 109

INFORMATIONSMØDERNE OM INDFØRELSE AF NY LØN 

FFD vil gerne erindre om de udmeldte informationsmøder om indførelse af ny løn for højskolelærere pr 1. januar 2005:

1. okt. 2004 fra 13.30 til 17.00 på Kunsthøjskolen i Holbæk

4. okt. 2004 fra 13.30 til 17.00 på Snoghøj Folkehøjskole

8. okt. 2004 fra 13.30 til 17.00 på Hadsten Højskole

Møderne er for alle interesserede, og alle møder vil blive gennemført. 

Deltagelse kan fortsat sikres ved hurtig tilmelding til Nina Bjerregaard - 3336 4034  nb@ffd.dk
Programmet vil bl.a. indeholde:

1 Generelt om arbejdsmarkedets nye lønsystem og intentionerne bag

2 Modellen for ny løn, som den fremgår af det nye Løncirkulære for forstandere og lærere ved folkehøjskoler, med særlig fokus på temaerne:

- basisløn og de forskellige typer tillæg

- tvungen overgang eller frivillighed

- forhandling af tillæg

Medvirkende ved møderne vil være:

Peter Houlberg Nielsen, Lønforhandlingskontoret Undervisningsministeriet 

Jens N Christiansen, FFD’s bestyrelse

Thor West Nielsen, Chefkonsulent FFD

Thor West, tlf 3336 4033, email twn@ffd.dk 

22. september 2004 nr. 108

HØJSKOLEELEVER FRA DE NYE EU-LANDE

Højskoleelever fra de nye EU-lande skal stadig søge om ophold gennem Udlændigestyrelsen, hvis de opholder sig i Danmark i mere end 3 måneder.

Udlændingestyrelsen gør opmærksom på at elever fra de nye EU lande (Cypern, Estland, Letland, Litauen, Malta, Polen, Slovakiet, Slovenien, Tjekkiet og Ungarn), skal søge om ophold gennem Udlændingestyrelsen, når de vælger et højskoleophold der strækker sig over en periode på mere end 3 måneder. 

Studerende ved de formelle uddannelser vil normalt blive bedt om at henvende sig i det nærmeste Statsamt for at få udstedt et EU/EØS opholdsbevis. Dette gælder dog ikke for højskoleelever.

En række højskoler har henvendt sig til FFD efter de har undret sig over, at Statsamtet har nægtet at udleverer et opholdsbevis for højskoleelever fra de nye medlemslande. Statsamterne begrunder afslaget med at eleverne ikke opfylder betingelser for ophold i Danmark, da de ikke har et beløb der svarer til SU til rådighed. Statsamterne tager derved ikke højde for at eleverne allerede ved at have betalt for højskoleopholdet er dækket ind i forhold til bolig, forplejning og undervisning. 

Det er for at imødegå denne komplikation, at Udlændingestyrelsen har meddelt FFD, at elever fra de nye medlemslande stadig skal søge om opholdstilladelse hos udlændingestyrelsen, når de opholder sig i landet i mere end 3 måneder. 

Spørgsmål eller kommentarer til Khuram Shehzad, projektleder, T: 3336 4262, M: 2612 4262, E: ks@ffd.dk

22. september 2004 nr. 107

KULTURMØDE-PULJE ÅBEN FOR ANSØGNINGER

Integrationsministeriet har bevilget 400.000 til højskolernes Kulturmødepulje. Kulturmødepuljen er på linie med FFDs forsøgs- og udviklingsmidler en pulje, der kan søges af enkeltskoler eller skolesamarbejder. Puljens formål er at støtte tiltag der styrker den enkelte skoles indsats overfor målgruppen af unge med anden etnisk baggrund. 

I 2004 & 2005 vil puljen have nogle prioriterede områder, som der kan læses nærmere om i retningslinierne for puljen. Disse + ansøgningsskema kan hentes på http://www.minoriteter.hojskolerne.dk/?menuid=37
FFD opfordrer alle skoler til at overveje projekter under puljen, som kan blive et godt redskab i arbejdet for mere integration via højskolen. Vi skulle gerne kunne vise puljens berettigelse i årene fremover. FFD stiller sig til rådighed for vejledning og sparring vedr. udvikling af projektideer.

Ansøgningsfristen for projekter i 2004-05 er 22. november 2004.

Spørgsmål eller kommentarer til Khuram Shehzad, projektleder, T: 3336 4262, M: 2612 4262, E: ks@ffd.dk

22. september 2004 nr. 107

HØJSKOLEN MELLEM HJERNE OG HJERTE

I dag præsenteres forsøgs- og udviklingsprojektet "Højskolen mellem hjerne og hjerte" på Den Rytmiske Højskole. Resultatet af projektet kan læses i den 131 siders lange rapport. Det spændende udviklingsprojekt er foregået som et samarbejde mellem Gerlev Idrætshøjskole, Kommunikationshøjskolen Vallekilde og Den Rytmiske Højskole med dirigent og cand. mag. Peter Ettrup Larsen som ekstern leder.

Rapporten kan downloades her: www.ffd.dk/doc/mellem_hjerne_og_hjerte.pdf
Helene Valgreen, tlf. 4044 4108, hv@ffd.dk

22. september 2004 nr. 106

DE FRIE SKOLERS EDB-BRUGS SØGER KONSULENT
Se stillingsannoncen på: www.ffd.dk/doc/edb_brugs.pdf
Elektronisk ansøgning sendes til formanden Peter.lykke@houmi.dk , tlf. 2021 0617, senest 22. oktober.

20. september 2004 nr. 105

OPLYSNINGSSKEMA TIL BEREGNING AF EFTERREGULERING 2004 OG TILSKUD FOR 2005 

(Det tidligere såkaldte LYSERØDE SKEMA)

Undervisningsministeriet har udsendt skema og vejledning for den årlige indberetning til brug for beregning af efterregulering af tilskud i 2004 og tildeling af tilskud for 2005. Det er det tidligere såkaldte lyserøde skema, der sammen med vejledning kan hentes på UVM’s hjemmeside http://us.uvm.dk/voksen/hoejskoler/skemaer/
UVM har arbejdet på en elektronisk besvarelsesmulighed, men da der ikke er tilfredshed hermed, indsendes skemaet på vanlig vis pr. post, underskrevet af skolen og skolens revisor. Fristen for indsendelse til Undervisningsministeriet er senest den 1. oktober 2004. Det er vigtigt at være opmærksom på denne dato, da Undervisningsministeriet ikke udbetaler vikartilskud til skoler, der ikke har fremsendt oplysninger senest den 1. oktober. Baggrunden er at vikartilskuddets størrelse afhænger af skoleformens samlede antal registrerede vikardage. 

Samtidig bedes skolerne huske at indsende kopi af skemaet til FFD med henblik på foreningens forhåndsberegning af skolernes driftstilskud.

Skemaet er for de fleste punkter identisk med tidligere. Man skal fortsat være opmærksom på, at skemaet er udbygget med hensyn til aktiveringselever og de nye tillægstakster for indvandrere og unge uden kompetencegivende uddannelse. Med hensyn til afgrænsning af de personer, der udløser tillægstakterne, henvises til UVM’s orientering i forbindelse med FL 2003.

Som noget nyt skal skolerne nu selv udregne det samlede årselevtal, der udløser de enkelte takster (– henholdsvis takst 1, 2 og 3). Baggrunden er, at regelgrundlaget nu er ændret, så det kun er elever, der har gennemført henholdsvis 2 og 12 uger, der udøser takst 2 og takst 3.

Endelig skal skolerne være opmærksom på at hvad angår eventuelle udgifter til seniorordning og frivillig fratrædelse i skoleåret 2003-2004, så skal der indsendes særskilt ansøgning om tilskud hertil inden den 1. oktober 2004 til Institutionsstyrelsen, Juridisk Kontor, med kopi af indgået aftale og dokumentation af afholdte udgifter.

Thor West Nielsen, 3336 4033, twn@ffd.dk 

20. september 2004 nr. 104

REFERAT AF GENERALFORSAMLING I KINANETVÆRK 9. september 2004

Tilstede var: Orla Hansen, Andebølle Ungdomshøjskole. Kurt Willumsen, Uldum Højskole. Hartvig Dolberg, Musik og Teaterhøjskolen. Sune Frederiksen og Iben Christensen, Nørgaard Højskole. Karsten Jakobsen og Henrik Højer, Odder Højskole. Kirsten Hjorth, Hadsten Højskole. Kristian Kjær Nielsen, Højskolen på Helnæs. Ulla Henningsen, Askov Højskole. Vita Andreasen, Løgumkloster Højskole. Uffe Engsig, Egå Ungdoms-Højskole.

1. Kristian Kjær Nielsen blev valgt som dirigent

2. Uffe Engsig blev valgt som referent

3. Beretning ved forkvinde Vita Andreasen:
Netværket har eksisteret i 2 år. I de 2 år har vi brugt midler på en spørgeskemaundersøgelse v. China Acces. Vi har oprettet en hjemmeside til brug for kommende kinesiske elever og netværksskolerne. Vi har produceret en informations DVD/VHS, der giver et billede af hvad det vil sige at være på højskole.
Den største satsning har været ansættelse af vores egen agent i Kina. Yan blev ansat for 2 år siden. Det giver os tæt kontakt med agentmarkedet og de politiske strømninger i Kina.
Netværket har været orienteret om hvad der har rørt sig på de højskoler der ikke har været medlem af netværket. Det har i den forbindelse været frustrerende at vi har repræsenteret så få kinesere på de danske højskoler, samtidigt med at vi har været det officielle ansigt udadtil.
Dette har medført ønsket om at netværket bredere – vi vil gerne være en større paraply.
Kinanetværket står alene med problemerne vedr. udlændingestyrelsen og visumproblemer. Det ville være ønskværdigt hvis FFD støttede netværket i denne opgave.
FFD burde henvende sig til Berthel Haarder, og gøre opmærksom på dette problem som forening.
Netværket åbner op for at der er mange veje til rekrutering. Snoghøj og Rødding er åbne for at deltage i et samarbejde med netværket. Det kunne være omkring introkurset som Yan holder for kommende højskoleelever.
Netværket er også åbne for at rekruttere til kurser uden for højskoleloven.

Økonomi: P.t. hænger økonomien sammen. Vores indtægter kommer fra 
1: kontingent; 10000 kr. for 2 år og 5000 kr. for 1 år. 
2: Elev gebyr; mellem 2000 og 4000 kr.
3: Introkurser; hver elev betaler 1400 kr. og selve kurset koster ca. 800 pr. elev.  
Det kommende arbejdsudvalg skal se på nye økonomiske modeller.
Lige nu har Yan 25 elever der vil på højskole til januar.
Kommentarer til beretningen:
Hadsten: Er det realistisk med samarbejde om introkursus, nå højskolernes elever kommer fra hele kina? Svar: Sådan fungerer det allerede nu.
Askov: Vi er tilfredse med agenter uden for netværket – vi kan også se at strømmen af mails er ved at dø ud.
Beretningen blev taget til efterretning.

4. Netværket har fungeret som politisk lynafleder – denne opgave skal netværket stadig have. Vi vil stå bedre hvis der kommer flere skoler med i netværket.
Der er ingen grund til at alle højskoler opfinder den dybe tallerken – derfor skal vi have et netværk.
Rekruttering: Vi har overvejet en ny model hvor flere agenter er tilknyttet netværket via Yan. Det skal være mere attraktivt at være med for de skoler som i øjeblikket kører med deres egne agenter. Der skal måske også kigges på en ny finansierings model? Alle modeller er til debat.
Bruge netværket til at ”finde højskolernes ben”. Skal vi også rumme f. eks. Snoghøj og Rødding? – politikerne skelner jo ikke.
Vi skal udvikle samarbejdet med de videregående udannelser. Vi skal lave højskole, samtidigt med at vi leverer varen: Kineserne ønsker at komme videre i uddannelsessystemet.
Ønske om at netværket afspejler alle de skoler, som arbejder med kinesiske elever i dag.
Kommentarer: Problemet med at samarbejde med de formelle uddannelser er at vi ikke vil være fødekæde.
Vi vil samarbejde med de skoler som udfører et ordentligt stykke arbejde.
Politisk er der givet signal om at det er vigtigt at have internationale elever på skolerne. I øjeblikket har vi ikke styringen med kineserne.
Vi må accepterer at kineserne ønsker mere end ½ år på højskole. De vil have en uddannelse at komme hjem med – f.eks. til opbygning af fagskoler.
Vi kan som netværk bedre stille betingelser til evt. samarbejdsskoler.
Overveje om der skal være to slags medlemmer af netværket; De der har elever inden for højskoleloven, og de der har elever uden for.

5. Regnskabet fremlagt. P.t. er der et lille overskud på ca. 10000 kr.

6. Der har ikke været mange tilbagemeldinger. Hadsten og Askov giver udtryk for at det er en god idé at arrangere en rejse til Kina til marts
Det kommende udvalg må arbejde videre med idéen.

7. Det nye arbejdsudvalg består af: Karsten Jakobsen, Kristian Kjær Nielsen, Vita Andreasen, Kirsten Hjorth og Hartvig Dolberg og Orla Hansen
Sune Frederiksen er suppleant. 

8. Evt.: Vi skal være opmærksomme på de mange kinesiske kulturtilbud.

Bestyrelsen konstituerede sig: Vita er forkvinde og Kristian næstformand. Næste møde er 4. nov. Klokken 16.00 i Toftlund. Referent Uffe Engsig

8. september 2004 nr. 103

KINA-NETVÆRKET

I kan nå det endnu! Giv jeres mening til kende ang. Kina-Netværket - alle er velkomne dansklærere/engelsklærere, kontaktlærere og forstandere. - skoler der ikke er medlemmer af Netværket, men har fået kinesere på andre måder, er også meget velkomne - arbejdsudvalget lægger op til et bredt samarbejde. 

I morgen torsdag den 9. september kl. 16.00 - 20.00 er der generalforsamling på Egå Ungdomshøjskole.
Program:

kl. 15.30 Kaffevogn

kl. 16.00 Niels Thostrup, tidl. chefredaktør på Jyske

Vestkysten: Portræt af ungdomsgenerationen i Kina med debat

kl. 17.00 Generalforsamling (sandwichpause undervejs)

Dagsorden:

1. Valg af dirigent (arbejdssudvalget foreslår Kristian Kjær)

2. Valg af referent

3. Beretning ved Vita 

4. Hvad vil vi med Netværket? - Hvem vil være med?

5. Fremlæggelse af regnskab

6. Evt. rejse til Kina i marts 2005

7. Valg af arbejdsudvalg

8. Evt

Vi håber at se jer - dansklærere/engelsklærere kontaktlærere eller forstandere! 

Egå Ungdomshøjskole vil gerne have en mail info@euh.dk
eller tlf. 86-220126 om hvor mange I kommer... ellers kom bare

8. september 2004 nr. 102

INTERNATIONALT v/ Torleif Jonasson

Ethics in Lifelong Learning
Den 7. internationale LLinE (Lifelong Learning in Europe) konference afholdes den 23. til 25. september i Helsingfors, hvor bl.a. Peter Kemp vil indlede. Besøg www.kansanvalistusseura.fi/index.phtml?chapter_id=1620  

International Uddannelsesdag
Køng Idrætshøjskole og Ghana Venskabsgruppen i Glamsbjerg inviterer til International Uddannelsesdag og Ghana Kulturaften den 16. september. Tilmeldingsfrist 10. september på 64721412.

2015-mål
FN’s 2015-mål om bl.a. uddannelse præsenteres i lettilgængeligt undervisningsmateriale:

- MS’ blad ”ZAPP Jorden Rundt”: http://zapp.ms.dk 

- ”Bubber i Verden”, DVD med TV 2’s programserie:

http://www.danida-publikationer.dk/publ.asp?page=publ&objno=250000755 

- dilemmaspillet ”Global Island”: www.globalisland.nu
- overordnet hjemmeside: www.2015.dk 

Menneskerettighedskursus
Det Danske Institut for Menneskerettigheder gennemfører kursus 1. til 5. november, hvor deltagerne får en grundig introduktion til menneskerettighedsspørgsmål. Besøg http://www.humanrights.dk/afdelinger/infoudd/natkurs/mr-grundkursus 

Aktuelle Internationale publikationer

DIIS (Dansk Institut for Internationale Studier) udgiver små og store skrifter om aktuelle internationale problemstillinger. Senest ”Hvordan Vesten slog Al-Quaeda – og forærede den internationale terrorisme en sejr i første runde”. Besøg www.diis.dk – vælg AFDELINGER, hvor hver enkelt afdeling udgiver egne publikationer.

10 års frihed fra apartheid
Sort og Hvid i Farver: 116 koncerter, debatmøder, filmforestillinger og undervisningstilbud, 23. til 26. september, primært i København. Besøg www.sydafrika.dk/10
8. september 2004 nr. 101

LÆRER I MEDBORGERSKAB SØGES TIL EU-PROJEKT

I forlængelse af FFDs Grundtvig I-projekt 'active citizenship' udvikler foreningen i samarbejde med 8 europæiske partnerorganisationer nu et kursus for undervisere i aktivt (europæisk) medborgerskab. TEACH er navnet på kurset, der er godkendt til støtte under Grundtvig 3-programmet. 

FFD søger en lærer / forstander med tid, lyst og erfaringer til at medvirke til udvikling og efterfølgende undervisning på kurset - et 3-dages forløb, der vil blive afholdt forskellige steder i Europa. Udviklingsarbejdet begynder med et projektmøde 16-21 nov 2004 i Debrecen i Ungarn. Anslået arbejdsmængde: Fem 2-3 dages projektmøder i løbet af 2005 og første halvdel af 2006.

Mail til undertegnede på kh@ffd.dk senest d. 16.9. kl. 12, hvis du er interesseret i at være FFDs repræsentant i dette spændende og vigtige arbejde.
3, september 2004 nr. 100

KONFERENCE OM VEJLEDNING DEN 10. NOVEMBER

FFD inviterer til konferencen ”Vejledning i det fri læringsrum” onsdag d. 10. november 2004 kl. 9.30 – 16.00 i København. Konferencen er arrangeret i samarbejde med Efterskoleforeningen og Foreningen af Husholdnings- og Håndarbejdsskoler. 

Konferenceprogrammet kan downloades her: www.ffd.dk/doc/vejledningskonf_nov.pdf
Tilmelding senest d. 22. oktober 2004 til Efterskoleforeningen: mana@efterskole.dk
Helene Valgreen, tlf. 4044 4108, hv@ffd.dk
31. august 2004 nr. 99

MANGLENDE SKEMA I MATERIALET TIL MEDLEMSMØDET D. 2.9.

Der har desværre indsneget sig en fejl i de mapper, der fredag blev sendt ud til skolerne. I FFDs positionspapir refereres til et skema, som burde have ligget i forlængelse af teksten, men som ikke er der. Det fuldstændige positionspapir, inkl. skema, kan hentes på dette link:

http://www.ffd.dk/doc/3_positionspapir.pdf
Vel mødt kl. 10 torsdag på Idrætshøjskolen i Århus.

Kim Hjerrild

31. august 2004 nr. 98

SELVEVALUERING – KURSUS, MATERIALE OG TILSYN

FFD har tidligere udsendt programmet for det todelte kursus om selvevaluering på Den Frie Lærerskole. Første kursusforløb er den 30. september, og selv om tilmeldingsfristen er den 1. september, kan vi oplyse, at tilmelding godt kan nås endnu. Nærmere oplysninger kan hentes på: http://www.dfl-ollerup.dk/kursuskontoret/ (-- kurser -- selvevaluering).

Alle skoler har også fået tilsendt et eksemplar af Peter Dahler-Larsens bog Selvevalueringens Hvide Sejl, der var resultat af UVM’s projekt ’Udvikling af modeller til selvevaluering af de frie kostskoler’. En oversigt over evalueringsmodellerne kan ses på FFD’s hjemmeside på: www.hojskolerne.dk/doc/selvevaluering.pdf
I foråret adviserede Undervisningsministeriet højskolerne om, at der i løbet af efteråret 2004 vil blive indkaldt selvevalueringsbeskrivelser fra en række skoler. Som en del af ministeriets ændrede tilsynspolitik bliver der med mellemrum sat fokus på bestemte områder af højskolevirksomheden. Sidst var det de korte kurser, og dette efterår altså selvevalueringen. 

Kravet om selvevaluering kom med lovændringen i 2000, og det er fortsat foreningens opfattelse, at lige som formulering af skolens værdigrundlag på mange skoler har afstedkommet en god intern dialog, så kan arbejdet med en årlig selvevaluering både medvirke til forøget indsigt og styrkelse af samarbejde.

Der er fastlagt meget lidt i regelsættet om hvordan evalueringen skal foretages. Blot at ’ bestyrelsen skal tilrettelægge en plan for skolens årlige evaluering af dens virksomhed i forhold til værdigrundlaget.’ Noget der praktisk kan ske ved skoleårets begyndelse.

Der ligger dermed en stor frihed i ordningen. Man skal ikke nødvendigvis hvert år evaluere hele virksomheden, men kan med fordel på skift sættes fokus på områder som liniefagene, kostskoleformen, samarbejdet med baglandet, skolens praktiske område, information til bagland og offentlighed o.s.v. Der er også mulighed for at udtrykke resultatet på forskellig vis og ikke blot i rapportform, og bruge det offensivt, hvor skolen kan have en PR-mæssig gevinst heraf. 

Thor West, Tlf 3336 4033, Mail twn@ffd.dk 

31. august 2004 nr. 97

ARBEJDSMILJØKURSER

Gennem de seneste par år har det været muligt for ledere og sikkerhedsrepræsentanter at deltage i lovpligtige arbejdsmiljøkurser, som efterskoleforeningen har arrangeret. Efterskoleforeningen finder imidlertid ikke længere så stort et behov, at denne aktivitet med rimelighed kan blive opretholdt. Der er derfor indledt et samarbejde med de andre frie skoler på dette felt.

’Institut for Videreuddannelse’ ved de frie skoler vil fremover stå for det praktiske arrangement af kurserne, og arbejdsmiljøkurserne udbydes således på www.kursusmarkedspladsen.dk 

Fra højskolerne kan man altså fremover tilmelde sig arbejdsmiljøkurserne her, og som det fremgår af kursusplanen er de frie kostskoler medtaget som en helhed af hensyn til Arbejdstilsynets godkendelse.

Thor West, Tlf 3336 4033, Mail twn@ffd.dk

25. august 2004 nr. 96

FORSLAG TIL FINANSLOV 2005 – Uden de store overraskelser

I går blev sløret så løftet for forslaget til Finanslov 2005 og på Undervisningsministeriet hjemmeside kan man nu læse en orientering til højskolerne – Orientering om Forslag til Finanslov for finansåret 2005 – på adressen:

http://www.uvm.dk/admin/finans/Finanslovforslag%202005/documents/Folkehojskoler.pdf
Selve finansloven ses bedst i Anmærkninger til FL2005 på:

http://www.oes-cs.dk/bevillingslove/ffl05a2.pdf
Overordnet set er det vigtigste for højskolen at principperne fra de sidste års finanslove om besparelse i de aktivitetsbestemte tilskud fortsætter, men også – som FFD har argumenteret for - at den budgetterede omstillingsreserve føres tilbage til de ordinære takster. Så selv om UVM i sin orientering skriver at forslaget indebærer en konsolidering af ’noget for noget’, så er der ikke tale om nye puljer eller særlige initiativer.

Besparelserne på driftstilskuddet er i forhold til 2004 beregnet til 0,9%, når der regnes med en pris- og lønregulering på 2,2%. 
For hele budgetperioden frem til 2008 er der tale om en beregnet besparelse på i alt 6,5%.

Ser man på de enkelte takster for henholdsvis 2005 og 2004 i løbende priser, er der beskedne stigninger i kr-tallene fra 2004 til 2005, men altså ikke når pris- og lønstigning indregnes: 

Takstkatalog for 2005 (2004 tal i parentes)

     Takst 1: 50.653 (50.560)

     Takst 2: 21.291 (21.066) 

     Takst 3: 11.708 (11.437) 

     Bygningstilskud: 
 9.868 ( 9.918)

     Tilskud til specialundervisning: 19.642 (19.444)

     Tillægstakst indvandrere og efterkommere heraf: 21.361 (21.500)

     Tillægstakst unge uden kompetencegivende udd.: 6.458  (6.500)

     Elevstøtte efter den 1. august 1997: 4.133 (4.561)

     Elevstøtte for elever under 18 år – kostelever: 13.267 (13.007)

     Elevstøtte for elever under 18 år – dagelever:  9.363  (9.179)

Takst 1 og Vikarkassen

Som en del af regelforenklingsaftalen overgår administrationen af vikarmidler og midler til seniorordning fra UVM til FFD pr 1. jan. 2005. Midlerne trækkes i øjeblikket ud af den samlede takst 1 bevilling, men med FLF 2005 er midlerne afsat som en pulje, hvorfor takst 1 også er reduceret forholdsvis.

Skoletilskuddet der i 2004 blev taget ud af takst 1 puljen er på FFL2005 uændret fastsat til 575.000 pr. skole (se Anmærkninger s. 1556 – pkt. 20.71.21).
Tillægstakster og CIRIUS bevillingen

Som det fremgår bevares de to tillægstakster til indvandrere og unge uden kompetencegivende uddannelse  stort set uændrede i kr. tallet. FFD håber at det i forbindelse med de kommende finanslovsdrøftelser bliver muligt at hæve taksterne med baggrund i et mindre antal udløsende elever end beregnet.

Bevillingen til støtte af elever fra EU-landene figurerer med 3 mio. kr. mod 3,9 mio. i 2004 (s 1559 – pkt. 20.71.41 nr. 50).
Indfrielse af statslån

FFD har tidligere meddelt, at regelforenklingsdrøftelserne med UVM omfattede en aftale om fornyet mulighed for indløsning af de afdragsfrie statslån til en favorabel kurs. Realiseringen heraf er beklageligvis blevet udskudt flere gange. I UVM’s orientering om FFL2005 meddeles nu at regeringen (fortsat) arbejder med en mulighed for indfrielse af lånene og at institutionerne vil modtage nærmere information.

Mindste ugentlige Egenbetaling

De mindste ugentlige egenbetalinger, der nu fremgår af finansloven, er for 2005 fastsat til 711 kr. (570 for dagelever) på kurser af mindst 12 ugers varighed og 850 kr. (666 kr. for dagelever) på kurser af under 12 ugers varighed. 


Thor West Nielsen, 3336 4033, twn@ffd.dk 

25. august 2004 nr. 95

FFDs MEDLEMSMØDE 2. SEPTEMBER KL. 10-14 PÅ IDRÆTSHØJSKOLEN I ÅRHUS

Som tidligere annonceret holder FFD et møde om arbejdet i og omkring Højskoleudvalget. Brev er sendt til personlige medlemmer i denne uge og brev til skolemedlemmer er lige på trapperne!

Dagsorden:

1. Status fra arbejdet i Højskoleudvalget v/ Louis Mogensen

2. Diskussion af foreningens linje før efterårets slutspurt.

3. Andre aktuelle højskolepolitiske emner (herunder orientering om forslaget til optagelsesreform/reduktion af kvote 2).

I forbindelse med Højskoleudvalgets arbejde er der produceret en række forslag og notater. Materialet sendes i papirudgave til skolerne, men kan også ses på: http://www.hojskolerne.dk/da/main/main.php?menu=191#1496
25. august 2004 nr. 94

HØJSKOLERNE MED I ÅRHUS FESTUGE

Kærlighed gør ikke blind – den gør seende, lyttende, sansende, dansende, dannende ...
Folkehøjskolerne i Danmark garanterer grin og gråd, skrig og skrål, visdom og dumheder, succes og tragedier, når de slår teltdugene op til ”Vil du dannes med mig?” med sang, musik, lyrik, dans og teater på Store Torv under Århus Festuge. På fredag åbner teltet………… læs hele FFDs pressemeddelelse på: www.ffd.dk/doc/festugepresse.doc
25. august 2004 nr. 93

FFDs INFORMATIONS-SEMINAR 25. november

Datoen for informationsseminaret er fastsat til den 25. november på Sproghøjskolen på Kalø. Program følger senere.

Jesper Himmelstrup, journalist, direkte tlf. 3336 4264, mobil 2216 1611, jh@ffd.dk

25. august 2004 nr. 92

INTERNATIONALT 
Hurtigt kursus i at søge projektstøtte

Som en hjælp til at komme i gang med at søge økonomisk støtte til gode projekter, har Nordisk Kulturfond udgivet en CD og et hæfte. Kurset kan også hentes på hjemmesiden http://www.nordiskkulturfond.org/dk/vilka_projekt_kan_faa_stoed/tips_och_raad/tips_och_raad.htm
Projektstøtte og –kurser
Projektrådgivningen yder støtte og rådgivning til mindre danske foreningers projekter i udviklingslandene. Blandt andet arrangerer de gratis eller billige kurser, hvor de fleste aspekter af projektkunsten gennemgås. Efterårets kursusprogram er netop kommet på gaden, og kan ses på http://www.prngo.dk 

3 uger til den 3. verden
13. november til 5. december sender Danida og Morgenavisen Jyllands-Posten 15 danskere til hver sit udviklingsland. Hver deltager får 25.000 kroner, og skal dagligt rapportere tilbage via internettet. Efter hjemkomst skal deltagerne skrive en artikel til JP samt holde mindst to foredrag i sit eget lokalområde. Ansøgningsfristen er 1. september. Læs mere på http://www.jp.dk/3uger
Østersø-samarbejde
Østersørådets NGO-Forum (DANFØ) inviterer til konference i Hvidovre den 4. september. Erfaringerne med danske foreningers samarbejde med landene omkring Østersøen skal diskuteres, der vil blive orienteret om EU-Kommissionens støtteprogrammer ”Interreg IIIC” og ”Neighbourhood”, og DANFØ’s arbejdsgrundlag skal vedtages. Tilmelding til Frit Oplysningsforbund, telefon 3678 8330.

Åbne TV-forelæsninger
Se eller deltag i DK4’s åbne TV-forelæsninger om EU- og U-landsforhold i perioden 7. til 21. september. Lykke Friis, Christian Friis Bach, Søren Kjeldsen-Hragh og Niels C. Thygesen vil være blandt forelæserne. Se http://www.ulandsuni.dk4.dk og http://www.euuni.dk4.dk
TorleifJonasson, tj@ffd.dk, 3336 4037

26. august 2004 nr. 91

EMPH tilbud TIL LANDETS KOMMUNER

EMPH-projektet (etniske minoriteter på højskole) har den 26. august sendt et brev til samtlige kommuner med oplysninger om EMPH projektet, tilskudsregler og et tilbud om konsulenthjælp. Konsulenthjælpen tilbydes hvis kommunerne ønsker at benytte sig af højskoleophold som aktiveringsmulighed for nyankomne flygtninge, indvandrere og efterkommere. 

Brevet kan hentes på: http://www.minoriteter.hojskolerne.dk/doc/upload/1093515794.doc
Khuram Shehzad, projektleder, 3336 4262, ks@ffd.dk
24. august 2004 nr. 90

REMINDER - der er endnu ledige pladser til denne tur, som vi håber bliver afsættet til et højskolenetværk vedr EU og aktivt medborgerskab. 

/Kim Hjerrild

EUROPÆISK MEDBORGERSKAB: STUDIETUR TIL BRUXELLES

FFD arrangerer besøg i Bruxelles sammen med EU-Kommissionen og Europa-parlamentet.

Tidspunkt: den 6. og 7. oktober 2004. Tilmeldingsfrist: den 1. september:

Studieturens overordnede emne er "Medborgerskab og den europæiske dimension". Arrangementet henvender sig til forstandere og lærere med undervisnings- og udviklingsopgaver inden for feltet demokrati /

medborgerskab / samfundsfag / Europa. 

Besøget omfatter besøg og møder i Europa-parlamentet og i Kommissionen. Vi arbejder på at få et møde i stand med en relevant kommissær. Samtidig vil vi undervejs drøfte muligheden for at etablere et netværk af højskolefolk, som arbejder med medborgerskab og den europæiske dimension. Mere detaljeret program er under udarbejdelse og forventes færdigt sidst i september. 

Kommissionen dækker udgifterne med undtagelse af rejsen. Egenbetaling 2.000 kr.

Tilmelding på mail til: llc@ffd.dk. Der skal oplyses fulde navn og højskole -  (fulde navn pga bestilling af flybillet). Det fulde beløb betales ved tilmelding enten på check eller ved indsættes på giro 408-4055.  

Yderligere oplysning fås ved henvendelse til Lotte la Cour telefon 3336 4041.

24. august 2004 nr. 89

GRUNDTVIG I RUSLAND

I forlængelse af det samarbejde der har været mellem FFD og folkeoplysningskræfter i Rusland, blandt andet med støtte fra den daværende Demokratifond, kan vi oplyse at projektet ”Grundtvig i Rusland” fortsætter sine aktiviteter. Indtil videre er der oprettet ti lokale centre for folkeoplysning i Rusland, Hviderusland og Ukraine: Hvojnoe, Kazanj, Kharkov, Kiev, Polotsk, Sankt Petersborg, Tjeljabinsk, Tjernogolovka, Tujmazy og Valdaj. 

I efteråret den 21. – 23. oktober afholdes en konference i Rusland om ”Demokratisering af Uddannelsesprocessen”. Projektet åbner mulighed for brede kontakter mellem repræsentanter for danske højskoler, som kunne tænke sig at opleve Rusland indefra. Yderligere informationer hos Jørgen Hinsby, telefon 7443 1224, e-post j.hinsby@stofanet.dk
17. august 2004 nr. 88

NYHEDER PÅ CIRIUS ONLINE

Også for højskolerne er Cirius' hjemmeside et godt sted at frekventere, hvis man er interesseret i støtte- og projektmuligheder inden for det internationale felt. Fx meddeler Cirius, at EU-kommissionen lige har udgivet en ny udgave af "EU-tilskud – en oversigt over programmer, lån og støtteordninger". Den giver et godt overblik over EU's mange ordninger, og kan rekvireres gratis via http://www.europa-kommissionen.dk/bestil/ 

Blandt andre højdepunkter på hjemmesiden kan nævnes:

Idéudvekslingsmøder om Internationale muligheder i voksenundervisning og folkeoplysning,

med afsæt i erfaringer og præsentation af projekteksempler, fx fra Grundtvig og Nordplus Voksen. 

Fredag 17. september kl. 13–16.30, ACU, Nørre Alle 31 (Århus centrum);

Tirsdag 21. september kl. 13–16.30, CIRIUS, Fiolstræde 44 (v. Nørreport St.).

Uddannelsernes Internationale Uge, den 15. – 19. november, er et udstillingsvindue for alle de uddannelser, der prioriterer det internationale.

Mulighed for via Undervisningsministeriets Besøgstjeneste at blive vært for udenlandske gæster der er på studiebesøg i Danmark.

Alt dette, og meget mere via http://www.ciriusonline.dk hvor du også kan læse flere andre nyheder om internationalisering og uddannelse/folkeoplysning.

13. august 2004 nr. 87 

EUROPÆISK MEDBORGERSKAB: STUDIETUR TIL BRUXELLES

FFD arrangerer besøg i Bruxelles sammen med EU-Kommissionen og Europa-parlamentet.

Tidspunkt: den 6. og 7. oktober 2004.

Tilmeldingsfrist: den 1. september:

Studieturens overordnede emne er "Medborgerskab og den europæiske dimension". Arrangementet henvender sig til forstandere og lærere med undervisnings- og udviklingsopgaver inden for feltet demokrati /

medborgerskab / samfundsfag / Europa. 

Besøget omfatter besøg og møder i Europa-parlamentet og i Kommissionen. Vi arbejder på at få et møde i stand med en relevant kommissær. Samtidig vil vi undervejs drøfte muligheden for at etablere et netværk af højskolefolk, som arbejder med medborgerskab og den europæiske dimension. Mere detaljeret program er under udarbejdelse og forventes færdigt sidst i september. 

Kommissionen dækker udgifterne med undtagelse af rejsen. Egenbetaling 2.000 kr.

Tilmelding på mail til: llc@ffd.dk. Der skal oplyses fulde navn og højskole -  (fulde navn pga bestilling af

flybillet). Det fulde beløb betales ved tilmelding enten på check eller ved indsættes på giro 408-4055 

Yderligere oplysning fås ved henvendelse til Lotte la Cour telefon 3336 4041

10. august 2004 nr. 86

FORSØGS- OG UDVIKLINGSMIDLER

Højskoler kan nu igen søge midler til forsøgs- og udviklingsprojekter efter gældende retningslinier, som kan findes Højskolernes Hus hjemmeside http://www.hojskolerne.dk/da/main/main.php?menu=191#1481 .
2. ansøgningsrunde har frist d. 1. september 2004. 

I denne runde er der i underkanten af 300.000 kr. til uddeling. 

I foråret ved første runde blev der uddelt i alt godt 500.000 kr. fordelt på 6 projekter. 

Spørgsmål kan rettes til Gorm Hansen gh@ffd.dk direkte tlf. 3336 4038

3. august 2004 nr. 85

MEDLEMSMØDE D. 2 SEPTEMBER KL. 10-14 PÅ IDRÆTSHØJSKOLEN I ÅRHUS

Bestyrelsen indkalder til medlemsmøde om arbejdet i og omkring Højskoleudvalget. 

Dagsorden

1. Status fra arbejdet i Højskoleudvalget v/ Louis Mogensen mfl.

2. Diskussion af foreningens linie før efterårets slutspurt.

3. Andre aktuelle højskolepolitiske emner (herunder orientinering om forslaget til optagelsesreform / reduktion af kvote 2).

Højskoleudvalget holder møde den 10-11. august. Emnerne på mødet er bl.a. højskolen og vejledning og højskolens samspil med formelle uddannelser. Efter dette møde vil der blive udarbejdet et materiale til medlemsmødet, så alle har mulighed for at sætte sig ind i de temaer og forslag, der drøftes i udvalget. Materialet vil blive fremsendt via FFD info og vil derefter kunne hentes fra www.ffd.dk/medlemsmøde.

Kim Hjerrild

2. august 2004 nr. 84

INVITATION TIL ERFA-MØDE OM VEJLEDNING PÅ HØJSKOLERNE

Mandag d. 23. august 2004 kl. 9.30 – 15.30 afholder FFD erfa-møde om vejledning på højskolerne. Mødestedet er Vartov, Farvergade 27 i København. Alle er velkomne. Deltagelse i erfa-mødet er gratis, men af hensyn til mængden af mad skal man tilmelde sig senest tirsdag d. 17. august 2004 til Helene Valgreen på e-mail: hv@ffd.dk eller tlf.: 4044 4108.

Program:

kl.   9.30 – 10.00: Ankomst. Kaffe og brød.

kl. 10.00 – 10.15: Sang og velkomst

kl. 10.15 – 11.15: Oplæg v/ forsker Anne Kofod, CeFU. Resultater fra forskningsprojektet: 

'Vejledningens betydning på højskolerne'

kl. 11.15 – 11.30: Benstræk

kl. 11.30 – 12.00: Oplæg v/ projektleder Helene Valgreen, FFD:

'Højskolen som vejledningsrum: Otte projektskolers erfaringer' 

kl. 12.00 – 13.00: Frokost

kl. 13.00 – 14.00: Debat i grupper 

kl. 14.00 – 14.30: Kaffe og kage

kl. 14.30 – 15.30: Oplæg v/ vejleder Anette Hansen, Opgang 2, Århus:

'Særlige vejledningsbehov – for hvem og hvordan?'

Helene Valgreen, tlf. 4044 4108, hv@ffd.dk
29. juli 2004 nr. 83

INFO – VEJLEDNING VEDRØRENDE UNDERVISNINGSPLANER

UVM har med mail af 28.06.04 udsendt vejledning til højskoler, efterskoler og hus- og håndarbejdsskoler vedrørende de lovpligtige undervisningsplaner. Vejledningen kan også ses på http://us.uvm.dk/voksen/hoejskoler/vejledninger/?menuid=351005 .

Der er tale om en vejledning, der både beskriver de lovgivningsmæssige krav i forbindelse med udformningen af undervisningsplaner for de enkelte kurser og giver en række konkrete forslag til hvordan en undervisningsplan kan udfærdiges.  

FFD har haft udkastet til vejledning til høring, og har i sit svar fremhævet det principielt rigtige i gode vejledninger. Samtidig har man gjort opmærksom på, at vejledningen skal omfatte meget forskellige kurser, således både efterskolernes etårige kurser og højskolernes ugekurser, og at der dermed bør være forskel på deltaljeringsgraden i en undervisningsplan for de enkelte kurser.

FFD har samtidig fremhævet det vigtige i at vejledningen klart beskriver, hvornår der er tale om regelkrav og hvornår der er tale om forslag. Dette synes nu også at være tilfældet, og set i det lys kan vejledningen både være afklarende og til inspiration.

Thor West, 3336 4033,  twn@ffd.dk   

29. juli 2004 nr. 82

OPTÆLLING JULI 2004
Optællingsskema for juli 2004 er udsendt på mail. Det drejer sig om årselevtalet for skoleåret 2003/2004. Går det op eller ned??... og hvor meget? Det er vigtigt at få en forhåndsfornemmelse af, hvad vej tilskudsvindene blæser. Vigtigt er det dog også at få at vide, hvordan elevsituationen er, og I skal bare sætte et par krydser (bedre, som sidst, dårligere).  

Skemaet kan downloades på www.ffd.dk/doc/juli2004.rtf, og det skal  sendes tilbage senest den 10. august til Charlotte Schrøder, cs@ffd.dk, 3336 4045

Indkaldelse af materiale til Fælleskatalog 2005

sendt ud med post og på mail i uge 31. Deadline er onsdag den 1. september. Alle relevante papirer kan desuden downloades fra vores hjemmeside her: http://www.hojskolerne.dk/da/main/main.php?menu=191#1461

Alle spørgsmål vedrørende fællskataloget til Charlotte Schrøder, cs@ffd.dk, 3336 4045
29. juli 2004 nr. 81

KURSUS FOR PEDELLER, OLDFRUER OG RENGØRINGSPERSONALE 6-8 september

Programmet for det årlige kursus for pedeller, oldfruer og rengøringspersonale er nu sendt til alle skoler, så det kan videregives til de relevante personer. På kurset sidste år var der flere nye der deltog. Planlægningsgruppen håber, at det er en udvikling der fortsætter.

Kurset foregår på Kerteminde Højskole og temaerne er:

· Bygningsvedligeholdelse – bygningsrenovering

· Et godt indeklima

· A-kasse, efterløn og retræte

· Det psykiske arbejdsmiljø

Desuden vil der være ekskursion til Oure Skolerne og foreningens formand vil orientere og lægge op til debat om Højskolens situation.

Flere programmer kan fås ved henvendelse til Højskolernes Hus, eller hentes på http://www.ffd.dk/doc/pedel2004.rtf  - Tilmeldingsfristen er den 22. august 2004.

Thor West, tlf 3336 4033, mail twn@ffd.dk 

26. juli 2004 nr. 80

NY LØN – EN REALITET FRA 1. JANUAR 2005

Undervisningsministeriet har nu udsendt det ny cirkulære om Løn- og ansættelsesforhold for forstandere og lærere ved folkehøjskoler, og dermed banet vejen for indførelse af det nye lønsystem.

Som tidligere meddelt, er det Undervisningsministeriet og Finansministeriet der kræver det nye lønsystem indført på højskoleområdet som et af de sidste områder overhovedet.

Cirkulæret kan findes på http://www.retsinfo.dk/_GETDOCM_/ACCN/C20040936209-REGL 

De vigtigste ændringer er:

· Lønnen vil fremover være en basisløn og individuelle tillæg.

· Basislønnen har kun 3 trin, og begyndelseslønnen er højere end den nuværende mens slutlønnen ligger under.

· Tillæggene gives individuelt i form af funktions- eller kvalifikationstillæg – enten som varige eller midlertidige tillæg – samt som engangsvederlag for særlig indsats.

· Alle der 01.01.2005 har mindre end 6 års anciennitet skal på ny løn, mens øvrige der er midt i et løntrinforløb selv kan vælge. 

· Tillæggene skal gives ud fra skolens drøftede og erklærede lønpolitik.

· Der er ikke fastsat regler for, hvor store beløb der skal afsættes til individuelle tillæg. Da der ikke tilføres skoleformen ekstra midler, og da begyndelseslønnen ligger højere samtidig med at lærere med mere end 6 års anciennitet kan vælge at blive i det gamle forløb med en højere slutløn, må det formodes at blive af mindre omfang de første år.

· Når en model for et højskolepædagogikum er på plads, vil UVM fastlægge et obligatorisk tillæg for gennemførelsen af videreuddannelsen.

· Varige tillæg vil som udgangspunkt være pensionsgivende. Andet kan dog fastsættes lokalt.

· For de lærere med mere end 6 års anciennitet, der vælger at blive i det gamle løntrinforløb, sker der en overflytning til det nye system, når sluttrinnet nås, ved at slutbasislønnen tillægges et varigt personligt udligningstillæg.


En nærmere gennemgang af det nye lønsystems ændringer i løn- og ansættelsesforhold, kan ses på foreningens hjemmeside på   www.ffd.dk/doc/ny-lon-gennemgang.rtf
Undervisningsministeriet vil udsende en vejledning til cirkulæret efter sommerferien.

FFD har planlagt 3 regionale informationsmøder om det nye lønsystem, hvor også UVM vil medvirke. Her vil foreningens anbefalinger og vejledning til lønforhandlinger desuden foreligge.

Informationsmøderne bliver eftermiddagsmøder fra 13.30 til 17.00 og afholdes:

1. okt. 2004 -
Kunsthøjskole Holbæk
4. okt. 2004 - Snoghøj Folkehøjskole
8. okt. 2004 - Hadsten Højskole
Tilmelding til FFD, Nina Bjerregaard - 3336 4034  nb@ffd.dk - senest den 25.sept. 2004

Thor West, tlf 3336 4033, mail twn@ffd.dk 

20. juli 2004 nr. 79

NY INTERNATIONAL KONSULENT

FFDs nye internationale konsulent hedder Torleif Jonasson. Torleif er 39 år og har bred erfaring fra arbejde med internationale spørgsmål og projekter. Han har bl.a. arbejdet for Mellemolkeligt Samvirke, Verdensnaturfonden, FN-forbundet og 92-gruppen (netværket af de førende danske miljø- og bistands-NGO'er). Torleif Jonasson er oprindelig elektriker, men skriver pt. på sit speciale på statskundskab. Den ny internationale konsulent begynder arbejdet 1. august. Den første uge byder på afleveringsforretning, idet Torleif overtager projektansvaret for foreningens bistandsprojekter efter Gunhild Skovmand. 

Efter mange års fornem indsats, først som bestyrelsesmedlem, siden som ansat, går Gunhild Skovmand på efterløn. FFD vil gerne give kolleger og samarbejdspartnere lejlighed til at sige farvel til Gunhild ved en afskedsreception torsdag d. 19. august kl. 15.30 i Højskolernes Hus. Invitationer følger senere.

Kim Hjerrild

15. juli 2004 nr. 78

GENERALFORSAMLING I HØJSKOLERNES KINA-NETVÆRK - og ny DVD

De første års erfaringer med at samarbejde om rekruttering af kinesiske elever er nu forløbet. Ifølge vedtægterne skal der derfor afholdes en generalforsamling, hvor der foretages en vurdering af udviklingen og indsatsen.

Reserver derfor allerede nu Torsdag den 9. september kl. 16.00 og nogle timer frem.

Det foregår på Egå Ungdomshøjskole i Århus. Alle er velkomne også de højskoler der ikke er medlemmer af Netværket. - En bred drøftelse omkring rekruttering og målsætning vil være nødvendig og gavnlig.

Dagsorden og program vil blive sendt ud i august. 

DVD - som præsentation af højskolerne overfor kinesere har Søren Larsen, der er lærer på Egå Ungdomshøjskole, fremstillet en dvd/video der præsenterer højskolebevægelsen for kinesere. Vores Kina-konsulent Kong Qing Yan har længe efterspurgt en sådan til hendes arbejde i Kina.  Den bliver inden for den næste måned sendt til Netværksskolerne, Højskolebladet, bestyrelsen og Højskolernes Hus. Vi håber, at I kan genkende jer selv. Søren har besøgt forskellige højskoler og talt med mange både kinesere og danske elever.

På netværkets vegne, Vita Andreasen, Løgumkloster Højskole

25. juni 2004 nr. 77

VEJLEDNINGENS BETYDNING PÅ HØJSKOLERNE

Center for Ungdomsforskning (CeFU) har netop offentliggjort en undersøgelse af danske folkehøjskolers rolle i forbindelse med unges uddannelsesvalg. Gennem interviews i foråret 2004 med elever fra Ryslinge Højskole, Gymnastikhøjskolen i Ollerup og Haslev udvidede Højskole giver undersøgelsen et billede af højskolernes unikke vejlednings- og læringsrum. Rapporten bliver sendt ud til alle højskoler med post i dag.

Helene Valgreen, tlf. 4044 4108,  hv@ffd.dk

25. juni 2004 nr. 76

INSPIRATIONSKURSUS TIL UNDERVISNING AF TOSPROGEDE I ALLE FAG

Integrationsudvalget i Efterskoleforeningen og Forenngen af Husholdnings- og håndarbejdsskoler inviterer til kursus den 28.-29. oktober 2004 i Ollerup. Kurset  henvender sig til lærere og forstandere der gerne vil dygtiggøre sig i arbejdet med tosprogede elever.

Program og tilmelding kan ske på http://www.efterskole.dk/forening/default.asp
For yderligere oplysninger kontakt venligst

Ole Borgå, tlf. 3317 9760, mail: oleborgaa@efterskole.dk

Khuram Shehzad, tlf 3336 4262, mail: ks@ffd.dk

25. juni 2004 nr. 75

OPHOLDSTILLADELSER TIL UDENLANDSKE STUDERENDE PÅ HØJSKOLE

Udlændingestyrelsen vil iværksætte tiltag forat forebygge misbrug af reglerne om opholdstilladelse for udenlandske studerende og herunder studerende ved højskoler. Udlændingestyrelsen gør opmærksom på, at der forekommer eksempler på udlændinge der efter at have modtaget opholdtilladelse aldrig dukker op på højskolen, samt udlændinge hvis personlige baggrund eller kvalifikationer er meget lidt forenelige med det at skulle på højskole. For at forebygge sager som disse vil udlændingestyrelsen sammen med integrationsministeriet undersøge, hvilket tiltag der kan iværksættes inden for gældende regler for at forebygge misbrug.  

Udlændingestyrelsen har i et brev til FFD den 18. juni 2004 givet udtryk for, at der fremover vil blive givet afslag på visumansøgninger, hvor der ifølge ministeriet er en vis formodning om, at udlændingens intention ikke er at studere i Danmark. Udlændingestyrelsen skriver således: 

”Såfremt der ansøges om opholdstilladelse med henblik på studier, der må anses for almindeligt tilgængelige i hjemlandet og/eller af mere almen karakter, eksempelvis sprogkurser på begynderniveau uden krav om forkundskaber, vil dette tale for et formodningsafslag”.

Styrelsen skriver videre at man vil inddrage og vurdere ansøgerens kvalifikationer og sprogniveau, samt andre omstændigheder der kan have relevans til sagen. Herunder også om der tidligere er søgt om asyl eller familiesammenføring i det øvrige Schengen.

Styrelsen påpeger at den skærpede praksis ikke vil finde anvendelse på kurser der starter før oktober 2004. Udlændingestyrelsen har inviteret FFD til et møde hvor man kan drøfte de skærpede omstændigheder.

FFD er allerede i kontakt med udlændingestyrelsen og vil tage imod invitationen. FFD finder det vigtigt at sikre, at udlændinge der søger om optagelse på de danske folkehøjskoler får afgjort deres visumsag ud fra fair betingelser. Det er samtidig i højskoleformens interesse at sørge for, at det er udlændinge med de rette intentioner og kvalifikationer som bliver optaget på højskolerne. 

Henvendelsen kan ses i sin fulde ordlyd på http://www.minoriteter.hojskolerne.dk/doc/upload/1088157566.doc
For yderligere oplysninger kontakt venligst

Thor West Nielsen, chefkonsulent, twn@ffd.dk tlf 3336 4033   

Khuram Shehzad, projektleder, ks@ffd.dk tlf 3336 4262

24. juni 2004 nr. 74

ANDERLEDES AUDITION

Anderledes Audition-kampagnen er afsluttet. De to uger med TV-spot genererede 2.300 deltagere i vores konkurrence om billetter til Roskilde festivalen. Af disse har godt 1.300 sagt ja til at modtage yderligere materiale om højskolerne – vi har sendt fælleskataloget + et argumentationsbrev til dem. Kampagnen løftede trafikken på www.hojskolerne.dk fra 3-400 hits om dagen til 5-600. 

Alle disse tal er pæne i forhold til vores målsætninger og sammenlignelige kampagner. (Vi har fået knap 0,5 % af de 16-24 årige - næsten 1 % af dem der så spottet - til at gå ind på vores hjemmeside.) Til gengæld er det tilsyneladende ikke i særlig høj grad lykkedes at få de unge til at besøge højskolerne i forbindelse med Anderledes Audition. Enkelte skoler melder om velbesøgte arrangementer, men så har alle sejl også været sat til. På flere skoler mener de ikke, at de har kunnet mærke nogen synderlig forskel i forhold til et løsrevet åbenhus-arrangement. Skolerne har ikke kunnet fortælle os om kampagnen har givet øget trafik på deres respektive hjemmesider (mange har ikke eller anvender ikke web-statistik). 

Der er givetvis flere forklaringer på det manglende held med at anvende den centrale kampagne til at skabe interesse om skolernes lokale arrangementer. Vi vil i de kommende uger evaluere kampagnen og prøve at indkredse mulige forklaringer så godt det lader sig gøre. Evalueringen vil indgå i bestyrelsens  diskussion om FFDs fremtidige markedsføringsstrategi  - en diskussion som baglandet også vil blive inddraget i.

Kim Hjerrild

24. juni 2004 nr. 73

FFD MED I UDDANNELSESARBEJDE PÅ FRILUFTSOMRÅDET

I dag er der næppe nogen dansk folkehøjskole som ikke har friluftsliv på skemaet, og udviklingen inden for de mere risikobetonede aktiviteter som havkajak, kano og klatring medført større krav til underviserne. 

I et forsøg på at styrke uddannelse og sikkerhed har Dansk Forum for Natur- og Friluftsliv  (www.danskfriluftsliv.dk) inviteret de store aktører på områderne – blandt andre DGI, Dansk Kano og Kajakforbund, Efterskolerne, Ungdomsringen, Friluftsuddannelserne på universiteterne, spejderne og højskolerne – til at deltage i samråd som prøver at koordinere indsatsen på området.

FFD er gået ind i dette arbejde i en to-årig periode. 

Interesserede kan henvende sig til Johnnie Bøtker Laursen, Gymnastik- og Idrætshøjskolen ved Viborg, som er koordinator for højskolerne, mail: Johnnie@giv.dk  tlf  8667 6564 privat - 8667 2011 skole.

21. juni 2004 nr. 72

KONFERENCE OM VEJLEDNING

I samarbejde med Efterskoleforeningen afholder FFD konference om vejledning onsdag d. 10. november 2004 kl. 9.30 - 16.00. Nærmere info følger. 

Helene Valgreen, hv@ffd.dk, tlf. 4044 4108

21. juni 2004 nr. 71

REFERAT FRA GENERALFORSAMLINGEN 13. maj 2004

er netop udsendt med post til alle højskoler og medlemmer. Referatet kan også downloades på adressen www.hojskolerne.dk/doc/referat2004.pdf

10. juni 2004 nr. 70

FFDs BESTYRELSE, NY NÆSTFORMAND, REFERAT FRA GENERALFORSAMLINGEN mv.

På FFDs generalforsamling blev tre nye bestyrelsesmedlemmer indvalgt i foreningens bestyrelse: Claus Skjold Larsen, forstander på Støvring Højskole, Per Larsen, forstander på Den Rytmiske Højskole, og Birgitte Hansen, forstander på Skælskør Folkehøjskole. 

Samtidig tog bestyrelsen afsked med Jesper Vognsgaard, lærer på Testrup Højskole, Aage Augustinus, lærer på Ry Højskole, og Carsten Petersen, Oure Idrætshøjskole (som udtrådte i januar og som Birgitte Hansen har været suppleant for indtil generalforsamlingen). 

På bestyrelsens første ordinære møde den 3. juni valgtes Knud-Erik Therkelsen som ny næstformand. Han afløser Jens N. Christiansen. Bestyrelsen besluttede desuden at nedsætte tre udvalg:

- Løn & Økonomi

- Uddannelse & Udvikling

- Internationalt Udvalg

Udvalgene er endnu ikke endeligt bemandet, men vil bestå af 2-3 bestyrelsesmedlemmer + en tovholder fra sekretariatet. Udvalgenes primære funktion er at forberede beslutninger og lave indstillinger til bestyrelsens møder.

I løbet af næste uge sender vi referatet til alle personlige medlemmer og højskoler samt en oversigt over bestyrelsens medlemmer.

Kim Hjerrild

10. juni 2004 nr. 69 

HØJSKOLEBILLEDER TIL FÆLLESKATALOG 2005
Atter i år beder vi om hjælp til at få gode, spændende billeder i næste års fælleskatalog på siderne med generel tekst og i oversigterne. I dette års fælleskataloget har vi brugt billeder fra 12 skoler, og mange af dem er rigtig gode.

Brev om billeder er udsendt på mail til alle højskoler torsdag den 10. juni og kan også findes på www.ffd.dk/doc/billeder2005.rtf

Spørgsmål og billeder til Charlotte Schrøder, 3336 4045, cs@ffd.dk

10. juni 2004 nr. 68

PLANERNE OM ÆNDREDE MOMSAFREGNINGSREGLER SKRINLAGT

Skatteministeren fremlagde sidste år i folketinget lovforslag om ændring af principperne for udregning af momsfradragsprocenten for fællesudgifter. Noget der ville have fået alvorlig økonomisk betydning for en række højskoler, som har væsentlige øvrige indtægter.

Foreningen indsamlede oplysninger fra skolerne om omfanget af et kommende tab og fremsendte på lige fod med en række andre områder en protest til skatteministeriet. 

Skatteministeriet meddelte herefter, at forslaget midlertidigt blev udsat. 

Det nye er imidlertid nu, at skatteministeriet har udsendt en pressemeddelelse der oplyser, at forslaget nu helt er taget af bordet. En meget velkommen nyhed, idet vores undersøgelse i efteråret viste, at der for flere skoler var tale om ret betragtelige beløb.

I pressemeddelelsen står desuden: ”En fornyet analyse af sagen og det faktum, at Undervisningsministeriet pr. 1. januar 2003 giver erhvervsskoler og centre for videregående uddannelser godtgørelse for deres købsmoms, har vist, at momsprovenuet fremover kun påvirkes i mindre grad, hvis de gældende momsregler om delvis fradragsret opretholdes.”

Det nævnes dog også, at Told og Skat løbende vil vurdere udviklingen i institutionernes momsregistreringer, og at det ikke kan udelukkes, at det på et tidspunkt vil blive fundet nødvendigt at foretage en ændring af reglerne om delvist momsfradrag.

Thor West, tlf 3336 4033, mail twn@ffd.dk
10. juni 2004 nr. 67 

COPY-DAN

Foreningen har fået et par henvendelser vedrørende de opkrævninger, COPY-DAN har sendt til skolerne i maj måned.

Ifølge COPY-DAN er der tale om ordinære opkrævninger uden principielle ændringer. Der er fortsat tale om vederlag for at kunne kopiere vederlagspligtigt materiale. Betalingen gælder for kalenderåret og beregnes på baggrund af årselevtallet i det afsluttede skoleår. Taksten er 124, 38 kr. pr. årselev, og den er kun reguleret i forhold til tidligere med lønindekset.

Thor West, tlf 3336 4033, mail twn@ffd.dk 

2. juni 2004 nr. 66
STUDIEVALGSCENTRE

Fra 1. august 2004 skal syv regionale centre stå for vejledning om valg af videregående uddannelse. Det sker som følge af vejledningsreformen (Lov nr. 298 af 30. april 2003). Undervisningsministeriet har det overordnede ansvar for centrene, der ligger spredt rundt om i landet. Undervisningsministeriet meddelte på mødet i det nationale dialogforum 10. maj 2004, at de syv regionale vejledningscentre kommer til at hedde ”Studievalg”.

Læs mere om vejledningsreformen på Undervisningsministeriets hjemmeside: www.uvm.dk
Helene Valgreen, hv@ffd.dk, tlf. 4044 4108

2. juni 2004 nr. 65
UDDANNELSESPORTALEN

Uddannelsesguiden er navnet på Undervisningsministeriets nye uddannelsesportal, som åbner 1. august 2004. Allerede nu er det muligt at få et indtryk af den nye portal: www.ug.dk
Helene Valgreen, hv@ffd.dk, tlf. 4044 4108

2. juni 2004 nr. 64
VEJLEDER-FORUM

VejlederForum er et nyt, tværgående og absolut anbefalelsesværdigt elektronisk magasin for vejledere. Magasinets faste redaktør er Peter Plant, lektor ved Danmarks Pædagogiske Universitet. På forsiden af det elektroniske magasin kan læses følgende: ”I VejlederForum kan du blive klogere på vejlederjobbet og vejlederrollen. Skabe perspektiver i det daglige arbejde. Få nye idéer og genveje til viden og udvikling”. Tilmelding: www.se.dk/vejlederforum.htm
Helene Valgreen, hv@ffd.dk, tlf. 4044 4108.
26. maj 2004 nr. 63

CIRIUS-PULJEN: FRIST D. 14. JUNI

Cirius-puljen vedr. tilskud til højskoleophold for unge fra de tiltrædende EU-lande er en gedigen succes. Puljen fremmer et kulturmøde, som både udenlandske og danske elever og højskolerne oplever som særdeles relevant og lærerigt. Vi har tidligere meldt ud at puljen for 2003 var opbrugt. Ved afrapporteringen af 2. halvår 2003 viser det sig nu, at en hel del skoler ikke har anvendt det bevilgede beløb. Faktisk er der næsten 700 tkr. tilovers af den samlede ramme for 2003. Det er selvsagt både ærgerligt og uheldigt. Efter et møde med Cirius om situationen overvejes forskellige tekniske ændringer i ansøgningsprocedure mm. for at sikre at alle midler anvendes til det vigtige formål. Her og nu er det aftalt at fristen for ansøgninger til 2. halvår 2004 forlænges med 14 dage, så den nu hedder mandag d. 14. juni. Til den resterende del af året er der mere end 2,5 mkr. i puljen, svarende til godt 3.300 kursusuger med et støttebeløb på 750 kr. pr. uge. 

Fra foreningen skal lyde en opfordring til at skolerne udnytter den længere frist til at kvalitetssikre deres ansøgninger og - hvis det er muligt og ønskeligt - overvejer at udvide deres ansøgning. Alle midler skulle gerne anvendes, så så mange unge fra de tiltrædende lande som muligt kommer på højskole i efteråret 2004.

Cirius vil i øvrigt i samarbejde med FFD indkalde til et erfa-seminar om ordningen i efteråret. Tidspunkt: D. 24. september, kl. 10 - 15. Sted: I det østjyske. Nærmere oplysninger følger, men sæt allerede nu kryds i kalenderen, hvis I gerne vil inspirere og have inspiration til pædagogik og rekruttering og samtidig give jeres besyv med vedr. ordningens fremtid.

Kim Hjerrild

26. maj 2004 nr. 62

“LINDSØ” PÅ P2 TORS. DEN 27. MAJ ER MED FFD’S FORMAND LOUIS MOGENSEN

Programmet "Lindsø" på P2 har to udsendelser i forlængelse af højskolernes årsmøde i Ebeltoft den 13. maj: En samtale med formanden Louis Mogensen og en samtale med prismodtager Niels-Henning Ørsted Pedersen. 

Programmet torsdag den 27. maj kl. 14-15 er en samtale med Louis Mogensen om folkeoplysningens opgave, og har titlen FOLKELIGT SKAL ALT NU VÆRE.

Hvad vil det sige, at noget er folkeligt? Danmark har skabt en tradition for folkelig oplysning. Men højskolen og folkeoplysningsforbund har det vanskeligt i en tid, hvor alt skal kunne måles på en bundlinje. Folkeoplysningsarbejde har ikke længere udbredt politisk opbakning. Hvad kendetegner god folkeoplysning? Hvilken folkeoplysning er der brug for i det senmoderne danske samfund? Erik Lindsø stiller spørgsmålene til Louis Mogensen, der er formand for Folkehøjskolernes Forening.

Den anden udsendelse i forlængelse af årsmødet er med Niels-Henning Ørsted Pedersen, som modtog "Den Folkelige Sangs Pris", og som fortæller om, hvad den danske sang betyder for ham, og hvad han mener den fortsat har at betyde. Udsendelsen sendes den 10. juni kl. 14-15.

25. maj 2004 nr. 61

NY DATO FOR INDFØRELSE AF NY LØN

Som det bl.a. er fremgået af materialet til årsmødet, er indførelsen af ny løn for lærere ved danske folkehøjskoler blevet udskudt til 1. januar 2005. Udskydelsen er sket på baggrund af anmodning fra FFD, da udformningen af det nye løncirkulære – og dermed beskrivelsen af ny løn – blev stærk forsinket.

Det forventes, at UVM’s nye cirkulære om løn- og ansættelsesforhold vil blive sendt til skolerne inden sommerferien.

På årsmødets workshop om ny løn blev det foreslået, at FFD informerer bredt til baglandet om ny løn, og at der udarbejdes forslag til anvendelse af de forskellige former for tillæg og en fornuftig procedure. Dette vil ske umiddelbart efter sommerferien. 

Thor West, Tlf 3336 4033, Mail twn@ffd.dk 

25. maj 2004 nr. 60

UVM’S ADMINISTRATIONSMØDE DEN 15. JUNI

Som annonceret tidligere inviterer Undervisningsministeriet alle folkehøjskoler til administrationsmøde tirsdag den 15. juni 2004 kl. 11.00 – 16.00 på Borups Højskole 

Programmet vil bestå af informationer fra Institutionsstyrelsen, SU-styrelsen og Uddannelsesstyrelsen. Herunder vil bl.a. hovedkonklusionerne fra ”Rapport om det brede almene indhold og om åbenhed på udvalgte korte højskolekurser i 2003” blive gennemgået.

Tilmelding sker til Borups Højskole, København via e-mail: 

borups@borups.dk senest tirsdag den 8. juni.
Alle er velkomne, og FFD vil gerne opfordre alle skoler til at deltage i mødet. Ikke mindst forstandere og administrativt personale kan have udbytte af informationerne. Skolens revisor og bestyrelsesmedlemmer kan evt. også deltage.

25. maj 2004 nr. 59

NYE SKATTEKORT OG SUSPENSION AF DEN SÆRLIGE PENSIONSOPSPARING

Som en del af den såkaldte ’Forårspakke’ har Folketinget vedtaget, at skattenedsættelsen på arbejdsindkomst fremrykkes til 2004, samtidig med at den særlige pensionsopsparing nulstilles i 2004 og 2005.

Dette betyder, at der i øjeblikket udsendes nye skattekort med virkning fra 1. juni 2004, hvor der i den nye forskudsregistrering indregnes en mellemskattegrænse på 254.000 kr. mod tidligere 216.800 kr. og hvor det maksimale beskæftigelsesfradrag er på 7.000 kr. mod før 6.000 kr. 

Ved lønbehandling fra og med juni skal skolerne anvende det nye skattekort og samtidig indstille opkrævningen af SP-bidrag. Allerede indeholdte SP-bidrag skal afregnes som sædvanligt og fremgå af oplysningsseddel for 2004.

Thor West, Tlf 3336 4033, Mail twn@ffd.dk 

25. maj 2004 nr. 58

KOPI AF TILSKUDSBREVE TIL REVISOR BORTFALDER

Hidtil har Undervisningsministeriet sendt meddelelser om tilskud både til skolen og til skolens revisor. 

I brev af 18. maj 2004 oplyser ministeriet, at denne praksis nu ophører. For fremtiden vil tilskudsbreve alene blive sendt til skolen, der så skal videresende kopi til revisor.

Desuden oplyser UVM, at skolerne fremover vil modtage en samlet opgørelse over udbetalt tilskud efter udløbet af finansåret – det vil sige primo marts måned.

Thor West, Tlf 3336 4033, Mail twn@ffd.dk 

12. maj 2004 nr. 57

FFDs ÅRSMØDE OG GENERALFORSAMLING 13-14 MAJ 2004 

Ca. 250 højskolefolk samles på Filmhøjskolen i Ebeltoft for at drøfte aktuelle højskolepolitiske spørgsmål ……… læs mere i vedhæftede pressemeddelelse. 

12. maj 2004 nr. 56

RUNDRINGNINGEN D. 10 MAJ 2004

Vi har foretaget den sædvanlige rundringning med et desværre lidt blandet resultat. Den dårlige måling vedr dette forår, som vi fik i december, bliver desværre bekræftet. Pr. d. 10.5. var der 10% færre elever på de lange kurser end samme tidspunkt i 2003. Forhåndstilmeldingerne for efteråret ligger 2% foran samme tid sidste år – det er da godt. Men sammenlagt ser det ud til at blive en tilbagegang i årselevtal på 3-5% fra skoleåret 2002-03 til 2003-04 – og det vel at mærke forudsat at sommerens korte kurser går ligeså godt som i 2003.

Det er fortsat umuligt at se et mønster i udviklingen. Inden for den gængse opdeling af højskolerne (almene/brede, idræt, musik, teater mm.) er der skoler med fremgang, skoler med stagnerende elevtal og skoler med tilbagegang. 

Kim Hjerrild

6. MAJ 2004 NR. 55

LINK TIL REKVIRENTER

Som en ny service fra Højskolernes Hus vil vi fremover sende hver højskole et link, hvorfra de kan downloade en fil med oplysninger på de mennesker, som har bestilt brochuremateriale hos os. 

Første link er afsendt mandag den 3. maj. Fremover vil ”rekvirenter siden sidst” blive sendt som link ca. en gang om måneden. Spørgsmål vedr. denne service til Charlotte Schrøder, tlf: 3336 4045, cs@ffd.dk
6. maj 2004 nr. 54

FILOSOFISK VEJLEDNING I INTERNATIONALT FORMAT

Danmarks Pædagogiske Universitet i København er vært ved en stor international konference 3. – 6. august 2004. Titlen er: ”Philosophical Practice – A Question of Bildung?”. Programmet er spækket med oplæg fra anerkendte filosofiske tænkere fra hele verden. Prisen for deltagelse på konferencen er 2000 kr., hvis man betaler inden 1. juni 2004. Derefter koster det 2500 kr. Programmet kan downloades her:

www.hojskolerne.dk/doc/philkonf.pdf Tilmelding og yderligere information: www.dpu.dk/konferencer 

Helene Valgreen, hv@ffd.dk, tlf. 4044 4108.

6. maj 2004 nr. 53

FORSKNINGSSEMINAR I FILOSOFISK VEJLEDNING

Fredag 18. juni 2004 afholdes forskningsseminaret ”Filosofisk vejledning og praktisk kundskab i professionsuddannelser” på Danmarks Pædagogiske Universitet i Århus. Tilmelding senest 2. juni 2004 på tlf. 8888 9230.

Programmet for forskningsseminaret kan downloades her: www.hojskolerne.dk/doc/forskseminar.pdf 

Helene Valgreen, hv@ffd.dk, tlf. 4044 4108.

4. maj 2004 nr. 52

FFD HAR ANSAT NY INFORMATIONS / PR-MEDARBEJDER

Journalist Jesper Himmelstrup, 29 år, er blevet ansat som foreningens ny medarbejder med PR-, information og markedsføring som arbejdsområde. Jesper Himmelstrup arbejder pt. i et vikariat på DR Nyheder / Radioavisen. Jesper har været elev på Skælskør højskole og medlem af skolens elevbestyrelse. Han har desuden været timelærer samme sted og deltog bl.a. aktivt i Youth 2002.

Jesper kommer til at arbejde med 

- FFDs eksterne kommunikation (i forhold til presse, politikere og offentlighed)

- erfaringsopsamling, rådgivning og koordinering vedr foreningens samarbejde med skolerne - jf. foreningens ny markedsføringsstrategi

- andre informationsrelaterede opgaver, bl.a. udvikling af foreningens webbaserede medlems- og projektinformation

Jesper har første arbejdsdag d. 1. juni og er indtil videre ansat for et år.

Kim Hjerrild
4. maj 2004 nr. 51

FONDEN FOR LANDBOUNGDOMS HØJSKOLEOPHOLD

Der gøres hermed opmærksom på muligheden for at søge støtte hos Fonden for landboungdoms Højskoleophold. Desuden at fonden har ændret lidt i sin fordelingspraksis. 


Fonden giver økonomisk støtte, normalt 6-8 portioner, til højskoleophold for unge, der enten uddanner sig inden for landbrug, eller kommer fra landbohjem. Som noget nyt kan udlændinge, der opfylder kriterierne, også komme i betragtning. Det forudsætter dog, at der søges støtte sammen med en højskole.

Støtten til højskoleophold skal søges inden opholdet er påbegyndt, og der kan kun søges til kurser á mindst 12 ugers varighed.

Ansøgningsfristen er hvert år i maj måned. I 2004 er fristen den 31. maj. 

Ansøgningsskema og nærmere oplysning kan rekvireres hos: 

Rikke Hansen, Folkehøjskolernes Forening i Danmark, Højskolernes Hus, Nytorv 7,1450 København K.

Tlf. 3336 4036.

22. april 2004 nr. 50

INDBERETNING AF REGNSKABSTAL FOR 2003

I lighed med indberetning af regnskabstal for 2002 skal skolerne også i år indberette regnskabstal for regnskabsåret 2003 elektronisk.

UVM har 01.04.2004 udsendt skrivelse til skolerne herom. (Skrivelsen kan også findes på FFD’s hjemmeside, Regelsamlingen pkt. 01.31).

Det er dog fortsat sådan (jf. regnskabsbekendtgørelsen), at skolen skal indsende eksemplar af regnskabet i underskreven stand til UVM (- og til FFD -) senest den 1. maj 2004. 

Den elektroniske indberetning af regnskabstal skal ske i perioden 1. maj - 31. maj 2004. Systemet vil først blive åbnet for indberetning den  1. maj 2004.

Skolens brugernavn og adgangskode vil være uændret i forhold til indberetning af regnskabstal for 2002. Nye skoler (oprettet efter 1/1-2003) vil modtage særskilt udmelding af brugernavn og adgangskode inden 1. maj 2004. 

Indberetningen for 2003 er meget lig indberetningen for 2002.

Vejledning til den elektroniske indberetning findes på ministeriets hjemmeside på denne adresse:

http://www.uvm.dk/indberetning  Her vælges: ”Indberetningsportal”.

Thor West, tlf. 3336 4033, twn@ffd.dk

22. april 2004 nr. 49

NY MODEL FOR REGISTRERING AF FORSIKRINGSMÆGLERHONORAR

Som tidligere omtalt har foreningen indgået aftale med mæglerfirmaet Willis og anbefaler således  mæglerfirmaet bl.a. i forbindelse med bygningsforsikringer.

Almindelig Brand og flere andre selskaber har nu besluttet at indføre en ’nettopræmiemodel’. Kunder der benytter mæglerfirma vil herefter modtage en opgørelse, hvori ikke er medregnet vederlag til mægleren. Samtidig er bruttopræmien reduceret svarende til det honorar, mægleren hidtil har fået for salg, service mv..

Willis har forsikret FFD om, at omlægningen vil være udgiftsneutral for de skoler, der benytter sig af ordningen med Willis.

Thor West, tlf. 3336 4033, twn@ffd.dk

22. april 2004 nr. 48

TIDSBEGRÆNSET ANSÆTTELSE

Som beskrevet i INFO 02, 2003 vedtog Folketinget sidste år, med baggrund i et EU-direktiv, en lov, der bl.a. ’skal forhindre misbrug hidrørende fra flere på hinanden følgende tidsbegrænsede ansættelsesforhold´.

Den 01.04.2004 har UVM sendt skrivelse (- kan findes på FFD’s hjemmeside, Regelsamlingen pkt. 06.10.4) til alle uddannelsesinstitutioner (med få undtagelser) for at gøre opmærksom på loven og præcisere, at ’fornyelse af flere på hinanden følgende tidsbegrænsede ansættelsesforhold kun kan ske, hvis fornyelsen er begrundet i objektive forhold’. Og for så vidt der er tale om lærere ved f.eks. folkehøjskoler, ’at fornyelse af flere på hinanden følgende tidsbegrænsede ansættelsesforhold højst kan ske to gange’. 

I forbindelse med UVM’s skrivelse har flere skoler henvendt sig til FFD og spurgt, om loven også gælder timelønnet ansættelse? 

I princippet gælder loven for alle ansættelser. Samtidig skal timelønnet ansættelse også vurderes som en hel særlig ansættelsesform, der også i ansættelsesbekendtgørelsen beskrives efter både ’fastansættelse’ og ’tidsbegrænset ansættelse’, og som en ansættelse der bl.a. kan bringes til ophør i det øjeblik arbejdsgrundlaget ikke længere er til stede. Der vil derfor normalt ikke være problemer med at lave flere på hinanden følgende midlertidige timelæreransættelser. At man så i mange tilfælde lige så vel kan lave en tidsubegrænset timelæreransættelse, hvor blot timetallet løbende reguleres i forhold til arbejdsgrundlaget, er en anden sag. En sådan justering betragtes ikke som indgåelse af ny aftale. For timelærere gælder dog fortsat, at timetallet ud over en 3 måneders periode ikke må overskride et antal, der på årsbasis svarer til halvt skema.

Thor West, tlf. 3336 4033, twn@ffd.dk

22. april 2004 nr. 47

NY BEREGNINGSMODEL FRA UVM VEDRØRENDE TELEFONI 

SKI’s nye rammeaftale 02.08 på tele- og datakommunikation gældende fra 1. september 2003 omfatter på telefoniområdet Orange, Sonofon, TDC, Tele2 og Telia samt Cybercity, Dansk Telecom og DM Data på internettrafik.

I forbindelse med den nye rammeaftale har  Undervisningsministeriets Koordinationsgruppe i samarbejde med SKI fået udarbejdet en ny beregningsmodel, der på baggrund af indtastede data omkring forbindelser, teletrafiktyper og antal talte minutter for hver enkelt institution kan anvise den aktuelt mest fordelagtige teleleverandør. Modellen er udarbejdet af Netplan A/S.

Modellen er placeret på:

http://www.netplan.dk/uvm/oplysningsskema.htm 

I forbindelse med brug af modellen skal følgende oplysninger indtastes:

Antal telefonilinier og -typer, forbrug i minutter på diverse typer af telefoni (fastnet til mobil, mobil til mobil, isdn til fastnet og isdn til mobil)

Yderligere oplysninger kan fås ved henvendelse til Knud C. Jensen, direkte tlf. 33 95 48 67, e-mail knud.c.jensen@uvm.dk
Thor West, tlf. 3336 4033, twn@ffd.dk

19. april 2004 nr. 46

NYT KURSUSTILBUD OM INDKØB 

- få viden om hvordan man køber effektivt ind

På baggrund af en positiv evaluering af et endags kursus omkring gode råd og vink om effektive indkøb afholdt den 25. november 2003, udbyder Undervisningsministeriet derfor i samarbejde med de frie skolers foreninger (Frie Grundskolers Fællesråd, Dansk Friskoleforening, Foreningen af Frie Ungdoms- og Efterskoler, Frie Kostskolers Fællesråd og Folkehøjskolernes Forening i Danmark) kurset igen 2 gange i foråret:

Mandag den 10. maj 2004 på Hadsten Højskole, Østergade 49, 8370 Hadsten 

Mandag den 17. maj 2004 på Grundtvigs Højskole Fredensborg, Frederiksværksgade 147, 3400 Hillerød. 

Program:

09:30-09:45
Indledning

09:45-10:45
Hvad er indkøb? - med eksempler fra jeres skoleverden samt indlæg v/ekstern oplægsholder. Der vil blive diskuteret og belyst, hvordan indkøb kan defineres og struktureres både på den større men også den lille skole. 

10:45-12:30
Redskaber og metoder til effektive indkøb v/ekstern oplægsholder. Her vil blive repræsenteret en række værktøjer og metoder, der kan hjælpe med til at styre og organisere og effektivisere jeres indkøb i dagligdagen på skolerne.

12:30-13:15
Frokost

13:15-14:00
Hvor kan man hente råd og vejledning om indkøb - introduktion bl.a. af SKI og UVM (hjemmeside, indkøbsaftaler m.m.) v/UVM. Her vil blive gennemgået de tiltag, der allerede er taget på området med speciel interesse for jeres skoler.

14:00-16:00
Hvordan bliver du bedre til at forhandle med dine leverandører v/ekstern oplægsholder. Efter indlægget vil I forhåbentlig alle have en basal viden og nogle enkle redskaber til at undgå at falde i kløerne på den næste ”supersælger”, der besøger jeres skole. 

16:00-16:30
Evaluering og afslutning

Prisen for kurset andrager kr. 290,00 og dækker udgift til forplejning m.m. til kursusstederne. Udgifter til eksterne oplægsholdere afholdes af UVM. Ansvarlig fra UVM er Knud C. Jensen, Direkte tlf. 3395 4867.

Tilmelding til FFD, Nina Bjerregaard, nb@ffd.dk - Betaling foregår også til FFD. NB: Seneste frist for tilmelding er den 22. april 2004.

Thor West Nielsen, twn@ffd.dk - tlf. 3336 4033   

15. april 2004 nr. 45

FOLKETS EUROPA - FYRAFTENSMØDE 26. APRIL I HØJSKOLERNES HUS  

Den 13. juni 2004 er der valg til Europaparlamentet. Den 1. maj 2004 optages 10 nye lande i EU og det politiske projekt Et fælles Europa er kommet et stort skridt fremad.

Men hvordan står det til med Folkets Europa. Er det alene et politisk projekt uden væsentlig folkelig deltagelse, eller er der en fælles europæisk forståelse under opbygning? Evt. hvad skal der til for at Folkets Europa kan bliver en realitet?

Det er temaet for fyraftensmødet i Højskolernes Hus mandag den 26. april 2004 fra kl. 16-18.

Mødet vil starte med korte oplæg til samtale af:

o
Jakob Nielsen, Journalist Politiken

o
Mads Fuglede, Højskolelærer Brandbjerg 

o
Simon Emil Ammitzbøll, Det Radikale Venstre

Mødet arrangeres af Højskolernes Hus og alle er velkommen.

14. april 2004 nr. 44

REGULERING AF BOLIGBIDRAG FOR TJENESTE- OG LEJEBOLIGER

Som tidligere meddelt har Finansministeriet, Personalestyrelsen udskudt den årlige regulering af boligbidraget til 1. august 2004.

Personalestyrelsen har nu meldt reguleringsprocenten ud. Stigningen pr. 1. august bliver på 2,8% for såvel tjeneste- som lejeboliger.

Opmærksomheden henledes på, at huslejestigningen skal meddeles den enkelte bruger senest den 1. maj 2004 for at reguleringen kan være varslet de lovfastsatte 3 måneder før stigningens ikrafttræden den 1. august 2004.

Thor West tlf 3336 4033 twn@ffd.dk
14. april 2004 nr. 43

UNDERVISNINGSMILJØVURDERING

I forbindelse med det lovpligtige krav til skolerne om en handlingsplan for undervisningsmiljøvurdering har foreningen tidligere henvist til Dansk Center for Undervisningsmiljø’s hjemmeside, og de spørgeskemaer, man her kan finde. Velvidende at en omredigering er nødvendig.

Foreningen kan nu tilbyde skolerne et spørgeskema med særligt henblik på højskoler, idet Grundtvigs Højskole Frederiksborg beredvilligt har stillet deres tilrettede spørgeskema til rådighed.

Er man interesseret, sender man blot en mail til undertegnede, og man vil så modtage en returmail med spørgeskemaet vedhæftet i form af et excel-regneark.

Thor West tlf 3336 4033 twn@ffd.dk
14. april 2004 nr. 42

HJEMME-PC-ORDNING OG BREDBÅND TIL MEDARBEJDERE

Sidste år ved samme tid (30. april 2003) orienterede UVM skolerne om, at en evt. medfinansiering fra medarbejdernes side ved en hjemme-pc-ordning skal ske ved fradrag i nettolønnen (betaling med beskattede kroner). (Jf. FFD’s regelsamling pkt. 06.32.5 på http://www.ffd.dk/doc/Regelsamling.htm). 

En henvendelse til personalestyrelsen har nu godtgjort, at det samme gør sig gældende for etablering af bredbånd til medarbejdere. Og det på trods af, at Ligningsrådet har truffet en afgørelse, der godkender bruttonedsættelse i forbindelse med ordninger om bredbånd for medarbejdere. Selv om flere teleselskabers offensive markedsføring tager udgangspunkt i noget andet, så skal en evt. medarbejder medfinansiering også her ske ved fradrag i nettolønnen. Når Personalestyrelsen fastholder princippet om fradrag i nettoløn på trods af Ligningsrådets godkendelse af fradrag i bruttoløn, sker det med henvisning til gældende bevillingsregler og løn- og ansættelsesforhold for hele Personalestyrelsens område. 

Hvis der er arbejdsmæssigt behov for det, må skolen imidlertid gerne etablere en hjemme-bredbånds​for​bindelse til medarbejderen – også uden at det får skattemæssige konsekvenser for den ansatte. 

Thor West tlf 3336 4033 twn@ffd.dk
14. april 2004 nr. 41

'ÆLDRE STRØMMER TIL HØJSKOLERNE'
er overskriften på en af artiklerne i 'Pensionist Tidende'  nr. 3 fra april 2004 (medlemsblad for Den fynsk/jyske Sammenslutning af pensionistforeninger). En anden artikel handler om krav til kursusindhold og man kan også læse et par sider om seniorboliger i højskolens baghave samt om priser på kurser mv.  

14. april 2004 nr. 40

BESØG HØJSKOLERNES HUS / UDSTIL I HØJSKOLERNES HUS

Vi har før påske sendt invitation med fodposten til alle højskoler om: 

· at besøge højskolernes hus, se folderen www.hojskolerne.dk/doc/invitation.pdf
· invitation til at udstille i Højskolernes Hus, se folderen  www.hojskolerne.dk/doc/udstillingsregler.pdf
Vi glæder os til at høre fra højskolerne.

Nina Bjerregaard, tlf. 3336 4034 nb@ffd.dk
30. marts 2004 nr. 39

LEDER KURSUS I

FFD arbejder pt. med foreningens nye ambitiøse Leder Kursus 1, som vil omfatte følgende moduler:

- hjemmeopgave

seminar 1 d. 13-14.9

- hjemmeopgave

seminar 2 d. 25-29.10

- hjemmeopgave

seminar 3 d. 29-30.11

LK 1 henvender sig til alle forstandere, nytilkomne som mere garvede. Vi lægger vægt på at udvikle et kursus, der både rummer generel teori samtidig med at vinkler og værktøjer er knyttet tæt til hverdagen på højskolerne. Kurset arbejder med tre dimensioner, der når de tænkes sammen vi lskabe en væsentligt input til jer som højskoleledere:

- ledelsesteori / praksis

- skoleudvikling

- selvledelse / personlig netværk

I vil selvfølgelig høre meget mere om dette, men denne mail på opfordring, så I kan tage datoerne med ind i jeres planlægning allerede nu. Mindre afvigelser mht seminar 2 og 3 (+/- en dag) kan ikke helt udelukkes.

På udviklingsgruppens vegne, Kim Hjerrild

30. marts 2004 nr. 38

VEJLEDNING

Kun få højskoler benytter sig af muligheden for at brugerne af www.hojskolerne.dk kan søge på ”Vejledning” som fag. Her og nu dukker kun 4 højskoler frem - se dette link: Nyt link 

Hvis I har vejledning som skemalagt fag, bedes I derfor give besked til hjemmesideansvarlig Charlotte Schrøder cs@ffd.dk der vil sørge for at rette det på hjemmesiden.

Projektleder Helene Valgreen, hv@ffd.dk, tlf. 4044 4108

23. marts 2004 nr. 37

FREMTIDENS HØJSKOLE / HØJSKOLENS FREMTID

debatmøde den 4. maj kl. 19.30 i Vartov, København

Debatdeltagerne er: Marianne Jelved, Det Radikale Venstre, Gitte Lillelund Bech, Venstre, Jørgen Carlsen, Testrup Højskole, Carsten Pedersen, Oure Idrætshøjskole, Kim Hjerrild, FFD, Jørn Wendelbo, Borups Højskole, Troels Mylenberg, Vallekilde Højskole, Lars-Henrik Schmidt, Danmarks Pædagogiske Universitet, Erik Lindsø, Danmarks Radio.

Mødet er arrangeret af Københavns Højskoleforening, Landssammenslutningen af Højskolernes Elevforening og FFD. Alle er velkommen, fri entre.

23. marts 2004 nr. 36

Ove Korsgaard forsvarer sin dispotat: 'Kampen om folket'
den 30. april kl. 13 i festsalen, Danmarks Pædagogiske Universitet, København. 'Kampen om folket' er et dannelsesperspektiv på dansk historie gennem 500 år. Udkommer som bog den 30. marts på Gyldendals Forlag.

17. marts 2004 nr. 35

FYRAFTENSMØDE 29. MARTS: Nyhedsmedierne og højskolerne

Folkehøjskolerne oplever ofte et dobbelt forhold til nyhedsmedierne. Som værdibaseret skoleform, der pr. tradition er stærk knyttet den demokratiske udvikling, vil højskolerne gerne være både udfarende i forhold til medierne og med til at sætte dagsordenen for dagens debat. 

Samtidig får højskolerne ofte selv en tur rundt i nyhedscentrifugen, og måske ikke altid til udelt begejstring for den enkelte højskole.

Det er dette forhold vi gerne med det næste fyraftensmøde vil være med til at belyse. 

Mødet vil blive indledt med korte oplæg til den efterfølgende samtale af: 

Troels Mylenberg, Vallekilde Højskole

Ole Lindboe, Thorstedlund Højskole

Henrik Dresbøll, Cosmographic

Fyraftensmødet er som sædvanligt med fri deltagelse, og tidsrammen er fra 16-18. 

17. marts 2004 nr. 34

DELTAG I HØJSKOLEBEGIVENHED I HJERTET AF ÅRHUS!
- til informationsansvarlige og forstandere

Så er det endelig på plads. FFD har fået adgang til Århus Festuge fra den 27. august til den 5. september 2004. Men projektet afhænger af hver enkel højskoles bidrag, og der skal arbejdes meget hurtigt. 

Vi vil flytte højskolen ind i hjertet af Århus og med bidrag fra spændende forfattere, kulturpersonligheder, højskolefolk, musikere, politikere, mm vil vi præsentere byen for et program, der kvalitetsmæssigt kan konkurrere med byens øvrige tilbud og som lægger sig op af årets tema - 'Kærlighed'. 

Modsat Spoken Word på Roskilde Festival vil det være højskolerne der skaber programmet. 

Rammen er et telt i størrelsen 15 x 9 meter på Store Torv (foran Domkirken) i Århus. I løbet af festugens 10 dage passerer op mod 1 million mennesker forbi her. 

Vi går efter at skabe en professionel begivenhed med professionelle indslag, der kan tiltrække mange gæster og være med til at placere højskolen positivt i bevidstheden hos flere. 

Alle højskoler kan byde ind på moduler á tre timers varighed indtil pladserne er besatte. Er din højskole interesseret skal du ringe med det samme. Deadline for indlevering af indslag er allerede 15. april. 

Læs meget mere om projektet via nedenstående links eller kontakt Jesper Øland på telefon 3336 4039 / 2887 4501 eller via mail jes@ffd.dk. 

Brevet angående deltagelse i festugen: http://www.ffd.dk/doc/festugebrev.rtf
Kriterier for deltagelse: http://www.ffd.dk/doc/kriterier.rtf
Programflade:  http://www.ffd.dk/doc/programflade.rtf 

17. marts 2004 nr. 33

ELEVER FRA KINA EFTERÅR 2004 

OG KINAREJSE FORÅR 2005
Vi vil gerne opfordre til, at så mange højskoler som muligt rekruterer elever fra Kina via Kina-netværket. Lige nu er det tid for bestilling af elever til august/september optaget. Gerne så hurtigt som muligt - senest 15. april 2004.

Jo flere der benytter netværket, jo bedre bliver vi i stand til at arbejde med det og idéudveksle. En anden vigtig side er økonomien, Netværket skal helst kunne rekrutere ca. 50 elever til efteråret for at have økonomien på plads.

Fremgangsmåden er således:

Kontakt Kong Qing Yan på kqyan@163bj.com Der kan skrives på enten dansk eller engelsk.

Yan har brug for at vide:

Kursuslængde, skolens profil (evt. linjer), kursuspris, antal, aldre og køn mm. 

Det bedste vil være at knytte en kontakt mellem en medarbejder og Yan pr. mail.

Kina-Netværket arrangerer sammen med Yan en Kinarejse foråret 2005. 

Her vil højskolerne kunne sende lærere eller forstandere til Kina mhp at opnå bedre forståelse for de kinesiske forhold. Repræsentanter fra Netværket vil være med på rejsen.

Vita Andreasen, Løgumkloster Højskole

17. marts 2004 nr. 32

NORDENS FOLKELIGE AKADEMI – EN SAGA BLOT

Nordens Folkelige Akademi i Göteborg lukker sin virksom til august i år. Akademiet er én af Nordisk Ministerråds fællesnordiske institutioner, og det er også Nordisk Ministerråd, der har truffet beslutning om at fjerne støtten og dermed det økonomiske grundlag for akademiets fortsatte eksistens. 

Det er dermed med beklagelse at foreningen må konstatere, at et centralt mødested ikke blot for nordisk folkehøjskole, men for nordisk folkeoplysning forsvinder. Et sted hvor et stort antal voksenundervisere fra hele Norden har været på kursus, og hvor fra Danmark personer som Kim Mørch Jacobsen, Frederik Christensen og Arne Carlsen har været ansat.

Nordens Folkelige Akademi startede i november 1968 på Den Nordiske Folkehøjskole i Kungälv, og hensigten hermed var bl.a. at virkeliggøre Grundtvigs planer fra 1838 om Skolen i Soer.

I 1991 flyttede NFA fra Kungälv til lejede lokaler i Nya Varvet, Göteborg, og som følge af en noget kostbar lejekontrakt har der været forbundet ret høje faste udgifter med denne placering af akademiet. (pt. omkring 8 millioner kroner om året).

Stedets sigte har været at fremme udvikling, fornyelse og samarbejde inden for folkeoplysning og voksenundervisning. Et centrum for høj faglig kunnen og et forum for idé- og erfaringsudveksling for et bredt spektrum af folkeoplysnings- og voksenuddannelsesinstitutioner.  

Sådan har stedet også langt hen ad vejen fungeret, selvom det de senere år har været vanskeligt at fastholde akademiet i denne rolle i alle nordiske højskolemiljøer.

Til gengæld er brugergrundlaget blevet markant udviklet, og NFA har hele tiden levet op til de aktivitetskrav, der bl.a. er blevet stillet efter gentagne evalueringer.

Vi har tidligere omtalt, at Nordisk Ministerråd er i færd med en omlægning af hele sin støttepolitik, hvor de gamle ordninger fjernes og et nyt Nordplus Voksen program kommer til. Nedlæggelsen af NFA må også ses i denne sammenhæng.

Nordisk Ministerråd har meldt ud, at sigtet ikke er at spare penge på folkeoplysnings- og voksenundervisningsområdet, men tværtimod at området er et hovedindsatsområde og at de samme midler vil være til rådighed fremover. Der er alene tale om en strukturel ændring.

FFD har beklaget meget den måde tingene er forløbet på, bl.a. via Nordisk Folkehøjskoleråd. Der må naturligvis ske ændringer og justeringer, men en proces, hvor gældende ordninger nedlægges, før alternativer er etableret endsige færdigdrøftet, kan afstedkomme megen skade. Dette gælder ikke blot NFA, men også den nordiske elevstøtteordning, der har givet tilskud til unges højskoleophold i andre nordiske lande, og som ophørte pr. 01.01.04.

FFD har medvirket ved flere drøftelser med Nordisk Ministerråd og medvirker gerne ved en konstruktiv udvikling af fremtidige muligheder. Gennem Nordisk Folkehøjskoleråd har vi været med til at pege på den Nordiske Folkehøjskole i Kungälv, som et naturligt sted for nogle af funktionerne fra Göteborg. Et ’folkeoplysningens knudepunkt’ ved siden af de andre nationale netværks-knudepunkter, som NMR forestiller sig skal etableres til oplysning om og igangsætning af tværgående initiativer inden for ’voksnes læring’.

De nordiske folkeoplysnings- og voksenundervisningsmiljøer er inviteret til nyt møde om sagen i Nordisk Ministerråd den 31. marts, og det ventes at Ministerrådet træffer den endelige beslutning om den nye struktur på sit møde i juni måned.

Thor West, Tlf 3336 4033, Mail twn@ffd.dk 

15. marts 2004 nr. 31

INFORMATIONSEVALUERING

Eller i daglig tale: Info-eva. Skemaer og vejledning er sendt ud til alle højskoler den 15. marts.

Spørgeskemaet, som skal udleveres til alle elever - kan hentes på vores hjemmeside her: http://www.hojskolerne.dk/doc/infoevasporgeskema.rtf 
Svararket, hvor vi beder jer samle alle elevers svar - kan hentes på vores hjemmeside her: http://www.hojskolerne.dk/doc/infoevasvarark.rtf
Svararket sendes retur senest 1. april til Charlotte Schrøder - cs@ffd.dk - fax: 33 13 98 70

Eventuelle spørgsmål hos Charlotte på  tlf. 33 36 40 45

15. marts 2004 nr. 30

FFDs FORSTANDERKONFERENCE 

mandag den 22. marts kl. 12.45-19.30 på Uldum Højskole
Sidste frist for tilmelding 15. marts!

Temaer: Værdibaseret ledelse, Ny løn, Erfaringer med indførelse af viceforstander og souschef. 

Program:

12.45 - 13.00
Ankomst

13.00 - 14.15
Foredrag v/ prof. Ole Thyssen. ”Værdibaseret ledelse.”

14.15 - 14.45 
Kaffe

14.45 – 15.15
Thor West Nielsen. Orientering om Ny Løn

15.15 – 16.00
Forstander Rene Jacobsen, Sønderjyllands Idræts- og Naturefterskole. ”Resultatløn” 

16.15– 18.45 
Thor West Nielsen. Orientering om Ny Løn.

 

Carsten Petersen + en kollega fra Oure efterskole. 



Erfaringer fra efterskolen som kan bruges i højskolen.



FFDs ledelseskurser og erfaringer med souschefer og viceforstandere

19.00
Aftensmad.

Tilrettelæggelse: Thor West Nielsen og Gorm Hansen. 

5. marts 2004 nr. 29

HØJSKOLESANGBOGEN 18. UDGAVE

Invitation til 2 offentlige arrangementer, hvor redaktionsudvalgets medlemmer vil fortælle om arbejdet med den kommende sangbog. Der er lagt op til fællessang, hvor bl.a. nye sange afprøves:


Vartov, København, torsdag den 18. marts kl. 19.30


Musikhuset Århus, lørdag den 27. marts kl. 12

I samarbejde med Københavns Højskoleforening, Kirkeligt Samfund og Århus Musikhus 'Syng i den blå'. 

Alle er velkommen.

Læs om udvalgets arbejde på http://www.hojskolerne.dk/doc/sangbogsudvalg.doc
Læs kommissoriet på http://www.hojskolerne.dk/da/main/main.php?menu=191#1341
Ole Brunsbjerg, formand for Redaktionsudvalget vedr. Højskolesangbogens 18. udgave.

5. marts 2004 nr. 28

FORSØGS- OG UDVIKLINGSBEVILLINGER

Til ansøgningsrunden 17. februar var indkommet 11 projektansøgninger. Styregruppen behandlede ansøgningerne på et møde 3.marts.

Følgende projekter fik bevilget støtte: 

”Højskolen mellem hjerte og hjerne”, 95.000 kr. Projektskoler: Den Rytmiske Højskole, Kommunikationshøjskolen Vallekilde og Gerlev Idrætshøjskole,  

”Vraa Dance Research Center”, 10.000 kr. Vrå Højskole.

”Vejledningens betydning på højskolerne. Undersøgelse af sammenhæng mellem vejledning og læring”, 187.000 kr. Haslev udvidede Højskole, Ryslinge Højskole og Gymnastik- og Idrætshøjskolen i Ollerup i samarbejde med Center For Ungdomsforskning, RUC

”Procesorienteret og erkendelsesbaseret vejledning for personer med særlige behov”, Båring Højskole, 30.000 kr.

”De æstetiske dimensioners betydning for højskolernes læringsrum og dannelsessyn”, 166.000 kr. Ideforum bestående af deltagere fra 14 højskoler og tre folkeoplysende foreninger. Projektleder er Hans Jørgen Vodsgård.

”Fra viden til kompetence”, 25.000 kr. Uldum Højskole

Gorm Hansen, uddannelseskonsulent gh@ffd.dk

2. marts 2004 nr. 27

NOVRUPS MINDELEGAT - ansøgningsfrist 20. marts

Der indkaldes ansøgninger til legatet, som tildeles højskoleelever fra udviklingslande eller Østeuropa. Læs flere informationer på www.hojskolerne.dk/doc/novrup.doc 

Ansøgning sendes til Mellemfolkeligt Samvirke, att. Anette Nielsen, Borgergade 14, 1300 København K

1.marts 2004 nr. 26

HØJSKOLEUDVALGETS HJEMMESIDE

Højskoleudvalget har på Undervisningsministeriets hjemmeside lagt en række informationer om udvalgets arbejde. Det drejer sig om udvalgets sammensætning, udvalgets kommissorium, en mødeplan, referat fra møderne, og en dabatside.

Tanken med debatsiden er, at alle interesserede kan give deres besyv med i debatten om højskolens fremtid. Debatsiden et opdelt i emner ud fra udvalgets kommissorium, og det vil derfor være muligt at komme med kommentarer direkte til udvalgets arbejdsområde. Man må ikke forvente noget svar fra udvalget på det enkelte indlæg, men måske er der andre, der reagerer ved at lægge deres kommentarer ind på siden.

Emnerne på debatsiden er: Dannelse, Vejledning og realkompetence, Uddannelse, Voksne deltagere, Integration, Husholdnings- og håndarbejdsskoler, Øvrige emner.

Højskoleudvalget håber med dette initiativ at åbne for en bred debat om de områder udvalget arbejder med.

Hjemmesiden vil løbende blive opdateret med nye referater samt eventuelle relevante bilag.

Adressen på hjemmesiden er http://us.uvm.dk/voksen/underside_folkeoplysning/hoejskoleudvalget/?menuid=3510, og man finder siderne om Højskoleudvalget ved at klikke på folkeoplysning.

Jesper Moesbøl, Undervisningsministeriet

1.marts 2004 nr. 25

LITTERÆR GULDREGN OVER ROSKILDE FESTIVAL '04

Allerede nu, fire måneder inden Roskilde Festival skydes i gang, kan Højskolernes Spoken Word telt præsentere et stjernespækket og enestående program.

Med 25 udgivende forfattere, forførende fortællere og et væld af alternativ litterær performance, har Spoken Word på Roskilde Festival udviklet sig til at blive en af landets største litteraturbegivenheder. Med optrædende som T.S. Høeg, Morten Søndergaard, Gordon Inc., Kristina Stoltz, Martin Glaz Serup, Pablo Llambias, Jens Blendstrup, Lars Bukdahl,

Ursula Andkjær Olsen, Rune T. Kidde, Vigga Bro, Lars Skinnebach, Alf Christensen samt mange mange flere, venter der publikum unikke oplevelser med forfatter og ord i centrum.

Udover ovennævnte kan Højskolernes telt præsentere hele tre prismodtagere fra året 2003. Peter Laugesen, modtager af Kritikerprisen. Nicolaj Stochholm, modtager af Emil Aarestrup Medaillen og Michael Lee Burgess, vinder af Københavnerprisen i kategorien Litteratur.

På hjemmesiden www.spokenword.dk kan du studere programmet nærmere og tilmelde dig nyhedsbrevet. 

For nærmere information kontakt Jesper Øland, projektleder, på tlf. 3336 4039 eller 2887 4501. 

1. marts 2004 nr. 24

NETVÆRK FOR FOLKELIG IDRÆTSHISTORIE

der er et samarbejde mellem IFO og SDU og finansieret af bl.a. DGI og DEr, vil gerne række en hjælpende hånd til Idrætshøjskoler (som har arkivmaterialer liggende i kasser på loft og i skabe) i form af en gratis database til optegnelse af materialet. Se www.hojskolerne.dk/doc/nfi.doc
Projektet kan kontaktes gennem hjemmesiden www.nfi.sdu.dk,

Carsten Oxenvad, Netværk for Folkelig Idrætshistorie,

26. februar 2004 nr. 23

RÅDGIVERE TIL FFDs DANIDASTØTTEDE ULANDSPROJEKTER
I forbindelse med FFDs Danida-finansierede projekter i Bangladesh og Indien vil der i hele projektperioden være brug for udsendelse af korttidsrådgivere på både lønnet og frivillig basis. Udsendelsestidspunktet vil være af 4-6 ugers varighed.

Formålet med projekterne er igennem undervisning at styrke elevernes almene og faglige udvikling, så de kan sikres bedre levevilkår og være med til at fungere som igangsættere i lokalområdet. Begge projekter henter inspiration i den danske højskoletradition.

1.    Gonobidyalaya Project, Fase 4, Bangladesh.

FFD har støttet GB-projektet siden 1991, og projektet er nu i en Fase 4 som forventes at være sidste fase med støtte fra Danida. Hovedopgaven vil være at styrke elevforeningerne i deres arbejde for at blive aktive medspillere i civilsamfundet og skolernes kapacitet til at være centre for lokal udvikling.  

Det forventes at du:

· har erfaring omkring arbejde med aktivt medborgerskab

· har ideer om hvordan højskoler kan blive lokale oplysnings - og kulturcentre

· er indstillet på en stor del af tiden at opholde dig på skolerne

· kan arbejde selvstændigt og i en fremmed muslimsk kultur

Der er afsat midler til en lønnet korttidsrådgiver i op til 6 uger. Det forventes at du har erfaring fra arbejde eller længerevarende ophold i et uland, gerne Bangladesh eller et andet asiatisk land.

2.    Mitraniketan Peoples College, Fase 3, Kerala, Indien

Mitraniketan Peoples College (MPC) blev startet i 1996 med støtte fra Danida og projektet er nu i en Fase 3 som forventes at være den sidste med støtte fra Danida. Hovedopgaven vil være at styrke lederuddannelsen på MPC og blandt tidligere elever, så de får viden og inspiration til at være ledere i lokale foreninger og klubber og styrke aktivt medborgerskab. 

Det forventes at du:

· kender til undervisningsmetoder til styrkelse af lederskab 

· kan undervise med et praktisk udgangspunkt (kun få elever taler lidt engelsk)

· kan forestå afholdelse af workshops for forskellige grupper

· kan forestå et event hvor eleverne får vist deres lederevner, og projektets resultater bliver formidlet til myndigheder og interesserede

· kan arbejde selvstændigt i en fremmed kultur.

Stillingen er ulønnet .Det forventes at du har personlig kendskab til Asien men ikke nødvendigvis praktisk arbejdserfaring fra et uland

For begge stillinger forventes erfaring fra dagligt arbejde på en højskole og lyst til at bistå aktivt med udviklingen af projekterne. Alle udgifter i forbindelse med udsendelsen vil blive dækket inkl. dagpenge i henhold til Danidas regler.

Dit udbytte af opholdet vil blive intense oplevelser fra mødet med en anden kultur og mennesker der er optaget af at uddanne unge og voksne til myndige og aktive borgere. Desuden vil du få værdifulde erfaringer omkring u-landsarbejde som direkte kan bruges i det daglige arbejde på højskolen.

FFD anmoder om at få tilsendt ansøgninger fra personer, som vil være interesserede i at påtage sig ovennævnte rådgivningsopgaver. Kort ansøgning sendes til FFDs kontor inden 22. april 2004.

Hos Nina Bjerregård, nb@ffd.dk - direkte tlf. 3336 4034, kan du få informationsmateriale om de enkelte projekter. Yderligere oplysninger fås hos FFDs internationale projektkoordinator Gunhild Skovmand, gunhild.skovmand@skolekom.dk - tlf. 8668 2926, efter 7. april eller hos tidligere korttidsrådgiver i GB-projektet Bo Espersen, tlf. 7447 4988, og for Mitraniketan Peoples College hos medlem af Styregruppen Jesper Vognsgård, tlf. 8747 5566. 

26. februar 2004 nr. 22

STOR HØJSKOLEINTERESSE I NORGE

For tredje år i træk deltog Højskolernes Hus på Jobb & Utdanning i Oslo, der er Nordeuropas største uddannelsesmesse med over 28.000 besøgende over fire dage. Ud over Højskolernes Hus var Nordjyllands Idrætshøjskole, Krabbesholm, Haslev, Idrætshøjskolen i Sønderborg, Ollerup og Vejle Idrætshøjskole også repræsenteret. 

Erfaringerne fra messen i år er absolut positive. Optællinger viser at Højskolernes Hus alene fik uddelt25 % flere fælleskataloger i forhold til sidste år. Samtidig var der en klar fornemmelse af forøget interesse mod Danmark og mod de danske højskoler.

Kombinationen mellem vores tilstedeværelse og de øvrige danske højskolers tilstedeværelse på messen fungerede meget fint. Så fint at vi næste år overvejer at udbygge og underbygge vores fælles tilstedeværelse med konkurrencer og fælles placering. Det kræver blot at skoler, der allerede nu er inde i overvejelserne omkring næste års messedeltagelse, giver besked hertil. Jo før – jo bedre! Vi kan evt. hjælpe jer lidt på vej med formidling af kontakt til messen.

Kontaktperson: Jesper Øland, tlf. 33 36 40 39 eller E-mail: jes@ffd.dk
20. februar 2004 nr. 21

FFDs FORSTANDERKONFERENCE 

mandag den 22. marts kl. 13-19.30 på Uldum Højskole
Temaer:

NY LØN: Oplæg af chefkonsulent Thor West Nielsen FFD, forstander Rene Jacobsen, Sønderjyllands Idræts- og Naturefterskole, og forstander Carsten Petersen, Oure Idrætshøjskole. 

ERFARINGER MED INDFØRELSE AF VICEFORSTANDER OG SOUSCHEF.

VÆRDIBASERET LEDELSE: Foredrag af professor Ole Thyssen, Handelshøjskolen

Prisen er 200 kr. inklusive kaffe og aftensmad. Tilmelding til Nina Bjerregaard, nb@ffd.dk. senest 15/3.

Tilrettelæggelse: Thor West Nielsen og Gorm Hansen. 

20. februar 2004 nr. 20

REGULERING AF BOLIGBIDRAG UDSKYDES

Det er ved at være tid for den årlige regulering af boligbidraget for tjeneste- og lejebolig.

Vi har imidlertid ved henvendelse til Personalestyrelsen fået oplyst, at det af statistiske grunde har det været nødvendigt at skubbe reguleringstidspunktet fra 1. juni til 1. august.

Varsling skal således for fremtiden ske inden 1. maj (og ikke 1. marts), for at det lovmæssige krav om varsling senest 3 måneder forud kan være opfyldt.

Cirkulære om reguleringen pr. 1. august forventes udsendt ultimo marts 2004, hvor satsen vil blive udmeldt til skolerne.

Thor West Nielsen, 3336 4033, twn@ffd.dk 

18. februar 2004 nr. 19

VERDENSKONFERENCE OM FOLKEOPLYSNING, TANZANIA  26. sept. – 2. okt. 2004

Som tidligere omtalt arrangerer FFD sammen med de andre nordiske højskoleforeninger en konference i byen Moshi for foden af Kilimanjaro i Tanzania i dagene 26. september til 2. oktober 2004. Program og beskrivelse af konferencen ligger nu på foreningens hjemmeside og kan hentes på  http://www.hojskolerne.dk/doc/tanzania.pdf
BAGGRUND og SIGTE
Det internationale engagement har i en række år været vigtigt for de nordiske højskoler. Ikke mindst udviklingsperspektiver i forhold til 3. verden har været i fokus. 

Konferencens sigte er at give folkeoplysere fra hele verden mulighed for at mødes og udveksle erfaringer om folkeoplysningens rolle i samfundsudviklingen lokalt og globalt. Ikke mindst muligheden for at indgå i konstruktive udviklingssammenhænge. 

Konferencen vil har temaet ’Liberal Education i et udviklingsperspektiv’, og vil blive suppleret med ekskursioner til nogle af Tanzanias folkehøjskoler. Der vil være forskellige oplæg fra personer med tilknytning til højskolelignende initiativer i forskellige dele af verden, men det er grundlæggende for konferencen, at alle deltagere er aktivt medvirkende. (Jf. programmet på FFD's hjemmeside).

DELTAGELSE
Målgruppen er folkeoplysere og højskolefolk fra hele verden med interesse i globalt samarbejde og i udviklings- og oplysningsspørgsmål. Konferencen er planlagt til at have 120 deltagere, heraf 40 fra Norden.

Der vil således være ca. 10 pladser til danske deltagere.

ØKONOMI
Den foreløbigt beregnede konferenceafgift er på 2.500 kr. inklusiv opholdet i Tanzania. Hver enkelt deltager sørger selv for rejsen, da der formodes at være mange individuelle ønsker om forlængelse af opholdet.

FFD’s bestyrelse har besluttet at stille 6 stipendier til rådighed på hver 5.000 kr. til medlemmers deltagelse i konferencen.

TILMELDING og ANSØGNING OM STIPENDIE
Tilmelding sker som beskrevet i programmet og sendes til Højskolernes Hus senest den 14. marts 2004.

Fristen for evt. ansøgning om stipendium er også den 14. marts 2004. Ved ansøgning om stipendium bedes evt. støtte fra anden side oplyst.

Såfremt der tilmelder sig flere, end der er pladser til, kan det blive aktuelt at prioritere personer, der har samarbejdspartnere i 3. verdens lande.

Nærmere oplysninger hos:

Thor West Nielsen, 3336 4033, twn@ffd.dk 

18. februar 2004 nr. 18

INVITATION TIL VICEFORSTANDERE, SOUSCHEFER MV.

FFD vil gerne invitere viceforstandere, souschefer eller hvilken betegnelse skolerne måtte bruge til en dag i Højskolernes Hus mandag den 29. marts. 2004.

Ønsket er at imødekomme et behov for information om højskolens regelsæt og de nyeste tiltag på lovgivningsområdet. Fokus vil især være på tilskudsvilkår og personalepolitik, herunder løn- og ansættelsesforhold. Desuden vil der blive orienteret om pædagogiske støttemuligheder.

Endeligt – og måske allervigtigst – vil der være mulighed for ’networking’ med kolleger fra andre skoler.

Fra Højskolernes Hus medvirker Kim Hjerrild, Thor West Nielsen og Gorm Hansen.

Tidsrammen vil være fra kl.10-16, og der vil kun være udgifter til forplejning.

Tilmelding snarest og senest den 10. marts til: 
Thor West Nielsen, 3336 4033, twn@ffd.dk  

16. februar 2004 nr. 17

GRUNDTVIG OG FOLKEHØJSKOLERNE ANNO 2004 

- Fyraftensmøde i Højskolernes Hus 23.02.2004

Vi erindrer om at fyraftensmødet næste mandag den 23. februar i Højskolernes Hus fra 16-18, der denne gang handler om debatten om Grundtvig anno 2004.

Samtalen vil blive indledt med korte oplæg af:

· Jes Fabricius Møller 

· Henrik Wigh-Poulsen og

· Kim Arne Pedersen

Alle er velkomne.

Thor West Nielsen, 3336 4033, twn@ffd.dk 

16. februar 2004 nr. 16

VEJLEDNING
På medlemsmødet 10. februar 2004 på Ry Højskole viste Liza Schmidt fra Haslev udvidede Højskole et par overheads. Interesserede kan hente dem fra følgende internetadresse:

http://www.hojskolerne.dk/da/main/main.php?menu=191#1383

Projektleder Helene Valgreen havde to papirer med om tips til højskolevejledning, Spor I og Spor II, som ligeledes kan hentes på ovenstående internetadresse.

Helene Valgreen, vejledningsprojektet, hv@ffd.dk Tlf. 4044 4108.

16. februar 2004 nr. 15

SKATTEPLIGT/INDIVIDUEL ELEVSTØTTE
Vi har fået et par forespørgsler om indberetningspligt for den individuelle elevstøtte. Som hovedregel skal al udbetaling af individuel elevstøtte indberettes til told og skat. 

Dog er dette tilskud ifølge ligningslovens § 7 ø) ikke skattepligtigt pensionister og førtidspensionister – jf. neden for:

LIGNINGSLOVEN

§~7. Til den skattepligtige indkomst medregnes ikke:

ø) 4) Elevstøtte ydet i henhold til lov om folkehøjskoler, efterskoler, husholdningsskoler og håndarbejdsskoler til personer, som, når støtten modtages, opfylder aldersbetingelsen efter lov om social pension for at modtage folkepension, som modtager eller får forskud på førtidspension, eller som modtager invaliditetsydelse med bistands- eller plejetillæg i henhold til § 6, stk. 4, i lov nr. 285 af 25. april 2001 om ændring af lov om social pension og andre love. (Førtidspensionsreform).

Vi skal også gøre opmærksom på, at i følge højskoleloven § 37 er der ikke noget i vejen for, at der gives individuel elevstøtte til uge-kursister.

Charlotte Schrøder tlf 33 36 40 45 Mail cs@ffd.dk

16. februar 2004 nr. 14

ORLOVSMIDLERNE TIL EFTERUDDANNELSE ADMINISTRES NU AF FFD

Undervisningsministeriets pulje til tilskud til lærere og forstanderes orlov i forbindelse med efteruddannelse administreres fra og med skoleåret 2004/05 af FFD. Bekendtgørelse om tilskud m.m til efteruddannelse og forsøgs- og udviklingsarbejde ved folkehøjskoler (BEK nr 631 af 02/07/2003) er trådt i kraft og får følgende praktiske konsekvenser:

Henvendelser vedrørende orlov i 2004/05 til efteruddannelse rettes til Gorm Hansen i Højskolernes Hus på tel.3336 4038 eller på gh@ffd.dk
Ansøgningsfristen er den 15. april 2004. 

Ansøgningsskema og vejledning vil kunne downloades fra www. hojskolerne.dk fra den 1/3 – 2004. 

16. februar 2004 nr. 13

PROCENTREGULERING AF LØN PR. 1. april 2004

Finansministeriet har nu offentliggjort den lønmæssige procentreguleringen for 1. april 2004. Cirkulæret kan hentes på http://www.perst.dk/db/filarkiv/11418/008-04.pdf
Den generelle lønstigning og den ekstraordinære regulering af lønnen

indebærer, at procentreguleringen pr. 1. april 2004 i alt forhøjes fra 13,4419

pct. til 15,4677 pct. En lønforhøjelse svarende til 1,80 %.

Ved forhandlingerne blev det endvidere aftalt, at der pr. 1. oktober 2004 ydes

en generel lønforhøjelse svarende til 0,74 pct. af den samlede faste løn pr. 31.

marts 2002. Dette indebærer, at procentreguleringen pr. 1. oktober 2004 forhøjes

fra 15,4677 pct. til 16,2863 pct.

(Procentreguleringen sker i forhold til lønnen pr. 1. oktober 1997).

De nye satser er indarbejdet i foreningens Højskoleløntabel på FFD’s hjemmeside:

http://www.ffd.dk/doc/Lon2004a.xls
22. januar 2004 nr. 12

NORDISKE STØTTEMIDLER

Nordisk Ministerråds gamle støtteordninger er blevet erstattet af Nordplusprogrammerne.

Højskoler vil især kunne få gavn af den programdel der hedder Nordplus Voksen, som støtter følgende projekttyper: 

a) Mobilitet (elev – og lærerudveksling)

b) Tematiske netværksprojekter (fx på lærerområdet med et fagligt udgangspunkt)

c) Udviklingsprojekter 

d) Kortlægningsprojekter,( c) og d) kunne fx være om temaer som realkompetence, kostskolepædagogik, demokratiudvikling)

Projekterne skal repræsentere samarbejde mellem mindst 2 nordiske lande.

Oplysninger om programmerne og ansøgningskemaer kan hentes hos CIRIUS på www.ciriusonline.dk

1. ansøgningsfrist er 1. marts 2004.

22. januar 2004 nr. 11

ÆNDRING I FFDs BESTYRELSE

Med virkning fra medio januar er Carsten Petersen, forstander på Oure højskole, trådt ud af bestyrelsen. I hans sted træder Birgitte Hansen, forstander på Skælskør folkehøjskole. Første bestyrelsesmøde med Birgittes deltagelse bliver d. 9.2. - dagen før medlemsmødet på Ry højskole.

Kim Hjerrild

20. januar 2004 nr. 10

SAMARBEJDE MELLEM UDLÆNDINGESTYRELSEN OG FFD

Sekretærkurset på Sdr.Felding Højskole i oktober 2003 førte bl.a. til et samarbejde mellem Udlændingestyrelsen og FFD. 

En del højskoler har gennem længere tid meldt om problemer i forhold til udlændingestyrelsen og deres håndtering af visum til kommende udenlandske højskoleelever. FFD er opmærksom på problemet og har derfor indgået et tæt samarbejde med udlændingestyrelsen med henblik på at dæmme op for nogle af de problemer der forekommer. 

Udlændingestyrelsen anerkender, at sådan som administrationen af visumansøgninger fra udlændinge der ønsker  højskoleophold i Danmark er i dag, er der problemer. Problemerne kan have flere forskellige årsager, men Udlændingestyrelsen nævner flere eksempler på praksis, som FFD kan være med til at ændre og som i sidste ende forhåbentligt vil dæmme op for nogle af problemerne. 

Problem 1: Visumsagerne bliver ofte forsinket pga. manglende dokumentation. Udlændingestyrelsen kræver forskellige dokumenter som den visumsøgende skal fremsende. Problemerne opstår her hvis dokumentet ikke kan godkendes af danske myndigheder. Fx godkender udlændingestyrelsen ikke bankoplysninger fra en række lande. 

Løsning 1: FFD samarbejder med udlændingestyrelsen om at udarbejde et fælles ansøgningsskema til brug for udenlandske elever der ønsker et højskoleophold i Danmark. Ansøgningsskemaet skal leve fuldt op til de regler som Udlændingestyrelsen kræver. Desuden vil skemaet indeholde en fuldmagt til højskolerne, så udlændingestyrelsen samtidig med at melde visum/ikke visum til udlændingen også skal orientere den enkelte højskole. 

Problem 2: En anden årsag til forsinkelse af visumsagerne som udlændingestyrelsen peger på, er flaskehalsproblemet. Sagerne bliver fx delt op i kategorier, ansøgere til højskoler falder - som det er praksis i dag - ind under den samme kategori som ansøgere til universiteter, gymnasier og videregående uddannelser. Dette skaber ifølge udlændingestyrelsen problemer, da der to gange årligt kan hobe sig en større mængde sager op for et mindre antal sagsbehandlere. Herunder er det også væsentligt at fortælle, at udlændingestyrelsen ikke kan udlevere talmateriale om visumansøgninger til FFD, da de ikke - som det er i dag - kan skelne ansøgningerne fra hinanden i forhold til uddannelsesinstitution.

Løsning 2 : FFD vil sammen med udlændingestyrelsen arbejde på at få et selvstændigt behandlingsnummer i udlændingestyrelsen. Dette tiltag vil, hvis gennemført, være med til, at FFD i fremtiden bedre kan føre statistik over ansøgere, deres baggrundsland og tal mm. Herunder vil det også være nemmere for udlændingestyrelsen at melde om flaskehalsproblemer, og vi vil få et bedre overblik over behandlingstiden.

Problem 3: Kravene for at komme på en dansk folkehøjskole er bl.a. at man taler et hverdags-engelsk. Udlændingestyrelsen har flere gange nægtet personer med visum indrejse, fordi de alligevel ikke kunne formulerer sig på engelsk. Udlændigstyrelsen mener her, at disse personer har fået meldt ophold på forkert grundlag og derfor ikke har ret til at opholde sig i Danmark. Herunder skal det også påpeges, at der årligt er personer som misbruger højskolen for at få adgang til landet, hvilket både er til gene for højskolen såvel som myndighederne. 

Løsning 3:  FFD vil i samarbejde med Udlændingestyrelsen arbejde på at skabe større sikkerhed for, at det er personer med reelle hensigter som får meddelt visum, og at der dæmmes op for misbrug, dette fx. ved at føre statistik over ansøgere som forsvinder, ikke taler engelsk eller som kommer til landet på falsk grundlag. 

Vi håber at samarbejdet mellem Udlændingestyrelsen og FFD vil være med til at forebygge de problemer der opstår i dag i behandlingen af udenlandske elevers visumansøgninger. FFD har fuld forståelse for de problemer som mange højskoler har i forhold til udenlandske elever, derfor vil vores samarbejde med udlændingestyrelsen også blive prioriteret højt. Vi håber på at samarbejdet vil føre de ønskede resultater med sig. I forhold til ansøgningsskemaet regner vi med at det første udkast vil ligge klar ultimo januar 2004. Herefter vil vi bede en række højskoler kommenterer forslaget, inden det endeligt tages i brug på højskolerne.

Giver denne info anledning til kommentarer eller spørgsmål, er I velkommen til at rette henvendelse på telefon eller via mail på telefon til Højskolernes Hus til Khuram Shehzad tlf. 3336 4262 - ks@ffd.dk

Thor West Nielsen & Khuram Shehzad

19. januar 2004 nr. 9

KØRSELSGODTGØRELSE FOR 2004

Ifølge cirkulære om Satsregulering pr. 1. januar 2004 for tjenesterejser hæves kørselsgodtgørelsen for 2004 til 2,98 kr. pr. km iht. bemyndigelse (for de første 20.000 km), og den lave sats hæves til 1,62 kr. pr. km. www.perst.dk
Thor West Nielsen, twn@ffd.dk - tlf. 3336 4033.

19. januar 2004 nr. 8

TILFØJELSE TIL REVISORBEKENDTGØRELSEN

Lige før årsskiftet kom der en tilføjelse til revisorbekendtgørelsen. 

I bekendtgørelsens §7 indsættes en bestemmelse om, at revisor skal udfylde en revisorcheckliste, der kan findes på UVM’s hjemmeside. http://www.uvm.dk/admin/revisorchecklister/frie_kostskoler.doc
Foreningen finder det i princippet udmærket med en checkliste, da det kan virke fremmende for overblikket over den udførte revision. Da alle områder imidlertid ikke kan medtages, vil en checkliste let blive opfattet som en form for prioritering af revisionens enkelte områder. Ser man på checklistens 53 punkter, kan det diskuteres, om de medtagne områder under f.eks. ’Særligt kontrolarbejde’ (uafhængighed, evalueringsplan, ’åben for alle’, leasingaftaler, handlingsplan for undervisningsmiljø og vedr. sociale klausuler mv.) og ’Løn og ansættelsesvilkår’ giver det rette fokus i revisionsarbejdet, bl.a. i forhold til de grundlæggende betingelser for tilskud.

Ifølge Undervisningsministeriets forord til revisorchecklisten kan besvarelsen af de enkelte punkter være baseret på stikprøvevise undersøgelser vedrørende de pågældende forhold, gennemgange af forretningsgange eller af mere overordnede vurderinger af forholdene.

Checklisten skal indarbejdes i revisionsprotokollatet til årsregnskabet, og kan ikke træde i stedet for forbehold eller supplerende bemærkninger i revisionspåtegningen.

Thor West Nielsen, 3336 4033, twn@ffd.dk 

19. januar 2004 nr. 7

AKTIVEREDE ELEVER - TAKSTKATALOGET

På UVM’s hjemmeside på www.uvm.dk/takst/2004.xls  (’71.01-11 Folkehøjskoler mv.’)

kan man finde takstkataloget for 2004, med de beløb, kommuner og AF-kontorer skal betale for højskoleophold, hvis der er tale om aktivering og dermed at finansieringsreformen er gældende. 

De beløb, der skal medtages fra takstkataloget er Driftstilskud (takst 1), takst 2, takst 3, bygningstakst og tillægstakster for de elever, der falder ind under dem. Men IKKE taksten for individuel elevstøtte (’elevstøtte efter 1/8-97’) eller nogen grundtilskudsandel.

Når den individuelle elevstøtte ikke skal medtages, er årsagen at det ikke er en almindelig takst., men en pulje skolen har til rådighed til uddeling til elever, der så samtidig skal svare skat heraf.

UVM vil i den nærmeste fremtid udsende en revideret vejledning vedrørende betaling for aktiveringselever.

Thor West Nielsen, 3336 4033, twn@ffd.dk 

19. januar 2004 nr. 6

PORTOTILSKUD TIL BLADE OG TIDSSKRIFTER

Med vedtagelse af finansloven for 2004 forsvandt portostøtten til forskellige blade og tidsskrifter. En støtte der samlet har udgjort ca. 180 mkr. årligt, og hvis ophør vil gøre distributionen af en række foreningsblade tre gange så dyrt. (Jf. Højskolebladet 2004/1 s.2).

Den 19. december 2003 vedtog Folketinget imidlertid Lov om distributionstilskud til visse periodiske blade og tidsskrifter. En ny pulje på 28 mkr. i 2004 under Kulturministeriet vil hermed yde tilskud til distribution af periodiske blade og tidsskrifter. 

Tilskuddet til de enkelte udgivere fastsættes efter en række kriterier for fordelingen af puljen som findes i lovgivningen. Puljen administreres af Biblioteksstyrelsen. (http://www.bs.dk/bladpuljen)

For at kunne opnå tilskud, skal den væsentligste del af publikationen udgøres af information om almennyttige eller almen velgørende emner, humanitære organisationers virke, idræt, kunst og kultur, miljø, religiøse emner eller undervisning. 

Blade med et andet hovedindhold kan ikke få støtte. Dette gælder erhvervsfaglige blade, fagforeningsblade, hobbyblade, politiske blade, statslig eller kommunal information, ugeblade og magasiner eller videnskabelige blade. 

Der vil formentlig blive rift om de 28 mkr., da støtten kan være ret så afgørende for bl.a. mange foreninger. Også selv om faglige organisationer er udelukket fra at søge.

Ansøgningsfristen for tilskud i 2004 er 31. januar 2004. Ansøgning som skal ske på det særlige ansøgningsskema, der kan hentes på Biblioteksstyrelsens hjemmeside.

19. januar 2004 nr. 5

FORSØGS- OG UDVIKLINGSMIDLER

næste ansøgningsfrist den 17. februar 2004
Højskoler, alene eller i samarbejde med andre, kan søge om støtte til forsøgs- og udviklingsprojekter ved at sende det udfyldte ansøgningsskema til 

Højskolernes Hus, att/ Gorm Hansen, Nytorv 7 1450 København K

Det forventes at puljen i år bliver på 800.000 kr.

Ansøgningsskema A http://www.hojskolerne.dk/doc/a-ansogning2004.rtf
og ansøgningsskema B http://www.hojskolerne.dk/doc/b-ansogning2004.rtf
og retningslinier http://www.hojskolerne.dk/doc/retningslinier2004.rtf
kan hentes på vores hjemmeside

De prioriterede områder er:

- Vejledning på højskoler

- Udvikling af undervisning i medborgerskab

- Flere unge med minoritetsbaggrund på højskole

- Den globale højskole

Der kan også søges til projekter med andre temaer.

Hjælp og vejledning kan hentes hos Gorm Hansen på 3336 4038 eller på gh@ffd.dk.

7. januar 2004 nr. 4

LOVÆNDRING - VEJLEDNING

Som tidligere meddelt, blev finanslovens kraftige forøgelse af takst 3 tilskuddet – næsten en tredobling – kombineret med et lovændringsforslag, der skal forpligte højskolerne på at give vejledning til alle elever på længerevarende kurser.

Foreningen bakker op om vejledningens vigtighed, men har alligevel i høringssvar og ved foretræde for uddannelsesudvalget fremført, at det der bør være skolernes forpligtelse er at give alle elever et TILBUD om vejledning.

Den 19. dec. 2003 blev lovændringsforslaget endelig vedtaget. Og vedtaget i sin oprindelige formulering, men med en række bemærkninger til loven, der delvis imødekommer foreningens ønsker. 

I lovforslaget står således:
På kurser af mindst 12 ugers varighed på folkehøjskoler, husholdningsskoler og håndarbejdsskoler skal skolen vejlede eleverne om valg af uddannelse og erhverv med henblik på at medvirke til og understøtte elevernes afklaring herom. Skolen skal offentliggøre sin strategi for vejledningsindsatsen…
I uddannelsesudvalgets betænkning til lovforslaget: 

Undervisningsministeren har over for udvalget tilkendegivet følgende: Det vil være i overensstemmelse med § 1, nr. 1 i lovforslaget, at skolen lader være med at bruge yderligere tid eller ressourcer på vejledning, hvis det ved en individuel vurdering i samarbejde med eleven findes, at der ikke er et behov herfor. 

I ministerens svar til uddannelsesudvalget på FFD’s henvendelse fremføres bl.a. :

Jeg deler i øvrigt ikke foreningens opfattelse af, at al vejledning skal være et tilbud. For god ordens skyld skal jeg understrege, at der ikke med forslaget stilles nærmere krav til indholdet og den enkelte skoles tilrettelæggelse af vejledningen, ligesom det forudsættes, at den vejledning, der ydes, tilpasses den enkelte elevs behov. Jeg foretrækker derfor forslagets nuværende formulering, der ikke efterlader tvivl om vigtigheden af indsatsen. …

Det er altid lovbemærkninger og betænkninger fra udvalgene, der tyes til, når der er brug for at fortolke lovene. Derfor er det heller ikke uinteressant, at det i ministerens bemærkninger til lovforslagets høringssvar udtrykkes, at ’vejledningstilbuddet skal være en del af kursusindholdet’, når det netop var FFD’s ønske at få ordet ’tilbud’ indføjet.

Hele sagsforløbet omkring vedtagelsen af lovændringsforslaget kan findes på Folketingets hjemmeside på adressen http://www.ft.dk/?/samling/20031/MENU/00000002.htm  Lovforslag fordelt på ministerområder Undervisningsministeriet Af ministeren. Vedtagne L82

Skolerne er dermed forpligtet på – som en del af deres kursusvirksomhed - at give alle elever på længerevarende kurser vejledning. 

Hvis skolen, i samarbejde med eleven, vurderer at eleven ikke har et vejledningsbehov, kan det imidlertid fritage skolen herfor. 

Som bekendt er hele vejledningsspørgsmålet et af FFD’s indsatsområder, og foreningen tilstræber i høj grad at være skolerne behjælpelige i forhold til de nye krav om vejledning. På medlemsmødet d. 10. februar 2004 på Ask Højskole vil foreningen præsentere to modeller til en mulig vejledningsstrategi på de enkelte højskoler. Desuden vil de otte vejledningsprojektskoler fortælle om praktiske erfaringer med vejledning på deres højskoler. 

Her og nu er nøgleordet uddannelse. Fra 1. august 2004 er det muligt at tage den ny fælles vejlederuddannelse, svarende til ½ diplomuddannelse. Vejlederuddannelsen er et modulopbygget deltidsstudium og vil blive udbudt som åben uddannelse på ca. fem CVUer rundt om i landet. 

Der er næppe nogen tvivl om, at en grundlæggende vejlederuddannelse vil kunne være en hjælp for mange højskolefolk i den nye opgave med vejledning. Men der vil også være vejledningsmæssige problemstillinger, etiske spørgsmål og specifikke metoder som kun knytter sig til højskolen. Derfor har FFD udviklet et efteruddannelseskursus i højskolevejledning (HV1), som det blev nævnt i FFD-info nr. 162. 

Datoerne for efteruddannelseskurserne i højskolevejledning er: 24/3 - 26/3 2004 på Brandbjerg Højskole, 14/4 – 16/4 2004 ligeledes på Brandbjerg Højskole, og 19/10 - 21/10 (stedet er endnu ikke fastlagt). Kursusprogram udsendes snarest. Tilmelding sker til Helene Valgreen hv@ffd.dk senest 3 uger før kursusstart. Deltagelse i vejledningskurserne er gratis. 

Thor West Nielsen, tlf. 3336 4033, twn@ffd.dk og Helene Valgreen, tlf. 4044 4108, hv@ffd.dk
8. januar 2004 nr. 3

FYRAFTENSMØDE I HØJSKOLERNES HUS

mandag den 26. januar kl. 16-18

FFD arrangerer i 2004 fyraftensmøder i Højskolernes Hus den sidste mandag i måneden - første gang:

mandag den 26.01.2004 kl. 16-18. Gratis deltagelse - tilmelding ikke nødvendig

Den globale højskole og udviklingsarbejde

Hvordan kan uformel voksenundervisning, globalt medborgerskab og udviklingsarbejde gennem idræt styrkes og formaliseres som en del af højskolen?

Kan vi bruge hinanden til noget? 

– og er der reelt sammenhænge, hvor det vil være fornuftigt at samarbejde?

Intro
Højskolen vil gerne spille sig selv på banen i det globale udviklings- og solidaritetsarbejde og inviterer derfor til et fyraftensmøde. Højskolen har noget at byde på i denne sammenhæng, og mødet har til formål at finde frem til fælles interesser og muligheder for samarbejde og partnerskaber.

På Brenderup Folkehøjskole og Køng Idrætshøjskole har der i 2003 været et udviklingsarbejde, der har identificeret metoder, viden og indsigt i internationale forhold, der kvalificerer unge til international ledelse og kulturforståelse.

Med baggrund i projektets beskrivelse af et fagligt forløb om undervisning i aktivt medborgerskab, idræts- og ungdomslederuddannelse samt undervisning i NGO- management og projektledelse ser vi det som en mulighed, at højskolens læringsmiljø kan bruges som et sted for det mellemfolkelige møde og folkelig uddannelse i kulturforståelse.

Med baggrund i dette forsøgs- og udviklingsprojekt inviterer FFD til fyraftensmøde 

Mødeforløb

16:00
Præsentation af deltagere – med korte fakta om hver organisations aktiviteter med voksenundervisning

16:10
Præsentation af Brenderup Folkehøjskole og Køng Idrætshøjskoles projekt

16:20
Sceneskift - pause

16:25
Ove Korsgaard: Voksenundervisningens betydning og muligheder

16:40
Sceneskift – pause

16:45
Børge Nommensen, DGI: Idræt som praktisk fundament for udviklingsarbejde

17:00
Sceneskift – pause

17:15
Samtale og debat om mulighederne

17:55
Afrunding og Tak for møde-deltagelsen

læs hele programmet her: http://www.ffd.dk/doc/fyraften2601.doc
7. januar 2004 nr. 2

REGNEARKET VEDRØRENDE DRIFTSTILSKUD 2004

FFDs regneark vedrørende driftstilskud for 2004 kan nu nedtages fra foreningens hjemmeside på http://www.ffd.dk/doc/Drift04.xls
De nye takster er indarbejdet og arkets opbygning er blevet ændret i overensstemmelse med de seneste lovændringer. Skoletilskuddet tages ikke længere fra takst 1 puljen, men er nu et særskilt grundtilskud, overgangsordningen vedrørende ejendomsskatter er nu udløbet mv. 

Det årselevtal, der skal indsættes i skemaet som tilskudsudløsende, er fortsat årselevtallet, hvor aktiveringseleverne ikke er medregnet. Når der alligevel er lavet plads til indtastning af det samlede årselevtal både uden og med aktiveringselever, skyldes det, at det er det totale tal, der danner baggrund for beregning af skolens lærerlønfaktor. For 2004 vil denne skulle vægte 35 % af taksameter 1 tilskuddet. (Opmærksomheden henledes her på, at der i Info 2003-160 ved en trykfejl er angivet en lavere procentsats). 

Regnearket giver samtidig den fordel, at det kan anvendes til simulering. Man kan se hvordan tilskuddet ændres, hvis forudsætningerne var anderledes: Større eller mindre årselevtal, flere eller færre lærere, højere eller lavere indplacering osv.. Man kan også ved at ændre på værdien for lærerlønfaktorens indflydelse på taksametertilskuddet, se hvilken betydning det ville have haft, hvis beslutningen om at reducere det til henholdsvis 20% fra 2005 og 0% fra 2006 allerede havde været gældende.

Henning Larsen, hil@ffd.dk - Thor West, twn@ffd.dk
7. januar 2004 nr. 1 

NY LØN, NYT LØNCIRKULÆRE OG TIMELÆRERES KOSTSKOLEARBEJDE 

Som beskrevet i foreningens julebrev til medlemmerne er det et absolut krav fra Undervisningsministeriet, at der nu skal indføres ny løn på højskoleområdet. Foreningen har i denne sammenhæng medvirket ved en række møder, for at skoleformen kan få den bedst mulige model for ny løn. Som tidligere omtalt forventes starten at blive 1. august 2004, og så snart den endelige udformning er på plads, vil der blive orienteret detaljeret om, hvad ny løn indebærer. Der arbejdes i øjeblikket på et nyt løncirkulære, hvori vilkårene fastlægges.

Undervisningsministeriet er i den forbindelse blevet opmærksom på de timelønnedes vilkår, og specifikt på, at der ikke er noget loft for det antal timer med kostskolearbejde, en timerlærer kan købes til at udføre. Når ministeriet er blevet opmærksom på spørgsmålet, skyldes det at der på arbejdsmarkedet er en generel fokusering på de timelønnedes vilkår, da disse er væsentlig ringere end fastansattes vilkår, bl.a. med hensyn til pension og barsel. Undervisningsministeriet ønsker derfor at indføre et loft på max. 300 timers kostskolearbejde pr. år for den enkelte timelærer. 

De oplysninger foreningen ligger inde med, tyder ikke på at dette vil give problemer for nogen. Skulle det alligevel være tilfældet, er vi selvsagt meget interesseret i at blive orienteret herom.

Thor West Nielsen, 3336 4033, twn@ffd.dk

3. januar 2003 nr. 1

INVITATION TIL UNDERVISERE I SAMFUNDSFAG, JOURNALISTIK, HISTORIE, FILOSOFI, DRAMA MM

Møde om ”Kulturmøde og konfliktløsning – globalt, politisk, socialt, økonomisk, religiøst og etnisk: Højskolens samfundsengagement”.

højskolen som en mere aktiv samfundsdebattør er et af de erklærede indsatsområder i FFD. Derfor tager FFD nu initiativ til en opfølgning af det succesrige projekt ”Fat Demokratiet”. Vil du/I være med?

Ideerne ligger endnu i støbeskeen men projektet sigter bredt ved at omhandle kulturmødets mange for​skellige aspekter; globalt, politisk, socialt, økonomisk, religiøst og etnisk. Emner kunne være konflikten i Mellemøsten, potentielle konflikter i de nye EU-lande, gamle konflikter som Nordirland, Baskerlandet og Balkan, indvandrere og flygtninge i Danmark, rige og fattige, gamle og unge, A og B-hold etc. Perspektiverne er mange men samler sig om konfliktløsning på forskellige niveauer. Projektet tænkes endvidere bredt ved både at skulle henvende sig til lange og korte kurser samt til samarbejdspartnere uden for højskolen, som fx forsvaret, politiet, Multikulturel Forening og Globale Rødder.

Desuden er formen åben for diskussion. Skal vi have en temaavis, en website og et rollespil eller skal vi gå helt andre veje, fx med en studietur til Mellemøsten eller et af de andre brændpunkter?

Ønsket er at fastholde og udvikle de mange positive elementer fra ”Fat Demokratiet”, bl.a. højskolens sam​fundsengagement og synliggørelse men også netværkdannelsen og tværfagligheden. Belært af erfa​ringerne fra ”Fat Demokratiet” er det afgørende at det nye projekt får en stærk lokal forankring på de enkelte skoler, samt at alt materiale præsenteres i så god tid at dette kan indarbejdes i skolernes semesterplan etc. Derfor er det vigtigt med en lang planlægningsperiode. 

Projektet forventes at begynde i efteråret 2003 med et kursus/konference for de deltagende lærere. Selve forløbet for eleverne antages at strække sig fra januar til sommeren 2004, hvilket vil sikre luft mellem projek​tets enkelte elementer. Intentionen er – ligesom med Fat Demokratiet – at skolerne arbejder med projektet ud fra forskellige indgangsvinkler, så hver skole skaber sit eget projekt men samtidig får en række fælles inputs sammen med andre højskoler.

Økonomisk vil der blive søgt penge eksternt og centralt i FFD til projektet, således at de deltagende skoler først og fremmest kan koncentrere sig om indholdet i undervisningen og projektforløbet. Da FFD´s forsøgs- og udviklingsmidler bl.a. prioriteres til emner inden for højskolen som samfundsdebattør, vil de enkelte høj​skoler i et vist omfang kunne forvente støtte til egne delprojekter. Det betyder at det ikke økonomisk vil belaste de enkelte skoler nævneværdigt at deltage.

Alle der kunne tænke sig at være med i udformningen af et nyt fælles højskoleprojekt opfordres til at deltage. Håbet er at flest mulige skoler vil være med, ligesom der forventes opbakning fra de skoler der havde en god oplevelse i forbindelse med deltagelsen i ”Fat Demokratiet”. Desuden opfordres du/I til at opsøge eventuelt interesserede, der kunne tænke sig at deltage i projektet.

Det første møde finder sted onsdag den 15. januar på Ry Højskole kl. 12.30-16.30. Det andet møde finder sted tirsdag den 28. januar på Ryslinge Højskole kl. 12.30-16.30. Første møde vil have karakter af en brain​storm mens vi på andet møde vil forsøge at formulere en foreløbig projektbeskrivelse. Herefter vil der blive nedsat en styregruppe, som vil holde tæt kontakt med alle interesserede højskoler. 

Tilmelding og dagsorden til begge møder fremgår af vedhæftede fil. Er du/I forhindret i at komme, modtages forslag til projektets indhold og form gerne. 

Mads Rykind-Eriksen, lærer på Ry Højskole og projektleder: rykind@get2net.dk, tlf.: 86-890924 eller 22-312219.

3. januar 2003 nr. 2

SPILD IKKE TIDEN I TELEFONKØEN - RING DIREKTE 

Det er vigtigt at højskoler og andre som kender vores direkte telefonnr. bruger dem!! 

Højskolernes Hus sætter de næste par måneder telefonsluse på som betyder at man kan vælge mellem: tryk 1 for oplysning om højskolekurser,  tryk 2 for medlemsrådgivning, højskolebladet og højskolesangbogen,  tryk 3 for bestilling af højskolernes fælleskatalog eller vent på personlig betjening.

Men det er nemmere og hurtigere for jer når I bruger de direkte nr. som vi sendte ud med FFD-INFO i december måned (og som vi lige vedhæfter igen).

3. januar 2003 nr. 3

OUTDOORKAMPAGNE OVER HELE LANDET

Vi sender højskolerne et exemplar af plakaterne til ophæng på skolen samt fire eksemplarer af hængeskiltene. De kommer i to forsendelser med fodpost.

7. januar 2003 nr. 4

ORIENTERENDE MØDER OM TILTAG PÅ INDKØBSOMRÅDET

Fire steder i landet vil der her i januar måned være mulighed for at deltage i et orienterende møde omkring Undervisningsministeriets tiltag på indkøbsområdet, herunder leasing og koordineringskøbsaftaler. Møderne er tilrettelagt af Frie Grundskolers Fællesråd i samarbejde med Undervisningsministeriet, Efterskolernes Forening og Folkehøjskolernes Forening.

I takt med den øgede fokusering der har været på rationaliseringsgevinster via indkøb i stat og kommuner, er der blevet lavet et stort arbejde omkring rabatordninger og leasing og koordineringskøbsaftaler. Disse aftaler og erfaringer kan skolerne have store fordele ud af at benytte, hvorfor Undervisningsministeriet har tilbudt at stille ekspertise til rådighed for en række orienterende møder til de frie skoler.

Møderne vil blive udbudt på følgende steder:

20. januar: Ringe Fri- og Efterskole, Rolighedsvej 25, Ringe

21. januar: Osted Fri- og Efterskole, Assenløsevej 1, Osted (Roskilde) 

28. januar: Askov Efterskole og Højskole, Maltvej 1, Askov (Vejen) 

29. januar: Gudenådalens Ungdomsskole, Hovedgaden 2, Ulstrup mellem Langå og Bjerringbro

Program for dagen:

09:30, Velkomst og kaffe

10:00, Generel orientering v/UVM

11:00, Indkøbsaftaler v/Søren Agerskov Hansen fra Indkøbsservice

12:00, Frokost

13:00, Kopi og print v/Rådgivningsgruppen og UVM

14:30, Kaffepause

14:45, Afslutning og opsummering af skolernes ønsker og behov

Pris: Prisen er 100 kr. pr deltager.

Tilmelding senest den 15. januar 2003 til Frie Grundskolers Fællesråd,

Sankt Kjelds Gade 3, 2100 København. (Program og tilmeldingsblanket er vedhæftet).

Thor West Nielsen, twn@ffd.dk - tlf. 3336 4033   

7. januar 2003 nr. 5

KURSET FOR PEDELLER, OLDFRUER OG RENGØRINGSASSISTENTER DEN 20-22 JANUAR ER AFLYST

Vi må desværre meddele at FFDs kursus er blevet aflyst da der var for få tilmeldinger. Vi sender individuel besked til de tilmeldte. Nina Bjerregaard, nb@ffd.dk - tlf. 3336 4034 

14. januar 2003 nr. 6

INFORMATIONSMØDE OM FLYGTNINGE PÅ HØJSKOLE

Folkehøjskolernes Forening i Danmark inviterer til informationsmøde om flygtninge på højskole. Mødet finder sted i Odense den 5. februar 2003 kl. 13 – 16 på Beklædningsfagskolen, Ørstedsgade 28, 5000 Odense C (7 min. gang fra Odense C) - tilmelding er ikke nødvendig.
Formålet med informationsmødet er at oplyse om de seneste ændringer i den nu vedtagede Integrationslov 2003, herunder at orientere om de nye tilskudsmuligheder (tillægstaksterne) i finansloven 2003.
Invitationen vedhæftes info'en til højskolerne sammen FFDs 'fakta-blad' om flygtninge på højskole.

14. januar 2003 nr. 7

INTERESSE FOR TILBUD FRA altinget.dk?

Siden oktober 2002 har den udmærkede hjemmeside for dansk politik altinget.dk kun kunnet anvendes mod 

betaling. Vi har fået en henvendelse fra altinget.dk som gerne vil indgå en særaftale med højskolerne, så vi kan få adgang lidt billigere. Pris-eksempel: én-brugerlicens = 1.000 kr. /året. 8 brugere = 7.500 kr./året.

Skoler der er interesseret i at indgå en aftale med altinget.dk bedes kontakte Thor West Nielsen, twn@ffd.dk - tlf. 3336 4033 senest den 27. januar.

14. januar 2003 nr. 8

MERE OM TILLÆGSTAKSTERNE

Som tidligere omtalt gav finanslovsforliget to nye tillægstakster til højskolerne. Der er efterfølgende kommet en række spørgsmål til disse tillægstakster, hvorfor der her skal forsøges at kaste mere lys over sagen.

Registrering:

Som det fremgår af skrivelsen af 12. dec. 2002 (www.uvm.dk/fl03/) vil taksterne blive udløst på baggrund af skolernes registrering af elevernes oplysninger, f.eks. ved tilmelding til skolen. Skolerne bliver i vid udstrækning nødt til at stole på de givne oplysninger. Hvis det drejer sig om  taksten til unge uden kompetencegivende uddannelse vil Undervisningsministeriet i givet fald ud fra CPR.nr. kunne kontrollere oplysningerne. Det kan i nogen udstrækning være vanskeligere når det drejer sig om taksten vedr. indvandrere.

Tillægstakst til unge uden kompetencegivende uddannelse:

1. Selv om taksten har en idémæssig baggrund i et ønske om at fastholde eller få unge ind i en uddannelsesmæssig sammenhæng, er der ikke nogen nøjere afgrænsning i denne sammenhæng af begrebet ’unge’. Så det er op til den enkeltes egen oplevelse !

2. Taksten gælder også elever fra Grønland og Færøerne, da de er danske statsborgere. Derimod vurderes taksten ikke at blive udløst af udlændinge, selv om der i Undervisningsministeriets skrivelse ikke tages forbehold. Det vil nok også være helt uoverskueligt at afklare spørgsmålet om en kompetencegivende uddannelse. Undervisningsministeriet henviser til forslagets sigte, og at det må handle om danske statsborgere.

3. Elever der er på højskole som en del af Den Fri Ungdoms Uddannelse, har ikke en kompetencegivende uddannelse og udløser taksten. Det har elever, der har afsluttet en FUU sådan set heller ikke, da denne uddannelse ikke er kompetencegivende, så de udløser også taksten.

4. Tillægstaksten ydes for elever på kurser af mindst 12 ugers varighed. Selv om en elev afbryder opholdet før denne har været på skolen i 12 uger, tæller vedkommende med for de gennemførte uger. Det er kursets længde, der skal være på 12 uger eller mere.

Tillægstakst til invandrere og deres efterkommere:

I ministeriets vejledning af 12. dec. 02. er der gjort en del ud af med eksempler at illustrere, hvem der kan være udløsende af tillægstaksten. Det er samtidig intentionen med tillægstaksten, at den skal spille sammen med Integrationsministeriets indsats. Når der således i vejledning står, at tillægstaksten også gives til ’nyankomne flygtninge’, så betyder det at også asylansøgere udløser taksten.

Hvis yderligere en indvandrer ikke har nogen kompetencegivende uddannelse, vil det kunne betyde, at begge tillægstakster udløses.

Thor West Nielsen, twn@ffd.dk, 3336 4033 

14. januar 2003 nr. 9

FINANSIERINGSOMLÆGNINGEN OG UNGE ARBEJDSLØSE

De meldinger vi får fra højskolerne tyder desværre på, at finansieringsomlægningen, hvorved henvisende myndigheder nu skal betale både skolepenge og takstbeløb direkte til skolen, har betydet, at der kommer færre elever under aktivering på højskole. Samtidig er det vigtigt at vi – FFD og skolerne – fortsat insisterer på, at et højskoleophold er en særdeles relevant mulighed i forbindelse med aktivering. 

Der er heldigvis eksempler på at det fortsat kan lade sig gøre at have et godt samarbejde med kommuner og AF-kontorer, og at højskolens kvaliteter prioriteres som væsentlige i et aktiveringsforløb. 

FFD forsøger vedholdende at argumentere for at kommunerne har fået penge overført fra staten i form af forøgede bloktilskud siden finansieringsomlægningens vedtagelse i 1999. Fra Undervisningsministeriet har vi således fået bekræftet, at kommunerne i 1999 fik forøget bloktilskud med 18,7 mio. kr. svarende til 208 årselever. FFD vil drøfte dette forhold med Kommunernes Landsforening.

FFD har desuden anmodet beskæftigelsesministeren om et møde for at drøfte virkningen af finansierings​om​læg​ningen på arbejdsmarkedsområdet. 

De seneste undersøgelser tyder ikke på at den nuværende aktiveringspolitik har den store beskæftigelsesfremmende virkning. Så hvorfor ikke lade den ledige få et personligt løft i form af et højskoleophold hvor det ønskes?

Unge arbejdsløse på højskole med halve dagpenge

Det er imidlertid vigtigt at være opmærksom på, at det fortsat er muligt for unge arbejdsløse under 25 år i det første halve år af en ledighedsperiode frit at vælge et højskoleophold. Det sker i givet fald med et reduceret dagpengebeløb svarende til halvdelen af den maksimale dagpengeydelse. 

Der er her ikke tale om aktivering og dermed er finansieringsomlægningen heller ikke gældende. Så det er fortsat en oplagt mulighed for arbejdsløse under 25 år. (jf. §52e i Lov om arbejdsløshedsforsikring mv. http://147.29.40.90/DELFIN/HTML/A2002/0079929.htm#K9a ).

Thor West Nielsen, twn@ffd.dk - tlf. 3336 4033. 

14. januar 2003 nr. 10

MINDSTE UGENTLIGE ELEVBETALING 

I højskoleloven er fastlagt at en højskole har mulighed for at reducere ugebetalingen individuelt i form af delvis friplads. Desuden er der mulighed for at yde individuel elevstøtte til nedsættelse af egenbetalingen. Men ifølge loven skal der være en egenbetaling på mindst halvdelen af den fastsatte mindste ugentlige elevbetaling. 

Fastsættelsen er hidtil sket i bilag til tilskudsbekendtgørelsen, hvormed årlige rettelser har været nødvendigt. Den mindste ugentlige elevbetaling vil derfor fremover blive fastsat på de årlige finanslove. 

Af finansloven for 2003 fremgår således at mindste ugentlige egenbetaling for 2003 er:

Ved kurser af mindst 12 ugers varighed: 682 kr (Kostelever) og 547 kr (Dagelever) 

Ved Kurser under 12 ugers varighed: 816 Kr (Kostelever) og 639 kr (Dagelever).

Thor West Nielsen, twn@ffd.dk - tlf. 3336 4033.  

15. januar 2003 nr. 11

SØG PENGE TIL UDVIKLINGSARBEJDET

Mandag den 17 februar er første rundes ansøgningsfrist til forsøgs- og udviklingsmidlerne, (anden runde er til september). 

Ansøgningsskema og retningslinier kan hentes på www.hojskolerne.dk ved at klikke ind på 'Højskolernes Hus', derefter på 'medlemsinfo' og endelig på 'bilag til FFD-INFO'. 

FFDs bestyrelse har prioriteret følgende indsatsområder for 2002 / 2203: 

· udvikling af undervisning i medborgerskab 

· flere unge med moinoritetsbaggrund på højskole

· højskolen og integration af flygtninge 

· den globale højskole 

· vejledning på højskole 

· Der kan også søges forsøgs- og udviklingsmidler til andre emner.

Spørgsmål om forsøgsmidlerne kan rettes til Gorm Hansen, gh@ffd.dk - tlf. 3336 4038.

15. januar 2003 nr. 12

KØRSELSGODTGØRELSE FOR 2003

Ifølge et cirkulære om Satsregulering pr. 1. januar 2003 for tjenesterejser hæves  kørselsgodtgørelsens km-satsen for 2003 til 2,90 kr. pr. km (for de første 20.000 km), og den lave sats hæves til 1,60 kr. pr. km. 

http://www.perst.dk/Dokumenter/06_Udgivelser/Cirkulaere/2002/02-050.pdf
Thor West Nielsen, twn@ffd.dk - tlf. 3336 4033.

15. januar 2003 nr. 13

OVERSIGT OVER FFDs BESTYRELSE

Den ajourførte oversigt vedhæftes denne info.

17. januar 2003 nr. 14

HØJSKOLERNE OG DEBATTEN OM UDENLANDSKE ELEVER OG STUDERENDE

FFD har netop udsendt pressemeddelelse som vedhæftes denne info. 
For kort tid siden tog en journalist fat på antallet af kinesere på højskolerne. I den sammenhæng var det godt at kunne henvise til at problemstillingen er så ny, at vi er taget på sengen af de kinesiske agenter. I skoleåret 2000-01 var der i alt 27 kinesere (der var flere italienere) på de danske højskoler, et år senere var tallet over 150. Med den udvikling har det været godt at kunne henvise til Kina-netværket, hvor Vita Andreasen åbent har berettet om problemerne. Jeg mener, at vi har fået kredit for ærligt at pege på problemerne og stor kredit for at ville styre tilgangen fornuftigt på baggrund af ønsket om, at mellemfolkelig udveksling er og bliver højskolens vigtigste anliggende i forhold til udenlandske elever.
Ikke desto mindre er der stor opmærksomhed på området. Senest er Nordsøhøjskolen kommet i klemme med et projekt der efter skolens udsagn har været et gensidigt aftalt parløb mellem skolen og kommunen med henblik på netop mellemfolkelig udveksling. Skolen har vurderet, at det ikke burde holdes indenfor højskoleloven, hvilket jo er udmærket. Imidlertid opstår der problemer samarbejdsparterne imellem omkring den sprogundervisning der tænkes ind i projektet. Det er for så vidt en sag mellem skolen og kommunen at få det afklaret; men i løbet af ingen tid bliver højskolen og højskolerne mistænkeliggjort. Koblingen mellem sektorregnskabet og evt. kassetænkning er i reglen journalisternes vinkel.
Det stiller os i et vanskeligt dilemma. Vi mener ikke, at vi kan føre strudsepolitik og sige hus forbi. Vi vil ikke udtale os om konkrete skoler; men vi vil udtale os om det principielle. På den anden side er det meget vanskeligt at komme igennem med historien om det kontinuerlige internationale arbejde skolerne har gjort (i gode tider gav vi jo fripladser til elever fra udviklingsområder) og det er heller ikke let at få en vinkel på der understreger vores succes som danskernes skole, - at vi fastholder ca. 8% af såvel store som små årgange, og at der om 10 år er ca. 100.000 flere unge mellem 18 og 25 år og at der derfor er brug for flere højskoler. Det er også utroligt vanskeligt at få fokus på det forhold, at administrative omlægninger og politiske hensyn har forment mange danskere adgang til højskolerne. Medierne er ikke meget for historiske perspektiver eller prognoser. De lever i og af nu´et. 
Pressemeddelelsen prøver at fastslå, at højskoleloven sætter rammerne for de internationale muligheder indenfor loven.
Desuden lægger vi vægt på Kina-netværkets arbejde med den reelle markedsføring og visitation. Endelig peger vi på, at højskolerne har stor erfaring i det mellemfolkelige, og at det også sker udenfor højskolelovens regi.
Som det vigtigste peger vi på, at globaliseringen af uddannelsessystemet er en realitet som må drøftes politisk. Som sædvanlig er de etiske forventninger til højskolen meget højere end til andre skoleformer (der er også mange udlændinge / kinesere på. f.eks. handelsskoler). Disse forventninger må vi givetvis leve med og forsøge at leve op til.
Bestyrelsens opfattelse er, at vi alle må være opmærksom på, at højskoleformen meget let kan blive udsat for generel mistænkeliggørelse hvis ikke skolernes argumentation er klokkeren og forståelig.
Det er naturligvis enhver skoles egen vurdering om man vil deltage i Kina-netværket, eller hvilke vurderinger man har af antallet af kinesere under eller udenfor udlændingehalvdelen; men bestyrelsen vil på det kraftigste anmode skolerne om at have et beredskab klar til at argumentere for egne, konkrete tiltag.
Bestyrelsen vil alene kommentere generelt. Vore opfattelse er,
a.. at antallet af en enkelt nationalitet kan udgøre et problem 
b.. at der børe være fuldstændig klarhed over hvilken lovgivning der anvendes
c.. at skoleformen står sig bedst ved at skolerne erkender problemerne og arbejder intenst på at minimere dem hurtigst muligt.
På bestyrelsens vegne, Louis Mogensen
17. januar 2003 nr. 15

MØDE OM KINA-UNDERSØGELSE

Alle interesserede - både inden for og uden for Kina-netværket - vil blive inviteret til møde den 17. februar. Her vil resultaterne af netværkets undersøgelse af de kinesiske elevers baggrund, forventninger og

vur​​de​ringer blive fremlagt. Indkaldelse med nærmere tid og sted følger snarest.

24. januar 2003 nr. 16

BREV FRA FORMANDEN

I forbindelse med den kronik ledelsen på Oureskolerne har skrevet i

Politikken d. 20. januar, har Louis Mogensen på vegne af FFDs bestyrelse skrevet følgende artikel, der i en lidt ændret udgave bringes i næste nummer af Højskolebladet.

For god ordens skyld skal det nævnes, at Oure-kronikkens overskrift "Den sorte skole" var Politikkens påfund. Den oprindelige overskrift var: "Højskolens fremtid: Dannelse og uddannelse".


Hvor er den sorte højskole?
Lad nu blot være, at ledelsen på Idrætsskolerne i Oure tager fat på en debat som FFDs bestyrelse har aftalt at holde internt indtil vi har afklaret om vi kan blive enige eller uenige om et udspil fra bestyrelsen. Lad også være, at vi et forsøg på at skabe gode vilkår for alle synspunkter ikke lod flertallet i bestyrelsen tromle et mindretal på to personer; men derimod konkluderede, at de havde en måned til at udbygge, nyformulere eller erstatte undertegnedes oplæg om forholdet til de etablerede uddannelser. 

Lad mig i stedet forholde mig til Oureledelsens kronik Den sorte Højskole i Politikken d. 20.januar.


Oures værdigrundlag repræsenterer, hvad man kan kalde et konstruktivistisk dannelsessyn. Dvs. at man konstruerer de optikker der bedst kan anvendes til at beskrive det man ønsker at beskrive. Oures værdigrundlag er velskrevet og deres brug af teoretiske vinkler er velbegrundede. Udfordringen ved at arbejde konstruktivistisk er, at de valgte vinkler sikkert på kort tid bliver utroligt tidstypiske grænsende til forældede. For få år siden ville et værdigrundlag måske have hentet begrundelser hos Thomas Ziehe, Christoffer Lash, Lars Kolind og andre. I disse år er det i  højere grad folk som Anthony Giddens og Edgar Schein, der holder for. Det er godt nok, for de beskriver jo begavet de omstændigheder tilværelsen leves under her og nu. 

Det sympatiske ved konstruktivismen er, at man så at sige accepterer, at andre kan vælge andre vinkler som opfattes som rigtigere for dem. En konstruktivist har ikke brug for at profilere sig på andres bekostning.

Men her forfalder Oures kronik (i modsætning til deres værdigrundlag) til at forlade konstruktivismen og konstruere billedet af en henslumrende højskole der sidder på Skamlingsbanken og lader sig henrykke af historier om Odin og Thor.

Vi, der faktisk mener, at det er OK, at vi har 8% af en ungdomsårgang; men uøkonomisk i den periode hvor der er så få unge, tillægger Ourefolkene en betinget ideologisk refleks. Oure vil gerne aflive den rituelle nationalisme, det underforståede kristne grundsyn og tankerne om det altomfattende folkelige fællesskab. Jeg vil gerne se det udfoldet, mest for min egen skyld. For det findes ikke på de skoler jeg i tidens løb har været i kontakt med. Højskolerne er uden undtagelse i dialog med tidens unge og der gøres mange gode forsøg på at konstruere optikker der kan reflektere tidens spørgsmål. At nogle højskoler også er optagede af de tidløse spørgsmål, gør i denne sammenhæng ingen forskel. Dem skal de unge nok sætte på dagsordenen, - spørgsmålet er så, om vi som højskoler  og voksne sparringspartnere kan og vil deltage i den diskussion. Jeg tror faktisk, at Oureledelsen forveksler den danske folkehøjskolepraksis med de drøftelser der altid har kendetegnet højskolefolk på diverse talerstole, hvor diskussionen om de største spørgsmål har overtaget. Eller som når psykologen i Good Will Hunting spørger Will om han har forstået alle forældreløses liv ved at læse Oliver Twist, kan man spørge, om Oureledelsen kender praksis på Egå ved at læse Ludvig Schrøders foredrag.

Jeg er med på, at højskolerne skal prøve at finde ud hvad vi vil i forhold til de formelle uddannelser. Frit og fordomsfrit, uden fastlåste antagelser. En af de fastlåste antagelser Oures ledelse bærer frem, er at det i et moderne læringsbegreb er umuligt ad adskille dannelse og uddannelse. Det imidlertid noget af en påstand. Jeg mener da faktisk det lykkes ganske godt for et stort antal uddannelser at holde dannelsesaspektet adskillige skridt fra livet. Og måske skal det være sådan som uddannelsestænkningen ser ud i øjeblikket. Faktisk tror jeg det er privilegeret at holde skole med unge der kommer fordi de ved, at dannelsen og dermed samtalen i øjenhøjde er i højsædet. Mine elever ved godt, at de senere skal have formelle kompetencer, og de ved også, at det er mere end muligt at skaffe sig dem. 

Jeg vil ikke anbefale at man laver længere uddannelsesforløb på højskolerne. Hos os kan man være 42 uger og vi har den store glæde, at de fleste af vore helårselever glæder sig til at komme hjem de sidste uger. Højskolen er så intensiv at være på, at det kræver et engagement som det er vanskeligt at sprede ud. Det er måske en af grundene til at højskoleophold er så skelsættende i næsten alle elevers liv og jeg vil nødigt nivellere disse epokegørende oplevelser ved at strække dem udover tre år eller lade dem påvirke af behovet for et gennemsnit, der giver adgang til jordmoderstudiet.


Vi skal, efter min mening, en helt anden vej. At give unge uddannelsesmerit og dertil hørende SU til et personligt afklarende og fordybende ophold på en skole hvor, medborgerskabet er en realitet, er progressiv uddannelsespolitik anno 2003. EU, erhvervsliv og fremtidsforskere efterspørger dygtige, selvstændige og samarbejdsorienterede mennesker - netop højskolens arvesølv. Det kan vi formulere offensivt og i optikker der både er aktuelle og gyldige; men at overtage et kompetencebegreb og en organisering der er under afvikling de fleste andre steder - det er selvmord.


Kom igen Oure. Lad os endelig diskuttere med hinanden. Der er 84 højskoler med hver deres praksis. Det skal vi glæde os over. FFDs opgave er, at repræsentere fællesmængden. Den tror jeg vi står os bedst ved at prøve at optimere.

Louis Mogensen     

3. februar 2003 nr. 17

REMINDER OM FFDs INFORMATIONSMØDE DEN 5 FEBRUAR KL. 13-16 

OM FLYGTNINGE PÅ HØJSKOLE.

Mødet finder sted i Odense, på Beklædningsfagskolen, Ørstedsgade 28, 5000 Odense C (7 min. gang fra Odense C)

Formålet med informationsmødet er at oplyse om de seneste ændringer i den nu vedtagede Integrationslov 2003, herunder at orientere om de nye tilskudsmuligheder (tillægstaksterne) i finansloven 2003. Khuram Shehzad vil samtidig give en status på de forskellige kampagneaktiviteter oa. som FFD arbejder med på området. Et vigtigt punkt er at introducere til FFDs samarbejdspartnere (Røde Kors), og drøfte indholdet i en udvidet vejlederordning og tutorordning møntet på flygtninge der vælger et højskoleophold.   

Dagsorden:

Velkomst og indledning ved generalsekretær i FFD, Kim Hjerrild 

Introduktion til den nye integrationslov v. projektleder Khuram Shehzad 

Information om tillægstaksten for flygtninge v. Chefkonsulent Thor West Nielsen 

Samarbejdsaftale mellem Dansk Røde kors og Højskolerne 

Den udvidede vejlederordning og tutorordningen. Oplæg vedr. indhold, erfaringsudveksling, evaluering v. Kim og Khuram. 

Afslutning

 

Opdatering af Projektleder

16 højskoler har meldt sig til at arbejde målrettet med flygtninge og efterkommere. Det er skoler som har haft direkte kontakt med projektlederen. Mht. opdatering af internetsiden ”www.minoriteter.hojskoler.dk” og den fremtidige formidling af højskolernes arbejde er det vigtigt den enkelte højskole holder projektlederen opdateret. Højskolerne kan selv kontakte os men også henvise andre der søger oplysninger om tilskudsmuligheder for efterkommere/flygtninge vedr. højskoleophold og lign. 

Referat fra medlemsmødet og de nyeste oplysninger inden for områdset vil blive lagt ud på www.minoriteter.hojskolerne.dk under ”Nyt fra projektlederen".

 
3. februar 2003 nr. 18

FREMLÆGGELSE AF UNDERSØGELSE 

FORETAGET BLANDT KINESISKE ELEVER PÅ DANSKE FOLKEHØJSKOLER 

v/ Ulla Lüders China Access- med efterfølgende diskussion 

Mødet finder sted på Odder Højskole mandag den 17. februar kl. 13.00-17.00
 

kl. 13.00 Velkomst

Fremlæggelse af resultaterne fra spørgeskemaundersøgelse (ca. 75 besvarelser) og fra interviews blandt elever fra 5 højskoler v/ Sinolog Ulla Lüders, China Access.
Hvem er de? - Hvorfor er de her? - Hvad tænker de selv om at være på højskole? og meget mere...
 

kl.14.45  Overvejelser om kvalitetssikring og anbefalinger fra Kina-Netværkets arbejdsudvalg

V/ Vita Andreasen. 

 

kl.15.15  Diskussionsworkshops - kaffen drikkes i grupperne

 - Kinaproblematikken i medierne, kvalitetssikring af arbejdet med de kinesiske elever og praktisk erfaringsudveksling

kl.16.15  Plenum med fælles diskussion og idéudveksling

kl.17.00  Opbrud

 

Gerne tilmelding til Løgumkloster Højskole (Susanne) 74744040

På arbejdsudvalgets vegne, Vita Andreasen, Løgumkloster Højskole

 

5. februar 2003 nr. 19

24 TIMER OM MEDBORGERSKAB MM.

Vedhæftet findes indbydelse til et banebrydende 24-timers arbejdsseminar om højskolens arbejde med 

medborgerskab, globalisering og bæredygtighed.

Seminaret er arrangeret af FFDs Johannesburg-gruppe, og sigtet er bl.a. at udveksle erfaringer og ideer til 

undervisningen inden for medborgerskab mm. Seminaret vil munde ud i etableringen af et netværk for lærere inden for feltet medborgerskab, globalisering og bæredygtighed. 

Folk der har været aktive i Fat demokratiet, Youth 2002, Grundtvig-projektet og andre projekter på området er selvskrevne deltagere, men alle interesserede er velkomne. Antal pladser er begrænset pga seminarets 

form, så hurtig tilmelding tilrådes.

Kim Hjerrild

11. februar 2003 nr. 20

JOHANNES NOVRUP OG HUSTRU SIGNE HOLST NOVRUPS MINDELEGAT

Hermed indkaldes ansøgninger til Johannes Novrup og Signe Holst Norups Mindelegat. Legatet tildeles udenlandske højskoleelever fra udviklingslande eller Østeuropa. Ansøgningen skal indeholde angivelse af skolens gennemsnitlige antal udenlandske elever på årsbasis. Legatets bestyrelse lægger vægt på at give tilskud til individuelle elever frem for til grupper.

Bestyrelsen vil blandt ansøgerne udpege tre til fem højskoler, som hver vil modtage mellem 2.000 og 3.000 kr. til uddeling. Disse højskoler skal inden årets udgang aflægge regnskab for bestyrelsen.

Ansøgningen sendes til: Johannes Novrups og Signe Holst Novrups Mindelegat, Mellemfolkeligt Samvirke, Studsgade 20, 8000 Århus C. Ansøgningsfristen er d. 7/3 2003.
Højskolerne vil blive orienteret umiddelbart efter bestyrelsens møde, der afholdes medio marts.

11. februar 2003 nr. 21

KONKURRENCE OM DANMARKS NYE GRUNDLOV
Folketinget udskriver konkurrence om Danmarks nye grundlov:

Er I en gruppe som interesserer jer for grundloven? Så er det nu sidste chance for at skrive et forslag til Danmarks nye grundlov og deltage i konkurrencen om et legat på op til  100.000 kr. 2. og 3. præmien er et legater på op til 75.000 kr. og 60.000 kr. til en studietur til udlandet. Jeres forslag skal være os i hænde senest den 1. marts.
Konkurrencebetingelser

Den kreative frihed er næsten ubegrænset, det vigtigste er at teksten er klar og let at forstå. Der er ikke noget krav om, at I skal tage stilling til alle de emner som grundloven indeholder, og I behøver ikke at dele teksten op i paragraffer. Der er dog fire temaer som jeres forslag skal indeholde:

Ud over at I skal begrunde jeres forslag og skrive hvorfor netop jeres grundlov skal realiseres, skal I skrive om monarkiet, parlamentet og regeringen. Dernæst skal I skrive om hvilke friheds- og menneskerettigheder som skal stå i grundloven, og til sidst skal I skrive om hvad der skal stå om Danmarks forhold til omverdenen.

Præmierne overrækkes på en Grundlovskonference i juni 2003  af Folketingets formand, Ivar Hansen.

Mere information fås i folderen om konkurrencen, eller I kan læse om konkurrencen på www.grundlovsdebatten.dk hvor I også kan downloade de to hæfter ”Grundloven på let dansk” og ”Grundloven - Hvorfor og Hvordan ?” som Folketinget har udgivet. Hæfterne kan I også få tilsendt gratis ved at ringe til Folketinget på Tlf.: 33 37 32 70 eller skrive til e-post: fo@folketinget.dk
11. februar 2003 nr. 22

PROJEKTET "KULTURMØDE OG KONFLIKTLØSNING"

Har du/I lyst til at deltage i udformningen af FFDs nye projekt Kulturmøde og konfliktløsning der er en opfølgning på Fat Demokratiet? 

Efter de første indledende møder skal der nu nedsættes en projektgruppe, der skal stå for planlægningen og gennemførelsen samt involveringen af flest mulige højskoler. Projektet sigter bredt ved at omhandle kulturmødets mange forskellige aspekter; globalt, politisk, socialt, økonomisk, religiøst og etnisk. Udgangspunktet er det europæiske-globale niveau, hvor der vil blive fokuseret på den skikkelse de globale udfordringer og konflikter får i en europæisk – og konkret dansk sammenhæng. 

Klik ind og læs hele projektskitsen på www.hojskolerne.dk > Højskolernes Hus > medlemsinfo: Kulturmøde og konfliktløsning.

Intentionen er at skolerne arbejder med projektet ud fra forskellige indgangsvinkler, så hver skole skaber sit eget projekt men samtidig får en række fælles input sammen med andre højskoler. 

Projektet vil begynde i efteråret med et kursus for de deltagende lærere. Ultimo november skal de fælles input i form af materiale m.v. ligge færdigt, så skolerne kan tage Kulturmøde og konfliktløsningsprojektet med ind i deres forårsplanlægning.

Kunne du tænke dig at være med til at præge det nye fælles projekt og er du indstillet på et krævende forløb så send en kort ansøgning til Mads Rykind-Eriksen, Hostrupsvej 10, 8680 Ry eller rykind@get2net.dk. Ansøgningsfrist den 21. februar 2003.

Mads Rykind-Eriksen, Projektleder og lærer på Ry Højskole

11. februar 2003 nr. 23

UNDERSØGELSE AF OVERLØN
Vi har i går med fodpost sendt alle højskoler et brev med opfordring til at medvirke i en undersøgelse af brugen af overløn, da FFD for tiden er i gang med drøftelser om NY LØN. Vi beder om at I sender det udfyldte spørgeskema til FFD, att. Thor West Nielsen, senest den 24. februar. 

12. februar 2003 nr. 24

MEDLEMSMØDE DEN 20. MARTS

HØJSKOLEN OG FORMEL UDDANNELSE

Bestyrelsen er i færd med at udarbejde et politisk udspil om højskolens placering i forhold til det formelle 

uddannelsessystem. Udspillet vil blive udsendt omkring den 10 marts og vil danne udgangspunkt for foreningens debat om spørgsmålet. Første skridt i afklaringen tages på et medlemsmøde den 20 marts 2003 kl. 13-17 på Diakonhøjskolen ved Århus. Tilmelding er ikke nødvendig.

Mærk jer venligst datoen og mød talstærkt frem - vi nærmer os vigtige konklusioner der vil præge FFDs 

politiske strategi i de kommende år.

Kim Hjerrild

12. februar 2003 nr. 25

KONFERENCE FOR SPROGLÆRERE 2-3 APRIL

Indholdet i Sproglærerkonferencen er lagt fast, og arbejdsgruppen er ved at lave aftaler med oplægsholdere. 

Temaerne bliver task-baseret undervisning, det udfordrende interkulturelle møde og spørgsmålet om det skriftlige i sprogundervisningen. Der bliver - i lighed med den sidste konference - også workshops med udgangspunkt i temaerne, erfaringsudveksling og tid til at få udbygget netværket.

Program udsendes om kort tid.  Gorm Hansen - gh@ffd.dk - direkte telefon 3336 4038 

13. februar 2003 nr. 26

FORTÆLLINGENS KRAFT - DE FRIE SKOLERS NORDISKE KURSUS 6. - 12. JULI 2003

Om Fortællere og Fortælletraditioner i Värmland

Fortællingen er sat i centrum som aldrig før: På caféer, på festivaller, i skolen, i arbejdslivet. Vi lytter gerne til de store fortællinger, som kaster lys over vort liv og vi morer os sammen over alle de små, som forbinder os i genkendelsens suk og latter.

Hvis der er noget sted fortællingen har rod og nutidigt liv, så er det i Värmland. 

Denne uge i juli vil vi møde både dem vi kender: Selma Lagerlöf, Göran Tunström, Tage Aurell og Gustav Fröding, men også dem, der holder traditionen levende i dag på forskellig vis. Indimellem vil vi selv øve os i kunsten at fortælle - og i at lytte. Morgensamlingerne bliver det vigtigste forum for det.

Pris 3.000 for lærere, ledere, forstandere børnehaveklasseledere ved de frie skoler. Program:  www.friskoler.dk

13. februar 2003 nr. 27

KONFERENCE 17.-19. MARTS 

på Nordens Folkelige Akademi i Göteborg

”Värdebaserat lärande i vår tid”

Aktuelt seminar om socialpædagogik og værdiforankring. Muligheder og metoder for værdibaserede mellemmenneskelige relationer i skole og samfund. Programmet er vedheftet. Pris: SEK 3 500. Sidste tilmelding: 24.2. NFA-ansvarlig: Arild Mikkelsen, arild@nfa.se 

14. februar 2003 nr. 28

UNGDOMSFORSKNING OG FORMIDLING

På Center for ungdomsforsknings hjemmeside www.cefu.dk kan man følge med i hvad der foregår af forskning på området, og hvilke konferencer og møder de arrangerer.

Til konferencen tirsdag den 13. maj ”Kvalitet i ungdomslivet- målinger eller virkelighed?” kan man tilmelde sig som medlem (af De frie kostskolers Fællesråd). Det koster 500 kr. i stedet for 1500 kr. som er den almindelige deltagerpris. Folder kan hentes på hjemmesiden. Tilmeldingsfrist 13. april.

Man kan også via hjemmeside daglig få sendt en mail med presseklip med links til dagbladsartikler om unge.

I fællesskab med husholdnings- og håndarbejdsskolernes og efterskolernes foreninger udgør FFD De frie kostskolers Fællesråd. De tre skoleformer har et fælles medlemskab af den forening der står bag 'Center for ungdomsforskning' på Roskilde Universitetscenter. 

Gorm Hansen, gh@ffd.dk - direkte telefon 3336 4038, uddannelseskonsulent i FFD, repræsenterer fællesrådet i CEFUs bestyrelse.

14. februar 2003 nr. 29

FINANSIERINGSOMLÆGNINGEN – IGEN

Finansieringsomlægningen medfører fortsat en del spørgsmål. 

Ikke mindst efter den administrative omlægning pr. 01.01.2003 har der været megen usikkerhed. Dette gælder ikke mindst hos kommuner og AF-regioner.

Vedhæftet denne INFO medfølger en samlet redegørelse for finansieringsomlægningen, den administrative omlægning, FFD’s synspunkter og initiativer og links til diverse skrivelser og vejledninger.

Thor West Nielsen, 3336 4033, twn@ffd.dk 

14. februar 2003 nr. 30

DE NYE TILLÆGSTAKSTER

Der er tidligere blevet informeret om de nye tillægstakster for unge uden kompetencegivende uddannelse (123,75 kr. pr. elevuge) og for indvandrere og deres efterkommere (386,25 kr. pr elevuge).

I forbindelse hermed er der blevet henvist til Undervisningsministeriets orienterende skrivelser på ministeriets 

hjemmeside. Adressen er imidlertid blevet ændret så den nye adresse nu er: http://www.uvm.dk/admin/fl03/frie/
Thor West Nielsen, 3336 4033, twn@ffd
14. februar 2003 nr. 31

NYE LØNTABELLER

De nye løntabeller med virkning fra 1. april 2003 er nu tilgængelige på FFD’s hjemmeside under ’medlemsinfo’. Tallene er beregnet ud fra den procentregulering på 13,4419% som Personalestyrelsen har meldt ud i forhold til satser i grundbeløb pr. okt. 1997. Omregningsfaktoren er dermed 1,134419.

19. februar 2003 nr. 32

TELEFONINTERVIEW OM ETNISKE MINORITETER

PÅ HØJSKOLE

FFD har gennem godt to år arbejdet på at bringe højskolerne nærmere unge med minoritetsbaggrund – en befolkningsgruppe som i alt for lille grad anvender 

højskolen. 

I forbindelse med minoritetsprojektet samarbejder vi med to specialestuderende fra RUC, Michael Salbo og Rune Henningsen. I uge 9 vil Michael og Rune gennemføre en interviewundersøgelse via telefon, som omfatter alle højskoler. Formålet er at undersøge skolernes forholden sig til indsatsområdet, herunder at vurdere FFDs indsats. 

Undersøgelsen vil indgå i et speciale om ”Højskolens udvikling og forandring”. I FFD vil vi kunne bruge resultaterne til at forbedre vores arbejde med projektet og med indsatsområder generelt. Vi håber derfor I vil tage godt imod vores samarbejdspartnere når de ringer rundt. 

Jeres svar vil være 100 % fortrolige og kun indgå i specialet i anonymiseret form.

Khuram Shehzad, 3336 4262, ks@ffd.dk

19. februar 2003 nr. 33

REGULERING AF BOLIGBIDRAG

Sædvanen tro har personalestyrelsen nu udmeldt de nye huslejestigninger for tjeneste- og lejebolig med virkning fra 1. juni 2003. Stigningen er beregnet til 2,4 % i forhold til det hidtil gældende bidrag inkl. tidligere reguleringer.

Vi gør opmærksom på at de almindelige regler for huslejestigning gør, at varslingen af det forhøjede bidrag skal ske senest 1. marts 2003 for at kunne være gældende fra 1. juni 2003.

Thor West Nielsen, 3336 4033, twn@ffd.dk 

19. februar 2003 nr. 34

OVERSIGT OVER KORTKURSUS-ANNONCERING

Vedhæftet denne info er en oversigt over den kortkursus-annoncering, Højskolernes Hus har foretaget i år.

Evt. spørgsmål til Charlotte Schrøder, 3336 4045, cs@ffd.dk
5. marts 2003 nr. 35

TILLÆGSTAKSTEN FOR INDVANDRERE - 

NY TOLKNING VEDRØRENDE ASYLANSØGERE

I forbindelse med de nye tillægstakster har vi tidligere orienteret om, at asylansøgere var omfattet af taksten for indvandrere. Det var den udlægning, vi i første omgang fik, da vi spurgte om, hvad det betyder, når der i beskrivelsen af de nye takster står, at ”nyankomne flygtninge” også er omfattet.

Undervisningsministeriet har imidlertid nu meddelt, efter at Undervisningsministeriet og Integrationsministeriet på ny har drøftet sagen, at det først er i det øjeblik, at asylansøgere får flygtningestatus, at de er ”nyankomne flygtninge” og udløser indvandrer-tillægstaksten.

Vi beklager at vi tidligere har videregivet en anden tolkning. 

Thor West Nielsen, 3336 4033, twn@ffd.dk – Khuram Shehzad, 3336 42 62, ks@ffd.dk

5. marts 2003 nr. 36

HANDLINGSPLAN FOR ANSÆTTELSE AF PERSONER PÅ SÆRLIGE VILKÅR

Ifølge højskoleloven §12a kan undervisningsministeren ’stille vilkår, der fremmer formålet i lov om aktiv socialpolitik og lov om aktiv arbejdsmarkedspolitik’. Dette er således sket med bekendtgørelse 544 (26.06.02) ’

[image: image2.png]


Bekendtgørelse om sociale klausuler som betingelse for modtagelse af statstilskud på selvejende uddannelsesinstitutioner’. Heri stilles det som betingelse for modtagelse af statstilskud, at skolen udarbejder en handlingsplan for hvorledes skolen vil leve op til formålet i de to love, og hvilke foranstaltninger skolen vil foretage for at leve op til lovens bestemmelse om at 3,5% af skolens ansatte omregnet til fuldtidsstillinger er ansat på særlige vilkår. 

Særlige vilkår vil bl.a. sige: Fleksjob, Skånejob med løntilskud, Revalidering, Delvist uarbejdsdygtige, Servicejob, Jobtræning for dagpengemodtagere, Individuel jobtræning for dagpengemodtagere, Jobtræning for kontanthjælpsmodtagere og Individuel jobtræning for kontanthjælpsmodtagere.

Den krævede handlingsplan bør bl.a. omfatte:

· at skolen ved nyansættelser, for så vidt det ikke allerede er lykkedes at opnå 3,5 %, hele tiden vurderer muligheden for at nyansættelsen kan ske på særlige vilkår

· at skolen tilstræber at fastholde medarbejdere, der er blevet delvist uarbejdsdygtige

· at skolen med mellemrum er i kontakt med de sociale myndigheder for at tilkendegive sin interesse i ansættelse af medarbejdere på særlige vilkår

· at skolen ved fysiske og procesmæssige ændringer medtænker intentionerne i Lov om aktiv socialpolitik og Lov om aktiv arbejdsmarkedspolitik vedrørende ansættelser på særlige vilkår

Ordningen om de sociale klausuler er vedtaget med virkning fra 1. januar 2003, og det er skolens revisor der skal attestere at handlingsplanen er at finde på skolen.

Thor West Nielsen, 3336 4033, twn@ffd.dk 

5. marts 2003 nr. 37

EUROPÆISKE KURSER FOR VOKSENUDDANNEDERE

Til alle interesserede i Grundtvig-programmet

Hermed en reminder om muligheden for at søge tilskud til deltagelse i europæiske kurser for voksenuddannere. Cirius har lagt en nyhed ud på hjemmesiden om denne mulighed, og vi opfordrer alle til at kikke nærmere på de kurser der udbydes rundt omkring i Europa. Læs mere om dette i:

http://www.ciriusonline.dk/visartikel.asp?id=2553 eller kontakt Philip Sønderberg, direkte tlf. 3395 7083

Mailto:ps@ciriusmail.dk

5. marts 2003 nr. 38

SPROGLÆRERKONFERENCE 2-3APRIL

FOR HØJSKOLERNES UNDERVISERE I DANSK SOM 2.SPROG/FREMMEDSPROG

Programmet er sendt fra Højskolernes Hus med fodposten til højskolerne. Flere programmer kan fås hos Nina Bjerregaard - nb@ffd.dk, direkte telefon 3336 4034 - som også modtager tilmeldinger indtil den 21. marts.

12. marts 2003 nr. 39

MEDLEMSMØDE DEN 20 MARTS 2003 KL. 13-17 PÅ DIAKONHØJSKOLEN

Til alle medlemmer har vi (med fodpost) sendt mødets debat-papirer om 'Folkehøjskolerne og de formelle uddannelser' samt 'Orientering om indførelse af ny løn', og flere kan fås ved henvendelse til Nina Bjerregaard - nb@ffd.dk - direkte telefon 3336 4034. 

Vel mødt - tilmelding er ikke nødvendig.  

12. marts 2003 nr. 40

BlIV RÅDGIVER PÅ ET AF FFDs DANIDA-FINANSIEREDE U-LANDSPROJEKTER

Til Folkehøjskolernes Forenings Danida-finansierede projekter i Bangladesh, Gonobidyalaya Projektet og Community School Projektet søges korttidsrådgivere som skal opholde sig i projekterne i ca. 6 og 4 uger i perioden november - december 2003. 

Formålet med projekterne er igennem undervisning at styrke elevernes almene og faglige udvikling, så de kan sikres bedre levevilkår og være med til at fungere som igangsættere i lokalområdet. Begge projekter henter inspiration i den danske højskoletradition.

Der er brug for rådgivere i 2003 i følgende projekter:

Gonobidyalaya Project, Fase 4, Bangladesh

FFD har støttet projektet siden 1991, og projektet er nu i en Fase 4 som forventes at være den sidste fase med støtte fra Danida. Der er afsat midler til en lønnet korttidsrådgiver i op til 6 uger om året.

Rådgiveren må være indstillet på en stor del af tiden at opholde sig på skolerne som alle er placeret i landområdet.

Det forventes at du kan:

- være med til at styrke indsatsen for at udvikle de kreative evner hos de ansatte,

- rådgive om udvikling af kurser der kan udbydes til salg til andre organisationer,

- være med til at styrke andre indkomstgivende aktiviteter på skolerne,

- udvikle metoder til at styrke GB-projektets kontakt til beslutningstagere,

- styrke ledelsens og elevforeningernes kapacitet til at advokere for projektets resultater.

Da denne opgave er lønnet, prioriteres det højt at rådgiveren har erfaring fra arbejde eller længerevarende ophold i et u-land, gerne Bangladesh eller et andet asiatisk land.

Community School Project, Comilla, Bangladesh

Community School Project startede den 1. juli 1997. Formålet med projektet er at give unge fra landet mulighed for at deltage i et funktionelt alfabetiseringsprogram og desuden tilbyde en del af disse unge en almen og faglig uddannelse, så de kan fungere som ressourcepersoner i lokalsamfundet med henblik på at skaffe bedre leveforhold og øget livskvalitet.

Rådgiveren må være indstillet på at opholde sig i området ved Comilla der ligger ca. 3 timers kørsel fra hovedstaden Dhaka.

Det forventes at du kan:

- styrke indholdet af undervisningen i leadership,

- støtte udviklingen af brug af drama som metode for empowerment,

- styrke arbejdet i Ex-Student Association,

- afholde workshop for elever og lærere omkring dramaundervisning,

- skabe opmærksomhed om resultaterne i projektet hos beslutningstagere i lokalområdet.

Denne opgave er ulønnet, og der stilles derfor færre krav til tidligere erfaringer fra arbejde i et u-land. 

For begge stillinger forventes at du har erfaring fra et dagligt arbejde på en højskole og har lyst til at gå aktivt ind i arbejdet med at bistå ved udvikling af en skoleform, som er inspireret fra dansk højskoletradition.

Alle udgifter i forbindelse med rejse og ophold vil blive dækket. Der udbetales desuden dagpenge i henhold til Danidas regler.

Dit udbytte af opholdet bliver intense oplevelser fra mødet med en anden kultur, og mennesker der er optaget af at uddanne unge og voksne til myndige og aktive borgere. Desuden vil du få værdifulde erfaringer omkring u-landsarbejde som direkte vil kunne bruges i det daglige arbejde på højskolen.

Send en kort ansøgning til FFD, att. Gunhild Skovmand Jensen, senest den 22. april 2003. 

Ved henvendelse til Nina Bjerregaard, nb@ffd.dk - direkte telefon 3336 4034, kan der fås yderligere materiale om Gonobidyalya Project og Community School Project. Yderligere oplysninger kan fås hos Gunhild Skovmand Jensen, gsj@ffd.dk - telefon 8668 2926 efter den 10. april, eller hos tidligere korttidsrådgivere i Gonobidyalaya Projektet, Anders Lyng Nielsen - telefon 6477 1993, og i Community School Project, Bo Espersen - telefon 7447 4988. 

Forvarsel

Vi gør opmærksom på at der vil være brug for ulønnede korttidsrådgivere i en måned i FFDs projekt i Indien, Mitraniketan People´s College, i årene 2004, 2005 og 2006. Hvis der er interesse for at blive tilknyttet projekterne i et af disse år, evt. i forbindelse med orlov med løn via Undervisningsministeriet, er man meget velkommen til at henvende sig allerede nu, så en evt. fælles planlægning af opholdet på Mitraniketan kan finde sted.

Gunhild Skovmand Jensen

13. marts 2003 nr. 41

AFLYSNING AF SEMINAR D. 27-28 MARTS

Øv! Da vi kun har modtaget 7 tilmeldinger (udover arrangørernes egne), aflyses det ellers ambitiøse seminar om medborgerskab der skulle have været afholdt på Silkeborg Højskole d. 27-28 marts.

Gruppen bag seminaret vil nu overveje andre muligheder for at skabe et kollegialt netværk vedr. Medborgerskab, Globalisering og Bæredygtighed. Et første afsæt bør være deltagelse i det kommende Kultur & Konflikt-projekt.

Kim Hjerrild

13. marts 2003 nr. 42

PULJEN FOR UNGE FRA DE NYE EU-LANDE

Som meddelt tidligere af CIRIUS blev der uddelt ca. 800 tkr. i den første ansøgningsrunde om 3-mio. kr. puljen for unge fra de kommende EU-lande. 23 højskoler fik støtte til mellem 1 og 8 deltagere fra Baltikum og 

Mellem- og Østeuropa. Det ikke-forbrugte beløb overføres til næste ansøgningsrunde som har frist i starten af august. Der er endnu 2 mio. kr. at søge, så alle skoler opfordres til at gå offensiven for at hverve unge østeuropæere til ophold i efteråret. FFD ønsker at fastholde puljen i 2004, hvilket selvfølgelig forudsætter at vi nogenlunde bruger det der er afsat i år.

Vedhæftet finder I et informationsbrev om ordningen på engelsk, udformet af CIRIUS. Brug brevet  - på print eller elektronisk - i kontakten med jeres samarbejdspartnere i øst.

Kim Hjerrild

13. marts 2003 nr. 43

FORSØGS- OG UDVIKLINGSMIDLER
Styregruppen for Forsøgs- & Uudviklings-midler bevilgede på sit møde d. 6. marts ved 1. ansøgningsrunde i år i alt 275.122 kr.

Følgende projekter blev tildelt midler:

​- Køng Idrætshøjskole, Brenderup Folkehøjskole, ”Idræt og globalt medborgerskab. International ungdomsleder på højskole”: 80.944 kr.

- Vestbirk Højskole, "Etnolab", musiklinie for unge danskere med etnisk baggrund”, 50.000 kr.

- Egå Ungdoms-Højskole, Odder Højskole, Højskolen på Helnæs, ”Vejledning i højskoleregi”: 119.178 kr.

Der er endvidere givet projektforberedelsesmidler (B-ansøgning) til Brenderup Folkehøjskole, ”SOSU”: 25.000 kr.

Afslag på en B-ansøgning blev givet til Den Rytmiske Højskole, ”Opkvalificering af afklaring” (B-ansøgning).

2. ansøgningsrunde er 1. september 2003 hvor der er ca. 165.000 kr. at søge om.

Gorm Hansen - gh@ffd.dk - direkte telefon 3336 4038 

17. marts 2003 nr. 44

TIDSFRISTER 3-MIO KR PULJE

Der var beklageligvis en fejl i FFD-Info sidste uge mht fristerne for ansøgninger til puljen vedr unge fra de nye EU-lande. De rigtige ansøgningsfrister er følgende:

2. ansøgningsrunde................30. maj 2003        3. ansøgningsrunde................15. august 2003

I anden runde er der hele det resterende beløb til rådighed, dvs. ca. 2 mio. kr. Tredje ansøgningsrunde 

bliver kun effektueret, hvis der er penge tilbage efter anden runde.

Kim Hjerrild

17. marts 2003 nr. 45

OVERSIGT OVER MEDARBEJDERE I HØJSKOLERNES HUS

er ajourført pr. marts 2003 og vedhæftes som fil.

19. marts 2003 nr. 46

INFORMATIONS-EVALUERING FORÅR 2003 – vi bringer en gentagelse!!!!

FFD ønsker at maksimere og målrette informationsindsatsen her fra Nytorv og har tidligere bedt jer om at uddele spørgeskema til ALLE jeres elever og få ALLE svarene retur. Men vi savner stadigvæk svar fra nogle højskoler!

Skemaerne hentes ved at klikke på http://www.ffd.dk/doc/elevevaluering.pdf  +  http://www.ffd.dk/doc/svarark.doc
Resultatet af undersøgelsen vil ikke bare være af stor og uvurderlig betydning for arbejdet her på Nytorv, men i lige så høj grad yderst anvendelig for jer i kortlægningen af jeres elevers informationssøgning. 

1) For at få et anvendeligt resultat er det vigtigt at alle skoler og alle nuværende elever besvarer spørgeskemaet. Det kan kun lade sig gøre hvis I samler flokken af elever (f.eks. til en fællessamling eller inden et foredrag) og giver dem 5 minutter til at udfylde skemaet.

2) Informationsevalueringen består af et SPØRGESKEMA der udleveres til eleverne og et SVARARK hvor besvarelserne samles. Det er JER / HØJSKOLEN der skal tælle op og samle resultatet på vedlagte svarark og efterfølgende sende det hertil.

Svararket skulle være sendt til FFD senest 14. marts, men vi har sat en ny DEADLINE FREDAG DEN 21. MARTS.
Pensionist- og ældrehøjskoler behøver ikke svare.

Svarskemaerne sendes til Højskolernes Hus, Nytorv 7, 1450 København K. att. Jesper Øland, tlf. 33 3640 39 /28 87 45 01.

19. marts 2003 nr. 47

NORDISK VÅRKONFERENCE 6-7 APRIL I GÖTEBORG

Årets vårkonference afholdes som et 24-timers møde med fokus på Nordisk Folkehøjskole Råds fremtidige rolle og problemstillinger i forhold til Nordisk ministerråd (herunder FOVU's aktuelle planer for reform af de nordiske støtteordninger). Målgruppen er først og fremmest ledelserne af de nordiske folkehøjskoleforeninger, men alle med interesse i nordiske højskolepolitik er velkomne. Programmet kan hentes på NFA's hjemmeside, www.nfa.se.

Kim Hjerrild

25. marts 2003 nr. 48

NØDHJÆLP

På FFDs medlemsmøde på Diakonhøjskolen i Århus den 20. marts besluttede deltagerne (70 deltagere som repræsenterer ca. 45 højskoler) at bidrage med et beløb til landsindsamling arrangert af Folkekirkens Nødhjælp, UNICEF Danmark, Caritas Danmark, Red Barnet og Dansk Flygtningehjælp til fordel for de civile i Irak samt følgende udtalelse:

"Højskolefolk samlet til medlemsmøde i Århus udtaler vores bekymring for de mange hårdtprøvede civile i Irak, som nu står overfor krigens trængsler, og samtidig vil vi med den indsamlede gave til landsindsamlingen gerne vise vores solidaritet med det undertrykte irakiske folk og vores vilje til at deltage i det humanitære arbejde, som nu følger."

26. marts 2003 (uden nr.)

IDEER TIL FINANSLOV 2004 SØGES 

I forlængelse af det netop afholdte medlemsmøde på  Diakonhøjskolen i Århus den 20.03.03 efterlyses forslag  til anvendelse af den kommende finanslovs omstillingspulje. 

Igen i år vil FFD blive indbudt til forhandlinger om udmøntning af regeringens omstillingspulje på højskoleområdet. Som udgangspunkt skal der fordeles 19 mio. kr. (som tages fra os selv, sagde hunden...) 

På medlemsmødet beklagede flere denne nye form for styring. FFD vil også fortsat kritisere modellen, men indtil  videre er situationen at modellen gælder for alle dele af uddannelsessystem og at der er bred politisk opbakning. 

FFDs bestyrelse ser gerne de to tillægstaksametre og  puljen vedr unge fra de ny EU-lande forlænget, men  

ønsker også at inddrage forslag fra baglandet. Det er  bestyrelsens håb at det vil være muligt mindst at  

fastholde beløbsrammen med baggrund i aktiviteter, som er relevante for alle skoler. 

Gode forslag bedes sendt til formanden på mail louis.mogensen1@skolekom.dk. 

Bestyrelsen takker i øvrigt for deltagelsen i  medlemsmødet på Diakonhøjskolen. Foreningen er  

meget tilfreds med den brede opbakning til udspillet om højskolen og de formelle uddannelser. Vi har nu en  

platform, der kan handles offensivt politisk udfra. Målet rækker langt udover omstillingspuljer. Skoleformen skal  tilføres nye penge, der muliggør en højskole med hovedvægt på lange kurser, der kan leve op til elevernes krav om kvalitet og udvikling. 

/Kim Hjerrild 

26. marts 2003 (uden nr.)

FÆLLESKATALOGET RYKKES FREM 

På sit møde efter medlemsmødet besluttede bestyrelsen  at rykke det kommende fælleskatalogs  

udgivelsestidspunkt frem til ultimo november 2003.  Det betyder at fristen for aflevering af skolernes materiale  rykkes frem til d. 1 september.  

Det giver en måned mindre til kursusplanlægning og vil givetvis kræve omlægning af interne procedurer for  

mange skoler. Fristen ligger dog stadig senere end  undervisningsministeriets frist for indmelding af  

kursusplan (der som bekendt ligger 1. august.) Det er FFDs vurdering at et udgivelsestidspunkt i nov/dec  

vil kunne styrke markedsføringen af ikke mindst de lange kurser. Katalogets udgivelse vil tidsmæssigt falde  

sammen med de unges overvejelser om tilmelding til  forårskurserne. Udgivelsen vil desuden blive fulgt til dørs af en annoncekampagne.  

Nærmere (og fyldestgørende) oplysninger følger snarest fra Charlotte Schrøder, som også gerne besvarer  

spørgsmål på mail cs@ffd.dk. 

31. marts 2003 nr. 49

KRAVET OM EGEN BANKKONTO FOR DEN INDIVIDUELLE ELEVSTØTTE

Vi har i forbindelse med regnskabsaflæggelserne for 2002 fået flere henvendelser om hvorvidt kravet om en særlig konto i et pengeinstitut for midler til den individuelle elevstøtte var ophævet. 

Det er endnu ikke sket. Der er tidligere blevet informeret om – bl.a. på sekretærkonferencen sidste år – at et bortfald af kravet indgik i sidste års regelforenklingsdrøftelser og at der var opnået enighed om at fjerne kravet. Men ophævelsen kræver en ændring af regelgrundlaget. En sådan lovændring er for tiden på vej gennem systemet sammen med de øvrige dele af regelforenklingsaftalen. Undervisningsministeriet oplyser at man forventer lovændringsforslaget vedtaget inden påske.

Thor West Nielsen, 3336 4033, twn@ffd.dk 

31. marts 2003 nr. 50

NYE SATSER FOR JUBILÆUMSGRATIALE

Personalestyrelsen har udmeldt nye satser for jubilæumsgratiale. 

Fra 1. april 2003 er satserne dermed:

25 år - 5.200 kr

40 år - 6.500 kr 

50 år - 7.800 kr 

Thor West Nielsen, 3336 4033, twn@ffd.dk

31. marts 2003 nr. 51

DE EKSTRAORDINÆRE MIDLER TIL BYGNINGSBEVARELSE

Undervisningsministeriet oplyser at en prioritering af de indsendte ansøgninger om tildeling af midler fra den særlige tips- og lottopulje på 10 m.kr. til bygningsbevarelse nu er ved at være klar. Undervisningsministeriet har tidligere oplyst at man forventede at kunne give skoler besked i marts måned, men da den endelige fordelingen skal forelægges finansudvalget, trækker udmeldingen desværre ud, og skolerne kan første forvente svar i maj måned.

Thor West Nielsen, 3336 4033, twn@ffd.dk

31. marts 2003 nr. 52

ORLOV MED FRI VIKAR

Undervisningsministeriet udsender normalt ansøgningsskema til skolerne her først i april vedrørende orlov i det kommende skoleår for lærere og forstandere med tilskud til vikarudgifter. 

Ifølge Undervisningsministeriet regner man med at udsende ansøgningsskemaer til skolerne før påske. 

Thor West Nielsen, 3336 4033, twn@ffd.dk 

31. marts 2003 nr. 53

INFORMATIONSSEMINAR 5. MAJ

Programmet er sendt ud med fodpost til højskolernes i dag.

Man kan hente flere eksemplarer af programmet på FFDs hjemmeside på denne adresse:

http://www.ffd.dk/doc/informationsseminar.pdf
4.april 2003 nr. 54

LEDER AF VEJLEDNINGSPROJEKT ANSAT

FFD har pr. 1. april 2003 ansat Helene Valgreen som leder af FFDs vejledningsprojekt. Helene Valgreen er bekendt for mange højskolefolk, som tidligere konsulent i Rådet for den Fri UngdomsUddannelse. Her 

un​derviste hun bl.a. kommende FUU-vejledere. Før da arbejdede Helene som studie- og erhvervsvejleder for unge i Københavns kommune. Hun er cand. mag i musik og dansk og har et bredt efteruddannelsesforløb indenfor vejledning bag sig.

I de kommende uger vil vi arbejde på en køreplan for de første faser af projektet. Herefter vil Helene givetvis besøge skoler for at samle input til videre kvalificering af projektet.

Kim Hjerrild

4.april 2003 nr. 55

INTRODUKTION TIL BEGREBET MEDBORGERSKAB

Skolerne modtager i disse dage et antal hæfter med ovenstående titel skrevet af Ove Korsgaard og Claus Haas fra DPU. Hæfterne er redigeret af Hanne Damtoft og er en dansk version af en af rapporterne fra FFDs netop afsluttede Citizenship-projekt. Hæftet giver en indføring i begrebet medborgerskab, primært fra en idéhistorisk og politologisk synsvinkel. Teksten indeholder forskellige modeller for medborgerskab, som kan være et godt udgangspunkt for det pædagogiske arbejde med begrebet (samt demokrati mm).

Kim Hjerrild

4.april 2003 nr. 56

KULTURMØDE OG KONFLIKTLØSNING

- INVITATION TIL FØRSTE STORMØDE ONSDAG DEN 14. MAJ KL. 16.30-20

Projektgruppen bag FFDs nye fællesprojekt ”Kulturmøde og konfliktløsning” er nu nået så langt, at vi gerne vil invitere alle interesserede forstandere og lærere til stormøde. Jf. projektskitsen på www.hojskolerne.dk tager projektet udgangspunkt i globaliseringen og den skikkelse de globale udfordringer og konflikter får i en europæisk og konkret dansk sammenhæng. 

Til at belyse dette har vi udvalgt fire temaer på baggrund af deres aktualitet; Israel-Palæstina, Balkan, EU og USA samt indvandre-, flygtninge- og minoritetsdebatten herhjemme.

Formålet med stormødet vil være at få nedsat nogle arbejdsgrupper der skal medvirke til at finde, udvælge og bearbejde undervisningsmaterialer og -forslag til hvert tema. Det er projektgruppens håb, at mange skoler vil møde op og dermed få indflydelse på og ejerskab for hele projektet.

Tilmelding er nødvendig til Mads Rykind-Eriksen, projektleder og lærer på Ry Højskole, rykind@get2net.dk 8689 0924 eller 2231 2219. I god tid inden mødet vil der blive udsendt en dagsorden.

4. april 2003 nr. 57
HØJSKOLERNE PÅ ROSKILDE

Vores deltagelse på årets festival er rykket frem i forreste linie, klik http://www.roskilde-festival.dk/ for nærmere information (med særligt link til Spoken Words hjemmeside).

9. april 2003 nr. 58

INFORMATIONSSEMINAR DEN 5 MAJ

Skal vi lave en ny outdoor kampagne? Hvem er højskolens målgruppe? Hvordan foregår informationsarbejdet på højskolen i praksis? Hvilken profil tegner der sig af tidens unge? Hvad mener forskeren? Hvad siger reklamemanden? Osv. 

Højskolernes Hus inviterer informationsansvarlige, forstandere og forretningsførere til informationsseminar på Brandbjerg Højskole fra kl. 9.30 til kl. 17.00. Program er tidligere sendt ud til skolerne med (fod)post.

Tilmelding til Højskolernes Hus, att. Jesper Øland, Nytorv 7, 1450 København K eller via mail til jes@ffd.dk
9. april 2003 nr. 59

HØJSKOLERNES HUS SØGER ENGAGEREDE TIDLIGERE ELEVER TIL STORM
Vores koordinerende indsats på de STudieORienterende Møder (STORM) kræver efterhånden at vi er i stand til at dække hele Danmark med repræsentanter fra højskolerne. Men vi mangler engagerede tidligere højskoleelever til at hjælpe os. Korpset består for øjeblikket af følgende personer fra følgende højskoler:

Marie Olesen, Rønshoved (København)

Mette Toft Andersen, Ryslinge Højskole (København)

Ida Roed Rasmussen, Den sønderjyske… (København)

Casper Graff-Jessen, Krogerup Højskole (København)

Stine Heger, Brandbjerg Højskole (København)

Ane Møller Helgestad, Testrup Højskole (Århus)

Andreas Salting, Støvring Højskole (Århus)

Margrethe Bro, Hadsten Højskole (Århus)

Karina Juul Pedersen, Ry Højskole (Aalborg)

Martin Olsen, Vejle Idrætshøjskole (Odense)

Ditte Zachariassen, Herning Højskole (Odense/Århus)

Mona Nykjær, Rønshoved Højskole (Fredericia)

Det vi søger er: 2 højskoleelever til at dække det nordlige og sydlige Vestjylland. 1 til Nordjylland og 1 til Midtjylland. Herudover vil vi gerne supplere besætningen med 2 ekstra fra Århus og 1 fra København. 

I alt søger vi ca. 7 personer.

 De personer, vi søger, skal herudover opfylde følgende krav: 

*   Må ikke være fra en af ovennævnte skoler

*   Er i gang eller skal i gang med en videregående eller mellemlang uddannelse (personer der lige er startet på uddannelse vil blive foretrukket).

*   Skal være god til at tale for og med større forsamlinger.

Har I en elev / tidligere elev der matcher ovenstående, bedes I / eller vedkommende kontakte Jesper Øland, Højskolernes Hus på tlf. 33 36 40 39 eller via mail jes@ffd.dk.

15. april 2003 nr. 60

KRAV FRA FAGLIGE ORGANISATIONER OM NY LØN TIL PRAKTISK ANSATTE

Foreningen er blevet kontaktet af skoler, der fra faglige organisationer er blevet stillet over for krav om på medlemmers vegne at ville forhandle gennemførelse af ny løn.

Det gælder bl.a. HK der henviser til indgået aftale med Finansministeriet om at alle ansatte inden for det statslige område skal overgå til ny løn.

Alle folkehøjskoler er fortsat private selvejende institutioner, også selvom en væsentlig del af indtægterne udgøres af statstilskud, og det er FFDs klare opfattelse, at medmindre den enkelte skole har tiltrådt en overenskomst med en faglig organisation, kan denne ikke gøre krav på nogen forhandling. 

Det står naturligvis en skole frit for at drøfte indførelse af ny løn med den ansattes faglige organisation – hvis man ønsker det. I FFDs forslag til ansættelsesbrev for TAP-området er muligheden for ny løn også indarbejdet.

Thor West Nielsen, 3336 4033, twn@ffd.dk 

15. april 2003 nr. 61

ORLOV TIL EFTERUDDANNELSE MED TILSKUD TIL VIKAR

Så har Undervisningsministeriet den 9. april udsendt skema til alle højskoler vedrørende ansøgning om orlov til efteruddannelse for højskolelærere og forstandere med tilskud til vikar i skoleåret 2003-04.

Tilskuddet gives til betaling af skolens vikarudgifter i en periode på mellem 3 og 6 måneder.

UVM gør opmærksom på at det normalt er en forudsætning, at ansøgeren har i alt mindst 10 års anciennitet på de frie kostskoler.

Ansøgningsfristen er den 9. maj 2003.

15. april 2003 nr. 62

NY LØN OG UNDERSØGELSE AF ANVENDELSE AF OVERLØN

Ny Løn

I forbindelse med medlemsmødet på Diakonhøjskolen i Århus i sidste måned udsendte foreningen en redegørelse om ny løn og for de drøftelser der for tiden foregår mellem Undervisningsministeriet, FFD og Danske Folkehøjskolers Lærerforening om indførelse af ny løn for højskolelærere. 

Det vil være forkert at sige at der på mødet var begejstring for udsigten til ny løn. Alligevel var der tilslutning til FFDs holdning, konstruktivt at medvirke ved udformningen af en model for ny løn, der kan matche højskoleområdet, når nu ny løn er indført på alle andre områder.

Det forventes at drøftelserne er ført til ende inden sommerferien. 

Overløn

Et væsentligt princip ved ny løn er de individuelle tillæg. Foreningen har derfor lavet en undersøgelse af hvordan skoleformens særlige mulighed for overløn pt. anvendes.

I materialet indgår svar fra 81 skoler. Heraf benytter 57 skoler muligheden for at give overløn. 50 giver overløn til forstanderen og 29 skoler til i alt 61 lærere.

Hos forstanderne der får overløn, er det gennemsnitlige beløb på 6.459 kr. pr. måned, med en median-værdi (den midterste værdi i rækken) på 5.685 kr.

Hos de lærere, der får overløn, er gennemsnittet på 2.518 kr. pr. måned og med en medianværdi på 1.865 kr.

Thor West Nielsen, 3336 4033, twn@ffd.dk
15. april 2003 nr. 63

EDB-BRUGSENS GENERALFORSAMLING & BRUGERUNDERSØGELSE

Den 28. april 2003 kl. 13 holder De Frie Skolers Edb-Brugs generalforsamling på Kertemindeegnens Friskole, Revninge Bygade 55, 5300 Kerteminde. Tilmelding til Edb-Brugsen senest 22. april.

Ud over de vedtægtsbestemte dagsordenspunkter vil der på generalforsamlingen blive lejlighed til at drøfte den overordnede kvalitetsplan, Edb-brugsens bestyrelse har udarbejdet. Planen er udsendt til medlemmerne sammen med indkaldelsen.

Brugerundersøgelse
Samtidig vil FFDs Lov- og økonomiudvalg gerne have et overblik over skolernes anvendelse af administrative edb-programmer og tilfredsheden hermed. Vi sender derfor særskilt til alle skoler et meget enkelt spørgeskema, som vi beder den EDB-ansvarlige i skolens administrationen udfylde.

Vi vil gerne have skemaet retur senest 1. maj 2003, gerne som mail til twn@ffd.dk. Det kan også sendes til: FFD, att. Thor West Nielsen, Højskolernes Hus, Nytorv 7, 1450 København K, eller faxes på 3313 9870.

15. april 2003 nr. 64

FFDs ÅRSMØDE OG GENERALFORSAMLING DEN 23-24 MAJ

afholdes i år på Grundtvigs Højskole. Indkaldelse med dagsorden vil i løbet af kort tid blive sendt til personlige medlemmer og til højskolerepræsentanter. 

Der er tilmeldingsfrist den 12 maj (derefter kan vi ikke garantere overnatning) - MEN benyt venligst tilmeldingsblanketten som sendes ud sammen med indkaldelsen. Nina Bjerregaard, nb@ffd.dk - direkte tlf 3336 4034.

16. APRIL 2003 NR. 65

TVIVLSOMME REGNINGER

Også højskoler oplever med mellemrum regninger for tvivlsomme, ubestilte tjenesteydelser, åbenbart efter devisen ’går den, så går den’, og hvis eneste positive effekt er at holde skolernes administrationer vågne.

Tidligere var det for henvisninger til skolen via diverse telefon- og adressebøger. I dag er det via nettet. En højskole har således netop berettet om at have modtaget en ordrebekræftelse og regning på 2.500 kr. vedrørende opslag på nettet. Da skolen ikke har bestilt noget, kontaktes firmaet og det oplyses her, at ”aftalen, der det første år er gratis, vist nok mundtligt blev lavet med én, hvis navn ikke huskes, for et år siden”. Ak ja – vi kan kun sige: ”be careful out there!”

Thor West Nielsen, 3336 4033, twn@ffd.dk 

16. APRIL 2003 NR. 66

REGNEARKET VEDRØRENDE DRIFTSTILSKUD 2003

FFDs regneark vedr. driftstilskud for 2003 er blevet ændret, så det passer til de nuværende forhold. Arket kan nedtages fra foreningens hjemmeside på http://www.ffd.dk/doc/Drift03.xls
Især den administrative ændring af finansieringsomlægningen, hvorefter aktiveringselever skal trækkes ud af tilskudsgrundlaget, har afstedkommet problemer ved beregning af årets driftstilskud. Vi har først på et sent tidspunkt kunne konferere med Undervisningsministeriet og har desuden været nødt til at ændre på arkets opbygning. Der er således lavet plads til indtastning af det samlede årselevtal både uden og med aktiveringselever. Årsagen er, at selvom aktiveringseleverne ikke tæller med i udregningen af taxametertilskuddet, så skal de medregnes i beregningen af lærerlønfaktoren og skyggelærertallet.

Skulle der være afvigelser i regnearkets resultat, når skolens årselevtal og lærerindplaceringer indtastes, sammenholdt med de udsendte oplysninger fra Undervisningsministeriet, er vi selvsagt interesseret i at høre herom. 

Når indeværende skoleår er slut med juli måned, kan de opnåede årselevtal (uden aktiveringselever) indtastes nederst på arket, og finansårets efterregulering fremkommer.

Simulering
Regnearkets store fordel er imidlertid, at det kan anvendes til simulering. Til at se hvordan tilskuddet ville have været, hvis forudsætningerne var anderledes: Større eller mindre årselevtal, flere eller færre lærere, højere eller lavere indplacering osv.. Man kan også ved at ændre på værdien for lærerlønfaktorens indflydelse på taksametertilskuddet – pt. 50% - se, hvilken betydning det ville have haft, hvis beslutningen om at reducere det til henholdsvis 35 % fra 2004, 20% fra 2005 og 0% fra 2006 allerede havde været gældende.

Henning Larsen, hil@ffd.dk - Thor West, twn@ffd.dk
23. april 2003 nr. 67

PÅMINDELSE - INFORMATIONS-SEMINAR DEN 5 MAJj

Vil du være med til at påvirke højskolernes fremtidige informationsstrategi? Vil du udvide dit kendskab til ungdomskultur og markedsføring? Så er der stadig pladser på informationsseminaret den 5. maj kl. 9.30 på Brandbjerg Højskole. 

Ny frist for tilmelding: fredag den 25. maj 2003 til Jesper Øland, Højskolernes Hus, tlf 3336 4039 eller mail jes@ffd.dk
23. april 2003 nr. 68

FFDs ÅRSMØDE OG GENERALFORSAMLING DEN 23-24 MAJ

Invitation og program er nu udsendt med (fod)posten. Tilmelding sker på tilmeldingsblanketten eller på mail nb@ffd.dk. 

Iht. vedtægterne udøver en højskole 'sit medlemskab ved at udpege fire stemmeberettigede skolerepræsentanter efter skolens eget valg og skriftligt meddele deres navne til foreningens bestyrelse'. 

Husk at listen med skolens repræsentanter skal underskrives af enten forstander eller bestyrelsesformand. 

2. maj 2003 nr. 69

FOLKEHØJSKOLERNE OG DE FORMELLE UDDANNELSER
På sit møde i går på Krabbesholm Højskole vedtog FFDs bestyrelse foreningens næste politiske udspil - 

'Folkehøjskolerne og de formelle uddannelser' (vedhæftet). Udspillet, som har været drøftet på forudgående medlemsmøder, kommer dagen efter at Venstre har offentliggjort partiets ideer til justeringer på højskoleområdet. Med udspillet lægger FFD op til forhandlinger med regeringen og de politiske partier om nye og forbedrede vilkår for at drive højskole, ikke mindst når det drejer sig om lange kurser. Udspillet vil blive suppleret med en eksempelsamling, der viser konkrete samarbejdsmodeller mellem højskolerne og formelle uddannelser - med udgangspunkt i højskolens særlige position som (eksamens- og pensum-) fri skole. 

Ambitionen er at der allerede med finanslov 2004 åbnes op for nye muligheder og forbedret økonomi for 

højskolerne. Udspillet blev udsendt sammen med vedhæftede pressemeddelelse.

Kim Hjerrild

6. maj 2003 nr. 70

BETALING VED AFBRYDELSE AF HØJSKOLEOPHOLD

Der har i vinterens løb være nogle eksempler på uoverensstemmelser om betaling for højskoleophold hvor disse er blevet afbrudt før tid. Der er i første række tale om udenlandske elever. FFD er desuden blevet kontaktet af Undervisningsministeriet vedrørende spørgsmålet og specifikt om de udenlandske elevers svage retsstilling i forhold til evt. tilbagebetaling af dele af en forudbetalt fuld kursusbetaling.

FFDs bestyrelse har drøftet spørgsmålet og finder det vigtigt at udenlandske elever ikke behandles anderledes end danske elever. Den regel, der efterhånden er gældende på de fleste skoler med at der kræves op til 4 ugers ekstra egenbetaling ved afbrydelse af et ophold før tiden, bør også gælde udenlandske elever. Aftaler med 3. part om f.eks. særlige tilbud som sprogundervisning kan ikke ophæve det lovbestemte forhold, at et højskoleophold først og fremmest er et anliggende mellem skoler og elever.

Foreningen vil gerne opfordre til at vilkårene for deltagelse i højskolekurser generelt – og herunder også ved afbrydelse før tiden - er grundigt beskrevne og at alle elever er gjort bekendt hermed forud for kurset.

6. maj 2003 nr. 71

OMSTRUKTURERING I UNDERVISNINGSMINISTERIET

Undervisningsministeriet har meddelt at man har samlet hele administrationen af specialpædagogiske støtteordninger i SUstyrelsen. Formålet har været et bredere fagligt miljø og opnåelse af synergieffekter.

Hidtil er de specialpædagogiske støtteordninger for højskolen blevet administreret i uddannelsesstyrelsen. Sagsbehandler Annelise Basse er imidlertid flyttet med over i SUstyrelsen og træffes på 33268518 eller aba@su.dk
6. maj 2003 nr. 72

FORENKLINGER - ÆNDRING AF HØJSKOLELOVEN

Den 10. april 2003 vedtog folketinget en række lovændringer for flere uddannelsesområder, og for de frie kostskolers vedkommende uden særlige bemærkninger. Lovforslaget har nummer L147 og hele lovbehandlingen kan ses på Folketingets hjemmeside www.ft.dk - dokumenter.

Loven har undertitlen ’Forenkling af bestemmelser om tilskud, elevstøtte og vedtægter’ og er det endelige resultat af sidste års regelforenklingsdrøftelser, som vi tidligere har informeret om.

De vigtigste ændringer er:

1) Det nuværende skoletilskud vil blive omlagt til et grundtilskud, der fastsættes på finansloven. Første gang i 2004 med et beløb på 575.000 kr. og fra 2006 med et beløb på 500.000 kr. Provenuet ved en reduktion i forhold til det nuværende skoletilskud tillægges taxametertilskuddet.

2) Takst 2 og 3 til elever på kurser henholdsvis af mindst 2 og mindst 12 ugers varighed vil fra det kommende skoleår kun blive givet til elever der gennemfører mindst 2 eller 12 uger.
Provenuet anvendes til en tilsvarende forhøjelse af taksterne.

3) Der vil fra 2004 ske en omfordeling mellem takst 3 og den individuelle elevstøtte, så takst 3 igen bliver størst. Samtidig vil det ikke længere være nødvendigt at indsætte midlerne til den individuelle elevstøtte på en særlig bankkonto. Skolerne skal dog fortsat i regnskaberne særskilt redegøre for midlernes anvendelse og staten kan reducere i tilskuddet ved forkert anvendelse.

4) For ungdomshøjskolerne vil den nuværende lovpligtige kommunale elevstøtte til elever under 18 år fra 01.01.04 blive omlagt til statslig tilskud i form af en særlig takst, der administreres efter samme regler som takst 3 med fuld regulering efter skoleårets ophør.

5) Desuden at lærerlønfaktoren helt er udfaset 01.01.06.

FFD har allerede deltaget i det første møde i indeværende års regelforenklingsdrøftelser. Det er tydeligt at bl.a. de personalemæssige reduktioner i UVM har skabt et forøget pres for forenkling i administrationen. Som skoleform kan man også kun være interesseret i at den størst mulige del af midlerne ’når frem til brugerne’. Samtidig er det dog tilfældet, at det der skaber forenkling for statsadministrationen som helhed ikke altid bliver en forenkling for den enkelte skoleform.

Af forslag til nye forenklinger kan nævnes:  

· Forenkling af takstsystemet, hvor der nu for takst 1 og 2 sker en udligning over 2 år

· Ændring af principperne for og administrationen af vikarkassen der ikke længere skal dække udgifter ved sygdom

· Forenkling af reglerne for bygningstilskud

Desuden har FFD sammen med Efterskoleforeningen foreslået:

· Fornyet mulighed for indfrielse af statslån til en favorabel kurs

· Udskydelse af kravet om elektronisk indberetning af årsregnskaberne

· Forenkling af reglerne for regnskabsaflæggelse og revision 

Arbejdet med forslagene forventes at pågå resten af året med lovforslag først i det nye år.

Thor West Nielsen, 3336 4033, twn@ffd.dk 

6. maj 2003 nr. 73

BARSELSREGLERNE OG ADMINISTRATION AF OMSORGSDAGE

Undervisningsministeriets Institutionsstyrelse har (28. april 2003) udsendt en ny vejledning til alle frie skoler om administration af omsorgsdage.

I februar 2003 kom et nyt cirkulære fra personalestyrelsen om barsel, adoption og omsorgsdage ( - findes på personalestyrelsens hjemmeside: www.perst.dk) . Cirkulæret giver i forhold til det tidligere cirkulære fra 2002 bl.a. en præcisering af vilkårene for delvis genoptagelse af arbejdet under barsel. Samtidigt giver cirkulæret mulighed for at afviklingen af de 10 omsorgsdage pr. barn kan ske på timebasis, når der er betydelig variation i den daglige arbejdstid.

Det er med baggrund heri at institutionsstyrelsen nu viderebringer personalestyrelsens vejledning for hvordan en timemæssig opgørelse af anvendelsen af omsorgsdagene kan foretages for lærere ved de frie skoler minus højskolerne. Når højskolerne ikke er medtaget, skyldes det at der som bekendt ikke findes nogen overenskomst på området og derfor heller ingen faste arbejdstidsaftaler ud over det regelfastsatte årlige undervisningstimetal. 

Det er derfor yderst vanskeligt inden for højskolen at lave faste regler for en opgørelse af omsorgsdagene på timebasis. Men cirkulæret åbner mulighed herfor.

Vi vil anbefale at man lokalt aftaler at vedblive med at opgøre brugen af omsorgsdagene alene i hele og halve dage. Det er fortsat skolernes opgave at føre regnskab med omsorgsdagenes afvikling.

Thor West Nielsen, 3336 4033, twn@ffd.dk 

6. maj 2003 nr. 74

NYT fra CIRIUS: TILSKUD TIL HØJSKOLEOPHOLD FOR UNGE FRA DE NYE EU-MEDLEMSLANDE
Højskoler kan søge tilskud til elever fra de ti nye EU-medlemslande. Ansøgningsfristen er den 30. maj 2003.

Der resterer godt 2 mio kr af den oprindelige pulje på 2,8 mio kr. 

Højskoler kan søge tilskud til deltagerbetalingen af højskoleophold á mindst 12 ugers varighed for unge fra EU-ansøgerlandene Cypern, Estland, Letland, Litauen, Malta, Polen, Slovakiet, Slovenien, Tjekkiet og Ungarn.

Formålet er at knytte tættere bånd mellem danskere og unge fra EU-ansøgerlandene for at forberede ansøgerlandene på deres medlemskab af EU.

Find ansøgervejledning og ansøgningsskema på www.ciriusonline.dk
I Cirius varetages ordningen af Annemarie Holm, Jens Dalsgaard og Philip Sønderberg, e-mail: grundtvig@ciriusmail.dk, Cirius · Fiolstræde 44 · 1171 København K · telefon 3395 7000 · telefax 3395 7001. 

6. maj 2003 nr. 75

KULTURMØDE OG KONFLIKTLØSNING

- dagsorden til første stormøde på Ry Højskole onsdag den 14. maj kl. 16.30-20.00.
1) Velkomst og projektgennemgang ved Mads Rykind-Eriksen.

2) Oplæg ved følgende personer:

a) Jan Øberg, konfliktforsker og leder af The Transnational Foundation for Peace and Future Research.

b) Mads Fuglede, lærer på Brandbjerg Højskole. Oplægget er udarbejdet efter forudgående diskussion med Niels Bjerre-Poulsen, lektor på Handelshøjskolen i København, med speciale i amerikanske forhold.

c) Søs Nissen, kulturgeograf, med speciale i Israel og Palæstina.

d) Nanna Kagan, fløjtenist og musikpædagog. Har boet 19 år i Israel og beskæftiget sig indgående med jødisk folkemusik.

e) Ask Agger fra Zentropa Interaction, der står for udarbejdelsen af rollespillet.

      Oplægsholderne er blevet bedt om følgende:

      ”På baggrund af projektbeskrivelsen beder vi om et kort oplæg (15. min.) omkring  hvilke    

      perspektiver I ser i projektet samt, hvad I mener, der vil være relevant at lægge vægt på,  

      arbejdsformen i forhold til målgruppen etc.”.

3) Nedsættelse af tre arbejdsgrupper; Europa-USA, Israel-Palæstina og Rollespil, der har til formål at finde, udvælge og bearbejde undervisningsmaterialer og –forslag til hvert tema samt være sparringspartner for Zentropa Interaction i udviklingen af rollespillet. Oplægsholderne vil gå med i arbejdsgrupperne.

      For hver gruppe vil der være en tovholder, som samler op på gruppens diskussion og efterfølgende står for at koordinere gruppens arbejde frem til december, hvor materialet skal ligge færdigt. Tovholderne vil være Mads Fuglede (Europa-USA), Rex O. Schade, Ryslinge Højskole (Israel-Palæstina) og Carsten Lunding, Testrup Højskole (Rollespillet).

4) Fastlæggelse af projektets 2-3 ugers afviklingsperiode i foråret 2004.

5) Eventuelt.

Projektbeskrivelsen af 29. april kan læses på www.hojskolerne.dk under ”medlemsinfo”.

Der vil blive serveret aftensmad.

Tilmelding - senest fredag den 9. maj - sker til Mads Rykind-Eriksen, rykind@get2net.dk eller tlf.: 86-890924.

14. maj 2003 nr. 76

MARKEDSFØRING - VI BRINGER EN HILSEN FRA NORGE 

Efter et par års godt samarbejde med det norske uddannelsesmagasin Kaleidoskopet har vi lovet at bringe en hilsen og en anbefaling til højskoler, der overvejer at markedsføre sig i Norge.

"Kaleidoskopet er Norges ledende magasin innen jobb- og utdannings relaterte temaer. Kaleidoskopet Utenlandsstudier består av artikler som utelukkende fokuserer på utdanning i utlandet. Artiklene tar for seg

mulighetene som åpner seg ved utenlandsstudier, de viktige rådene for søknadsprosessen, samt å la nordmenn som allerede er utenlands fortelle om sine erfaringer. Danmark har en viktig posisjon for norske 

studenter som vil utenlands. Derfor har Kaleidoskopetallerede vært i Danmark og intervjuet nordmenn tilknyttet Højskolernes Hus. Danmark vil derfor få en god profilering som studieland.

Kaleidoskopet en unik mulighet for å nå ut til potensielle utenlandsstudenter både direkte til elevene og indirekte gjennom rådgiverne. Vi håper dere ønsker å benytte dere av denne muligheten.

Etter mer ennet års godt samarbeid med Højskolernes Hus har Kaleidoskopet gleden av å tilby alle højskoler i Danmark 20% avslag på våre annonsepriser i kommendeKaleidoskopet Utenlandsstudier."

For yderligere information om Kaleidoskopet, henvises til hjemmesiden www.kaleidoskopet.com eller Jesper Øland I Højskolernes Hus på tlf.nr. 33 36 40 39.

14. maj 2003 nr. 77

SAML DINE HØJSKOLEKAMMERATER PÅ ROSKILDE FESTIVAL '03

Folkehøjskolernes Forening i Danmark (FFD) vil i år være til stede på Roskilde festivalen med det poetiske performancetelt Spoken Word. 

Pr. tradition ved vi, at en stor gruppe af højskoleelever valfarter til landets festivaler for at mødes med de venner man lige har sagt farvel til på forårets hold. Højskolernes Hus håber i den forbindelse at en stor del

af landets nuværende højskoleelever vil kigge forbi højskoleteltet I Roskilde. 

Samtidig vil vi gerne forsøge at udbygge højskolernes synlighed, og vi opfordrer derfor alle højskoleelever til at samles omkring en fælleslejr på festivalen. Det eneste din skole skal sørge for er at vælge en repræsentant som kontaktperson. Denne person skal fungere som bindeled mellem dit hold og Højskolernes Hus. 

Vedkommende skal op til Roskilde Festivalen have daglig adgang til internettet idet al koordinering vil foregå via mailinglister.

Vedkommende kontaktperson bedes kontakte Jesper Øland i Højskolernes Hus via mail: jes@ffd.dk eller pr. tlf. 3336 4039 / 2887 4501

(se også poster som vedhæftes som pdf)

14. maj 2003 nr. 78

TRE INDLÆG SOM ER SENDT TIL STUDIEVEJLEDERE VED ALLE LANDETS UNGDOMSUDDANNELSER

til højskolerne til orientering:

Artikel 1: Højskolen mindsker studiefrafald

Tal fra Danmarks statistik og en ny spørgeskemaundersøgelse blandt unge på højskole peger på at det store frafald ved de videregående uddannelser mindskes hvis de studerende først har været en tur omkring en højskole. 

Folkehøjskolernes Forening i Danmark (FFD) har i foråret foretaget en rundspørge blandt landets højskoleelever. Ud af 2274 besvarelser har 46% svaret, at de har valgt at tage på højskole fordi de endnu ikke ved 

hvad de skal. 

At højskolen som skoleform har noget at byde på i forhold til denne usikkerhed blandt de unge, underbygges af oplysninger indhentet fra Danmarks Statistik, hvor tal indikerer at et højskoleophold faktisk modner i afklaringsfasen i en sådan grad, at man bliver i stand til at træffe et mere målrettet studievalg. 

Sammenfattende kan der ud fra talmaterialet siges at unge der har taget en studentereksamen eller en Hf-eksamen og tager et langt højskoleophold gennemfører deres efterfølgende studier med færre afbrydelser og færre studieskift end de studenter og HF´ere der ikke tager på højskole.

54 % af højskoleeleverne gennemførte deres først valgte videregående uddannelse, mens det for resten af den undersøgte årgang var 48% Hvis gennemførselsprocenten havde været den samme blandt dem som 

ikke var på højskole som blandt højskoleeleverne havde der været 1169 færre studieskift.

Det fremgår endvidere af statistikken, at 74% af dem der har været på højskole faktisk ikke afbryder deres første uddannelse mod 70 % af kontrolgruppen (de studenter og unge med Hf-eksamen, der ikke har været på højskole).

Hvis andelen af afbrydelser i kontrolgruppen havde været den samme som i højskolegruppen ville der have været 1546 færre studerende med en første studieafbrydelse. 

Samtidig viser FFD´s egen undersøgelse også, at en anden stor gruppe unge bruger højskolen som fagligt springbræt til videregående uddannelse. Hele 39% svarer at de har valgt at tage på højskole for at forbedre deres faglighed og dygtiggøre sig.

Paradoksalt viser undersøgelsen samtidig, at over 90 % har fået anbefalet et højskoleophold af venner og familie, mens kun 4 % er blevet anbefalet højskolen af en vejleder fra deres uddannelsesinstitution. 

For yderligere oplysninger kontakt Gorm Hansen, uddannelseskonsulent, på 3336 4038 eller Jesper Øland, 

informationsmedarbejder, på 3336 4039

Artikel 2: Vejledning på højskolerne

For at kunne tilbyde de unge vejledning til at træffe de svære studie- og fremtidsvalg har FFD valgt at kaste sig over et nyt og spændende projekt. Pr. 1. april 2003 har man derfor ansat Helene Valgreen, tidligere

vejleder og konsulent på den Fri Ungdomsuddannelse, som projektleder på et udviklingsprojekt der skal forsøge at integrere vejledning på højskolerne. 

Udfordringen bliver, i samarbejde med højskoler fra hele landet, at få sat ord på og dokumentere den vejledning, der allerede finder sted på højskolerne. Samtidig bliver en af opgaverne at opnå endnu større bevidsthed om forskellige vejledningsmetoder internt på højskolerne samt at dokumentere og synliggøre den særlige højskolevejledning eksternt.

Højskolerne er meget forskellige og har forskellige målgrupper. Derfor er vejledningsmetoderne meget forskellige. Der findes både højskoler der passer til såkaldt svage og såkaldt stærke unge. Vejledningen på 

højskolerne tænkes både som traditionel studie- og erhvervsvejledning, men i høj grad også som en eksistentiel vejledning, der tør og kan gå tæt på det enkelte menneske. Netop i dette eksistentielle møde lærer 

den unge sig selv meget bedre at kende og får ny sikkerhed i en tid med stor usikkerhed. 

Der er mange valg og mange muligheder for unge i dag. Kunsten består i at lære at vælge. Og højskolen er det ideelle sted for den læreproces. På højskolen har man typisk fire måneder til, i fællesskab med andre 

unge og voksne, at finde ud af, hvilken vej man vil gå. Fire måneder er ikke lang tid, men højskolens rum, hvor faglighed knyttes sammen med fordybelse og fællesskab med andre unge i samme situation, skaber det perfekt rum for afklaring. 

For yderligere oplysninger kontakt Helene Valgreen, projektleder, på 4044 4108.

Artikel 3: Ekstra midler til Unge uden uddannelse

Højskolerne sætter i 2003/2004 samtidig fokus på unge uden ungdomsuddannelse eller kompetencegivende uddannelse. En finanslovsbevilling på 6 mio. kr. giver mulighed for en betydelig reduktion i egenbetalingen – ofte helt ned til halv pris pr. uge (400 – 500 kr. pr.uge).

20% af en ungdomsårgang får ingen ungdomsuddannelse. Med et nyt tillægstaksameter bliver det højskolernes opgave at kickstarte, kvalificere og motivere disse unge til at komme videre.

Højskolerne kan nedsætte elevbetalingen for unge uden uddannelse, og gøre et højskoleophold mere attraktivt for denne gruppe. Herved signaler regeringen også, at den har stor tiltro til, at et højskoleophold er en oplagt mulighed for unge, der har brug for et kærligt spark og et udfoldelsessted før de kan komme på banen med dem selv og deres evner.

Jesper Øland, tlf.  + 45 33 36 40 39, mobil 28 87 45 01, e-mail jes@ffd.dk 

15. maj 2003 nr. 79

ÅRSMØDET: FFDs POLITISKE UDSPIL

OBS: Vi beder højskolernes administration/forstander sørge for at begge de nævnte papirer kopieres og fordeles til skolens medarbejdere & bestyrelsesmedlemmer

FFDs bestyrelse har vedtaget et bilag til det politiske udspil 'Folkehøjskolerne og de formelle uddannelser'. 

Bilaget beskriver forskellige mulige modeller for et tættere og mere forpligtende samarbejde mellem højskolerne og formelle uddannelser. 

Bilaget sendes her sammen med grundpapiret 'Folkehøjskolerne og de formelle uddannelser' (som tidligere har været udsendt). Teksterne vil være et væsentligt grundlag for årsmødets debat om højskolens politiske linie i forhold til efterårets politiske forhandlinger - forhandlinger, der selvsagt kan blive afgørende for skoleformens fremtid.

De øvrige papirer til årsmødet/generalforsamlingen sendes i dag med (fod)post til FFDs medlemmer og skoler.

Kim Hjerrild

28. maj 2003 nr. 80

ÅRSMØDE + FFDs NYE BESTYRELSE

Årsmødet d. 23-24. maj på Grundtvigs Højskole bragte 180 højskolefolk sammen om at gennemføre 6 workshops, debattere bestyrelsens nye udspil ’Folkehøjskolerne og de formelle uddannelser’ og hylde Jens Grøn, forstander på Vestbirk, som modtager af årets Folkelige sangs pris. Mødet afsluttedes lørdag med foredrag / forelæg af Uffe Jonas og Lars-Henrik Schmidt. To bud på hvor højskolen skal fokusere sin indsats som skole for dannelse og (non-formel) kompetence. Fremragende og relevante taler var den generelle vurdering blandt de 80 tilhørere.

Grundtvigs højskole dannede en flot ramme om mødet. Stor tak til skolen for et lydefrit arrangement.

Efter årsmødet ser foreningens bestyrelse således ud:

Louis Mogensen, forstander Egå Ungdomshøjskole (formand)

Jens N. Christiansen, bestyrelsesformand Grundtvigs Højskole (genvalgt som skolerepræsentant)

Knud-Erik Therkelsen, forstander Højskolen Østersøen (nyvalgt som skolerepræsentant)

Jesper Andreas Hansen, bestyrelsesmedlem Odder højskole (nyvalgt som personligt medlem)

Anders Lyng Nielsen, lærer Helnæs Højskole (genvalgt som personligt medlem)

Jesper Vognsgaard, lærer Testrup højskole (ikke på valg) 

Ole Wille, forretningsfører Nordjyllands Idrætshøjskole (ikke på valg)

Aage Augustinus, skolekredsen Ry højskole (ikke på valg)

Carsten Petersen, forstander Oure Idrætshøjskole (ikke på valg)

Bestyrelsen ventes at konstitueres sig med næstformand, div. udvalg og repræsentationer på sit første ordinære møde d. 12. juni.

Referat fra årsmødet udsendes til alle medlemmer i løbet af 14 dage.

Kim Hjerrild

28. maj 2003 nr. 81

ELEKTRONISK INDBERETNING AF REGSKABSTAL TIL UVM

Undervisningsministeriet har i brev af 18. maj 2003 fastholdt sit ønske om at skolerne i år desuden skal indberette sine regnskabstal for 2002 i form af en elektronisk indberetning.

UVM beklager at man endnu ikke har udviklet systemet så der kan ske en elektronisk indberetning direkte fra bogføringsprogrammet, men at alle tal derimod af skolen skal tastes manuelt i et web-skema.

I brevet fra Undervisningsministeriet angives adressen til den hjemmeside, hvor web-skemaet findes. Skolens ’Brugernavn’ og ’Adgangskode’ medfølger også ligesom en vejledning i skemaets anvendelse. 

Ønsker man at overføre tallene fra regnskabet til skemaet offline i første omgang, kan man starte med at udskrive en kopi af skemaet. Når tallene til slut er tastet ind i web-skemaet kan rigtigheden kontrolleres ud fra en række nøgletal, hvorefter der ’godkendes’ og ’sendes’. 

FFD’s regnskabsanalyse

FFD har aftalt med UVM at der kan ske udveksling af de regnskabstal der dermed indberettes elektronisk til UVM. Vi behøver derfor IKKE få skolernes tal indtastet i det excel-regneark, som nogle skoler allerede har fået tilsendt fra FFD. Foreningen vil foretage sin regnskabsanalyse ud fra tallene der indberettes til UVM.

Vi er dog fortsat interesseret i at få tilsendt et eksemplar af skolens regnskab i papirform, så såfremt det ikke allerede er sket bedes det gjort.

Thor West Nielsen, 3336 4033, twn@ffd.dk & Henning Larsen, 3336 4048, hil@ffd.dk
28. maj 2003 nr. 82

BARSELSREGLER – PENSION UNDER ULØNNET ORLOVSPERIODE

Der sker fortløbende en præcisering af de nye barselsregler. Personalestyrelsen har på sin hjemmeside www.perst.dk (- man går ind under ’Personalejura’) beskrevet en række eksempler og nye vilkår. Således om pensionsforhold ved orlov ud over perioden med løn. Efter barselsaftalen §21 gælder det fra 1.april 2002 at den ansatte optjener pensionsret i de første 6 uger af en ulønnet orlovsperiode. Fra 1. april 2003 forlænges perioden til de første 11 uger og fra 1. april 2004 forlænges perioden yderligere til de første 14 uger.

Ny vejledning
Personalestyrelsen vil som opfølgning på de nye regler udarbejde en revideret  barselsvejledning, der forventes udsendt i foråret 2003. Den er endnu ikke kommet, men vil være tilgængelig på personalestyrelsens hjemmeside under ’Publikationer’, så snart den foreligger.

Thor West Nielsen, 3336 4033, twn@ffd.dk 

3. juni 2003 nr. 83

BREV FRA FORMANDEN OM DET POLITISKE ARBEJDE

På vegne af FFDs bestyrelse opfordrer Louis Mogensen til at højskolefolk engagerer sig i den afgørende debat om højskolens rolle og vilkår, som formentlig vil kulminere i efteråret.

Formandens brev er vedhæftet.

3. juni 2003 nr. 84

HØJSKOLERNE OG SARS 

Både i FFD og i Kina-netværket følges situationen omkring sars nøje. Vi har desuden fået enkelte 

henvendelser vedr spørgsmålet og de risici, der er forbundet med sars og de kinesiske elever. For nærværende kan siges følgende:

1. FFDs linie har indtil nu været - og er fortsat - løbende at følge sundhedsstyrelsens og WHO's udmeldinger og desuden tale med andre, som har samme problem som 

os (handelsskolerne). 

2. Der gælder ikke nogen generel advarsel om at omgås kinesere. Men det frarådes at tage til de ramte områder i Kina hvis ikke det er strengt nødvendigt. 

3. Sars er på tilbagegang i flere områder, antallet af nye tilfælde falder i Kina.

4. Kinesere med sars-lignende symptomer har forbud mod at forlade deres bopæl i Kina (men der screenes ikke ved udrejse eller ved indrejse til Danmark.)

5. Vi kan ikke som skoleform lave en særskilt kontrol for sars. Det er vigtigt at højskolen - selvom vi er sårbare - ikke bidrager til at overdrive risikoen og dermed gør ondt værre. Men som sagt situationen følges løbende - både af FFD og af Kina-netværket. 

Kim Hjerrild

3. juni 2003 nr. 85
HØJSKOLE I BANGLADESH I ORD OG BILLEDER.
Tanvir Mokammel og Hanne Damtoft har samlet og analyseret livshistorier fra højskoleelever i Bangladesh.
Mulighed for at få et højskolearragement herom i perioden fra d. 25/8 til d. 12/9 – 2003 ved henvendelse til Hanne Damtoft på tel. 7454 5060 eller på e-mail, stampenborg@post3.tele.dk.

Et brev med en mere udførlig omtale er d. 3/6 sendt til alle skoler.

3. juni 2003 nr. 86
EMPH - ETNISKE MINORITETER PÅ HØJSKOLE

EMPH materialet er nu udvidet med et forældrebrev. Forældrebrevet fortæller kort om højskolen og dets virke på 8 forskellige sprog. Oversættelserne er lavet af Dansk Røde Kors (DRK). De enkelte højskoler kan bruge oversættelser som led i deres indsats overfor etniske minoriteter. Oversættelserne kan uploades i pdf format på Hjemmesiden www.minoriteter.hojskolerne.dk under "højskoler og integration". Oversættelserne findes på følgende sprog, dansk, Dari afghansk), Farsi (persisk), Urdu (Pakistansk), Somali, Tyrkisk, Serbokratisk (Tidl. jugoslavisk), Swahili (Centrale afrika), Arabisk (mellemøsten og nordlige afrika). 

FFD indgår også i nærmeste fremtid et officielt samarbejde med DRK. Samarbejdet handler bl.a. om at asylansøgere allerede i asylfasen bliver introduceret til højskoleideen. Hertil inviterer Dansk Røde Kors til Konference for højskolelærere og forstandere den 17. september 2003 om DRK, flygtninge og højskoler. Invitation og program vil blive sendt ud så snart det er klar.   

Khuram Shehzad, 33364262, Email: ks@ffd.dk
3. juni 2003 nr. 87
VEJLEDNINGSPROJEKTET

Vejledningsprojektet er nu godt i gang. I næste fase af projektet er der brug for hjælp fra fem frivillige højskoler. Netop i dag d. 3/6 er der sendt brev ud til alle højskoler med invitation til deltagelse i projektet. Projektskolernes samarbejde med Helene Valgreen vil fokusere på fire hovedpunkter:

1) Dokumentation og bevidstgørelse

2) Udvikling af nye vejledningsmetoder

3) Udvikling af vejledningsnetværk

4) Afprøvning af nye metoder

At være projektskole i vejledningsprojektet betyder først og fremmest at man skal have lyst til at fordybe sig i vejledning. Arbejdet begynder i slutningen af august 2003. 

Tilmelding til projektet: 

Send en e-mail til projektleder Helene Valgreen snarest muligt og senest fredag d. 27. juni 2003. E-mail adressen er: hv@ffd.dk
20. juni 2003 nr. 88

KULTURMØDE OG KONFLIKTLØSNING I DANMARK
En ny undersøgelse Konflikt på gadeplan - når etnisk minoritetsungdom og politi mødes fra Center for Ungdomsforskning, offentliggjort 3. juni 2003 går tæt på etnisk minoritetsungdoms møde med politiet. Karakteristisk for en del af møderne er, at de er med til at fastholde parternes negative opfattelse af hinanden. De 

oplever ofte konflikten som uløselig. Den grundlæggende fornemmelse af konflikt fører i nogle tilfælde til at møderne eskalerer til åben konfrontation – som vi har set det i Vollsmose, Tåstrup, Nørrebro og Kokkedal. 

Rapporten går bag om konfrontationerne og giver både politi og unge taletid.

Rapporten kan rekvireres ved henvendelse til Randi Kaas på ran2ruc.dk eller downloades som (pdf-fil) fra www.cefu.dk

Uddannelseskonsulent Gorm Hansen, Højskolernes Hus, 3336 4038 - gh@ffd.dk

20. juni 2003 nr. 89

MULIGHEDER FOR HØJSKOLER DER BESKÆFTIGER SIG MED GYMNASTIK OG IDRÆT
2004 UDNÆVNT TIL EUROPÆISK ÅR FOR UDDANNELSE GENNEM IDRÆT

I 2004 bliver der sat fokus på idrættens betydning for de unge og deres personlige, fysiske og sociale udvikling, og på idrættens pædagogiske og europæiske dimension i både formel og ikke-formel uddannelse.

http://www.ciriusonline.dk/visartikel.asp?id=2899
20. juni 2003 nr. 90

RESULTAT AF EDB-UNDERSØGELSE

FFD sendte i april måned et spørgeskema til alle højskoler om anvendelse af EDB-programmer i administrationen og tilfredsheden hermed. 

50 skoler har udfyldt og returneret spørgeskemaet.


Programtyper:

41 skoler  ( 82% af besvarelserne) benytter EDB-Brugsens programmer til bogføring og/eller elevadministration og 13 skoler (26 %) benytter andre programmer idet 4 skoler kombinerer. 
Af de 13 skoler benytter 7 skoler programmet Concord og enkelte brugere Navision, Acces og/eller Dataflex.

36% af alle (18) benytter i øvrigt Dataløn.

Udgifter:

For de skoler, der alene anvender EDB-Brugsens programmer til bogføring og elevadministration ligger de årlige udgifter for 30 skoler mellem 5 og 8.000 kr. 7 skoler har større udgifter. (6 skoler 10 – 12.000 kr. og en enkelt på 20.000 kr). Gennemsnittet for de 37 skoler ligger på 7.255 kr. pr. år.

For de 9 skoler der alene benytter andre programmer varierer den årlige udgift fra 0 – 75.000 kr. med et gennemsnit på 18.734 kr. pr. år.

Tilfredshed:  

Generelt er der god tilfredshed med EDB-Brugsens programmer, idet der dog for alle kategorier er stor spredning i svarene om tilfredshed. Størst tilfredshed ses ved ’Egnethed’, ’Support’ og ’Forholdet mellem udgift og udbytte’.

For de skoler der har valgt at benytte andre programmer er der generelt meget stor tilfredshed, og størst når det gælder ’Egnethed’ og ’Brugervenlighed’.

(Vedhæftet denne info følger en grafisk gengivelse af den angivne tilfredshed med programmerne).

Spørgsmål vedrørende undersøgelsen kan rettes til Thor West Nielsen, 3336 4033, twn@ffd.dk 

20. juni 2003 nr. 90

OPBYGNING AF ADRESSE-DATABASE

En vigtig del af FFD’s arbejde er at bringe relevant information til skolerne og til de forskellige grupper med tilknytning til højskolerne. En del information er generel information som kan og bør rettes bredt, medens

anden information bedst  rettes mod bestemte målgrupper.

FFD har tidligere bedt skolerne udfylde lister med navne på skolens ansatte, bestyrelsesmedlemmer mv. Vi har nu besluttet at lægge alle vore adresseoplysninger over i en database, som også vil kunne rumme alle mulige relevante grupperinger af højskolefolk, samarbejdspartnere, interessenter mfl. Databasen skal også bruges til at styre automatisk bestilling og afmelding af FFDs forskellige elektroniske nyhedsbreve.

For at komme hurtigt i gang har vi bedt husets militærnægter, Assad, ringe rundt til et antal skoler og bede om navn, adresse, mail og stilling / undervisningsfag vedr. skolernes lærere og ledelse (forstander + bestyrelse). Oplysnignerne er naturligvis udelukkende til intern brug og vil blive behandlet efter registerlovens strengeste bestemmelser. Vi håber at I vil tage godt i mod initiativet, som i fremtiden kan betyde mere

målrettet og relevant FFD-information til flere.

Kim Hjerrild

20. juni 2003 nr. 91

SELVEVALUERING - AFSLUTTENDE KONFERENCE

Den 5 december afholdes konference om selvevalueringsmetoder i de frie kostkoler. Konferencen markerer afslutningen af det af UVM finansierede udviklingsprojekt. De deltagende forsøgsskoler, inkl. 3 højskoler, vil

fremlægge deres erfaringer fra udviklingsarbejdet med selvevaluering, som er gennemført i samarbejde med Peter Dahler-Larsen fra Syddansk Universitet. Udover en generel introduktion til emnet og projektet byder

mødet på tale af Undervisningsminister Ulla Tørnæs. Programmet er vedhæftet.

10. juli 2003 nr. 92

LOV OM TIDSBEGRÆNSET ANSÆTTELSE

Folketinget har med vedtagelse (20.05.03) af lovforslaget L202 fastsat generelle bestemmelser om tidsbegrænset ansættelse. Lovens sigte er at modvirke forskelsbehandling og at forhindre misbrug ved flere på hinanden følgende tidsbegrænsede ansættelser.

Loven fastslår:

· at ansættelsesvilkår for en tidsbegrænset ansat ikke må være mindre gunstige end for  fastansatte, bortset fra netop det tidsbegrænsede.

· at fornyelse af flere på hinanden følgende tidsbegrænsede ansættelser kun kan ske, hvis det er begrundet i objektive forhold (sygdom, barsel, orlov osv.). For undervisningsinstitutioner der hovedsageligt er finansieret af staten og hvor staten fastsætter løn- og ansættelsesvilkår – hvilket er tilfældet på højskoleområdet - begrænses muligheden for fornyelse af tidsbegrænset ansættelse for undervisere til højst to gange. 

Loven er i overensstemmelse med Ansættelsesbekendtgørelsen §6 om tidsbegrænset ansættelse, men lovens generelle bestemmelser er nu gældende for alle grupper af ansatte.

Den fulde lovtekst og bemærkninger ved lovens vedtagelse kan ses på http://www.ft.dk/?/samling/20021/MENU/00000002.htm > Beskæftigelsesministeriet > L202

Thor West Nielsen, 3336 4033, twn@ffd.dk 

10. juli 2003 nr. 93

KURSUS FOR PEDELLER, OLDFRUER OG RENGØRINGSASSISTENTER 

29.sept. – 1. okt. 2003 på Vrå Højskole

Der er sendt kursusprogram til alle højskoler vedrørende kurset for pedeller, oldfruer og rengøringsassistenter. Programmet omfatter bl.a. temaerne:

- Kroppen på arbejde

- Kommunikationen og samarbejdet faggrupperne imellem

- Orientering om indkøbs- og rabatmuligheder 

- samt Nyt fra FFD og Virksomhedsbesøg 

Tilmelding senest 1. sept. 2003. Yderligere information og materiale kan fås ved henvendelse til Højskolernes Hus, Nina Bjerregaard 3336 4034, nb@ffd.dk eller Thor West Nielsen, 3336 4033, twn@ffd.dk 

10. juli 2003 nr. 94

KULTURMØDE OG KONFLIKTLØSNING (TIL SKOERNES EFTERÅRSPLANLÆGNING)

Mødedatoer og mødesteder for de tre arbejdsgrupper, der er blevet nedsat i forbindelse med Kulturmøde og konfliktløsnings-projektet:

Rollespil: Mandag den 8. september kl. 18.00 (til aftensmad) på Testrup.

Israel-Palæstina: Tirsdag den 9. september kl. 17.50 (til aftensmad) på Ryslinge.

Europa-USA: Torsdag den 11. september kl. 18.00 (til aftensmad) på Brandbjerg. 

Interesserede kan stadig nå at tilmelde sig på rykind@get2net.dk
Efterårets weekendseminar, der skal ”klæde lærerne på” til at undervise i Kulturmøde og konfliktløsning, er blevet fastsat til lørdag den 29.- søndag den 30. november. Udover oplæg og workshops fra fagfolk, der til daglig arbejder med projektets temaer, vil undervisningsmaterialerne indenfor Europa-USA- og Israel-Palæstina-temaet også blive præsenteret m.v. 

17. juli 2003 nr. 95

NY KOMMENTERET REGELSAMLING PÅ FFDs HJEMMESIDE

Foreningen har revideret den kommenterede regelsamling, og den kan nu findes i en ny udgave på hjemmesiden www.ffd.dk > Højskolernes Hus > Regelsamling. 

Samlingen omfatter en kommenteret oversigt over de forskellige love, bekendtgørelser, cirkulærer, skrivelser og vejledninger, der har betydning for skoleformen. Hver enkelt har en kort beskrivelse tilknyttet, for så vidt indholdet ikke fremgår af titlen. Men lige så vigtigt er det, at der til langt de fleste regler er knyttet et link, så selve dokumentet kan fremskaffes ved blot at ’klikke’ på overskriften.

I de fleste tilfælde linkes der til RETSINFO, hvilket bl.a. har den fordel, at man hele tiden kan se om reglen er ’gældende’ eller ’historisk’. I andre tilfælde linkes der til Personalestyrelsens hjemmeside, Undervisningsministeriets hjemmeside, FFD’s database osv..

Den systematik der er anvendt i opbygningen fremgår af oversigten i begyndelsen af regelsamlingen. Det er muligt at ’springe’ herfra og til de enkelte afsnit. I afsnit 01.xx er områdets vigtigste love samlet. 

Regelsamlingen vil blive opdateret løbende samtidig med at nye regler kommer til. 

Ønskes en nærmere beskrivelse af den kommenterede regelsamling, systematikken bag, anvendte forkortelser mv. er der link hertil i starten af regelsamlingen.

Thor West Nielsen, 3336 4033, twn@ffd.dk  

17. juli 2003 nr. 96

NY OPSÆTNING AF LØNTABELLEN

Vi har ændret opsætningen af foreningens løntabel, der findes på FFDs hjemmeside (http://www.ffd.dk/doc/Lon2003a.xls)

Tabellens første del hedder HØJSKOLELØNTABEL og her kan løn og pensionsbidrag nu aflæses ud fra den ansattes anciennitet.

Desuden er medtaget satser for Timeløn, Jubilæumsgratiale, Skattefri godtgørelse i forbindelse med rejser og Maksimal skattefri befordringsgodtgørelse.

Henning I. Larsen, hil@ffd.dk  

17. juli 2003 nr. 97

KOSTSKOLEANALYSE

Som tidligere omtalt i forbindelse med regelforenklingsarbejdet, er der for tiden en markant interesse i at kunne sammenligne de forskellige dele af undervisningsområdet. Den kostskoleanalyse som alle skoler nu er blevet bedt om at medvirke ved er også udtryk herfor. Idet der henvises til politisk ønske formuleres det overordnede formål som ’at tilvejebringe et grundlag for sammenligning af statslige tilskud til kostafdelinger på tværs af de forskellige skoleformer.’

Der er imidlertid en række forhold – hvilket ministeriet også er opmærksom på – der gør en umiddelbar sammenligning vanskelig. Der er således stor forskel på om kostskolen, som ved de frie kostskoler, er en integreret og bærende del af skoleformen, eller, som der ses ved nogle gymnasier, ’blot’ er en praktisk foranstaltning for elever, der kommer langvejs fra.

Det vil derfor også i flere tilfælde være nødvendigt at foretage et skøn, når spørgeskemaet skal besvares. F.eks. når der i 4C ønskes angivet lærernes lønandel til tilsyn på kostafdelingen, og tilsvarende i 4D og 4E for det praktiske personale.

Der følger en grundig vejledning med spørgeskemaet, der skal besvares elektronisk, og senest den 20. august 2003.

Thor West Nielsen, 3336 4033, twn@ffd.dk 

17. juli 2003 nr. 98

FÆLLESARRANGEMENT: HØJSKOLE I BANGLADESH I ORD OG BILLEDER

Uddannelse nytter - erfaringsopsamling gennem livshistorier

I forbindelse med Folkehøjskolernes Forenings (FFDs) Danida-støttede udannelsesprojekt i Bangladesh, Gonobidyalaya Projektet, har Danida givet midler til indsamling af 25 livshistorier af tidligere elever på Gonobidyalayaerne, en slags daghøjskoler inspireret af dansk højskoletradition. Forfatteren og filminstruktøren Tanvir Mokammel, der har et godt kendskab til dansk højskole og dansk højskoletradition, har stået for indsamling af livshistorierne. I forbindelse med indsamling af livshistorierne er der stillet kvalitative spørgsmål.

Formålet med livshistorierne er at få viden om hvordan de enkelte elever vurderer deres udbytte af opholdet på Gonobidyayalaen og hvilke kompetencer der dannes ved at deltage i et kursusforløb der sigter mod at give almen viden, faglig uddannelse og personlig og social myndiggørelse. Gonobidyalaya projektet er tidligere blevet evalueret af eksterne konsulentteams der alle har fastslået at projektet er yderst relevant for målgruppen. Men hvordan ser eleverne det selv og hvad er det der gør at dette projekt gør en forskel for eleverne?  

Hanne Damtoft, der tidligere har arbejdet med livshistorier i forbindelse med  FFDs europæiske Grundtvig projekt, er nu i gang med at analysere elevernes livshistorierne.

FFD har besluttet at der skal udgives en bog med hovedkonklusionerne af analysen og uddrag af  livshistorierne. I forbindelsen med udgivelsen af bogen er Tanvir Mokammel inviteret til Danmark for sammen med Hanne Damtoft at besøge højskoler og andre interesserede skoler og foreninger i perioden 25. august – 12. september 2003.

Af praktiske grunde vil besøgene på højskolerne og andre skoler og foreninger som hovedprincip finde sted i  Midt- og Nordjylland d. 25. - 29. august, på Fyn og i Sønderjylland d. 1. - 5. september og på Sjælland fra d. 8. – 12. september 2003.

Alle udgifter vedr. oplæg og rejer af dækket af midler fra Danida, dog ikke evt. overnatning for Tanvir Mokammel som forventes dækket af højskolerne eller ved privat indkvartering.

Vi håber at der vil være stor interesse for arrangementet for på den måde at give elever, medarbejdere og højskolernes bagland en mulighed for at få noget at vide om erfaringerne fra et u-landsprojekt der nytter, hvorfor det nytter at give støtte til uddannelse og hvordan det er at holde højskole i et muslimsk land. 

Ved aftale om tidspunkt for arrangement bedes I kontakte Hanne Damtoft, tlf. 7454 5060, e-mail: stampenborg@post3.tele.dk inden den 1. august 2003.

Gunhild Skovmand, international projektkoordinator

22. juli 2003 nr. 99

FFDs MARKEDSFØRING RELOADED


FFD har hyret reklamebureauet Cosmographic i Odense til at lede arbejdet med at formulere et nyt grundlag for FFD's markedsføring af højskolerne. 


Fornyelsesprocessen bliver et koncentreret forløb eftersom vi gerne vil på gaden med en ny kampagne allerede i januar 2004. Der opereres med to faser:


1) formulering af strategi, værdier og budskaber

2) udarbejdelse af forslag til kampagne, kreative elementer, medievalg


Vi satser på at få et bredt og kvalificeret medspil fra skolerne. Første fase kickstartes derfor med et døgnseminar for alle interesserede (forstandere og informationsfolk er den primære målgruppe) d. 28-29 august, formentlig på Ollerup. Invitation fra Cosmographic med alle praktiske oplysninger følger i næste uge.

Kim Hjerrild

22. juli 2003 nr. 100

INFORMATIONS- OG INSPIRATIONS-SEMINAR OM FLYGTNINGE PÅ HØJSKOLE 

den 17. september 2003 i Dansk Røde Kors Kulturhus.

Som lovet afholder Dansk Røde Kors (DRK) et information- inspirationsseminar for højskolelærere og forstandere. På seminaret vil kompetente DRK folk holdeoplæg, bl.a. Jørgen Chemnitz, en jurist, en pskolog, en undervisningskonsulent og flygtninge som har været elever på en højskole. 

Det midlertidige program kan ses på www.minoriteter.højskoler.dk under opslagstavlen for højskoler. Det endeligt program med tilmelding sendes ud medio august måned. 

Vi ved allerede nu at der vil være et begrænsede antal pladser, og derfor vil det være en fordel hvis der hurtigt meldes tilbage efter invitationen er modtaget. 

Spørgsmål eller kommentarer kan rettes til projektleder Khuram Shehzad, ks@ffd.dk, 33364262.  

29. juli 2003 nr. 101

ANSØGNINGSFRIST 1. SEPTEMBER FOR FORSØGS- OG UDVIKLINGSPROJEKTER
Ansøgningsfristen til anden (og sidste) runde om puljemidler til højskolernes forsøgs- og udviklingsprojekter I 2003 er mandag den 1. september 2003.

Ansøgningsskemaer kan hentes på www.hojskolerne.dk
Ansøgere der har brug for hjælp eller har spørgsmål i forbindelse med skemaerne er velkomne til at kontakte Gorm Hansen på tel. 3336 4038 eller på gh@ffd.dk
30. juli 2003 nr. 102

VEJLEDNINGSPROJEKTET

Valg af projektskoler

Fjorten højskoler havde meldt sig til vejledningsprojektet, og i første omgang var det som bekendt meningen at der kun skulle bruges fem. For at få bredden i højskolen repræsenteret bedst muligt har vi dog valgt otte projektskoler. Der er tale om højskoler med forskelligt indhold, forskelligt værdigrundlag, forskellige elevgrupper og forskellig praksis for vejledning. De otte udvalgte projektskoler er: 

Gymnastikhøjskolen i Ollerup, Den Rytmiske Højskole, Haslev udvidede Højskole, Højskolen på Helnæs, Brande Højskole, Ryslinge Højskole, Andebølle Ungdomshøjskole og Odder Højskole.

Første møde for projektskolerne er tirsdag d. 26. august kl. 10 - 15 i København.

Projektkredsen

De seks højskoler, der havde meldt sig til projektet, men som ikke er kommet med, er blevet inviteret til at deltage i en særlig projektkreds der følger vejledningsprojektet på sidelinien. 

Vejledningsseminar

Tid og sted for efterårets tre (ens) vejledningsseminarer ligger nu fast: 

Tirsdag d. 28. oktober, Den Rytmiske Højskole

Tirsdag d. 4. november, Kerteminde Højskole

Tirsdag d. 11. november, Brandbjerg Højskole

Overskriften på vejledningsseminaret er ”Højskolen og tredimensionel vejledning”. Lektor Peter Plant, DPU, er oplægsholder alle tre dage. Ultimo august udsendes programinvitation til alle højskoler. 

Helene Valgren, projektleder, mail hv@ffd.dk 

30. JULI 2003 NR. 103

OPTÆLLINGSSKEMA, JULI 2003
er den 30. juli udsendt på mail og kan også downloades fra vores hjemmeside:

http://www.ffd.dk/doc/juli2003.pdf
Skemaet udfyldes og sendes retur til Charlotte Schrøder, cs@ffd.dk, fax: 33 13 98 70. Evt spørgsmål til Charlotte på tlf: 3336 4045.

7. august 2003 nr. 104

STØTTE TIL EU-OPLYSNING - ansøgningsfrist 15. august

Nævnet vedr. EU-oplysning støtter oplysning og debat om Danmark og EU. Ansøgningsskema og regler finder du på www.eu-naevnet.dk - eller få nærmere oplysninger i Nævnets sekretariat: telefon 3312 8089, mail oplysning@eu-naevnet.dk, adresse: Postbox 2265, 1025 København K.

7. august 2003 nr. 105

INDKALDELSE TIL FÆLLESKATALOG 2004

- er nu sendt ud pr. post og på mail. De vigtigste dokumenter kan også downloades fra vores hjemmeside: 

http://www.ffd.dk/da/main/main.php?menu=191#1190 Deadline for aflevering er 1. september. Kataloget udkommer ultimo november. Alle spørgsmål til Charlotte Schrøder, cs@ffd.dk, 3336 4045

18. august 2003 nr. 106

STORM PÅ LANDETS GYMANSIER OG HANDELSSKOLER

Højskolernes Hus udsender igen i år et tilbud til landets ungdomsuddannelser om at de kan få besøg af en tidligere højskoleelev. 

Vi oplevede sidste år, at en målrettet og seriøs indsats her fra Nytorv, fik 60 ungdomsuddannelser – flere end nogensinde før - til at invitere os med på STORM (STudieORienterende Møder), der ellers kun er tilsigtet de videregående uddannelser. 

Sidste års succes bliver selvfølgelig fulgt op igen i år, og vi vil i den sammenhæng bede ALLE højskoler, der overvejer at sende egne informationsmedarbejdere ud på gymnasier og handelsskoler, om at undlade dette. 

STORM er ikke et salgsarrangement, men et sted for bredt funderet vejledning og information om alle landets højskoler. Derfor har vi samlet et korps af tidligere garvede højskoleelever, som er i gang med en videregående uddannelse. De er placeret geografisk over hele landet og modtager fra Højskolernes Hus oplæring og information om det, der rør sig i højskoleverdenen samt om konceptet STORM.

I øjeblikket består korpset af tidligere elever fra Brandbjerg, Krogerup,Den Sønderjyske Højskole for Musik og Teater, Ryslinge, Testrup, Hadsten, Rønde, Vejle Idrætshøjskole, Ry og Gymnastik og Idrætshøjskolen ved Viborg. 

Vi kan altid bruge flere tidligere elever, der på bedste vis vil kunne repræsentere højskolerne i Danmark. Derfor afslutningsvis en opfordring til skoler, der endnu ikke er repræsenterede i vores informationskorps om at videresende anbefalinger hertil.

Kontaktperson er Jesper Øland, Højskolernes Hus, Nytov 7, 1450 København K, 2887 4501, jes@ffd.dk
18. august 2003 nr. 107

UDDANNELSESKARAVANEN

Fra den 15. september til den 5. december i år vil Uddannelseskaravanen igen rulle gennem Danmark. I år besøger den ca. 100 ungdomsuddannelser fordelt på ca. 50 handelsskoler og 50 gymnasier. Uddannelseskaravanen er en omrejsende messe, der udover at rumme repræsentanter fra Højskolernes Hus også har 

deltagelse af Mærsk, Teko, LO, FDB, Deloitte & Touche, Politiet, Hæren, m.fl. 

Uddannelseskaravanen er et særligt godt sted for Højskolerne at være til stede, idet vi er det eneste tilbud på karavanen, der tilbyder et frirum efter endt gymnasium eller handelsskole. Højskolernes stand har derfor gennem mange år været en af de mest besøgte.

I stil med tidligere år har vi ansat to tidligere højskoleelever til at repræsentere os og jer. Det drejer sig om Nina Andersen tidligere elev fra Ry Højskole samt Sigurd Berri, tidligere elev fra Gerlev Idrætshøjskole. Nina har udsat sine studieplaner og Sigurd holder orlov fra sine studier på RUC. Har man lyst til at møde dem, 

har man mulighed for at besøge dem på det nærmeste gymnasium eller handelsskole, der får besøg af Uddannelseskaravanen.

For nærmere oplysninger kontakt Jesper Øland, Højskolernes Hus, Nytorv 7, 1450 København K, 2887 4501, jes@ffd.dk.

18. august 2003 nr. 108

DET TALTE ORD PÅ ROSKILDE FESTIVAL ´03
Med en satsning, der gik på at lave Højskole med et rum til fordybelse og eftertanke, var Højskolernes Hus i år til stede på Roskilde Festival. 

Selv om festivaler ikke er minded på gængse informationsfremstød som f.eks. udlevering af brochurer og salgstaler, formåede Højskolernes telt alligevel at tiltrække tusinder af gæster blot ved ordets kraft. 

Vil man have et indtryk af dagene i teltet kan man gå ind på www.spokenword.dk og enten se billeder fra begivenheden eller klikke videre på linket til Danmarks Radio, der efterfølgende har bragt fire udsendelser. Man kan også læse Højskolebladet, der bringer en fyldig reportage.

Spørgsmål eller kommentarer rettes til Jesper Øland, Højskolernes Hus, Nytorv 7, 1450 København K, 2887 4501, jes@ffd.dk.

19. august 2003 nr. 109

NYE REGLER FOR TILSKUD TIL EFTERUDDANNELSE OG FORSØGS- OG UDVIKLINGSARBEJDE

UVM har udsendt bekendtgørelse (02.07.03) om de puljemidler, der efter højskolelovens § 25 og 27 gives til efteruddannelseskurser, forsøgs- og udviklingsarbejde og orlov med fri vikar for lærere og forstandere.

FFD har nu i flere år administreret puljemidlerne til både efteruddannelseskurser og forsøgs- og udviklingsarbejde. Med bekendtgørelsen får denne praksis også et regelgrundlag. 

Derimod er det nyt at orlovsmidlerne nu også ønskes administreret af FFD. FFD har sagt ja til at påtage sig denne opgave under forudsætning af at der kan opstilles klare kriterier for fordelingen og at denne fordeling kan ske med størst mulig åbenhed.

Med bekendtgørelsen fastsættes det at FFD bemyndiges til at træffe afgørelse om ydelse af tilskud til (- dog inden for de årlige finansloves bevillingsrammer):

1 - Kurser til efteruddannelse af forstandere og lærere

2 - Skolens merudgift til løn under tjenestefrihed til uddannelse for forstandere og lærere (Orlov med fri vikar).

3 - Forsøgs- og udviklingsarbejde. (Forudsættes at være inden for lovens rammer med mindre ministeren har givet dispensation herfra).

For ansøgningerne om tilskud gælder bl.a.:

· Ansøger kan være en skole eller flere skoler sammen. Herudover kan forstandere og lærere individuelt søge tilskud til efteruddannelseskurser.

· Tilsagn med vilkårene herfor ligesom afslag meddeles ansøgeren skriftligt.

· For forsøgs- og udviklingsarbejde kan der ydes flerårige tilsagn med forbehold for fremtidige finanslove.

· Overstiger bevillingen til forsøgs- og udviklingsarbejde 100.000 kr. kan skoleforeningen stille krav om ekstern evaluering.

· Væsentlige ændringer af et projekt skal forud godkendes af skoleforeningen.

· Skoleforeningen skal på hjemmesiden offentliggøre oplysninger om bevilgede tilsagn, herunder modtagers navn, formål med efteruddannelseskurset, efteruddannelsen, eller forsøgs- og udviklingsarbejdet og det beløb, der er givet tilsagn om.

· Tilskuddet udbetales efterfølgende når forløbet er gennemført i overensstemmelse med ansøgning og tilskudsbetingelser, og når regnskaber foreligger. Ved tilskud på 100.000 kr. kan der udbetales op til 80 % i a conto rater.

· Regnskab skal indsendes senest en måned efter aktivitetens afslutning. Kun ved tilskud på over 500.000 er der krav om at skolen skal aflægge et revideret regnskab efter nærmere fastsatte retningslinier.

For FFD’s administration af ordningen fastsætter bekendtgørelsen:

· Skoleforeningen udfærdiger ansøgningsmateriale og fastsætter ansøgningsfrister.

· Forvaltningsloven og lov om offentlighed i forvaltning gælde for skoleforeningens administration af tilskuddene.

· Skoleforeningens afgørelse kan inden 4 uger af meddelelsen herom indbringes for Undervisningsministeriet.

Bekendtgørelsen er trådt i kraft pr. 15. juli 2003. Den ses i sin fulde ordlyd under Love og regler på www.uvm.dk.

FFD vil udsende nærmere retningslinier for ansøgning om tilskud indenfor de tre områder så snart de foreligger.

Thor West Nielsen, 3336 4033, twn@ffd.dk

19. august 2003 nr. 110

CIRIUS – OG TILSKUDDET TIL UNGE FRA EU-ANSØGERLANDE

Undervisningsministeriet har (01.07.03) udsendt en bekendtgørelse om tilskud til nedsættelse af deltagerbetaling for elever fra EU-ansøgerlande. Heri fastsættes regler for den ordning om mulighed for tilskud til elever fra EU-ansøgerlande, der blev en realitet med finanslovsvedtagelsen for indeværende finansår.

Der kan således være begrundet håb om at ordningen fortsætter ud over dette første år, hvilket FFD hele tiden har anbefalet.

Én af fordelene ved ordningen er jo, at tilskuddet ikke som de forskellige takstbeløb figurerer som statstilskud til skolen, men er tilskud til den enkelt elevs egenbetaling, udbetalt af CIRIUS via den enkelte skole. Dette medfører at det er muligt at lade CIRIUS -tilskuddet’ udgøre den lovbestemte mindste egenbetaling. Evt. samtidig med at der ydes eleven individuel støtte.

Bekendtgørelsen fastsætter at det er CIRIUS der administrerer ordningen, og om denne administration gælder bl.a.:

· CIRIUS fastlægger ansøgningsprocedurer og ansøgningsfrister, og disse offentliggøres på hjemmesiden (www.ciriusonline.dk). Tilsagn og afslag skal også offentliggøres på hjemmesiden.

· Senest en måned efter kursusafslutning skal højskolen indsende dokumentation for den faktisk gennemførte aktivitet, idet CIRIUS fastlægger, hvilke oplysninger, der skal afgives. CIRIUS udarbejder skemaer hertil.

· Senest en måned efter skolens dokumentation udbetaler CIRIUS tilskuddet til skolen.

Bekendtgørelsen trådte i kraft den 15. juli 2003. Kan ses i sin fulde ordlyd på under Love og regler på www.unm.dk.

Thor West Nielsen, 3336 4033, twn@ffd.dk

19. august 2003 nr. 111

UNDERVISNINGSMINISTERIETS KONFERENCE FOR SKOLEBESTYRELSESMEDLEMMER

Undervisningsministeriet har før sommerferien udsendt invitation til alle skolebestyrelser om at sende 2 repræsentanter til bestyrelseskonferencen på Haslev udvidede Højskole 21-22. nov. 2003.

Vi vil gerne minde om denne konference, da vi finder det vigtigt at bakke op om det frivillige arbejde, der foretages af bestyrelsesmedlemmerne. Ikke mindst i denne tid kan det være væsentligt at ministerium og bestyrelsesmedlemmer mødes, og at bestyrelsesmedlemmer får lejlighed til at mødes med kolleger fra andre skoler.

Tilmeldingsfristen er den 27.10.2003 (sendes til Haslev udvidede Højskole). Hvis spørgsmålet ikke allerede har været behandlet, så husk at få det på næste bestyrelsesmøde.

Thor West Nielsen, 3336 4033, twn@ffd.dk 

19. august 2003 nr. 112

BARSELSFONDEN

Barselsfonden, der yder tilskud til vikardækning under barsel for det pædagogiske personale har tidligere været omtalt, og der har været henvist til Økonomistyrelsen som den administrerende myndighed.  Dette er imidlertid ændret, så det er Finansstyrelsen der administrerer fonden, ansøgning om tilskud sendes altså hertil ligesom ansøgningsskemaer kan hentes på Finansstyrelsens hjemmeside ( www.finansstyrelsen.dk/  - og her søge på ’barselsfonden’).

Thor West Nielsen, 3336 4033, twn@ffd.dk

19. august 2003 nr. 113

DR HAR FOR TIDEN EN RÆKKE INTERESSANTE UDSENDELSER

fx programmet 'Lindsø' kl. 14 om torsdagen, et kulturprogram med gode historier og skæve vinkler på kultur, kunst og hverdagsliv. 

Søndag 7.sept søsættes en ny radiokanal 'DR LITTERATUR' med daglige udsendelser kl. 12-24. Først to ugers tema om Karen Blixen, derefter er der programsat temaer som 'efterkrigslitteratur' og 'det folkelige gennembrud i Danmark'.

Søndag 7. sept. får RADIOKRØNIKEN premiere kl. 12.50 om Den Kolde Krig. Formålet er at give især yngre lyttere ny viden om en tid, der har været med til at forme tidligere generationer og dermed også dagens politiske billede. Se hjemmesiden www.dr.dk/denkoldekrig 

20. august 2003 nr. 114

HVOR HAR VI VENSTRE?

FFD har dd. udsendt vedhæftede pressemeddelelse, som rummer foreningens første reaktion på Helge Sanders forslag om at reducere kvote 2-optaget på universiteterne og samtidig stryge højskolen som kvalificerende.

Vi opfordrer alle skolefolk til at blande sig i debatten. Tag gerne udgangspunkt i pressemeddelelsen og spørg fx jeres lokale venstre-folk om, hvad de synes om den stadigt snævrere uddannelsespolitik regeringen fører.

Kim Hjerrild

20. august 2003 nr. 115

REMINDER OM ET VIGTIGT MØDE

Den 28-29. august fra kl. 16-16 afholder FFD og Cosmographic kick-off seminar for alle med ansvar og 

interesse i fremtidens markedsføring af højskolen. 

Tilmeldingsfristen er i morgen og vi savner stadig repræsentation fra en hel del skoler. 

Your skoleform needs you!

Tilmelding på mail eller tlf. til Nina Bjerregaard, nb@ffd.dk / 3336 4034.

25. august 2003 nr. 116

VEJLEDNINGSPROJEKTET

I sidste uge sendte vi med posten et program til alle højskoler for efterårets vejledningsseminar som bliver afholdt tre forskellige steder i landet: 

28.8: Den Rytmiske Højskole, 4.11: Kerteminde Højskole, 11.11: Brandbjerg Højskole.

Titlen på vejledningsseminaret er: ”Højskolen og tredimensionel vejledning”. 

Tilmeldingsfrist: den 6. oktober til projektleder Helene Valgreen, Højskolernes Hus, hv@ffd.dk 

Til orientering kan vi oplyse at Skaarup Seminarium bl.a. i samarbejde med Gymnastikhøjskolen i Ollerup og CVU Fyn afholder en konference den 23. oktober: 'Vejledning - afklaring og udvikling i et livslangt perspektiv' - den henvender sig til alle der beskæftiger sig med voksenundervisning og/eller voksenvejledning. 

25. august 2003 nr. 117

STEMMER FRA BANGLADESH, interview og analyse af 26 livshistorier

Bogen, der er skrevet af Hanne Damtoft Johansen, finansieret af DANIDA og udgivet af FFD, sendes til alle højskoler med (snegle)posten i denne uge.

Vi håber der vil være medarbejdere og elever på skolen som kan have glæde af at læse bogen og dermed få mere viden om hvad dansk ulandsbistand også bruges til - og om FFDs engagement i at støtte et folkeoplysende arbejde i et fattigt uland. 

Flere eksemplarer af bogen kan frit rekvireres fra Højskolernes Hus.

2. september 2003 nr. 118

FORHOLDET TIL DE FORMELLE UDDANNELSER OG EKSEMPLER PÅ SAMARBEJDER

På FFDs hjemmeside kan man finde de skrifter FFD har vedtaget samt de skrifter bestyrelsen arbejder ud fra. Vi har netop suppleret dette med et par udredningsopgaver som vi har bedt Anders Halling og Hans Jørgen Vodsgård lave for at få overblik over forholdet til de formelle uddannelser  og for at få nogle eksempler på samarbejder belyst, klik på http://www.ffd.dk/doc/tiltiden.pdf  og http://www.ffd.dk/doc/halling.pdf . Begge rapporter er meget inspirerende, og jeg skal stærkt opfordre til at de læses og danner baggrund for drøftelser på skolen. Der er desuden gode argumenter og mange facts til at deltage i debatten, og eksempler på projekter der kan inspirere på skolerne.

Louis Mogensen, formand

2. september 2003 nr. 119

FORSLAG TIL FINANSLOV 2004 – PRINCIPPERNE VIDEREFØRES

I den forgangne uge kom så forslaget til Finanslov 2004 og i skrivelse af 25/08/2003 fra Undervisningsministeriet er skolerne blevet informeret om forslagets indhold.

Overordnet set er det vigtigste for højskolen at principperne fra sidste års FL om besparelse i de aktivitetsbestemte tilskud og en omstillingsreserve til nye initiativer fortsætter.

Besparelserne på driftstilskuddet er i forhold til 2003 beregnet til 3,3%, og i BO fremskrivningerne frem til 2007 til sammenlagt 10%. Selv om det ikke kommer som en overraskelse, da det svarer til budgetfremskrivningerne i sidste års finanslov, så er det alligevel en kraftig besparelse på en højskoledrift der i forvejen er spændt til bristepunktet.

Af besparelserne for 2004 er der beregnet en tilbageførelse til omstillingsreserven på 2%.

Finanslovsforslagets takster er pris- og lønreguleret (P/L) med godt 2% (bygningstaksten dog kun med 0,5% som følge af renteudviklingen), så kronebeløbet for de takster, der ikke sker omlægning af, er meget tæt på 2003 krone-niveauet.

De nye takster og omlægninger som følge af regelforenklingsaftaler

Fra skoletilskud til særskilt fastsat grundtilskud

Skoletilskuddet skal ikke længere tages fra takst 1 puljen, men afsættes nu særskilt på finansloven som et grundtilskud (konto §20.71.21).

Grundtilskuddets størrelse er fastsat til 575.000 ud fra den indgåede aftale i 2002 om at  skoletilskuddet fra 2004 skulle reduceres fra 18 % til 15 % af takst 1 puljen. En del af aftalen var desuden at provenuet herved skulle tilfalde takst 3. Den kraftige reduktion af takst 1 beløbet i  FFL 2004 - 50.292 mod 62.642 på FL2003 (2003 prisniveau) – skyldes altså primært det særskilt fastsatte grundtilskud. 

Hvis det samlede beløb til grundtilskud på 46,6 mio. kr. blev tillagt takst 1 puljen ville taksten have været på 60.000. 

Takst 2 og 3, bygningstilskud og individuel elevstøtte

Med FFL 2004 sker der en præcisering af lovgrundlaget for takst 2 og 3 således at det kun er de elever der gennemfører henholdsvis 2 og 12 uger, der er takstudløsende. Det beregnede provenu herved er indregnet i taksterne. 

Takst 2 er på 21.065 mod 20.507 i 2003 og takst 3 på 6.515 mod 3.397 i 2003 – jf. at provenuet ved reduktionen i skoletilskud/grundtilskud som nævnt tillægges takst 3 puljen.

Endelig er taksten for bygningstilskud sat til 9.918 mod 10.167 i 2003 og taksten til individuel elevstøtte sat til stort set det samme krone tal nemlig 4.561 mod 4.578 i 2003.

For ungdomshøjskolerne sker der desuden en omlægning pr. 01/01/2004 af den obligatoriske kommunale elevstøtte for elever under 18 år til en statslig takst.

Omstillingsreserven

De tillægstakster til unge indvandrere og til unge uden kompetencegivende uddannelse, som blev resultatet af udmøntningen af sidste finanslovs omstillingsreserve, er ført videre i FFL 2004. Det samme gælder den særlige støttepulje til elever fra EU-ansøgerlande. 

Hvad indeværende finanslovsforslags nye omstillingsreserve - på de 2% - skal udmøntes i, ligger ikke fast for nuværende, men forventes at fremgå af ændringsforslagene, og er dermed i høj grad et politisk anliggende. 

Der vil i den nærmeste tid komme en udmelding om FFD’s strategi for de politiske drøftelser, hvor hovedmålet vil være at få så meget som muligt ført tilbage som almindelig driftstilskud og undgå oprettelsen af nye tillægstakster.

(Finansloven kan hentes som PDF-fil på http://www.oes-cs.dk/bevillingslove/ffl04a2.pdf
- De almindelige tilskud er fra side 1540, men grundtilskuddet er på side 1554).


Thor West Nielsen, 3336 4033, twn@ffd.dk 

2. september 2003 nr. 120

KULTURMØDE OG KONFLIKTLØSNING - møde i arbejdsgrupperne
I forbindelse med højskolernes fællesprojekt Kulturmøde og konfliktløsning: Danmark-Europa-Verden inviteres alle interesserede til at deltage i en af projektets 3 arbejdsgrupper, der holder møde følgende dage:

Rollespil: Mandag den 8. september kl. 18.00 (til aftensmad) på Testrup Højskole.

Israel-Palæstina: Tirsdag den 9. september kl. 17.50 (til aftensmad) på Ryslinge Højskole

EU-USA: Torsdag den 11. september kl. 18.00 (til aftensmad) på Brandbjerg Højskole.

De enkelte møder vil starte med en velkomst og status over projektet ved undertegnede. 

      På Testrup vil Ask Agger fra Zentropa Interaction herefter præsentere sit udspil, herunder: 1) Spillets status; hvad der er sket siden mødet på Ry Højskole den 14. maj?, 2) Bud på spillets struktur og ramme inklusiv afslutning, 3) Konkret oplæg til spillets forløb og fortælling, 4) Fælles brainstorm på gode ideer og indlæg og 5) Arbejdet videre fremover.

      På Ryslinge vil Rex O. Schade (lærer på Ryslinge) præsentere sit udspil til undervisningsmaterialer for Israel-Palæstina-temaet, hvorefter der vil være diskussion af det fremlagte.

      På Brandbjerg vil Mads Fuglede (lærer på Brandbjerg) præsenteres sit udspil til undervisningsmaterialer for EU-USA-temaet, hvorefter der vil være diskussion af det fremlagte.

      På baggrund af møderne på Ryslinge og Brandbjerg vil Rex O. Schade, Mads Fuglede og undertegnede så efter bedste evne forsøge at indarbejde eventuelle forslag til rettelser og tilføjelser m.v., hvorefter undervisningsmaterialerne senere vil blive lagt ind på projektets webside.

Projektbeskrivelsen og projektets elementer kan læses på www.hojskolerne.dk under ”medlemsinfo”.

Tilmelding til alle tre møder senest torsdag den 4. september til: 

Mads Rykind-Eriksen (Projektleder og lærer på Ry Højskole), Hostrupsvej 10, 8680 Ry

Tlf.nr.: 86-890924 - E-mail: rykind@get2net.dk

Husk at oplyse hvis du ikke skal have aftensmad!

9. september 2003 nr. 121

FOLKEHØJSKOLERNES VERDENSKORT

FFD har på opfordring af tidligere professor ved Danmarks Pædagogiske Universitet K.E. Bugge, deltaget i udarbejdelsen af et informationsmateriale, hvis formål det er at illustrere den globale udbredelse af Grundtvigs skoletanker. 

Materialet omfatter et kort og skemaer. Et vægkort, der illustrerer skolernes antal og fordeling på verdensplan kan beses i Grundtvigs Mindestuer i Udby. Det kan også ses på forespørgsel i Højskolernes Hus.

Skemaerne, der foreligger i A-4 format, dækker henholdsvis de nordiske lande og verden uden for Norden. Skemaerne kan erhverves ved henvendelse til FFDs kontor eller downloades fra internetsiden www.nfs-grundtvig.dk. ved at klikke på parabolantennen fhs. 

Vi håber at dette materiale kan være til glæde for højskolerne, og danske såvel udenlandske elever på danske højskoler der gerne vil have viden om hvor i verden der findes højskoleinitiativer.

Gunhild Skovmand

9. september 2003 nr. 122

INFORMATIONS- OG INSOPIRATIONDAG DEN 17. sept. kl. 9.30-16

for højskolelærere og forstandere i Dansk Røde Kors' kultur- ogaktivitetshus 

Der er stadig nogle ledige pladser, og tilmelding foregår ved at maile navn og højskole til ks@ffd.dk. Tilmeldingsfrist12. sept.

Højskoler, der ønsker at gøre en indsats på flygtninge/indvandrer-området eller har generel interesse, er meget velkommen til at melde sig. Der vil - ud over at blive informeret - være mulighed for at hente inspiration, danne netværk, møde kontaktpersoner og hente erfaringer fra andre højskoler. 

Kuhram Shehzad

10. september 2003 nr. 123

Det LYSERØDE SKEMA,

oplysninger til beregning af efterregulering og tilskud for 2004

Undervisningsministeriet har nu færdiggjort skema og vejledning for den årlige indberetning til brug for efterregulering af tilskud i 2003 og tildeling af tilskud for 2004. Brev herom er sendt til skolerne 5. sept. 2003. Det er det tidligere såkaldte lyserøde skema, der fra i år kan udfyldes på Undervisningsministeriets hjemmeside http://us.uvm.dk/voksen/hoejskoler/skemaer/
Skemaet skal dog indsendes pr. post, underskrevet af skolen og skolens revisor, og det skal være ministeriet i hænde senest den 1. oktober 2003.  Det er vigtigt at være opmærksom på denne dato da Undervisningsministeriet ikke udbetaler vikartilskud til skoler, der ikke overholder denne dato.

Samtidig bedes skolerne huske at indsende kopi af skemaet til FFD med henblik på foreningens forhåndsberegning af skolernes driftstilskud.

Skemaet er for de fleste punkter identisk med tidligere, men er udbygget med hensyn til aktiveringselever og de nye tillægstakster for indvandrere og unge uden kompetencegivende uddannelse. Vejledningen beskriver her både registrering, afgrænsning og hvordan tilskuddet tildeles. For tillægstaksterne, der var et resultat af finanslovsforhandlingerne 2003, bemærkes det at oplysningerne for perioden 01.01.2003 - 31.07.2003 vil danne grundlag for tilskuddet i 2004, idet der ganges med 12/7. Tilskuddet for 2003 vil derimod blive udbetalt på baggrund af en særlig indberetning lige efter nytår.

Vedrørende registrering af vikartilskudsudløsende kursusdeltagelse skal der for højskolerne anføres kursusdage, uanset der i skemaet står ’timer’, og der skal kun registreres en lønrefusion for så vidt det pågældende kursus har udløst vikarportioner fra den kursusudbydende institution.

Endelig skal skolerne være opmærksom på at hvad angår eventuelle udgifter til seniorordning og frivillig fratrædelse i skoleåret 2002-2003, så skal der indsendes særskilt ansøgning om tilskud hertil inden den 1. oktober 2003 til Institutionsstyrelsen, Juridisk Kontor, med kopi af indgået aftale og dokumentation af afholdte udgifter.

Thor West Nielsen, 3336 4033, twn@ffd.dk 

10. september 2003 nr. 124

NY BARSELSVEJLEDNING OG FERIEVEJLEDNING

Personalestyrelsen har i lang tid annonceret at der vil komme en ny barselsvejledning, der samlet vil redegøre for de nye barselsregler og forhold. Den er nu offentliggjort (29.08.03) og kan hentes på personalestyrelsens hjemmeside: http://www.perst.dk/db/filarkiv/9909/Barselsvejledning2003.pdf. 

Vejledningen er ret så omfattende og fylder ikke mindre end 192 sider. Der er ikke tale om at der med vejledningen er kommet nye regler til, men derimod om en samlet grundig gennemgang af eksisterende. Der medfølger desuden en glimrende indholdsfortegnelse, der gør det muligt at benytte vejledningen som opslagsværk.  

Tidligere på sommeren udgav personalestyrelsen ligeledes en ny ferievejledning. Den gælder for alle statsansatte og er dermed noget højskolerne traditionelt ’læner sig op ad’.

Vejledningen kan ligeledes findes på personalestyrelsens hjemmeside: http://www.perst.dk/db/filarkiv/5446/ferievejledning.pdf
Thor West Nielsen, 3336 4033, twn@ffd.dk 

10. september 2003 nr. 125

WWW.LEVENDEORD.DK
Mellemfolkeligt Samvirke har en service til folk der står for at arrangere foredrags-, debat- eller kulturarrangementer. I basen er samlet foredragsholdere, fortællere og musikere der er specialiseret i udviklingslande eller kulturelle forhold.

12. september 2003 nr. 125

TILMELDINGSSITUATIONEN KORT

Tak til skolerne for bidraget til rundringningen 10. september. 

Kim Hjerrild

24. september 2003 nr. 126

FORSTANDERMØDE PÅ Snoghøj Højskole 2. oktober kl. 13-17

Dagsorden:

1) FFDs bestyrelse orienterer om foreningens politiske udspil til efterårets forhandlinger med de politiske partier og regeringen

2) Drøftelse (ideudveksling mm.) af vores - FFDs og højskolernes - påvirkningsmuligheder i de kommende afgørende uger.

3) Evt.

Der er kaffe og boller ved ankomsten kl. 13. (mød gerne op lidt før.)

vel mødt, Kim Hjerrild

24. september 2003 nr. 127

AAGE ROSENDAL NIELSEN ER AFGÅET VED DØDEN

den 18. september. Begravelsen foregår fra Stagstrup Kirke fredag den 26. september kl. 14. I stedet for blomster er der mulighed for at give et bidrag til en mindesten, beløbet indbetales på gire 1467433 mrk 'Aage'.

24. september 2003 nr. 128

WEEKENDSEMINAR 29-30 november, 

KULTURMØDE OG KONFLIKTLØSNING: DANMARK-EUROPA-VERDEN

Program vedhæftes. Tilmelding senest 14 november til Mads Rykind-Eriksen rykind@get2net.dk, tlf 8689 0924 eller 2231 2219.  
2. oktober 2003 nr. 129

INFORMATIONSEVALUERING EFTERÅRET 2003 (INFO-EVA)

Hvorfor har jeres elever valgt at tage på højskole, og hvor har de fået/søgt oplysninger? 

I vil i næste uge modtage et brev indeholdende infobrev, spørgeskema og resultater fra de forrige undersøgelser gennemført af informationsafdelingen i Højskolernes Hus. Vi vil igen opfordre alle til at deltage. Med et stadig større antal deltagende skoler står vi med et yderst stærkt sæt data, som kan bruges både i fremtidigt informationsarbejde og i det politiske arbejde. 

Vores mål i år er, at samtlige skoler vil deltage med undtagelse af ældre- og pensionisthøjskoler. Deadline for returnering af spørgeskemaet er den 15. oktober.
Denne gang vil den ansvarlige for gennemførslen af Informationsevalueringen være Lars Bjelke Fisker, som er i praktik som informationsmedarbejder i Højskolernes Hus i efteråret 2003. Lars er 25 år og studerende fra Aalborg med en bachelor i Dansk, Medievidenskab og med suppleringsfag i Sociologi. Lars har en fortid som elev fra Vallekilde højskole, og han har før været ansat i Højskolernes Hus som informationsmedarbejder på Uddannelseskaravanen. Lars kan kontaktes på tlf: 33364042 eller på mail: laf@ffd.dk

2. oktober 2003 nr. 130

REFERAT FRA INSPIRATIONS- OG INFORMATIONSDAG HOS DANSK RØDE KORS DEN 17.

SEPTEMBER 2003 

Referatet fra seminaret kan nu hentes fra hjemmesiden www.minoriteter.hojskolerne.dk under emnet Infotavle, eller ved at klikke på nedenstående link.

http://www.minoriteter.hojskolerne.dk/doc/upload/1065000306.doc
Der har også været efterspørgsel på deltagerlisten fra seminaret. Den kan ligeledes hentes på nedenstående link:

http://www.minoriteter.hojskolerne.dk/doc/upload/1065000244.xls
Ved kontakt til Dansk Røde Kors' Asylafdeling vedrørende besøgsdage eller andre samarbejdsideer, kontakt da venligst 

Karen Inger Thorsen, centerleder på tlf: 3296 0088 mail: kit@redcross.dk

Charlotte Emmery , konsulent, på tlf: 3296 0088 eller mail  cey@redcross.dk

2. oktober 2003 nr. 131

INFORMATION VEDRØRENDE ELEVER FRA PAKISTAN 

Vi er i FFD blevet bekendt med at Ca. 15 unge fra Pakistan er optaget som elever på de danske højskoler på efterårsholdene. Eleverne er optaget på lige vilkår som andre udenlandske elever. Der har dog været en del

problemer med hensyn til deres ophold som FFD ønsker at gøre højskolernes opmærksom på. 

Læs dette brev: http://www.ffd.dk/doc/pakistan.rtf
2. oktober 2003 nr. 132

VÆRTER EFTERLYSES

Nordens Folkelige Akademi har traditionen tro inviteret en række NGO'er fra de baltiske lande på studietur til de nordiske lande. NFA ønsker at medlemsorganisationer i Dansk Folkeoplysnings Samråd i år igen fungerer som værter. Der skal skaffes to værter - det kunne fx være højskoler - i Danmark. Hver vært skal tage to personer, hvoraf den ene er en NGO og den anden en kommunal repræsentant. Den kommunale repræsentant skal have hjælp til at formidle kontakten til den danske kommune.

Praktikanterne kommer fra den 8. - 12. december. Det koster kun tiden.

Praktikanterne får rejser, ophold og maden betalt. 

Nærmere oplysninger hos Christel Schaldemose, Sekretariatsleder DFS, cs@dfs.dk
7. oktober 2003 nr. 133

VEJLEDNINGSSEMINARET

'HØJSKOLEN OG TREDIMENSIONEL VEJLEDNING'

I går var sidste tilmeldingsfrist for vejledningsseminarerne i efteråret 2003. Hvis I skynder jer er det dog stadig muligt at melde sig til vejledningsseminaret på Kerteminde Højskole d. 4. november og Brandbjerg Højskole d. 11. november. Deltagelse i vejledningsseminaret koster 250 kr. 

Tilmelding på hv@ffd.dk
Helene Valgreen, vejledningsprojektet, hv@ffd.dk
10. oktober 2003 nr. 134

FOLKEHØJSKOLER SØGES TIL NEPAL-PROJEKT

Udviklingsorganisationen CARE søger et antal højskoler til at deltage i et allianceprogram som retter sig mod de fattigste befolkningsgrupper i Nepal, nærmere bestemt i Churia-området som dækker de lave bjerge der løber langs den flade Terai-slette nord for grænsen til Indien. I den sammenhæng vil FFD gerne have henvendelser fra højskoler som kunne tænke sig at indgå i et konkret samarbejde, hvor højskolernes rolle vil være at fungere som ressource omkring undervisning i demokratiforståelse, menneskerettigheder, konfliktløsning og voksenpædagogik.

CARE har arbejdet i Nepal i ca. 15 år med forskellige projekter inden for natur og miljø. Med udgangspunkt i Danidas vedtagne civilsamfundsstrategi er der større fokus på en rettighedsbaseret tilgang til udviklingsarbejdet. CARE ser en mulighed for gennem et samarbejde med højskolerne at få styrket dette arbejde for de mindst priviligerede grupper i samfundet, bl.a. kvinder og kasteløse. Udover ringe og usikker adgang til jord er disse grupper kendetegnet ved for hovedpartens vedkommende at være analfabeter, hvilket stiller særlige krav til de metoder der skal anvendes i forsøget på at styrke deres placering i samfundet og deres kendskab til bæredygtige dyrkningsmetoder.

Programmet skal implementeres gennem CAREs partnere i Nepal. CARE Nepal vil være ansvarlig for den overordnede koordinering, mens FFD vil have en faciliterende rolle i forhold til de højskoler, som involveres i programmet. 

Kontakt og spørgsmål til CARE rettes til projektleder Christian Kruse på tlf. 3520 0134,  ckruse@care.dk. Generelle oplysninger om CARE og Nepal kan fås på www.care.dk.

Interesserede skoler bedes melde tilbage til FFD senest den 30. oktober 2003. Derefter vil I få besked fra FFD om det videre forløb. Såfremt der er tilstrækkelig interesse forventes programmet iværksat i løbet af sommeren 2004

Kim Hjerrild og Gunhild Skovmand. 

10. oktober 2003 nr. 135

GENERALFORSAMLING I HØJSKOLERNES KINA-NETVÆRK

Ordinær generalforsamling i Højskolernes Kina-Netværk – Kulturudveksling Kina – Danmark torsdag den 9. oktober kl. 15.00 på Løgumkloster Højskole
Det er bestyrelsens holdning, at der stadigvæk er meget at tage fat på i en videreudvikling af projektet. Der er mange negative erfaringer rundt omkring men bestemt også mange gode erfaringer. Derfor vil vi gerne invitere jer til en fortsat drøftelse af Kina-Netværkets opgaver. Vi håber, at alle netværksskoler vil sende et par repræsentanter.

Program for mødet:

Velkomst og kaffe

Diskussionsoplæg ved akademileder Bent Bräuner, Erhvervsakademi Syd, Sønderborg.

Bent Bräuner er leder af deres Kina – program. Hvor ca. 30 unge kinesere gennemfører en 2 årig uddannelse som feks. designteknolog, IT-elektronikteknolog eller datamatiker. Han har nogle overvejelser om  hvad højskolen kan.

Diskussion.

Generalforsamling.

1) Valg af dirigent

2) Bestyrelsens beretning

3) Fremlæggelse af regnskab – uddeles på mødet

4) Budgetforslag 

5) Kort fremvisning af hjemmeside under opbygning

6) Arbejdsdrøftelse – Bestyrelsen foreslår følgende spørgsmål diskuteret

     a) Status over rekruttering og elevoptag fra Kina 

     b) Mulige tilknytningspunkter til erhvervslivet og evt. samarbejdsaftaler se bilag

     c) Højskolernes rolle i tilknytning til det kompetencegivende uddannelsessystem

7) Valg til bestyrelsen

8) Eventuelt

Servering af sandwich før hjemturen. Velmødt. På bestyrelsens vegne Vita Andreasen
Bestyrelsesmedlemmer er: Kurt Willumsen, Uldum Højskole, Henrik Højer, Odder Højskole, Bjarne Ottesen, Båring Højskole, Nikolaj Kaad, Nørgårds Højskole, Uffe Engsig, Egå Ungdoms-Højskole, Kristian Kjær Nielsen, Højskolen på Helnæs og Vita Andreasen, Løgumkloster Højskole. (Line Brun, Egå Ungdoms-Højskole er suppleant).

10. oktober 2003 nr. 136

KURSUS OM EFFEKTIVT INDKØB den 25.11

DUKUMENTATION AF HØJSKOLENS BETYDNING OG SUCCES kursus den 2.12 

INFORMATIONSEVALUERING (INFO-EVA)

De to kursusprogrammer samt brev om informationsevaluering er i denne uge sendt med fod-post til højskolerne.

10. oktober 2003 nr. 137

REFERAT FRA GENERALFORSAMLING I HØJSKOLERNES KINA-NETVÆRK 

der blev afholdt i går den 9. oktober

Akademileder Bent Bräuner, Erhvervsakademi Syd, Sønderborg bidrog med en række erfaringer med kinesiske elever. Akademiet samarbejder med uddannelsesinstitutioner i Kina og giver 2-årige uddannelser i Danmark. Undervisningssproget er engelsk. Hovedformålet er at skabe et kulturmøde. Hans anbefaling til højskolerne er, at vi giver vore kinesiske elever 3 kompetencer:

a) Opkvalificerer de kinesiske elever  med hensyn til mundtligt engelsk (Bent Bräuner vurderer, at alle virksomheder efterspørger engelsktalende medarbejdere og ikke dansktalende)

b) Opkvalificerer de kinesiske elever med hensyn til at fylde pladsen ud i det offentlige rum (tør tage ordet, tør stille kritiske spørgsmål, tør agere socialt i en sammenhæng / i et internationalt miljø) - altså en pædagogisk indsats

c) Indføring i europæisk demokrati og kultur.

Flere af uddannelserne på Erhvervsakademiet foregår udelukkende på engelsk.

Generalforsamlingen.

1) Dirigent - Kurt Willumsen

2) Mundtlig beretning - se vedhæftede fil - kommentarer til beretningen indført med rødt.

3) Fremlæggelse af regnskab - Se vedhæftede filer 

   Regnskab for 2002 - Perioderegnskab for 2003 (der udsendes snarest regninger til Højskolerne for Netværksbeløbet kr. 4.000,- for et helt år/elev)

4) Budget 

   Bemærk at der kun opnås balance i regnskabet for 2004, hvis tilstrækkelig mange højskoler modtager kinesiske elever fra Netværket. (ialt ca. 40 elever)

5) Fremvisning af web-site 

    Hjemmesiden er under opbygning (se www.lkhojskole.dk/china)

    Den er ikke færdigredigeret - vi mangler meget bla. gode billeder (send gerne pr fil eller i papirkvalitet)

    Desuden idéer til udarbejdelse af en video på initiativ af Yan og en af Netværkets skoler

6) Arbejdsdrøftelsen

    Da fremmødet til generalforsamlingen var småt. Foregik arbejdsdrøftelsen i forbindelse med beretningen

7) Valg til bestyrelsen

    I vedtægterne står skrevet, at arbejdsudvalget består af 5 - 7 personer.

    Følgende var villige til genvalg:

    Kurt Willumsen, Uldum Højskole

    Henrik Højer, Odder Højskole

    Uffe Engsig, Egå Ungdomshøjskole (suppleant lige nu Line Bruun)

    Kristian Kjær Nielsen, Højskolen på Helnæs

    Vita Andreasen, Løgumkloster Højskole

    Vi takker Bjarne Ottesen, Båring Højskole og Nikalaj Kaad, Nørgårds Højskole for medarbejderskab i netop afsluttede periode.

8) Evt.

    Tak til Netværkets medarbejder i Kina Kong Qing Yan og held og lykke med det fortsatte arbejde.

    Næste møde i bestyrelsen er fastlagt til 20. januar kl. 15.00 på Egå Ungdoms-Højskole

På bestyrelsens vegne, Vita Andreasen 10/10 - 2003

Vedhæftede filer: mundtlig beretning og liste over kinesisktalende konsulenter i Danmark

Regnskab for 2002, perioderegnskab for 2003 og budget for 2004 fås ved henvendelse til Vita Andreasen, Løgumkloster Højskole, vita@lkhojskole.dk
FFD INFO 2003 nr. 138

ÆNDREDE MOMSAFREGNINGSREGLER PÅ VEJ

Skatteministeren har i folketinget fremlagt lovforslag om ændring af principperne for udregning af momsfradragsprocenten for fællesudgifter. Dette kan desværre få alvorlig økonomisk betydning for en række højskoler.

For skoler med både momsfri virksomhed (egen undervisning) og momspligtig virksomhed (især udlejning) er der mulighed for at fratrække en del af momsen på fællesudgifter. Hvor stor en del angives af forholdet mellem indtægter på momspligtig virksomhed og samlede indtægter (- altså en brøk med indtægter for momspligtig virksomhed i tælleren og samlede indtægter i nævneren).

Hidtil har reglen været, at offentlige tilskud ikke skulle medtages i samlede indtægter. Det fremlagte lovforslag indebærer imidlertid, at fra 01.01.04 skal de offentlige tilskud medtages i de samlede indtægter. 

For skoler med momsfradrag vil dette klart medføre et mindre fradrag og dermed en økonomisk forringelse.

Eksempel – En skole har:

Indtægter på momspligtige aktiviteter -


 2 mkr.

Undervisningsindtægter excl. Statstilskud (elevbetaling mv.) -
 4 mkr.

Offentlige tilskud -



10 mkr.

Årlig momsudgift på momsbelagte fællesomkostninger -
  1 mkr.

Efter gældende regler bliver momsfradraget på fællesudgifter:

1 mkr. x ( 2 / (2+4)) = 333.333 kr.

Efter lovforslaget bliver fradraget:

1 mkr. x ( 2 / (2+4+10)) = 125.000 kr.

Resultat altså et fradrag, der er 208 tkr. mindre.

Lovforslaget har været sendt til høring, og det formodes at blive vedtaget.

FFD har gjort Undervisningsministeriet opmærksom på problemet og skrevet til Undervisningsministeren med anmodning om møde for at drøfte spørgsmålet. Foreningen understreger nødvendigheden af at højskolerne enten undtages fra loven eller får kompensation herfor.

Foreningen har ikke tal for skolernes fællesomkostninger og kan dermed ikke beregne lovforslagets endelige konsekvenser. Disse tal er imidlertid vigtigt at have til de politiske drøftelser, så vi vil gerne anmode skoler med momspligtig virksomhed om at meddele foreningen konsekvensen af den foreslåede lovændring – jf. ovenstående eksempel - beregnet på 2002 regnskabstallene.

Thor West Nielsen, 3336 4033, twn@ffd.dk 

FFD info 2003 nr.  139

SPIL DANSK DAGEN DEN 30. OKTOBER - DELTAG I DEN STORE FÆLLESSANG

I samarbejde med Danmark Radio inviterer KODA til fællessang den 30. oktober. Radiopigekoret synger for og det hele transmitteres på P4 mellem kl. 11.45 - 12.00.

Se texter og noder og flere oplysninger nedenfor og i vedhæftede fil.

http://www.spildansk.dk/download/LysOverLand_txt.pdf

<http://www.spildansk.dk/download/LysOverLand_txt.pdf>  

http://www.spildansk.dk/download/LysOverLand.pdf

<http://www.spildansk.dk/download/LysOverLand.pdf>  

http://www.spildansk.dk/download/Morgensang_txt.pdf

<http://www.spildansk.dk/download/Morgensang_txt.pdf>  

http://www.spildansk.dk/download/Morgensang.pdf

<http://www.spildansk.dk/download/Morgensang.pdf>  

FFD info 2003 nr. 140

OPFORDRING FRA SANGBOGSUDVALGET TIL HØJSKOLER OG EFTERSKOLER

DELTAG I DEN STORE FÆLLESSANG

eller Syng Årets Spil Dansk Sange til morgensamling

Højskolesangbogsudvalget vil gerne opfordre alle højskoler og efterskoler til at deltage i                         SYNG-DANSK-DAGEN som arrangeres af KODA og DR. 

Radiounderholdningsorkesteret  spiller for, Radiopigekoret synger for og det hele transmitteres på 

P4 TORSDAG 30. OKTOBER 11:45 – 12:00

Der skal synges fire sange. To gamle og to nye, som er udvalgt gennem en konkurrence.

Det er ”Det lysner over agres felt”, ”Du kom med alt det der var dig”, ”Lys over land” og ”Morgensang”.  

De er allerede udsendt til højskolerne med FFD info 2003 nr. 139.

Sangene kan høres på: http://www.spildansk.dk/Afstem/default.asp
Man kan tilmelde sig ”Spil Dansk Dagen”. Indtil nu har næsten 100.000 tilmeldt sig.

REDAKTIONSUDVALGET VEDR. 18. UDGAVE AF HØJSKOLESANGBOGEN mener det er en god anledning til at ”reklamere” for den danske sang og for Højskolesangbogen.

På Udvalgets vegne, med venlig hilsen Ole Brunsbjerg

FFD info 2003 nr. 141

GODT MØDE MED VENSTRE

Den 21. oktober mødtes repræsentanter for FFD med Venstres uddannelsesfolk (dog uden Ulla Tørnæs). Det blev et godt møde, præget af tilfredshed med den gennemførte debat og åbenhed om de forskellige positioner. Mødet var først og fremmest diskuterende og orienterende i sin karakter. Der er (desværre) endnu ikke truffet nogle beslutninger, og der er derfor ikke meget at referere. Men hos undervisningsministeren arbejdes der på forslag, som giver grundlag for en forsigtig optimisme. Noget nyt og fremadrettet kommer der efter alt at dømme at ske.

Inden for 14 dage regner vi med at kunne vende tilbage med mere håndgribeligt nyt om både finanslov 2004 og ’fremtidens højskole / højskolens fremtid’.

Kim Hjerrild

FFD info 2003 nr. 142

NYE TAL VEDR HØJSKOLEN OG STUDIEFRAFALD MM.

På denne link http://www.ffd.dk/doc/frafaldsstat2003.rtf  finder I de første to tabeller fra FFDs nye statistiske materiale vedr effekten af højskoleophold på efterfølgende studier. De nye tal rummer en særdeles pålidelig sammenligning mellem unge med højskolebaggrund og unge uden. De to grupper er gjort så sammenlignelige mht alder, geografi, forældres baggrund som det er statistisk muligt. Konklusionen er fortsat at et højskoleophold gavner studiegennemførelsen, men der er kommet flere nuancer til, som det er værd at lægge mærke til - og som fortjener yderligere analyse.

Kim Hjerrild

FFD info 2003 nr. 143

Ny CD med højskolesange

Den 3. november udkommer 14 højskolesange på et nyt album der bl.a. indeholder bidrag fra Johnny Madsen, Michelle Birkballe, Eye Q og Søs Fenger.

CD'en udkommer på Recart Music. Se mere på www.dr.dk/p4/musik.asp
FFD info 2003 nr. 144

BOGEN 'DIT LIV, MIT LIV, VORES LIV

- OM LIVSHISTORISKE FORTÆLLINGER OG VOKSENUNDERVISNING'

redigeret af Hanne Damtoft Jensen. Bogen er i dag sendt med fodpost til alle højskoler. Flere eksemplarer á 150 kr. kan bestilles i Højskolernes Hus, tlf 3336 4040, eller mail nb@ffd.dk

KONFERENCE OM SELVEVALUERING PÅ DE FRIE KOSTSKOLER 

FREDAG DEN 5. DEC. 2003 kl. 9.30-16

Konferencen præsenterer resultaterne fra det udviklingsprojekt om selvevaluering på de frie kostskoler som har været i gang siden september 2002. Programmet sendes i dag med fodpost til alle højskoler.

SEMINAR 29-30. NOVEMBER:

'KULTURMØDE OG KONFLIKTLØSNING: DANMARK-EUROPA-VERDEN'
Husk tilmelding til weekendseminar den 29.-30. november på Ry Højskole. Her præsenteres projektet med dets undervisningsmaterialer og rollespil, så skolerne kan indarbejde det i deres forårsplanlægning. Se programmet på http://www.ffd.dk/doc/weekendseminar.rtf
Tilmelding senest 14. november til Mads Rykind-Eriksen rykind@get2net.dk, tlf  6890924 eller 22312219.

HØJSKOLEPULJEN FORVENTES AT FORTSÆTTE

Cirius har fået grønt lys fra UVM for så vidt angår den EU-juridiske problemstilling. Det betyder at de allerede nu kan melde ansøgningsfrister mm. ud for 2004, se http://www.ciriusonline.dk/visartikel.asp?id=3416&Menu=0 

Bemærk at der naturligvis stadig tages forbehold for at finansloven endnu ikke er vedtaget (derfor nævnes der også kun en pulje på 3 og ikke 4 mio. kr.).

CD'en udkommer på Recart Music. Se mere på www.dr.dk/p4/musik.asp

ET NYT HØJSKOLEUDVALG og FINANSLOVEN

Så blev spændingen udløst. Udfordringen til skoleformen fra partiet Venstre resulterede ikke i lovændringer her og nu. I stedet har undervisningsministeren nedsat et nyt højskoleudvalg, der skal undersøge en række konkrete forhold for højskolerne:
- en vurdering af højskolens mulighed for at påtage sig nye eller genfortolke hidtidige opgaver. 

- en vurdering af behovet og muligheden for at højskolen påtager sig studie- og erhvervsvejledning og dokumenterer deltagernes realkompetencer 

- forslag til hvordan højskolerne kan medvirke til kursisternes uformelle og formelle uddannelse, eventuelt ved at tilbyde (dele af) formelt kompetencegivende forløb 

- beskrivelse af højskolens tilbud og muligheder for den voksne deltager, herunder også i forhold til arbejdsmarkedstilknytning 

- udvalgets overvejelser af hvordan højskolen kan medvirke i arbejdet med at integrere flygtninge og indvandrere i det danske samfund. 

Der ses her en tydelig forbindelse til de spørgsmål, Venstre tidligere har stillet til skoleformen.

I ministerens begrundelse for udvalget hedder det bl.a.:

"… Højskolen, som er en vigtig del af den danske kulturarv, er således havnet i en ulykkelig situation, som vil fortsætte eller forværres, hvis vi ikke har mod til at nytænke højskolens rolle i det danske samfund".

Udvalget består af 15 personer, heriblandt flere tidligere markante højskolefolk. Formand for udvalget bliver amtsborgmester Carl Holst, Sønderjyllands Amt. FFD får sammen med Hus- og Håndarbejdsskolerne 3 pladser.

Kommissorium og liste over udvalgets medlemmer findes på: 

http://presse.uvm.dk/nyt/pm/hojskole.htm?menuid=051515
Samtidig kan vi løfte det første slør for hvad finanslovsforliget betyder for højskoleområdet.

Det blev ikke til de 24 mkr. til et dokumentations- og vejledningsprojekt som FFD havde argumenteret for. Derimod blev resultatet, at hele indeværende års omstillingsreserve føres tilbage som taksttilskud, nemlig som en forhøjelse af takst 3. Og ikke alene de 12 mkr. men også 4,5 mkr. oveni. …

Kim Hjerrild & Thor West

SEKTORREGNSKAB 2002

UVM har i den forløbne uge udsendt et Sektorregnskab 2002 for skoleformen. Rapporten kan findes på UVM’s hjemmeside: http://us.uvm.dk/voksen/hoejskoler/sektorregnskaber/fh02.pdf
Der indgår 79 højskoler i undersøgelsen, idet 4 kombinerede skoler ikke medtages. 

Det er 3. år ministeriet udsender en samlet oversigt over skoleformens økonomiske resultat, og som det fremgår af rapporten, så er de senere års tendens til et fortsat samlet dårligere resultat for skoleformen nu brudt. Der er dog stadig tale om et samlet underskud. Men størrelsen er reduceret, så det i 2002 er på 3mkr. mod 9mkr. i 2001. 

LIKVIDITETS- OG SOLIDITETSGRAD

Med rapportens egne ord er skolernes overskud eller underskud i de enkelte år ikke i sig selv et udtryk for, om skolerne i et kort eller langsigtet perspektiv har et tilfredsstillende økonomisk grundlag for drift og videreudvikling. For at kunne belyse dette grundlag, er det nødvendigt at inddrage skolernes likviditets- og soliditetsmæssige situation. Det billede, man på denne måde får af skolernes mulighed for at agere frit og tage nye initiativer, viser en meget stor spredning inden for skoleformen. (Soliditetsgraden er den procentvise angivelse af forholdet mellem egenkapital og egenkapital + fremmedkapital. Soliditetsgraden er den procentvise angivelse af forholdet mellem kortfristede omsætningsaktiver og kortfristet gæld).

Efter UVM’s opfattelse indikerer f.eks. en soliditetsgrad på under 20 % sammen med en likviditetsgrad under 100%, at skolens handlefrihed er i fare. Ifølge analysen er 18% af skolerne i en sådan situation, og heraf har 6 skoler en negativ soliditetsgrad. Det samme resultat som i 2001.

SKOLESTØRRELSE

Rapporten beskæftiger sig meget med forskellen mellem store og små skoler. Resultatet pr. årselev(ÅE) er også som helhed bedst hos de større skoler, men der er både små skoler med et positivt resultat og store skoler med et negativt resultat. I forhold til 2001 er den samlede forskel mellem små og store skoler mindre markant, og for skoler med overskud, er resultatet pr. ÅE størst hos skoler med under 50 ÅE.

NØGLETAL

Indtægter i alt pr. ÅE er faldet med 2 % i forhold til 2001, hvilket skyldes statstilskuddet, der pr. ÅE er faldet med 8 %. En markant nedgang, der ikke mindst hænger sammen med finanslovsmæssige ændringer. Når de samlede indtægter nogenlunde er fastholdt, skyldes det især en forøgelse af øvrige indtægter.

På udgiftssiden er det fortsat administrationen, der står for den største stigning, mens både enhedsudgifter til undervisning og bygninger er faldende. 

Udgiftsfordelingen varierer meget fra skole til skole. Undervisningsudgifternes andel af samlede udgifter varierer således fra 27% til 57% af de samlede udgifter, bygningsudgifter varierer fra 15% til 37% og udgifter til administration fra 7% til 19%.

LÆRERFORBRUGET

Som noget nyt analyseres udgifter til lærerløn. Ud af de 38%, undervisningsudgifterne samlet andrager for sektoren, udgør lærerløn næsten ¾. 

Samtidig sammenholdes det økonomiske resultat med lærerforbruget set i forhold til normtallet (0,125 og 0,115 lærer pr. ÅE). Ikke overraskende er der en tendens til, at skoler med underskud har et lærerforbrug væsentlig over normtallet. En del skoler oplever ret store udsving i elevtallet og dermed en reduceret indtjening i nogle perioder. Samtidig vil de fleste skoler være tilbageholdende med øjeblikkelig at reducere i lærerstaben, da det påvirker skolens faglige profil og dermed muligheden for at tiltrække nye elever.

ELEVPROFILEN

I rapporten foretages en opdeling i korte og lange kurser ud fra henholdsvis kurser kortere end 12 uger og kurser på 12 uger og derover. Ud fra denne opdeling er de korte kursers ÅE-tal faldet med 13 % mens de lange kursers ÅE-tal er faldet med 25 % siden 1993. 

Kvinder udgør fortsat et flertal af eleverne på højskolerne, i 2002 er det 60 %.

Aldersmæssigt er 26 % under 20 år. Den største gruppe er elever mellem 20-24, der udgør 52 %.

Selv om højskolen ofte får skyld for kun at have 4.g’ere, så viser rapporten at ’kun’ 35 % har en gymnasial uddannelse, næsten det samme som gruppen med kun grundskolebaggrund (31 %)

Endelig fremgår, at udlændinge i 2002 udgjorde 18 % af elevtallet.

Thor West Nielsen, 3336 4033, twn@ffd.dk

Afbestillingsforsikring
Vi har stadig en aftale med Europæiske Rejseforsikring om en afbestillingsforsikring til korte kurser, og i den anledning vil vi gerne anbefale, at følgende tekst skrives ind i alle kortkursus-brochurer:

”Det er muligt via Europæiske Rejseforsikring at tegne en afbestillingsforsikring til et kort højskoleophold (1 - 3 uger). Prisen er til 6% af kursets pris, og forsikringen gælder, hvis man ikke kan komme af sted eller må afbryde højskolekurset pga. sygdom. Det er en betingelse, at forsikringen er tegnet FØR man betaler noget til højskolen.” 

Desuden bør et eksemplar af folderen ”Afbestillingsforsikring - Højskoleophold” vedlægges alle de brochurer, I selv sender ud. Ikke i dem, I sender til os – vi skal nok sørge for at vedlægge den til de rekvirenter, vi sender til.

Folderen har rekvireres fra Søren Bernt sb@ffd.dk eller Charlotte Schrøder cs@ffd.dk i Højskolernes Hus eller direkte fra Europæiske Rejseforsikring, Frederiksberg Alle 3, 1790 Kbh. V, tlf: 7010 6030.

Eventuelle spørgsmål til Charlotte Schrøder tlf: 3336 4045.

VEJLEDNING

Danmarks Pædagogiske Universitet arrangerer et forskningsseminar om vejledningsbegrebet d. 18. og 19. december 2003. Deltagelse i forskningsseminaret er gratis. Tilmeldingsfrist: 12. december 2003. Program og yderligere information: http://www.r-u-e.dk/videnscenter/index.asp?id=1871
Helene Valgreen, hv@ffd.dk

NYT OM PULJEN FOR ELEVER FRA EU-ANSØGERLANDE

Cirius har gennemført en evaluering af det første år med den særlige pulje for elever fra de kommende EU-landene. Alt i alt er der tale om en meget positiv bedømmelse af både elevernes og højskolernes udbytte.

De overordnede konklusioner (uddrag af Cirius' hjemmeside):
"Cirius har gennemgået de evalueringsskemaer som er modtaget fra kursister og højskoler der har benyttet Højskolepuljen i første halvdel af 2003. Det drejer sig om 59 kursister fra de tiltrædende EU-lande og 23 højskoler.

Kursisternes evaluering
Kursisterne kommer med vidt forskellig baggrund, nogle studerer dansk sprog og kultur i deres hjemland, andre er involveret i socialt, kirkeligt eller andet NGO-arbejde, nogle i sportsklubber og andre igen er bare unge der har mod på at få en international erfaring og mere personlig afklaring i bagagen til at møde fremtiden med.

Overordnet er der stor enighed om hvad der gør et højskoleophold i Danmark til en meget positiv erfaring. Det er først og fremmest det interkulturelle aspekt der rykker: Indsigten i det danske samfunds kultur og traditioner, samværet med andre unge med forskellig baggrund, og dagligdagen på højskolen hvor demokrati og demokratiske traditioner bliver anvendt i praksis via kursisternes medbestemmelse og den frie og åbne debatform. Selve undervisningsformen hvor der tages udgangspunkt i kursisterne, hvor læringen foregår i et samspil mellem kursister og lærere med mulighed for at afprøve meninger og holdninger, bliver fremhævet og værdsat.

Højskolernes evaluering
Også skolernes evalueringer er overordentlig positive. Udenlandske kursister giver skolen et konkret interkulturelt  input af stor værdi for både undervisere og danske deltagere. Skolernes miljø bliver præget af en anden dynamik og vitalitet - det giver, som det udtrykkes et sted, ”en duft af globalisering”. Skolerne vurderer at kursisternes udbytte både ligger i at de har fået indsigt i dansk kultur og samfund, generelt har fået større kulturel forståelse og tolerance, og praktisk erfaring med de demokratiske spilleregler samt øget selvværd og selvindsigt. Opholdene giver også kursisterne indsigt i nuancerne i de unges liv i et velfærdssamfund."

Hele evalueringen kan læses på dette link: http://www.ciriusonline.dk/visartikel.asp?id=3466&Menu=0
De gode resultater har givetvis været medvirkende til at FFDs ønske om en forlængelse og en forhøjelse af puljen er blevet efterkommet for 2004. Med 1. ansøgningsfrist 12. december 2003 er der 3,9 mio. kr. for højskolerne at lave grænseoverskridende medborgerhøjskole for i 2004. 

Keep up the good work! Kim Hjerrild

FINANSLOVFORLIGET 2004 OG REGELFORENKLINGER

Finanslovsforliget er på plads og de nye forslag til tilskudstakster for 2004 er nu meldt ud. Samtidig er der tale om visse ændringer af tilskudssystemet, der er resultat af de tidligere omtalte regelforenklingsdrøftelser mellem Undervisningsministeriet og de frie kostskolers foreninger.

Grundtilskud i stedet for skoletilskud
Hidtil er skoletilskuddet blevet taget fra takst 1 puljen. En af de tidligere regelforenklingsaftaler er, at der fra 2004 i stedet afsættes et særskilt beløb på finansloven til et grundtilskud på 575.000 kr. pr. skole (- fra 2006 bliver det 500.000), samtidig med at takst 1 reduceres forholdsmæssigt. 

Takst 1
Taksten er efter finanslovsforliget sat til 50.560. Den gives til alle optjente årselever(ÅE) uanset kursuslængde. I 2004 skal der fortsat tages en begrænset del af puljen til vikartilskud og seniorordning. Det er aftalt, at denne del fra 2005 også bliver afsat som en særskilt pulje på finansloven. Frem til 2006 afvikles ligeledes lærerlønfaktorens vægt, idet den i 2004 er 35 %, 2005 20% og i 2006  0%. 

Fra 2006 er der altså en ’ren’ takst 1, så det takst 1 beløb, der bliver anført i finansloven også er det faktiske beløb, for man vil få for hver årselev i det forløbne skoleår.

Takst 2

Taksten er på finansloven sat til 21.066 og gives til ÅE optjent ved elever, der har gennemført forløb med en varighed på 2 uger og derover.

Takst 3
Med finanslovforliget er takst 3 foreslået til at blive 11.437. Taksten gives til ÅE optjent ved elever, der har gennemført forløb med en varighed på 12 uger og derover.

Taksten er væsentligt forøget i forhold til tidligere (3.400 i 2003), hvilket kan ses som et politisk ønske om at understrege de lange kursers betydning. Det provenu, der er kommet ved, at grundtilskuddet er sat lavere end det tidligere skoletilskud, er tilført takst 3. Desuden er det besluttet, at indeværende års omstillingsreserve ( - regeringens generelle 2% ’besparelse’, der kan føres tilbage til området igen til særlige indsatsområder) på 12 mkr. samt yderligere godt 4 mkr. skal tillægges takst 3. Disse midler kobles til en særlig indsats omkring vejledning/afklaring, idet denne forpligtelse samtidig indskrives i loven. Denne del af takst 3 forøgelsen andrager alene ca. 4.200 pr ÅE.

Individuelle elevstøtte
Beløbet der tildeles skolen ud fra ÅE optjent på kurser af mindst 2 ugers varighed, og som fordeles til elever efter skolens individuelle vurdering, har på finansloven hidtil været afsat som en pulje. Fra 2005 vil også den individuelle elevstøtte blive afsat som en takst på finansloven.

I forhold til det samlede antal ÅE i beregningsperioden, vil beløbet pr. ÅE i 2004 blive på 4.561.

Tillægstakst til indvandrere og deres efterkommere  

Tillægstaksten, der blev indført sidste år, fortsætter også fremover og indskrives samtidig i loven. Taksten gives til skolen, hvis eleven er indvandrer (eller efterkommer). Den geografisk definerede område udvides til også at omfatte Albanien, Bosnien-Herzegovina, Serbien, Montenegro, Kroatien og Makedonien.

Taksten er i 2004 på 21.500 (eller 538 pr. uge). Forøgelsen i forhold til 2003 skyldes et mindre antal udløsende elever i første halvdel af 2003 end forventet.

Tillægstakst til unge uden kompetencegivende uddannelse
Der er ikke sat grænse for, hvor lang tid man kan betragtes som ung. Derimod gives taksten kun til danske elever, da ordningen er for at fastholde unge danskere i et uddannelsesforløb.

Taksten er i 2004 på 6.500 (eller 163 pr. uge). Også her en stigning i forhold til 2003, med baggrund i et mindre antal udløsende elever end forventet.

Begge tillægstakster gives til skolen uden bestemte krav til skolen. Foreningen anbefaler fortsat at midlerne anvendes til henholdsvis en ekstra indsats over for indvandrere, henholdsvis en reduktion i elevbetalingen for unge uden kompetencegivende uddannelse.

Støtte til elever fra kommende EU-lande - Cirius' højskolepulje
Med finansloven sker der også det glædelige, at støttemuligheden til elever fra de kommende EU-lande, der sidste år blev resultatet af ekstra tilførte midler, videreføres. Også her skrives ordningen ind i loven, nemlig for perioden 2004 til og med 2007.

Første ansøgningsfrist er den 12. december 2003, til CIRIUS, se hjemmesiden http://www.ciriusonline.dk.

TAKSTOVERSIGT 2004

Driftstilskud Takst 1 …………50.560

Driftstilskud Takst 2 …………21.066

Takst 3 ………………………..11.437

Bygningstilskud………………. 9.918

Tilskud – handicappede……..90.000

Tilskud – specialunderv……..19.444

Tillægstakst – indvandrere….21.500

Tillægstakst – unge u. udd……6.500

Individuel elevstøtte…………...4.561

For ungdomshøjskoler:

Elevstøtte < 18 år…………….13.007

Mindste egenbetaling:

- er fastsat til 696 (kostelever) og 558 (dagelever) pr. uge på kurser af mindst 12 ugers varighed, 

og 833 (kostelever) og 652 (dagelever) på kurser af mindre end 12 ugers varighed.

Kommende ændringer af tilskudssystemet ud fra indeværende års afsluttede regelforenklingsdrøftelser mellem Undervisningsministeriet og de frie kostskolers foreninger:

Ny model for beregning af bygningstilskuddet
Noget af det mest komplicerede ved det eksisterende tilskudssystem er beregningen af bygningstilskuddet for de skoler, der ikke får fast bygningstilskud. Som en del af de senest afsluttede regelforenklingsdrøftelser er det derfor besluttet at søge beregningsformlen ændret til en model bestående af et fast bygningsgrundbeløb + en bygningstakst. Det er dog forudsat, at dette kan ske uden væsentlig omfordeling skolerne imellem. Ændringen ventes gennemført fra 2006.

Fra et toårigt til et etårigt tilskudsgrundlag
Især med baggrund i ønske om hurtigere at kunne ’høste’ gevinsten af et stigende elevtal (- men også tabet ved et faldende elevtal), er der indgået aftale med UVM om at søge indført et etårigt tilskudsgrundlag i stedet for som nu, hvor statstilskuddet for takst 1 og 2 beregnes ud fra et gennemsnit af ÅE i de to skoleår, hvoraf det sidste slutter i finansåret. Det vil sige, at man senest i 2007 vil overgå til et driftstilskud alene beregnet på baggrund af ÅE i det skoleår, der slutter i finansåret. Der er samtidig aftalt en overgangsordning, der skal modvirke utilsigtet omfordeling i overgangsåret.

Links
Finanslovforligets forslag til takster findes på:

 http://www.oes-cs.dk/bevillingslove/ 
-> Ændringsforslag til FFL 2004 (- og her driftstilskud under pkt. 20.71.01 Folkehøjskoler, og grundtilskud under pkt. 20.71.21)

Om CIRIUS’ højskolepulje - se:

http://www.ciriusonline.dk/visaktivitet.asp?Id=434&Menu=316
Thor West Nielsen, 3336 4033, twn@ffd.dk

FORNYET RABATAFTALE MED OK-BENZIN

Folkehøjskolernes Forening har fornyet den aftale med OK-benzin om væsentlige rabatter på køb af en række energiprodukter, der blev indgået sidste år. Det er tale om et tilbud, som alle skoler naturligvis frit kan forholde sig til. 

En nærmere beskrivelse af tilbuddet med de enkelte rabatsatser og tilmeldingsskema vil blive sendt til skolerne fra OK én af de nærmeste dage. 
Man vil her bl.a. kunne se at:

- rabatten på 1000 l fyringsolie er 642,50 kr. excl. moms i forhold til gældende listepris (Der vil også være en vis rabat ved direkte levering til personaleboliger).

- træpiller tilbydes til en pris af 925 kr. (Sjælland 975 kr.) excl. oms/levering 

- mulighed for køb af el og forskellige serviceaftaler til favorable priser.

Aftalen er indgået frem til udgangen af 2004 og administreres ved direkte kontakt til OK:

- Øst for Storebælt, OK Køge v. Gitte Pedersen, tlf. 8932 2412, eller Dorthe Jensen, tlf. 8932 2409
- Vest for Storebælt, OK Århus v. Louise Seehausen, tlf. 8932 2381

Thor West Nielsen, 3336 4033, twn@ffd.dk

NY DATO FOR FFDs ÅRSMØDE/GENERALFORSAMLING: 13.-14. MAJ

Med baggrund i kronprinsens bryllup den 14. maj har FFDs bestyrelse vedtaget at flytte mødet til den 13.-14. maj. Nærmere om årsmødet vil blive udsendt senere.

MEDLEMSMØDE 22. JANUAR kl. 13-17 PÅ ASK HØJSKOLE

- for skoler/skolerepræsentanter og personlige medlemmer

FFD inviterer til møde på Ask Højskole med to punkter på dagsordenen:

kl. 13-15: Status og debat vedr. arbejdet i det ny Højskoleudvalg

kl. 15.30-17 Præsentation af FFDs efteruddannelses- og udviklingsprojekt vedr. vejledning på højskolerne - jf. den ny lovbestemmelse om vejledning. 

Sidste punkt henvender sig især til forstandere og/eller vejledningsansvarlige.

Tilmelding er ikke nødvendig.

TANZANIA 2004: VERDENSKONFERENCE OM FOLKEOPLYSNING – FOROMTALE  

FFD arrangerer sammen med de andre nordiske højskoleforeninger en konference i byen Moshi, for foden af Kilimanjaro i Tanzania, i dagene 26. september til 2. oktober 2004. Foreningen vil gerne med denne foromtale gøre opmærksom på muligheden for at deltage i konferencen. 

BAGGRUND
Det internationale engagement har i en række år stået centralt i de nordiske højskoler. Ikke mindst udviklingsperspektiver i forhold til 3. verden har der været fokus på i det nordiske samarbejde. Der har tidligere været afholdt konferencer om nordisk folkeoplysning og 3. verden, således i 1999 og 2002 på Nordens Folkelige Akademi i Göteborg. I forlængelse heraf besluttede Nordisk Folkehøjskoleråd at arbejde for afholdelse af en verdenskonference om folkeoplysningens muligheder i et udviklingsperspektiv. En arbejdsgruppe blev nedsat og en forkonference blev gennemført på Den Internationale Højskole i Helsingør, hvor delemner blev formuleret og forslag til konferencens placering blev drøftet. 

SIGTET
Konferencens sigte er at give folkeoplysere fra hele verden mulighed for at mødes og udveksle erfaringer om folkeoplysningens rolle i samfundsudviklingen lokalt og globalt. Ikke mindst højskoletankens muligheder for at indgå i konstruktive udviklingssammenhænge. 

MÅLGRUPPE
Er folkeoplysere og højskolefolk fra hele verden med interesse i globalt samarbejde og i udviklings- og oplysningsspørgsmål. Konferencen er planlagt til at have 120 deltagere: 40 fra forskellige samarbejdende 3. verdenslande, 40 fra Tanzania og 40 fra Norden.

FORELØBIGT PROGRAM
Konferencen vil have hovedtemaet ’Liberal Education i et udviklingsperspektiv’, og vil blive suppleret med ekskursion til nogle af Tanzanias folkehøjskoler. Der vil være forskellige oplæg fra personer med tilknytning til højskolelignende initiativer i forskellige dele af verden, men det er grundlæggende for konferencen, at alle deltagere er aktivt medvirkende. 

Der vil være workshops med delemner som: 

· Kulturel forståelse (at leve fredeligt sammen), forståelse for kulturelle og udviklingsmæssige forskellige 

· Nord-Syd dialog (Hvad vil Syd og hvad vil Nord?), med udgangspunkt i forskellige opfattelser af udviklingsarbejdet i Nord og Syd

· Folkeligt oplysningsarbejde (Grundtvig i et internationalt perspektiv), Er folkeoplysning for folket? 

· Menneskerettigheder (- i et udviklingsperspektiv), ret til uddannelse og udvikling

· FN’s Millennium mål (Fælles opfattelse af fælles mål?)

ØKONOMI
Den foreløbigt beregnede konferenceafgift er på 2.500 kr. inklusiv opholdet i Tanzania. Hver enkelt deltager sørger selv for rejsen, da der formodes at være mange individuelle ønsker om forlængelse af opholdet.

Det forventes, at der bliver mulighed for at søge FFD om stipendium på 2.000 kr. pr. deltager.

TILMELDING
Er man interesseret i deltagelse i konferencen, bedes forhåndsinteresse meddelt foreningen (nb@ffd.dk).  Såfremt der tilmelder sig flere, end der er pladser til, kan det blive aktuelt at prioritere personer, der har samarbejdspartnere i 3. verdens lande.

Endeligt program vil blive udsendt i starten af det nye år.

Thor West Nielsen, 3336 4033, twn@ffd.dk 

FFD info 2003 nr. 158

VEJLEDNING, Konference om unge og erhvervsvalg og hvordan unge vælger

Center for Ungdomsforskning, RUC, afholder d. 25. februar 2004 en konference med titlen: ”Drømmerealisering – drømmeknusning”. Konferencen handler om unge og erhvervsvalg og hvordan, unge vælger. Programmet kan downloades fra CeFUs hjemmeside: www.cefu.dk eller der kan bestilles programfoldere via e-mail adressen: lindorff@ruc.dk
Deltagelse i konferencen er gratis.

Helene Valgreen, tlf. 4044 4108, hv@ffd.dk

UNDERVISNINGSMILJØVURDERING

Undervisningsministeren har på det sidste sendt brev til alle uddannelsesinstitutioner inklusive højskolerne og indskærpet det lovmæssige krav om undervisningsmiljøvurdering.

Baggrunden er, at en undersøgelse har vist, at kun 36 % af landets uddannelsesinstitutioner lever op til lovens krav om at udarbejde en handlingsplan, hvorefter der mindst hvert 3. år foretages en undervisningsmiljøvurdering.

FFD har tidligere informeret om Lov om elevers og studerendes undervisningsmiljø. (INFO nr.192, 12.12.03 - http://www.ffd.dk/doc/FFD2002.rtf ).

Foreningen er fortsat af den opfattelse, at højskolerne på dette område er i en særlig situation, men også at bestemmelserne kan bruges offensivt og konstruktivt. 

I brevet fra ministeren pålægges skolerne at leve op til lovens krav og få gennemført en undervisningsmiljøvurdering, for så vidt det ikke allerede er sket, samt at få resultatet heraf lagt ud på skolens hjemmeside. 

Det sidste er der imidlertid ikke noget krav om i Lov om elevers og studerendes undervisningsmiljø. Kravet om offentliggørelse på hjemmesiden sker ud fra henvisning til Lov om gennemsigtighed og åbenhed i uddannelser. FFD har rettet henvendelse til UVM, og har nu fået bekræftet, at højskolerne ikke er omfattet af denne lov. Der kan derfor ikke stilles krav om en sådan offentliggørelse af resultatet af undervisningsmiljøvurderingen på højskolens hjemmeside. 

At det så alligevel måske kan være en god idé at åbenhed for skolerne i princippet er godt, og at spørgsmålet også kan ses i sammenhæng med skolens pligtige årlige selvevaluering, er en helt anden sag.

Thor West Nielsen, 3336 4033, twn@ffd.dk 

DRIFTSTILSKUD 2004

Foreningen har tidligere orienteret om finanslovens takster for tilskud til højskolerne i 2004. Vi havde også forventet på dette tidspunkt at kunne udsende foreningens regneark til skolerne med det beregnede tilskud. 

Det har imidlertid vist sig meget vanskeligt at få fastlagt det samlede talgrundlag for hele skoleformen, som er nødvendigt for at kunne beregne den omfordeling, bl.a. lærerlønfaktoren afstedkommer. Det har endnu ikke været muligt at afstemme tallene med Undervisningsministeriet, der også har meddelt skolerne, at beregningen af det kommende finansårs tilskud først kan ventes umiddelbart før jul. 

Årsagen skyldes især de mange ændringer af tilskudssystemet: de særlige vilkår for aktiveringselever, de nye tillægstakster, omlægning af skoletilskud til fast grundtilskud mv. og tilhørende usikkerhed omkring registrering. 

Vi er opmærksom på, at skolerne har brug for beregning af tilskuddet til budgettet for 2004. Ikke blot forskuddet, men også den efterfølgende regulering ud fra årselevtallet i det igangværende skoleår. Omlægningen af tilskudssystemet -  hvor lærerlønfaktoren i 2004 kun påvirker 25% af takst 1 tilskuddet og hvor skoletilskuddet nu ikke længere skal uddrages af takst 1 puljen, men alene vikarkassen – giver imidlertid en stadig mere begrænset omfordeling. Beregning af tilskuddet direkte ud fra finanslovens takster bliver dermed fortsat mere korrekt, og fra 2006, hvor lærerlønfaktoren helt er udfaset, og vikarkassen omlagt til en vikarpulje, skal der ikke længere beregnes nogen omfordeling.

Det forventes at talgrundlaget for hele skoleformen vedrørende skoleåret 2002-03 ligger fast før jul. Foreningens regneark til beregning og simulering af tilskuddet for 2004 vil dermed være at finde på FFD’s hjemmeside mellem jul og nytår.

Skulle der være spørgsmål omkring tilskudsberegningen eller de ændrede principper for tildelingen, er man naturligvis altid velkommen til at kontakte undertegnede.

Thor West Nielsen, 3336 4033, twn@ffd.dk 

PENSIONSINDBETALING OG FERIEPENGE

Foreningen er blevet spurgt om, der skal indbetales pension for den periode, hvor en nyansat lærer holder ferie med feriepenge fra tidligere ansættelse (feriekort). Svaret er, at der fra skolen også for denne periode skal ske pensionsindbetaling – også selv om der ikke fra skolen udbetales løn – da der ellers vil opstå ’hul’ i den ansattes pensionsindbetaling. Dette gælder uanset om den ansatte er medlem af den tjenestemandslignende pensionskasse i Hammel eller Magistrenes Pensionskasse.

Thor West Nielsen, 3336 4033, twn@ffd.dk 

Vejledning og efteruddannelse

Vejledning på højskolerne er ej længere blot til lyst. Ifølge § 2 a i det nye lovforslag (L82) skal højskolerne ”vejlede eleverne om valg af uddannelse og erhverv med henblik på at medvirke til og understøtte elevernes afklaring herom”. Desuden skal skolen ”offentliggøre sin strategi for vejledningsindsatsen”.

FFD tilbyder derfor et efteruddannelseskursus i vejledning i 2004. Efteruddannelseskurset er udviklet specifikt med henblik på højskolelærere/vejledere. Ved medlemsmødet den 10. februar 2004 bliver programmet præsenteret, men sæt allerede kryds i kalenderen nu! Der er tre muligheder i 2004 for at deltage i det første efteruddannelseskursus i højskolevejledning: 24/3-26/3, 14/4-16/4 og 19/10-21/10.

Helene Valgreen, tlf. 4044 4108, hv@ffd.dk

Medlemsmøde den 10. februar på Ry Højskole

Bemærk at mødet er flyttet fra den 22 januar, da Højskoleudvalgets første møde afholdes den dato.

(Højskoleudvalgets øvrige mødedatoer finder du i FFDs kalender på hjemmesiden og i Højskolebladet)

Medlemsmødets program:

kl. 9.30

Kaffe og rundstykker

kl. 10-12 og 12.45-13.45
'Kick off-møde' - præsentation af FFDs nye markedsføring

kl. 12

Frokost  

kl. 14-17

Det nye Højskoleudvalg + Vejledning på højskolerne

Tilmelding er ikke nødvendig.

